
Ferdas Janklovas 


Po savaitės Džekas įsitikino, kad persikėlimas į Teritorijas yra vie- 
nintelis kelias ištrūkti iš Sanlaito namų. Jis norėjo pamėginti, bet 
trūks plyš.ne iš pačių Sanlaito namų. 

Konkrečios priežasties tokiam apsisprendimui nebuvo, bet vidinė 
nuojauta jam kuždėjo, kad tenai šita vieta bus dar blogesnė. Ko gero, 
visuose pasauliuose šita vieta negera... it juodas obuolio puvinys, pra- 
sismelkęs iki pat graužtuko. Sanlaito namai ir taip buvo pakankamai 
blogi, todėl be būtino reikalo Džekui nesinorėjo pamatyti, kaip atro- 
do ši vieta Teritorijose. 

Bet išeitis turi būti. 

Vulfas, Džekas ir kiti berniukai, kuriems nenusišypsojo laimė pa- 
kliūti į Išorinę tarnybą, leido dienas dirbdami lauke, senbuvių vadina- 
mame Tolimuoju. Žemės darbų šiuo metų laiku nebuvo. Visas derlius 
buvo nuimtas iki spalio vidurio, bet, kaip kiekvieną rytą per pamaldas 
koplyčioje pabrėždavo Sanlaitas Gardneris, akmenys visada dera. 

Sėdėdamas vieno iš dviejų senutėlių sunkvežimių kėbule, Džekas 
apžiūrinėjo Tolimąjį lauką, o šalia jo nuleidęs galvą tarsi pagiringas 
sėdėjo Vulfas. Ruduo buvo lietingas, ir laukas virto klampiu, lipniu 
purvynu. Užvakar vienas berniukas tyliai keikė jį ir vadino “batų čiul- 
piku". | 

Tarkim, kad mes pabėgame, - jau nebe pirmą kartą svarstė Dže- 
kas. - Sakykim, surinku: “Pirmyn!", ir abu su Vulfu pasipustom pa- 
dus. Kur? Į šiaurę, kur auga tie medžiai ir ta akmeninė siena. Ten 
baigiasi Gardnerio valdos. 

Ten gali būti tvora. 

Mes perlipsime ją. Be to, jeigu prireiks, Vulfas gali mane per ją 
permesti. 

Gali būti spygliuota viela. 

Pralįsim po apačia. Arba... 

Arba Vulfas sutraukys ją plikomis rankomis. Džekui nesinorėjo 
apie tai galvoti, bet jis žinojo vilkolakio jėgą... o paprašytas draugas 
sutiktų tai padaryti. Ji sudraskys jam rankas, bet dabar Vulfas dar ne 
taip draskomas. 


O kas tada? 

Išnyksime, aišku. Jeigu tik jiems pavyktų ištrūkti iš Sanlaito namų 
teritorijos, kalbėjo vidinis balsas, yra šansų sėkmei. 

O Zingeris su Bastu (kuriuos Džekas vadino Dvyniais-Galvažu- 
džiais) negalės pasivyti jų sunkvežimiais per Tolimąjį lauką, kol jo 
nesukaustys gruodas. 

Tai būtų paprastos lenktynės. Reikia pamėginti. Geriau negu te- 
nai, namuose. O... 

Ir ne tik auganti Vulfo depresija ragino jį; Džekas be perstojo gal- 
vojo apie Lili, kuri tikriausiai miršta Niū Hampšyre, kol jis kalba 
“Aleliuja" savo kalėjime. 

Reikia ryžtis. Su stebuklingu gėrimu ar be jo. Reikia mėginti. 

Bet kol Džekas pasiryžo, pirmasis pabandė Ferdas Janklovas. Ge- 
ri protai mąsto vienodai, ar galite ištarti “Amen"*? 


Viskas įvyko akimoju. Vieną akimirką Džekas klausėsi ciniško ir 
žavingo Ferdo Janklovo pliurpimo, kitą - Ferdas žliugsėjo per klam- 
pų lauką akmenų sienos link. Kol Ferdas nepabandė bėgti, diena at- 
rodė tokia pat klaikiai vienoda kaip visos kitos Sanlaito namuose. Bu- 
vo šalta, debesuota, ore jautėsi artėjantis lietus ar net sniegas. Džekas 
išsitiesė pailsinti skaudančią nugarą ir apsidairyti, ar Sonio Zingerio 
nėra arti. Sonis mėgo priekabiauti. Dažniausiai tai buvo įkyrus lin- 
dimas: užlipdavo jam ant kojos, pastumdavo nuo laiptų, išversdavo 
lėkštę, kol jis neišmoko prispausti jos prie šono ir gerai suimti pirš- 
tais. 

Džekas gerai nesuprato, kodėl Sonis taip elgiasi. Jis įtarė, kad tai 
dėl Sanlaito Gardnerio susidomėjimo naujoku. Nesinorėjo tuo tikėti, 
bet tai atrodė logiška. Sonis Zingeris tvardosi, nes paleisti į darbą 
kumščius jam uždraudė Gardneris, o tai dar viena priežastis, kodėl 
reikėjo nešdintis iš čia kuo skubiau. 

Džekas pažiūrėjo į dešinę. Vulfas už dvidešimties jardų, renka ak- 
menis. Arčiau - laibas kaip kartis berniukas su kiškio dantimis, vardu 
Donaldas Kiganas. Donis meiliai jam nusišypsojo iškišdamas tuos ne- 
įtikėtinus kaplius. Nuo galo liežuvio tekėjo seilės. Džekas skubiai nu- 
sisuko. 

Jam iš kairės dirbo Ferdas Janklovas, berniukas porcelianinėmis 
rankomis. Per savaitę, kurią su Vulfu praleido įkalinti Sanlaito na- 
muose, jiedu su Ferdu labai susidraugavo. 

Ferdas ciniškai šypsojosi. 

- Donis tave įsimylėjęs, - pasakė jis. 

- Atsiknisk, - susidrovėjęs atsakė Džekas, jausdamas, kaip kraujas 
plūsta į skruostus. 

- Lažinuosi, kad Donis gerai tave paknistų, jeigu leistumeisi, - pa- 
sakė Ferdas. - Ar ne, Doni? 

Donis Kiganas nusižvengė nė nenutuokdamas, apie ką jie kalbė- 
j051. 

- Gal nutilsi, - pasakė Džekas, pirmą kartą taip nepatogiai pasi- 
jutęs. 

Donis tave įsimylėjęs. 

Keista, nemalonu, bet visai įmanoma, kad tas vargšas Donis Kiga- 
nas jį įsimylėjo... ir, ko gero, jis ne vienintelis. Nelauktai Džekas su- 
sigriebė galvojąs apie tą gražų vyrą, kuris pasisiūlė pavežėti jį namo, 
o vėliau išleido netoli Zeinsvilio. Jis pamatė tai pirmasis, - pagalvo- 
j0 Džekas. - Kad ir kas nauja atsirado manyje, tas vyras pirmasis pa- 
stebėjo. 

- Tu pasidarei čia labai populiarus, Džekai, - toliau erzinosi Fer- 
das. - Ką gi, aš net manau, jog net senis Hekas Bastas neatsisakytų, 
jeigu jo paprašytumei. 

- Žmogau, man bloga nuo to, - nuraudęs nutraukė Džekas. - Su- 
pranti... 

Netikėtai Ferdas paleido akmenį ir atsistojo. Jis skubiai apsižval- 
gė, įsitikino, kad nė vienas golfuotas į jį nežiūri, ir vėl pasisuko į 
Džeką. 

- O dabar, mano mielasis, - ištarė jis, - kadangi vakarėlis baisiai 
nuobodus, man metas eiti. 

Ferdas pasiuntė lūpomis bučinių, o tada jo siaurą baltą veidą nu- 
švietė neapsakomas džiaugsmas. Po mirksnio jis jau lėkė dideliais 
gandro žingsniais prie akmeninės sienos Tolimojo lauko gale. 

Jis tikrai užklupo sargus netikėtai, bent jau iš pradžių. Pedersenas 
plepėjo apie mergaites su Varviku ir kitu vaikinu arklio veidu - Pibo- 
džiu, kuris laikinai buvo sugrąžintas iš Išorinės tarnybos. Hekas Bas- 
tas gavo nepaprastą malonę lydėti Sanlaitą Gardnerį kažkokiu reika- 
lu į Munsį. Ferdas spėjo gerokai atsiplėšti, kol pasigirdo riksmai: 

- Ei! Ei, kažkas bėga! 


Džekas linkėjo Ferdui, kuris jau buvo per šešias vagas priekyje, 
sėkmės. Nors draugas pasinaudojo jo planu, Džekas širdyje neapsako- 
mai džiūgavo ir ragino: Varyk! Bėk, tu pasiutęs kalės vaike! Bėk, dėl 
Džeisono! 

- Tai Ferdas Janklovas, - sugargė Donis Kiganas ir garsiai nusi- 
kvatojo. 


Kaip kiekvieną vakarą berniukai susirinko išpažinties, bet ji buvo 
atidėta. Į kambarį įdrožė Endis Varvikas, trumpai pranešė apie pasi- 
keitimą ir pasiūlė “draugiškai pabendrauti" prieš vakarienę. Džekui 
Varvikas pasirodė išsigandęs, nors dangstė tai žąsino pasipūtimu. 

Ferdo Janklovo su jais nebuvo. 

Džekas apsidairė ir liūdnai nusišaipė mintyse iš to “draugiško pa- 
bendravimo"'; įdomu, kaip atrodytų kambarys, jeigu Varvikas įsakytų 
sėdėti tyliai. Kambaryje sėdėjo trisdešimt devyni devynerių-septynio- 
likos metų berniukai, spoksojo į savo rankas, krapštė šašus, niūriai 
kramtė nagus. Jie visi kaip vienas priminė narkomanus, iš kurių buvo 
atimta eilinė dozė. Jie norėjo klausytis išpažinčių; dar daugiau, jie no- 
rėjo atlikti išpažintį. 

Niekas nepaminėjo Ferdo Janklovo. Atrodė, jog besišaipančio per 
Sanlaito Gardnerio pamokslus baltarankio Ferdo niekad ir nebuvo. 

Džekas paskutinėmis valios pastangomis neatsistojo ir neužriko 
ant jų. Ne, jis galvojo smarkiai kaip niekad. 

Jo čia nėra, nes jie jį nužudė. Jie visi bepročiai. Manai, beprotystė 
su veidrodiniais akiniais nuo saulės pasiūlė išgerti purpurinį vynuogių 
gėrimą. Jie atsakė: “Taip, bose“ ir išgėrė. | 

Berniukas nužvelgė tuos rūškanus, pavargusius, užsisklendusius, 
tuščius veidus ir įsivaizdavo, kaip jie nušvistų, pragiedrėtų įžengus čia 
Sanlaitui Gardneriui - čia 17 dabar. 

Jie pasielgtų taip pat, jeigu jo prakilnybė to paprašytų. Jie išger- 
tų gėrimą, paskui pastvėrę mus su Vulfu suverstų ir į mūsų gerkles. 
Ferdas buvo teisus: jie įžiūri mano veide kažką, kas priskiria mane 
prie Teritorijų, ir galbūt dėl to mane truputį myli... Matyt, kaip tik tai 
sulaiko Heką Bastą. Tas stuobrys nepratęs ką nors mylėti. Todėl taip, 

galgi jie mane šiek tiek myli... bet jį - daug labiau. Jie tai galėtų pa- 
daryti. Nes yra bepročiai. 

Ferdas galėjo tai pasakyti, o dabar, sėdint su visais salėje, Džekui 
atrodė, kad Ferdas 1š tiesų tai pasakė. 

Jis papasakojo, kad į Sanlaito namus buvo atvežtas savo tėvų, nau- 
jai atgimusių krikščionių, kurie puola ant kelių, vos tik kas nors iš 
*“700 klubo“ ima kalbėti maldą. Nė vienas iš jų Ferdo nesuprato, nes 
jis buvo drėbtas iš kito molio. Jie laikė savo sūnų velnio vaiku, komu- 
nistuojančių radikaliųjų humanistų išpera. Kai jis pabėgo iš namų ket- 
virtą kartą ir buvo sugautas ne kieno kito, o Frenkio Viljamso, tėvai 
atvyko į Sanlaito namus - kur buvo uždarytas Ferdas - ir akimirksniu 
įsimylėjo Sanlaitą Gardnerį. Čia buvo išspręstos visos problemos, ku- 
rias kėlė protingas, maištaujantis jų sūnus. Sanlaitas Gardneris pa- 
lenks jų vaiką prie Dievo. Sanlaitas Gardneris parodys jo klystkelius. 
Sanlaitas Gardneris nuims nuo jų naštą ir nepaliks Andersono gat- 
vėms. 

- Jie pamatė straipsnį apie Sanlaito Gardnerio namus “Sunday Re- 
port“, - pasakojo Ferdas. - Jie atsiuntė man atviruką su žodžiais, kad 
Dievas sunaikinsiąs melagius ir netikrus pranašus ugnies ežere. Aš 
parašiau jiems atsakymą, Rudolfas iš virtuvės padėjo man perduoti 
laiškelį. Dolfas - šaunus vaikinas, - jis patylėjo. - Žinai, ką Ferdas lai- 
ko šauniu vaikinu, Džekai? 

- Ne. 

- Tą, kuris yra paperkamas, - atsakė Ferdas ir ciniškai nusikvato- 
j0. - Už pašto paslaugas - du doleriai. Taigi aš nusiunčiau jiems laiš- 
ką, kur parašiau, jog jeigu Dievas tikrai taip baudžia melagius, tikiuo- 
si, kad Sanlaitas Gardneris ras aname pasaulyje asbesto drabužius, 
nes jis riečia apie gyvenimą čia greičiau, negu šuoliuoja arklys. Visa 
tai, ką jie perskaitė laikraštyje, - apie tramdomuosius marškinius ir 
Dėžę, - viskas yra tiesa. Taip, jie to negali įrodyti. Tas tipas yra pa- 
mišėlis, bet gudrus pamišėlis. Jeigu kada tuo suabejosi, smarkiai nu- 
kentėsi ir tu, ir bebaimis Vilkas-Filas. 

Džekas tada pasakė: 

- Tie vaikinai iš “Sunday Report" dažnai nutveria žmones, įmer- 
kusius ranką į medaus statinę. Bent taip sakydavo mano mama. 

- O, kaip jis išsigando. Spiegė ir klykė. Ar esi matęs Hamfrį Bo- 
gartą “Kaino maište"? Jis buvo toks visą savaitę prieš jiems pasiroant. 
Kai jie čia atvažiavo, Gardneris atrodė meilumo ir proto įsikūnijimas, 
bet prieš tai siuto kaip velnias. Misteris Plombyras dėjo į kelnes. Kaip 

tik tą savaitę jis nuspyrė Benį Vudrufą iš trečio aukšto, kai sugavo 
skaitant komiksą apie Supermeną. Benis gulėjo kaip lavonas tris va- 
landas, o ir dabar gerai nežino, kas jis yra ar buvo prieš tą vakarą. 

Ferdas nutilo. 

- Jis jautė, kad jie atvažiuos. Kaip visad nujaučia netikėtą valsti- 
j0s inspektorių patikrinimą. Paslėpė tramdomuosius marškinius palė- 
pėje, įtikino, kad Dėžė skirta džiovinti šienui. 

Ferdas vėl kimiai nusikvatojo. 

- Žinai, ką padarė mano tėvai? Jie pasiuntė Sanlaitui Gardneriui 
mano laiško kopiją. “Tavo paties labui“, - parašė man kitame laiške 
tėvas. O žinai, kas toliau? Atėjo Ferdo eilė eiti į Dėžę su tėvų palai- 
minimu! 

Vėl skausmingas juokas. 

- Pasakysiu tau vieną dalyką. Jis nejuokavo per vakarines pamal- 
das. Vaikai, kurie kalbėjosi su žurnalistais, dingo, bent jau tie, kuriuos 
jis atpažino. 

Dingo, kaip Ferdas dabar, - pagalvojo Džekas, stebėdamas po 
kambarį vaikštinėjantį Vulfą. Ūmai jis krūptelėjo. Rankos staiga pa- 
sidarė ledinės. 

Tavo draugas bebaimis Vilkas-Filas. 

Ar Vulfas vėl ima želti plaukais? Taip greitai? Aišku, kad ne. Bet 
tas laikas artėja nenumaldomai. 

O, beje, Džekai, kol tu čia sėdi ir suki galvą apie tavęs laukiančius 
pavojus, kaip gyvuoja tavo mama? Kaip brangioji Lili, B kategorijos 
filmų karalienė? Lysta? Kenčia skausmus? Ar jau pradėjo jausti jo 
aštrius dantukus, graužiančius iš vidaus, kol tu baigi įleisti šaknis ši- 
tame kalėjime? O gal Morganas jau rengiasi pliaukštelti žaibu ir at- 
eiti į pagalbą vėžiui? 

Jis buvo sukrėstas naujienos apie tramdomuosius marškinius, bet 
painatęs Dėžę - griozdišką geležinį daiktą, numestą užpakaliniame 
kiemelyje - negalėjo patikėti, kad Gardneris iš tikro kiša ten berniu- 
kus. Bet Ferdas pamažu jį įtikino, tyliai pasakodamas Tolimajame 
lauke berenkant akmenis. 

- Jis išvystęs plačią veiklą, - kalbėjo Ferdas. - Turi licenciją kalti 
monetas. Religinius jo šou transliuoja per radiją ir daugumą kabelinių 
bei vietinių televizijos stočių visuose Vidurio Vakaruose. O mes esam 
įkalinta jo auditorija. Gerai skambame per radiją, gerai žiūrimės ek- 
rane, kai Rojus Oudersfeltas nemaigo to spuogo. Jis prisijaukino Kei- 
sį, radijo ir vaizdo operatorių, kuris įrašinėja rytines ir vakarines 

pamaldas. Viską padaro taip, kad Gardneris ima panėšėti į Bilį Gre- 
hemą, o mes staugiame kaip minia per Pasaulio čempionato finalines 
rungtynes. Bet tai dar ne viskas. Keisis - genijus. Matei “vabalą" sa- 
vo kambaryje? Tai Keisis įtaisė. Viskas patenka į jo aparatinę, o ten 
galima pakliūti per asmeninį Gardnerio kabinetą. Mikrofonai reaguo- 
ja tik į garsą, kad veltui nesisuktų juostelė. Grietinėlę jis patiekia San- 
laitui. Girdėjau, kad jis įtaisė kažkokį aparačiuką į Gardnerio telefo- 
ną ir šis gali skambinti į kitą valstiją už dyką. Be to, aš puikiai Žinau, 
kad jis yra prisijungęs prie mokamos televizijos kabelio. Kaip tau pa- 
tinka: Misteris Plombyras atsidrebia priešais televizorių ir mėgaujasi 
“Cinemax" produkcija po sunkios dienos pardavinėjant Jėzų ma- 
sėms? Man patinka. Tas vaikinas yra šimtaprocentinis amerikietis, o 
Indianoje jį mėgsta beveik kaip aukštųjų mokyklų krepšinį. 

Ferdas atsikrenkštė, susiraukė ir nusispjovė. 

- Tu juokauji, - pasakė Džekas. 

- Ferdas Janklovas niekada nejuokauja apie vaikščiojančias San- 
laito namų kaliauses, - oriai pareiškė jis. - Jis turtingas, jam nereikia 
deklaruoti savo pajamų mokesčių inspekcijai, vietos švietimo inspek- 
cija mirtinai jo išsigandusi; ta moteriškė, kuri čia apsilanko, kuo sku- 
biau nešdinasi ir apskritai atrodo, kad norėtų sukalbėti maldą nuo šė- 
tono akies. Be to, kaip jau sakiau, Sanlaitas visada iš anksto Žino, ka- 
da Valstijos švietimo priežiūra atvyks nepranešusi. Mes iššveičiame 
šituos namus nuo rūsio iki lubų, šunsnukis Bastas suneša brezentinius 
apsiaustus į palėpę, Dėžė prigrūdama šieno iš daržinės. O kai inspek- 
toriai pasirodo, mus visuomet randa klasėje. Ar daug kartų buvai kla- 
sėje nuo tada, kai apsistojai indianiškoje “Meilės laivo“ versijoje? 

- Nė karto, - prisipažino Džekas. 

- Tikrai! - pakartojo nudžiugintas Ferdas. Skausmingai nusijuokė, 
o tas juokas tartum sakė: Žinai, ką supratau sulaukęs aštuonerių? Ogi 
kad gyvenimas mane karališkai mausto, ir greitai niekas nepasikeis. 
Galbūt niekad nepasikeis. Ir nors tai mane užknisa, yra ir kita pusė. 
Supranti, ką noriu pasakyti? 

Tokios mintys sukosi Džeko galvoje, kai staiga sprandą suspaudė 
stiprūs pirštai ir pakėlė jį iš kėdės. Jis buvo atgręžtas į blogo kvapo 
debesį, jeigu taip galima pasakyti, į bereikšmį Heko Basto veidą. 

- Mes su jo prakilnybe buvome Munsyje, kai tavo draugelis, ne- 
klaužada suskis, pakliuvo į ligoninę, - pasakė Hekas. Jo pirštai pulsa- 
vo ir spaudė po ausimis. Skausmas buvo nepakeliamas. Džekas su- 
inkštė, Bastas išsišiepė. Iš burnos dar labiau pasmirdo. - Jo prakilny- 
bė gavo žinią apie tai per pranešimų gaviklį. Janklovas atrodė kaip su- 
muštinis, prabuvęs keturiasdešimt penkias minutes mikrobangėje. 
Praeis nemažai laiko, kol jį pastatys ant kojų. 

Jis kalba ne man, - suprato Džekas. - Jis kalba visam kambariui. 
Mums turi būti perduota, kad Ferdas vis dar gyvas. 

- Susmirdęs melagi, - iškošė jis, - Ferdas... 

Hekas Bastas smogė. Džekas nusirito per kambarį. Berniukai 
purptelėjo į šonus. Kažkur sužvingo Donis Kiganas. 

Staiga pasigirdo įniršęs riaumojimas. Džekas atsisėdo svaigstančia 
galva ir papurtė ją, stengdamasis atsipeikėti. Hekas atsigręžė ir pama- 
tė grėsminga poza draugą užstojusį Vulfą. Viršutinė lūpa buvo paki- 
lusi, pro apvalius akinukus oranžine šviesa plieskė akys. 

- Pagaliau ir šitas avigalvis užsimanė pašokti, - su šypsena ištarė 
Hekas. - Ką gi, gerai! Mėgstu pašokti. Eik čia, liurbi. Ateik, pašoksi- 
me. 

Nepaliaudamas urgzti, seilėtomis lūpomis Vulfas ėmė artintis. He- 
kas išėjo jo pasitikti. Sučiužėjo atitraukiamos kėdės, berniukai darė 
jiems vietos. 

- Kas čia daro... 

Balsas nuo durų. Sonis Zingeris. Klausimo baigti nereikėjo; viskas 
tapo aišku. Šypsodamasis jis uždarė duris ir atsirėmė į jas, sunėręs ant 
siauros krūtinės rankas. | 

Džekas pasuko žvilgsnį į Vulf4 su Heku. 

- Vulfai, būk atsargus! - suriko jis. 

- Būsiu atsargus, Džekai, - neaiškiai suniurzgė vilkolakis. - Bū- 
siu... 

- Pašokime, asile, - sukriokė Hekas ir vožė kaip kaimo mušeika. 
Nuo smūgio į skruostą Vulfas nulėkė atgal tris keturis žingsnius. Do- 
nis Kiganas sukikeno, ir Džekas suprato, kad tai reiškia tiek nusivyli- 
mą, tiek džiaugsmą. 

Smūgis buvo galingas. Kitomis aplinkybėmis jis būtų paskutinis. 
Gaila, bet Hekas Bastas daugiau nebegalėjo jo pakartoti. 

Jis prisiartino prispaudęs prie krūtinės kumščius ir smogė vėl. Šį- 
kart Vulfas gynėsi. Sugavo Heko kumštį. 

Heko ranka buvo didelė. Vilkolakio - dar didesnė. 

Heko ranka dingo Vulfo kumštyje. 

Vulfo kumštis susigniaužė. 

Viduje pasigirdo garsas lyg traškant, po to ir lūžtant pagaliukams. 

Pasitikinti Basto šypsena pamažu dingo iš veido. Po akimirkos jis 
ėmė klykti. 

- Tau nereikėjo skriausti bandos, niekše, - iškošė Vulfas. - Tavo 
Biblijoj taip ir anaip - vulf! - o tau reikėtų paskaityti šešias Gero ūki- 
ninkavimo knygos dalis, kad daugiau niekada... 

trakšt! 

- ... niekada... 

triokšt! 

- NIEKADA neskriaustum bandos. 

Hekas Bastas staugdamas ir vaitodamas suklupo ant kelių. Vulfas 
nepaleido jo kumščio, ir Heko ranka keistai sulinko. Jis priminė fašis- 
tą, ant kelių saliutuojantį “Heil Hitler". Vulfo gniaužtas buvo it akme- 
ninis, o veide nesimatė jokių pastangų. Jei ne tviskančios akys, jis at- 
rodytų netgi iškilmingai ramus. 

Iš Vulfo kumščio ėmė lašėti kraujas. 

- Vulfai, liaukis! Užteks! 

Džekas apsidairė ir pamatė, kad Sonis dingęs, o durys paliktos at- 
lapos. Dauguma berniukų suklaupė. Jie traukėsi nuo vilkolakio, kiek 
leido sienos, veiduose atsispindėjo dievobaimingas susižavėjimas ir 
baimė. O veiksmas vyko kambario centre: Hekas Bastas suklupęs, 
Vulfas laiko suspaudęs jo kumštį, iš kurio teka kraujas. 

Tarpduryje pasirodė keli nauji veidai: Keisis, Varvikas, trys dides- 
ni vaikinai ir Sonis Zingeris. Su jais buvo Sanlaitas Gardneris, vieno- 
je rankoje laikantis nedidelį juodą dėklą, panašų į dėklą akiniams. 

- Užteks, sakau! - metęs žvilgsnį į ateivius, suriko Džekas ir puo- 
lė prie Vulfo. - Čia ir dabar! Čia ir dabar! 

- Gerai, - tyliai sutiko Vulfas ir paleido Heko ranką. Džekas pama- 
tė siaubingai sutrupintą daiktą, kuris labiau priminė sutryptą vėjo ma- 
lūnėlį nei plaštaką. Hekas suinkštė ir priglaudė sulaužytą plaštaką prie 
krūtinės. 

- Gerai, Džekai. 

Vulfą nutvėrė šešiese. Vulfas pasisuko, ištraukė vieną ranką, pa- 
stūmė, ir staiga Varvikas nusirito prie sienos. Kažkas suriko. 

- Laikykite jį! - sušuko Gardneris. - Laikykite! Laikykite, vardan 
Jėzaus! - jis kažką traukė iš futliaro. 

- Ne, Vulfai! - suriko Džekas. - Liaukis! | 

Po sekundės vilkolakis nustojo priešintis, susigūžė ir leidosi nuve- 
damas prie sienos. Džekui jis atrodė kaip liliputų vedamas Guliveris. 
Pagaliau Sonis atrodė išsigandęs Vulfo. - 

- Laikykite jį, - pakartojo Gardneris, ištraukęs iš dėklo blizgantį 
švirkštą. Veide pasirodė įprasta žavinga, net kiek drovi šypsena. - Dėl 
Jėzaus, laikykite! 

- Nereikia, - pasakė Džekas. 

- Džekai? - Vulfas atrodė staiga nusigandęs. - Džekai? Džekai? 

Gardneris praeidamas nustūmė Džeką. Tas judesys išdavė neblo- 
gus raumenis. Džekas atsitrenkė į Mortoną, berniukas suspigo ir atšo- 
ko lyg nuo apšvitinto radiacija. Vulfas vėl ėmė muistytis, bet teko 
kautis su šešiais, o tai jau buvo per daug. Nebūtų per Pasikeitimą. 

- Džekai! - sustūgo jis. - Džekai! Džekai! 

- Vardan Jėzaus, laikykite jį, - sušnibždėjo plėšriai iššiepęs dantis 
Gardneris ir smeigė švirkštą vilkolakiui į ranką. 

Vulfas sustingo, užvertė galvą ir užkaukė. 

Užmušiu tave, niekše, - nerišliai kartojo mintyse Džekas. - Užmu- 
šiu, užmušiu, užmušiu. 

Vulfas muistėsi ir blaškėsi. Gardneris stovėjo nuošalyje ir stebėjo. 
Vilkolakis spyrė į Keisio pūzrą. Tas suinkštė, atšoko, bet po kurio lai- 
ko vėl grįžo. Po minutės kitos Vulfas pradėjo sverdėti... paskui su- 
smuko. 

Džekas atsistojo verkdamas 1š įniršio. Jis pabandė prasibrauti per 
baltus golfus iki savo draugo. Keisis smogė į nuleistą Vulfo veidą, iš 
jo nosies ėmė kliaukti kraujas. 

Bet kažkieno rankos Džeką sulaikė. Besimuistydamas jis pamatė, 
jog tai tie patys išsigandę berniukai, su kuriais jis Tolimajame lauke 
renka akmenis. 

- Uždarykite jį į Dėžę, - įsakė Gardneris, kai Vulfas visiškai su- 
kniubo. Po to palengva atsigręžė į Džeką. - Nebent... nebent norėtum 
man papasakoti, kur mes buvome susitikę, misteri Parkeri? 

Berniukas stovėjo įsmeigęs akis į žemę ir nieko neatsakė. Akis 
graužė sūrios karštos ašaros. 

- Tada į Dėžę, - pasakė Sanlaitas. - Gal apsigalvosi, kai jis ims 
dainuoti, misteri Parkeri. 

Gardneris išėjo iš kambario. 

Vulfas teberėkė Dėžėje, kai Džekas su kitais berniukais buvo nu- 
vesti į koplyčią rytinių pamaldų. Sanlaito Gardnerio akys ironiškai ty- 
rinėjo papilkėjusį, iškankintą Džeko veidą. Gal dabar, misteri Par- 
keri? | 

Vulfai, aš dėl mamos, savo mamos... 

Vulfas teberėkė, kai berniukai, paskirti dirbti laukuose, buvo pada- 
lyti į dvi grupes ir susodinti į sunkvežimius. Važiuodamas pro Dėžę, 
Džekas galynėjosi su noru užspausti delnais ausis, kad negirdėtų šir- 
dį draskančios raudos. 

Tuojau prie jo išdygo Sonis Zingeris. 

- Jo prakilnybė Gardneris laukia savo kabinete ir pasirengęs iš- 
klausyti tavo išpažintį, snargliau, - pasakė jis. - Liepė perduoti, kad 1š- 
leis tą kelmą, kai tik sužinos iš tavęs tai, ką nori Žinoti, - Sonio bal- 
sas buvo šilkinis, o veidas pavojingas. 

Vulfas klykia ir maldauja išleisti, daužo storas, geležines dėžės 
sienas. 

Ach, Vulfai, ji mano MAMA... 

- Negaliu pasakyti jam to, ko jis nori, - tarė Džekas. Jis staiga pa- 
sisuko veidu į Sonį, sukaupęs visa, ką gavo Teritorijose. Sonis stryk- 
telėjo du didelius žingsnius atgal, jo veidas buvo nusivylęs ir nesvei- 
kai nusigandęs. Kojos susipynė, ir jeigu čia pat nebūtų stovėjęs sunk- 
vežimis, būtų pargriuvęs. 

- Gerai, - vos nesuinkštė Sonis. - Gerai jau, gerai, pamiršk, - po 
kurio laiko arogancija grįžo į jo smailą veidą. - Jo prakilnybė liepė to- 
kiu atveju pasakyti, kad tavo draugas rėkia dėl tavęs. Supratai? 

- Žinau, dėl ko jis rėkia. 

- Lipkit į sunkvežimį! - rūsčiai įsakė Pedersenas, net nežvilgtelė- 
JęS į juos praeidamas. Tik žengdamas pro Sonį jis perkreipė lūpas, 
tarsi eitų pro maitą. 

Džekas girdėjo draugo riksmą net pajudėjus sunkvežimiams, nors 
slopintuvai buvo kiauri ir varikliai burzgė kaip pašėlę. Ir tolstant Vul- 
fo aimanos netilo. Tarp jų buvo užsimezgęs kažkoks psichinis ryšys, 
1 Džekas girdėjo vilkolakio riksmą net pasiekęs Tolimąjį lauką. Ži- 
nojimas, kad aimanos skamba tik jo galvoje, nuotaikos nepataisė. 

Apie priešpiečius Vulfas nutilo, ir Džekas staiga be krislelio abe- 
jonės nusprendė, kad Gardneris liepė išleisti jį iš Dėžės, kol dejonės 
nepasiekė nereikalingų ausų. Po to, kas nutiko Ferdui, pašalinio dė- 
mesio Sanlaito namams visiškai nereikėjo. 

Kai darbo būriai po pietų grįžo namo, Dėžės durys buvo atviros, 
o viduje - tuščia. Džekas rado Vulfą gulintį ant apatinio gulto. Jį pa- 
matęs vilkolakis vangiai nusišypsojo. 

- Kaip tavo galva, Džekai? Mėlynė truputį pašviesėjo. Vulf! 

- Vulfai, kaip tu jautiesi? 

- Rėkiau, tiesa? Nieko negalėjau padaryti. 

- Vulfai, atleisk, - pasakė Džekas. Draugas atrodė keistai: išbalęs, 
kažkoks susitraukęs. 

Jis miršta, - toptelėjo Džekui. Ne, pasitaisė jis mintyse, Vulfas 
pradėjo merdėti, kai gelbėdamiesi nuo Morgano jie atsidūrė šiame pa- 
saulyje. Bet dabar procesas pagreitėjo. Per daug išblyškęs... suvar- 
gęs... bet... 

Džekas pajuto šaltuką. 

Vulfo rankos ir kojos nebuvo visai plikos. Jas dengė švelnūs gau- 
rai. Prieš dvi dienas jų nebuvo, neabejojo Džekas. 

Džeką apėmė noras pulti prie lango, surasti mėnulį ir įsitikinti, kad 
jis neapsiriko septyniolika dienų. 

- Pasikeitimui dar ne metas, Džeki, - ištarė Vulfas. Jo balsas buvo 
kimus, pridusęs. Invalido balsas. - Bet aš pradėjau keistis toje tamsio- 
je dvokiančioje dėžėje. Vulf! Pradėjau. Buvau toks išsigandęs ir įsiu- 
tęs. Nes rėkiau ir staugiau. Riksmas gali sukelti Pasikeitimą, jeigu 
Vulfas tai daro ilgai, - vilkolakis perbraukė plaukus ant kojų. - Tai 
praeis. 

- Gardneris nustatė kainą už tavo paleidimą, - prisipažino Džekas, 
- bet aš negalėjau jos sumokėti. Norėjau, bet... Vulfai... mano mama... 

Balsas prikimo nuo gniaužiamų ašarų. 

- Ššš, Džeki. Vulfas žino. Čia ir dabar, - Vulfas vėl nusišypsojo ta 
siaubinga vangia šypsena ir paėmė draugą už rankos. 


Džekas vardija planetas 


Dar viena savaitė praslinko Sanlaito namuose garbinant Dievą. 
Mėnulis ėmė pilnėti. 

Pirmadienį Sanlaitas Gardneris su šypsena paprašė berniukų nu- 
lenkti galvas ir padėkoti Viešpačiui už Ferdinando Janklovo atsiver- 

timą. Gulėdamas Parklendo ligoninėje, Ferdas nusprendė pašvęsti sa- 
vo sielą Kristui, pranešė spinduliuojantis Gardneris. Ferdas paskam- 
bino savo tėvams ir pasakė, kad siekia atsiduoti Viešpačiui, jie visi 
pasimeldė, paprašė globos, ir šiandien pat tėvai atvažiuoja jo išsivež- 
ti. Negyvas ir pakastas pašalusiame Indianos lauke... arba Teritorijo- 
se, kur nepatenka Indianos valstijos policija. 

Antradienį buvo labai šalta ir lijo, todėl berniukams buvo leista 
likti savo kambariuose, miegoti ar skaityti, bet Džekui su Vulfu atėjo 
sunkus metas.Vulfas buvo pristatytas kliaukiant lietui nešti šiukšles iš 
daržinės ir pašiūrių prie kelio. Džekui teko plauti tualetus. Varvikas 
ir Keisis, paskyrę jam tą darbą, matyt, nesugalvojo nieko šlykščiau. 
Tikriausiai jie niekad nebuvo matę garsiojo vyrų tualeto “Outlio už- 
eigoje". 

Dar viena savaitė Sanlaito namuose, ar galit ištarti “o taip“? 

Hektoras Bastas grįžo trečiadienį su sugipsuota iki alkūnės ranka, 
kreidiniu veidu, 0 jo spuogai atrodė it nupaišyti raudonais dažais. 

- Daktaras sakė, kad ji gali niekad nesugyti, - pasakė Hekas. - Tu 
ir tavo draugas idiotas už tai smarkiai sumokėsite. 

“Nori, kad tas pat nutiktų ir antrai tavo rankai?" - ketino pasitei- 
rauti Džekas, bet pabijojo. Heko žvilgsnyje jis perskaitė ne vien norą 
atkeršyti; ten buvo troškimas nužudyti. 

- Jo aš nebijau, - tarė Hekas. - Sonis sako, kad visas jo nirtas liko 
Dėžėje. Jis daugiau nė už ką nenorės ten sugrįžti. O tu... 

Bastas smogė kairiu kumščiu. Judesys nebuvo toks staigus kaip su 
dešine, bet priblokštas jo įniršio Džekas nespėjo sureaguoti. Jo lūpos 
susiplojo po Heko kumščiu, o pats trenkėsi į sieną. 

Prasivėrė durys, pro plyšį išlindo Bilio Adamso galva. 

- Uždaryk, jei pats nenori gauti! - suriko Hekas, ir berniukas sku- 
biai pakluso, nelinkęs išklausyti porcijos keiksmų ir gauti niuksų. 

Hekas ėmė eiti prie Džeko. Berniukas atsistūmė nuo sienos ir 1š- 
kėlė kumščius. Hekas sustojo. 

- Norėtum, ar ne? - nusišaipė Hekas. - Muštis su vaikinu, kuris te- 
turi vieną sveiką ranką, - jis išraddą 

Trečiame aukšte pasigirdo ariėjahtys-ptie. Lipitelžiągspiai. 

- Tai Sonį eo Sap Mesidar  pričiUpsAmNaYE bičiuli. Ta- 
ve ir tavo av ali. vi aieraktinyė 1d0; ———— sakys1 3 jis nori iš- 


ij - Hekį S, išsišienė. - „Padary man paslhugą, snargliau. Nesakyk 


17 


Jie tikrai kažką atėmė iš Vulfo toje Dėžėje. Po susidūrimo su He- 
ku koridoriuje buvo praėjusios šešios valandos. Netrukus turi nu- 
skambėti į išpažintį kviečiantis skambutis, bet kol kas Vulfas miega 
apačioje kaip užmuštas. Lauke pastato sienas skalbia lietus. 

Tai ne žiaurumas ir ne Dėžė taip palaužė Vulfą. Net ne Sanlaito 
namai. Visas šitas pasaulis. Paprasčiausiai Vulfas ilgisi namų. Jis pra- 
rado didžiąją dalį savo gyvybingumo. Retai kada šypsojosi ir niekad 
nesijuokė. Kai Varvikas užrikdavo ant jo, kad valgo priešpiečius ran- 
komis, Vulfas pašiurpdavo. 

Paskubėk, Džeki. Nes aš mirštu. Vulfas miršta. 

Hekas Bastas gyrėsi nebijąs Vulfo, ir iš tiesų nebebuvo ko bijoti; 
regis, kad Heko rankos sutrupinimas išsunkė paskutines Vulfo jėgas. 

Suskambo varpas, kviečiantis į išpažintį. 

Tą vakarą, po išpažinties ir vakarinų pamaldų grįžę į savo kamba- 
rį, Džekas su Vulfu rado savo lovas šlapias 1r dvokiančias šlapimu. 
Sonis, Varvikas ir dar vienas stuobrys, vardu Van Zantas. 

- Regis, mes supainiojome duris, snargliau, - pasakė Sonis. - Pa- 
manėm, kad tai tualetas, nes nuo čia visada sklinda smarvė. 

Van Zantas vos negavo trūkio besijuokdamas iš tos replikos. 

Džekas ilgai į juos žiūrėjo, Van Zantas nutilo. 

- Ko čia spoksai, šikniau? Nori, kad sumaltume tau nosį? 

Džekas uždarė duris ir pamatė ant savo lovos su visais drabužiais 
užmigusį Vulfą. Jis pamažu vėl žėlė barzda, bet veidas ir toliau buvo 
išbalęs ir sulysęs. Tai buvo invalido veidas. 

Palik jį ramybėje, - liūdnai tarė sau Džekas. - Jeigu jis toks pavar- 
gęs, tegu miega. 

Ne. Nepaliksi jo miegoti toje pridirbtoje lovoje. Jokiu būdu! 

Nusikamavęs Džekas nuėjo prie draugo, pažadino jį, pakėlė nuo 
permirkusio dvokiančio čiužinio, nurengė drabužius. Jie miegojo ant 
grindų, susirietę vienas prie kito. 

Ketvirtą ryto atsilapojo durys ir įžygiavo Sonis su Heku. Pastvėrę 
Džeką pusiau vilkte nuvedė į Sanlaito Gardnerio kabinetą rūsyje. 

Gardneris laukė susikėlęs kojas ant stalo. Nepaisant ankstyvo me- 
to, jis buvo apsirengęs. Už jo kabojo Kristaus, žengiančio per vande- 
nį nustebusių apaštalų akivaizdoje, paveikslas. Dešinėje pusėje pro 
stiklinę sieną matėsi tamsi studija, kur Keisis kūrė savo šedevrus. Prie 

vienos Gardnerio diržo kilpos buvo pritvirtinta stora grandinė. Ranko- 
je gulėjo sunkus raktų ryšulys. Kalbėdamas jis žaidė raktais. 

- Per tą laiką, kai tu čia, neišgirdome iš tavęs jokios išpažinties, - 
švelniai priekaištaudamas pasakė Sanlaitas Gardneris. - Išpažintis - 
sveika sielai. Be išpažinties negalime būti išgelbėti. O, aš nekalbu 
apie tą stabmeldišką, pagonišką katalikų išpažintį. Kalbu apie išpažin- 
tį prieš savo brolius ir Išganytoją. 

- Aš linkęs išpažinti tik Išganytojui, jeigu jums ne tas pat, - ramiai 
ištarė Džekas, slėpdamas savo baimę ir netikrumą. Jį nudžiugino jo 
prakilnybės veide pasirodęs pyktis. 

- Man ne tas pat! - suriko Gardneris. 

Skausmas pervėrė Džeko inkstus. Jis parklupo. 

- Žiūrėk, kaip kalbi su jo prakilnybe, snargliau, - pagrasė Sonis. - 
Čia yra kam jį užstoti. 

- Telaimina tave Dievas, Soni, už pasitikėjimą ir meilę, - niūriai 
ištarė Gardneris ir vėl pasisuko į Džeką. 

- Stokis, sūnau. 

Berniukas šiaip taip pakilo įsitvėręs didžiulio šviesaus medžio 
stalo. 

- Koks tikrasis tavo vardas? 

- Džekas Parkeris. 

Jis pastebėjo, kad Gardneris nežymiai linkteli, mėgino išsisukti, 
bet nespėjo. Vėl gavo smūgį į inkstus. Jis riktelėjo ir susmuko, skau- 
džiai stuktelėdamas kaktą su mėlyne į stalo kampą. 

- Iš kur tu esi, melagi, kvaila velnio išpera? 

- Iš Pensilvanijos. 

Skausmu užsiliepsnojo šlaunis. Berniukas susirietė ant balto kili- 
mo ir prispaudė kelius prie krūtinės. 

- Pastatykite jį. 

Sonis su Heku jį pakėlė. 

Gardneris ištraukė iš balto švarko kišenės “Zippo" Žžiebtuvėlį. Pa- 
suko ratuką ir lėtai prikišo prie Džeko veido geltoną liepsnos liežuvė- 
lį. Devyni coliai. Džekas užuodė salsvą aitrų žibalo kvapą. Šeši coliai. 
Jaučiasi karštis. Trys coliai. Dar colis ar tik pusė, ir nepatogumas virs 
skausmu. Sanlaito Gardnerio akys buvo drumstos ir linksmos. Lūpos 
vargiai laikėsi nesišiepusios. 

- Taip! - tvokstelėjo karštas, lyg prisivalgius aštriųjų pipirų, kva- 
pas iš Heko gerklės. - Štai taip jį! 

- Kur tu man matytas? 

- Aš niekad nesu jūsų matęs! - iškošė Džekas. 

Liepsnelė pasislinko arčiau. Džeko akys ėmė ašaroti, ėmė svilti 
oda. Jis stengėsi atsilošti, bet Sonis Zingeris neleido. 

- Kur aš tave mačiau? - šnibždėjo Gardneris. Žiebtuvėlio ugnelė 
šokinėjo jo juodose lėliukėse. - Paskutinį kartą klausiu! 

Pasakyk jam, dėl Dievo meilės! 

- Jeigu mes kur ir matėmės, aš neprisimenu, - išspaudė Džekas. - 
Gal Kalifornijoje... 

“Zippo"' užsivožė. Džekas atsiduso iš palengvėjimo. 

- Veskit jį atgal, - paliepė Gardneris. 

Tiedu nutempė jį prie durų. 

- Žinai, kad tau gerai nesibaigs, - pasakė Sanlaitas Gardneris. Jis 
nusisuko ir atrodė medituojąs prieš Kristaus paveikslą. - Aš sužinosiu 
tai iš tavęs. Jeigu ne šiąnakt, tai rytoj. Jei ne rytoj, tai poryt. Kodėl ne- 
nori sau padėti, Džekai? 

Berniukas nieko neatsakė. Staiga pajuto laužiamą ranką. Jis sude- 
javo. 

- Atsakyk! - sušnypštė Sonis. 

Ir širdyje Džekas troško to, ne todėl, kad skaudėjo, o kad... 

... Išpažintis - sveika sielai. 

Jis prisiminė aną kiemą, prisiminė tą patį vyrą, tik kitu pavidalu, 
prisiminė, kaip galvojo: Aš pasakysiu viską, ko prašote, tik nežiūrėkit 
į mane tomis pamišusiomis akimis, juk aš tik vaikas, o vaikai taip ir 
daro: jie pasako, pasako viską... 

Bet tada prisiminė mamos balsą, tvirtą balsą, klausiantį, ar pasi- 
ruošęs išversti prieš šitą tipą kailį. 

- Negaliu pasakyti, ko nežinau, - ištarė jis. 

Gardnerio veide atsirado sausa šypsenėlė. 

- Veskite jį į kambarį, - pakartojo jis. 


Dar viena savaitė Sanlaito namuose, ar galite ištarti "amen", bro- 
liai ir seserys. Dar viena ilga ilga savaitė. 

Džekas užtruko virtuvėje, kai visi kiti paliko savo indus ir išėjo. 
Jis puikiai žinojo, kad rizikuoja vėl būti sumuštas, kad laukia naujos 
patyčios... bet dabar tai neatrodė verta būkštavimų. Prieš tris valandas 
Sanlaitas Gardneris vos nenudegino jam lūpų. Jis perskaitė tai to be- 

pročio Žvilgsnyje, jautė, kas jo širdyje. Po to rizika būti sumuštam at- 
rodė visai nedidelė. | 

Virėjo Rudolfo apranga buvo tokia pat pilka kaip lapkričio dangus 
lauke. Tyliai pašauktas Rudolfas pasižiūrėjo į jį ciniškomis, paraudu- 
siomis akimis. Nuo jo trenkė pigiu viskiu. 

- Tau geriau būtų iš čia dingti, naujoke. Jie nepaleidžia tavęs iš 
akių. 

Lyg pats to nežinočiau. 

Džekas nervingai dirstelėjo į senovinę indų plovyklę, kuri švykštė 
ir dundėjo, šnypšdama garu į berniukus, kraunančius į ją indus. Jie, 
regis, nežiūrėjo į Džeką su Rudolfu, bet regis - ne pats tinkamiausias 
žodis. Pasklis kalbos. Tai jau taip. Sanlaito namuose atimdavo tavo 
pinigus, todėl paskalos tapo savotiška vietinė valiuta. 

- Aš turiu iš čia išsigauti, - pasakė Džekas. - Aš su savo draugu. 
Už kiek sutiksite nematyti, kai mes išspruksime pro užpakalines du- 
ris? 

- Daugiau, negu tu išgali sumokėti, drauguži, net jeigu tau pavyk- 
tų nusigauti iki savo turtų, kuriuos atėmė, kai pakliuvai čia, - atsakė 
Rudolfas. Jis kalbėjo griežtai, bet žvelgė į Džeką su užuojauta. 

Aišku, viskas pražuvo, viskas: gitaros plektras, sidabrinis doleris, 
didelis marmuro rutuliukas, šeši jo doleriai... viskas dingo. Sudėta į 
voką ir kažkur užkišta, tikriausiai Gardnerio kabinete. Bet... 

- Klausykit, aš galiu duoti jums skolos raštelį. 

Virėjas nusišaipė: 

- Gauti skolos raštelį iš to, kuris sėdi šitoje vagių ir narkomanų 
skylėje, labai juokinga. Nusičiurint man ant tavo raštelio. 

Džekas sutelkė visą neseniai gautą galią. Tą jėgą, tą naują grožį 
kažkiek buvo galima paslėpti, bet dabar Džekas leido jam išsiskleis- 
ti; Rudolfas atšlijo sutrikęs ir susižavėjęs. 

- Mano raštelis bus patikimas, ir jūs tai Žinote, - tyliai ištarė ber- 
niukas. + Duokit man adresą, atsiųsiu grynais. Kiek? Ferdas Janklovas 
sakė, kad už du žalius išsiunčiate laišką. Ar dešimties užteks nematy- 
ti, kai mes išeisime? 

- Nei dešimties, nei dvidešimt, nei šimto, - tyliai atsakė Rudolfas. 
Liūdnas jo žvilgsnis labai gąsdino Džeką. Tas žvilgsnis labiau nei kas 
kita liudijo, kaip giliai jie su Vulfu įkliuvę. - Taip, esu tai daręs anks- 
čiau. Kartais už penkis žalius. Kartais, nori tikėk, nori ne, už dyką. 
Ferdžiui Janklovui būčiau padėjęs už dyką. Buvo geras vaikas. Tie 
suskiai... - Rudolfas pakėlė muiluotą kumštį ir pagrasė sienai. Paste- 

bėjęs Mortono žvilgsnį, įsmeigė 1 jį piktas akis. Berniukas skubiai nu- 
sigręžė. 

- Tai kodėl ne? - nekantriai paklausė Džekas. 

- Nes aš bijau, žmogau, - paaiškino virėjas. 

- Kaipgi? Pirmą kartą, kai Sonis pradėjo šiauštis... 

- Zingeris! - numojo ranka Rudolfas. - Zingerio aš nebijau, nebi- 
jau Basto, kad ir koks jis gorila. Bijau jo. 

- Gardnerio? 

- Jis - šėtonas iš pragaro, - pasakė Rudolfas. Padvejojęs pridūrė: - 
Papasakosiu kai ką, ko niekam nesu sakęs. Vieną savaitę vokas su 
mano atlyginimu vėlavo, ir aš nulipau į jo kabinetą. Paprastai ten nei- 
nu, nemėgstu, bet tąsyk turėjau... turėjau su juo pasimatyti. Man sku- 
biai reikėjo pinigų, supranti? Mačiau, kaip jis nusileido į savo kabi- 
netą, todėl žinojau, kad rasiu jį ten. Nulipau apačion, pabeldžiau į du- 
ris, 0 tos 'atsidarė, nes nebuvo gerai uždarytos. Ir žinai ką, vaike? Jo 
tenai nebuvo. 

Rudolfo balsas pasakojant vis labiau tilo, kol Džekas vos galėjo 
išgirsti žodžius per plovyklės šniokštimą. O akys išsiplėtė kaip vaiko, 
kai tas pasakoja baisų sapną. 

- Pamaniau, kad nuėjo į tą studiją, bet ten jo irgi neradau. O į kop- 
lyčią išeiti jis negalėjo, nes kitų durų nėra. Netoli jo kabineto yra du- 
rys į lauką, bet jos buvo užrakintos ir užkabintos iš vidaus. Tai kurgi 
jis dingo, a? Kur dėjosi? 

Džekas, kuris žinojo atsakymą, galėjo tik abejingai Žiūrėti. 

- Manau, kad jis yra demonas iš pragaro ir nusileido kokiu nors 
liftu į apačią atsiskaityti savo prakeiktam viršininkui, - tęsė Rudolfas. 
- Norėčiau tau padėti, bet negaliu. Fort Nokse nėra tiek pinigų, kad 
stočiau skersai kelio Sanlaitui. Dabar keliauk iš čia. Gal dar nepaste- 
bėjo, kad dingai. 

Bet jie, Žinoma, pastebėjo. Vos tik Džekas išėjo pro suveriamas 
duris, Varvikas smogė abiem rankom į nugarą. Kai Džekas nulėkė 
strimgalviais per ištuštėjusią valgyklą, iš kažkur išdygo Keisis ir pa- 
kišo koją. Berniukas nespėjo sustoti. Užkliuvo ir tėškėsi po kėdėmis. 
Keldamasis stengėsi užgniaužti pykčio ir gėdos ašaras. 

- Tau reikėtų greičiau nešioti indus, snargliau, - pasakė Keisis. - 
Antraip nukentėsi. 

Varvikas išsišiepė. 

- Taip. O dabar lipk į viršų. Sunkvežimiai laukia. 

Kitą rytą ketvirtą valandą Džekas vėl buvo pakeltas 1r atitemptas į 
Sanlaito Gardnerio kabinetą. 

Jo prakilnybė pakėlė akis nuo Biblijos, lyg stebėtųsi jį čia matyda- 
mas. | 

- Pasiruošęs prisipažinti, Džekai Parkeri? 

- Neturiu ką... 

Vėl žiebtuvėlis. Liepsnelė plazda per colį nuo jo nosies. 

- Prisipažink. Kur mes buvom susitikę? - ugnelė dar arčiau. - Aš 
būtinai sužinosiu, Džekai. Kur? Kur? 

- Saturne! - suriko berniukas. Tai buvo viskas, ką jis galėjo sugal- 
voti. - Urane! Merkurijuje! Kur nors asteroidų juostoje! O! Ganime- 
de! D... 

Draskantis, nepakeliamas skausmas sprogo tarpkojy, kai Hektoras 
Bastas sugniaužė jo kiaušinius ir penį. 

- Štai, - linksmai šypsodamasis pasakė Bastas, - ar ne to norėjai, 
parazite? 

Džekas susmuko ant grindų. 

Sanlaitas Gardneris lėtai pasilenkė ir prikišo savo ramų, net palai- 
mingą veidą. 

- Kitą kartą šitoje vietoje bus tavo draugas, - švelniai ištarė jis. - 
Dėl jo aš nedvejosiu. Pagalvok apie tai, Džekai. Iki rytojaus. 

Bet rytoj, nutarė Džekas, jų su Vulfu čia nebebus. Jeigu liko tik 
Teritorijos, tebūnie... 

...Je1i pavyks ten sugrįžti. 


Džekas su Vulfu keliauja į pragarą 


Jiems teks išnykti apačioje. Džekas mąstė apie tai daugiau negu 
apie klausimą, ar jiems išvis pavyks persikelti į Teritorijas. Būtų pa- 
prasčiau išnykti kambarėlyje, bet tas apgailėtinas karceris, kuriuo jie- 
du su Vulfu dalijosi, buvo trečiame aukšte, keturiasdešimt pėdų nuo 

žemės. Džekas gerai nežinojo, ar Teritorijų topografija 1r geografija 
atitinka Indianą, bet neketino rizikuoti nusisukti sprandą. 

Jis paaiškino Vulfui savo planą. 

- Supratai? 

- Taip, - apatiškai atsakė vilkolakis. 

- Gerai, bičiuli, tai pakartok man viską. 

- Po pusryčių einu į tualetą šalia išpažinčių kambario. Įlendu į pir- 
mą kabiną. Jeigu niekas manęs nepasigenda, ateini tu. Ir mes grįžta- 
me į Teritorijas. Ar taip, Džeki? 

- Taip, - atsakė Džekas. Jis spustelėjo draugo petį. Vulfas nelinks- 
mai šyptelėjo. Kiek pasvyravęs Džekas tarė: - Man labai gaila, kad 
Įpainiojau tave į tai. Tai mano kaltė. 

- Ne, Džekai, - švelniai pasakė vilkolakis. - Mes pabandysim. Gal- 
būt... - Vulfo akyse šmėkštelėjo vilties kibirkštėlė. 

- Taip, - sutiko Džekas, - galbūt. 


Per susijaudinimą ir baimę Džekas visai nenorėjo pusryčių, bet su- 
prato, kad nevalgydamas gali atkreipti dėmesį. Jis surijo pjuvenų sko- 
nio kiaušinius su bulvėmis, netgi sukramtė gabalą kiaulienos. 

Oras pagaliau išsiblaivė. Iš vakaro pašalo, todėl akmenys lauke 
bus lyg šlako gabalai sukietėjusioje plastmasėje. 

Lėkštės buvo nuneštos į virtuvę. Berniukams buvo leista išeiti į 
bendrą kambarį, kol Sonis Zingeris, Hektoras Bastas ir Endis Varvi- 
kas išklausys nurodymų tai dienai. Visi susėdo ir sėdėjo įsmeigę akis 
Į vieną tašką. Pedersenas turėjo naują žurnalo “Jėzaus saulės šviesa", 
kurį leido Gardnerio organizacija, numerį. Tingiai vertė jo lapus, kart- 
kartėmis pakeldamas akis į berniukus. 

Vulfas klausiamai pažiūrėjo į Džeką. Tas linktelėjo. Vulfas atsi- 
stojo ir išpėdino iš kambario. Pedersėnas pakėlė galvą, bet pamatęs, 
kad Vulfas eina į tualetą, vėl ėmė vartyti žurnalą. 

Džekas suskaičiavo iki šešiasdešimt, po to prisivertė suskaičiuoti 
dar tiek pat. Tai buvo ilgiausios minutės jo gyvenime. Jis klaikiai bi- 
jojo, kad Sonis su Heku pasirodys kambaryje ir lieps visiems keliauti 
prie sunkvežimių, o jis norėjo pakliūti į tualetą prieš jiems ateinant. 
Bet Pedersenas nekvailas. Jeigu jis nueis ten tuoj po Vulfo, gali ką 
nors įtarti. 

Pagaliau Džekas atsistojo ir pasuko prie durų. Atstumas pasirodė 
neįtikėtinai didelis, o kojos nenorėjo nešti. 

Padersenas pakėlė akis. 

- Kur trauki, snargliau? 

- Į tualetą, - atsakė berniukas. Liežuvis atrodė perdžiūvęs. Yra gir- 
dėjęs, kad persigandus išdžiūva gerklė, bet kad liežuvis... 

- Jie tuoj užlips į viršų, - pasakė Pedersenas, rodydamas galva į 
laiptus, kurie vedė į Gardnerio kabinetą ir studiją. - Geriau palauk, 
nusigręši Tolimajame lauke. 

- Noriu didelio, - išspaudė Džekas. 

Žinoma. Gal dar su tuo balvonu užsimanysi patampyti savo dešri- 
galius prieš dienos pradžią. Taip tiesiog, kad pažvalėtumėte. Eik sės- 
kis. 

- Eik tada, - nusileido Pedersenas. - Tik nestovėk čia ir neinkšk. 

Jis grįžo prie savo žurnalo. Džekas pasiekė vonios kambarį ir įėjo 
pro duris. 


Vulfas užėjo ne į tą kabiną - neabejotinai jo dideli batai matėsi pro 
plyšį kabinų eilės viduryje. Džekas pastūmė duris. Kabina buvo per 
ankšta dviems, nuo Vulfo sklido kaip niekad gyvuliškas kvapas. 

- Gerai, - tarė Džekas. - Pamėginkim. 

- Džekai, aš bijau. 

Džekas sukrizeno. 

- Aš irgi bijau. 

- Kaip mes... 

- Nežinau. Duok man rankas, - atrodė, jog tai gera pradžia. 

Vulfas uždėjo plaukuotas rankas - jau beveik letenas - draugui ant 
delnų, ir Džekas pajuto srūvant iš jo klaikią jėgą. Vadinasi, Vulfas dar 
nepraradęs savo galios. Ji tiesiog pasislėpė viduje, kaip kad svilinan- 
čią vasarą po žeme dingsta šaltinis. 

Džekas užsimerkė. 

- Noriu grįžti atgal, - ištarė jis. - Noriu grįžti, Vulfai. Padėk man! 

- Padėsiu, - atsiduso vilkolakis. - Jei galėsiu, padėsiu! Vulf! 

- Čia ir dabar! 

- Kaip tik čia 1r dabar! 

Džekas stipriau sugniaužė Vulfo rankas-letenas. Užuodė lizolį. 
Kažkur girdėjo važiuojant mašiną. Suskambo telefonas. Jis pagalvo- 
j0: Aš geriu stebuklingą gėrimą. Geriu mintyse čia ir dabar geriu, 
užuodžiu jį, tokį purpurinį, tirštą ir šviežią, jaučiu jį savo burnoje, 
gerklė nepriima jo... 

Vos tik skonis pripildė jo gerklę, pasaulis susvyravo po jais, aplink 
juos. Vulfas suriko: 

- Džeki, suveikė! 

Žodžiai truputį išsklaidė nežmonišką susikaupimą, ir akimirką 
Džekas išsigando, jog tai tik iliuzija, bandymas prisikviesti miegą 
skaičiuojant avis, o pasaulis vėl yra koks buvęs. Tada vėl ūžtelėjo li- 
zolio kvapas. Neaiškiai išgirdo kažką atsakant telefonu: “Klausau, 
alio, kas čia?" 

Nesvarbu, ir tai ne iliuzija, visai ne iliuzija... tai stebuklas. Aš pa- 
dariau tai, kaip esu daręs visai mažas, ir galiu vėl tai pakartoti, taip 
sakė Spidis, sakė neregys dainininkas Sniegelis. STEBUKLINGAS 
GERIMAS YRA MANO GALVOJE... 

Jis sutelkė visą savo valią, visą jėgą... ir lengvumas, su kuriuo jie 
persikėlė, buvo pritrenkiantis kaip smūgis į granitą, kuris iš tiesų pa- 
sirodė padarytas iš išmoningai nudažyto papjė mašė: atrodė, kad su- 
trupės krumpliai, o ranka susmigo be jokio pasipriešinimo. 

Džekas, smarkiai užsimerkęs, pajuto, kaip po kojomis sujudėjo 
grindys, o paskui ir visai dingo. 

O, velnias, vis tiek teks kristi, - pagalvojo jis nusiminęs. 

Bet jie nekrito, tik slystelėjo ir atsistojo, bet jau ne ant tualeto ply- 
telių, o ant žemės. 

Sieros, sumišusios su srutomis, tvaikas užėmė nosis. Tas kvapas 
buvo pragaištingas, ir Džekas palaidojo visas viltis. 

- Džeisonai! Koks čia kvapas? - sudejavo Vulfas. - O, Džeisonai, 
aš negaliu pakelti to kvapo, Džeki, negaliu likti... 

Džekas atsimerkė. Tą pačią akimirką Vulfas ištraukė rankas ir už- 
simerkęs ėmė eiti apgraibomis. Berniukas įsitikino, kad draugo kelnės 
ir languoti marškiniai vėl atvirto kombinezonu, su kuriuo jis pirmą 
kartą pamatė piemenį. Nebeliko ir Džono Lenono akinukų. Ir... 

„Ar Vulfas atgraibomis artėjo prie bedugnės krašto, liko vos ketu- 
rios pėdos. 

- Vulfai! - suriko jis ir apkabino rankomis jam per juosmenį. - 
Vulfai, ne! 

- Džeki, negaliu čia likti, - suaimanavo Vulfas. - Čia Duobė, vie- 
na iš Duobių, kurias įkūrė Morganas, girdėjau, kad tai jo darbas, 
užuodžuu... 

- Vulfai, čia uola, nukrisi! 

Vulfas atsimerkė. Ir išsižiojo pamatęs po savo kojomis rūkstančią 
bedugnę. Jos gelmėse mirksėjo raudonos ugnies akys. 

- Duobė, - sudejavo vilkolakis. - O, Džeki, tai tikrai Duobė. Juo- 
dosios Širdies krosnys. Juodoji Širdis yra pasaulio viduryje. Negaliu 
čia likti, Džeki, čia pati blogiausia vieta. 

Stovint su draugu prie Duobės krašto ir Žiūrint į pragarą, arba Juo- 
dąją Širdį pasaulio centre, Džekas pirmiausia šaltai pagalvojo, jog Te- 
ritorijų ir Indianos geografija nėra tokia pati. Šitos grėsmingos Duo- 
bės atitikmens Sanlaito namuose nėra. 

Keturios pėdos dešinėn, - pašiurpo pagalvojęs Džekas. - Tiek būtų 
pakakę - tik keturių pėdų. Ir jeigu Vulfas būtų paklausęs manęs... 

Jeigu Vulfas būtų klausęs Džeko nurodymų, jiedu būtų išnykę iš 
pirmos kabinos. Ir nugarmėję į šitą prarają. 

Kojos atsisakė paklusti, Džekas sugriebė Vulfą, tik šįkart pasirem- 
damas. 

Vulfas susimąstęs prilaikė jį, jo išsipėtusios akys švytėjo oranžine 
šviesa. Veide atsispindėjo mirtinas 1išgąstis. 

- Tai Duobė, Džeki. 

Ji atrodė nelyginant milžiniška atvira molibdeno šachta, kurią 
prieš trejus metus atostogaudamas su mama jis aplankė Kolorade. Jie 
važiavo į Veilą slidinėti, bet vieną dieną buvo taip šalta, kad nutarė 
važiuoti autobusu ekskursijon į molibdeno kasyklas netoli nedidelio 
miestelio Saidvinderio. “Man ji primena Geheną*, Džeki, - pasakė 
mama, nusukusi į apšerkšnijusį autobuso langą liūdną ir užsigalvoju- 
sį veidą. - Norėčiau, kad visos tokios vietos būtų uždarytos. Jie trau- 
kia iš žemės ugnį ir griaunamąją jėgą. Tai iš tikro Gehena". 

Iš Duobės raitėsi tirštų, dusinančių dūmų virvės. Jos šonai buvo 
išraizgyti storomis kažkokio nuodingo žalio metalo gyslomis. Duobės 


* Gehena arba Hinomo slėnis netoli Jeruzalės, Naujajame Testamente pra- 
garo sinonimas. 

skersmuo galėjo siekti pusę mylios. Žemyn spirale leidosi kelias. 
Džekas pastebėjo aukštyn ir žemyn judančias figūrėles. 

Tai buvo savotiškas kalėjimas kaip ir Sanlaito namai, o ten matėsi 
kaliniai 1r jų prižiūrėtojai. Nuteistieji buvo nuogi, sukinkyti po du į 
rikšas primenančius vežimus, prikrautus didžiulių tos žalios, riebios 
rūdos gabalų. Jų veidai, medinės skausmo kaukės, buvo pajuodę nuo 
suodžių, žaizdoti. į 

Prižiūrėtojai ėjo įkandin, ir Džekas sustingo pastebėjęs, jog jie nė- 
ra žmonės; sunku buvo net pavadinti juos panašiais į žmones: jie bu- 
vo susukioti ir kuproti, su kanopomis vietoj rankų ir smailėjančiomis 
ausimis. E, bet juk tai gorgoiliai! - toptelėjo Džekui. - Ar visi tie klai- 
kūs monstrai ant Prancūzijos katedrų (mama turėjo reprodukcijų al- 
bumą, ir mes mėgome jas apžiūrinėti, bet ji uždraudė, kai man prisi- 
sapnavo košmaras ir prišlapinau lovą) atkeliavo iš čia? Ar juos kas 
nors čia matė? Kas nors, kas viduramžiais persikėlė čia, apsidairė ir 
pamanė išvydęs pragarą? 

Bet čia buvo tikra. 

Išsigimėliai turėjo botagus, ir net per ratų barškėjimą svilinančia- 
me karštyje Džekas girdėjo juos švilpiant ir pliaukšint. Berniukams 
bežiūrint, vienas kinkinys stabtelėjo spiralinio kelio viršuje. Vyrai 
stovėjo nuleidę galvas, kakluose išsišovė gyslos, o kojos ėmė virpėti 
iš nuovargio. 

Pabaisa, serginti juos - persuktas padaras su klubų raiščiu ir juos- 
ta kietų šerių, augančių ant stuburo, šniojo vytiniu vienam, paskui ki- 
tam, žviegdama spigia kalba, kuri smigo it sidabro vinys į Džeko 
smegenis. Jis pastebėjo, kad prie vytinio galo pritaisyti tokie pat ant- 
galiai kaip 1r ant Osmondo botago, ir nespėjus mirktelti prasižiojo 
vieno kalinio ranka, o kitam rimbas išdraskė pakaušį. 

Vyrai suriko, pasidavė į priekį kliaukdami vyšniniu gelsvoje prie- 
blandoje krauju. Prievaizdas suspigo, subalbatavo, ore sušvilpė pilkš- 
voje sukaulėjusioje rankoje laikytas vytinys. Iš paskutiniųjų kaliniai 
užtraukė vežimą į viršų. Vienas netekęs jėgų sukniubo, judantis veži- 
mas parbloškė jį ant žemės. Ratas pervažiavo per jo nugarą. Džekas 
išgirdo, kaip sutraškėjo lūžtantis stuburas. Jis buvo panašus į startinio 
pistoleto šūvį. . 

Monstras sustūgo iš pykčio, nes vežimas pasvyravo ir apvirto, 1š- 
versdamas prie Duobės krašto krovinį. Dviem šuoliais jis prilėkė prie 
gulinčio kalinio ir pakėlė botagą. Žmogus pasuko galvą ir pažvelgė 
Džekui Sojeriui į akis. 

Tai buvo Ferdas Janklovas. 
Vulfas jį taip pat pažino. 
Jie susikabino ir persikėlė atgal. 


Berniukai pasijuto ankštoje patalpoje. Tualeto kabinoje. Džekas 
neįstengė kvėpuoti, nes Vulfo rankos buvo mėšlungiškai jį apvijusios. 
Jis pajuto, kad viena koja šlapia. Grįždamas jis kažkaip įlipo į unita- 
zą. Nuostabu. Tokie dalykai niekad nenutinka Konanui Barbarui, - 
liūdnai pagalvojo Džekas. 

- Ne, Džekai, ne, Džekai, ten Duobė, ne, Džekai... 

- Liaukis! Liaukis, Vulfai! Mes grįžome! 

- Ne, ne... 

Vulfas atsipeikėjo. Lėtai atsimerkė. 

- Grįžome. 

- O kaipgi, čia ir dabar, todėl paleisk mane, laužai šonkaulius, be 
to, mano koja vandeny... 

Su trenksmu atsilapojo tualeto durys. Nuo smūgio sudrebėjo 
langai. 

Netrukus buvo atplėštos kabinos durys. Vidun žvilgtelėjo Endis 
Varvikas ir ištarė tris paniekinančius žodžius: 

- Jūs, sumauti pedai. 

Jis pastvėrė apsvaigusį Vulfą už marškinių ir ištempė laukan. Vul- 
fo kelnės užsikabino už tualetinio popieriaus kabyklos ir nurovė ją 
nuo sienos. Ritinėlis nusirideno grindimis. Varvikas pastūmė Vulfą į 
kriaukles, esančias kaip tik ties jo šakumu. Vilkolakis susirietęs parg- 
riuvo ant grindų. 

Varvikas pasisuko į Džeką, tada tarpduryje pasirodė ir Sonis Zin- 
geris. Jis sugriebė Džeką už marškinių. 

- Gerai, iškrypėli... - pradėjo Sonis ir daugiau pasakyti nespėjo. 
Nuo to laiko, kai jie su Vulfu pakliuvo į šituos namus, Džekas pirmą 
kartą susidūrė akis į akį su Zingeriu. Su tuo kaulėtaveidžiu Zingerių, 
kuris taip norėjo būti panašus į Sanlaitą Gardnerį, Zingeriu, kuris nu- 
kalė pravardę snarglius 1 kurio idėja buvo prišlapinti jų lovas. 

Džeko dešinysis kumštis šovė į priekį. Jis neatsivedėjo kaip Bas- 
tas, o kirto iš alkūnės. Kumštis kliudė Sonio nosį, pasigirdo trakšte- 
lėjimas, Džekas pajuto neapsakomo pasitenkinimo akimi:rką. 

- Še! - riktelėjo jis. Ištraukė koją iš klozeto, plačiai nusišypsojo ir 
smarkiai pasiuntė mintį Vulfui: 

Mums neblogai sekasi, Vulfai: tu sulaužei vienam niekšui ranką, 
aš kitam nosį. 

Sonis ėmė trauktis rėkdamas, pro pirštus sruvo kraujas. 

Džekas išėjo 1š kabinos, suspaudęs prie krūtinės kumščius kaip 
Džonas Sulivanas. 

- Perspėjau, kad saugotumeisi manęs, Soni. Dabar išmokysiu tarti 
aleliuja. 

- Hekai! - sukaukė Zingeris. - Endi! Keisi! Ei, kas nors! 

- Soni, atrodai nusigandęs, - pasakė Džekas. - Nesuprantu, kodėl... 

Paskui tarsi kažkas būtų užvertęs ant nugaros rietuvę plytų, ir ber- 
niukas trenkėsi į veidrodį virš kriauklės. Jeigu ten būtų buvęs stiklas, 
Džekas galėjo siaubingai susižaloti. Bet čia visi veidrodžiai buvo po- 
liruoto plieno. Sanlaito namuose neturi būti savižudžių. 

Džekui pavyko viena ranka susilpninti smūgį, bet jis vis dar nebu- 
vo atsipeikėjęs, kai pamatė išsišiepusį Heką Bastą. Tas vožė jam su- 
gipsuota dešine ranka. 

Bežiūrint į Heką, jį apėmė siaubingas suvokimas: Ten buvai tu! 

- Skaudėjo velniškai, - pasakė laikydamas sugipsuotą ranką Hekas, 
- bet buvo verta, snargliau. - Jis ėmė artintis. 

Tai tu! Tu stovėjai prie Ferdo aname pasaulyje ir mirtinai jį už- 
plakei. Tai tu buvai tas išsigimėlis, jis yra tavo dvynys! 

Nukaitęs iš pykčio, Džekas tvirtai įsikibo į kriauklės kraštus ir, kai 
Hekas priėjo arčiau, spyrė abiem kojom. Gavęs smūgį į krūtinę, Bas- 
tas nulėkė pro praviras kabinos duris. Batas, kuris nusileido Indiano- 
je į unitazą, paliko aiškų šlapią atspaudą ant balto Heko golfo. Hekas 
apstulbęs tėškėsi į puodą, gipsas kaukštelėjo į fajansą. 

Pasirodė ir kiti. Vulfas mėgino stotis. Plaukai buvo užkritę ant 
akių. Prie jo skubėjo Sonis, viena ranka užsidengęs tinstančią nosį; 
veikiausiai tikėjosi jį pargriauti. 

- Nagi, prieik prie jo, Soni, - tyliai paragino Džekas, ir tas atsitraukė. 

Džekas paėmė Vulfui už rankos ir padėjo atsistoti. Tarsi sapne jis 
matė, kad draugas plaukuotas kaip niekad anksčiau. Visa tai kelia jam 
per didelį stresą. Visa tai veikia jo Pasikeitimą. Viešpatie, tai niekad 
nesibaigs, niekad... niekad... 

Berniukai pasitraukė nuo užpuolikų į tualeto galą. Hekas lindo iš 
tualeto, kur nuskriejo po Džeko spyrio. Džekas pastebėjo dar kai ką. 
Jie persikėlė į Teritorijas iš ketvirtos kabinos, o Hekas Bastas išėjo iš 
penktos. Aname pasaulyje jie pajudėjo tiek, kad sugrįžo į kitą kabiną. 


30 


- Jie čia dulkino vienas kitą! - per nosį sukriokė Sonis. - Stuobrys 
su gražuoliuku! Mes su Varviku sugavome juos plikais gaidžiais! 

Džekas užpakaliu atsirėmė į sieną. Toliau trauktis nėra kur. Jis pa- 
leido Vulfą ir sugniaužė kumščius. 

- Ateikite, - ištarė Džekas. - Kas pirmas? 

- Tu nori mus visus sumušti? - nusistebėjo Pedersenas. 

- Jeigu reikės, sutvarkysiu, - atsakė berniukas. - Ką jūs man pada- 
rysite - Pritempsite prie Jėzaus? Na! 

Netikrumas Pederseno veide; atviras išgąstis Keisio. Jie sustojo... 
jie iš tiesų sustojo. Džekas pajuto naivią viltį. Jie Žiūrėjo į jį kaip 
žmonės į pasiutusį šunį, kurį galima nudėti, bet prieš tai jis dar gali 
žiauriai apkandžioti. 

- Pasitraukit į šoną, berniukai, - pasigirdo galingas sodrus balsas, 
ir jie džiugiai atsitraukė, o jų veiduose pasirodė palengvėjimas. Jo 
prakilnybė Gardneris mokės su tuo susitvarkyti. 

Šįryt Gardneris buvo apsirengęs plačias anglių spalvos kelnes ir 
balto satino marškinius rauktomis, veik kaip Bairono, rankovėmis. Jis 
artėjo prie užspeistų berniukų, laikydamas dėklą su švirkštu. Pasižiū- 
rėjęs į Džeką, Sanlaitas atsiduso. 

- Ar Žinai, kas Biblijoje pasakyta apie homoseksualizmą, Džekai? 

Džekas iššiepė dantis. 

Gardneris liūdnai linktelėjo, lyg nieko kito nebūtų tikėjęsis. 

- Taip, visi berniukai yra blogi, - ištarė jis. - Tai dėsninga. 

Jis atidarė dėklą. Blykstelėjo švirkštas. 

- Tačiau aš manau, jog tu su draugu darei kai ką blogiau už sodo- 
miją, - toliau savo didingu balsu kalbėjo Gardneris. - Keliavote į vie- 
tas, kurios skirtos vyresniems ir geresniems. 

Sonis Zingeris neramiai susižvalgė su Hektoru Bastu. 

- Ko gero, dėl šito blogio... šito užsispyrimo 1r aš šiek tiek kaltas. 
- Jis išėmė švirkštą, pažiūrėjo į jį, po to paėmė buteliuką. Padavęs 
dėklą Varvikui, pritraukė švirkštą. - Niekad nemaniau, kad teks savo 
berniukus versti išpažinti, bet be išpažinties Kristaus nepasieksi, o kai 
nėra Kristaus, ima bujoti blogis. Taigi, nors man labai gaila, prašymų 
metas baigėsi, ir atėjo laikas reikalauti vardan Viešpaties. Pedersenai, 
Pibodi, Varvikai, Keisi. Laikykit juos! 

Vaikinai puolė kaip dresuoti šunys. Džekas spėjo užvožti Pibo- 
džiui, bet paskui jo rankos buvo užlaužtos. 

- Leiskit man jam tuoti! - suriko per nosį Sonis. Jis prasibrovė pro 
kitus degančiomis iš neapykantos akimis. - Noriu jam tuoti! 

- Ne dabar, - sulaikė Gardnenis. - Gal kada vėliau. Mes pasimel- 
sim dėl to, ar ne, Soni? 

- Taip, - Sonio žvilgsnis buvo Žiaurus. - Aš melsiu to visą tieną. 

Vulfas kriuktelėjo ir apsidairė kaip ką tik pabudęs po ilgo miego. 
Pamatė sugautą Džeką, švirkštą ir atplėšė Pederseno ranką nuo drau- 
go. Iš jo gerklės pasigirdo kraupiai stiprus staugimas. 

- Ne! PALEISKITE jį! 

Gardneris prisėlino Vulfui iš nugaros nepastebimai kaip gyvatė; 
panašiai Osmondas užklupo vežiką. Švirkštas blykstelėjo ir susmigo 
į kūną. Vulfas apsisuko inkšdamas it būtų įgeltas... beveik taip ir bu- 
vo. Jis siektelėjo ranka švirkšto, bet Gardneris lengvai išsisuko. 

Berniukai, kaip paprastai Sanlaito namuose stebėję viską abejin- 
gai, atrodė nusigandę. Nesinorėjo pakliūti tokiam įtūžusiam Vulfui. 

- PALEISKITE! Paleiskite... paleiskite... 

- Vulfai! 

- Džekai... Džeki... 

Vilkolakis žiūrėjo į draugą keistomis akimis, kurios keitė spalvą 
kaip kaleidoskopas: tai ruda, tai oranžinė ar purvinai raudona. Jis iš- 
tiesė į Džeką rankas, bet prišokęs iš nugaros Hektoras Bastas parklup- 
dė jį ant žemės. 

- Vulfai! Vulfai! - Džekas įsmeigė į Heką įniršusį žvilgsnį. - Jei- 
gu tu jį nužudei, šunsnuki... 

- Ššš, misteri Parkeri, - sušnibždėjo į ausį Sanlaitas Gardneris, ir į 
ranką susmigo adata. - Dabar patylėk. Mes įleisime į tavo sielą truputį 
saulės šviesos. O paskui pažiūrėsim, kaip tau patiks tempti į kalną pri- 
krautą vežimą. Ar ištarsi aleliuja? 

Šitas žodis nulydėjo Džeką į tamsią bedugnę. 

Aleliuja... aleliuja... aleliuja... 


Vulfas Dėžėje 


Džekas ilgai pragulėjo atsibudęs, kol jie tai suprato. Per tą laiką jis 
pamažu suvokė, kas esąs, kas nutiko ir kokioje yra padėtyje. Džekas 
jautėsi kaip karys, ištvėręs ilgą ir aršų artilerijos mūšį. Maudė tą vie- 

tą, kur Gardneris įsmeigė adatą. Galva plyšo nuo skausmo, siaubingai 
norėjosi gerti. 

Antras žingsnis, kurį jis pamėgino padaryti atsipeikėjęs, - tai pa- 
liesti kaire ranka skaudančią vietą. Nepajėgė. O priežastis buvo ta, 
kad jo rankos buvo pritvarstytos prie kūno. Berniukas užuodė seną 
brezentą; taip kvepia sena skautiška palapinė, po daugelio metų aptik- 
ta palėpėje. Tik tuomet (nors jau dešimt minučių kvailai spigino pro 
primerktas akis) jis suprato, ką vilki. Tai buvo tramdomieji marški- 
niai. 

Ferdas būtų anksčiau susipratęs, Džeki, - pagalvojo jis, ir mintis 
apie Ferdą padėjo susikaupti, nepaisant veriančio galvos skausmo. Jis 
pasirąžė, bet skausmas privertė sudejuoti. Susilaikyti nepajėgė. 

- Jis bunda, - pasakė Hekas Bastas. 

- Ne, - atsakė Sanlaitas Gardneris, - dozė, kurią suleidau, paraly- 
žiuotų aligatorių. Dar mažiausiai miegos iki devynių. Sapnuoja. He- 
kai, noriu, kad išklausytum berniukų išpažintis šįvakar. Pasakyk, kad 
nebūsiu per vakarines pamaldas. Turiu pasitikti lėktuvą, bet tai tik 11- 
gos nakties pradžia. Soni, tu lik čia ir padėk sutvarkyti popierius. 

Hekas: “Man tikrai pasigirdo, kad jis bunda." 

Sanlaitas: “Eik, Hekai. Ir liepk Bobiui Pibodžiui patikrinti Vulfą.?' 

Sonis (krizendamas): “Jam ten nelabai patinka?“ 

Ach, Vulfai, tave jie vėl įgrūdo į Dėžę, - apgailestavo Džekas. - At- 
leisk... tai mano kaltė... dėl visko aš kaltas... 

- Apsėstiesiems nerūpi išganymas, - išgirdo Džekas sakant Gard- 
nerį. - Kai jame tūnantys demonai ima dvėsti, jie išsikrausto rėkdami. 
Jau eik, Hekai. 

- Taip, sere, jūsų prakilnybe Gardneri. 

Džekas nematė, bet girdėjo, kaip išplumpsėjo Bastas. Kol kas ber- 
niukas nedrįso prasimerkti. 


Įgrūstas į grubų namų darbo karcerį kaip geležinį karstą, Vulfas 
prastaugė visą dieną, iki kraujo nudaužė į jos sienas kumščius, spar- 
dė, kiek pajėgė, neįveikiamas duris. Jis suprato, kad daužydamas 
kumščiais ir spardydamas neištrūks iš čia, lygiai kaip nėra vilties, jog 
išgirdę jo prašymus jie jį išleis. Bet vilkolakis neįstengė susivaldyti. 
Vulfai labiau už viską pasaulyje nepakenčia būti uždaryti. 

Jo riksmai sklido Sanlaito namų prieigose iki pat artimesnių lau- 
kų. Juos išgirdę, berniukai susižvalgydavo ir nieko nesakydavo. 

- Aš mačiau jį tualete šiandien, jis atrodė toks piktas, - pasakė Ro- 
jus Oudersfeltas Mortonui tyliu nervingų balsu. 

- Ar jis tikrai smaginosi, kaip Sonis sakė? - paklausė Mortonas. 

Nuo Dėžės pasigirdo Vulfo kaukimas, vaikai sužiuro ton pusėn. 

- Dar kaip! - patikino Rojus. - Aš gerai nemačiau, nes esu mažas, 
bet Busteris Outsas buvo priekyje ir sakė, jog to silpnapročio pimpa- 
las kaip gaisrinė žarna. Taip ir pasakė. 

- Nieko sau! - pagarbiai ištarė Mortonas, tikriausiai pagalvojęs 
apie vidutinišką savo galą. 

Vulfas prastaugė visą dieną, bet kai ėmė leistis saulė, jis nutilo. 
Berniukams ta tyla pasirodė grėsminga. Jie vis dažniau ir neramiau 
susižvalgydavo, žvilgsniai nuolat kliuvo už metalinio stačiakampio 
plikame užpakaliniame kiemelyje. Dėžė buvo šešių pėdų ilgio ir trijų 
aukščio; jeigu ne storu metaliniu tinklu aptrauktas langelis iš vakarų 
pusės, jis atrodytų kaip tikras metalinis karstas. “Kas ten vyksta?" - 
svarstė jie. Net per išpažintį, kurioje dalyvaudavo visa kita pamiršę, 
jų žvilgsniai krypo į langą, nors jis išėjo į priešingą pusę nuo Dėžės. 

Kas ten vyksta? 

Hektoras Bastas jautė, kad berniukai nesusikaupę išpažinčiai, ir tai 
labai jį nervino. Jis nesugebėjo pritraukti jų dėmesį, nes nežinojo, kas 
kvaršina jiems galvas. Berniukus Sanlaito namuose apėmė žvarbi lau- 
kimo nuotaika. Jų veidai dar labiau pablyško, akys blizgėjo it narko- 
manų. 

Kas ten vyksta? 

Viskas buvo labai paprasta. 

Vulfas keliavo su mėnuliu. 

Jis pajuto tai, vos tik saulės spindulys per ventiliacijos angą ėmė 
pamažu rausvėti. Su mėnuliu keliauti dar per anksti: ne pilnatis, ir ge- 
ruoju jam nesibaigs. Bet bus kaip bus, kaip visada atsitinka vulfams, 
kai jie pernelyg 1lgai kenčia spaudimą. Vulfas gana ilgai tvardėsi, nes 
to norėjo Džekis. Šiame pasaulyje jis dėl Džeko nuveikė aibę žygdar- 
bių. Apie kai kuriuos draugas gal tik įtaria, bet tikrai nesuvokia jų 
masto. 

Bet dabar Vulfas miršta ir keliauja su mėnuliu, ir pastaroji aplin- 
kybė padarė mirtį pakenčiamą, beveik šventą, todėl Vulfas skyrėsi su 
šiuo pasaulių džiaugsmingai ir su palengvėjimu. Buvo gera liautis 
kovoti. | 

Jo burnoje pridygo dantų. 

Kai Hekas išėjo, girdėjosi tik įprasti kontoros garsai: atstumiamos 
kėdės brūkštelėjimas, raktų prie Sanlaito Gardnerio diržo žvangesys, 
spintos su bylomis durų girgžtelėjimas. 

- Abelsonas. Du šimtai keturiasdešimt dolerių trisdešimt šeši cen- 
tai. 

Spaudomas kalkuliatorius. Piteris Abelsonas buvo vienas iš vaiki- 
nų, dirbančių Išorinėje tarnyboje. Kaip visi iš IT, jis buvo protingas, 
lengvai bendraujantis, be fizinių trūkumų. Džekas buvo matęs jį kelis 
kartus ir pagalvojo, kad Abelsonas primena Dondį, didžiaakį benamį 
iš komiksų Žurnalų. 

- Klarkas. Šešiasdešimt du doleriai septyniolika centų. 

Trakši skaičiavimo mašinėlė. Sonis nuspaudė klavišą SUMA. 

- Grynas nuostolis, - pastebėjo jis. 

- Aš pasikalbėsiu su juo, nebijok. O dabar prašyčiau manęs neper- 
traukinėti, Soni. Misteris Sloutas atvyksta į Munsį po dešimtos pen- 
kiolika, kelias netrumpas. Nenoriu pavėluoti. 

- Atleiskit, jūsų prakilnybe. 

Gardneris kažką burbtelėjo, bet Džekas nenugirdo. Jis nustėro 1š- 
girdęs žodį “Sloutas". Bet širdyje labai nenustebo. Įtarė, kad įvykiai 
gali taip pakrypti. Gardneriui iš karto kilo įtarimas. Tik jis nenorėjo 
trukdyti savo boso įtarinėjimais, suprato Džekas. Arba nenorėjo pri- 
sipažinti, kad neįstengs išgauti iš berniuko tiesos be kito pagalbos. 
Tačiau vis dėlto jis paskambino. Kur? Į Rytus? Vakarus? Džekas ka- 
žin ką atiduotų už tai, kad sužinotų atsakymą. Ar Morganas buvo Los 
Andžele, ar Niū Hampšyre? 

Alio, misteris Sloutas? Tikiuosi, kad netrukdau jūsų, bet vietos po- 
licija atvežė man berniuką, tiksiau, du, bet tik vienas pilno proto. 
Man regis, jog esu kažkur jį matęs. O gal mano... e, mano antroji pu- 
sė jį pažįsta. Jis pasivadino Džeku Parkeriu, bet...ką? Nupasakoti iš- 
vaizdą? Gerai... 

Balionas pakilo. 

Prašyčiau nepertraukinėti manes, Soni. Misteris Sloutas atvyksta 
į Munsį po dešimtos penkiolika... 

Laiko liko nedaug. 

Liepiau tau nešti savo kudašių namo, Džekai... dabar per vėlu. 

Visi berniukai yra blogi. Tai yra dėsninga. 

Džekas šiek tiek kilstelėjo galvą ir apsidairė. Gardneris su Soniu 
Zingeriu sėdi stalo gale. Sonis spaudo skaičiavimo mašinėlę, o jo pra- 
kilnybė diktuoja skaičius ir berniukų, dirbančių Išorinėje tarnyboje, 
pavardes griežta abėcėlės tvarka. Priešais Sanlaitą Gardnerį guli re- 
gistracijos knyga, ilga plieninė užrakinama dėžė ir krūva vokų. Kai jis 
paimdavo vieną iš jų ir skaitydavo sumą, Džekas matydavo kitą voko 
pusę. Ant vokų buvo nupiešti du laimingi vaikai su Biblijomis, susi- 
kibę už rankų skubantys į bažnyčią. Po paveiksliuku buvo užrašas: 
AŠ BŪSIU SAULĖS SPINDULĖLIU JĖZUI. 

- Timkinas. Lygiai šimtas šeši doleriai, - vokas atsidūrė dėžėje 
greta kitų įregistruotų. 

- Manau, jis vėl išsisukinėja, - pasakė Sonis. 

- Viešpats regi tiesą, bet laukia, - švelniai ištarė Gardneris. - Vik- 
toras pasitaisys. Dabar užsičiaupk, prieš šešias turime pabaigti. 

Sonis suspaudė mygtukus. 

Jėzaus, žengiančio vandeniu, paveikslas buvo atstumtas, už jo ma- 
tėsi seifas. Jis buvo atidarytas. 

Ant Sanlaito stalo Džekas pastebėjo 1r kitų įdomių daiktų: du vo- 
kus, vieną pažymėtą “DŽEKAS PARKERIS"', kitą - “FILIPAS DŽE- 
KAS VULFIS"'. Ir seną savo kuprinę. 

Trečias daiktas buvo Sanlaito Gardnerio raktų ryšulys. 

Po to berniuko akys nukrypo į kairę; ten buvo durys - asmeninis 
Gardnerio išėjimas į lauką. Jeigu tik galėtų... 

- Jelinas. Šešiasdešimt du doleriai devyniolika centų. 

Gardneris atsiduso, įdėjo paskutinį voką į plieninę dėžę ir užraki- 
no ją. 

- Matyt, Hekas buvo teisus. Brangus mūsų bičiulis Džekas Parke- 
ris atsibudo, - jis atsistojo, apėjo stalą ir priėjo prie Džeko. Pamišu- 
sios jo akys blizgėjo. Gardneris įkišo ranką į kišenę ir ištraukė Žieb- 
tuvėlį. Kai jį pamatė, Džeką apėmė panika. - Tik tavo pavardė visai 
ne Parkeris, ar ne, mielasis? Iš tikrųjų vadiniesi Sojeris, tiesa? O taip. 
Sojeris. Netrukus atvyks kai kas, kam labai tavęs reikia. O mes jam 
papasakosim daug įdomių dalykų, ar ne? 

Sanlaitas Gardneris sukikeno ir atvožė “Zippo"' dangtelį; išlindo 
pajuodęs ratukas ir aprūkusi dagtis. 

- Išpažintis pagelbės tavo sielai, - sukuždėjo jis ir atkišo liepsnelę. 

Bum. 

- Kas tai? - paklausė Rudolfas, atitraukęs akis nuo orkaitės. Vaka- 
rienė - penkiolika didelių pyragų su kalakutiena - buvo jau beveik pa- 
ruošta. 

- O kas buvo? - paklausė Džordžas Irvinsonas. 

Prie kriauklės, kur skuto bulves, garsiai susižvengė Donis Kiga- 
nas. 

- Aš nieko negirdėjau, - pasakė Irvinsonas. 

Donis vėl nusijuokė. 

Rudolfas suirzęs atsisuko į jį. 

- Tu skusi tas prakeiktas bulves, ar ne, idiote? 

- Ha-ha-ha! 

Bum! 

- Va, dabar tai jau girdėjote? 

Irvinsonas papurtė galvą. 

Rudolfas staiga nusigando. Tas garsas sklido nuo Dėžės, kurioje 
atseit, buvo džiovinamas šienas. Rimtas reikalas. Tenai buvo uždary- 
tas tas milžinas, kalbama, kad buvo sugautas masturbuojantis su drau- 
gu, tuo pačiu, kuris aną dieną bandė jį papirkti. Kalba, kad tas galiū- 
nas pasipriešino, ir Bastas paauklėjo jį truputį... bet prieš tai, girdi, jis 
sulaužė Bastui ranką, sumalė ją į košę. Tai, žinoma, melas, bet... 

BUM! 

Šį kartą apsidairė ir Irvinsonas. Netikėtai virėjas nutarė, kad jam 
reikia į tualetą. Galgi savo reikalų užlips tvarkyti net į trečią aukštą. 
Ir sėdės ten bent dvi tris valandas. Jis jautė artėjant košmarą. 

BUM-BUM! 

Velniop tuos pyragus su kalakutiena. 

Rudolfas nusijuosė prijuostę, numetė ant sūdytos menkės, kurią 
ruošė rytojaus vakarienei, ir pasuko iš virtuvės. A 

- Kur jūs einate? - pasiteiravo Irvinsonas. Kalbėjo nenormaliai 
garsiai, balsas drebėjo. Donis Kiganas staiga puolė aršiai drožti ka- 
muolio dydžio bulves iki golfo rutuliukų. 

BUM! BUM! BUM-BUM-BUM! 

Rudolfas nieko neatsakė, o kai pasiekė laiptus į antrą aukštą, be- 
veik bėgo. Indianoje sunkūs laikai, gauti darbą sudėtinga, o Sanlaitas 
Gardneris moka grynais. Vis dėlto virėjas ėmė svarstyti, ar ne metas 
pasidairyti naujos vietelės, kad tik kuo toliau nuo čia. 

BUM! 

Viršutinė sklendė ant geležinių durų triokštelėjo per pusę. Atsira- 
do plyšys. 

Pauzė, paskui vėl: 

BUM! 

Sulinko antra sklendė durų apačioje, trakštelėjo. 

BUM! 

Šovė. 

Dėžės durys girgžtelėjo ir atsivėrė ant storų, namų darbo vyrių. Iš- 
lindo dvi milžiniškos gauruotos pėdos padais į viršų, nagai sulindo į 
žemę. 

Vulfas ėmė krapštytis lauk. 

Ugnelė tai artėjo, tai tolo nuo Džeko akių. Sanlaitas Gardneris pri- 
minė kažką tarp scenos hipnotizuotojo ir senovinio aktoriaus, vaidi- 
nančio pagrindinę rolę autobiografiniame spektaklyje apie Didįjį 
Mokslininką. Kokį nors Polą Muni. Buvo juokinga; jeigu berniukas 
nebūtų taip išsigandęs, jis tikrai juoktųsi. Gal ir taip juoksis. 

- Dabar turime užduoti tau keletą klausimų, ir tu į juos atsakysi, - 
pasakė Gardneris. - Misteris Morganas gali išklausinėti tave pats - 1r, 
patikėk, lengvai! - bet aš nesu linkęs palikti jam tą rūpestį. Taigi... ar 
seniai išmokai migruoti? 

- Nesuprantu, ką jūs turite galvoje. 

- Ar seniai gali persikelti į Teritorijas? 

- Nesuprantu, apie ką jūs kalbate. 

Liepsnelė priartėja. 

- Kur tas nigeris? 

- Kas? 

- Negras, negras! - išrėkė Gardneris. - Parkeris, Parkusas, ar kaip 
kitaip jis pasivadina! Kur jis? 

- Nesuprantu, apie ką šnekate. 

- Soni! Endi! - suriko Sanlaitas. - Atriškite kairę jo ranką. Ir palai- 
kykite. 

Varvikas pasilenkė prie Džeko peties ir kažką padarė. Po sekundės 
jie atpainiojo Džeko ranką nuo nugaros. Ji buvo nutirpusi, dilgsėjo. 
Džekas bandė priešintis, bet beviltiškai. Jie ištiesė jo ranką. 

- Išskėskite pirštus. 

Sonis suėmė už mažylio ir bevardžio, Varvikas - už smiliaus ir di- 
džiojo. Gardneris prikišo žiebtuvėlį prie V formos išsišakojimo. 
Skausmu suliepsnojo visa kairė ranka, paskui jis apėmė visą kūną. 
Salsvas kvapas. Dega, jis dega. 

Po ištisos amžinybės Gardneris uždarė Žiebtuvėlį. Ant jo kaktos 
sužvilgo prakaito karoliukai. Jis giliai alsavo. 

- Demonai rėkia prieš palikdami kūną, - ištarė jis. - O taip, tikrai 
rėkia. Ar ne, berniukai? 

- Taip, tebūnie pagarbintas Viešpats, - atsakė Varvikas. 

- Gerai pasakėte, - pritarė Sonis. 

- O, taip, aš tai žinau. Aš žinau ir berniukų, ir demonų paslaptis, - 
Gardneris sukikeno, paskui prisikišo per colį nuo Džeko veido. Ber- 
niuko nosį pripildė odekolono kvapas. Kad ir koks koktus, tai buvo 
geriau negu uosti savo paties svylančią mėsą. - Taigi, Džekai, kiek jau 
laiko tu migruoji? Kur yra nigeris? Kiek žino tavo motina? Kas tau 
papasakojo? Ką tau pasakė negras? Pradėsime nuo to. 

- Nesuprantu, apie ką jūs kalbate. 

Gardneris iššiepė dantis. 

- Berniukai, - tarė jis, - mes įliesim į šito vaiko sielą truputį saulės 
šviesos. Pririškite šitą ranką ir atriškite dešinę. 

Sanlaitas Gardneris atvožė Žiebtuvėlį ir uždėjęs nykštį ant ratuko 
palaukė, kol tiedu įvykdys komandą. 

Džordžas Irvinsonas ir Donis Kiganas liko virtuvėje. 

- Kažkas yra lauke, - neramiai ištarė Džordžas. 

Donis tylėjo. Jis baigė skusti ir stovėjo prie orkaitės šildydamasis. 
Jis nenutuokė, ko imtis toliau. Salėje dabar vyksta išpažintis, jam ten 
labai norėjosi dalyvauti: ten jautėsi saugus, 0 čia, virtuvėje, jam buvo 
labai labai neramu. Bet Rudolfas jų neatleido. Geriau likti čia. 

- Aš kažką girdėjau, - pasakė Džordžas. 

Donis nusižvengė: 

- Ha-ha-ha! 

- Tas tavo juokas mane užmuša, - pasakė Džordžas. - Po savo čiu- 
žinių turiu Kapitono Amerikos juokų knygelę. Jeigu išeisi pažiūrėti, 
duosiu tau ją paskaityti. 

Donis papurtė galvą ir nusijuokė savo asilišku juoku. 

Džordžas žvilgtelėjo durų pusėn. Kažkokie garsai. Krebždesys. 
Taip ir yra. Krebždena į duris. Kaip šuo, prašantis įsileisti. Benamis 
pamestas šunytis. Tik tas benamis pamestas šunytis krebždeno į durų 
viršų, septynių pėdų aukštyje. 

"Džordžas priėjo prie lango ir pažiūrėjo laukan. Prietemoje nieko 
nesimatė. Dėžė buvo tik tamsesnis šešėlis tarp kitų. 

Džordžas ėmė artintis prie durų. 


Džekas suklykė taip garsiai, kad turėjo sprogti gerklė. Prie bude- 
lių prisijungė Keisis su savo liulančiu pilvu; dabar jie jautėsi puikiai, 
nes kalinio ranką galėjo laikyti trise: Keisis, Varvikas ir Sonis Zin- 
geris. 7 

Kai Gardneris atitraukė žiebtuvėlį, liko pajuodusi, pūslėta, čirš- 
kianti dėmė ant Džeko rankos. 

Gardneris atsitiesė, paėmė voką su jo vardu ir atsinešė prie Dže- 
ko. Išėmęs gitaros plektrą, paklausė: 

- Kas čia? 

- Gitaros kauliukas, - išspaudė berniukas. Skausmas buvo nepake- 
liamas. 

- Kas tai yra Teritorijose? 

- Nesuprantu, ką turite galvoje. 

- Kas čia? 

- Marmuro mtuliukas. Ką jūs, aklas? 

- Ar Teritorijose jis virsta žaisliuku? 

- Aš ne... 

- Ar virsta veidrodžiu? 

- „suprantu... 

- Ar tai dangtelis, kuris dingsta, jeigu greitai suki? 

- ... ką jūs... 

- SUPRANTI! IR DAR KAIP SUPRANTI, TU PRAKEIKTA 
VELNIO IŠPERA! 

- ... Šnekate. 

Gardneris prikišo ranką prie Džeko veido. Parodė sidabrinį dole- 
rį. Jo akys sužaibavo. 

- Kas tai? 

- Talismanas, gautas iš tetos Helenos. 

- Kuo jis virsta Teritorijose? 

- Pūstų ryžių pakeliu. 

Gardneris vėl prikišo žiebtuvėlį. 

- Klausiu paskutinį kartą, berniuk. 

- Virsta vibrafonu ir groja “Pašėlusius taktus". 

- Ištieskite jo dešinę ranką, - įsakė Gardneris. 

Džekas nepasidavė, bet po kurio laiko jiems pavyko. 


9 


Orkaitėje pradėjo degti pyragai su kalakutiena. 

Džordžas Irvinsonas kokias penkias minutes rymojo prie durų, ne- 
siryždamas atidaryti. Daugiau to krebždesio nesigirdėjo. 

- Gerai, aš parodysiu tau, kad nėra ko bijoti, viščiuk, - garsiai tarė 
Džordžas. - Kai esi drąsus su Dievu, nėra nieko, ko reikėtų bijoti! 

Taip taręs, jis atidarė duris. Ant slenksčio stovėjo milžiniškas ap- 
skuręs padaras ir žvelgė raudonomis akimis iš gilių akiduobių. Džor- 
džas sekė, kaip tamsoje pakyla ir nusileidžia viena letena. Šešių colių 
nagai sutvisko virtuvės šviesoje. Jie nuplėšė berniuko galvą, ir toji nu- 
riedėjo aptaškydama krauju pašėlusiai kvatojančio Donio Kigano ba- 
tus. 

Vulfas šoko į virtuvę ir nusileido ant keturių. Net nežvilgtelėjęs į 
Donį, puolė salėn. 


Vulf! Vulf Čia ir dabar! 

Galvoje pasigirdo Vulfo balsas, bet jis buvo gilesnis, griežtesnis 
negu kada nors anksčiau. Jis perplėšė skausmo šydą lyg švediškas 
peiliukas. 

Vulfas keliauja su mėnuliu, - pagalvo jis. Ta mintis sukėlė trium- 
fo ir liūdesio bangą. 

Sanlaitas Gardneris pakėlė galvą, prisimerkė. Tą akimirką jis pats 
labai priminė žvėrį, žvėrį, kuris užuodė pavojų. 

- Jūsų prakilnybe? - paklausė Sonis. Jis sunkiai kvėpavo, vyzdžiai 
buvo išsiplėtę. Jis mėgaujasi savimi, - suprato Džekas. - Jeigu imsiu 
kalbėti, jis liks apviltas. 

- Kažką girdėjau, - atsakė Sanlaitas. - Keisi. Eik ir paklausyk prie 
virtuvės ir salės durų. 

- Gerai, - Keisis išėjo. 

Gardneris grįžo prie Džeko. 

- Man netrukus reikės važiuoti į Munsį, - tarė jis, - todėl susitikęs 
misterį Morganą noriu tučtuojau pateikti truputį informacijos. Todėl 
geriau kalbėk, Džekai. Išvengsi naujo skausmo. | 

Džekas pažvelgė į jį vildamasis, kad smarkaus širdies plakimo ne- 
išduoda veidas ir padažnėjęs pulsas kakle. Jeigu Vulfas laisvas... 

Gardneris paėmė Spidžio duotą plektrą ir kapitono Fareno pini- 
gėlį. 

- Kas čia? 

- Kai persikeliu, jie virsta vėžlio kiaušais, - pasakė berniukas ir pa- 
šėlusiai užsikvatojo. 

Gardnerio veidas pajugdo. 

- Suriškite jam rankas, - paliepė jis Soniui ir Endžiui. - Suriškite 
rankas ir numaukite šito prakeikto benkarto kelnes. Pažiūrėkim, kaip 
seksis, kai pasvilinsiu jo kiaušus. 


Hekui Bastui išpažintis siaubingai atsibodo. Jis girdėjo tuos nie- 
kingus prisipažinimus daug kartų. Pavogiau pinigus iš mamos pinigi- 
nės, mokykloje badžiausi adatomis, pripildavau į maišelį klijų ir uos- 
tydavau, dar tą ir aną. Mažvaikių pliurpalai. Jokio malonumo. Nie- 
ko, kas padėtų pamiršti nuolatinį rankos skausmą. Hekas troško būti 
apačioje, apdirbinėti tą Sojerį. O paskui imtis bukagalvio, kuriam kaž- 
kaip pavyko sulaužyti darbinę ranką. Taip, sutvarkyti tą stuobrį bus 
tikras malonumas. Ypač su pjūklelių rinkiniu. 

Berniukas, vardu Vernonas Skarda, tyliai dudeno: 

- „„todėl mes su juo, mes matėme, kad pas ją raktai, suprantate? 
Tai jis ir sako: “Šokam į ją ir apsukam kvartalą". Bet aš žinojau, kad 
tai negerai, ir pasakiau, bet jis toliau savo: “Tai tu esi kiškis". Aš sa- 

kau: “Aš ne kiškis". Kažką tokio. O jis sako: “Įrodyk, įrodyk", sakau, 
kad nenoriu važiuoti, bet jis nesiliauja... 

O dangau, - pagalvojo Hekas. Ranką ėmė klaikiai mausti, o table- 
tės nuo skausmo liko kambaryje viršuje. Kitoje salės pusėje jis paste- 
bėjo, kaip narina žandikaulius Pibodis. 

- Tai mes apsukome kvartalą, jis eina pas mane, eina... 

Staiga durys atsilapojo su tokia jėga, kad išlėkė su visais vyriais. 
Jos trenkėsi į sieną, atšoko ir prispaudė prie grindų Tomą Kasidį. 
Kažkas įšoko į salę - Hekui Bastui pasirodė, kad tai didžiausias šuo, 
kokį jis yra matęs. Berniukai suriko ir pašoko nuo savo kėdžių... bet 
tada sustingo išpūtę iš netikėtumo akis, nes tamsiai pilkas padaras pa- 
sirodė esąs Vulfas; jis stovėjo stačias, ant jo karojo medvilninių kel- 
nių ir languotų marškinių skutai. 

Vernonas Skarda spoksojo prasižiojęs. 

Vulfas užstaugė, raudonomis akimis nužvelgė besitraukiančius 
berniukus. Pedersenas puolė prie durų. Vulfas, kuris galva kone sie- 
kė lubas, nesunkiai jį pavijo ir šniojo sijos storumo ranka. Nagai pa- 
darė griovį nugaroje. Vieną sekundę aiškiai matėsi Pederseno stubu- 
ras. Kraujas nutaškė sienas. Pedersenas žengė dar žingsnį i1r susmuko. 

Vulfas atsigręžė... ir tviskančios akys surado Heką Bastą. Hekas 
pakilo medinėmis kojomis, žiūrėdamas į priešais stovinčią pabaisą. 
Jis pažino ją... tiksliau tai, kas ji buvo anksčiau. 

Hekas viską būtų atidavęs, kad vėl galėtų nuobodžiauti. 


Džekas vėl sėdėjo ant kėdės surištomis už nugaros rankomis; So- 
nis Žiauriai suveržė tramdomuosius marškinius ir atsagstė Džeko kel- 
nes. 

Gardneris prikišo “Zippo" žiebtuvėlį taip, kad Džekas matytų, ir 
pasakė: | 

- Dabar paklausyk manęs, Džekai, gerai paklausyk. Aš vėl pradė- 
siu uždavinėti klausimus, o jeigu nesulauksiu gero ir teisingo atsaky- 
mo, tau visam laikui praeis noras ištvirkauti. 

Sonis Zingeris garsiai nusikvatojo. Ta drumsta geidulio išraiška 
vėl pasirodė jo veide. Jis spoksojo į Džeką su nesveiku pasitenkinimu. 

- Jūsų prakilnybe, jūsų prakilnybe! - tai buvo susijaudinęs Keisis. 
Džekas atsimerkė. - Viršuje kažkas vyksta! 

- Dabar prašau manęs netrukdyti. 

- Donas Kiganas žvengia kaip beprotis virtuvėje! Ir... 

- Jis pasakė, kad netrukdytum, - pertraukė Sonis. - Tu ką, negirdėjai?) 

Bet Keisis buvo per daug sunerimęs, kad užtiltų. 

- ... atrodo, kad salėje vyksta maištas! Riksmai! Klyksmai! Atro- 
do, kad... 

Staiga Džeko galvoje nuskambėjo neapsakomo stiprumo riksmas: 

Džeki! Kur tu? Vulf! Kur tu čia ir dabar? 

- ... ten kažkokia ruja šunų ar kažkas panašaus! 

Gardneris pasisuko į Keisį, jo akys susiaurėjo, lūpos kietai susi- 
čiaupė. 

Gardnerio kabinete! Apačioje! Ten, kur buvome pirmą dieną! 

ŽEMYN, Džeki? 

Laiptais! Laiptais žemyn, Vulfai! 

Čia ir dabar! 

Tik tiek; Vulfas pasitraukė iš Džeko galvos. Virš galvos girdėjosi 
trinksėjimas ir vaitojimas. 

- Jūsų prakilnybe Gardneri? - kreipėsi Keisis. Paprastai raudonas 
jo veidas buvo kreidinis. - Jūsų prakilnybe, kas tai? Kas... 

- Užsičiaupk! - nutildė Gardneris, ir Keisis atšoko, it gavęs antau- 
sį; žvilgsnis buvo įskaudintas, pastebimai drebėjo žandikauliai. Gard- 
neris praėjo jį ir žengė prie seifo. Iš jo jis išėmė didžiulį pistoletą ir 
užsikišo sau už diržo. Pirmą kartą Sanlaitas Gardneris atrodė nusigan- 
dęs ir pakliuvęs į aklavietę. 

Viršuje pasigirdo tylus trakštelėjimas ir riksmas. Zingerio, Varvi- 
ko ir Keisio žvilgsniai nerimastingai nukrypo į lubas. Jie priminė 
slėptuvėje bombų švilpimo besiklausančius per lėktuvų antskrydį 
žmones. 

Gardneris atsigręžė į Džeką. Burna išsišiepė, lūpų kampučiai truk- 
čiojo, lyg nevykėlio lėlininko tampomi už virvučių. 

- Juk jis ateis čia, a? - paklausė jis. Ir linktelėjo, tarytum Džekas 
būtų patvirtinęs. - Ateis... bet nemanau, kad išeis. 


Vulfas šoko. Hekas Bastas spėjo prisidengti savo sugipsuota ran- 
ka gerklę. Plykstelėjo skausmas, kažkas sutraškėjo, pakilo gipso dul- 
kių debesėlis, kai Vulfas nukando įtvarą kartu su ranka. Hekas bukai 

pažiūrėjo ten, kur ji anksčiau buvo. Iš riešo švirkštelėjo kraujas, nu- 
dažė šiltu krauju baltą golfą. 

- Prašau, - suinkštė Bastas, - nereikia, ne... 

Vulfas išspjovė ranką. Ir puolė kaip kertanti gyvatė. Hekas dar pa- 
juto, kaip pabaisa perkanda jam gerklę; ir tai buvo viskas. 

Bėgdamas iš salės, Pibodis paslydo ant Pederseno kraujo, suklupo, 
bet paskui atsistojo ir nulėkė koridoriumi, pakeliui apsivemdamas. 
Klykdami iš siaubo, lakstė vaikai. Pibodis dar truputį tvardėsi. Jis pri- 
siminė, ką turi daryti ekstremaliose situacijose, nors abejojo, ar kas 
nors galėjo įsivaizduoti, jog situacija bus tokia; jis spėjo, kad jo pra- 
kilnybė Gardneris buvo pasiruošęs tik kokiam nenumatytam ligos at- 
vejui ar kad kuris nors vaikas paskers kitą. 

Už vestibiulio, kur pirmiausia būdavo atvesdinti naujokai, buvo 
namiems “studentais padėjėjais". 

Pibodis užsirakino kambarėlyje ir surinko skubios pagalbos nume- 
rį. Po minutės jis jau kalbėjosi su Frenkiu Viljamsu. 

- Pibodis iš Sanlaito namų, - prisistatė jis. - Atvažiuokite kuo sku- 
biau su visomis pajėgomis, pareigūne. Čia užvirė... 

Už durų pasigirdo veriantis riksmas ir lūžtančio medžio traškesys. 
Kažkas suurzgė, sulojo, ir riksmas nutilo. 

- „pragaras, - baigė Pibodis. 

- Koks pragaras? - nekantriai paklausė Viljamsas. - Duok man 
Gardnerį. 

- Aš nežinau, kur yra jo prakilnybė, bet jis norėtų, kad atvažiuotu- 
mėt. Čia yra žuvusių. Vaikų. 

- Ką? 

- Atvažiuokite su daug žmonių, - pakartojo Pibodis. - Ir daug gin- 
klų. 

Vėl riksmas. Drioksteli kažkas sunkus, tikriausiai nuversta aukšta 
komoda ant kojyčių, stovėjusi koridoriuje. 

- Su automatais, jeigu galite gauti. 

Krištolo skambesys - į grindis sudūžta didelis sietynas. Pibodis su- 
sigūžė. Panašu, kad tas monstras plikomis rankomis norėtų sugriauti 
visą namą. 

- Po velnių, atsigabenkit branduolinę bombą, jei galite, - pradėjo 
verkšlenti Pibodis. 

- Ką... 

Pibodis padėjo ragelį neišklausęs Viljamso. Jis susiraitė po stalu, 
suspaudė rankomis galvą ir ėmė nuoširdžiai melstis, kad visa tai pa- 
sirodytų tik sapnas, šlykščiausias košmaras, kokį jis yra matęs. 


Vulfas išlėkė į vestibiulį tarp salės ir paradinių durų, stabtelėjo tik 
apversti komodą ir žaismingai nutraukti sietyną. Jis pasisupo ant jo it 
Tarzanas, kol tas atsikabino ir pažiro kristaliukais po visą vestibiulį. 

ŽEMYN. Džekis yra ten. O kur tai yra? 

Kažkoks berniukas, neištvėręs, kol Vulfas pasišalins, išlindo 1š 
spintos, kurioje slėpėsi, ir nuskubėjo prie laiptų. Vilkolakis nutvėrė jį 
ir šveitė per koridorių. Vaikas siaubingai trinktelėjo į virtuvės duris ir 
susmuko kaip maišas. 

Vulfo galva sukosi nuo svaiginančio šviežiai pralieto kraujo aro- 
mato. Krauju sulipo plaukai anie nasrus ir nosį. Jis stengėsi galvoti, 
bet darėsi vis sunkiau. Reikia kuo greičiau surasti Džekį, kol jis ne- 
prarado sugebėjimo mąstyti. 

Vilkolakis nulėkė virtuvės link keturiomis, nes taip buvo greičiau 
ir lengviau... ir staiga, prie uždarų durų prisiminė. Siaura patalpa. Tar- 
si leistumeisi į kapą. Gerklėje drėgnas, sunkus kvapas... 

ŽEMYN. Už tų durų. Čia ir dabar! 

- Vulf! - suriko jis, nors išsislapstę po pirmą aukštą berniukai 
krūptelėjo išgirdę tik pergalingą kaukimą. Jis pakėlė tvirtas letenas ir 
šniojo į duris. Durys prasižiojo per vidurį, ant laiptų pažiro nuolaužos. 
Vulfas ėmė leistis, ir tikrai čia siaura kaip gerklėje, čia kelias į kam- 
barį, kur sėdėjo Baltasis vyras ir pliurpė melagystes, o jie su Džeku 
turėjo sėdėti ir klausytis. 

Džekas yra tenai. Vulfas užuodė jį. 

Bet taip pat užuodė Baltąjį vyrą... 17 paraką. 

Atsargiai... 

O taip. Vulfas moka saugotis. Vulfai gali pulti, sudraskyti ir nužu- 
dyti, bet jie turi saugotis... Vulfai tai moka. 

Jis leidosi laiptais ant keturių, tylus kaip dūmai, o jo akys buvo 
raudonos lyg stabdžių žibintai. 


46 


16 


Gardnerio nerimas augo; Džekui jis priminė Žmogų, artėjantį prie 
išprotėjimo ribos. Jo akys lakstė trikampiu: nuo studijos, kur su ausi- 
nėmis įdėmiai klausėsi Keisis, į Džeką, o po to į duris, vedančias laip- 
tinėn. 

Viršuje triukšmas beveik nutilo. 

Sonis Zingeris pasuko prie durų. 

- Lipu pažiūrėti, kas ten... 

- Tu niekur neisi! Grįžk atgal! 

Sonis perkreipė lūpas, lyg Gardneris būtų tvojęs. 

- Kas yra, jūsų prakilnybe? - pasiteiravo Džekas. - Atrodote šiek 
tiek susinervinęs. 

Sonis kirto jam antausį. 

- Žiūrėk, ką kalbi, snargliau! Aišku? 

- Ir tu, Soni, nerviniesi. Varvikai, tu taip pat. Keisis... 

- Užčiaupkite jį! - staiga sustaugė Gardneris. - Ko stypsote? Ar 
man viską reikės daryti pačiam? 

Sonis vožė Džekui dar kartą, smarkiau. Iš berniuko nosies nutekė- 
jo kraujo srovelė, bet jis šypsojosi. Vulfas jau arti... ir jis yra atsargus. 
Džekas pajuto beprotišką viltį, kad kaip nors pavyks ištrūkti iš čia gy- 
vam. 

Keisis staiga pašoko, nusiplėšė ausines ir įjungė mikrofoną. 

- Jūsų prakilnybe! Girdžiu sirenas lauko mikrofonuose! 

Sanlaito akys išsiplėtė, įsmigo į Keisį. 

- Ką? Kiek? Ar toli? 

- Atrodo, daug, - atsakė Keisis. - Tolokai, bet važiuoja čia. Jokios 
abejonės. 

Gardnerio nervai neišlaikė, pastebėjo Džekas. Pamokslininkas va- 
landėlę sėdėjo nesumodamas, ko imtis, po to ranka persibraukė per 
lūpas. 

Tai ne vien dėl to, kas įvyko viršuje, ir ne dėl sirenų. Jis žino, kad 
Vulfas arti. Jis savaip jį užuodžia... ir tai jam nepatinka. Vulfai, mums 
gali pavykti! Gali! 

Gardneris padavė pistoletą Soniui Zingeriui. 

- Neturiu laiko aiškintis su policija dėl to, kas nutiko ten viršuje, - 
tarė jis. - Svarbiausia Morganas Sloutas. Važiuoju į Munsį. Jūs su En- 
džiu važiuojate kartu. Palaikyk šitą vamzdį įrėmęs į mūsų bičiulį Dže- 

ką, kol išvarysiu automobilį iš garažo. Kai išgirsit signalą, išeikite 
laukan. 

- O kaip Keisis? - sududeno Endis Varvikas. 

- Taip, gerai, Keisis irgi, - neprieštaravo Gardneris, o Džekas pa- 
galvojo: Jis jus pameta, bukagalviai. Jis bėga palikęs jus, tai taip aiš- 
ku, kad galima įdėti skelbimą į laikraštį, o jūs turite per mažai sme- 
genų tai suprasti. Jūs galėsit dešimt metų pralaukti signalo, jeigu už- 
teks maisto ir tualetinio popieriaus. 

Gardneris atsistojo. Sonis Zingeris, taip pamalonintas, atsisėdo 
prie šefo stalo ir nukreipė pistoletą į Džeką. 

- Jeigu pasirodys jo besmegenis draugelis, - pasakė Gardneris, - 
nušauk jį. 

- Kaip jis gali pasirodyti? - nustebo Sonis. - Jis Dėžėje. 

- Nesvarbu, - atsakė jo prakilnybė. - Jis yra demonas, jie abu de- 
monai, be jokios abejonės, tai dėsninga, todėl pamatęs jį šauk. Nupilk 
juos abu. 

Pamokslininkas atrinko vieną raktą iš ryšulio. 

- Kai išgirsit signalą, - pakartojo jis, darydamas duris ir eidamas į 
lauką. Džekas ištempė ausis - gal išgirs sirenas, bet nieko nesigirdėjo. 

Už Sanlaito Gardnerio nugaros užsivėrė durys. 

Laikas tempėsi. 

Minutė prilygo dviems, tos dvi atrodė kaip dešimt, o keturios pra- 
11go kaip valanda. Trys Sanlaito Gardnerio “studentai pagalbininkai", 
likę su Džeku, atrodė kaip berniukai, žaidžiantys statulas. Sonis sėdė- 
jo išsitempęs už viršininko stalo, didžiai geidžiamoje 1r mėgstamoje 
vietoje. Ginklas buvo nukreiptas tiesiai į Džeko veidą. Varvikas sto- 
vėjo prie durų į laiptinę. Keisis vėl atsisėdo su ausinėmis ir nieko ne- 
matydamas spoksojo pro stiklinį keturkampį į koplyčios tamsą; jis 
klausėsi. 

- Jis neketina jūsų pasiimti, žinote? - staiga nutraukė tylą Džekas. 
Jo paties balsas jį truputį nustebino. Jis buvo lygus ir ramus. 

- Užsikimšk, snargliau, - metė Sonis. 

- Tik nesėdėkite užgniaužę kvapą ir nelaukite to signalo, - pasakė 
Džekas. - Pamėlynuosite. 

- Jei dar prasižios, Endi, sumalk jam nosį, - pasakė Sonis. 

- Puiku, - toliau kalbėjo Džekas, sulaužyk nosį, Endi. Nušauk ma- 
ne, Soni. Policija atvažiuoja, Gardnerio nėra, o jie randa jus tris prie 
lavono su tramdomaisiais marškiniais, - kiek palaukęs jis pridūrė: - 
Lavono su tramdomaisiais marškiniais ir sulaužyta nosimi. 

- Duok jam, Endi, - liepė Zingeris. 

Endis Varvikas atsitraukė nuo durų ir nuėjo prie berniuko surišto- 
mis rankomis ir nusmauktomis iki kelių kelnėmis. 

Džekas pakėlė veidą į Varviką. 

- Gerai, Endi, - tarė jis, - trenk man. Aš nejudėsiu. Būsiu puikus 
taikinys. 

Varvikas sugniaužė kumštį, užsimojo... ir sustojo. Netikrumas 
plykstelėjo jo akyse. 

Ant Gardnerio stalo stovėjo elektroninis laikrodis. Džeko akys 
kryptelėjo į jo pusę, po to vėl įsmigo į priešais stovintį Endį. 

- Praėjo keturios minutės, Endi. Kiek laiko reikia išvaryti mašiną 
iš garažo? Ypač, kai skubi? 

Sonis Zingeris pakilo nuo Sanlaito Gardnerio krėslo, apėjo stalą ir 
nusitaikė į Džeką. Jo siauras slapukiškas veidas buvo įsiutęs, kumš- 
čiai gniaužėsi. Atrodė, jog jis ketina smogti. Varvikas, kuris buvo 
stambesnis, suturėjo jį. Endis atrodė ne juokais susirūpinęs. 

- Palauk, - pasakė jis. 

- Aš nesiruošiu to klausytis! Nesiruošiu... 

- Kodėl tau nepaklausus Keisio, ar policijos automobiliai arti? - 
paklausė Džekas, ir Endžio raukšlės dar pagilėjo. - Jus pakišo, ar su- 
prantate? Ar norit, kad papasakočiau, kaip viskas buvo? Čia dedasi 
negeri. dalykai. Jis tai žinojo - užuodė! Ir paliko jus srėbti putros. 
Sprendžiant iš garsų viršuje... 

Zingeris ištrūko iš Varviko rankų ir tvojo Džekui per žandą. Ber- 
niuko galva loštelėjo į šoną. 

- ... Mebios putros, - baigė Džekas. 

- Užsičiaupk, arba aš tave nudėsiu, - sušnypštė Sonis. 

Skaičiai laikrodžio ciferblate pasikeitė. 

- Jau penkios minutės, - pastebėjo Džekas. 

- Soni, - tarė sunerimusiu balsu Varvikas. - Nuvilkime jam tą 
daiktą. 

- Ne! - suriko Sonis supykęs, įniršęs... ir tuo pat metu nusigan- 
dęs. 

- Žinai, ką sakė jo prakilnybė, - puolė įkalbinėti Endis. - Anksčiau, 
kai buvo žmonės iš televizijos. Niekas neturi pamatyti tų tramdomų- 
jų marškinių. Jie nesupras. Jie... 

Trakšt! Vietinis radijas. | 

- Soni! Endi! - sušuko panikos apimtas Keisis. - Jie jau arti! Sire- 
nos! Viešpatie! Ką mums daryti? 

- Tuojau jį paleisk! - Varvikas buvo išblyškęs, raudonavo tik dvi 
dėmės ant skruostikaulių. 

- Jo prakilnybė Gardneris taip pat sakė... 

- Man nusispjaut, ką jis sakė! - Endžio balsas buvo tylesnis, kaip 
persigandusio vaiko. - Mus sugaus, Soni! Mus sugaus! 

Džekui pasirodė, jog ir jis girdi sirenas, bet tai galėjo būti tik vaiz- 
duotė. 

Sonio akys atspindėjo klaikų neryžtingumą. Jis kilstelėjo pistole- 
tą, ir vieną sekundę atrodė, jog Sonis tikrai paleis į jį kulką. 

Bet jau buvo praėjusios šešios minutės, jokio signalo iš Gardnerio 
nesulaukė, o tai reiškia, kad deus ex machina jau pakeliui į Munsį. 

- Tu jį atrišk, - tarė paniuręs Sonis, - aš nenoriu prie jo liestis. Jis 
yra nusidėjėlis. Jis - homikas. 

Sonis pasitraukė prie stalo, kol Endis Varvikas narpliojo tramdo- 
mųjų marškinių diržus. 

- Geriau patylėk, - įspėjo jis, - nes pats tave pribaigsiu. 

Dešinė laisva. 

Kairė laisva. 

Rankos bejėgiškai sudribo ant kelių. Vėl ėmė dilgčioti. 

Varvikas nuvilko nuo jo tramdomuosius marškinius, pasižiūrėjo į 
juos ir perkreipė veidą. Paskui nuėjo prie Gardnerio seif0 ir ėmė juos 
grūsti vidun. 

- Užsimauk kelnes, - pasakė Sonis. - Manai, man patinka žiūrėti į 
tavo atributus? 

Džekas užsitraukė trumpikes, surado kelnių juosmenį ir vargais 
negalais užsimovė kelnes. 

Trakšt! Vietinis radijas. 

- Soni! Endi! - panikos apimtas Keisio balsas. - Aš kažką girdžiu! 

- Ar jie važiuoja į kiemą? - Sonis kone rėkė. Varvikas puolė dar 
greičiau kimšti marškinius į seifą. - Ar važiuoja į kie... 

- Ne! Koplyčioje! Nieko nematau, bet girdžiu kažką... 

| Pasigirdo dūžtančio stiklo džeržgesys, kai Vulfas šoko iš tamsos į 
studiją. 

Keisio, atsistumiančio nuo pulto, riksmas atrodė siaubingai pagar- 
sintas. 

Studijoje pasipylė stiklo kruša. Vulfas nusileido visomis keturio- 
mis ant pulto, tvieksdamas raudonomis akimis. Ilgi jo nagai maigė 
mygtukus be pasirinkimo. Ėmė suktis didžiulis juostinis “Sony" mag- 
netofonas. 

- „„KOMUNISTAI! - pasigirdo Sanlaito Gardnerio balsas, nustel- 
biantis Keisio ir Varviko riksmus: “Šauk, šauk, Soni, šauk!" Bet 
Gardnerio balsą lyg pragaro muzika papildė daugybės policijos auto- 
mobilių, kurie suko į Sanlaito namų kiemą, sirenos. 

- O, JIE KALBĖS, KAD NIEKO TOKIO ŽIŪRĖTI Į TAS NE- 
ŠVANKIAS KNYGAS! SAKYS, KAD VISAI NESVARBU, JOG 
MELDŽIAMASI BENDROSIOSE MOKYKLOSE, NORS TAI 
PRIEŠTARAUJA ĮSTATYMUI! JIE SAKYS, JOG VISAI NE- 
SVARBU, KAD ŠEŠIOLIKA JAV SENATORIŲ IR DU VALSTI- 
JŲ GUBERNATORIAI YRA ATVIRAI PRISIPAŽINĘ ESĄ HO- 
MOSEKSUALAI! JIE SAKYS... 

Keisio kėdė prisiplojo prie stiklinės sienos tarp studijos ir Gardne- 
rio kabineto. Galva pasisuko, ir vieną akimirką visi pamatė išvirtusias 
jo akis. Tada Vulfas šoko nuo pulto. Galva pasiekė Keisio pilvą ir 
dingo viduje. Nasrai judėjo it pjaustyklė. Kraujas nutaškė stiklą, 1r 
Keisį ėmė tampyti priešmirtinės konvulsijos. 

- Šauk, Soni, šauk į tą prakeiktą padarą! - sugriaudėjo Varvikas. 

- Man atrodo, kad geriau aš nušausiu jį, - atsakė Sonis, sukdama- 
sis į Džeką. Jis kalbėjo kaip žmogus, pagaliau galutinai apsisprendęs. 
Linktelėjo, nusišypsojo. 

- „DIENA ARTĖJA, BERNIUKAI! O, TAIP, DIDI DIENA, IR 
TADA TIE PRAKEIKTI KOMUNISTINIAI ATEISTAI SUPRAS, 
KAD AKMUO JŲ NEAPGINS, NEGYVAS MEDIS NEPRI- 
GLAUS! JIE SUŽINOS, IŠTARKITE ALELIUJA, JIE SUŽINOS... 

Vulfas urzgia ir plėšo. 

Sanlaitas Gardneris tauškia apie komunizmą ir humanizmą, apie 
sumautus narkomanus, kurie nori pasiekti, kad malda daugiau negrįž- 
tų į viešąsias mokyklas. 

Lauke sirenos, trinksi automobilių durelės, kažkas kažkam šaukia 
neskubėti, nes vaikinas atrodė nusigandęs. 

- Taip, tu dėl visko kaltas. 

Sonis pakėlė 45-ojo kalibro pistoletą. Jo vamzdis atrodė toks gilus 
kaip Outlio tunelis. 

Sugriaudėjo dūžtanti stiklo pertvara. Į kambarį stryktelėjo pilkas 
padaras stiklo perpjauta nosimi, kraujuojančiomis kojomis. Jis sustau- 
gė visai kaip Žmogus, o mintis, pasiekusi Džeką, buvo tokia galinga, 
kad jis nulėkė aukštielninkas: 

TU NESKRIAUSI MANO BANDOS! 

- Vulfai, - sudejavo Džekas, - atsargiai! Atsargiai! Jis turi gi... 

Sonis dukart spustelėjo pistoleto gaiduką. Uždaroje patalpoje šū- 
viai atrodė kurtinantys. Jie buvo skirti ne Vulfui, o Džekui. Tačiau 
kulkos susmigo į vilkolakį, nes jis tą mirksnį šoko tarp dviejų berniu- 
kų. Džekas pastebėjo, kaip pervėrusios draugą kulkos išplėšia kruvi- 
nas žaizdas jo šone. Atsitrenkusios į Vulfo šonkaulius, kulkos pakei- 
tė kryptį ir Džeko nekliudė, nors viena pralėkė pro pat-skruostą. 

- Vulf! 

Miklus, grakštus Vulfo šuolis nutrūko, jis trenkėsi į sieną, aptėkš- 
damas krauju ir numesdamas Sanlaito Gardnerio portretą su popie- 
žiaus kepurėle. 

Sonis kvatodamasis pasisuko į Vulfą ir paleido trečią šūvį. Jis lai- 
kė ginklą abiem rankom, ir nuo atatrankos truktelėjo jo pečiai. Ore 
pakibo dūmų uždanga. Vilkolakis sunkiai atsistojo ant keturių, paskui 
pakilo. Skausmingas ir įniršęs jo riksmas perrėkė Gardnerio įrašą. 

Sonis šovė ketvirtą kartą. Kulka paliko skylę kairėje Vulfo ranko- 
je. Kliūstelėjo kraujas. 

- DŽEKI, DŽEKI! MAN SKAUDA, MAN TAIP SKAUDA... 

Džekas puolė į priekį ir pastvėrė elektroninį Gardnerio laikrodį; tai 
buvo pirmas pasipainiojęs po ranka daiktas. 

- Soni, atsisuk! - įspėjo Varvikas. - Žiūrėk... Tada ant jo puolė 
Vulfas, kurio gaurai raudonavo nuo kraujo. Varvikas susikibo su vil- 
kolakiu, ir vieną akimirką atrodė, jog jie šoka. 

- „„UGNIES EŽERE AMŽIAMS! NES BIBLIJA SAKO... 

Džekas vožė Soniui per galvą laikrodžiu iš visų jėgų. Plastmasė 
sutraškėjo, skaičiai ėmė mirksėti. 

Sonis atsisuko mėgindamas pakelti ginklą. Džekas sviedė į jį radi- 
j0 imtuvą, tas pataikė į lūpas. Sonio burna prasivėpė, barkštelėjo lūž- 
tantys dantys. Pirštas vėl surado gaiduką. Kulka pralėkė tarp Džeko 
kojų. 

Jis atsimušė į sieną, išsišiepė Džekui raudona burna. Sverdėdamas 
vėl pakėlė ginklą. 

- Prakeiktas... 

Vulfas sviedė Varviką. Endis nušvilpė neįtikėtinai lengvai ir tren- 
kėsi į nusitaikiusį Sonį. Kulka kliudė magnetofono juostos diską ir su- 
trupino jį; Sanlaito Gardnerio postringavimai nutilo, iš garsiakalbių 
ėmė sklisti storas birbimas. 

Riaumodamas Vulfas šiaip taip pasiekė Sonį Zingerį. Sonis nutai- 
kė pistoletą ir iššovė. Pasigirdo tuščias trakštelėjimas. Sonio šypsena 
nuvyto. 

- Ne, - suvapėjo jis, paspaudė gaiduką dar kelis kartus. Kai Vul- 
fas prisiartino, jis metė ginklą ir bandė slėptis už Gardnerio stalo. Pis- 
toletas atšoko nuo Vulfo galvos, vilkolakis iš paskutiniųjų puolė pas- 
kui Sonį, pakeliui viską šluodamas. Sonis traukėsi, bet Vulfas nutvė- 
rė jį už rankos. 

- Ne! - suklykė Sonis. - Ne, geriau nedaryk, grįžk į Dėžę, aš čia 
viršininkas, aš...aš... AIINIINIMNNNINNI... 

Vulfas pasuko Zingerio ranką. Ji trakštelėjo kaip išalkusio vaiko 
laužiama kepto paukščio šlaunelė. Sonio ranka liko Vulfo letenoje. 
Sonis žliaugdamas iš peties krauju traukėsi toliau. Džekas pamatė bal- 
tuojant kaulą. Jis nusisuko ir apsivėmė. 

Valandėlę visas pasaulis aptemo. 

Kai jis vėl apsižvalgė, Vulfas svirduliavo skerdyklos, kuri kažka- 
da buvo Gardnerio kabinetas, viduryje. Jo akys švytėjo blyškiai gels- 
va gęstančios žvakės šviesa. Kažkas darėsi jo veidui, rankoms ir kū- 
nui - jis vėl virto Vulfu, įsitikino Džekas... ir suprato, ką tai reiškia. 
Legendos meluoja, kad vilkolakiui nužudyti reikia sidabro kulkų, bet 
jose yra ir dalis tiesos. Vulfas virsta žmogumi, nes miršta. 

- Vulfai, ne! - sudejavo jis ir sunkiai atsistojo. Nepriėjęs Vulfo, pa- 
slydo kraujo baloje, suklupo ant kelio, vėl atsistojo. - Ne! 

- Džeki... - vilkolakio balsas storas, gomurinis, panašus į urzgi- 
mą... bet suprantamas. 

Ir, neįtikėtina, Vulfas mėgino nusišypsoti. 

Varvikas atidarė Gardnerio kabineto duris. Jis lėtai traukėsi prie 
laiptų nuo sukrėtimo išsiplėtusiomis akimis. 

- Nešdinkis! - suriko Džekas. - Nešdinkis iš čia! 

Endis Varvikas nėrė it pabaidytas triušis. 

Vietinio radijo mikrofonai užgriebė Frenkio Viljamso balsą. Jame 
jautėsi ne tik pasibaisėjimas, bet ir nesveikas susižavėjimas: 

- Velnias! Tik pažiūrėkit! Atrodo, kad čia kažkas pasišvaistė mė- 
sos kapokle! Keli patikrinkite virtuvę! 

- Džeki... 

Vulfas nugriuvo kaip pakirstas medis. 

Džekas atsiklaupė, apvertė jį. Klaikiai greitai nuo draugo skruos- 
tų nyko plaukai. Jo akys vėl buvo rudos, 1 Džekui pasirodė neapsa- 
komai pavargusios. 

- Džeki... - Vulfas pakėlė kruviną ranką ir palietė berniuko veidą. 
- Šovė... tave? Ar jis... 

- Ne, - atsakė Džekas, glostydamas Vulfo ranką. - Ne, Vulfai, ne- 
pataikė. Nekliudė. 

- Aš... - vilkolakio akys užsimerkė ir vėl iš lėto atsimerkė. Jis kal- 
bėjo labai švelniai ir aiškiai, ištardamas kiekvieną žodį, lyg tai būtų 
labai svarbu. - Aš...išsaugojau... savo... bandą. 

- Taip, išsaugojai, - patvirtino Džekas ir pravirko. Ašaros degino. 
Jis glostė sulipusią krauju vilkolakio galvą ir verkė. - Tu tikrai išsau- 
gojai, gerasis mano Vulfai... 

- Gerasis... gerasis mano Džekas. 

- Vulfai, aš lipsiu į viršų... ten policininkai... greitoji pagalba... 

- Ne! - iš paskutiniųjų sušuko Vulfas. - Eik... tu eik... 

- Neisiu be tavęs, Vulfai! - spalvos ėmė lietis. Džekas laikė drau- 
go galvą nudegintose savo rankose. - Neisiu be ta-vęs, neisiu... 

- Vulfas... nenori gyventi šitame pasaulyje, - vilkolakis įtraukė oro 
] plačią sužalotą krūtinę ir pabandė vėl nusišypsoti. - Kvapai... kvapai 
labai blogi. 

- Vulfai... paklausyk, Vulfai... 

Vulfas švelniai suėmė jo rankas. Laikė jas, o berniukas jautė nuo 
draugo delnų nykstant plaukus. Tas jausmas buvo kraupus. 

- Aš myliu tave, Džeki. 

- Aš tave irgi myliu, Vulfai, - atsakė Džekas. - Čia ir dabar. 

Vulfas nusišypsojo. 

- Grįžtu atgal, Džeki... jaučiu tai. Grįžtu... 

Staiga Džekas ėmė nebejusti Vulfo rankų. 

- Vulfai! - suklykė jis. 

- Grįžtu... 

- Ne, Vulfai! - berniukas jautė, kaip krūtinėje spurda širdis. Ji plyš, 
taip, širdys kartais plyšta. - Vulfai, grįžk, aš myliu tave! 

Vulfas atrodė lengvas, virto debesiu... ar raibuliuojančia vizija. 
Regėjimu. 

- ... VISO geriausio... 

Vulfas skaidrėjo it stiklas. Blėso... geso. 

- Vulfai! 

- .. myliu tave, Dže... 

Vulfo neliko. Ant grindų, kur jis gulėjo, matėsi tik kruvini kon- 
tūrai. 

- O, Dieve, - suaimanavo Džekas. - Dieve, Dieve. 


Jis apglėbė save ir ėmė aimanuodamas siūbuoti sujauktame kabi- 
nete. 


Džekas vėl iškeliauja 


Praėjo kažkiek laiko. Džekas nesuprato, daug ar mažai. Jis sėdėjo 
apkabinęs kūną rankomis, lyg vėl būtų su tramdomaisiais marškiniais, 
lingavo 1r aimanavo galvodamas, ar Vulfo tikrai nebėra. 

Jis išėjo. Taip, jis išėjo. Spėk, Džeki, kas jį nužudė? Spėk! 

Vienu metu nuolatinis kaukimas iš mikrofonų virto traškesiu, 1r 
viskas nutilo: kaukimas, šnekos viršuje, variklių burzgesys kieme. 
Džekas to beveik nepastebėjo. 

Eik. Vulfas prašė keliauti toliau. 

Negaliu. Negaliu. Aš pavargau, viskas, ką darau, blogai baigiasi. 
Žūsta žmonės... 

Liaukis savęs gailėtis, kvaily! Pagalvok apie savo mamą, Džekai. 

Ne! Aš pavargau. Palikit mane ramybėje. 

Ir Karalienę. 

Prašau palikt mane ramybėje... 

Jį išjudino laiptinės viršuje atsidariusios durys. Džekas nenorėjo 
būti čia surastas. Tegu suima jį lauke, vidiniame kieme, bet tik ne 

šitame dvokiančiame, nutaškytame krauju, prirūkusiame kambaryje, 
kur jis buvo kankintas ir kur buvo nužudytas jo draugas. 

Beveik nesusimąstydamas, ką daro, Džekas paėmė voką su užra- 
šu “DŽEKAS PARKERIS"'. Dirstelėjęs vidun, pamatė gitaros plektrą, 
sidabrinį dolerį, nušiurusią savo piniginę ir Rendo Maknelio kelių at- 
lasą. Pakreipęs voką rado ir marmuro rutuliuką. Kaip užhipnotizuotas 
berniukas viską susidėjo į kuprinę. 

Laiptinėje žingsniai; lėti, atsargūs. 

- ... kur ta prakeikta šviesa... 

- ... keistas kvapas, kaip zoologijos sode... 

- ... atsargiai, vaikinai... 

Džeko akys užkliuvo už plieninės dėžės su vokais “Aš būsiu sau- 
lės spindulėliu Jėzui". Jis paėmė porą. 

Dabar, sugavę tave, jie galės apkaltinti ne tik žmogžugyste, bet ir 
vogimu. 

Nesvarbu. Dabar jis judėjo tik dėl to, kad judėtų. 

Vidinis kiemelis buvo visiškai tuščias. Džekas stovėjo ant viršu- 
tinio laiptelio ir dairėsi, negalėdamas patikėti. Iš už namo girdėjosi 
balsai, pulsavo policijos automobilių šviesos, retsykiais pasigirsdavo 
dispečerių balsai iš racijų, o čia buvo tuščia. Atrodė keista. Nors tai, 
ką jie aptiko name, tikriausiai juos ganėtinai sutrikdė ir sukrėtė... 

Paskui už kokių dvidešimties pėdų iš kairės pasigirdo prislopintas 
balsas: 

- Po šimts! Ar gali tuo patikėti? 

Džekas pasisuko. Ten ant plūktos žemės nelyginant grubus ak- 
mens amžiaus karstas riogsojo Dėžė. Po jos vidų naršė prožektoriaus 
spindulys. Džekas pastebėjo kyšant kažkieno padus. Neryškus sulin- 
kęs siluetas tyrinėjo Dėžės duris. 

- Atrodo, kad šitas daiktas buvo išplėštas su visais vyriais, - pasa- 
kė vyras prie durų įlindusiajam į karcerį. - Nors neišmanau, kas taip 
galėjo padaryti. Vyriai iš plieno. Bet atrodo tiesiog... sulenkti. 

- Velniop tuos vyrius, - atsiliepė prislopintas balsas. - Šitame pra- 
keiktame karste... jie laikė čia vaikus, Poli! Man tikrai taip atrodo! 
Vaikus! Ant sienų inicialai... 

Spindulys pajudėjo. 

- ... eilutės iš Biblijos... 

Šviesa slenka toliau. | 

- ... ir paveikslėliai. Maži paveikslėliai. Žmogeliukai iš pagaliukų, 
kaip piešia vaikai... Viešpatie, manai, kad Viljamsas apie tai žinojo? 

- Turėjo, - atsakė Polis, vis dar tyrinėjantis persuktus ir nuplėštus 
Dėžės vyrius. 

Polis pasilenkė, jo kolega atbulas lindo iš Dėžės. Nieko negalvo- 
damas ir nesislapstydamas Džekas nupėdino per kiemelį pro polici- 
ninkus, paskui palei garažą išėjo į kelią. Iš ten matėsi Sanlaito namų 
kieme susigrūdę policijos automobiliai. Pro Džeką prakaukė žybčio- 
dama šviesomis greitukė. 

- Mylėjau tave, Vulfai, - ištarė Džekas ir perbraukė ranka per aša- 
rotas akis. Jis patraukė keliu į tamsą neabejodamas, kad bus sugautas 
nespėjęs nueiti mylios nuo Sanlaito namų. Bet ir po trijų valandų nie- 
kas jo nesustabdė; ko gero, policija turėjo darbo iki kaklo. 


Priekyje, už kitos ar dar kitos kalvos turėjo būti autostrada. Dže- 
kas matė oranžinę pašvaistę nuo žibintų, girdėjo treilerių burzgimą. 

Nusileidęs į šiukšliną griovį, Džekas nusiprausė veidą ir rankas po 
nutekamojo vamzdžio vandens srovele. Vanduo buvo stingdančiai 
šaltas, bet kuriam laikui numaldė skausmą rankose. Neprašytas grįžo 
ankstesnis atsargumas. 

Džekas valandėlę pastovėjo po tamsiu Indianos nakties dangumi ir 
paklausė automobilių srauto. 

Vėjas, suošęs medžiuose, pašiaušė plaukus. Širdį slėgė Vulfo ne- 
tektis, bet net tai nesumenkino džiaugsmo, kad vėl yra laisvas. 

Po valandos prie pablyškusio berniuko sustojo sunkvežimio vai- 
ruotojas. Džekas įlipo vidun. 

- Kur trauki, vaikeli? - paklausė vairuotojas. 

Berniukas buvo per daug pavargęs ir nuliūdęs, kad pasakotų Isto- 
riją; sunkiai ją ir beatsiminė. Džekas nutarė, kad vėliau prisimins. 

- Į vakarus, - atsakė jis. - Kiek jums pakeliui. 

- Vadinasi, iki Midsteito. 

- Puiku, - ištarė Džekas ir užmigo. 

Didelis *"Daimond Rio" švilpė per šaltą Indianos naktį. Grojo Čar- 
lis Danielsas. Sunkvežimis važiavo į vakarus, vydamasis savo žibin- 
tų šviesas, Ilinojaus link. 

Džeko sapnas 


Aišku, jis vežėsi Vulfą kartu. Vilkolakis grįžo namo, bet šalia 
Džeko visais sunkvežimiais, furgonais ir dulkėtomis mašinomis Ilino- 
jaus magistralėmis važiavo ištikimas didelis jo šešėlis. Tas besišyp- 
santis vaiduoklis kankino Džeko širdį. Kartais jis matė - beveik matė 
- gauruotą kampuotą Vulfo figūrą, lekiančią šalikele. Laisvas vilkola- 
kis šypsojosi jam moliūgo spalvos akimis. Nusisukęs pajusdavo, jog 
nejaučia Vulfo rankos ant savo pečių. Draugo jam neapsakomai trū- 
ko, o prisiminus, koks nekantrus jis buvo su Vulfu, kraujas mušdavo 
1 veidą. Jis net nepajėgė suskaičiuoti kartų, kai paliko vilkolakį liki- 
mo valiai. Gėda, kaip gėda. Vulfas buvo... Džekas ne iš karto surado 
epitetą, bet geriausiai tiko žodis “taurus"'. Ir tas taurus sutvėrimas, vi- 
siškai svetimas šiame pasaulyje, mirė dėl jo. 

Aš išsaugojau savo bandą. Džekas Sojeris daugiau nebuvo banda. 
Aš išsaugojau savo bandą. Būdavo, kad sunkvežimių vairuotojai ar 
draudimo agentai, sustoję paimti to keisto susimąsčiusio berniuko, 
nors jis buvo purvinas ir apskuręs, nors tai buvo pirmas kartas, kai jie 
imdavo pakeleivį, pastebėdavo, jog jis ryja ašaras. 

Lėkdamas per Ilinojų Džekas gedėjo Vulfo. Jis kažkaip buvo įsi- 
tikinęs, jog šia valstija keliaus be vargo, ir tai buvo tiesa, nes užtek- 
davo pakelti nykštį i1r pažvelgti į pravažiuojančio vairuotojo akis - ir 
jau važiuoja. Dauguma vairuotojų net nereikalavo Istorijos. Džekui 
užtekdavo trumpai paaiškinti, kodėl keliauja vienas: “Važiuoju į 
Springfildą aplankyti draugo", “Turiu paimti mašiną ir parvaryti na- 
mo“. Puiku, sakydavo vairuotojai, gerai net neklausę. Berniuko gal- 
voje sukosi vaizdai, kaip Vulfas puola į upelį gelbėti Teritorijų galv1- 
jų, kaip kiša nosį į mėsainiu pakvipusią dėžutę, kiša jam maistą į mal- 
kinę, šoka į studiją, stoja prieš kulkas ir tirpsta... Džekas nenorėjo to 
vėl išgyventi, bet nieko negalėjo pakeisti, 17 akys perštėjo nuo ašarų. 

Netoli Denvilio drūtas pusamžis vyriškis plieno spalvos plaukais 
ir griežta mokytojo, kuris dvidešimt metų auklėjo penktokus, veido iš- 
raiška ėmė atsargiai dirsčioti į jį ir neiškentęs paklausė: 

- Ar nešalta, vyruti? Tau reikėtų apsivilkti ką nors ant to plono 
švarkelio. 

- Truputį, - prisipažino Džekas. Sanlaitui Gardneriui atrodė, jog 
medvilniniai švarkeliai yra pakankamai šilti dirbti lauke žiemą, bet 
šaltis gnaibė pro kiekvieną porą. 

- Ant galinės sėdynės yra paltas, - pasakė vairuotojas. - Paimk jį. 
Ne, net nemėgink atsikalbinėti. Paltas dabar tavo. Patikėk, aš tai jau 
nesušalsiu. 

- Bet... 

- Tu neturi kito pasirinkimo. Paltas tavo. Pasimatuok. 

Džekas pasilenkė ir paėmė nuo galinės sėdynės sunkų puspaltį. Iš 
pradžių jis atrodė beformis, po to berniukas pamatė didelę kišenę ir 
sagą. Drabužis buvo kaip švininis, be to, prasmirdęs pypkės tabaku. 

- Čia mano senasis, - pasakė vyras. - Vežiojuosi mašinoje, nes ne- 
išmanau, ką su juo veikti; praėjusiais metais vaikai man padovanojo 
šitą. Todėl turėk į sveikatą. 

Džekas įlindo į paltą su visu medvilniniu švarkeliu. 

- Oho, - tarstelėjo jis. Jautėsi tarsi pakliuvęs į lokio, prakvipusio 
“Borkum Riff" aromatu, glėbį. 

- Gerai, - pasakė vairuotojas. - Dabar, kai stovėsi šaltyje ir vėjyje 
prie kelio, gali dėkoti Mailui Kigeriui iš Ogdeno Ilinojuje, kad išgel- 
bėjo tavo kailį. Tavo... - Mailas Kigeris, regis, baigė kalbėti. Žodis 
pakibo ore, vyras šypsojosi, paskui šypseną pakeitė kvaila nuostaba, 
17 Kigeris įsmeigė akis į kelią. Pilkoje ryto prieblandoje Džekas paste- 
bėjo nuraudusius vyriškio skruostus. 

Tavo (kažką) kailį? 

O, ne. 

Tavo nuostabią odą. Odą, kurią norisi liesti, bučiuoti... Džekas su- 
sigrūdo rankas giliai į kišenes ir susisupo į puspaltį. Mailas Kigeris iš 
Ogdeno vėl žiūrėjo tiesiai į kelią. 

- Hmm, - atsikrenkštė vairuotojas, visai kaip komiksų veikėjas. 

- Ačiū už paltą, - pasakė Džekas. - Tikrai. Nepamiršiu jūsų, kol jį 
vilkėsiu. 

- Gerai jau, - atsakė Kigeris, - pamiršk tai. Bet vieną akimirką jo 
veidas buvo keistai panašus į Donio Kigano iš Sanlaito namų. - Prie- 
kyje yra viena vieta, - tęsė jis. Balsas buvo kietas, kalbėjo trumpai ir 
šaltai kaip telefonu. - Galime užkąsti, jei nori. 

- Man neliko pinigų, - pasakė Džekas, nutylėdamas lygiai du do- 
lerius trisdešimt aštuonis centus. 

- Dėl to nesirūpink, - Kigeris jau buvo įjungęs posūkio signalą. 

Jie įvažiavo į vėjo iššluotą, beveik tuščią aikštelę priešais žemą 
pilką statinį, labiau primenantį geležinkelio vagoną. Virš durų švietė 
neoninė iškaba: “IMPERATORIŠKA VALGYKLA". Kigeris susto- 
jo prieš langą ir išlipo. Džekas įsitikino, kad paltas šiltas. Jo rankos ir 
krūtinė atrodė apsaugoti vilnoniu šarvų. Džekas pajudėjo durų link, 
bet netrukus susigriebė, kad vairuotojas liko prie mašinos. Žilaplau- 
kis, vos coliu ar dviem aukštesnis už Džeką, žiūrėjo į jį per mašinos 
stogą. 

- Klausyk, - tarė jis. 

- Aš mielai grąžinsiu jums paltą, - suskubo pasakyti Džekas. 

- Ne, jis jau tavo. Aš tik pamaniau, jog nesu labai alkanas, ir jeigu 
važiuosiu toliau, sutaupysiu gražaus laiko ir grįšiu namo anksčiau. 

- Žinoma, - sutiko Džekas. 

- Tu čia rasi kitą pakeleivingą. Nesunkiai. Patikėk. Nepalikčiau, 
jeigu čia įstrigtum. 

- Tvarka. 

- Luktelk. Žadėjau priešpiečius ir žodžio laikysiuos, - Kigeris įsi- 
kišo ranką kelnių kišenėn ir padavė Džekui per mašinos viršų bankno- 
tą. Šaltas vėjas pataršė jo plaukus ir priplojo prie kaktos. - Paimk. 

- Ne, tikrai, - atsakė berniukas. - Viskas gerai. Aš turiu porą do- 
lerių. 

- Nusipirk gerą kepsnį, - tarė vairuotojas, užsikniaubęs ant stogo 
ir laikydamas kupiūrą, lyg siūlytų gelbėjimo ratą ar pats jo prašytų. 

Džekas nenoriai priėjo prie automobilio ir paėmė pinigą iš ištiestų 
Kigerio pirštų. Tai buvo dešimtinė. 

- Labai jums ačiū, tikrai. 

- Štai, paimk ir laikraštį, turėsi ką paskaityti. Na, supranti, jei tek- 
tų palaukti ar ką, - vairuotojas jau atidarė dureles ir įlindo vidun pa- 
1mti nuo užpakalinės sėdynės susuktą laikraštį. - Aš jau perskaičiau, 
- tarė duodamas jį Džekui. 

Palto kišenės buvo labai talpios, berniukas lengvai įkišo į vieną 
sulankstytą laikraštį. 

Mailas Kigeris dar kurį laiką palūkuriavo prie durelių, įdėmiai Žiū- 
rėdamas į vaiką. 

- Jeigu neįsižeisi, pasakysiu, kad tavęs laukia labai įdomus gyve- 
nimas, - pasakė jis. 

- Jis ir dabar labai įdomus, - nuoširdžiai prisipažino Džekas. 


"Kepsnys kainavo penkis dolerius keturiasdešimt centų, prie jo bu- 
vo skrudintų bulvių. Džekas atsisėdo baro gale ir išlankstė laikraštį. 

Straipsnis buvo antrame puslapyje. Vakar jis rado jį vieno Indianos 
laikraščio vedamajame. Atlikti areštai, susiję su kraupiomis mirtimis. 
Vietos teisėjas Ernestas Fiečaildas ir policijos pareigūnas Frenkas 
B.Viljamsas iš Kajugos Indianoje apkaltinti švaistę visuomeninius pi- 
nigus ir ėmę kyšius šešių berniukų mirties Sanlaito Šventraščio na- 
muose byloje. Populiarusis evangelistas Robertas “Sanlaitas" Gardne- 
ris veikiausiai sugebėjo pasprukti prieš pat atvykstant policijai, ir nors 
orderis jo areštui dar neišduotas, jis ieškomas apklausai. “Ar tai dar 
vienas Džimas Džonsas?“ - klausė antraštė po įspūdingiausia poza iš- 
tiesusio rankas Gardnerio nuotrauka. Šunys atvedė valstijų policiją į 
vietą šalia elektrifikuotos tvoros, kur be jokių ceremonijų buvo už- 
kasti berniukų kūnai. Paaiškėjo, kad ten ilsisi penki kūnai, bet tokie 
suirę, jog pažinti jų negalima. Galbūt Ferdą Janklovą visgi atpažins. 
Tėvai galės jį palaidoti iš tikro ir sukti galvas, kur būtent jie suklydo 
ir kodėl jų meilė Jėzui atvedė prie protingo ir maištingo sūnaus žūties. 

Kai buvo atneštas “Salisburio"' kepsnys, jis pasirodė persūdytas ir 
kietas, bet Džekas suvalgė alei kąsnelį. Jis išdažė tirštą padažą per- 
keptomis bulvėmis. Kai baiginėjo savo priešpiečius, priėjo barzdotas 
ilgaplaukis tralo vairuotojas su Detroito “Tigrų" kepuraite ir švarku, 
kuris atrodė siūtas iš vilko kailių, ir paklausė: 

- Tave pavežti, vaike? Važiuoju į Dekaturą. 

Pusiaukelė į Springfildą, štai taip paprastai. 


= 2 


Tą naktį viešbutyje, kurį nurodė tralo vairuotojas ir kur naktis kai- 
navo tris dolerius, Džekas sapnavo du sapnus; arba tik tuos du prisi- 
minė 1š jį užplūdusių tą naktį. Gali būti, jog tai buvo ilgas dviejų da- 
lių sapnas. 

Džekas užsirakino duris, nusišlapino į dėmėtą ir suskilusią kriauk- 
lę kambario kampe, pasikišo kuprinę po pagalve 1r užmigo, laikyda- 
mas saujoje marmuro rutuliuką, kuris Teritorijose buvo veidrodėtis. 
Kažkur pasigirdo tyli muzika, tarsi filmo fonas; iš to temperamentin- 
go takto Džekas sugebėjo išskirti tik pagrindinius instrumentus: trimi- 
tą 1r altinį saksofoną. Rytoj, - pagalvojo mieguistai Džekas, - rytoj aš 
pamatysiu Ričardą Sloutą, - ir krito kaip negyvas. 

Vulfas risnojo pas jį per negyvą, rūkstančią dykrą. Juos skyrė 
spygliuotos vielos spyruoklės, išsiraizgiusios nerūpestingais orna- 

mentais. Nualintą žemę taip pat raižė gilūs grioviai, vieną iš kurių 
Vulfas lengvai peršoko ir vos neįsipainiojo į vielas. 

- Saugokis, - suriko Džekas. 

Vulfas sėkmingai sustojo prieš dyglių pertvarą. Jis pamojo Džekui 
stambia letena, jog nęesusižeidė, ir atsargiai peržengė per vielas. 

Berniuką apėmė begalinio džiaugsmo ir palengvėjimo banga. Vul- 
fas nemirė, Vulfas vėl prisijungs prie jo. 

Vulfas perlipo spygliuotas vielas ir risnojo toliau. Tarp Džeko ir 
vilkolakio žemė keistai dvigubėjo; pilki dūmų kamuoliai, kabantys 
virš plyšių, vos leido įžiūrėti artėjančią gauruotą figūrą. 

- Džeisonai! - sušuko Vulfas. - Džeisonai! Džeisonai! 

- Aš vis dar čia, - suriko jam Džekas. 

- Negaliu, Džeisonai! Vulfas negali tavęs pasiekti! 

- Pasistenk, - suriko iš visų jėgų Džekas. - Nagi, nepasiduok! 

Vulfas sustojo prie neperžengiamo vielų raizginio ir ėmė lakstyti 
palei jį, uostinėdamas praėjimo. Jis sukiojosi į šonus, vis labiau nutol- 
damas ir kaskart vis labiau jaudindamasis. Galiausiai Vulfas sustojo, 
uždėjo letenas ant storos vielos užtvaros ir suriko: 

- Vulfas negali! Džeisonai, Vulfas negali! 

- Aš myliu tave, Vulfai, - šūktelėjo per rūkstančią plynę berniukas. 

- DŽEISONAI! - sugriaudėjo Vulfas. - BŪK ATSARGUS! Jie 
ATEINA tavęs! Jų daugiau! 

- Ko daugiau? - norėjo surikti Džekas, bet neįstengė. Jis žinojo. 

Po to sapnas pasikeitė arba prasidėjo kitas. Jis vėl sėdėjo sujauk- 
tame Sanlaito kabinete, ore kabojo parako dūmų ir susvilusios mėsos 
kvapas. Sumaitotas Zingerio kūnas tysojo ant grindų, o Keisio lavo- 
nas karojo ant išdaužtos stiklo pertvaros. Džekas sėdėjo ant grindų 
glostydamas Vulfą ir vėl žinojo, kad jis miršta. Tik Vulfas nebuvo 
Vulfas. 

Džekas laikė virpantį Ričardo Slouto kūną, šis merdėjo. Už pa- 
prastų akinių juodais rėmeliais skausmingai ir be tikso lakstė Ričardo 
akys. “O ne, ne," - išspaudė su siaubu Džekas. Draugo ranka buvo su- 
trupinta, o krūtinėje - išdraskytos mėsos ir baltų marškinių košė. Tai 
vienur, tai kitur kaip dantys baltavo kaulai. 

- Aš nenoriu mirti, - pasakė Ričardas, tardamas kiekvieną žodį ne- 
žmogiškomis pastangomis. - Džeisonai, tu neturi... tu neturi... 

- Negali ir tu mirti, - aimanavo Džekas, - tik ne tu. 

Ričardas pasviro draugo glėbyje, sugargė, o tada įsmeigė skvarbų 
ramų žvilgsnį Džekui į akis. 

- Džeisonai, - garsas, visai tinkamas šioje vietoje, pakimba dvo- 
kiančiame ore. - Tu mane nužudei, - išspaudė Ričardas. Jo žvilgsnis 
apsiblausė, ir staiga kūnas Džeko rankose pasunkėjo. Jame neliko gy- 
vybės. Džeisonas De Luizian žiūrėjo paklaikęs... 


... Džekas Sojeris atsisėdo šaltoje, nepažįstamoje kažkokio Deka- 
turo viešbutėlio lovoje ir gelsvoje prieblandoje, kurią apšvietė žibin- 
tas gatvėje, pamatė iš savo burnos einantį įspūdingą, tarsi iš dviejų 
burnų, garą. Jis susilaikė nesurikęs, tik kai abiem delnais stipriai, kad 
galėjo sutraiškyti graikišką riešutą, užsispaudė burną. Iš plaučių išsi- 
veržė dar viena balto garo plunksna. 

Ričardas. 

Vulfas, bėgantis per negyvą pasaulį ir šaukiantis... ką? Džeisoną. 

Berniuko širdis staiga stuktelėjo tarsi arklio kanopa, vienu smūgiu 
sutrupinanti tvorą. 


Ričardas Taieryje 


Kitą rytą vienuoliktą valandą nusikamavęs Džekas Sojeris stovėjo 
ilgo stadiono, apkritusio traškančių lapų, gale. Tolumoje, ant vejos 
prie pastatų komplekso su lapų rinkikliais ir grėbliais dirbo du vyriš- 
kiai languotais švarkais ir beisbolo kepurėlėmis. Kairėje, už raudonų 
plytų Taierio bibliotekos buvo fakulteto automobilių aikštelė. Priešais 
Taierio mokyklą aukšti vartai vėrėsi į trijų juostų privažiavimą, kuris 
suko ratą apie didelį kiemą, išvagotą siaurų takelių. Jeigu kas ir išsi- 
skyrė 1š komplekso, tai biblioteka - stiklo, plieno ir plytų Bauhauzo* 
garlaivis. 

Džekas jau apžiūrėjo, kad antri vartai vedė į kitą privažiavimą prie 
bibliotekos. Šis kelias buvo kaip du trečdaliai mokyklos ir baigėsi ap- 


* Bauhauzas - įtakinga vokiečių architektūros bei dizaino mokykla, įkurta 
1919 m. Veimare. 

valiu akligatviu, kuriame glaudėsi šiukšlių konteineriai, už jo prasidė- 
10 pylimas, juosiantis futbolo aikštę. 

Džekas patraukė per lauką, auditorijų pastato galo link. Kai moki- 
niai eis pietauti, jis susiras Ričardo kambarį penktoje Nelson Hauzo 
laiptinėje. | 

Sausa žiemos žolė traškėjo po jo kojomis. Džekas suposi į puikų 
Mailo Kigerio paltą; jei ne jis pats, tai bent paltas atrodo padoriai. 
Berniukas traukė tarp Taier Holo ir vyresnių bendrabučio, vadinamo 
Spens Hauzu, į kiemą. Pro langus sklido tingūs priešpietiniai balsai. 


Džekas nužvelgė kiemą ir pamatė truputį pakumpusį, žalsvai bron- 
zinį pagyvenusį vyrą, stovintį ant dažytojų suolelio dydžio posta- 
mento ir studijuojantį sunkios knygos viršelį. Senis Taieris, sumetė 
Džekas. Jo marškiniai buvo su kieta apykakle, plevėsavo kaklaraištis, 
o vilkėjo mokyklos įsteigėjas Naujosios Anglijos transcendentalisto 
fraką. Bronzinė Taierio galva, palenkta virš knygos, rodė tiesiai į mo- 
komuosius korpusus. 

Takelio gale Džekas nusuko į dešinę. Staiga iš viršutinio lango pa- 
sigirdo triukšmas: berniukai skiemenimis rėkė Žodį, kuris skambėjo 
kaip: “Eteridžas! Eteridžas! Po to riksmus pakeitė stumdomų sunkių 
baldų garsai. 

Džekas išgirdo, kaip už nugaros užsidarė durys, ir atsigręžęs pa- 
matė aukštą berniuką šviesiais plaukais, lekiantį Spens Hauzo laip- 
tais. Jis vilkėjo sportinį tvido švarkelį, buvo pasirišęs kaklaraištį ir 
avėjo medžioklinius L.L.Byn Meino batus. Nuo šalčio jį saugojo tik 
kelis kartus apie kaklą apsuktas geltonai mėlynas šalikas. Jo pailgas 
veidas atrodė pavargęs, bet arogantiškas, teisėtai pykstančio senjoro 
veidas. Džekas užsismaukė kapišoną ir pėdino toliau. 

- Tegu niekas nebando piršto pajudinti! - suriko vaikinas pakėlęs 
galvą. - Naujokai, kad nė krust! 

Džekas traukė prie kito pastato. 

"- Kas pajudino kėdę? - suriko už jo vaikinas. - Aš girdėjau! LIAU- 
KITĖS! - paskui Džekas išgirdo, kad šaukia jį. 

Džekas atsigręžė smarkiai plakančia širdimi. 

- Tuojau pat mauk į Nelson Hauzą, bėgte, mikliai! Arba nueisiu 
pas tavo komendantą. 

- Gerai, sere, - atsakė Džekas ir skubiai pasisuko į nurodytą pusę. 

- Tu vėluoji mažiausiai septynias minutes! - suriko jam Eteridžas, 
1 Džekas ėmė risnoti. - Bėgte, sakiau! 

Berniukas pradėjo bėgti. 

Leisdamasis nuo kalvos (spėjo, jog bėga teisinga kryptimi, nes ten 
žiūrėjo Eteridžas), jis pastebėjo 1lgą juodą automobilį - limuziną - įsu- 
kantį pro pagrindinius vartus ir tyliai važiuojantį aplink kiemą. Dže- 
kas pagalvojo, kad už tamsintų limuzino langų sėdi tikrai ne paprasto 
Taierio mokyklos mokinio tėvas. 

Juodas automobilis plaukė erzinančiai lėtai. 

Ne, - pasakė sau Džekas, - aš tyčia gąsdinuosi. 

Bet jis vis tiek negalėjo pasijudinti iš vietos. Stebėjo, kaip limuzi- 
nas sustoja kiemo gale, variklis nesiliauja burzgti. Iš priekinės sėdy- 
nės išlipo juodaodis atletiškas šoferis ir atidarė galines dureles. Iš ke- 
leivio sėdynės sunkiai išlindo senas pražilęs nepažįstamas vyras. Iš po 
juodo palto švietė nepriekaištingai balti marškiniai 17 solidus tamsus 
kaklaraištis. Vyras linktelėjo vairuotojui ir pajudėjo per kiemą centri- 
nio pastato link. Net nepažvelgė Džeko pusėn. Šoferis dirbtinai užver- 
tė galvą ir tyrinėjo dangų, tarsi svarstydamas, ar snigs. Džekas atsi- 
traukęs stebėjo, kaip vyras juodu paltu lipa Taier Holo laiptais, o vai- 
ruotojas tęsė dangaus studijas. Džekas nepastebėtas grįžo takeliu at- 
gal, kol jį užstojo pastatas, o tada apsigręžė ir nubėgo. 


Nelson Hauzas buvo triaukštis plytų pastatas kitoje aikštės pusė- 
je. Du pirmo aukšto langai atspindėjo tuzino senjorų privilegijas: jie 
skaitė išsidrėbę ant sofų, pliekė kortomis ant kavos stalelio arba tin- 
giai spoksojo į po langais pastatytus televizorius. 

Kažkur užsitrenkė durys, 1 Džekas pastebėjo tą patį blondiną Ete- 
ridžą, traukiantį į savo kambarius po naujokų treniruotės. 

Džekas skubiai nėrė pro pastato fasadą, o už kampo jį pasitiko le- 
dinio vėjo gūsis. Ten jis rado siauras dureles ir lentelę (šįkart medi- 
nę, su juodu gotišku šriftu): 5 LAIPTINĖ. Toliau ėjo siena su langais. 

Ir štai, pamatęs trečią langą, Džekas galėjo lengviau atsidusti. Prie 
stalo išsitempęs sėdi Ričardas Sloutas su tvirtai užkabintais už ausų 
akiniais bei parištu kaklaraiščiu ir skaito storą knygą, kurios pakaktų 
visam gyvenimui. Jis sėdėjo šonu į Džeką, ir tas spėjo gerai įsižiūrėti 
į pažįstamą profilį prieš pabarbendamas į langą. 

Ričardas krūptelėjęs pakėlė akis nuo knygos. Karštligiškai apsidai- 
rė išgąsdintas ir nustebintas netikėto garso. 

- Ričardai, - tyliai pašaukė Džekas, ir apstulbęs draugas pasisuko 
į jį. Iš tos nuostabos jo veidas atrodė truputį silpnaprotiškas. 

- Atidaryk langą, - pasakė Džekas, aiškiai judindamas lūpas, kad 
Ričardas suprastų. | 

Ričardas pakilo nuo stalo, bet judesiai nuo šoko sulėtėjo. Džekas 
parodė, tarsi stumtų langą. Ričardas atsirėmė į lango rėmą ir rūsčiai 
pažiūrėjo į purviną Džeko veidą, neplautus, sulipusius plaukus ir ne- 
tinkamą pasirodymą. Kad tave kur, ką šįkart sumanei? - sakė tas 
žvilgsnis. Po kurio laiko langą jis vis dėlto atidarė. 

- Na, - tarė Ričardas, - dauguma žmonių naudojasi dūrimis. 

- Tai ir puiku, - atsakė Džekas, sunkiai tramdydamas juoką. - Kai 
aš būsiu kaip dauguma, gal ir aš naudosiuosi. Pasitrauk, gerai? 

Sutrikęs Sloutas paėjo kelis žingsnius atgal. Džekas prisitraukė 
prie palangės 1r įlindo vidun. 

- Och. 

- Gerai, sveikas, - tarė Ričardas. - Na, malonu tave matyti, bet ne- 
trukus turėsiu eiti priešpiečių. Gali palįsti po dušu. Visi išeis į valgo- 
mąjį. - Berniukas nutilo lyg išsigandęs, jog pasakė per daug. 

Su Ričardu, nutarė Džekas, reikia elgtis subtiliai. 

- Ar galėtum atnešti man truputį maisto? Mirštu iš bado. 

- Gerai, - atsakė Ričardas. - Pirmiausia tu varai visus iš proto, 
įskaitant mano tėvą, pabėgdamas iš namų, paskui įsiverži čia kaip va- 
gis ir nori, kad nugvelbčiau tau maisto. Ką gi, žinoma. Puiku. Nuo- 
stabu. 

- Mums reikės apie daug ką pasikalbėti, - pasakė Džekas. 

- Jeigu, - palinkdamas į priekį sukištomis į kišenes rankomis tarė 
Ričardas, - jeigu šiandien susiruoši grįžti į Niū Hampšyrą arba leisi 
man paskambinti tėvui, kad jis tave pargabentų, aš pabandysiu gauti 
tau maisto. 

- Mes pasikalbėsim apie daug ką, Riči, brangusis. Daug ką. Ir, aiš- 
ku, apie grįžimą. 

Ričardas linktelėjo. 

- Kur, po paraliais, tu trankeisi? - jo akys po storais lęšiais parau- 
do. - Ir kaip paaiškinti tavo ir tavo mamos elgesį su mano tėvu? Po 
velnių, Džekai. Aš iš tikrųjų manau, kad tau reikia grįžti į tą viešbutį 
Niū Hampšyre. 

- Aš grįšiu, - atsakė Džekas. - Pažadu. Bet iš pradžių man reikia 
kai ką gauti. Ar galiu kur nors prisėsti? Aš mirtinai pavargęs. 

Ričardas linktelėjo galva lovos pusėn, po to mechaniškai patapš- 
nojo ranka per savo kėdę, kuri stovėjo arčiau. 

Koridoriuje pokštelėjo durys. Pro Ričio duris garsiai kalbėdamas 
praėjo būrelis mokinių. 

- Ar kada skaitei apie Sanlaito namus? - pasiteiravo Džekas. - Aš 
ten buvau. Du mano draugai tenai žuvo, ir dar kai kas: vienas iš jų bu- 
vo vilkolakis. 

Ričardo veidas įsitempė. 

- Tai nuostabus sutapimas, nes... 

- Aš iš tiesų buvau Sanlaito namuose, Ričardai. 

- Supratau, - atsakė berniukas. - Gerai. Po pusvalandžio grįšiu ir 
parnešiu šio to užkąsti. Tada papasakosiu, kas gyvena gretimai. Bet 
juk tai nebus Sibruko salos paistalai, tiesa? Sakyk teisybę. 

- Taip, manau, taip ir yra, - Džekas nusimetė Mailo Kigerio pus- 
paltį ir atsilošė į atkaltę. 

- Tuoj grįšiu, - pažadėjo Ričardas ir neužtikrintai pamojavo nuo 
durų. 

Džekas nusispyrė batus ir užsimerkė. 


Pokalbis, kurį Ričardas pavadino “Sibruko salos paistalais" 1r ku- 
rį Džekas prisiminė taip pat gerai kaip ir draugas, vyko paskutinę 
atostogų savaitę tame kurorte. 

Kol Filas Sojeris buvo gyvas, abi šeimos beveik kasmet atostogau- 
davo kartu. Tą vasarą po jo mirties iš tradicijos Morganas Sloutas pa- 
kvietė Lili Sojer praleisti laiką Sibruko saloje, Pietų Karolinoje, kur 
praėjo laimingiausios jų vasaros. Bandymas nepasiteisino. 

Berniukai buvo įpratę bendrauti. Jie taip pat buvo pripratę prie to- 
kių vietų kaip Sibruko sala. Juk visą vaikystę Ričardas Sloutas ir 
Džekas Sojeris pralakstė tokiuose kurortų viešbučiuose ir begaliniuo- 
se pliažuose, bet tais metais klimatas paslaptingai pasikeitė. Kažkoks 
nepažįstamas rimtumas ir nepatogumas paženklino jų gyvenimus. 

Filo Sojerio mirtis pakeitė ateities spalvas. Tą paskutinę vasarą 
Sibruke Džekas pajuto, kad galbūt nenorės sėdėti už tėvo stalo, kad 1š 
gyvenimo nori kažko daugiau. Ko daugiau? Jis žinojo, - o tai buvo 
vienas iš nedaugelio dalykų, kuriuos jis tikrai žinojo, - kad tas “dau- 
giau" susijęs su Regėjimais. Kai jis pajuto tai savyje, suprato ką kita: 

j0 draugas Ričardas ne tik neįstengia pajusti to “daugiau", bet iš tik- 
rųjų aiškiai siekia priešingo tikslo. Ričardas norėjo "mažiau". Ričar- 
das nenorėjo nieko, ko negalėjo gerbti. 

Džekas su Ričardu kartą slampinėjo vieni tuo ištęstu kaip visuose 
geruose kurortuose laiku tarp priešpiečių ir kokteilių. Jie toli nenuė- 
jo, pasiekė pušynu apaugusią kalvą už vasarnamio. Po jais blizgėjo 
milžiniškas baseinas, kuriame pirmyn atgal grakščiai ir lengvai plau- 
kiojo Lili Kavano Sojer. Už vieno stalelio prie baseino krašto sėdėjo 
Ričardo tėvas, susisupęs į gauruotą chalatą, su šlepetėmis. Jis viena 
ranka kimšo sumuštinį, o kita laikė telefoną ir kažką kalbėjo. 

- Čia tai, ko tu nori? -- paklausė patogiai išsitiesęs Džekas Ričar- 
do, tvarkingai sėdinčio su - nieko nuostabaus - knyga rankose. “To- 
mo Edisono gyvenimas". 

- Ko aš noriu? Turi galvoje, suaugęs? - Ričardas atrodė truputį su- 
trikdytas to klausimo. - Čia gana gražu, man atrodo. Aš nežinau, no- 
riu to ar ne. 

- O ar tu žinai, ko nori, Ričardai? Visad sakai, kad nori tapti che- 
miku tyrinėtoju, - tęsė Džekas. - Kodėl to nori? Ką tai reiškia? 

- Tai reiškia, jog noriu būti chemiku tyrinėtoju, - Ričardas nusi- 
Šypsojo. 

- Tu juk supranti, apie ką aš kalbu? Kokia prasmė būti chemiku ty- 
rinėtoju? Manai, tai bus įdomu? Tikiesi, kad išgydysi vėžį 1r išgelbė- 
si milijonų Žmonių gyvybes? 

Ričardas Žiūrėjo į jį išplėtęs truputį padidintas akinių, kuriuos pra- 
dėjo nešioti prieš keturis mėnesius, akis. 

- Aš nemanau, kad kada nors išgydysiu vėžį, ne. Bet ne tai svar- 
biausia. Svarbiausia sužinoti, kaip viskas vyksta. Reikalas tas, kad da- 
lykai iš tikrųjų vyksta pagal tam tikrą tvarką, nors taip ir neatrodo, ir 
tvarką galima ištirti. 

- Tvarką. 

- Taip, o ko tu šypsaisi? 

- Tu pagalvosi, kad aš išprotėjau. Aš norėčiau sužinoti, kodėl visa 
tai, visi šitie turtingi tipai, besivaikantys žolfo kamuoliukus ir rėkian- 
tys į telefonus, atrodo nesveiki. 

- Jie iš tikro nesveiki, - visai rimtai pasakė Ričardas. 

- Tu niekad nepagalvojai, kad gyvenime yra kažkas daugiau negu 
tvarka? - Džekas pažvelgė į naivų, skeptišką draugo veidą. - Ar tau 
nesinori trupučio burtų, Ričardai? 

- Žinai, kartais man atrodo, kad tu nori chaoso, - rausdamas atsa- 
kė Ričis. - Manau, kad tu iš manęs juokiesi. Ir jeigu tau reikia magi- 
jos, tai jauki viską, kuo aš tikiu. Iš esmės tu sujauki realybę. 

- O gal realybė yra ne viena. 

- Kurgi ne, “Alisoje Stebuklų šalyje“! - neteko kantrybės Ričar- 
das. Jis patraukė per pušyną, ir Džekas pirmą kartą suprato, jog Re- 
gėjimų sukeltos mintys užpykdė draugą. Po kelių sekundžių jis, ilges- 
nėmis kojomis, prisivijo Ričardą. 

- Aš iš tavęs nesijuokiau, - pasakė jis. - Man tik parūpo, kodėl tu 
visada sakai, kad nori būti chemikų. 

Ričardas sustojo ir rimtai pažiūrėjo į bičiulį. 

- Nesuk man galvos tokiais niekais, - pasakė jis. - Sibruko salos 
paistalai. Ir taip sunku būti vienam iš šešių ar septynių protaujančių 
žmonių Amerikoje, o kur dar turėti draugą su nuvažiavusiu stogu. 

Nuo to karto, kai Ričardas Sloutas pajusdavo Džeką ėmus fanta- 
zuoti, iškart atšaldydavo pavadindamas tai “Sibruko salos paistalais“. 

Kol Ričardas grįžo iš valgyklos, Džekas, išsimaudęs, šlapiais plau- 
kais, vartė knygas ant draugo stalo. Kai Ričardas įlindo pro duris, lai- 
kydamas nemažą porciją kažkokio maisto, susukto į riebaluotą nosi- 
nę, Džekas pagalvojo, ar tik pokalbis nebūtų lengvesnis, jeigu ant sta- 
lo gulėtų ne “Organinė chemija?* ir “Matematinės užduotys", o “Žie- 
dų karalius" arba “Laivas skęsta". 

- Tau pasisekė. Pietietiškai kepti viščiukai - vienas iš nedaugelio 
patiekalų, kai negaila gyvūno, tapusio maitinimosi grandies dalimi, - 
jis padavė taukuotą paketą Džekui. Keturi storai tešla apvolioti gaba- 
liukai kvepėjo nežemiškai skaniai. Džekas nieko nelaukė. 

- Nuo kada ėdi kaip paršas? - paklausė taisydamasis akinius ir sės- 
damas ant siauros lovos Ričardas. -Po tvido švarkeliu jis vilkėjo mar- 
gą megztinį V formos kaklu, kurį buvo susikišęs į kelnes. 

Džekas padvejojo, ar išvis galima kalbėti apie Teritorijas su žmo- 
gumi, kuris kemša megztinį už diržo. 

- Paskutinį kartą valgiau vakar apie vidurdienį, - pasakė jis malo- 
niai. Aš alkanas, Ričardai. Ačiū, kad atnešei šitą viščiuką. Jis nuosta- 

bus. Skaniausias viščiukas, kokį kada valgiau. Tu esi šaunus vaikinas, 
Jeigu dėl to nebijai būti išmestas iš mokyklos. 

- Manai, tai juokas, ar ne? - susiraukęs Ričardas ištraukė megzti- 
nį. - Jeigu čia kas nors tave aptiktų, mane, ko gero, tikrai išmestų. To- 
dėl per daug neįsijausk. Mums reikia pagalvoti, kaip tau grįžti į Niū 
Hampšyrą. 

Stojo tyla; Džekas tiriančiai pažvelgė į draugą, tas atsakė griežtu 
žvilgsniu. 

- Žinau, jog lauki, kad pasiaiškinčiau, ką veikiu, Ričardai, - pasa- 
kė pilna burna Džekas. - Patikėk, tai nebus lengva. 

- Žinai, tu atrodai pasikeitęs, - ištarė Ričardas. - Atrodai... vyrės- 
nis. Ir ne tik. Atrodai pasikeitęs. į 

- Žinau, kad pasikeičiau. Tu irgi pasikeistum, jeigu būtum su ma- 
nimi nuo rugsėjo, - Džekas nusišypsojo, pažvelgė į surimtėjusį, tvar- 
kingo berniuko drabužėliais vilkintį Ričardą, ir suprato, jog niekad 
neįstengs papasakoti draugui apie jo tėvą. Tiesiog neįstengs. Jeigu lai- 
kui bėgant jis sužinos, tebūnie, bet tokiam demaskavimui reikia turė- 
ti budelio širdį. 

Draugas susiraukęs laukė, kol Džekas prabils. 

Tikriausiai norėdamas atitolinti tą momentą, kai reikės įtikinėti ra- 
cionalųjį Ričardą neįtikėtinais dalykais, Džekas paklausė: 

- Tavo kaimynas meta mokyklą? Mačiau pro langą ant lovos su- 
krautus lagaminus. | 

- O, taip, čia įdomu, - atsakė Ričardas. - Įdomu tuo atžvilgiu, apie 
ką tu pasakojai. Jis išvyksta... tiksliau, jau išvyko. Manau, kažkas tu- 
ri paimti jo daiktus. Dievas žino, ką tu pagalvosi, bet mano kaimynas 
buvo Roulis Gardneris. To pamokslininko, kurio namuose sakeisi bu- 
vęs, sūnus, - Ričardas nekreipė dėmesio į netikėtą draugo kosulio 
priepuolį. - Daugeliu atžvilgių turiu pripažinti, Roulis buvo eilinis 
kaimynas, ir niekas per daug negailėjo, kad jis išvažiavo. Kai tik pa- 
sklido Žinia apie jo tėvo namuose mirštančius vaikus, jis gavo teleg- 
ramą, liepiančią jam palikti Taierį. 

Džekas nurijo kąsnį, kuriuo vos nepaspringo. 

- Sanlaito Gardnerio sūnus? Tas tipas turi sūnų? Ir jis mokėsi čia? 

- Jis atvažiavo trimestro pradžioje, - paprastai atsakė Ričardas. - 
Bandžiau tą pasakyti tau anksčiau. 

Staiga Taierio mokykla pasirodė Džekui grėsminga, ir draugas to 
negalėjo suprasti. 

- Koks jis buvo? 

- Sadistas, - pasakė Ričardas. - Kartais girdėdavau jo kambaryje 
tikrai keistus garsus. Kartą pamačiau kieme ant šiukšlių konteinerio 
numestą negyvą katę be ausų ir akių. Pamatęs jį, iškart pagalvotum, 
kad toks žmogus gali nukankinti katę. Ir trenkė nuo jo keistai, tarsi 
gaižia angliška oda, - berniukas patylėjo, po to paklausė: - Ar tu iš tie- 
sų buvai Sanlaito namuose? 

- Trisdešimt dienų. Tai buvo pragaras arba pragaro kaimynystė, - 
Džekas giliai įkvėpė, žiūrėdamas į surimtėjusį, bet pusiau įtikintą Ri- 
čardo veidą. - Žinau, kad tau bus sunku tai suvirškinti, bet su manimi 
buvo vilkolakis. Ir jeigu jis nebūtų žuvęs gelbėdamas man gyvybę, 
dabar čia nesėdėčiau. 

- Vilkolakis. Su plaukuotais delnais. Per kiekvieną pilnatį virsta 
kraugeriška pabaisa, - Ričio akys klaidžiojo po kambarėlį. 

Džekas laukė, kol draugas vėl pažiūrės į jį. 

- Ar nori sužinoti, ko aš ėmiausi? Nori, kad papasakočiau, kodėl 
keliauju per visą šalį? 

- Imsiu rėkti, jei nepapasakosi, - atsakė Ričardas. 

- Aš bandau išgelbėti mamai gyvybę, - šitie žodžiai jam pasirodė 
pripildyti stebuklingo aiškumo. 

- Po galais, kaip tu ketini tai padaryti? - pratrūko Ričardas. - Tavo 
mama tikriausiai serga vėžiu. Kaip jau tau sakė mano tėvas, jai reikia 
gydytojų ir mokslo pagalbos... o tu leidiesi į kelią? Kaip tu ruošies1 
gelbėti savo mamą, Džekai? Burtais'? 

Džeko akys ėmė degti. 

- Pataikei, seni, - jis prispaudė rankovę prie drėgnų akių. 

- Na, jau, nusiramink, tikrai... - ėmė guosti Ričardas, nejaukiai 
tampydamas savo megztinį. - Neverk, Džekai, na, prašau, žinau, kad 
tai baisu, aš nenorėjau... tik... - Ričardas be garso perėjo kambarį ir 
nerangiai paglostė draugo petį. 

- Nieko tokio, - pasakė Džekas ir nuleido ranką. - Čia ne kokia be- 
protiška fantazija, Ričardai, nors tau taip atrodo, - jis atsisėdo. - Tėtis 
vadino mane Keliaujančių Džeku, taip mane pašaukė vienas pagyve- 
nęs vyras Arkadijos paplūdimyje. 

Jis neklydo manydamas, kad Ričardo gailestis atvers slaptas duris; 
pažvelgęs į draugo veidą, jis tuo įsitikino. Ričardas atrodė susirūpi- 
nęs, švelnus ir rimtas. 

Džekas pradėjo pasakoti. 

Aplink berniukus virė įprastas Nelson Hauzo gyvenimas: akade- 
minė ramybė, retsykiais nutraukiama šūkavimų ar juoko pliūpsnių. 
Koridoriuje pasigirdo žingsniai, bet nesustojo. Kambaryje viršuje gir- 
dėjosi mušamųjų ritmas ir tyli muzika; po kurio laiko Džekas paga- 
liau pažino, jog tai “Blue Oyster Cult" plokštelė. Pasakoti pradėjo nuo 
Regėjimų. Nuo jų perėjo prie Spidžio Parkerio. Nupasakojo balsą, ki- 
lusį iš smėlio verpeto, o tada apsakė, kaip išgėręs “stebuklingo gėri- 
mo“ pirmą kartą persikėlė į Teritorijas. 

- Man regis, ten buvo tik prastas vynelis, - pasakė Džekas. - Vė- 
liau, kai jis baigėsi, atradau, jog man jo nebereikia. Aš galiu persikelti 
pats. 

- Aišku, - nekomentuodamas ištarė Ričardas. 

Džekas bandė kuo tiksliau nupasakoti Teritorijas: vežimų kelią, 
vaizdą į vasaros rūmus, krašto savitumą ir ypatumus, kapitoną Fare- 
ną, mMirštančią Karalienę, kuri padėjo suprasti apie dvynius, Osmon- 
dą. Jis apsakė sceną Visarankių kaime, nupasakojo Išorinių Postų ke- 
lią, kuris yra Vakarinis vieškelis. Parodė Ričardui šventų daiktų rin- 
kinėlį: gitaros plektrą, marmuro rutuliuką bei monetą. Draugas tik pa- 
vartė juos rankose ir nieko netaręs grąžino atgal. Paskui Džekas pa- 
porino apie siaubingą metą Outlyje. Ričardas klausėsi to pasakojimo 
tylėdamas, bet išplėtęs akis. 

Berniukas atsargiai išvengė kalbos apie Morganą Sloutą ir Morga- 
ną iš Oriso nutikime Levisburgo poilsio aikštelėje Vakarų Ohajuje 
prie I-70 magistralės. 

Tada atėjo eilė nupasakoti pirmą susitikimą su Vulfu, besišypsan- 
čiu milžinų su “Oshkosh" kombinezonu, ir ašaros vėl ėmė tvenktis 
akyse. Jis rimtai nugąsdino draugą, kai su ašaromis pasakojo apie tai, 
kaip stengėsi įsodinti vilkolakį į automobilius, koks buvo nekantrus 
su juo. Paskui susitvardė 1r ramiai papasakojo apie pirmąjį Vulfo Pa- 
sikeitimą. Pyktis džiovino ašaras apsakant savo nuotykius iki Ferdo 
Janklovo, o tada jis vėl nesusivaldė. 

Ričardas ilgai netarė nė vieno žodžio. Po kurio laiko atsistojo ir iš 
stalčiaus išėmė švarią nosinę. Džekas garsiai išsipūtė nosį. 

- Štai kas man nutiko, - baigė jis. - Didžiumą papasakojau. 

- Ko tu prisiskaitei? Kokių filmų prisižiūrėjai? 

- Eik švilpt, - atsakė Džekas. Jis nuėjo prie savo kuprinės, bet Ri- 
čardas pasivijo ir nutvėrė už riešo. 

- Aš nesakau, kad tu viską sukūrei. Nemanau, jog visa tai išgal- 
vota. 

- Tikrai? 

- Ne. Nežinau, ką ir begalvoti, bet esu tikras, jog tu man tyčia ne- 
melavai, - Ričardas nuleido ranką. - Aš tikiu, kad buvai Sanlaito na- 
muose, tikiu tuo, tikrai. Ir tikiu, kad ten mirė tavo draugas, vardu Vul- 
fas. Nepyk, bet negaliu rimtai klausyti apie Teritorijas ir pripažinti, 
jog tavo bičiulis buvo vilkolakis. 

- Manai, kad man trūksta varžtelio? - paklausė Džekas. 

- Manau, jog tu pakliuvai į bėdą. Bet aš neskambinsiu savo tėvui 
ir nevarysiu tavęs lauk. Turėsi pernakvoti šiąnakt šičia. O jeigu išgir- 
sime, kad misteris Heivudas ateina tikrinti kambarių, pasislėpsi po 
lova. 

Ričardo elgesyje atsirado valdingumo kruopelytė, jis įrėmė į šonus 
rankas ir kritiškai apžiūrėjo kambarį. 

- Tau reikia pailsėti. Esu tikras, jog tai padės išspręsti dalį proble- 
mų. Toje siaubingoje vietoje jie mirtinai tave nukamavo, paveikė 
mąstymą, todėl tau reikia atsigauti. 

- Gerai, - sutiko Džekas. 

Ričardas pakėlė akis į lubas. 

- Netrukus turėsiu eiti į mokyklos krepšinio treniruotę, bet tu gali 
likti čia, o vėliau iš valgyklos atnešiu dar ko nors pavalgyti. Svarbiau- 
sia, tau reikia pailsėti ir grįžti namo. 

Džekas atsakė: | 

- Niū Hampšyras man ne namai. 


Tateris daros: keistas 


Pro langą Džekas matė tarp bibliotekos 1 mokyklos pastatų sku- 
bančius susigūžusius nuo šalčio berniukus. Pralėkė plevėsuodamas 
šalikų senjoras Eteridžas, su kuriuo Džekas kalbėjosi tą rytą. 

Ričardas išsitraukė iš siauros spintos prie lovos tvido švarkelį. 

- Niekas neprivers manęs pakeisti nuomonę, kad tau reikia grįžti į 
Niū Hampšyrą. Dabar turiu keliauti į krepšinį, jei ne, treneris Freize- 

ris lieps bėgti dešimt ratų, kai grįš. Šiandien užsiėmimą ves kažkoks 
kitas treneris, o Freizeris pažadėjo užvaikyti mus, jeigu nepasirodysi- 
me. Gal nori pasikeisti drabužius? Bent jau marškinius turiu, kurie tau 
tiks. Tėvas atsiuntė man juos iš Niujorko, o “Brooks Brothers? supai- 
niojo dydį. 

- Pažiūrėkim, - sutiko Džekas. Jo drabužiai tapo visiškai niekam 
tikę ir tokie purvini, kad pažiūrėjęs į juos Džekas pasijusdavo kaip 
Pigpenas, “Žemės riešutų" veikėjas, kuris gyveno nešvaroje ir nešlo- 
vėje. Ričardas padavė jam baltus, susagstomus, dar neišpakuotus 
marškinius. - Puiku, ačiū, - padėkojo Džekas. Ir išėmęs iš maišelio 
ėmė traukti smeigtukus. Kaip nors tilps. 

- Turiu ir sportinį švarkelį, kurį gali pasimatuoti, - pasakė Ričar- 
das. - Jis kabo spintos gale. Pasimatuok, gerai? Taip pat gali pasirišti 
kurį nors mano kaklaraištį. Jeigu kas netyčia užeitų. Sakyk, kad esi iš 
Sent Luiso Kantri Dėjaus ir atvažiavai apsikeisti laikraščiais. Mes da- 
rome taip du tris kartus per metus: vaikai iš tenai atvyksta čia, mes 
važiuojame tenai padirbėti kitos mokyklos laikraštyje, - jis pasuko du- 
rų link. - Grįšiu prieš pietus pasižiūrėti, kaip jautiesi. 

Plastmasės kortelė, įdėta į Slouto švarko kišenę, buvo prismeigta 
dviem smeigtukais, pastebėjo Džekas, o visos sagos - užsagstytos. 

Nelson Hauzas per kelias minutes nuščiuvo. Niekas nevaikščiojo 
traškančia nurudusia žole. Atkakliai suskambėjo varpelis, skelbiantis 
ketvirtą pertrauką. Džekas pasirąžė ir nusižiovavo. Grįžo saugumo 
jausmas: aplink jį mokykla su pažįstamais skambučių, pamokų ir tre- 
niruočių ritualais. Gal jis net galės likti čia dar vieną dieną, gal net ga- 
lės paskambinti bendrabučio telefonu mamai. Ir jau tikrai gerai išsi- 
miegos. 

Džekas nuėjo prie spintos ir susirado joje draugo minėtą švarką. 
Prie vienos rankovės vis dar kabojo etiketė: Sloutas atsiuntė jį iš Niu- 
jorko, bet Ričardas nėkart nebuvo apsivilkęs. Kaip 17 marškiniai, švar- 
kelis buvo dydžiu per mažas ir ankštas per pečius, bet jis buvo laisvo 
kirpimo, o iš rankovių per colį galėjo išlįsti balti marškinių rankoga- 
liai. 

Džekas nusikabino nuo kabliuko raudoną kaklaraištį su mėlynų in- 
kariukų raštu. Kruopščiai užsirišo ir apžiūrėjęs save veidrodyje balsu 
nusijuokė. Pagaliau jam pavyko. Su nauju švarkeliu, kaklaraiščiu, 
sniego baltumo marškiniais ir nudrengtais džinsais jis buvo 1š akies 
luptas dabita. 

Džekas įsitikino, kad Ričardas tapo Džono Makfio, Liuiso Toma- 
so ir Stiveno Džėjaus Gouldo gerbėjas. Jis ištraukė “Pandos nykštį“ 
iš knygų lentynos, nes patiko pavadinimas, ir grįžo į lovą. 

Ričis užsibuvo krepšinio treniruotėje be galo ilgai. Džekas pradė- 
j0 matuoti žingsniais jo kambarėlį. Neįsivaizdavo, kodėl bičiulis ne- 
grįžta, bet vaizduotė piešė vieną nelaimę po kitos. 

Penktą ar šeštą kartą patikrinęs savo laikrodį, Džekas pastebėjo, 
j0g lauke nesimato nė vieno mokinio. Tai, kas nutiko Ričardui, nuti- 
ko visai mokyklai. 

Popietė apmirė. Ko gero, ir Ričardas negyvas. Negyva visa Taie- 
rio mokykla, o jis - maro nešiotojas, mirties sėjikas. Džekas neturėjo 
burnoje kąsnio nuo tada, kai draugas atnešė viščiuko, bet nesijautė al- 
kanas. Jis sėdėjo sustingęs ir apgailėtinas. Kur tik pasisuka, jis sukelia 
destrukciją. 


Po kurio laiko koridoriuje pasigirdo žingsniai. 

Virš galvos vėl duslų taktą ėmė mušti būgnas, pradėjo suktis 
“Blue Oyster Cult“ juosta. Žingsniai baigėsi prie durų. Džekas nulė- 
kė prie jų. 

Tarpduryje stovėjo Ričardas. Dirstelėję į juos, toliau traukė kori- 
Koridoriuje rokas girdėjosi smarkiau. 

- Kur buvai visą dieną? - pareikalavo pasiaiškinti Džekas. 

- Na, šiandien keista dienelė, - atsakė Ričardas. - Buvo atšauktos 
visos popietinės pamokos. Misteris Dafris neleido vaikų net prie spin- 
telių. O treniruotė buvo dar keistesnė. 

- Kas tas misteris Dafris? 

Ričardas pažvelgė į draugą, it tas ką tik iškrito iš lopšio. 

- Kas yra misteris Dafris? Jis mūsų direktorius. Ar tu nieko neži- 
nai apie mūsų mokyklą? 

- Ne, bet kai ką jau sužinojau, - atsakė Džekas. - Tai kuo treniruo- 
tė buvo neįprasta? 

- Prisimeni, minėjau, kad treneris Freizeris paprašė savo draugą 
užimti mus šiandien? Tai va, pažadėjo, kad neatėję turėsime už baus- 
mę bėgti ratus, todėl pamaniau, kad tas jo draugas bus kaip koks Alas 

Makvairas, supranti, koks nors kietuolis. Taierio mokykla negali pa- 
sigirti geromis atletinėmis tradicijomis. Na, bet vis tiek maniau, jog 
gausime ką nors tokio. 

- Leisk spėti. Naujasis treneris neturėjo nieko bendra su sportu? 

Ričardas sunerimęs pakėlė smakrą. 

- Taip, - atsakė jis. - Tikrai, neturėjo, - patyrinėjęs Džeką pridūrė: 
- Jis visą laiką rūkė. Plaukai buvo labai ilgi ir riebaluoti. Visai nebu- 
vo panašus į kokį nors trenerį. Tiesą pasakius, atrodė panašus į tuos, 
kuriuos mėgsta primygti kiekvienas treneris. Jo ir akys buvo kažko- 
kios keistos. Spėju, kad jis šmaukė žolę. Nemanau, kad tas tipas išvis 
ką nors nutuokia apie krepšinį. Neliepė žaisti derinukų kaip visada po 
apšilimo. Bėgome ratus, mėtėme į krepšį, o jis visą laiką rėkė. Ir juo- 
kėsi. Lyg vaikai, žaidžiantys krepšinį, būtų pats juokingiausias daly- 
kas pasaulyje. Ar tu kada matei trenerį, kuris juoktųsi iš sporto? Net 
ir apšilimas buvo keistas. Jis tiesiog pasakė: “Darykite atsispaudimus" 
ir toliau traukė cigaretę. Neskaičiavo, nedavė ritmo, visi darė, kas 
kaip išmano. Po to liepė palakstyti truputį aplinkui aikštelę. O pats at- 
rodė... kaip tikras laukinis. Manau, kad rytoj pasiskųsiu treneriui Frei- 
zeriui. 

- O aš nesiskųsčiau nei treneriui, nei direktoriui, - pasakė Ožekas. 

- A, supratau, - tarė Ričardas. - Misteris Dafris yra vienas 1š jų. 
Vienas iš Teritorijų žmonių. 

- Arba dirba jiems, - pridūrė Džekas. 

- Ar tau neatrodo, kad pagal tą iškarpą gali sukirpti bet ką? Viską, 
kas atrodo keista? Labai paprasta: viską galima tuo paaiškinti. Tai ir 
yra beprotybė. Surandi ryšius, kurių iš tikrųjų nėra. 

- Ir matai dalykus, kurių nėra. 

Ričardas truktelėjo pečiais; nors tame judesyje atsispindėjo netik- 
rumas, jo veidas raiškė gailestį. 

- Tu pats tai pasakei. 

- Luktelk minutėlę, - paprašė Džekas. - Atsimeni, pasakojau apie 
pastatą, kuris sugriuvo Angoloje. | 

- Reinberd Taueris. 

- Kokia atmintis. Manau, jog dėl to nelaimingo atsitikimo kaltas 
aš. 

- Džekai, tu... 

Džekas jį aplenkė: 

- Beprotis, žinau. Klausyk, gal niekas neims švilpti, jeigu nueisi- 
me pažiūrėti vakarinių Žinių? 

- Nemanau. Dauguma vaikų vis tiek dabar mokosi. O kodėl? 

Todėl, kad noriu sužinoti, kas čia vyksta, - pagalvojo, bet nepasa- 
kė Džekas. - Mieli gaisreliai, dailūs žemės drebėjimai - ženklai, jog 
jie ateina. Manęs. Mūsų. 

- Man reikia pakeisti aplinką, seni, - paaiškino Džekas ir nuėjo jū- 
ros spalvos koridoriumi įkandin Ričardo. 


Taieris prasmenga į pragarą 


Džekas pirmasis pajuto ir pažino pasikeitimus; jie prasidėjo Ričar- 
dui dar negrįžus iš treniruotės, ir Džekas tai nujautė. 

Sunkiojo metalo kniaukimas liovėsi. Bendrame kambaryje televi- 
zorius, kuris vietoj vakarinių žinių rodė epizodą iš “Hogano herojų“, 
užsnūdo. 

Ričardas atsigręžė į Džeką ir prasižiojo kažką sakyti. 

- Man tai nepatinka, Riči, - aplenkė jį Džekas. - Gimtieji tamtamai 
nutilo. Pernelyg tylu. 

- Cha-cha, - tyliai ištarė Ričardas. 

- Ričardai, ar galiu tavęs kai ko paklausti? 

- Taip, Žinoma. 

- Ar tu bijai? 

Iš draugo veido matėsi, jog jis labiau už viską norėjo atsakyti: Ne, 
aišku, kad ne. Nelson Hauzas visuomet nutyla tokiu metu. Tačiau Ri- 
čardas absoliučiai nemokėjo meluoti. Vargšas Ričis. Džekas pajuto 
jam meilę. 

- Taip, - atsakė berniukas. - Aš truputį bijau. 

- Ar galiu paklausti dar kai ko? 

- Manau, taip. 

- Kodėl mes abu kalbam pakuždom? 

Ričardas ilgai Žiūrėjo į jį netardamas nė žodžio. Paskui nuėjo ko- 
ridoriumi toliau. 

Kitų kambarių durys buvo praviros arba visai atidarytos. Džekas 
pro 4-0 kambario durų plyšį užuodė labai pažįstamą kvapą ir atidarė 
jas guminiais pirštais. 

- Kuris 1š jų buvo narkomanas? - paklausė jis. 

- Ką? - netvirtai ištarė Ričardas. 

Džekas garsiai patraukė nosimi. 

- Užuodi? . 

Ričardas grįžo ir pasidairė po kambarį. Stalinės lempos dega. Ant 
vieno stalo atverstas istorijos vadovėlis, ant kito - leidinys “Sunkusis 
metalas". Sienos buvo nukabinėtos plakatais: Kosta Del Sol, Frodo ir 
Sem dūlina per suskeldėjusią, rūkstančią Mordoro dykrą Sorono pi- 
lies link, Edis van Heilenas. Ant knygos apie sunkųjį metalą guli au- 
sinės, iš kurių girdisi tylūs muzikos pypsėjimai. 

- Jeigu tave gali išmesti iš mokyklos už tai, kad po lova rado drau- 
gą, abejoju, ar paspaustų ranką rūkantiems žolę, a? - paklausė Dže- 
kas. 

- Žinoma, išgrūstų už tai, - Ričardas kaip užkerėtas spoksojo į ka- 
napės cigarete, ir Džekui pasirodė, jog draugas sukrėstas labiau nei 
tada, kai jis parodė išdegintas žaizdas tarp savo pirštų. 

- Nelson Hauzas tuščias, - pasakė jis. 

- Nebūk juokingas! - atšovė Ričardas. 

- Bet taip yra, - mostelėjo į koridorių Džekas. - Mes likome vieni. 
Be to, taip paprastai neišvesi trisdešimties berniukų iš bendrabučio be 
triukšmo. Jie neišėjo, jie visi dingo. 

- Persikėlė į Teritorijas, reikia manyti. 

- Aš nežinau, - atsakė Džekas. Gal jie vis dar čia, tik kitame lyg- 
menyje. Gal jie čia, o gal Klivlende. Bet ten, kur esame mes, jų nėra. 

- Uždaryk tas duris, - nutraukė Ričis, o kadangi draugas neskubė- 
j0 to daryti, uždarė duris pats. 

- Tu nori viską... 

- Nenoriu to net liesti, - pasakė Ričardas. - Turėsiu įskysti juos, 
supranti. Pranešti apie juos abu misteriui Heivudui. 

- Ir tu tai padarysi? - susižavėjęs paklausė Džekas. 

Ričardas atrodė susikrimtęs. 

- Ne... tikriausiai ne, - atsakė jis. - Bet man tai nepatinka. 

- Tai neįprasta, - pasiūlė mintį Džekas. 

- Taip, - draugo akys plykstelėjo pro akinius patvirtindamos, jog 
pataikė į dešimtuką, ir jam teks su tuo susitaikyti - patinka ar ne. Jis 
pradėjo eiti toliau. - Noriu išsiaiškinti, kas čia vyksta, - pasakė Ričar- 
das, - ir patikėk, išsiaiškinsiu. 

Tavo sveikatai tai gali pakenkti labiau negu marihuana, mielasis 
Riči, - pagalvojo Džekas ir nuėjo paskui draugą. 

Jie stovėjo poilsio kambaryje ir dairėsi. Ričardas parodė pirštu į 
kiemą. Gęstančioje dienos šviesoje Džekas išvydo būrelį berniukų, 
susirinkusių prie pažaliavusios bronzinės Taierio statulos. 

- Jie rūko! - piktai suriko Ričardas. - Rūko tiesiog kieme! 

Džekas akimirksniu prisiminė žolės kvapą Ričio koridoriuje. 

- Taip, rūko, - sutiko jis, - ir, beje, ne tas cigaretes, kokias gali nu- 
sipirkti iš cigarečių automato. 

Ričardas piktai pabeldė krumpliais į stiklą. Džekas suprato, kad 
draugas pamiršo keistai ištuštėjusį bendrabutį, nepaleidžiantį iš dantų 
cigaretės keistą trenerio padėjėją odiniu švarku, akivaizdų draugo 
proto pakrikimą. Įžeisto padorumo išraiška Ričardo veide sakė: Kai 
šitaip stypso gauja berniukų ir traukia kanapes prie pat šios mokyk- 
los įkūrėjo statulos, jaučiuosi tarsi man kas nors įrodinėtų, jog Žemė 
yra plokščia, o nelyginius skaičius kartais galima padalyti iš dviejų ar 
dar ką nors panašiai juokinga. 

Džeko širdis buvo sklidina gailesčio draugui, bet kartu žavėjosi to- 
kiu elgesiu, kuris jo bendramoksliams būtų pasirodęs baisiai reakcio- 
nieriškas ir ekcentriškas. Jis vėl pagalvojo, ar Ričardas pajėgs pakelti 
tuos sukrėtimus, kurie galbūt laukia jo ateityje. 

- Ričardai, - pasakė jis, - juk tie berniukai ne iš Taierio, ar ne? 

- Viešpatie, tu tikrai išprotėjai, Džekai. Jie iš aukštesnių klasių. Pa- 
žįstu alei vieną. Štai tas su kvaila odine skrybėle yra Noringtonas. O 
tas su žaliomis aptemptomis kelnėmis yra Baklis. Matau Garsoną... 
Litlfildą... o tas su šaliku yra Eteridžas, - baigė Ričardas. 

- Tu įsitikinęs, kad ten Eteridžas? 

- Aišku, kad jis! - suriko Ričardas. Jis stvėrė rankeną, pakėlė į vir- 
šų ir išlindo pro atvirą langą laukan. 

Džekas puolė traukti draugą atgal. 

- Ričardai, prašau paklausyk... 

- Ei! 

Ne, neatkreipk jų dėmesio, Ričardai, dėl Dievo... 

- Ei jūs, vaikinai! Eteridžai! Noringtonai! Litlfildai! Po galais, ką 
ten darote? 

Kalbos ir šiurkštus juokas nutilo. Vaikinas su Eteridžo šaliku pa- 
sisuko Ričardo balso pusėn. Jis pakėlė į juos galvą. Saulėlydžio ir 
bibliotekos langų šviesa krito ant jo veido. Ričardas užsiėmė ranko- 
mis burną. 

Viena to veido pusė tikrai truputį priminė Eteridžą, tik senesnį, 
Eteridžą, pabuvojusį tokiose vietose, kur padorūs aukštuomenės ber- 
niukai nesilanko, ir dariusį tai, ko aukštuomenės berniukai nedaro. 
Kita veido pusė buvo vientisas randų raizginys. Iš sudarkytos mėsos 
masės po kakta žiojėjo plyšys, kuris galėjo būti akis. Ji atrodė kaip 
marmuro rutuliukas, įspaustas į aptirpusius taukus. Kairiame burnos 
kampe kyšojo ilga iltis. 

Tai jo dvynys, - ramiai tarė sau Džekas. - Čia yra Eteridžo dvynys. 
Ar visi jie dvyniai? Litlfildo dvynys, Noringtono dvynys ir taip toliau? 
Gali būti, kodėl ne. 

- Sloutai! - suriko tas Eteridžas. Jis paėjo porą žingsnių prie ben- 
drabučio. Gatvės žibintų šviesa dabar krito tiesiai jam į veidą. 

- Uždaryk langą, - sušnibždėjo Ričardas. - Uždaryk. Aš klydau. Jis 
kažkuo primena Eteridžą, gal tai vyresnis jo brolis, ir kažkas užpylė 
jam ant veido rūgšties, o jis išprotėjo. Bet tai ne Eteridžas, todėl už- 
daryk tuojau pat... 

Apačioje Eteridžas pasislinko dar žingsnį. Išsišiepė. Klaikiai ilgas 
liežuvis išsivyniojo it popierinis susuktas niekutis. 

- Sloutai! - suriko jis. - Atiduok mums savo keleivį! 

Berniukai atšoko, neramiai susižvalgė. 

Apačioje pasigirdo staugimas... nes lauke jau buvo naktis. 

Ričardas pažvelgė į Džeką, 1r vieną akimirką jo akyse atsispindė- 
j0 tikra neapykanta - tėvo neapykantos atšvaitas. Ko tu čia atvykai, 
Džekai? A? Kodėl turėjai įstumti mane į šitą chaosą? Kodėl atvežei 
man Sibruko salos paistalus? 

- Nori, kad išeičiau? - tyliai paklausė Džekas. 

Po sekundės grėsmingą pyktį Ričardo akyse pakeitė įprastas geru- 
mas. 

- Ne, - atsakė jis, nerangiai persibraukdamas per plaukus. - Ne, tu 
niekur neisi. Tenai... tenai laukiniai šunys. Laukiniai šunys, Džekai, 
Taierio miestelyje! Tai yra... tu juos matei? 

- Taip, aš mačiau, Riči, - tyliai atsakė Džekas, o draugas vėl per- 
sibraukė per tvarkingus plaukus ir dar labiau juos pašiaušė. Mielas se- 
nas Džeko bičiulis darėsi panašus į draugišką trenktą išradėją Sriegį 
Bevaržtį, Antulio Donaldo pusbrolį. 

- Štai ką, paskambinsim Bointonui, jis atsako už apsaugą, - tarė 
Ričardas. - Bointonui ar miesto policijai... 

Iš kitoje aikštės pusėje augančių medžių, iš šešėlių pasigirdo stau- 
gimas, kylantis, banguojantis staugimas, kuris atrodė beveik Žmogiš- 

kas. Ričardas pažvelgė ton pusėn seniokiškai virpančiomis lūpomis ir 
maldaujamai atsisuko į Džeką. 

- Uždaryk langą, gerai, Džekai? Mane krečia šaltis. Tikriausiai bū- 
siu peršalęs. 

- Tai jau taip, Ričardai, - sutiko Džekas, uždarydamas langą, kad 
nesigirdėtų to kaukimo. 


“Atiduok savo keleivį!" 


- Padėk man pajudinti šitą, Ričardai, - supūkštė Džekas. 

- Aš nenoriu, kad perstumtum komodą, Džekai, - vaikišku pa- 
mokslaujančiu tonu atsakė Ričardas. Tamsūs ratilai po akimis buvo 
dar ryškesni negu poilsio kambaryje. - Jos vieta ne ten. 

Aikštėje vėl pasigirdo kaukimas. 

Duris užstūmė lova. Ričardo kambarys buvo visiškai pertvarkytas, 
O jis pats stovėjo ir dairėsi. Po valandėlės nuėjo prie lovos ir nutrau- 
kė antklodes. Nepravėręs lūpų, padavė vieną Džekui, o kitą patiesė 
ant grindų. Rūpestingai išsiėmė iš kišenių monetas ir popierinių ku- 
piūrų ritinėlį, sudėjo ant komodos. Paskui atsigulė ant antklodės, su- 
sisuko į ją ir liko gulėti su akiniais - tylios kančios įsikūnijimas. 

Už lango tvyrojo tiršta ir paslaptinga tyla, kurią retsykiais perplėš- 
davo tik treilerių triukšmas nuo vieškelio. Nelson Hauzas taip pat bu- 
vo kraupiai tylus. 

- Nenoriu kalbėti apie tai, kas yra kieme, - pareiškė Ričardas. - 
Noriu, kad viskas grįžtų į savo vietas. 

- Gerai, Ričardai, - nuramino Džekas, - nekalbėsim apie tai. 

- Labanakt, Džekai. 

- Labanakt, Ričardai. 

Draugo šypsena buvo liguista ir siaubingai pavargusi, tačiau joje 
užteko mielo draugiškumo, kuris sušildė ir suspaudė Džekui širdį. 

- Aš vis tiek džiaugiuosi, kad tu atvažiavai, - pasakė Ričardas. - O 
apie visa tai pakalbėsime ryte. Esu tikras, kad bus daugiau prasmės. 
Ir praeis šitas mano karščiavimas. 

Ričardas apsivertė ant dešinio šono ir užsimerkė. Po penkių minu- 
čių net kietos grindys nesukliudė jam kietai įmigti. 

Džekas ilgai sėdėjo žvelgdamas į tamsą. Kartais žybteldavo 
Springfildo aveniu pravažiuojančių automobilių šviesos, kitą kartą 
gatvės Žibintai ir mašinų šviesos išnykdavo, tarytum visa Taierio mo- 
kykla nukrypdavo nuo realybės ir pabalansavusi ant pragaro priean- 
gio, grįždavo kur buvusi. | 

Kilo vėjas. Berniukas girdėjo paskutinių lapų, vėjo genamų per 
aikštę, šnarėjimą, girdėjo šakų kaip kokių senų kaulų barškėjimą 1r 
vėjo staugimą tarp pastatų. | 


- Tas tipas ateina, - įsitempęs tarė Džekas. Tai atsitiko praėjus va- 
landai. - Ateina Eteridžo dvynys. 

- Kas čia? 

- Nieko, - atsakė Džekas. - Miegok toliau. Tau nereikia to matyti. 

Bet Ričardas atsisėdo. Prieš tai, kol akys sugavo susikūprinusią, 
persisukusią figūrą, traukiančią Nelson Hauzo link, jį sukrėtė ir ne 
juokais išgąsdino mokyklos miestelio vaizdas. 

Gebenė ant Monksono stadiono pastato, dar šįryt buvusi Žalia, 
nors ir praretėjusiais lapais, pasidarė šlykščiai geltona, aplipusi para- 
zitais. 

- Sloutai! Atiduok mums savo keleivį! 

Staiga Ričardas neapsakomai užsinorėjo vėl užmigti ir miegoti, 
kol nepraeis gripas (jis pabudo įsitikinęs, jog tai furi būti gripas, o ne 
koks peršalimas ar karščiavimas), gripas ir karščiavimas, kurie suke- 
lia jam tokias baisias haliucinacijas. Jam nereikėjo stovėti prie atviro 
lango... ar prieš tai įsileisti Džeką pro langą. Pagalvojęs apie tai, Ri- 
čardas staiga giliai susigėdo. 


Džekas akies kampučiu dirstelėjo į draugą, blyškus jo veidas ir iš- 
siplėtusios akys išdavė, jog Ričardas sparčiai artėja prie Stebuklingos 
Nervinio Išsekimo Salies. 

Padaras apačioje buvo žemas. Jis stovėjo ant šalnos pražilintos Žo- 
lės lyg trolis, išlindęs iš po kokio nors tilto, o ilgos rankos su nagais 
beveik siekė kelius. Trolis vilkėjo kareivišką bajaus paltą su ant kai- 
rės kišenės išsiuvinėta pavarde ETERIDŽAS. Paltas buvo prasegtas. 
Po juo Džekas pamatė sudriskusius ir suglamžytus “Pendleton" marš- 
kinius. Viena jų pusė buvo ištepta tamsia kraujo ar vėmalų dėme. Iš- 
sigimėlis buvo pasirišęs suglamžytą mėlyną kaklaryšį su auksu išaus- 
ta “E". Prie jo buvo prikibę du varnalėšos kibukai it groteskiški kak- 
laraiščio segtukai. 

Tik pusė šito Eteridžo veido judėjo kaip reikia. Plaukai buvo apli- 
pę purvu, o drabužiai - lapais. 

- Sloutai! Atiduok mums savo keleivį! 

Džekas pažvelgė į išsigimusį Eteridžo dvynį. Jo akys, judančios 
nelyginant kamertonas savo stove, prikaustė Džeko žvilgsnį. Berniu- 
kas turėjo pasistengti, kad atplėštų nuo jų žvilgsnį. į 

- Ričardai! - kimiai sušuko jis. - Nežiūrėk į jo akis! 

Ričardas neatsakė, jis kaip užhipnotizuotas spoksojo į išsišiepusį 
Eteridžo antrininką. 

Išsigandęs Džekas niuktelėjo draugą petim. 

- Ach, - ištarė Ričardas. Jis sugavo Džeko ranką ir prispaudė sau 
prie kaktos. - Labai karšta? - pareikalavo atsakyti jis. 

Džekas atitraukė ranką nuo kaktos, kuri tik truputį buvo karštesnė 
už jo. 

- Baisiai, - sumelavo jis. 

- Taip ir maniau, - lengviau atsiduso Ričardas. - Tuoj eisiu į med- 
punktą, Džekai. Man reikia antibiotikų. 

- Atiduok jį mums, Sloutai! 

- Užstumkime langą komoda, - pasakė Džekas. 

- Tau niekas negresia, Sloutai! - suriko Eteridžas. Jis įtikinamai 
nusišypsojo (tiksliau, nusišypsojo viena jo veido pusė, kita atrodė 
kaip lavono). 

- Kaip jis gali būti toks panašus į Eteridžą? - keistai ramiai paklau- 
sė Ričardas. - Ir kaip jo balsas gali taip aiškiai girdėtis pro stiklą? Kas 
j0 veidui? - po to jis truputį pakėlė balsą, pasigirdo ankstesnio išgąs- 
čio gaidelės, ir ištarė klausimą, kuris tuo metu Ričardui Sloutui atro- 
dė gyvybiškai svarbus: - Iš kur jis gavo Eteridžo kaklaraištį, Džekai? 

- Nežinau, - atsakė Džekas. Mes grįžome į Sibruko salą, mielasis 
Riči, ir tu dar pašokinėsi. 

- Atiduok jį mums, Sloutai, arba mes ateisime jo pasiimti! 

Eteridžo parodija apnuogino kanibališkoje šypsenoje savo iltį. 

- Išsiųsk savo keleivį, Sloutai, jis miręs! Jis miręs, o jeigu nepada- 
rysi tuoj pat, pajusi, kad jis ima dvokti! 

- Padėk man užstumti tą prakeiktą komodą! - iškošė Džekas. 

- Taip, - sutiko Ričardas, - taip, gerai. Užstumsime, o tada aš gul- 
siu į lovą. Vėliau galbūt nueisiu į medpunktą. Kaip manai, Džekai? 
Ką pasakysi? Ar tai geras planas? - jo veidas maldavo patvirtinimo. 

- Pažiūrėsim, - atsakė Džekas. - Bet pirma, kas reikia. Komodą. Jie 
gali pradėti mėtyti akmenis. 

Netrukus po to Ričardas ėmė kažką murmėti ir dejuoti per miegus. 
Tai buvo blogai, bet kai iš akių kampučių ėmė srūti ašaros, buvo dar 
blogiau. | 

- Negaliu jo atiduoti, - aimanavo verksmingu išsigandusio penkia- 
mečio balsu Ričardas. Džekas stebėjo jį pašiurpusia oda. - Negaliu jo 
atiduoti, noriu pas tėtį, prašau pasakykit kas nors, kur yra mano tėtis. 
Jis nuėjo į sieninę spintą, bet dabar ten jo nėra, noriu pas tėtį, jis pa- 
sakys, ką man daryti, prašau... 

Iškuldamas stiklą, atšvilpė pirmas akmuo. Džekas suklykė. Ak- 
muo atsitrenkė į komodos sienelę. Stiklo šukės pažiro į tarpą ir sudu- 
žo į smulkesnius gabalėlius ant grindų. 

- Atiduok savo keleivį, Sloutai! 

- Negaliu, - sudejavo Ričardas, vartydamasis po antklode. 

- Atiduok jį mums! - suriko kitas staugiantis ir kvatojantis balsas 1š 
kiemo. - Mes sugrąžinsim jį į Sibruko salą, Ričardai! Į Sibruko salą, 
kur jam ir vieta! 

Antras akmuo. Džekas instinktyviai pasilenkė, nors akmuo atsimu- 
šė į komodą. Suurzgė, suamsėjo ir sukaukė šunys. 

- Jokios Sibruko salos, - murmėjo Ričardas per sapną. - Kur mano 
tėtis? Noriu, kad jis išeitų 1š spintos! Prašau, prašau, nereikia Sibru- 
ko salos paistalų, PRAŠAU... 

Tada Džekas atsiklaupė prie jo, ėmė purtyti ir žadinti, kalbėti, jog 
tai tik sapnas, tik sapnas. 

- Prašou...prašou... prašou, - pasigirdo nežmogiškų kimių balsų 
choras. Balsai buvo kaip pusžmogių choro iš Velso “Daktaro Moro 
salos". 

- Kel-gis, kel-gis, kel-gis! - pritarė kiti balsai. 

Užkaukė šunys. 

Pasipylė akmenų kruša, vėl dužo stiklas, dundėjo ir sverdėjo nuo 
smūgių komoda. 

- TĖTIS YRA SPINTOJE! - suriko Ričardas. - TĖTI, IŠEIK, 
MALDAUJU, IŠEIK, AŠ BIJAU! 

- Prošou-prošou-prošou! 

- Kel-gis, gel-gis, gel-gis! 

Ričardas sumojavo rankomis. 

Akmenys švilpia, dungsi į komodą; netrukus atlėks toks didelis, 
kad pramuš pigią plokštę arba tiesiog nuvers baldą ant žemės, pagal- 
vojo Džekas. 

Lauke sklido troliškas juokas, riksmas ir kalba. Šunys (dabar jų at- 
rodė rujos) urzgė ir kaukė. 

- TĖTINNNIII! - veriančiu balsu suspiegė Ričardas. 

Džekas trenkė jam antausį. 

Berniukas atsimerkė. Valandėlę spoksojo nepažindamas draugo, 
tarytum sapnas būtų atėmęs sveiką protą. Po to giliai įkvėpė ir atsi- 
duso. 

- Košmaras, - tarė jis. - Tai dėl karštinės tikriausiai. Siaubingas, 
bet aš negaliu prisiminti, ką iš tikro sapnavau! - baigė jis griežtai, lyg 
norėdamas aplenkti Džeko klausimą. 

- Ričardai, noriu, kad eitume iš šito kambario, - pasakė Džekas. 

- Iš šito?.. - Ričardas pasižiūrėjo į jį kaip į pakvaišusį. - Aš nega- 
liu, Džekai. Aš visas degu karščiu... turiu trisdešimt aštuonis laipsnius 
mažiausiai, o gal net trisdešimt devynis. Negaliu... 

- Tavo temperatūra aukštesnė vienu laipsniu, Ričardai, - ramiai ta- 
rė Džekas. - Gal nė tiek nepakilusi... 

- Aš visas degu! - užprotestavo berniukas. 

- Jie mėto akmenis, Ričardai. 

- Haliucinacijos negali mėtyti akmenų, - atšovė Sloutas, tarsi aiš- 
kintų silpnapročiui visiškai paprastą dalyką. - Tai Sibruko salos pais- 
talai. Tai... | 

Pro langą pasipylė nauja akmenų kruša. 

- Išsiųsk savo keleivį, Sloutai! 

- Eime, Ričardai, - pasakė keldamas nuo žemės draugą Džekas. Jis 
išsivedė jį pro duris į koridorių. Džekui buvo neapsakomai gaila bi- 
čiulio; gal ne taip kaip Vulfo... bet panašiai. 

- Ne... sergu... karščiuoju... negaliu... 

Komoda sudundėjo nuo naujų smūgių. 

Ričardas suklykė ir įsikibo į Džeką lyg skęsdamas. 

Iš lauko pasiekė laukinis kvatojimas. Šunys kaukė ir riejosi. 

Džekas pastebėjo, kad Ričardo veidas vis labiau bala, draugas ima 
sverdėti, bet nespėjo sugauti, kai jis nualpo prie Roulio Gardnerio 
durų. 


Tai buvo lengvas alpulys, ir Ričardas greitai atsipeikėjo Džeko 
įgnybtas į tarpupirščius. Jis nė už ką nesutiks kalbėti apie tai, kas 
vyksta lauke; dar daugiau: apsimes nesuprantąs, apie ką kalba Dže- 
kas. 

Vaikai atsargiai slinko koridoriumi prie laiptų. Pasiekęs poilsio 
kambarį, Džekas įkišo pro duris galvą ir švilptelėjo. 

- Ričardai, tu tik pažiūrėk! 

Ričardas nenoriai pakluso. Kambarys buvo kaip po karo: kėdės 
apverstos, pagalvės ant sofos prapjautos, senojo Taierio portretas ant 
sienos išdarkytas - kažkas prie glotnių žilų plaukų pripiešė kreidele 
velnio ragus, kažkas kitas pridėjo po nosimi ūsus, o trečias nagų dil- 
de ar panašiu daiktu įbrėžė ant klyno didžulį falą. Stiklinė spinta, ku- 
rioje puikavosi laimėtos taurės, buvo sukulta į gabalėlius. 

Džekas nelabai jaudinosi dėl apkvaitusio, netikinčio savo akimis 
Ričardo. Kai kuriais atžvilgiais Ričardui būtų buvę lengviau suvokti 
lakstančius būriais po koridorius trolius ar skraidančius virš aikštės 
drakonus, o ne šitą nuolatinį Taierio mokyklos, kurią jis pažinojo ir 
mylėjo, griovimą... Jam ši mokykla neabejotinai atrodė tauri ir gera, 
patikimas įtvirtinimas nuo pasaulio, kuriame niekuo nebuvo galima 
pasikliauti... net jei ir tėvai, pagalvojo Džekas, kurie nuėję į sieninę 
spintą iš jos sugrįžta. 

- Kas tai padarė? - piktai paklausė Ričardas. - Tai tų išgamų dar- 
bas, - atsakė pats sau, - štai kieno, - jis pažvelgė į Džeką, ir tamsaus 
įtarimo debesis ėmė slinkti ant jo veido. 

- Tai gali būti kolumbiečiai, - netikėtai tarė Ričardas. - Ir prasidė- 
jo kažkoks narkotikų karas, Džekai. Apie tai tu nepagalvojai? 

Džekui teko labai pasistengti, kad užgniaužtų juoką. Toks paaiški- 
nimas galėjo toptelti tik Ričardui Sloutui. Tai kolumbiečiai. Taierio 

mokykla Springfilde, Ilinojuje, pakliuvo į kokaino karą. Elementaru, 
brangusis Vatsonai; problema neverta sudilusio grašio. 

- Manau, jog visko gali būti, - pasakė Džekas. - Užlipkim viršun. 

- Kokių galų? 

- Na... gal rasim dar ką nors, - atsakė Džekas. Jis pats tuo netikė- 
jo, bet reikėjo kažką pasakyti. - Galbūt tenai kas nors slepiasi. Kas 
nors normalus kaip mes. 

Ričardas pažvelgė į draugą, po to į sujauktą kambarį. Jo veide at- 
sirado nuolatinio skausmo išraiška, o žvilgsnis kalbėjo: Aš nenoriu to 
matyti, bet dėl kažkokios priežasties kaip tik tą dabar darau; tai kar- 
čiai neišvengiama kaip kąsti citriną, brėžti nagu per lentą arba brauk- 
ti šakutės dantimis per kriauklės fajansą. 

- Narkotikai veši šalyje, - klaikiu pranešėjo tonu tarė Ričardas. - 
Dar praeitą savaitę “Naujojoje respublikoje" skaičiau straipsnį apie 
narkotikų plitimą. Džekai, visi tie žmonės lauke gali būti apkvaitę 
nuo narkotikų! Jie tikriausiai vartoja kokainą! Jie... 

- Einam, Ričardai, - tyliai pasakė Džekas. 

- Nesu tikras, kad galėsiu lipti laiptais, - atsikalbinėjo tas. - Galiu 
imti karščiuoti dar labiau. 

- Nagi, pasistenk, kaip dera Taierio mokyklos atstovui, - pasakė 
Džekas ir vedė toliau. 

Vos tik jie pasiekė antro aukšto aikštelę, triukšmas įsiliejo į kurti- 
nančią Nelson Hauzo tylą. 

Šunys urzgė ir lojo lauke, ir dabar jų atrodė ne tuzinas ir ne keli 
tuzinai, o šimtai. Koplyčios varpai ėmė pasiutusiai skambėti. Jų 
skambesys vertė šunis beprotiškai lakstyti po aikštę. Jie puldinėjo vie- 
nas kitą, vartėsi žolėje, kuri atrodė prižėlusi piktžolių, seniai nepjau- 
ta, ir kandžiojo viską, kas pakliuvo į jų nasrus. Berniukams bežiūrint, 
vienas puolė guobą. Antras atakavo Taierio statulą. Kai snukis susi- 
dūrė su kieta bronza, pasipylė kraujas. 

Džekas nusisuko pajutęs, kad ima pykinti. 

- Einam, Ričardai. 

Draugas gana noriai pakluso. 

Antrame aukšte laukė kalnai apverstų baldų, išdaužtų stiklų, gu- 
mulai kamšalo, plokštelės, su kuriomis, matyt, buvo žaista kaip su 
skraidančiomis lėkštėmis, išdraikyti drabužiai. 

Trečiame aukšte tvyrojo garų uždanga, buvo karšta ir tvanku lyg 
tropiniame lietaus miške. Pasiekus duris su užrašu “DUŠAI"*, karštis 
atrodė kaip saunoje. Garas čia virto kaip riebūs dūmai. 

- Lik čia, - pasakė Džekas. - Ir lauk manęs. 

- Žinoma, Džekai, - niūriai atsiliepė Ričardas, vos garsiau už 
šniokščiančius dušus. Jo akiniai aprasojo, bet jis nė nebandė jų valyti. 

Džekas atidarė duris ir įėjo vidun. Čia buvo troškiai karšta. 
Drabužiai akimirksniu sudrėko nuo garų ir prakaito. Plytelėmis išklo- 
ta patalpa ūžė nuo vandens. Buvo atsukti visi dvidešimt kranų, o 
čiurkšlė nutaikyta į sporto inventoriaus krūvą, suverstą dušinės vidu- 
ryje. Vanduo pamažu sunkėsi pro tą kaugę, bet labai lėtai, todėl grin- 
dys plaukė. Džekas nusiavė batus ir apsuko kambarį palei sieną, no- 
rėdamas palįsti po dušais kuo mažiau sušlapęs ir nenusiplikinęs, nes 
tie, kas atsuko kranus, ko gero, nelabai buvo linkę grūdintis. Jis už- 
suko kranus vieną po kito. Darė tai be jokios priežasties ir priekaišta- 
vo sau, jog veltui gaišta laiką, kai turėtų galvoti apie tai, kaip jiems 
ištrūkti iš Nelson Hauzo ir Taierio mokyklos miestelio, kol nenukrito 
kirvis. 

Priežasties nebuvo, nebent ta, jog ne vien Ričardui norėjosi iš cha- 
oso tverti tvarką... tverti ją ir saugoti. 

Jis grįžo į koridorių, bet draugo nerado. 

- Ričardai? - širdis smarkiau sutvinksėjo krūtinėje. 

Atsakymo nesulaukė. 

- Ričardai! 

Ore pakibo sunkus odekolono kvapas. 

- Ričardai, kur, po galais, tu esi? 

Draugo ranka nusileido Džekui ant peties, ir šis suklykė. 


- Nesuprantu, ko taip rėki, - vėliau pasakė Ričardas. - Juk čia aš. 
- Aš tiesiog nervinuosi, - vos girdimai atsakė Džekas. 

Jie sėdėjo trečiame aukšte, berniuko, keistai harmoningu vardu 
Albertas Hambertas, kambaryje. Ričardas papasakojo, kad Albertas 
Hambertas, pravardžiuojamas Burbulu, buvo storiausias berniukas vi- 
soje mokykloje, ir Džekas tuo nesunkiai patikėjo: kambaryje buvo ga- 
lybė visokio nesveiko maisto. Čia buvo podėlis vaiko, kuris labiausiai 
bijojo ne būti išmestas iš krepšinio komandos ar neišlaikyti trigono- 
metrijos testo, o pabusti naktį ir nerasti ko nors saldaus ar skanaus. 
Visas tas maistas buvo išmėtytas. Stiklainis su “Svilarožės putėsiais" 
buvo sudaužytas, bet Džekas niekad nebuvo didelis jų mėgėjas. Jis 
taip pat praėjo pro lakricos putėsius - Burbulas turėjo visą jų dėžę, su- 
kaupęs viršutinėje spintos lentynoje. Ant jos buvo išvedžiota: Su gim- 
tadieniu, brangusis, nuo mylinčios tavo mamytės. 

Kai kurios mylinčios mamos siunčia paketėlius su lakricos kremu, 
kai kurie mylintys tėčiai - sportinius švarkelius iš “Brooks Brothers“, 
- liūdnai pagalvojo Džekas. - Ir jeigu čia yra koks nors skirtumas, tai 
žino tik vienas Džeisonas. 

Kambaryje jie rado užtektinai maisto surengti keistą vakarienę: 
“Slim Jims"*, peperoni griežinėliai ir bulvių traškučiai su actu ir 
druska. Berniukai užsigardžiavo pakeliu sausainių. Džekas atitempė 
Alberto kėdę iš koridoriaus ir atsisėdo prie lango. Ričardas sėdėjo ant 
lovos. 

- Taip, tu tikrai nerviniesi, - sutiko Ričardas, galvos papurtymu at- 
sisakydamas paskutinio sausainio. - Paranoja. Tai dėl to, kad jau po- 
rą mėnesių keliauji. Tau praeis, Džekai, kai tik sugrįši namo pas ma- 
mą. 

- Ričardai, - pasakė numesdamas šalin tuščią pakelį Džekas, - už- 
teks tauzyti nesąmones. Tu matai, kas darosi tavo mokyklos mieste- 
lyje? 

Ričardas apsilaižė lūpas. 

- Aš paaiškinau tai, - atsakė jis. - Aš karščiuoju. Tikriausiai to iš 
tikrųjų nėra, o jeigu ir yra, tai mano protas įprastus dalykus iškreipia 
1r išdidina. Tai vienas paaiškinimas. Kitas būtų... na... narkomanai. 

Ričardas išsitempė Alberto Burbulo lovoje. 

- Tu juk niekad nebandei narkotikų, tiesa, Džekai? Kai keliavai? - 
berniuko akys vėl įgavo protingą ir kandžią išraišką. Šitą beprotybę 
galima paaiškinti, galima iš jos išsivaduoti, - kalbėjo tas žvilgsnis. - 


* "Slim Jims“ - greitas maistas, ant pagaliuko apvyniota mėsa. 

Džekas įsitraukė į kokį nors reikalą, susijusį su narkotikais, ir visi tie 
žmonės atsekė jį čia. 

- Ne, - išvargusiu balsu tarė Džekas. - Aš visad laikiau tave realy- 
bės šeimininku, Ričardai. Niekad nemaniau, kad sulauksiu to laiko, 
kai tu - tu! - savo protu iškreipinėsi faktus. 

- Džekai, tai tik... nesąmonės, pats tai Žinai! 

- Kokaino karai Springfilde, Ilinojuje? - paklausė Džekas. - Tai 
kas dabar užsiiminėja Sibruko salos paistalais? 

Ir tą akimirką pro Alberto Hamberto langą išmušdamas stiklą įlė- 
kė akmuo. 


Ričardas tamsoje 


Ričardas suklykė ir užsidengė ranka veidą. Pažiro stiklai. 

- Siųsk jį lauk, Sloutai! 

Džekas atsistojo apimtas aklo pykčio. 

Ričardas sugriebė jį už rankos. 

- Džekai, ne! Traukis nuo lango! 

- Velniop, - suurzgė Džekas. - Man atsibodo klausyti, kai apie ma- 
ne kalba kaip apie picą. 

Ant kelio stypsojo Eteridžo dvynys. Jis buvo prie pat aikštės kraš- 
to ir užvertęs galvą Žiūrėjo į juos. 

- Nešdinkis! - suriko Džekas. Galvą netikėtai užplūdo įkvėpimas. 
Jis padvejojo, po to sugriaudėjo: - Aš įsakau dingti iš čia! Visiems! 
Įsakau trauktis savo motinos, Karalienės, vardu! 

Eteridžas susigūžė, it kas nors būtų pliaukštelėjęs per snukį botagu. 

Kai skausminga nuostaba dingo, jis ėmė šypsotis. 

- Ji mirė, Sojeri! - suriko jis, bet Džeko akys, keistai paaštrėjusios, 
įžvelgė po dirbtine triumfo grimasa nerimą. - Karalienė Laura mirė, 
tavo motina taip pat... mirė Niū Hampšyre... mirė ir dvokia... 

- Nešdinkis! - suriko Džekas, ir jam pasirodė, jog pabaisa vėl at- 
šoko iš įniršio. 

Ričardas priėjo prie lango išbalęs ir sutrikęs. 

- Ką tu čia šneki? - paklausė jis, įdėmiai pažiūrėjęs į išsišiepusį iš- 

gamą ant kelio. - Iš kur Eteridžas žino, kad tavo mama yra Niū 
Hampšyre? 

- Sloutai! - pašaukė Eteridžas. - Kur tavo kaklaraištis? 

Kaltės spazmas iškreipė berniuko veidą, rankos nevalingai palietė 
prasegtą apykaklę. 

- Atleisim šį kartą, jeigu išsiųsi savo keleivį, Sloutai! - suriko Ete- 
ridžas. - Jeigu paklausysi mūsų, viskas bus kaip buvę! Juk nori to, ar 
ne? 

Ričardas žvelgė į trolį ir linksėjo, Džeko įsitikinimu, pats to ne- 
jausdamas. Jo veidas buvo viena kančia, o akys žibėjo nuo ašarų. Jis 
tikrai troško, kad viskas grįžtų į savo vietas. 

- Negi tu nemyli šitos mokyklos, Sloutai? - šaukė Eteridžo dvynys. 

- Taip, - sumurmėjo Ričardas ir užgniaužė verksmą. - Taip, žino- 
ma, myliu. 

- Tu žinai, ką darome su pankeliais, kurie jos nemyli? Atiduok jį 
mums! Atrodys, jog jo čia niekad nebuvo! 

Ričardas lėtai atsigręžė į Džeką, o jo žvilgsnis buvo kraupiai tuš- 
čias. 

- Tau spręsti, mielasis Riči, - vos girdimai tarė Džekas. 

- Jis platina narkotikus, Ričardai! - rėkė pabaisa apačioje. - Ketu- 
rių ar penkių rūšių! Kokainas, hašišas, angelų milteliai*! Jis pardavi- 
nėja juos, kad gautų pinigų kelionei į Vakarus! Kaip manai, iš kur jis 
gavo tą gražų paltą, su kuriuo pasirodė prie tavo slenksčio? 

- Narkotikai, - su palengvėjimu ištarė Ričardas. - Taip ir Žinojau. 

- Bet tu juk netiki tuo, - pasakė Džekas. - Narkotikai nepakeitė ta- 
vo mokyklos, Ričardai. O tie šunys... 

- Išsiųsk jį, Slo... - Eteridžo balsas tilo, blėso. 

Kai berniukai vėl pažiūrėjo į apačią, jo nebebuvo. 

- Kaip manai, kur dingo tavo tėvas? - tyliai paklausė Džekas. - 
Kaip manai, kur jis nuėjo, kai neišėjo iš spintos, Ričardai? 

Berniukas pamažu atsigręžė į draugą, ir paprastai toks ramus, pro- 
tingas ir blaivus jo veidas ėmė trukčioti nuo įtampos. Krūtinė pradėjo 
neritmingai kilnotis. Ričardas staiga krito į Džeko glėbį ir aklai, karšt- 
ligiškai įsitvėrė. 

- Kažkas p-p-palietė ma-ma-neeee! - suriko jis. Jo kūnas drebėjo 
Džeko rankose it virgulė virš požeminio šaltinio. - Kažkas palietė ma- 


* Angelų milteliai - raminamieji vaistai, anestetinis feniciklidinas (PCP). 

ne, kažkas p-palietė ma-mane, kažkas ten p-p-p-palietė mane, o AŠ 
NE-NE-NEZINAU, KAS TEN BUVO! 


Prispaudęs degančią kaktą prie draugo peties, Ričardas išverkė is- 
toriją, kurią laikė savyje visus tuos metus. Ji ėjo kietais gabaliukais, 
primenančiais deformuotas kulkas. Klausydamasis jo, Džekas prisi- 
minė tą atsitikimą, kai jo paties tėvas nuėjo į garažą... o po dviejų va- 
landų grįžo iš kito kvartalo. Tai buvo baisu, bet Ričardo atsitikimas 
buvo dar baisesnis. Jis paaiškino geležinį, bekompromisinį Ričardo 
realybės siekį, tik realybės ir nieko kito. Paaiškino jo nusistatymą 
prieš bet kokią fantaziją, net mokslinę... ir Džekas iš savo mokyklinės 
patirties žinojo, kad tokie moksliukai kaip Ričis paprastai valgo ir ge- 
ria mokslinę fantastiką, kol tai yra materialus produktas, tai yra Hain- 
lainą, Azimovą, Arturą Klarką, Larį Niveną, bet neduokdie metafizi- 
nių Roberto Silvebergo ar Bario Malcbergo paistalų; mes skaitysime 
apie visokius žvaigždinius kvadrantus ir logaritmus, kol jie ims verž- 
tis pro ausis. O Ričardas ne. Jo neapykanta fantastikai buvo tokia gi- 
li, jog jis nelietė jokio romano, jeigu nebuvo užduota perskaityti mo- 
kykloje. Jis leisdavo Džekui parinkti knygas, kurias pagal savo norą 
reikėjo perskaityti 1r parašyti ataskaitą, ir sugromuliuodavo jas it sau- 
sus pusryčius. Džekas stengėsi surasti knygą, bet kokią knygą, kuri 
draugui patiktų, įtrauktų jį taip, kaip kad įtraukdavo ir nunešdavo ge- 
ri pasakojimai ar romanai jį patį... Jam atrodė, jog geros knygos be- 
veik tokios pat puikios kaip ir Regėjimai, ir kiekvienoje užrašyta sa- 
va Teritorijų versija. Bet jam taip ir nepasisekė sukelti virpulį, įskelti 
susidomėjimo žariją, sužadinti kokią nors reakciją. Nesvarbu, kas tai 
buvo - “Raudonasis ponis“, “Dryžuotas demonas", “Rugiuose prie be- 
dugnės'' ar “Aš - legenda", - reakcija buvo tokia pati: suraukta kakta, 
bukas žvilgsnis, nuobodus knygos aprašas, kuris pelnydavo “C"' arba, 
jeigu anglų kalbos mokytojas tądien būdavo itin dosnus - “B". Tik dėl 
“C" pažymio iš anglų kalbos Ričardas nebaigdavo trimestro su pagy- 
rimu, išskyrus tuos kartus, kai to dalyko nebūdavo. 

Džekas baigė Viljamo Goldingo “Musių valdovą“ pilamas karščio 
ir purtomas šalčio. Jis buvo sukrėstas ir išsigandęs, o labiau už viską 
troško (kaip visada, kai knyga buvo labai gera), kad ji nesibaigtų, tęs- 

tųsi ir tęstųsi lyg gyvenimas, kuris yra daug nuobodesnis ir mažiau 
reikšmingas už tuos romanus. Džekas žinojo, kad Ričardui reikia ap- 
rašyti kokią nors perskaitytą knygą, todėl davė jam tą romaną už- 
lankstytais lapų kampeliais tikėdamasis, jog šitas tai jau tikrai su- 
veiks, Ričardas sureaguos į pasakojimą apie pasiklydusius vaikus, ku- 
rie nusirito iki pirmykščio lygio. Bet draugas sugromuliavo “Musių 
valdovą" kaip ir kitus romanus, o jo knygos aprašas buvo ne ką ug- 
ningesnis už patologo ataskaitą apie avarijos auką. “Kas tau yra?*- 
pratrūko susinervinęs Džekas. - Dėl Dievo, kodėl tu taip nusistatęs 
prieš gerą knygą, Ričardai?" Draugas sumišęs pažvelgė į jį, aiškiai 
nesuprasdamas, ko tas niršta. “Iš tikrųjų juk nėra tokio dalyko kaip 
gera fantastinė istorija, sutinki?" - buvo jo atsakymas. 

Tąkart Džekas išėjo namo kamuojamas niūrių minčių apie tai, ko- 
dėl Ričardas visiškai atmeta vaizduotę, bet dabar jis jautėsi atskleidęs 
paslaptį. Ko gero, Ričardui kiekvienos tokios knygos viršelio atverti- 
mas buvo kaip spintos durys; tikriausiai kiekvienas ryškus knygos 
plonais viršeliais, kuriame visiškai realiai pavaizduoti neegzistuojan- 
tys Žmonės, atvertimas priminė jam tą rytą, kurio jam Užteko Visam 
Gyvenimui. 


Ričardas mato, kaip tėtis nueina į sieninę miegamojo spintą ir už- 
stumia paskui save duris. Jam penkeri... ar šešeri... tikrai dar nėra 
septynerių. Jis palaukia penkias minutes, dešimt, o kai tėtis nepasiro- 
do iš spintos, truputį nusigąsta. Jis šaukia. Šaukia 

(prašo dūdelės, prašo kamuolio, prašo...) 

tėtį, o kai neišgirsta atsakymo, šaukia vis garsiau ir garsiau, eida- 
mas prie spintos. Pagaliau, kai tėvas neišlenda penkiolika minučių, 
Ričardas atstumia duris ir įžengia vidun. Jis eina tamsoje lyg kokia- 
me urve. 

Ir kažkas atsitinka. 

Prasibrovus pro šiurkštų tvidą, švelnią medvilnę bei glotnų tėvo 
drabužių šilką, drabužių ir naftalino kvapą pakeičia kažkoks kitas - 
karštas, deginantis. Ričardas skinasi kelią toliau, šaukdamas tėvą 
vardu, jam atrodo, kad čia kilo gaisras ir tėvas dega, nes kvapas 
toks... ir staiga vaikas pajunta, jog po kojomis neliko lentų, jis stovi 

ant juodos žemės. Apie gauruotas jo šlepetes šokinėja atgrasūs juodi 
vabzdžiai su akimis ant kotelių. “Tėtuk!" - šaukia jis. Paltų ir kostiu- 
mų nebeliko, grindų taip pat, bet po kojomis ne girgždantis baltas 
sniegas, o dvokiantis juodas purvas, kuriame veikiausiai veisiasi šitie 
šlykštūs vabalai; vieta toli gražu nepanaši į Narniją*. Į Ričardo riks- 
mą atsiliepia kitas riksmas, riksmas ir beprotiškas juokas. Vėjas ap- 
veja jį dūmų gijomis, berniukas apsisuka ir skuba atgal, ištiesęs lyg 
neregys rankas, graibo paltų, uodžia vos juntamą aitrų naftalino ru- 
tuliukų kvapą... 

Ir staiga ranka apglėbia jį per liemenį. 

“Tėtuk? "" - klausia jis, bet pažvelgęs žemyn išvysta ne žmogaus 
ranką, o žvynuotą žalią daiktą su čiulptuvėliais, žalią daiktą, prijung- 
tą prie ilgos guminės rankos, kuri išlindo iš tamsos, o netoliese į jį 
spokso pora geltonų įžambių godžių akių. 

Klykdamas berniukas ištrūksta ir aklai puola į tamsą... o kai jo 
pirštai suranda tėvo sportinį švarką bei kostiumus ir ausys išgirsta 
palaimingą, racionalų pakabų žvangėjimą, ta žalia ranka su čiulptu- 
kais perbraukia jam per kaklą... ir pranyksta. 

Ričardas laukia drebėdamas ir išblyškęs nelyginant vakarykščiai 
pelenai šaltoje krosnyje, laukia tris valandas prie tos prakeiktos spin- 
tos, bijo į ją grįžti, bijo žalios rankos ir geltonų akių, nors vis labiau 
tiki, kad tėvo jau nėra gyvo. O kai baigiantis ketvirtai valandai tėtis 
pasirodo ne iš spintos, o įeina pro duris, vedančias į antrą aukštą, du- 
ris, kurios yra UŽ Ričardo nugaros, Ričardas atstumia fantaziją kar- 
tą ir visam laikui, ima neigti ją, atsisako turėti su ja reikalų ir ją pri- 
imti. Tiesiog jam Užteko Visam Gyvenimui. Jis pašoka, pribėga prie 
tėtuko, prie numylėto Morgano Slouto, ir apsikabina taip stipriai, kad 
rankas skaudės dar visą savaitę. Morganas pakelia jį, juokiasi ir 
klausia, ko jis toks išbalęs. Ričardas nusišypso ir atsako, jog tikriau- 
siai suvalgė ką nors ne tą per pusryčius, bet dabar jam jau geriau, jis 
bučiuoja tėčiui į skruostą ir uodžia tą nuostabų prakaito ir “Raj" tu- 
aletinio vandens kvapą. Vėliau tą pačią dieną jis surenka visas nuo- 
tykių knygeles - “Auksines knygeles", “Aš tai galiu", “Daktaro Ziu- 
so" knygeles ir “Žalią stebuklų knygą jauniems žmonėms" - sukrau- 
na jas visas į kartoninę dėžę ir nuneša į rūsį. Ten pagalvoja: “Nė kiek 
nesijaudinsiu, jeigu per žemės drebėjimą grindyse atsivers plyšys ir 


* Narnija - šalis, aprašyta septyniose vaikiškose Klaivo Liuiso knygelėse 
“Narnijos kronikos'(1950-1956). | 

praris jas visas. Iš tiesų, man bus tik geriau. Aš būsiu toks laimingas, 
kad juoksiuos visą savaitgalį". Taip nenutinka, bet Ričardas jaučia 
didelį palengvėjimą, kad knygos uždarytos dviguboje tamsoje: dėžėje 
ir dar rūsyje. Jis daugiau jų niekad nepaima, kaip ir nelenda į tėvo 
sieninę spintą stumdomomis durimis. Ir nors kartais jis sapnuoja, kad 
kažkas su didelėmis geltonomis akimis kiūto po jo lova ar slepiasi 
spintoje, jis daugiau nebeprisimena tos žalios rankos su čiulptuvė- 
liais, kol Taierio mokyklai ateina keisti laikai, ir jis pravirksta ant sa- 
vo draugo Džeko Sojerio rankų. 
Jam Užtenka Visam Gyvenimui. 

Džekas vylėsi, kad išsiverkęs po šitos išpažinties Ričardas atgaus 
normalų, giežtai racionalų “aš"'. Jam nerūpėjo, ar draugas lengvai tai 
priims; kad tik Ričardas susitaikytų su savimi ir priimtų šitą beproty- 
bę. Tuomet, pajungęs didį draugo protą, jis sugebės surasti būdą išsi- 
gauti... pabėgti bent jau iš šito Taierio miestelio ir iš Ričardo gyveni- 
mo, kol jis dar visiškai nepamišo. 

Bet taip neatsitiko. Kai Džekas bandė papasakoti jam apie tai, kaip 
jo paties tėvas, Filas, nuėjo į garažą ir neišėjo, Ričardas atsisakė klau- 
syti. Sena paslaptis apie nutikimą tą dieną spintoje, buvo išsklaidyta 
(1š dalies dėl to, kad Ričardas atkakliai laikėsi minties, jog tai buvo 
haliucinacija), bet jam vis tiek Užteko Visam Gyvenimui. 

Kitą rytą Džekas nusileido apačion. Jis surinko visus savo daiktus, 
paėmė tai, ko prireiks Ričardui: dantų šepetėlio, vadovėlių, sąsiuvi- 
nių, drabužių persivilkti. Jie praleis tą dieną Burbulo kambaryje, nu- 
tarė jis. Seks aikštę ir vartus į ją. Atėjus nakčiai, galbūt pavyks pa- 
bėgti. 


Džekas iškratė Alberto stalą ir rado vaikiško aspirino. Pažiūrėjęs į 
tas oranžines piliules jis pagalvojo, jog jos pasako apie dingusio ber- 
niuko mamą tiek pat, kiek lakricos putėsiai spintos lentynoje. Džekas 
iškratė pustuzinį piliulių, padavė Ričardui, o tas mechaniškai jas 
prarijo. 

- Ateik čia ir atsigulk, - pakvietė Džekas. 

- Ne, - atsakė Ričardas atžagariu, siaubingai nelaimingu ir neramiu 
balsu. - Turiu budėti, Džekai. Jeigu vėl atsitiks kas nors panašaus, tu- 
ri kažkas budėti. Kad... kad patikėtiniams būtų galima viską papasa- 
koti. Vėliau. | 

Džekas švelniai palietė draugo kaktą. Nors ji buvo šalta, beveik le- 
dinė, jis tarė: 

- Tau vėl pakilo temperatūra, Ričardai. Geriau pagulėk, kol ims 
veikti aspirinas. 

- Pakilo? - Ričardas buvo graudžiai dėkingas. - Tikrai? 

- Taip, - liūdnai ištarė Džekas. - Eik atsigulti. 

Berniukas užmigo po penkių minučių. Džekas sėdėjo Burbulo 
krėsle, išsėdėta kaip ir lovos vidurys sėdyne. Pavakario saulėje blau- 
siai švietė vaškinis Ričardo veidas. 

Šiaip taip praslinko diena, apie ketvirtą užsnūdo ir Džekas. Jis pa- 
kirdo jau sutemus, nežinodamas, kiek laiko buvo atsijungęs. Prisimi- 
nė nieko bloga nesapnavęs ir buvo už tai dėkingas. Ričardas krūpčio- 
j0 per miegą, ir netrukus taip pat turėjo pabusti. Džekas pasirąžė, rau- 
kydamasis pamankštino sustingusią nugarą. Paskui nuėjo prie lango ir 
nutirpo išplėstomis akimis. Pirma mintis buvo: Aš nenoriu, kad Ri- 
čardas tai pamatytų. Jokiais būdais, jei pavyks. 

O Dieve, mums reikia iš čia nešdintis, ir kuo greičiau, - nutarė iš- 
sigandęs Džekas. - Net jeigu dėl kokių nors priežasčių jie nedrįs mū- 
sų pulti. 

Bet ar jis išties ketina išsivesti Ričardą iš čia? Jie nesitiki, kad jis 
taip padarys, suprato Džekas, jie tikisi, jog jis daugiau nesiryš traukti 
draugą į šitą beprotybę. | 

Persikelk, Džeki. Tau reikia dingti, pats supranti. Turi pasiimti ir 
Ričardą, nes šita vieta keliauja į pragarą. 

Negaliu. Persikėlus į Teritorijas, Ričio protelis visai pakriks. 

Nesvarbu. Privalai tai padaryti. Tai geriausia išeitis, galbūt net 
vienintelė, nes jie to nesitiki. 

- Džekai? - Ričardas-sėdosi. Jo veidas be akinių atrodė keistai ap- 
nuogintas. - Džekai, jau viskas baigėsi? Tai buvo sapnas? 

Džekas atsisėdo ant lovos ir apglėbė draugą per pečius. 

- Ne, - atsakė jis tyliu raminančiu balsu. - Dar nesibaigė, Ričardai. 

- Manau, kad mano liga paūmėjo, - pareiškė atšlydamas Ričardas. 
Jis priėjo prie lango, grakščiai laikydamas akinius už kojelės. Užsidė- 
jęs akinius, berniukas pažvelgė žemyn. Apačioje blaškėsi šešėliai Ži- 
bančiomis akimis. Ričardas ilgai Žiūrėjo pro langą, o tada pasielgė 
taip ričardiškai, kad Džekas net nenustebo. Jis nusiėmė akinius ir ty- 
čia juos išmetė. Trakštelėjo skylantis stiklas. Po to jis dar užlipo ant 
jų, sutrindamas lęšius į miltus. 

Berniukas pakėlė akinius, pažiūrėjo į juos ir švystelėjo Alberto 
Burbulo šiukšliadėžės pusėn. Prametė gerokai į šoną. Jo veide pasiro- 
dė užsispyrimo išraiškėlė, tarsi sakanti: Aš nenoriu daugiau matyti, tai 
ir nematysiu, - problema bus išspręsta. Man jau Užtenka Visam Gy- 
venimui. 

- Tik pažiūrėk, - nė kiek nenustebęs pasakė jis, - sudaužiau savo 
akinius. Turėjau dar vienerius, bet jie sudužo sporto salėje prieš dvi 
savaites. Be jų esu beveik aklas. 

Džekas žinojo, jog tai netiesa, bet jis buvo pernelyg sutrikęs, kad 
ką nors sakytų. Jis neįstengė sugalvoti tinkamo atsakymo į tokį radi- 
kalų draugo poelgį. Tai buvo per daug panašu į paskutinę priemonę 
prieš beprotybę. 

- Manau, kad ir mano liga paūmėjo, - pasakė Ričardas. - Ar turi 
dar to aspirino, Džekai'? 

Džekas atidarė stalo stalčių ir be žodžių padavė Ričardui buteliu- 
ką. Prarijęs šešias ar aštuonias piliules, Sloutas vėl atsigulė. 


| 


Artėjant nakčiai Ričardas, kuris ne kartą žadėjo aptarti situaciją, 
nuolat laužė žodį. Jis negalįs kalbėtis apie išvykimą, sakė jis, negalįs 
kalbėtis apie nieką, tik ne dabar, kai jis dar smarkiau karščiuoja, o 
temperatūra gali būti pakilusi iki keturiasdešimties. Jis teisinosi, kad 
jam reikia pamiegoti. 

- Ričardai, dievaži! - suriko Džekas. - Tu vedi mane iš kantrybės! 
To iš tavęs tai nesitikėjau... 

- Nekvailiok, - atšovė Ričardas, virsdamas į Alberto lovą. - Aš tie- 
siog.sergu, Džekai. Juk negaliu aptarinėti tų nesąmonių sirgdamas. 

- Ričardai, nori, kad išeičiau ir palikčiau tave? 
Ričardas valandėlę pažiūrėjo per petį. 
- Nepaliksi, - atsakė jis ir vėl užmigo. 


Apie devintą vakaro miestelyje įsiviešpatavo paslaptingos tylos 
periodas, ir Ričardas, veikiausiai nujausdamas, kad jo pakrikusiai psi- 
chikai bus lengviau, pabudo ir nuleido kojas ant grindų. Ant sienų bu- 
vo atsiradusios rudos dėmės, jis apžiūrinėjo jas, kol pamatė ateinantį 
Džeką. 

- Jaučiuosi daug geriau, Džekai, - suskubo pasakyti Ričardas, - bet 
nenoriu girdėti apie išvykimą, nes tamsu ir... 

- Turime šiąnakt dingti, - rūsčiai pasakė Džekas. - Jiems beliko tik 
laukti mūsų. Ant sienų pradeda augti grybeliai, tik nesakyk, kad ne- 
matai. 

Ričardas atlaidžiai nusišypsojo, įsiutindamas Džeką. Jis mylėjo 
Ričardą, bet mielai dabar priklijuotų jį prie kurios nors grybeliais ap- 
augusios sienos. 

Kaip tik tuo metu į Alberto kambarį ėmė lįsti ilgi, stori, balti kir- 
minai. Jie raitėsi iš rudų grybelinių dėmių, po to krito ant grindų ir ak- 
lai rangėsi lovos link. 

Džekas pradėjo svarstyti, ar smarkiai pablogėjusi draugo rega nuo 
to laiko, kai jie paskutinį kartą matėsi. Pasirodo, jis neklydo. Ričardas 
matė pakankamai gerai. Bent jau besirangančius 1š sienų padarus jis 
matė puikiai. Ričardas suriko ir prisispaudė prie draugo siaubingai pa- 
sišlykštėjęs. 

- Kirminai, Džekai! O dangau! Kirminai! Kirminai! 

- Viskas bus gerai, tiesa, Ričardai? - pasakė Džekas. Jis neleido 
draugui pajudėti, pats nesuvokdamas, iš kur turi tiek jėgos. - Mes tie- 
siog palauksime ryto. Jokių problemų, ar ne"? 

Dabar jų link rangėsi tuzinai, šimtai storų, baltų it vaškas sutvėri- 
mų, primenančių peraugusias lervas. Kai kurie nukritę ant grindų 1š- 
tikšdavo, kiti slinko grindimis pas juos. 

- Kirminai, Viešpatie, mums reikia eiti iš čia, reikia... 

- Ačiū Dievui, šitas vaikas pagaliau praregėjo, - tarė Džekas. 

Jis persimetė savo kuprinę per petį ir įsikibęs Ričardui į parankę 
išvedė pro duris. Jų kojos traiškė kirminus. Dabar lervos kriokliu vir- 

to pro rudas dėmes visame Alberto kambaryje. Sauja besiraitančių pa- 
darų pabiro iš lubų Džekui ant galvos ir pečių; jis skubiai nubraukė 
juos ir ištempė iš kambario klykiantį bei alpėjantį Ričardą. 

Atrodo, kelionė prasideda, - pagalvojo Džekas. - Tepadeda mums 
Dievas. 

Jie vėl nuėjo į bendrą kambarį. Pasirodo, jog Ričardas dar mažiau 
įsivaizdavo, kaip ištrūkti iš Taierio mokyklos negu Džekas. Džekas 
neabejojo dėl vieno: jis neketina patikėti apgaulinga ramybe ir išeiti 
pro kurias nors Nelson Hauzo duris. 

Gerai įsižiūrėjęs pro didelį bendrojo kambario langą, jis pastebėjo 
žemą aštuonkampį plytų statinį. 

- Kas ten, Ričardai? 

- A? - Ričardas spoksojo į vangias tiršto purvo sroves, vagojančias 
tamsią aikštę. 

- Mažas kampuotas plytų pastatas. Vos matosi iš čia. 

- A. Depas. 

- Kas yra depas? 

- Pats pavadinimas dabar nieko nereiškia, - atsakė Ričardas, nera- 
miai žiūrėdamas į purvo plaunamą aikštę. - Kaip ir mūsų ligoninė. Ją 
vadina Pienine, nes tenai kadaise iš tikro buvo pieninė. Iki kokių 
1910-ųjų. Tokios tradicijos, Džekai. Jos labai svarbu. Tai viena iš 
priežasčių, kodėl man patinka Taieris. 

Ričardas nelinksmai pažiūrėjo į purviną aikštę. 

- Viena 1š priežasčių, kodėl man patiko. 

- Pieninė, aišku. O kaip Depas? 

Ričardas pamažu atsigavo prisiminęs Taierį ir jo tradicijas. 

- Visa šita Springfildo teritorija buvo statomo geležinkelio galinis 
punktas, - atsakė jis. - Faktiškai, anais laikais... 

-- Apie kokius laikus tu kalbi, Ričardai? 

- A. Praeito amžiaus aštuntas, devintas dešimtmetis. Supranti... 

Ričardas nutilo. Jo trumparegės akys dairėsi po bendrąjį kambarį 
(ieškodamos kirminų, spėjo Džekas). Čia jų nebuvo... kol kas nebu- 
vo. Bet ant sienų jis jau pastebėjo kelis ruduojančius lopinėlius. Jie 
1ms lįsti netrukus. 

- Nagi, Ričardai, - paragino Džekas. - Niekam nereikėjo raginti ta- 
vęs parodyti savo Žinias. 

Ričardas vangiai šyptelėjo. Jo žvilgsnis grįžo prie draugo. 

- Springfildas buvo vienas iš trijų ar keturių didžiausių Amerikos 
geležinkelio galinių punktų paskutiniaisiais devyniolikto amžiaus de- 
šimtmečiais. Jis buvo geografiškai patogus visomis kompaso krypti- 
mis, - Ričardas pakėlė ranką pasitaisyti akinius, bet neradęs jų ant no- 
sies, sumišęs ranką nuleido. - Iš čia į visas puses ėjo geležinkelio li- 
nijos. O šita mokykla čia stovi todėl, kad Endrius Taieris įžvelgė per- 
spektyvas. Jis susikrovė turtus gabendamas krovinius geležinkeliu. 
Daugiausia į vakarinę pakrantę. Jis pirmasis atrado galimybes trans- 
portuoti tiek į vakarus, tiek į rytus. 

Džeko galvoje staiga plykstelėjo šviesa, nutvieskusi visas mintis. 

- Vakarinę pakrantę? - skrandis susitraukė. Jis dar negalėjo pažin- 
ti to naujo pavidalo, kurį nutvieskė skaisti šviesa, bet mintyse visiš- 
kai aiškiai suskambėjo žodis: 

Talismanas! 

- Vakarinė pakrantė, sakei? 

- Aišku, sakiau. - Ričardas keistai pažiūrėjo į draugą. - Džekai; gal 
tu apkurtai? 

- Ne, - atsakė tas. Springfildas buvo vienas iš trijų ar keturių di- 
džiausių Amerikos geležinkelio punktų... - Ne, viskas gerai. - Jis pir- 
masis atrado galimybes transportuoti į vakarus... 

- Na, vienu metu tu atrodei labai juokingai. 

Galima sakyti, kad jis pirmasis suvokė galimybę transportuoti 
krovinius į Išorinius Postus. 

Džekas jautė, žinojo, kad Springfildas tebėra savotiškos įtampos 
vieta, gal net stotis. Tikriausiai kaip tik todėl čia taip gerai veikia 
Morgano burtai. 

- Čia stūksojo anglių kalnai, buvo manevriniai keliai, depai, vago- 
nų sandėliai ir milijonai mylių geležinkelio bėgių bei atsarginių atša- 
kų, - pasakojo Ričardas. - Stotis užėmė visą dabartinę mokyklos teri- 
toriją. Pakasęs keletą pėdų gilyn, rastum šlako, pabėgių ir panašaus 
šlamšto. Bet 1š viso to išliko tik šitas nedidelis pastatas. Depas. Iš tik- 
rųjų jis niekad nebuvo tikras depas, per mažas, tai akivaizdu. Tai bu- 
vo pagrindinė stoties kontora, kur savininkas ir stoties viršininkas 
vykdė savo garbingas pareigas. 

- Tu pasiutiškai daug apie tai Žinai, - kone automatiškai pasakė 
Džekas, nes jo galva buvo užkariauta tos naujos šviesos. 

- Tai dalis Taierio tradicijų, - paprastai atsakė Ričardas. 

- Kas ten dabar? 

- Nedidelis teatriukas. Dramos ratelio pastatymams, bet tas ratelis 
paskutinius dvejus metus veikė ne itin aktyviai. 

- Kaip manai, jis užrakintas? 

- Kam rakinti Depą? - nusistebėjo Ričardas. - Nebent manai, kad 
kam nors knietės pavogti porą dekoracijų iš 1979 metų “Fantastikos" 
pastatymo. 

- Tai mes galime ten patekti? 

- Regis, taip. Bet kam... 

Džekas parodė duris už stalo teniso stalų. 

- Kas tenai? 

- Prekybos automatai ir monetinė mikrobangė pašildyti užkan- 
džius ir šaldytus pietus. Džekai... 

- Eime. 

- Džekai, manau, kad vėl pradedu karščiuoti, - bejėgiškai nusišyp- 
sojo Ričardas. - Galbūt mes tiesiog galėtume kurį laiką likti čia. Ga- 
lėtume pernakvoti ant sofų... 

- Matai tas rudas dėmes ant sienų? - rūsčiai paklausė Džekas. 

- Ne, be akinių juk negaliu matyti! 

- Tai va, jos ten. Ir po valandos iš jų ims rangytis tie kirminai... 

- Gerai, - paskubėjo sutikti Ričardas. 


Prekybiniai automatai dvokė. 

Džekui pasirodė, jog: viskas, kas juose buvo, sugedo. Melsvi pelė- 
siai storu sluoksniu augo ant sūrinių traškučių, “Doritos" traškučių 1r 
skrudintų kiaulės odelių. Iš plyšių automato priekyje tekėjo ištirpę 
ledai. 

Džekas nutempė Ričardą prie lango. Iš ten Depas matėsi visai aiš- 
kiai. Už jo jis įžiūrėjo grandinės tvorą ir tarnybinį kelią, vedantį iš 
mokyklos miestelio. 

- Po kelių sekundžių bėgsime, - sukuždėjo Džekas. Jis pasuko lan- 
go rankeną ir pakėlė jį aukštyn. 

Šita mokykla čia stovi todėl, kad Endrius Taieris įžvelgė perspek- 
LyVASaų, O TU ar įžvelgi, Džeki? 

Džekas pagalvojo, kad įžvelgė. 

- Ar lauke tebėra tie žmonės? - nervingai pasiteiravo Ričardas. 

- Ne, - atsakė Džekas, daug nesidairydamas. Dabar nelabai svar- 
bu, yra jie ar ne. 

Vienas iš trijų ar keturių didžiausių Amerikos geležinkelio punk- 
tų... turtus, gabendamas krovinius geležinkeliu... daugiausia į vakari- 
nę pakrantę... Jis pirmasis pamatė galimybes transportuoti į Vaka- 
rus... vakarus... vakarus... 

Pro langą tvoskė sunkus, koktus džiūstančių maurų 1r atliekų kva- 
pas. Džekas permetė vieną koją per palangę ir sugriebė draugo ranką. 
- Einam, - pakvietė jis. 

Ričardas atšlijo ištįsusiu ir apgailėtinų iš baimės veidu. 

- Džekai... nežinau... 

- Šita vieta griūva, - pasakė Džekas, - netrukus ir čia knibždės kir- 
minų. Todėl ateik. Kas nors pastebės mane sėdintį ant palangės, ir ne- 
teksim paskutinio šanso išmauti iš čia kaip pelytės. 

- Aš visiškai nieko nesuprantu! - suaimanavo Ričardas. - Aš nesu- 
prantu, kokia velniava čia darosi! 

- Užsičiaupk ir eik paskui mane, - paliepė Džekas. - Arba aš tave 
paliksiu, Ričardai. Prisiekiu Dievu, paliksiu. Aš myliu tave, bet ma- 
no mama miršta. Galėsi suktis vienas pats. 

Ričardas pažvelgė bičiuliui į akis 1r pamatė, - net akinių nereikė- 
j0, - jog jis kalba tiesą. Jis surado Džeko ranką. 

- Viešpatie, kaip aš bijau, - sukuždėjo jis. 

- Prisijunk, - atsakė Džekas ir atsistūmė. Netrukus jo kojos nusi- 
leido ant klampios velėnos. Ričardas nušoko greta jo. 

- Mes bėgsim į Depą, - pusbalsiu tarė Džekas. - Iki jo bus apie 
„penkiasdešimt jardų. Jei neužrakintas, pasislėpsim viduje, jei ne, slėp- 
simės prie Nelson Hauzo sienos. Kai įsitikinsim, kad niekas mūsų ne- 
pastebėjo ir viskas ramu... 

- Bėgsim prie tvoros. 

- Taip. - Gal teks persikelti, bet dabar apie tai negalvok. - Į tarny- 
binį kelią. Man toptelėjo mintis, jog ištrūkus iš mokyklos miestelio 
viskas vėl grįš į savo vietą. Nespėsi nueiti mylios, Ričardai, o atsig- 
ręžęs pamatysi šviesas bendrabučiuose ir bibliotekoje kaip įprastai. 

- Būtų taip puiku, - ištarė Sloutas su veriančiu širdį ilgesiu. 

- Gerai, tu pasirengęs? 

- Regis, taip, - atsakė Ričardas. 

- Lekiam į Depą. Prisiplojam prie sienos toje pusėje. Susilenkę, 
kad užstotų anie krūmai. Matai juos? 

- Taip. 

- Gerai... pirmyn! 

Jie pasitraukė nuo Nelson Hauzo ir nuskuodė į Depą. 


Kai berniukai klampodami po patižusią žemę ir alsuodami baltu 
garu nubėgo pusę kelio, pratrūko skalambyti koplyčios varpai. Jiems 
pritarė šunų choro staugimas. 

Visi tie velnio prievaizdai grįžo. Džekas graibė Ričardo, draugas 
ieškojo j0. Jų rankos susikibo. 

Ričardas suriko ir pabandė nutempti jį į kairę. Jo pirštai mėšlun- 
giškai suspaudė Džeko ranką. Iš už Depo išlindo ir metėsi į juos lie- 
sas baltas vilkas, vilkų vedlys. Tai tas pats senis iš limuzino, susigrie- 
bė Džekas. Paskui jį lėkė kiti vilkai ir šunys... 1r staiga berniukas su- 
prato, jog kai kurie 1š jų nėra gryni šunys, o tik pusiau persivertę mo- 
kiniai, stambesni - mokytojai. 

- Misteris Dafris! - sukliko Ričardas, rodydamas laisva ranka. 
(Cha, kaip netekęs akinių tu baisiai gerai matai, - su ironija pastebė- 
jo Džekas). - Misteris Dafris! O Dieve, tai misteris Dafris! Dafris! 

Taigi Džekas pirmą ir paskutinį kartą dirstelėjo į Taierio mokyk- 
los direktorių, seneliuką pražilusiais plaukais, stambia lenkta nosimi 
ir susiraukšlėjusiu, gauruotu kaip rylininko beždžionėlės kailis kūnu. 
Jis greitai bėgo visomis keturiomis kartu su berniukais ir šunimis, 
profesoriška kepuraitė pašėlusiai šokinėjo, bet nesutiko nukristi nuo 
jo galvos. Jis išsišiepė berniukams, pro dantis išlindo ilgas, pageltęs 
nuo nikotino liežuvis. 

- Misteris Dafris! O Dieve! Dieve Visagali! Misteris Dafris! Mis- 
teris Da... | 

Jis vis stipriau tempė Džeką kairėn. Džekas buvo aukštesnis, bet 
Ričardui jėgų suteikė panika. Ore griaudėjo sprogimai. Šleikštus atlie- 
kų kvapas nuolat stiprėjo. Džekas girdėjo tylų gurgimą ir kliurksėji- 
mą, kai iš žemės sunkėsi purvas. Baltasis vilkas, vedantis gaują, trum- 
pino atstumą, Ričardas traukė jį į kairę, prie tvoros, ir tai buvo teisin- 
ga, bet kartu ir klaidinga, nes jiems reikėjo pasiekti ne tvorą, o Depą. 


103 


Tikslas buvo ten, nes jis buvo vienas iš trijų ar keturių didžiausių 
Amerikos geležinkelio punktų, nes Endrius Taieris pirmasis pamatė 
galimybęs gabenti krovinius į vakarus, nes Endrius Taieris matė gali- 
mybes, o jis, Džekas Sojeris, mato jas taip pat. Tai, suprantama, bu- 
vo tik intuicija, bet Džekas spėjo įsitikinti, jog tokiuose universaliuo- 
se dalykuose galima pasikliauti tiktai ja. 

- Paleisk savo keleivį, Sloutai! - niurzgė Dafris. - Paleisk savo ke- 
leivį, jis tau per gražus! 

Bet kas yra keleivis? - tą akimirką pagalvojo Džekas, kai Ričardas 
aklai tįsė jį nuo tikslo, o jis tempė jį prie tų berniukų, mokytojų miš- 
rūnų ir balto vilko, į Depo pusę. Aš pasakysiu jums, kas yra keleivis. 
Keleivis yra tas, kuris važiuoja. O kur keleivis pradeda kelionę? Aiš- 
ku, depe... 

Vilkas aplenkė Dafrį ir šoko ant jų it spąstus pražiojęs nasrus. Už 
nugarų vaikai išgirdo su triukšmu kaip supuvusį moliūgą plyštantį 
Nelson Hauzą. 

Dabar jau Džekas sugniaužė draugo ranką, įsikibo kiek įstengda- 
mas tvirčiau toje pokšinčioje, dvokiančioje ir skambančioje varpais 
naktyje. 

- Laikykis! - suriko jis. - Laikykis, Ričardai, mes keliamės! 

Jis dar spėjo pagalvoti: Dabar vaidmenys pasikeitė; dabar Ričar- 
das yra banda, mano keleivis. Dieve, padėk mudviem. 

- Džekai, kas čia darosi? - sušuko Sloutas. - Ką tu darai? Stok! 
LIAUKIS! LIAUKIS! 

Ričardas teberėkė, bet Džekas jo negirdėjo; staiga pikta lemtis, pa- 
kibusi virš jo galvos, skilo lyg juodas kiaušinis, ir galvą pripildė švie- 
sa... šviesa ir saldaus oro gaivumas, oro, kuris toks grynas, kad užuo- 
di, jog už mylios žmogus išrovė ridikėlį. Staiga Džekas pajuto, jog 
gali atsispirti ir nušokti per visą aikštę arba nuskristi... kaip tie žmo- 
nės, prisirišę prie nugaros sparnus. 

Ach, kokčią smarvę pakeitė šviesa ir grynas oras, atrodė, jog leki 
per juodą tuštumą. Vieną mirksnį viskas jame pasirodė skaidru ir pil- 
na švytėjimo, vieną mirksnį viskas buvo vaivorykštė, vaivorykštė, 
vaivorykštė. 

Taigi Džekas vėl persikėlė į Teritorijas, šįkart bėgdamas per griū- 
vantį Taierio mokyklos miestelį, skambant suskilusiams varpams ir 
skalijant šunims. 

Ir šįsyk su savimi jis tempėsi Morgano Slouto sūnų Ričardą. 

Interliudija 


Sloutas šiame pasaulyje/Orisas 
Teritorijose (III) 


Septintą ryto, netrukus po to, kai Džekas su Ričardu persikėlė į 
Teritorijas, Morganas Sloutas privažiavo prie šaligatvio priešais pa- 
grindinius Taierio mokyklos vartus. Pastatė mašiną. Vieta buvo pažy- 
mėta ženklu “Tik neįgaliems“, bet abejingai pažvelgęs į jį Sloutas iš- 
sitraukė iš kišenės kokaino miltelių ir įtraukė porciją. Po kurio laiko 
pasaulis atgavo spalvas ir gyvybingumą. Puikus dalykas. Įdomu, ar 
augtų kokamedis Teritorijose, tenai Morganas būtų daug stipresnis ir 
galingesnis. 

Pats Gardneris pažadino Sloutą jo namuose Beverli Hilse antrą va- 
landą ryto ir papasakojo, kas nutiko; Springfilde buvo vidurnaktis. Jo 
balsas drebėjo. Matyt, baiminosi, kad Morganas pasius už tal, jog pa- 
leido Džeką. 

- Tas berniukas... tas blogas blogas berniukas... 

Bet Sloutas neužpyko. Dar daugiau, jis buvo nuostabiai ramus. Jį 
apėmė lemties nuojauta, kuri, spėjo Morganas, ėjo nuo antrosios jo 
pusės, vadinamojo “oriškumo"". 

- Raminkis, - nutildė Sloutas. - Atvyksiu kiek galėsiu anksčiau. 
Lik ten, mažuli. 

Jis nutraukė ryšį, neleidęs Gardneriui nieko atsakyti, ir išsitiesė ant 
lovos. Po to sukryžiavo ant pilvo rankas ir užsimerkė. Nesvarumo 
akimirka... vos sekundė... paskui po savimi jis pajuto judėjimą. Išgir- 
do odinių pakinktų girgždesį, cypiančias spyruokles ir vežiko keiks- 
mus. 

Jis atsimerkė kaip Morganas iš Oriso. 

Kaip visada pirma jo reakcija buvo susižavėjimas; palyginus su 
juo, kokainas atrodė lyg vaikiškas aspirinas. Morganas buvo lieknes- 
nis, lengvesnis. Morgano Slouto širdis mušė aštuoniasdešimt penkis 
kartus per minutę ar net šimtą dvidešimt, kai susinervindavo; Oriso 
retai kada persirisdavo per šešiasdešimt penkis. Morgano Slouto regė- 
jimas buvo 20/20, o Morganas iš Oriso matė kaip vanagas. Jis matė 
mąžiausią įtrūkimą diližano sienoje, galėjo Žiūrėti pro tankias užuo- 
laidas, besiplaikstančias ant langų. Kokainas atbukino Slouto uoslę; 

Oriso nosis buvo be priekaištų, jis užuodė dulkes, Žemę ir orą idealiai, 
tarsi galėtų užuosti kiekvieną molekulę. 

Po savimi jis paliko tuščią dvigulę lovą su stambaus savo kūno 
įspaudu. Čia jis sėdi ant karietos suolo, prabangesnio už visas “Rols- 
Roiso" sėdynes, ir važiuoja į Išorinius Postus, į vietą, vadinamą Išori- 
nių Postų Depu. Pas žmogų, vardu Andersas. Jis Žinojo visa tai, žino- 
jo tiksliai, kur esąs, nes Orisas tebebuvo jo galvoje ir kalbėjo tyliu, 
bet visiškai aiškiu balsu, kaip kad dešinysis smegenų pusrutulis gali 
kalbėti racionaliam kairiajam per sapną. Sloutas kalbėdavo Orisui ly- 
giai taip pat tais retais kartais, kai Orisas persikeldavo į amerikietiš- 
kąsias Teritorijas. Kai persikeli ir pereini į savo dvynio kūną, įvyksta 
geranoriškas užgrobimas. Sloutas buvo skaitęs apie Žiauresnius už- 
grobimo atvejus, ir nors tas dalykas labai jo nedomino, jis spėjo, jog 
tuos nelaimingus apsileidėlius užgrobė persikėlėliai iš kitų pasaulių 
arba pats amerikietiškas pasaulis išvarė juos iš proto. Antra tikimybė 
realesnė, tai patyrė ir vargšas senis Orisas pirmais persikėlimo kartais. 
Nors ir baisiai susižavėjo, jis buvo ne mažiau išsigandęs. 

Diližanas truputį kratė. Vykdamas į Išorinius Postus, važiuoji ke- 
liais, kokius randi,'ir išvis džiaugiesi, kad jie yra. Orisas pasimuistė, 
jo raišą koją nudiegė skausmas. 

- Varykit, tegu jus skradžiai! - burbtelėjo vežikas iš viršaus. Švil- 
pė ir pliaukšėjo jo botagas. - Vilkitės, padvėsusios kekšės vaikai! 
Nooo! 

Sloutas nusišypsojo. Jam buvo malonu vėl čia sugrįžti nors ke- 
lioms akimirkoms. Jis jau žinojo, ką reikėjo: Orisas pažnibždėjo. Di- 
ližanas pasieks Išorinių Postų Depą - Taierio mokyklą aname pasau- 
lyje - dar prieš auštant. Gal pavyks sugauti berniukus tenai, jeigu jie 
užtruks. Jei ne, jų laukia Prakeiktos Žemės. Skaudu ir pikta darėsi pri- 
siminus, kad su Sojerio išpera dabar ir Ričardas, bet jeigu reikės kaž- 
ką aukoti... ką g1, Orisas juk taip pat neteko sūnaus ir išgyveno. 

Vienintelė priežastis, kodėl Džekui pavyko taip ilgai išgyventi, 
buvo jo atskira prigimtis: kai jis persikeldavo į Teritorijas, visuomet 
patekdavo į analogišką vietą, iš kurios iškeliavo. O Sloutas visad at- 
sidurdavo ten, kur yra Orisas, tai yra visai ne ten, kur reikėjo būti... 
kad 1r dabar, pavyzdžiui. 

- Tau jau nebeilgai seksis, mielas drauguži, - tarė Orisas. Diliža- 
nas vėl smarkiai krestelėjo. Orisas perkreipė lūpas, paskui nusišypso- 
jo. Jeigu niekas nepasikeis, situacija paprastėja, nors galutinis susidū- 
rimas žada būti platesnės ir gilesnės reikšmės. 

Užteks. 

Jis užsimerkė ir sukryžiavo rankas. Vieną akimirką skausmas nu- 
diegė deformuotą koją... o atsimerkęs Sloutas pamatė savo kambario 
lubas. Kaip visuomet papildomi svarai užgriuvo jį visu svoriu, širdis 
nustebusi dvigubai suplakė ir ėmė tvinksėti greičiau. 

Morganas atsistojo ir paskambino į Vakarinės pakrantės avia- 
kompaniją. Po valandos ir dešimties minučių jis jau paliko Los An- 
dželą. Staigiai 1r netikėtai kylant lėktuvui, Sloutas kaip paprastai pa- 
sijuto, tarsi į užpakalį būtų įstatyta lietlempė. Lėktuvas nusileido 
Springfilde be dešimties šešios vietos laiku, kaip tik tada, kai Orisas 
artėjo Teritorijose prie Išorinių Postų Depo. Sloutas išsinuomojo 
“Hertz" sedaną ir štai stovi čia. Amerikietiškos kelionės tikrai turi 
privalumų. 

Jis išlipo iš automobilio suskambus rytiniams varpams ir nupėdi- 
no į Taierio mokyklos miestelį, iš kur visai neseniai pabėgo jo sūnus. 

Viskas čia buvo kaip eilinį rytą. Koplyčios varpai skambino įpras- 
tą rytinę melodiją: kažkokią klasiką, bet ne visai atpažįstamą, galėjo 
būti “Te Deum“, bet ne tai. Mokiniai ėjo į valgyklą arba rytinius už- 
siėmimus. Jie atrodė gal kiek tylesni nei paprastai ir visi šiek tiek pa- 
blyškę bei apsvaigę, tarsi būtų sapnavę tą patį negerą sapną. 

Taip, žinoma, ir buvo, pagalvojo Sloutas. Jis stabtelėjo priešais 
tuokia, kaip viskas čia nerealu. Tokie ir turi būti sutvėrimai, gyvenan- 
tys vietose, kur riba tarp pasaulių yra labai siaura. Jis apėjo pastatą 1š 
šono ir stebėjo, kaip šlavėjas renka tviskančias it deimantai stiklo du- 
ženas. Per jo sulenktą nugarą Morganas Sloutas matė Nelson Hauzo 
poilsio kambaryje sėdintį ir aklai spoksantį animacinius filmus ne- 
įprastai tylų Albertą Burbulą. 

Sloutas patraukė Depo link, mintimis grįžęs prie pirmojo karto, 
kai Orisas persikėlė į šitą pasaulį. Jis pajuto, kad prisimena tą laiką su 
nostalgija, kuri, gerai pagalvojus, atrodo klaikiai groteskiška: šiaip ar 
taip, tada jis vos nenumirė. Jie abu vos nemirė. Bet tai buvo šeštojo 
dešimtmečio viduryje, o dabar jis pats jau įpusėjo šeštą dešimtį. Per 
tą laiką daug kas pasikeitė. 

Jis ėjo namo iš kontoros, saulė leidosi į Los Andželo purpurinę ir 
dūminę geltoną miglą (tada smogas tik pradėjo tirštėti). Jis stovėjo 
Saulėlydžio bulvare ir žiūrinėjo reklaminį naujos Pegi Li plokštelės 
stendą, kai netikėtai pajuto galvoje šaltį. Atrodė, jog jo pasąmonėje 

atsivėrė kažkoks šaltinis, trykštantis kažkuo keistu, primenančiu... 
primenančiu... 

(spermą) 

„ne, jis negalėjo tiksliai pasakyti, kuo būtent. Bet jis greitai suši- 
lo, tapo pažįstamu, ir Sloutas pamažu suvokė, jog ten jis, Orisas, ir ta- 
da viskas apsivertė kaip slaptos durys, kurių vienoje pusėje knygų 
spinta, o kitoje - “ČCipendeilo" tualetinis staliukas, puikiai derantys 
prie interjero. Ir štai prie smailanosio 1952 metų “Fordo" sėdi Orisas 
sų dviborčiu švarku ir Džono Penski kaklaraiščiu; Orisas, kuris kaso- 
si klyną, nes nepratęs dėvėti glaudžių. 

Sloutas prisiminė, kad vienu metu automobilis vos neužlėkė ant 
šaligatvio, 1r tuomet jis, perėjęs į pasąmonės balsą, ėmė vairuoti pats, 
kad jo dvynys galėtų spoksoti į visas puses apkvaitęs iš pasitenkini- 
mo. Likusi Morgano Slouto dalis taip pat buvo patenkinta. Jis jautėsi 
laimingas - kaip žmogus, kuris aprodo draugui naują savo namą ir 
mato, kad būstas jam taip pat patinka. 

Orisas nuvažiavo į “Storulio užeigą“, truputį pavargęs su jam ne- 
pažįstamais pinigais, užsisakė mėsainį, skrudintų bulvių ir šokoladinį 
kokteilį, lengvai tardamas žodžius. Pirmą kąsnį kando atsargiai... o 
paskui viską prarijo kaip Vulfas pirmąjį savo mėsainį. Jis kimšo bul- 
ves viena ranka, kita sukiojo radiją, ieškodamas viliojančių melodijų: 
Perio Komo, orkestro, pirmų ritmų ir bliuzų. Išgėręs kokteilį, Orisas 
užsisakė visko po antrą porciją. 

Įpusėjęs antrą mėsainį, jis - Sloutas ir Orisas, abu, - pasijuto blo- 
gai. Staiga kepti svogūnai pasirodė per aštrūs, per sotūs, visur padvel- 
kė išmetamosiomis dujomis. Rankas ėmė neapsakomai niežtėti. Jis 
nusivilko švarką (antrasis kokteilis, šįkart kavos, apvirto ir paliejo le- 
dus ant “Fordo"' sėdynės) ir apžiūrėjo savo rankas. Ant jų atsirado 
šlykščios raudonos dėmės, jos plėtėsi. Spazmas sutraukė skrandį, jis 
iškišo galvą pro langą ir vemdamas ant padėklo pajuto, kad Orisas 
skrenda iš jo, grįžta į savo pasaulį... 

- Gal galiu kuo padėti, sere? 

- Hmmm? - pažadintas iš savo apmąstymų, Sloutas apsidairė. Ša- 
lia stovėjo aukštas šviesiaplaukis vaikinas, tikriausiai aukštesniųjų 
klasių moksleivis. Jis buvo apsirengęs paprastai: niekam tikusiu mė- 
lynos flanelės sportiniu švarku, marškiniais prasegiota apykakle ir nu- 
trintais “Levi's" džinsais. 

Vaikinas nubraukė plaukus nuo akių, kurių žvilgsnis buvo toks pat 
apsiblausęs. 

- Aš esu Eteridžas, sere. Tik norėjau paklausti, gal reikia padėti? 
Jūs atrodėte... pasiklydęs. 

Sloutas šyptelėjo. Norėjo atsakyti: Ne, tai tu taip atrodai, mano 
drauge, - bet nepasakė. Viskas gerai. Sojerio atžala vis dar buvo lais- 
va, bet Sloutas žino, kur jis keliauja, vadinasi, Džekis pririštas gran- 
dine. Nematoma, bet visgi grandine. 

- Pasiklydau praeityje, štai ir viskas, - atsakė jis. - Seni laikai. Aš 
čia studijuoja. Ričardas Sloutas. 

Eteridžo akys vieną akimirką dar labiau susidrumstė, žvilgsnis at- 
rodė sutrikęs. Po kurio laiko jis prablaivėjo. 

- Aišku. Ričardas! - šūktelėjo jis. 

- Netrukus eisiu susitikti su direktoriumi. Bet prieš tai norėjau ap- 
sidairyti. 

- Na, manau, jog tai gera mintis, - vaikinas patikrino laikrodį. - Šį- 
ryt turiu padėti dengti stalus, tad jeigu viskas gerai... 

- Įsitikinęs. 

Eteridžas linktelėjo, vangiai nusišypsojo ir nupėdino sau. 

Sloutas palydėjo jį akimis, po to nužvelgė žemę iki Nelson Hau- 
zo. Pastebėjo išdaužtą langą. Tikslus šūvis. Logiška - daugiau negu 
logiška - manyti, jog berniukai persikėlė į Teritorijas iš čia. Panorė- 
jęs galėjo juos pasekti. Žengti vidun - juk ant durų nėra spynos - ir 
dingti. O atsirasti ten, kur dabar yra Oriso kūnas. Tai bus kažkur ne- 
toli, gal netgi prie pat Depo. Jokių bėdų patekti į vietą, šimtus mylių 
nuo reikiamo taško Teritorijose, 17 sukarti tą atstumą vežimu ar, dar 
blogiau, tuo, ką jo tėvas vadino “savo dviem". 

Berniukai, reikia manyti, jau bus iškeliavę. Į Prakeiktas Žemes. Jei 
taip, Prakeiktos Žemės juos pribaigs. O Sanlaito Gardnerio dvynys 
Osmondas puikiausiai pajėgs išspausti visa, ką žino tas Andersas. Os- 
mondas su savo klaikiu sūnumi. Visiškai neverta migruoti. 

Nebent tik apsidairyti. Nors porą sekundžių atsigauti ir pasidžiaug- 
ti persikūnijimu į Orisą. 

Ir įsitikinti, žinoma. Visą gyvenimą nuo pat vaikystės jis nuolat 
tikrino. 

Sloutas apsidairė, ar Eteridžas tikrai nuėjęs, tada atidarė Depo du- 
ris ir įėjo į vidų. 

Kvapas čia buvo sunkus, troškus ir nepaprastai nostalgiškas - se- 
no grimo ir brezentinių dekoracijų kvapas. Vieną sekundę jam pasi- 

rodė, kad padarė kai ką dar nuostabesnio už persikėlimą; jis pajuto, 
kad gali grįžti laiku į studijų metus, kai su Filu Sojeriu buvo dėl teat- 
ro pamišę studentai. 

Po kurio laiko Slouto akys priprato prie prieblandos, ir jis įžiūrėjo 
nepažįstamą, šleikščiai sentimentalų rekvizitą: gipsinį Palaso biustą 
“Varno" pastatymui, ekstravagantišką paauksuotą narvelį, butaforinę 
knygų lentyną ir prisiminė, kad stovi Taierio mokyklos “mažajame 
teatre". 

Jis padelsė, giliai traukdamas dulkes, po to pasisuko į dulkiną sau- 
lės spindulį, krentantį pro mažą langelį. Šviesa sujudėjo ir pasidarė 
tamsiai geltona, lempos šviesa. Jis buvo Teritorijose. Tiesiog taip pa- 
prastai atsidūrė Teritorijose. Persikėlimo greitis gniaužė kvapą. Pa- 
prastai būdavo pauzė, atsirasdavo kėlimosi iš vienos vietos į kitą jaus- 
mas. Ta cenzūra buvo proporcinga atstumui, kuris skyrė abi puses: 
Sloutą ir Orisą. Sykį, kai jis migravo iš Japonijos, kur derėjosi su bro- 
liais Šo dėl siaubingo romano apie tai, kaip kažkoks išprotėjęs nindzė 
grasina Holivudo žvaigždėms, pauzė buvo tokia ilga, jog Morganas 
išsigando, kad amžiams pasiliks tuščioje, bejausmėje skaistykloje, ku- 
ri egzistuoja tarp abiejų pasaulių. Bet šįkart jie buvo taip arti... taip ar- 
ti! Kaip tais retais atvejais, pagalvojo Sloutas, 

(pagalvojo Orisas) 

kai vyras ir moteris vienu metu pasiekia orgazmą ir krenta sekse 
kartu. 

Išdžiūvusių dažų ir brezento kvapą pakeitė lengvas, malonus Te- 
ritorijų alyvos kvapas. Ant stalo lėtai degė lempa, virš jos rangėsi dū- 
melis. Kairėje buvo padengtas stalas, ant lėkščių matėsi maisto liku- 
čiai. Trijose lėkštėse. 

Orisas priėjo arčiau, kaip visad vilkdamas nesveiką savo koją. Jis 
pakėlė vieną lėkštę, kad ant jos kristų mirganti lempos šviesa. Kas 
valgė iš šitos? Andersas, Džeisonas ar Ričardas... berniukas, kuris 
dar būtų ir Raštonas, jeigu mano sūnus būtų gyvenęs"? 

Raštonas nuskendo maudydamasis tvenkinyje netoli Didžiųjų rū- 
mų. Ten buvo puota. Orisas su Žmona smarkiai prisigėrė, kepino 
karšta saulė. Berniukas, dar visai mažas, snaudė. Orisas pasimylėjo su 
žmona ir taip pat užmigo popiečio saulėje. Jį pažadino vaiko riksmas. 
Atsibudęs Raštonas nuėjo prie vandens, jis mokėjo kapstytis šuniuku, 
todėl neapsižiūrėjęs nuplaukė tolokai nuo kranto, o tik tada išsigando. 
Orisas nušlubčiojo prie tvenkinio, nėrė 1r plaukė, kiek leido jėgos. Tai 

koja, jo prakeikta koja sutrukdė priplaukti laiku ir kainavo sūnaus gy- 
vybę. Kai jis pasiekė berniuką, tas burbuliavo. Orisui pavyko nutver- 
ti jį už plaukų ir ištempti į krantą... bet Raštonas jau buvo nebegyvas 
ir pamėlęs. 

Margarita mirė nepraėjus šešioms savaitėms. 

Po septynių mėnesių Morgano Slouto sūnelis vos nenuskendo 
Vestvudo baseine per jaunųjų plaukikų treniruotę. Jį ištraukė iš van- 
dens tokį pat pamėlusį kaip Raštonas, bet gelbėtojas ėmė gaivinti bur- 
na į burną, ir Ričardas Sloutas atsigavo. 

Nuo likimo nepabėgsi, pagalvojo Orisas, ir staiga jo dėmesį pa- 
traukė stiprus knarkimas. 
nio, jo kiltas buvo užvirtęs iki pat kelnių. Šalimais gulėjo apverstas 
molinis vyno ąsotis. Plaukai buvo sulipę nuo gėrimo. 

Andersas kriuktelėjo, sudejavo, lyg sapnuotų negerą sapną. 

Joks sapnas negali būti blogiau už tai, kas tavęs laukia, - niūriai 
pagalvojo Orisas. Jis žengė dar žingsnį, paltas plaikstėsi apie kojas. 
Pažiūrėjo į Andersą be jokio gailesčio. 

Sloutas galėjo suplanuoti žmogžudystę, bet įvykdyti ją kiekvieną 
kartą tekdavo persikėlusiam iš Teritorijų Orisui. Tai Orisas Slouto kū- 
ne bandė pagalve uždusinti mažąjį Džeką Sojerį, kai kitame kamba- 
ryje klykė imtynių komentatorius; būtent Orisas stebėjo Filo Sojerio 
nužudymą Jutoje, kaip ir Filo Sojerio antrininko, bendruomenės rūmų 
nario princo Filipo Sotelio nužudymą Teritorijose. 

Sloutas turėjo polinkį kraujui, bet buvo alergiškas jam kaip Orisas 
Amerikos maistui ir orui. Būtent Morganas iš Oriso, kadaise pravar- 
džiuotas Šlubiu Orisu, visuomet įvykdydavo Slouto suplanuotas už- 
duotis. 

Mano sūnus mirė, jo dar gyvas. Sotelio sūnus mirė. Sojerio - gy- 
vas. Bet tai galima ištaisyti. Tai bus ištaisyta. Nematysit jūs jokio Ta- 
lismano, brangūs bičiuliai. Jūs pasmerkti radioaktyviai Outlio, versi- 
jai, abu pasmerkti mirti, kad mirties svarstyklės išsilygintų. Nuo liki- 
mo nepabėgsi. 

- O jeigu nuo jo pabėgsi, nuo manęs tai tikrai neištrūksi, - ištarė jis 
balsu. 

Vyras, miegąs ant gulto, sudejavo, lyg išgirdęs. Orisas žengė dar 
žingsnį artyn, tikriausiai ketindamas pažadinti spyriu. Tolumoje dun- 
dėjo kanopos, žvangėjo pakinktai, kimiai plyšojo vežikas. 

Ten turi būti Osmondas. Gerai. Tegu jis čia tvarkosi; jam nesino- 
rėjo vargti su įkaušusiu žmogumi, kai ir taip žinojo, ką gali iš jo iš- 
girsti. 

Orisas nušlubčiojo prie durų, atsidarė jas ir nužvelgė pasakišką 
persiko spalvos Teritorijų saulėtekį. Triukšmas girdėjosi 1š tos, saulė- 
tekio, pusės. Valandėlę pasigrožėjęs, jis pasisuko atgal į vakarus, kur 
dangus tebebuvo šviežios mėlynės spalvos. Žemė buvo tamsi... bet 
pirmieji saulės spinduliai atsimušė į dvi ryškias lygiagrečias juostas. 

Berniukai, jūs iškeliavote į savo mirtį, - sa pasitenkinimu pagalvo- 
j0 Orisas... o tada galvon toptelėjo dar malonesnė mintis: jie galbūt 
jau mirę. | 

- Gerai, - tarė Orisas ir užsimerkė. 

Po akimirkos Morganas Sloutas jau ieškojo Taierio mokyklos te- 
atrėlio durų ir planavo kelionę į vakarinę pakrantę. 

Pats laikas pakeliauti atsiminimų alėja, nutarė jis. Nuvykti į Kali- 
fornijos miestelį, pavadinimu Point Venutis. Bet prieš tai apsilankyti 
rytuose, pas Karalienę, o tada... 

- Jūros oras, - pasakė jis Palaso biustui, - išeis man į naudą. 

Jis grįžo į depą, truktelėjo nosimi iš mažo buteliuko (tada jau ne- 
bejautė nei brezento, nei grimo kvapo) ir atsigavęs nudrožė prie savo 
automobilio. 


IV DAUS 


Talismanas 


Andersas 


Džekas staiga pajuto, kad bėga oru kaip koks animacinio filmo he- 
rojus, prieš nukrisdamas du tūkstančius pėdų žemyn. Bet krito ne du 
tūkstančius pėdų. Vos spėjo suvokti, kad kojom nesiekia žemės, ir nu- 
krito ant jos iš keturių penkių pėdų aukščio. Jis susverdėjo, bet būtų 
išsilaikęs stačias, Jeigu ne tiesiai ant jo nugriuvęs Ričardas. Abu nu- 
sirito kūlvirsčiais. 

- Saugokis, Džekai! - rėkė Ričardas, pats tikriausiai nė neketinda- 
mas klausytis savo patarimo, nes buvo smarkiai užsimerkęs. - Saugo- 
kis vilko! Saugokis misterio Dafrio! Saugokis... 

- Liaukis, Ričardai! - tie kurtinantys riksmai gąsdino jį labiau nei 
kas kita. Draugas atrodė išprotėjęs, visiškai išprotėjęs. - Baik, mes 1š- 
sigelbėjom! Jie dingo! 

- Saugokis Eteridžo! Saugokis kirminų! Saugokis, Džekai! 

- Ričardai, jų nėra! Apsidairyk, vardan Džeisono! 

Džekas dar nespėjo to padaryti pats, bet jis žinojo, kad jiems pa- 
vyko: oras buvo ramus ir grynas, naktis visiškai tyli, girdėjosi tik pa- 
laimingai šilto vėjelio dvelksmas. 

- Saugokis, Džekai! Saugokis, Džekai! Saugokis, saugokis, saugo- 
kis... 

Kaip niekam tikęs aidas galvoje atsiliepė šunimis virtusių berniu- 
kų choras: Kel-gis, gel-gis, gel-gis! Prašou, prašou, prašou! 

- Saugokis, Džekai! - klykė Ričardas. Jis gulėjo veidu į žemę ir 
panėšėjo į karštą musulmoną, pasiryžusį susitaikyti su Alachu. - 
SAUGOKIS! VILKAS! PRIŽIŪRĖTOJAI! DIREKTORIUS! SAU- 
GO... 

Persigandęs, jog draugas iš tikro galėjo išprotėti, Džekas pakėlė jo 
galvą už pakarpos ir skėlė antausį. 

Ričardo riksmas nutilo. Jis dėbsojo į Džeką, o tas matė, jog ant jo 
žando lyg raudona tatuiruotė ryškėja jo plaštakos kontūrai. Bet gėdą 
greitai nugalėjo smalsumas, kur jie atsidūrė. Sklido kažkokia šviesa, 
antraip jis nebūtų matęs tos raudonos dėmės. 

Dalį atsakymo pašnibždėjo jo širdis, o tai buvo tikra ir patikima... 
bent jau kol kas. 

Išoriniai Postai, Džeki. Dabar esi Išoriniuose Postuose. 

Bet nebuvo laiko apie tai galvoti daugiau, reikėjo grąžinti Ričardą 
į normalią būseną. 

- Ar viskas gerai, Riči? 

Draugo žvilgsnis buvo įskaudintas ir nustebęs. 

- Tu man trenkei, Džekai. 

- Plojau antausį. O ką gi daugiau daryti su isterikuojančiais žmo- 
nėmis? 

- Aš neisterikavau! Niekad per savo gyvenimą nesu isterikavęs... 
- Ričardas nutilo ir stryktelėjo ant kojų dairydamasis kaip nesavas. - 
Vilkas! Reikia saugotis vilko, Džekai! Jeigu pavyktų persigauti per 
tvorą, jis mūsų nepasiektų! 

Berniukas jau būtų puolęs į tamsą ir lėkęs prie grandinių tvoros, 
kuri liko aname pasaulyje, jeigu Džekas nebūtų jo suturėjęs. 

- Vilko nebėra, Ričardai. 

- Ą? 

- Mums pavyko. 

- Ką čia šneki... 

- Čia Teritorijos, Ričardai! Mes esame Teritorijose! Persikėlėme 
čia! Ir tu vos neišlupai man rankos, ateiste, - pagalvojo Džekas, trin- 
damas maudžiantį petį. - Kitą kartą, kai sugalvosiu ką nors perkelti, 
pasiieškosiu tikrai mažo vaiko, tokio, kuris tiki Santa Klausu ir Vely- 
kų Kiškiu. 

- Tai juokinga, - lėtai ištarė Ričardas. - Toks dalykas, kaip Terito- 
rijos, neegzistuoja, Džekai. 

- Jeigu ne, - atšovė Džekas, - tai kodėl tas didelis baltas vilkas da- 
bar nekanda tau į užpakalį? Ar tas prakeiktas tavo direktorius? 

Ričardas pažiūrėjo į draugą, prasižiojo kažką sakyti, o tada visai 
užsičiaupė. Po to truputį įdėmiau (bent tai pasirodė Džekui) apsidai- 
rė. Džekas apsižvalgė taip pat, mėgaudamasis oro gaivumu ir šiluma. 
Morganas su gauja savo bepročių gali išlįsti bet kurią sekundę, bet da- 
bar jis neatsispyrė grynai gyvuliškam džiaugsmui, jog vėl čia sugrįžo. 

Jie stovėjo lauke. Į visas puses bėgo aukštos, geltonos žolės su 
plaukuotomis varpomis laukas; tai nebuvo kviečiai, tiesiog kažkokie 
javai. Vėjelis guldė juos paslaptingomis, bet mielomis bangelėmis. 
Dešinėje, ant neaukštos kalvelės stovėjo medinis pastatas, priešais jį 
ant stulpo kabojo žibintas. Po stikliniu gaubtu pleveno geltona, beveik 
akinanti liepsna. Džekas pastebėjo, jog tas statinys aštuonkampis. 

Berniukai atsidūrė Teritorijose už žibinto skleidžiamos šviesos rato, o 
kitoje jo pusėje matėsi kažkoks metalinis daiktas, kuris tviskėjo žibin- 
to šviesoje. Džekas dirstelėjo į tą sidabro tviskesį... ir suprato. Tad jis 
pajuto ne nuostabą, o pasitvirtinusius lūkesčius. Atrodė, tarsi dvi di- 
delės mozaikos detalės - viena Amerikoje, kita Teritorijose - dailiai 
sutapo viena su kita. 

Ten buvo geležinkelio bėgiai. Nors tamsoje buvo neįmanoma nu- 
statyti kryptį, Džekas įtarė, kur link jie veda. 

Į vakarus. 


- Einam, - pasakė Džekas. 

- Aš nenoriu ten eiti, - spyrėsi Ričardas. 

- Kodėl? 

- Vyksta per daug keisti dalykai, - Ričardas suvilgė lūpas. - Tame 
name gali būti kas tik nori. Šunys. Bepročiai, - jis vėl apsilaižė. - Kir- 
minai. 

- Jau sakiau, kad esame Teritorijose. Visos beprotystės išrūko, čia 
švaru. Po šimts, Ričardai, negi neužuodi? 

- Jokių Teritorijų nėra, - vos girdimai paprieštaravo berniukas. 

- Apsidairyk. 

- Ne, - atsakė Ričardas. Jo balsas buvo plonesnis negu kada nors 
anksčiau, iki pasiutimo užsispyrusio vaiko balsas. 

Džekas išrovė saują žolės su ilgais akuotais. 

- Pažiūrėk čia! 

Ričardas nusisuko. 

Džekui užėjo noras gerai jį papurtyti. 

Bet užuot tai padaręs jis numetė žolę, mintyse suskaičiavo iki de- 
šimties 1r patraukė į kalvą. Pažiūrėjęs į kojas pamatė, jog vilki kažką 
panašų į odinius kaubojaus drabužius. Ričardas buvo apsirengęs pa- 
našiai, o ant kaklo ryšėjo raudoną skarelę ir atrodė tarsi iš Frederiko 
Remingtono* paveikslo. Džekas palietė savo kaklą ir rado tokią pat 
skarelę. Apsičiupinėjęs suprato, jog nuostabiai šiltas Mailo Kigerio 


* Frederikas Remingtonas (1861-1909) - dailininkas, iliustratorius, skulp- 
torius, pasižymėjo realistiniu Amerikos Vakarų vaizdavimu. 

paltas virto ryškiaspalviu meksikietišku pledu. Lažinuosi, kad atrodau 
kaip iš tabako reklamos, - pagalvojo Džekas ir šyptelėjo. 

Kai draugas, palikęs jį, ėmė lipti į viršų, Ričardo veide pasirodė 
siaubinga panika. 

- Kur tu eini? 

Džekas atsigręžė ir sugrįžo. Apglėbęs draugą per pečius, su gailes- 
čiu pažvelgė į jį ir tarė: 

- Negalime čia likti. Kai kas tikriausiai matė, kaip mes išnykome. 
Gali būti, jog jie atseks įkandin, jeigu pajėgs. Aš to nežinau. Apie vi- 
sa tai valdančius dėsnius Žinau ne ką daugiau negu penkių metų vai- 
kas apie magnetizmą: žino, kad traukia arba stumia. Bet kol kas 
mums daugiau nieko nereikia Žinoti. Turime iš čia dingti. Pasakoji- 
mas baigtas. 

- Aš sapnuoju visa tai, Žinau. 

Džekas parodė galva į apgriuvusį pastatą. 

- Gali eiti arba likti čia. Jeigu nori čia pasilikti, sugrįšiu, kai apžiū- 
rėsiu tą namą. 

- Nieko iš tikro čia nėra, - pasakė Ričardas. Jo plikos akys be aki- 
nių buvo išsiplėtusios, tuščios ir miglotos. Jis pakėlė galvą į juodą Te- 
ritorijų dangų su nepažįstamais keistais žvaigždynais, krūptelėjo ir 
nusisuko. - Aš karščiuoju. Tai gripas. Visur čia siaučia gripas. Tai 
kliedesiai. Tu svečiuojiesi mano kliedesiuose kaip kviestinė žvaigždė, 
Džekai. 

- Gerai, pasitaikius progai nusiųsiu Kliedesių aktorių gildijai savo 
vizitinę kortelę, - pasakė Džekas. - O kol kas kodėl tau nelikus čia, 
Ričardai? Jeigu niekas nevyksta iš tikro, tai nėra ko jaudintis. 

Jis nusisuko galvodamas, jog dar pora tokių pokalbių kaip Alisai 
per arbatėlę, ir Ričis įtikins jį, jog jis yra pamišęs. 

Sojeris buvo pasiekęs kalvos vidurį, kai pasivijo draugas. 

- Būčiau grįžęs pas tave, - tarė Džekas. 

- Žinau, - atsakė Ričardas. - Tik pamaniau, jog geriau jau eisiu 
kartu. Vis vien tai tik sapnas. 

- Gerai, tik prikąsk liežuvį, jeigu užtiksim ten ką nors, - paprašė 
Džekas. - Man regis, kažkas tenai yra - Žiūrėjo pro langą. 

- Ką ketini daryti? - paklausė Ričardas. 

Džekas nusišypsojo. 

- Groti iš klausos, Riči. Tuo užsiimu nuo tada, kai palikau Niū 
Hampšyrą. Groju iš klausos. 

Jie pasiekė prieangį. Ričardas mėšlungiškai įsikibo Džekui į petį. 
Tas rūškanai į jį pažiūrėjo: patentuotas kanzasietiškas Ričio gniaužtas 
1ma įkyrėti. 

- Kas? - paklausė Džekas. 

- Čia iš tikro sapnas, - pasakė Ričardas, - ir aš galiu tai įrodyti. 

- Kaip? 

- Mes nebekalbam angliškai, Džekai! Kalbam kažkokia kita kalba, 
kalbam puikiai, bet ne angliškai! 

- Taip, - sutiko Džekas. - Keista, ar ne? 

Jis vėl ėmė lipti laiptais, palikęs prasižiojusį Ričardą apačioje. 

Po kurio laiko Sloutas atsipeikėjo ir puolė laipteliais įkandin Dže- 
ko. Lentos buvo perkrypusios, išsiklibinusios ir šerpetuotos. Vietomis 
pro plyšius kyšojo tų javų ilgais akuotais stiebai. Iš tamsos berniukai 
girdėjo mieguistą vabzdžių čirškimą; jis nebuvo toks spiegiantis kaip 
žiogų, daug malonesnis. Daug kas čia maloniau, pastebėjo Džekas. 

Žibintas liko už nugarų, ant durų krito ilgi berniukų šešėliai. Ant 
tų durų buvo prikalta sena lentelė su užrašu. Vieną akimirką Džekui 
raštas pasirodė kaip neįskaitoma rusų kirilica, bet paskui tapo aiškus, 
1r užrašas jo nė kiek nenustebino. DEPAS. 

Džekas pakėlė ranką belsti, bet po to papurtė galvą. Jis nebels. Tai 
ne privati valda; užrašyta DEPAS, kuris asocijuojasi su vieša vieta... 
vieta, kur lauki “Greyhaund" autobusų ar “Amtrak? traukinių, kur įli- 
pi keliaudmas į Draugiškas Padanges. 

Jis stumtelėjo duris. Prieangy pasitiko draugiška lempos šviesa ir 
aiškiai nedraugiškas balsas. 

- Nešdinkis, šėtone! - suriko girgždantis balsas. - Nešdinkis, aš iš- 
vykstu ryte! Prisiekiu! Traukinys pašiūrėje! Nešdinkis! Pažadėjau, 
kad važiuosiu, tai važiuosiu, o dabar eik... eik 17 palik mane ramy- 
bėje! 

Džekas susiraukė. Ričardas išsižiojo. Kambarys buvo švarus, bet 
labai senas. Lentos taip išsiklaipiusios, jog sienos atrodė banguotos. 
Ant sienos kabojo pašto karietos, didelės kaip banginių medžiotojų 

laivas, paveikslas. Kambarį į dvi dalis skyrė senas prekystalis tokiu 
pat banguotu kaip sienos viršumi. Už jo kabojo grifelinė lentelė su už- 
rašu: “Karieta atvyksta“, šalia jos - kitas tvarkraštis “Karieta išvyks- 
ta". Žvelgdamas į tas lentas Džekas pagalvojo, kad daug metų jose 
niekas nieko nerašė; net jeigu pamėgintų brūkštelėti ką nors minkšta 
kreida, lentelės sutrupėtų ir nukristų ant grindų. 

Vienoje prekystalio pusėje stovėjo neregėto dydžio smėlio laikro- 
dis. 

- Ar negali palikti manęs ramybėje? Pažadėjau tau, kad važiuosiu, 
tai važiuosiu! Prašau, Morganai! Pasigailėk! Pažadėjau, jei netiki ma- 
nimi, pažiūrėk į pašiūrę! Traukinys paruoštas, prisiekiu, traukinys pa- 
ruoštas! 

Ir taip toliau, ir panašiai.- Tai kartojo stambus pagyvenęs vyras, su- 
sigūžęs tolimajame kambario kampe. Džekas spėjo, kad jis siekia ne 
mažiau šešių pėdų trijų colių; nepaisant senio nusižeminusios pozos, 
lubos buvo vos keturi coliai virš galvos. Vyras galėjo būti septynias- 
dešimties ar net gerai išsilaikęs aštuoniasdešimtmetis. Balta it sniegas 
barzda prasidėjo po pat akimis ir krito ant krūtinės. Pečiai buvo pla- 
tūs, nors dabar taip sulinkę, jog atrodė, kad žmogus ilgus metus buvo 
priverstas tampyti didelius svorius. Apie akis ir kaktoje buvo įsirėžu- 
sios gilios raukšlės, oda vaškinė, gelsva. Senis vilkėjo baltą raudonai 
ataustą kiltą ir atrodė mirtinai išsigandęs. Dėjosi dideliu viršininku, 
bet neturėjo jokios valdžios. 

Džekas metė žvilgsnį į Ričardą, kai senolis paminėjo Ričardo tė- 
vo vardą, bet draugas nebuvo pajėgus pastebėti tokias smulkmenas. 

- Aš ne tas, kuo jūs mane laikote, - pasakė eidamas prie senio Dže- 
kas. 

- Nešdinkis! - suriko tas. - Neapmausi! Numanau, kad velnias ga- 
li užsidėti malonų veidą! Nešdinkis! Aš važiuosiu! Jis parengtas iš- 
vykti 1š pat ryto! Pasakiau, kad važiuosiu, tai ir ištesėsiu žodį, o da- 
bar eik, gerai? 

Ant Džeko peties dabar kabėjo ne kuprinė, o lauknešėlis. Pasiekęs 
prekystalį, berniukas atrišo jį, pastūmė į šoną veidrodėlį ir ryšelį su- 
jungtų pagaliukų. Pirštai surado, ko ieškojo, 1r ištraukė. Tai buvo mo- 
neta, kurią taip seniai jam davė kapitonas Farenas, moneta su Kara- 
liene ant vienos pusės ir grifonu - ant kitos. Jis padėjo ją ant stalo, 
maloni kambario šviesa sugavo mielą Lauros de Luizian profilį. Ir vėl 
Džekas nusistebėjo dėl nepaprasto jos panašumo į jo mamą. 4r jos at- 

rodo tokios panašios tik iš pradžių? Ar panašumas sustiprėja, kai aš 
apie jį galvoju? Negi aš pats jas kažkaip suplaku į vieną? 

Senis Džekui prisiartinus nulindo dar toliau; atrodė, jog jis išlįs 
pro sieną. Jis ėmė isteriškai vapėti. Kai berniukas tėškė ant stalo mo- 
netą nelyginant blogietis vesterne, reikalaujantis gerti, senis staiga nu- 
tilo. Jis spoksojo į pinigą išpūtęs akis, virpančiais seilėtų lūpų kampu- 
čiais. Akys nukrypo į Džeką ir tik dabar jį pamatė. 

- Džeisonas, - drebančiu balsu sududeno jis. Bejėgiško agresyvu- 
mo neliko nė ženklo. Balsas drebėjo ne iš siaubo, o iš pagarbios bai- 
mės. - Džeisonas! 

- Ne, - pasakė berniukas. - Mano vardas... - jis nutilo supratęs, jog 
jo vardas šitoje keistoje kalboje yra ne Džekas, bet... 

- Džeisonai! - suriko senis ir krito ant kelių..- Džeisonai, tu atėjai! 
Tu čia, ir viskas bus gerai, taip, mums bus gerai, viskas bus gerai, vis- 
kas pasitaisys! 

- Ei, - sutrikęs tarė Džekas, - na, tikrai... 

- Džeisonai! Džeisonas atvyko, Karalienė pasitaisys, viskas pasi- 
taisys ir bus gerai! 
gu verksmingam garbinimui, pasisuko į Ričardą... bet pagalbos nesu- 
laukė. Ričardas gulėjo išsitiesęs ant grindų ir miegojo arba puikiai ap- 
simetinėjo. 

- Velnias, - tarstelėjo Džekas. 

Senis klūpėjo ir verkšlendamas kažką balbatavo. Situacija perėjo 
iš tiesiog juokingos į kosmiškai komišką. Džekas rado pakeliamą len- 
tą ir nuėjo už prekystalio. 

- O, stokis, gerasis ir ištikimasis tarne, - pasakė jis. Įdomu, pagal- 
vojo jis, ar Kristus su Buda neturėjo tokių problemų. - Kelkis, bičiuli. 

- Džeisonas! Džeisonas! - rypavo senis. Jo balti plaukai krito ant 
berniuko kojų, kai depo prižiūrėtojas pasilenkęs ėmė jas bučiuoti. Ir 
tai nebuvo vien pakštelėjimai, o garsūs, seilėti bučiniai. Džekas ėmė 
bejėgiškai kikenti. Jam pavyko ištrūkti iš Ilinojaus ir štai dabar stovi 
pašto karietų stotyje vidury javų lauko kažkur Išoriniuose Postuose, 
Ričardas miega prie durų, o keistas senis bučiuoja jam kojas ir kute- 
na barzda. 

- Stokis! - sušuko juokdamasis Džekas. Jis mėgino trauktis atbu- 
las, bet sutrukdė stalas. - Stokis, o gerasis tarne! Stokis, užteks! 

- Džeisonai! Pakšt! Viskas bus gerai! Pakšt-pakšt! 


120 


Ir viskas pasitaisys, - pagalvojo Džekas, kai senis bučiavo jo kojų 
pirštus pro sandalus. - Aš ir nežinojau, kad Teritorijose jie skaito Ro- 
bertą Bernsą... 

Pakšt-pakšt-pakšt. 

O, ne, daugiau to nepakęsiu. 

- STOKIS! - suriko jis 1š visų plaučių, ir prižiūrėtojas drebėdamas 
bei verkšlendamas atsistojo priešais jį, nedrįsdamas pakelti akių. Jo 
stebėtinai platūs pečiai truputį atsitiesė, nebeatrodė tokie suvargę, ir 
Džekas tuo labai apsidžiaugė. 


"Tik po kokios valandos berniukui pasisekė pradėti normalų pokal- 
bį su seniu. Vos tik pradėdavo kalbėtis, Andersas, kurio amatas buvo 
nuomoti arklius, užtraukdavo O-Džeisonai-mano-Džeisonai-kaip-ge- 
rai-kad-esi giesmelę, ir Džekui tekdavo jį kuo skubiau tildyti, kol vėl 
neėmė bučiuoti kojų. Tačiau Džekui senolis patiko, kėlė užuojautą. 
Užuojauta kildavo vos tik pagalvojus, kaip jaustųsi jis pats, jeigu Jė- 
zus ar Buda užsuktų į vietinę automobilių plovyklą ar mokyklą per 
priešpiečius. Buvo dar kai kas: dalis jo visai nesistebėjo dėl tokio An- 
derso elgesio. Nors jis jautėsi esąs Džekas, vis labiau jautėsi kaip... 
kaip tas kitas. 

Bet jis mirė. 

Tai buvo tiesa, neginčijama tiesa. Džeisonas mirė, ir Morganas 1š 
Oriso yra prikišęs prie to nagus. Bet tokie kaip Džeisonas sugrįžta, 
tiesa? 

Džekas nepyko dėl sugaišto laiko, kurio prireikė prakalbinti An- 
dersą, nes galėjo įsitikinti, jog Ričardas neapsimetinėja. Jis tikrai vėl 
snaudė. Ir gerai, nes Andersas gali daug papasakoti apiė Morganą. 
mame pasaulyje, vadinama Išorinių Postų Depu. Nuo čia pasaulis 
virsta klaikia vieta. 

- Kaip klaikia? - paklausė Džekas. 

- Nežinau, - atsakė Andersas, prisidegdamas pypkę. Jis žvelgė į 
tamsą, o jo veidas buvo atšiaurus. - Apie Prakeiktas Žemes sklinda vi- 
sokie pasakojimai, bet kiekvienas vis kitoks, tik prasideda taip: “Pa- 
žįstu žmogų, kurio pažįstamas buvo pasiklydęs prie Prakeiktų Žemių 
ribos tris dienas, jis pasakojo...'? Tik neteko girdėti ką nors pradedant 

taip: “Buvau pasiklydęs prie Prakeiktų Žemių ribos tris dienas ir ži- 
note..." Jauti skirtumą, Džeisonai, mano valdove? 

- Jaučiu, - susimąstęs ištarė Džekas. Prakeiktos Žemės. Vien nuo 
to pavadinimo šiaušėsi plaukeliai-ant rankų ir sprando. - Niekas neži- 
no, kokios jos iš tikro, taip? 

- Niekas tikrai nežino, - sutiko Andersas. - Bet jei bent ketvirtis, 
ką man teko girdėti, yra tiesa... 

- Ką jūs girdėjote? 

- Jog ten gyvena monstrai, su kuriais palyginus Oriso rūdų kasyk- 
lų pabaisos atrodo visai normaliai. Kad per kalnus ir dykras ten ritasi 
ugnies kamuoliai, palikdami juodą pėdsaką; dieną tas pėdsakas juo- 
das, bet girdėjau, kad naktį jis šviečia. O jeigu žmogus per arti priei- 
na prie jo, siaubingai suserga. Nuslenka plaukai, visame kūne atsive- 
ria žaizdos, jis pradeda vemti. Kartais išsikapsto, bet dauguma vemia, 
vemia, kol trūksta skrandis, plyšta gerklė. ir... 

Andersas atsistojo. 

- Mano valdove! Kodėl taip žiūri? Ar išvydai ką nors pro langą? 
Ar pamatei vaiduoklį ant tų prakeiktų kelių? 

Andersas staigiai pasisuko į langą. 

Jonizuojanti spinduliuotė, - pagalvojo Džekas. - Jis pats to nežino- 
damas iki smulkmenų nupasakojo jonizuojančios spinduliuotės simp- 
tomus. 

Prieš metus per fizikos pamokas jis mokėsi apie branduolinius 
ginklus ir branduolinio sprogimo pasekmes; jo mama buvo įtraukta į 
judėjimą prieš branduolinių ginklų gamybos užšaldymą bei branduo- 
linių stočių neplatinimą, todėl Džekas labai tuo domėjosi. 

Kaip nuostabiai, galvojo jis, kaip puikiai radiacinis apsinuodijimas 
dera su pačia Prakeiktų Žemių idėja! Paskui jis suprato dar kai ką: va- 
karuose buvo atlikti pirmieji branduoliniai bandymai, būtent ten nuo 
bokšto buvo numesta ir susprogdinta prototipinė Hirosimos bomba, 
tenai buvo sunaikinta nemažai parduotuviniais manekenais apgyven- 
dintų kaimų, kad armija susidarytų vaizdą apie branduolinį sprogimą 
bei ugnies štormą. Galiausiai jie grįžo į Jutą 1 Nevadą, paskutiniąsias 
tikras Amerikos Teritorijas, ir atnaujino bandymus po žeme. Džekas 
žinojo, jog tenai yra daug valstybinės žemės, ir tose begalinėse lygu- 
mose, stalkalniuose buvo bandomos ne vien bombos. 

Kiek to mėšlo Sloutas atgabentų čia, mirus Karalienei? Kiek jau 
atgabeno? Ar šita diližanų-traukinių stotis yra pervežimo sistemos 
grandis? 

- Tu nelabai gerai atrodai, mano valdove, nelabai. Atrodai baltas 
kaip popieriaus lapas. Prisiekiu, tai tiesa! 

- Viskas gerai, - lėtai atsakė Džekas. - Sėskitės. Pasakokit toliau. 
Ir prisidekit pypkę - užgeso. 

Andersas išsiėmė iš burnos pypkę, prisidegė ir vėl įsmeigė žvilgs- 
nį pro langą. Senio veidas buvo ne tik paniuręs, bet išvargintas bai- 
mės. | 

- Netrukus, ko gero, sužinosiu, ar tie pasakojimai neišgalvoti. 

- Kaipgi? 

- Nes rytoj ryte su aušra išvykstu į Prakeiktas Žemes, - pasakė An- 
dersas. - Išvažiuoju prakeikta Morgano iš Oriso mašina, prikrauta vie- 
nas Dievas žino kokių velnio išdirbinių. 

Džekas įsmeigė į senį akis, smarkiai plakė širdis ir galvoje mušė 
pulsas. 

- Kur? Ar toli? Iki vandenyno? Iki didelio vandens? 

Depo prižiūrėtojas lėtai linktelėjo. 

- Aha. Iki vandens. Ir... - jo balsas pritilo, virto bejėgišku kužde- 
siu. Žvilgsnis nukrypo į tamsų langą, lyg bijotų, kad koks nors nenu- 
sakomas padaras apžiūrinėja kambarį, stebi ir klausosi. 

- Tenai mane pasitiks Morganas, mums reikės sunešti krovinį. 

- Kur sunešti? - paklausė Džekas. 

- Į Juodąjį viešbutį, - tyliu, drebančiu balsu baigė Andersas. 

Džeką suėmė noras pašėlusiai nusikvatoti. Juodasis viešbutis - pri- 
mena juokingo siaubo romano pavadinimą. Bet... bet... juk visa tai 
taip pat prasidėjo viešbutyje, ar ne? “Alhambroje" Niū Hampšyro 
valstijoje, ant Atlanto vandenyno pakrantės. Ar Ramiojo vandenyno 
pakrantėje yra kitas viešbutis, dar viena išsikėtojusi viktorijinė bai- 
dyklė? Ar tai ten turės baigtis jo ilga, keista kelionė? Kokiame nors 
“Alhambros" analoge su gretimai stovinčiu linksmybių parku? Ta 
mintis buvo siaubingai įtikėtina, keistai, bet tiksliai pratęsianti dvynių 
ir dvejinimosi idėją... 

- Kodėl taip žiūri į mane, mano valdove? 

Anderso balse girdėjosi susijaudinimas ir nerimas. Berniukas sku- 
biai nusuko savo žvilgsnį. 

- Atleiskit, užsigalvojau, - pasakė jis. 
sena. 

- Ir norėčiau, kad liautumėtės mane taip vadinti. 

- Kaip vadinti, mano valdove? 

- Mano valdovu. 

- Mano valdovu? - Andersas atrodė suglumęs. Jis berniuko nemėg- 
džiojo, tik pasitikrino. Džekui pasirodė, jog jei jis atkakliai to reika- 
laus, viskas baigsis bereikalingu aiškinimusi. 

- Tiek to, - tarė jis ir pasilenkė į priekį. - Noriu, kad papasakotu- 
mėte viską. Ar galite? 

- Pamėginsiu, mano valdove, - atsakė Andersas. 

Žodžius iš pradžių teko spausti. Andersas vienas pragyveno visą 
gyvenimą Išoriniuose Postuose ir net geriausiais laikais neturėjo pro- 
gos daug kalbėti. Dabar jam liepė pasakoti berniukas, jo supratimu, 
mažų mažiausiai karališkas asmuo, jei ne Dievas. Bet pamažu liežu- 
vis išsimiklino, ir to neįtikimo, bet jaudinančio pasakojimo pabaigoje 
žodžiai liete liejosi. Džekas nesunkiai klausėsi depo prižiūrėtojo, ne- 
paisant akcento, kurį kalbėtojo smegenys nuolat vertė į savotišką Ro- 
berto Bernso* kalbėsenos surogatą. 

Andersas pažinojo Morganą, nes jis paprasčiausiai buvo Išorinių 
Postų valdovas. Tikrasis jo titulas, Morganas iš Oriso, nebuvo toks di- 
dingas, bet praktiškai abu reiškė tą patį. Orisas buvo pats ryčiausias 
Išorinių Postų miestelis, vienintelė realiai gyvenama tų dykynių dalis. 
Kadangi Orisas buvo grynai jo valda, Morganas neakivaizdžiai valdė 
1r likusią Išorinių Postų dalį. Be to, paskutinius penkiolika metų prie 
jo ėmė šlietis ir blogieji vulfai. Iš pradžių blogųjų buvo nedaug (žo- 
dis, kurį pavartojo Andersas, Džeko ausiai pasirodė panašus į pasiu- 
tusių). Bet laikui bėgant jų vis daugėjo; beje, prižiūrėtojas yra girdė- 
jęs, kad susirgus Karalienei daugiau nei pusę pavidalą keičiančių 


* Robertas Bernsas (1759-1796) - poetas, kurio sugebėjimas išreikšti senų 
folklorinių dainų dvasią ir perimti škotų bardo rolę padarė jį nacionali- 
niu ir mylimiausiu Skotijos poetu. 

piemenų pakirto ši liga. Bet Morganas iš Oriso valdė ne tik šituos pa- 
darus, pasakė senis, yra ir kitų, dar blogesnių. Pasak jo, žmogus gali 
išprotėti vien tik pamatęs kai kuriuos. 

Džekas prisiminė Elrojų, pabaisą iš Outlio užeigos, ir krūptelėjo. 

- Ar šita Išorinių Postų vieta, kur mes dabar esame, turi pavadini- 
mą? - paklausė Džekas. 

- Mano valdove? 

- Šita vieta, kur mes dabar esame? 

- Iš tikrųjų pavadinimo nėra, bet esu girdėjęs, kad Žmonės ją vadi- 
na Elisbreiksu. 

- Elisbreiksas, - pakartojo Džekas. Galvoje ėmė ryškėti geografi- 
nis Teritorijų žemėlapis, nors tikriausiai daug kur netikslus. Buvo 
Teritorijos, atitinkančios Amerikos Rytus, Išoriniai Postai - Amerikos 
Vidurio vakarus ir didžiąsias lygumas (Elisbreiksas? Ilinojus? Ne- 
braska?), o Prakeiktų Žemių ekvivalentas buvo Amerikos Vakarai. 

Jis 1lgai nemirksėdamas žiūrėjo į stoties prižiūrėtoją, kol tas neiš- 
tvėręs ėmė neramiai muistytis. 

- Atleiskite, - susigriebė Džekas. - Tęskite. 

Jo tėvas, papasakojo Andersas, buvo paskutinis vežikas, veždavęs 
į rytus nuo Išorinių Postų depo. Andersas stojo į jo vietą. Bet net ir 
tais laikais rytuose būdavę didelių neramumų ir maištų; tuos neramu- 
mus įžiebė senojo Karaliaus nužudymas ir po jo prasidėjęs nedidelis 
karas, ir nors karas buvo nutrauktas pasodinus į sostą Gerąją Karalie- 
nę Laurą, maištai nesiliovė ir be paliovos skinasi kelią į rytus 1š su- 
gadintų ir iškrypusių Prakeiktų Žemių. Anot Anderso, yra įsitikinusių, 
j0g blogis prasidėjo Rytuose. 

- Nesu tikras, kad gerai supratau, - pasakė Džekas, nors širdyje Ži- 
nojo priešingai. 

- Nuo pasaulio krašto, - paaiškino Andersas, - nuo didžiojo van- 
dens pakraščio, kur aš turėsiu važiuoti. 

Kitaip tariant, jis prasidėjo iš ten, kur pasirodė mano tėvas... ma- 
no tėvas, aš, Ričardas... ir Morganas. Senis Bloutas. 

Nelaimė, pasak Anderso, neaplenkė ir Išorinių Postų, vulfų gentis 
iš dalies išsigimė. Kiek - niekas negali pasakyti, bet jeigu tam neateis 
galas tuojau pat, ji visiškai išsigims. Maištai atėjo čia, dabar jie pasie- 
kė net rytus, kur, girdėjęs jis, smarkiai serga ir mirties patale guli Ka- 
ralienė. 

- Tai juk netiesa, mano valdove? - klausė... beveik maldavo 
Andersas. 

Džekas pažvelgė jam į akis. 

- Ar aš turėčiau žinoti atsakymą? - atsakė jis klausimų. 

- Žinoma, - tarė senis. - Ar tu ne jos sūnus? 

Vieną akimirką Džekui pasirodė, jog visas pasaulis nuščiuvo. Pri- 
tilo mielas vabzdžių dūzgesys, Ričardas stabtelėjo tarp gilių lėtų įkvė- 
pimų. | 

Net jo paties širdis apmirė... galbūt tiktai ji. 

Po kurio laiko jis ramiu balsu atsakė: 

- Taip, aš esu jos sūnus. Ir tikrai - ji sunkiai serga. 

- Bet nemiršta? - nenusileido Andersas; žvilgsnis maldavo patvir- 
tinimo. - Juk ji nemiršta, mano valdove? 

Džekas šyptelėjo ir tarė: 

- Pamatysim. 


Andersas papasakojo, kad prieš visus neramumus Morganas iš 
Oriso buvo mažai kam žinomas pasienio kunigaikštėlis, paveldėjęs 
savo komišką titulą 1š tėvo, murzino, dvokiančio juokdario. Morgano 
tėvas kėlė juoką gyvas būdamas, o mirė taip pat juokingai. 

- Jį nujodė velniai po to, kai visą dieną lakęs persikų vyną mirti- 
nai nusitriedė. 

Žmonės buvo linkę paversti senio sūnų pajuokos objektu, bet juo- 
kai liovėsi, kai Orise prasidėjo korimai. O kai praėjus metams po se- 
nojo Karaliaus mirties prasidėjo neramumai, Morganas įgavo svarbą, 
kaip kad bloga lemties žvaigždė pakyla danguje. 

Visa tai nebuvo baisiai reikšminga už Išorinių Postų, kalbėjo to- 
liau Andersas. Begalinėse tuščiose platumose politika neturi jokios 
reikšmės. Tik vulfų giminę palietė baisi permaina, bet kadangi daugu- 
ma blogųjų vulfų persikėlė į Kitą Vietą, gyvenimas nepasikeitė (Tik 
tai truputį gąsdina, mano valdove, - pajuto Džekas neišsakytus žo- 
džius). | 

Paskui, kai po tolimuosius Vakarus pasklido žinia apie Karalienės 
ligą, Morganas pasiuntė į rytus komandą klaikių išsikraipiusių vergų 
iš šachtų, kuriuos vedė pagrobtieji vulfai ir kiti keisti sutvėrimai. Vi- 
siems vadovavo baisus žmogus su botagu; jis buvo čia nuo darbų pra- 
džios, o po to dingo. Andersas, kuris tuos baisius mėnesius pratūnojo 

savo namuose už kokių penkių mylių nuo čia, labai apsidžiaugė jam 
išvykus. Sklido kalbos, jog Morganas išsikvietė žmogų su botagu į 
rytus, kur artėjo įvykių atomazga. Andersas nežinojo, ar tai tiesa, bet 
nekvaršino sau dėl to galvos. Jis tiesiog džiaugėsi, kad vyras, kurį 
kartais lydėjo kaulėtas, niūrus berniukas, dingo. 

- Jo vardas? - pareikalavo Džekas. - Koks buvo jo vardas? 

- Mano valdove, aš nežinau. Vulfai vadino jį Rimbų valdovu. O 
vergai vadino jį tiesiog velniu. Sakyčiau, jog ir vieni, ir kiti teisūs. 

- Ar jis rengiasi dabitiškai? Aksomo apsiaustu? Batai su sagtimis? 

Andersas linksi. 

- Ar jis smarkiai prisikvepinęs? 

- Aha! Taip, tikrai! 

- O jo rimbas baigiasi pluoštu dirželių su metalo antgaliais? 

- Taip, mano valdove. Velnio rimbas. Ir jis buvo labai grėsmingas, 
taip. 

Tai Osmondas. Sanlaitas Gardneris. Jis buvo čia... prižiūrėjo 
kažkokį Morgano sugalvotą projektą... po to susirgo Karalienė, ir 
jį iškvietė į vasarinius rūmus, kur galėjau maloniai su juo susipa- 
žinti. k 

- O jo sūnus, - paklausė Džekas, - kaip jis atrodė? 

- Liesas, - ėmė lėtai rinkti žodžius Andersas. - Viena akis aptrauk- 
ta valktimi. Daugiau neprisimenu. Jis... mano valdove, Plakiko sūnų 
buvo sunku pamatyti. Vulfai bijojo jo labiau negu jo tėvo, nors jis ne- 
sinešiojo botago. Sakydavo, kad jis blausus. 

- Blausus, - susimąstė Džekas. 

- Taip. Taip jie vadina tą, kurį sunku pamatyti, kad ir kaip ES 
si įsižiūrėti. Tapti nematomu neįmanoma, sako vulfai, bet žmogus ga- 
li pasidaryti blausus, jei žino paslaptį. Dauguma vulfų tai moka, o 
Plakiko šunytis Žino tą paslaptį taip pat. Todėl galiu prisiminti tik 
tiek, kad jis buvo plonas, valktim aptraukta akimi ir šlykštus kaip juo- 
da nuodėmė. 

Senis patylėjo. 

- Jis mėgo skriausti gyvūnus. Mažus gyvūnus. Nusitempdavo po 
prieangiu, girdėdavau siaubingus riksmus... - Andersas nusipurtė. - 
Tai viena iš priežasčių, kodėl sėdėjau namuose, supranti. Negaliu 
klausytis kankinamų gyvūnų. Baisiai jaučiuosi. 

Visa tai, ką papasakojo Depo prižiūrėtojas, Džeko galvoje sukėlė 
šimtus naujų klausimų. Jam norėjosi sužinoti viską, ką Andersas Ži- 

nojo apie vulfus; vien paminėjus juos, apimdavo malonumas ir gilus 
jo Vulfo ilgesys. 

Bet nebuvo kada. Šitam žmogui ryte buvo liepta vykti į Vakarus, 
Prakeiktas Žemes, o iš vadinamosios Kitos Vietos bet kurią minutę 
gali pasirodyti orda pamišusių mokinių su pačiu Morganu priešakyje, 
gali pabusti Ričardas ir pasidomėti, apie kokį čia Morganą jie šneka- 
si ir kas tas blausus vaikinas, kuris įtartinai panašus į jo kaimyną Nel- 
son Hauze. 

- Jie atkeliavo, - ištarė berniukas sau, - jo gauja atėjo, o vadovavo 
Osmondas... bent jau kai nebūdavo iškviestas ar Indianoje nesakyda- 
vo vakarinių pamokslų... 

- Mano valdove? - prižiūrėtojo veidas vėl buvo kupinas susirūpi- 
nimo. , 

- Jie atėjo ir pastatė... ką? - Džekas jau žinojo atsakymą, bet norė- 
jo išgirsti jį iš Anderso lūpų. 

- Bėgius, - atsakė senolis. - Kelią, kuris veda į Prakeiktas Žemes. 
Kelią, kuriuo rytoj pats važiuosiu. - Jis sudrebėjo. 

- Ne, - atšovė Džekas. Džiaugsmas sprogo krūtinėje it saulė, jis at- 
sistojo. Galvoje pasigirdo trakštelėjimas: didingi dalykai stojo į savo 
vietą. 

Kai gąsdinanti, graži šviesa nušvietė berniuko veidą, Depo prižiū- 
rėtojas susmuko ant kelių. Ričardas krūptelėjo ir kaip reikiant nenu- 
budęs atsisėdo. 

- Ne jūs, - tarė Džekas. - O aš. Ir jis, - Džekas parodė į Ričardą. 

- Džekai? - Ričardas žiūrėjo apsiblaususiomis trumparegėmis aki- 
mis. - Ką čia kalbi? Ir kodėl tas žmogus klūpo? 

- Mano valdove... kaip įsakysi... bet aš nesuprantu... 

- Ne jūs, - pakartojo Džekas, - mes. Mes vietoj jūsų važiuosime 
traukiniu. 

- Bet, mano valdove, kodėl? - išlemeno Andersas, nedrįsdamas 
pakelti akių. 

Džekas Sojeris pažvelgė į tamsą. 

- Nes manau, - atsakė jis, - kad bėgių gale ar arti pabaigos yra kai 
kas, ką turiu gauti. 

Interliudija 


Sloutas šiame pasaulyje (IV) 


Gruodžio dešimtą šiltai apsirengęs Morganas Sloutas sėdėjo ant 
nepatogios medinės kėdutės šalia Lili Sojer lovos; jautė šaltį, todėl 
buvo susisupęs į sunkų kašmyro vilnos paltą, rankas susikišęs giliai į 
kišenes, bet jautėsi daug geriau, negu galėjo atrodyti. Lili miršta. Ji 
keliauja tenai, iš kur negrįžtama, net jeigu esi Karalienė futbolo aikš- 
tės dydžio lovoje. 

Lili lova nebuvo tokia didelė, ji pati nė kiek nebuvo panaši į Ka- 
ralienę. Liga išsunkė jos grožį, veidas sulyso ir paseno dvidešimt me- 
tų. Sloutas su malonumu akimis apčiupinėjo atsikišusius kaulus ap- 
link akis, kietą it vėžlio šarvas kaktą. Jos sunykęs kūnas vos pastebi- 
mai pakėlė antklodę. Sloutas žinojo, kad “Alhambrai"" gerai sumokė- 
ta už tai, kad paliktų Lili Kavano Sojer vieną, nes pinigai buvo iš jo 
kišenės. Jie liovėsi šildyti jos kambarį. Ji buvo vienintelė viešbučio 
gyventoja. Be registratūros klerko ir virėjo viešbutyje dar dirbo trys 
portugalės kambarinės, kurios ištisas dienas blizgino vestibiulį... ir 
kamšė Lili antklodėmis. Pats Sloutas užsisakė kambarį priešais ir įsa- 
kė darbuotojams nenuleisti akių nuo Lili. 

Norėdamas pažiūrėti, ar ji atsimerks, Sloutas pasakė: 

- Atrodai geriau, Lili. Man regis, matau pagerėjimo ženklus. 

Nepajudindama nė vieno raumens, išskyrus lūpas, Lili atsakė: 

- Nesuprantu, kodėl apsimetinėji humanišku, Sloutai. 

- Aš esu geriausias tavo draugas, - atsiliepė Morganas. 

Tada ji tikrai atsimerkė, bet akys nebuvo užgesusios tiek, kiek jam 
norėjosi. 

- Nešdinkis iš čia, - tyliai ištarė ji. - Šlykštynė. 

- Aš tik stengiuosi tau padėti, nepamiršk to. Turiu visus popierius, 
Lili. Tau tereikia juos pasirašyti. O tada tavimi ir tavo sūnumi bus pa- 
sirūpinta, - Sloutas su pasitenkinimu tyrinėjo ligonę. - Beje, nebuvo 
sunku surasti Džeką. Kalbėjai su juo neseniai? 

- Žinai, kad ne, - atsakė Lili. Bet nepravirko, kaip jis tikėjosi. 

- Aš tikrai įsitikinęs, kad berniukui derėtų būti čia, kaip manai? 

- Atsiknisk. 

- Ko gero, aš pasinaudosiu tavo vonia, jei neprieštarauji, - pasakė 
Morganas stodamasis. Lili užsimerkė jį ignoruodama. - Tikiuosi, kad 

jis nepaklius į bėdą, - tęsė žingsniuodamas palei lovą Sloutas. - Ber- 
niukams kelyje nutinka siaubingų dalykų, - Lili toliau tylėjo. - Daly- 
kų, apie kuriuos baisu net pagalvoti, - pasiekęs lovagalį jis nuėjo prie 
vonios durų. Lili gulėjo po antklode kaip suglamžyto rūkomojo po- 
pieriaus gumulėlis. Sloutas įžengė į vonią. 

Patrynęs rankas, Morganas tyliai uždarė duris, atsuko abu kranus 
į kriauklę. Iš švarko kišenės jis išsitraukė mažą dviejų gramų talpos 
buteliuką ir nedidelį dėkliuką su veidrodėliu, skustuvo peiliuku ir 
trumpu žalvario vamzdeliu. Ant veidrodėlio jis iškratė aštuntadalį 
gramo gryniausio, kokį tik galima gauti, peruietiško kokaino, tarsi at- 
likdamas ritualą perskyrė peiliuku ir padalijo į dvi juosteles. Po to 
įtraukė vamzdeliu į nosį, įkvėpė, vėl giliai įtraukė ir vieną dvi sekun- 
des sulaikė kvapą. Ach, jo nosies takai atsivėrė lyg tuneliai; tenai gi- 
lumoje jau ima sklisti kaifas. Sloutas pakišo rankas po vandeniu, su- 
drėkino pirštais šnerves, po to nusišluostė rankas ir veidą. 

Tas nuostabus traukinys, - leido sau pagalvoti jis, - jas mielas mie- 
las traukinys, duodu galvą nukirst - didžiuojuosi juo labiau nei savo 
sūnumi. 

Morganas Sloutas pasigėrėjo savo brangiu traukiniu, kuris buvo 
vienodas abiejuose pasauliuose ir tapo jo ilgai ruošto plano gabenti 
šiuolaikines technologijas į Teritorijas konkreti išraiška. Point Venu- 
tis! Sloutas nusišypsojo; kokas persmelkė smegenis ir paskleidė, kaip 
paprastai, žinią, jog viskas bus gerai, viskas bus gerai. Mažajam Dže- 
kiui Sojeriui labai pasiseks, jeigu jis išvis išsigaus iš keisto Point Ve- 
nučio miestelio. Tiksliau, galės džiaugtis, jei išvis ten nusigaus, turint 
omenyje Prakeiktas Žemes. Bet narkotikas priminė Sloutui, jog iš da- 
lies jis norėtų, kad Džekas pasiektų pavojingą, iškrypusį mažąjį Point 
Venutį, netgi norėtų, kad atlaikytų jo laukiančius pavojus Juodajame 
viešbutyje, kuris nebuvo vien lentos, vinys, akmuo ir plytos, bet kai 
kas gyva... nes tada atsiras tikimybė išsinešti savo rankose Talisma- 
ną. O tada... 

Taip, jeigu tam nuostabiam įvykiui lemta įvykti, viskas bus tiesiog 
puiku. 

Džekas Sojeris ir Talismanas bus perskelti per pusę. 

O jis, Morganas Sloutas, gaus tai, kas verta jo gabumų. Vieną 
mirksnį jis jau regėjo save, tiesiantį rankas per žvaigždėtą tuštumą, 
per susipynusius it meilužiai lovoje pasaulius, per visa tai, ką saugo- 
jo Talismanas, ir tai, ko jis troško prieš daugelį metų, nusipirkęs 
“Aginkortą". Džekas gali visa tai jam atnešti. Ramybę. Šlovę. 

Atšvęsdamas šitą mintį, Sloutas išsitraukė buteliuką ir nesivargin- 
damas jokiais ritualais iš nedidelio šaukštelio įtraukė į abi šnerves ko- 
kaino. Ramybę, taip. 


Šniurkščiodamas nosimi jis grįžo į miegamąjį. Lili atrodė truputį 
pagyvėjusi, bet Sloutas buvo tokios pakilios nuotaikos, kad moters 
gyvybingumo įrodymas negalėjo jos užtemdyti. Morganą sekė žiban- 
čios įdubusios ligonės akys. 

- Dėdė Bloutas įniko į naują kvailą įprotį, - tarė ji. 

- O tu miršti, - atšovė Sloutas. - Ką pasirinktum? 

- Gerai pauostinėk šito ir tu mirsi. 

Nenusigandęs Lili priešiškumo, Sloutas atsisėdo ant netvirtos me- 
dinės kėdutės. 

- Dėl Dievo meilės, Lili, suauk, - tarė jis. - Visi dabar švampia ko- 
ką. Tu iškritai iš žaidimo, jau daug metų esi išlėkusi. Nori pamėgin- 
ti? - jis ištraukė buteliuką iš kišenės ir pasiūbavo pririštą prie šaukš- 
telio ant grandinėlės. 

- Nešdinkis. 

Sloutas prikišo buteliuką arčiau prie jos veido. 

Lili atsisėdo lovoje staigiai it kertanti gyvatė ir spjovė jam į veidą. 

- Kalė! - suriko Morganas, ieškodamas nosinės nusivalyti per žan- 
dą tekančias seiles. 

- Jeigu tas mėšlas toks nuostabus, kodėl tau reikia šliaužti į vonią 
j0 vartoti? Neatsakyk, tiesiog palik mane ramybėje. Nenoriu daugiau 
tavęs matyti, Bloutai. Nešk 1š čia savo storą užpakalį. 

- Tu mirsi vieniša, Lili, - apimtas ledinio džiaugsmo pasakė Mor- 
ganas. - Mirsi vieniša, šitas juokingas miesteliūkštis palaidos tave 
kaip vargetą, o tavo sūnus bus nužudytas, nes nesusidoros su tuo, kas 
lios rankos buvo sugniaužtos į baltus plaukuotus kumščius. - Pameni 
Ašerį Dendorfą, Lili? Mūsų klientą? Vaidino antraeilį “Flenagone ir 
Flenagone''? Skaičiau apie jį “The Hollywood Reporter'' prieš kelias 
savaites. Bandė nusišauti savo svėtainėje, bet nepataikė, nes užuot pa- 
daręs sau galą jis nunešė apatinį žandikaulį ir dabar guli komoje. Gir- 
dėjau, kad gali šitaip gulėti pūdamas daug metų, - Sloutas pasilenkė 
suraukęs kaktą. - Tu ir senasis gerasis Ašeris turite daug bendra, man 
regis. 

Lili šaltai atrėmė žvilgsnį. Jos akys tarytum pasislėpė giliai galvo- 
je, 1r tą valandėlę ji priminė užgrūdintą pafrontės moterį su me- 
džiokliniu šautuvu vienoje rankoje ir šventraščiu kitoje. 

- Mano sūnus išgelbės man gyvybę, - ištarė ji. - Džekas išgelbės 
mane, ir tu jo nesulaikysi. | 
- Ką gi, pamatysim, ar ne? - atsakė Sloutas. - Tai dar pamatysim. 


Prakeiktos Žemės 


- Bet ar jums negresia pavojus, mano valdove? - paklausė Ander- 
sas, klūpodamas su baltai raudonu kiltu, kuris priminė sijoną. 

- Džekai? - suinkštė Ričardas. 

- O jums pačiam niekas neatsitiks? - savo ruožtu paklausė Džekas. 

„-Depo prižiūrėtojas pasukiojo didelę baltą galvą ir dirstelėjo į ber- 
niuką, tarsi tas būtų užminęs mįslę. Jis panėšėjo į didžiulį susirūpinu- 
sį šunį. 

“- Tai yra, man bus viskas gerai, jeigu jums negrės pavojus. Štai ką 
norėjau pasakyti. 

- Bet, mano valdove... 

- Džekai? - pasigirdo niurzgus Ričardo balsas. - Aš užmigau ir da- 
bar jau turėčiau būti pabudęs, bet mes toje pačioje keistoje vietoje, 
vadinasi, aš vis dar sapnuoju... bet aš noriu pabusti, Džekai, nenoriu 
daugiau sapnuoti tą sapną. Ne. Daugiau nenoriu. 

Tai va kodėl tu sutraiškei prakeiktus savo akinius, - tarė sau Dže- 
kas. O garsiai pasakė: 

- Tai ne sapnas, mielasis Riči. Mūsų laukia kelionė. Važiuosime 
traukiniu. 

- A? - trindamas veidą ir sėsdamasis atsiliepė Ričardas. Jeigu An- 
dersas priminė didelį baltą šunį su sijonu, Ričardas atrodė visai kaip 
tik ką pažadintas kūdikis. 

- Mano valdove Džeisonai, - tarė Andersas. Atrodė, jog jis tuoj 
pravirks; iš palengvėjimo, suprato Džekas. - Ar tai tavo noras? Ar tu 
nori vairuoti tą velnio mašiną per Prakeiktas Žemes? 

- Žinoma, - atsakė Džekas. 

- Kur mes esame? - paklausė Ričardas. - Ar tu įsitikinęs, kad jie 
mūsų nesiveja? 

Sojeris pasisuko į jį. Draugas sėdėjo ant nelygių geltonų grindų, 
kvailai mirksėjo niekaip neatsikratydamas baimės. 

- Gerai, - pasakė jis, - aš atsakysiu į visus tavo klausimus. Mes 
esame Teritorijų vietovėje, vadinamoje Elisbreiksu... 

- Man skauda galvą, - nutraukė jį Ričardas ir užsimerkė. 

- Mes važiuosime šito žmogaus traukiniu per Prakeiktas Žemes iki 
Juodojo viešbučio arba kaip galima arčiau jo, - tęsė Džekas. - Tai vis- 
kas, Ričardai. Nori tikėk, nori ne. Ir kuo greičiau mes tai padarysime, 
tuo greičiau atsikratysime savo persekiotojų. 

- Eteridžo, - sušnibždėjo Sloutas, - misterio Dafrio, - berniukas ap- 
sidairė po jaukų depo pastatą lyg tikėtųsi, kad jų priešai staiga ims 
veržtis pro sienas. - Žinai, tai smegenų auglys, - pasakė jis Džekui 
normaliu tonu. - Visas tas skausmas dėl smegenų auglio. 

- Mano valdove Džeisonai, - kalbėjo senasis Andersas, lenkdama- 
sis taip žemai, kad plaukai išdriko ant banguotų grindų. - Koks tu ge- 
ras, o visagali, koks esi geras nuolankiausiam savo tarnui, koks geras 
tiems, kurie nenusipelnė tavo palaiminto apsilankymo... - jis ėmė ro- 
poti artyn, ir Džekas išsigando pamatęs, jog senis vėl ims bučiuoti 
jam kojas. 

- Ir smarkiai progresuojantis, turiu pripažinti, - pridūrė Ričardas. 

- Stokitės, Andersai, prašau, - traukdamasis pasakė Džekas. - Na- 
gi, kilkit, pakaks. 

Prižiūrėtojas vapėdamas padėkas už tai, kad jam pačiam neteks 
važiuoti per Prakeiktas Žemes, šliaužė artyn. 

- STOKIS! - suriko Džekas. 

Andersas pakėlė akis ir suraukė kaktą. 

- Taip, mano valdove, - ir lėtai pakilo. 

- Nešk čion savo smegenų auglį, Ričardai, - pasakė Džekas. - Ei- 
sim pažiūrėti, kaip vairuoti tą sumautą traukinį. 


Andersas užlindo už ilgo, nelygaus prekystalio ir ėmė kuistis stal- 
čiuje. 
„ - Man regis, jis yra varomas velnių, mano valdove, - pasakė jis. - 
Keistų demonų, surištų į krūvą. Jie atrodo negyvi, bet taip nėra. Aha, 
- jis ištraukė iš stalčiaus storiausią ir ilgiausią iš Džeko kada nors ma- 

tytų žvakių. Suradęs ant prekystalio padėtoje dėžutėje balaną, senis 
prikišo vieną jos galą prie lempos. Po to balana pridegė tą milžinišką 
žvakę ir kratydamas užgesino “degtuką"'. 

- Velniai? - pasitikslino Džekas. 

- Keisti keturkampiai daiktai, manau, jog velniai sukišti į jų vidų. 
Kaip kartais jie spjaudosi ir žeria kibirkštis! Aš parodysiu tau, valdo- 
ve Džeisonai. 

Nieko daugiau nesakęs, jis žengė prie durų. Šiltas žvakės švytėji- 
saldžias Teritorijų platumas. Jis prisiminė nuotrauką ant Spidžio Par- 
kerio kabineto sienos; jau tuomet ji buvo kupina nepaaiškinamos ga- 
lios. Berniukas suprato, kad jis netoli tos vietovės nuotraukoje. Tolu- 
moje dungsojo iš matymo pažįstamas kalnas. Nuo kalvos į visas pu- 
ses driekėsi vilnijantys javų laukai. Ričardas Sloutas nenoriai vilkosi 
įkandin, trindamas kaktą. Visai svetimos tame peizaže į vakarus ne- 
numaldomai veržėsi dvi sidabrinio metalo juostos. 

- Garažas yra užpakalyje, mano valdove, - tyliai pasakė Andersas 
ir beveik susigėdęs pasisuko Depo pusėn. Džekas dar kartą metė 
žvilgsnį į tolimą kalną. Dabar jis nearodė toks panašus į kalną nuo- 
traukoje: jis buvo kitas, vakarinis, o ne rytų kalnas. 

- Kaip suprasti tą “ mano valdove“? - šnipštelėjo į ausį Ričardas. 
- Jis tariasi tave pažįstąs. 

- Sunku paaiškinti, - atsakė Džekas. 

Ričardas truktelėjo savo skarelę, paskui suspaudė Džeko ranką. 
Tas pats kanzasietiškas gniaužtas. 

- Kas nutiko mokyklai, Džekai? Kas nutiko šunims? Kur mes? 

- Tiesiog eik ir neklausinėk, - atsakė Džekas. - Tu tikriausiai vis 
dar sapnuoji. 

- Taip, - lengviau atsiduso Ričardas. - Taip, tikrai? Aš tebemiegųu. 
Tu pripasakojai man visokiausių nesąmonių apie Teritorijas, tai aš da- 
bar ir sapnuoju jas. 

- Tikrai, - pritarė Džekas ir nuskubėjo paskui Andersą. Senolis 
nešė žvakę it deglą 1r leidosi nuo kalvos kito, truputį didesnio, aštuon- 
kampio medinio pastato link. Berniukai sekė įkandin per aukštus gel- 
tonus javus. Tenai iš dviejų permatomų burbulų sklido šviesa. Pašiū- 
rė buvo atvira iš priešingų galų, atrodė dailiai nurėžta. Iš jų bėgo si- 
dabriniai bėgiai. Andersas pasiekė pašiūrę ir pasisuko laukdamas ber- 
niukų. Su besiplaikstančia žvakės liepsna, ilga barzda ir keistais ap- 

darais jis stovėjo nelyginant legendos ar pasakos herojus, burtininkas 
ar Žynys. 

- Stovi nuo to laiko, kai čia pakliuvo, ir velniai jį iš čia išvarys, - 
Depo prižiūrėtojas susirūpinęs pažvelgė į berniukus, visos jo raukšlės 
pagilėjo. - Pragaro išmonė. Šlykštus daiktas, pamatysit, - jis dirstelė- 
j0 per petį, kai berniukai prisiartino. Džekas matė, jog Andersas ne- 
linkęs net būti greta to traukinio. - Pusė krovinio yra sukrauta, jis taip 
pat velniškai dvokia. 

Džekas žengė pro atvirą galą pašiūrėn, priversdamas Andersą eiti 
kartu. Ričardas suskubo įkandin, trindamasis akis. Ant bėgių, į vaka- 
rų pusę atsuktas stovėjo traukinys. Tai buvo keistos išvaizdos garve- 
žys, krovininis vagonas ir vagonas-platforma, užtraukta brezentu. 
Kvapas išties buvo blogas: ne Teritorijų, o metalo, alyvos kvapas. 

Ričardas skubiai nuėjo į vieną pašiūrės kampą, atsisėdęs ant grin- 
dų atsilošė į sieną ir užsimerkė. 

- Ar žinai, kaip jis veikia, mano valdove? - tyliai pasiteiravo An- 
dersas. 

Džekas papurtė galvą ir nuėjo palei bėgius prie garvežio. Taip, tik- 
rai ten rado Anderso “velnius". Tai buvo baterijos, kaip Džekas ir įta- 
rė. Jų buvo šešiolika, sudėtos į metalinį konteinerį, prilaikomą pirmų 
keturių kabinos ratų. Traukinio priekis priminė perdirbtą gatvės pre- 
keivio vežimėlį-dviratį, bet ten, kur turėjo būti pats dviratis, stovėjo 
nedidelė kabina, kuri Džekui kai ką priminė... kai ką, ko jis iškart ne- 
galėjo pažinti. 

- Velniai kalbasi su viršutine lazda, - ištarė už nugaros Andersas. 

Džekas užsiropštė į kabiną. Anderso minėta “lazda" buvo greičių 
dėžės su trimis bėgiais svertas. Tada Džekas jau galėjo pasakyti, ką 
primena ta nedidelė kabina. Visas traukinys judėjo golfo mašinytės 
principu. Varomas baterijų jis turėjo tik tris bėgius: važiavimo, neut- 
ralų ir atbulinį. Tai buvo vienintelis traukinys, kuris galėjo veikti Te- 
ritorijose, ir Morganas Sloutas veikiausiai specialiai jį pasigamino. 

- Demonai dėžėse spjaudosi ir kibirkščiuoja, pasikalba su lazda, o 
ji varo traukinį, mano valdove, - Andersas nekantriai mindžikavo prie 
kabinos neįtikėtinai raukydamasis. 

- Jūs ketinote išvykti ryte? - paklausė senio Džekas. 

- Aha. 

- Bet traukinys jau paruoštas? 

- Taip, mano valdove. 

Džekas linktelėjo ir iššoko iš kabinos. 

- Koks krovinys? 

- Velnioniški išradimai, - niūriai atsakė prižiūrėtojas. - Blogie- 
siems vulfams. Turiu nuvežti į Juodąjį viešbutį. 

Aš atsiplėšiu gerą galą nuo Morgano Slouto, jeigu išvyksiu dabar, 
- pagalvojo Džekas ir neramiai pažiūrėjo į draugą, kuris prisivertė vėl 
užmigti. Jeigu ne tas kietakaktis, hipochondriškas, racionalusis Ri- 
čardas, Džekas niekad nebūtų aptikęs Slouto “tū-tū", ir Morganas bū- 
tų galėjęs panaudoti “pragaro išmones"' - tai, be abejo, kokie nors gin- 
klai, - prieš Džeką, kai jis prisiartins prie Juodojo viešbučio. Nes te- 
nai yra jo kelionės galas, buvo tikras Džekas. Todėl viskas rodo, j0g 
Ričardas, nepaisant jo bejėgiškumo ir įkyrumo, atliks jo kelionėje 
didesnį vaidmenį, negu jis įsivaizdavo. Sojerio sūnus ir Slouto sū- 
nus: princo Filipo Sotelio sūnus ir Morgano iš Oriso sūnus. Vieną 
akimirką viskas aplink Džeką ėmė suktis, jam šovė mintis, kad be 
Ričardo neapsieis Juodajame viešbutyje. Tada Ričardas sušnarpštė 
ir prasižiojo, netikėto nušvitimo momentas baigėsi. 

- Pažiūrėkim tuos “velnio daiktus“, - pasakė jis. Apsisukęs jis nu- 
žingsniavo palei traukinį ir tik tada apsižiūrėjo, kad aštuonkampio pa- 
stato grindys yra iš dviejų dalių: didžioji dalis buvo apskrita aikštelė, 
primenanti milžinišką lėkštę, kurios pakraštyje buvo plyšys, o kita 
grindų dalis tęsėsi iki pat sienų. Džekas nieko nebuvo girdėjęs apie 
depus, bet principą suprato: apskrita grindų aikštelė gali pasisukti 
šimtą aštuoniasdešimt laipsnių. Paprastai traukiniai atvykdavo iš rytų 
ir grįždavo ten pat. 

Krovinys buvo uždengtas brezentu ir pririštas stora ruda virve, pa- 
našia į plieno trosą. Džekas vargais negalais atkėlė kraštą ir pažiūrėjo 
vidun, bet pamatė tik juodumą. 

- Padėkit man, - paprašė jis Anderso. 

Senis priėjo ir vienu stipriu judesiu atleido mazgą. Brezentas su- 
sigarankštijo, atsileido. Pakėlęs kraštą berniukas pamatė, jog pusė 
platformos prikrauta medinių dėžių su užrašu: “Mašinų dalys''. Gin- 
klai, - suprato jis, - Morganas ginkluoja maištaujančius vulfus. Kita 
dalis buvo užkrauta stačiakampiais kažkokios supresuotos medžiagos 
paketais, suvyniotais į baltą audeklą. Džekas nenutuokė, kas ten ga- 
lėtų būti, bet neabejojo, jog ten tikrai ne balta duona. Nuleidęs bre- 
zentą, jis pasitraukė į šoną, o Andersas patraukė už lyno ir vėl sumez- 
gė mazgą. 

- Mes išvažiuosime šią naktį, - nutarė Džekas. 
 - Bet, mano valdove Džeisonai... Prakeiktos Žemės... naktį... kaip 
jūs galite... 

- Galiu, viskas gerai, - atsakė Džekas. - Man reikia kuo geriau pa- 
sinaudoti netikėtumų. Morganas ir tas kitas vyras, kurį vulfai vadina 
Rimbo valdovu, manęs ieškos, o jeigu man pavyks atvažiuoti dvylika 
valandų anksčiau, negu laukta, mums su Ričardu gali pavykti likti gy- 
viems. 

Andersas linktelėjo rūškanu veidu ir vėl pasidarė panašus į stam- 
bų šunį, susitaikantį su nelinksma naujiena. 

Džekas vėl pažiūrėjo į Ričardą: miega, sėdi pravira burna. Lyg 
perskaitęs Džeko mintis, Andersas irgi pasisuko į Ričardą. 

- Ar Morganas iš Oriso turėjo sūnų? - paklausė Džekas. 

- Turėjo, mano valdove. Trumpas Morgano vedybinis gyvenimas 
paliko vaisių - berniuką, vardu Raštonas. 

- Kas tam Raštonui nutiko? Nors jau galiu atspėti. 

- Jis mirė, - paprastai atsakė depo prižiūrėtojas. - Morganui iš Ori- 
so nebuvo lemta būti tėvu. 

Džekas krūptelėjo prisiminęs, kaip jo priešas perplėšė orą ir vos 
neišžudė visos Vulfo bandos. 

- Mes keliausime, - pasakė jis. - Ar padėsit mums su Ričardu įlip- 
ti į kabiną, Andersai? 

- Mano valdove... - senis nulenkė galvą. Paskui pakėlė akis ir tė- 
viškai pasižiūrėjo. - Kelionė truks mažiausiai dvi dienas, gal net tris, 
kol pasieksite vakarinę pakrantę. Ar turite kokio nors maisto? Ar pa- 
vakarieniausite su manimi? 

Džekas papurtė galvą, nekantraudamas pradėti paskutinę savo ke- 
lionės pas Talismaną atkarpą, bet tada sugurgė jo pilvas, priminda- 
mas, jog labai jau seniai nieko nėra turėjęs burnoje. 

- Ką gi, - tarė jis, - tikriausiai pusvalandis šen ar ten nieko nepa- 
keis. Ačiū, Andersai. Ar padėsite pastatyti ant kojų Ričardą? 

Be to, - pagalvojo jis, - ne taip jau norisi keliauti per tas Prakeik- 
tas Žemes. 

Abu jie pakėlė Sloutą, o tas kaip miegapelė pramerkė akis, nusi- 
šypsojo ir vėl užmigo. 

- Maistas, - pasakė Džekas. - Tikras maistas. Tu ne prieš, bičiuli? 

- Aš niekad nevalgau sapnuodamas, - atsakė neapsakomai raciona- 
liai Ričardas, paskui nusižiovavo ir pasitrynė akis. Jis pamažu atsisto- 

jo ant kojų ir daugiau nesiramstė į Andersą ir Džeką. - Tiesą sakant, 
esu gerokai išalkęs. Aš ilgai miegojau, ar ne? - jis atrodė tuo labai pa- 
tenkintas. 

- Aha, - atsakė Džekas. 

- Klausyk, tai čia tas traukinys, kuriuo mes važiuosime? Jis atro- 
do kaip žaislinis. 

- Aha. 

- Ar tu mokėsi juo važiuoti, Džekai? Aš sapnuoju, Žinau, bet... 

- Jį vairuoti ne sunkiau negu seną mano elektrinį traukinuką, - at- 
sakė Džekas. - Mokėsuu ir aš, ir tu. 

- Aš nenoriu, - pasakė Ričardas, ir balse pasigirdo ankstesnė inkš- 
čianti gaidelė. - Aš išvis nenoriu lipti į tą traukinį. Noriu grįžti į savo 
kambarį. 

- Geriau eikime užkąsti, - atšovė Džekas ir išvedė draugą iš pašiū- 
rės. - O tada traukime į Kaliforniją. 


Teritorijos atsivėrė berniukams geriausia savo puse prieš pat Pra- 
keiktas Žemes. Andersas padavė jiems po storą salsvos duonos, kep- 
tos iš aplinkui Depą augančių javų, riekę, uždėjo gardžios keptos mė- 
sos gabalėlių bei sultingų nematytų daržovių griežinėlių, kurių aro- 
matinga sunka Džekui kažkodėl priminė papają, nors jis Žinojo, jog 
daržovė ne ta. Ričardas palaimingai žiaumojo leisdamas sultims tekėti 
per smakrą, kol Džekas nenuvalė. 

- Kalifornija, - pratarė jis. - Galėjau susiprasti. 

Nutaręs, jog draugas apeliuoja į bepročių valstijos reputaciją, Dže- 
kas nieko neklausinėjo. Jis labiau nerimavo dėl ribotų Anderso mais- 
to atsargų, bet senolis landžiojo už prekystalio, kur jis arba jo tėvas 
buvo įrengęs nedidukę malkomis kūrenamą viryklę, ir nešė naują pa- 
tiekalą. Karštos kukurūzinės bandelės, veršio kojų šaltiena, kažkas 
primenantis vištos šlauneles, bet pagal skonį... kas? Smilkalai ir kvap- 
nioji derva? Gėlės? Skonis tarsi sprogo jo burnoje, ir Džekas pagal- 
Vojo, jog tuoj pats užsnūs. 

Visi trys sėdėjo prie nedidelio staliuko jaukiame 1r šiltame kamba- 
rėlyje. Po vakarienės Andersas kone droviai ištraukė sunkų ąsotį, iki 
pusės pripiltą raudono vyno. Jausdamasis, tarsi vykdytų kažkieno ki- 
to priedermę, Džekas išgėrė stiklinaitę. 

„Po dviejų valandų apsunkęs Džekas ėmė galvoti, ar tik ta soti va- 
karienė nebuvo siaubinga klaida. Visų pirma, laukia kelionė iš Elis- 
breikso, ir tai ne juokas; antra bėda buvo Ričardas, kuris rimtai kraus- 
tėsi iš proto, bet užvis svarbiausia Prakeiktos Žemės. Tai beprotystė, 
nepasiekiama net Ričardui, ir ji reikalavo absoliutaus dėmesio. 

Kai po vakarienės visi trys grįžo į pašiūrę, prasidėjo bėdos. Dže- 
kas žinojo, kad bijo to, kas laukia priešaky, ir ta baimė buvo visiškai 
pamatuota. Galbūt todėl jis pasielgė ne taip gerai, kaip reikėjo. Pirmas 
sunkumas kilo tada, kai jis pabandė sumokėti Andersui kapitono Fa- 
reno duotu pinigėliu. Andersas pasijuto, it jo numylėtas Džeisonas 
staiga būtų susmeigęs į nugarą peilį. Šventvagystė! Išniekinimas! Pa- 
siūlęs pinigą, Džekas ne tik įžeidė senąjį prižiūrėtoją; jis, vaizdžiai ta- 
riant, sumaišė su purvais jo tikėjimą. Antgamtiškai prisikėlusi dieviš- 
ka būtybė neturėjo siūlyti pinigų savo pasekėjams. Andersas taip nu- 
liūdo, kad smogė kumščiu į “velnio dėžę", kurioje gulėjo baterijos. 
Džekas suprato, kad senio pyktis gali pasisukti ir kita kryptimi. Susi- 
taikyti pavyko tik iš dalies: Andersui reikėjo jo atsiprašinėjimų ne 
daugiau už pinigus. Senolis nurimo tik supratęs, kaip nuliūdino ber- 
niuką, bet ėmė elgtis kaip anksčiau tik tada, kai Džekas balsu ėmė 
svarstyti, kad kapitono Fareno pinigėlis gali turėti ir kitų funkcijų. 

- Tu ne visai Džeisonas, - paniuro senis, - bet Karalienės moneta 
gali nuvesti tave prie tikslo, - jis sunkiai papurtė galvą. Atsisveikini- 
mas buvo nelabai nuoširdus. 

Bet daugiausia nemalonumų kilo dėl Ričardo. Vaikiška jo panika 
ūmai suvešėjo iki neapsakomo siaubo. Jis atsisakė lipti į kabiną. Iki 
to laiko Sloutas be tikslo klaidžiojo po pašiūrę, nežiūrėdamas į trau- 
kinį. Supratęs, kad Džekas rimtai ketina įsisodinti jį į traukinį, Ričis 
neišlaikė. Keista, bet mintis baigti kelionę Kalifornijoje jį gąsdino la- 
biausiai. 

- NE! NE! NEGALIU! - suriko Ričardas, kai Džekas pakvietė jį į 
traukinį. - AŠ NORIU GRĮŽTI Į SAVO KAMBARĮ! 

- Jie tikriausiai mus vejasi, Ričardai, - išvargusiu balsu tarė Dže- 
kas. - Turime važiuoti, - jis ištiesė paimti draugo ranką. - Atsimeni, 
visa tai tik sapnas. 

- O mano valdove, mano valdove, - blaškydamasis po pašiūrę kar- 
tojo Andersas, ir Džekas suprato, kad šįkart senis kreipiasi ne į jį. 

- AŠ PRIVALAU GRĮŽTI Į SAVO KAMBARĮ! - klykė Ričardas. 
Jis buvo taip smarkiai užsimerkęs, kad nuo smilkinio iki smilkinio ėjo 
skausminga raukšlė. 

Džekas vėl prisiminė Vulfą. Jis bandė privesti Ričardą prie trauki- 
nio, bet tas sustojo lyg mulas. 

- NEGALIU TEN VAŽIUOTI! 

- Ką gi, čia likti taip pat negali, - atšovė Džekas. Jis vėl pabandė 
nutempti draugą prie traukinio, bet berniukas pajudėjo tik per porą pė- 
dų. - Ričardai, tai juokinga. Nori likti čia vienas? Nori likti vienas Te- 
ritorijose? 

Ričardas papurtė galvą. 

- Tada eime su manimi. Jau laikas. Po dviejų dienų būsime Kali- 
fornijoje. 

- Blogi reikalai, - burbtelėjo sau Andersas, stebėdamas vaikus. Ri- 
čardas ir toliau purtė galvą kartodamas, kad negali ten važiuoti, negali 
lipti į traukinį. | 

- Kalifornijoj? 

Sloutas suspaudė lūpas ir vėl užsimerkė. 

- Velnias, - tarstelėjo Džekas. - Andersai, ar gali man padėti? 

Milžinas pasižiūrėjo liūdnai, kone su pasidygėjimu, ir priėjęs pa- 
kėlė Ričardą it šunytį. Berniukas suinkštė. Andersas įkėlė jį į kabiną. 

- Džekai! - suriko Ričardas, išsigandęs, kad kažkas ketina jį išsiųs- 
ti į Prakeiktas Žemes vieną. 

- Aš čia, - atsakė lipdamas į kabiną iš kitos pusės Džekas. - Ačiū, 
Andersai, - tarė jis Depo prižiūrėtojui, kuris atsakė nelinksmu linkte- 
lėjimu ir pasitraukė į kampą. - Viso geriausio. 

Džekas paspaudė įjungimo mygtuką, iš “velnio dėžės" šovė dvi 
mėlynos kibirkštys; variklis užsivedė. 

- Na, štai, - ištarė Džekas ir nustatė bėgį pirmyn. Traukinys ėmė 
riedėti iš pašiūrės. Ričardas verkšlendamas prisispaudė prie smakro 
kelius ir murmėdamas kažką panašiai į “nesąmonė"', “neįmanoma"", - 
Džekas gerai nenugirdo per šnypštimą, - paslėpė veidą. Atrodė, kad 
jis nori virsti rutuliu. Džekas pamojavo Andersui, tas pamojo jam, ir 
tada jie išsiveržė iš apšviestos pašiūrės į tamsią naktį. Senio siluetas 
pasirodė angoje, iš kurios išvažiavo traukinys, tarsi jis būtų sumanęs 
vytis. Šitas traukinys daugiau trisdešimties mylių per valandą išspaus- 
ti negalės, pagalvojo Džekas, o kol kas jis juda vos aštuonias ar de- 

vynias mylias per valandą. Atrodė, kad važiuoja nežmoniškai lėtai. Į 
vakarus, kartojo sau Džekas, vakarus, vakarus. Depo prižiūrėtojas grį- 
žo į pašiūrę, lokomotyvas truktelėjo, vėl pažerdamas kibirkščių, o 
Džekas apsisuko pažiūrėti, kas darosi. 

- NE! - suriko Ričardas, vos neišversdamas iš kabinos draugo. - 
AŠ NEGALIU! NEGALIU TEN VAŽIUOTI! - jis buvo pakėlęs gal- 
vą, bet vis tiek nieko nematė, nes kaip ir anksčiau buvo smarkiai už- 
simerkęs. Jo veidas priminė kumštį. 

- Tyliau, - paprašė Džekas. Priekyje bėgiai driekėsi per bekraščius 
javų laukus; vakarinėje padangėje it seni dantys styrojo kalnai. Ber- 
niukas paskutinį kartą atsigręžė į tolstančią šilumos ir šviesos 0azę - 
Depą ir aštuonkampę pašiūrę. Tarpduryje juodavo aukštas Anderso si- 
luetas. Džekas dar kartą pamojo, siluetas atsakė mojimu. Tada jis pa- 
tyrinėjo javų jūrą; jeigu ir toliau Prakeiktos Žemės bus tokios, šitas 
dvi dienas bus galima laikyti poilsiu. 

Bet, suprantama, taip nebuvo. Net ir mėnesienoje matėsi, kad ja- 
vai retėja, darosi skurdesni. Permaina prasidėjo po pusvalandžio ke- 
lionės. Net jų spalva pasidarė ne tokia, beveik dirbtinė: nebe natūra- 
liai geltona, o tarsi nugelsvinta kažkokio stipraus karščio šaltinio - 
geltona, be gyvybės. Ričardas dabar atrodė panašiai. Kurį laiką jis 
garsiai skundėsi, paskui pravirko tyliai ir droviai lyg išvaryta iš kla- 
sės mergaitė, pagaliau užmigo neramiu miegu. 

- Negaliu grįžti, - vapėjo jis sapne arba taip bent pasigirdo Džekui. 
Miegodamas jis tarytum nyko. 

Pamažu ėmė keistis visas gamtovaizdis. Begalines Elisbreikso ly- 
gumas pakeitė paslaptingi negilūs duburiai ir juodų medžių priaugę 
slėniai. Visur riogsojo didžiuliai akmenys: kaip kaukolės, kiaušiniai, 
milžino dantys. Pasikeitė ir pati žemė - pasidarė smėlingesnė. Du kar- 
tus traukinys įvažiavo tarp uolų, ir Džekas matė tik vijokliais apraiz- 
gytas raudonas sienas. Retsykiais jam pasirodydavo, kad mato sprun- 
kantį į priedangą žvėrelį, bet buvo per tamsu, arba žvėrelis per grei- 
tas, kad jis jį pažintų. Bet berniuką apėmė keistas jausmas, kad net 
tam gyviui visiškai sustingus vidurdienį Rodeo alėjoje jis negalėtų jo 
pažinti: tikriausiai to gyvūno galva yra dvigubai didesnė negu turėtų 
būti, ir jam geriau nesimaišyti žmogaus akyse. 

Praslinko pusantros valandos, Ričardas dejavo per miegus, o pei- 
zažas nepažįstamai pasikeitė. Kai traukinys antrą kartą išniro 1š 
klaustrofobiją keliančio tarpeklio, Džeką pribloškė vietos lėkštumas; 
jis tartum pirmą kartą sugrįžo į Teritorijas, Regėjimų šalį. Po to jis pa- 

stebėjo sunykusius ir iškreivėjusius medžius ir užuodė kvapą. Tik- 
riausiai jis tolydžio stiprėjo jo pasąmonėje, bet tik išvydęs susiraizgiu- 
sius lyg kankinami žvėrys kelis medžius, Džekas pajuto ore tvyrantį 
puvimo kvapą. Gedimas, pragaro ugnis. Čia Teritorijos dvokė ar be- 
veik dvokė. 

Šitame krašte tvyrojo seniai nuvytusių gėlių kvapas, bet po juo, 
kaip ir pas Osmondą, slėpėsi kitas, galingesnis. Jeigu Morganas ko- 
kiu nors savo pavidalu dėl to kaltas, tai jis tam tikru būdu atnešė į Te- 
ritorijas mirtį, pagalvojo Džekas. 

Neliko daubų ir slėnių, žemė atrodė begalinė raudona dykuma. 
Lėkštus šitos dykros šlaitus nusėjo neapsakomai skurdūs medžiai. Bė- 
giai lėkė į raudoną tuštumą. 

Na, tas raudonas kraštas bent jau atrodė negyvenamas. Kelias va- 
landas Džekas nepastebėjo nieko be smulkių išsigimusių gyvuliukų, 
besislepiančių šlaituose. Bet jis ne kartą akies kampučiu sugaudavo 
kažkokį judesį, o atsisukęs nieko nepamatydavo. Iš pradžių jam atro- 
dė, kad jį seka. Paskui kurį laiką, ne ilgiau kaip pusvalandį, manė, jog 
jų pėdomis vejasi tie pusšuniai iš Taierio mokyklos. Vos tik Džekas 
atsigręždavo, tas, kas tenai judėjo, smukdavo už kurio nors susiviju- 
sio medžio arba pranykdavo smėlyje. Daugiau Prakeiktos Žemės ne- 
beatrodė tuščios ir be gyvybės, veikiau pilnos slapto, besislapstančio 
nuo pašalinio žvilgsnio gyvenimo. Džekas kilstelėjo svertą aukštyn 
(lyg tai galėtų padėti) ir troško, kad traukinukas riedėtų greičiau, dar 
greičiau. Ričardas susirangė ant sėdynės ir toliau miegojo šnopuoda- 
mas. Džekas įsivaizdavo, kaip tie nei šunys, nei žmonės puola j ĮaoS: 
ir meldėsi, kad draugas neatsimerktų. 

- NE! - per sapną suriko Ričardas. 

Džekas vos neišvirto iš kabinos. Jis matė įkandin jų šuoliuojančius 
Eteridžą ir misterį Dafrį. Jie lėkė iškišę liežuvius, energingai dirbda- 
mi pečiais. Po sekundės berniukas pamatė tik šalia traukinio lekian- 
čius šešėlius. Mokiniai ir jų direktorius užgeso it gimtadienio torto 
žvakutės. 

- NE TEN! - šūktelėjo Ričaradas. Džekas atsargiai atsiduso. Jis, jie 
yra saugūs. Prakeiktų Žemių pavojus buvo perdėtas. Netrukus pakils 
saulė. Džekas pakėlė laikrodį prie akių ir pamatė, jog važiuoja jau 
daugiau nei dvi valandas. Nusižiovavęs pasigailėjo, kad tiek daug val- 
gė pas Anders. 

Torto gabalėlis, - pasvajojo jis mintyse, - tai būtų... 

Nespėjo užbaigti eilutės iš Bernso, kuria taip nustebino senasis 
Andersas, ir staiga išvydo pirmą ugnies kamuolį, visiškai sugriovusį 
10 ramybę. 

Šviečiantis, bent dešimties pėdų skersmens kamuolys išniro hori- 
zonte ir šnypšdamas karščiu ėmė ristis tiesiai į traukinį. 

- Po galais, - burbtelėjo Džekas, prisiminęs, ką Andersas apie juos 
pasakojo. Jeigu žmogus prieina per daug arti prie jų, siaubingai su- 
serga... nuplinka... visą kūną nusėja opos... jis ima vemti... vemia, kol 
plyšta skrandis ir sprogsta gerklė... Džekas nurijo seiles; tai sekėsi 
sunkiai - kaip ryti vinis. 

- Prašau, Dieve, - ištarė jis garsiai. Milžiniškas šviečiantis kamuo- 
lys lėkė tiesiai į jį, it būtų numatęs nušluoti Džeką Sojerį ir Ričardą 
Sloutą nuo žemės paviršiaus. Jonizuojanti spinduliuotė. Suspaudė 
skrandį, kūnas suledėjo. Radiacinis apsinuodijimas. Vemia ir vemia, 
kol plyšta skrandis... 

Gardi vakarienė, kuria pavaišino Andersas, vos neiššoko laukan. 
Ugnies kamuolys kibirkščiuodamas ir šnypšdamas ritosi į traukinį. Už 
j0 tęsėsi auksinė uodega, kuri paslaptingu būdu kurstė kitas degančias 
linijas ant raudonos žemės. Paskui šviečiantis rutulys pašoko ir pasi- 
sukęs it teniso kamuoliukas nuskriejo į kairę. Būtent tada Džekas pir- 
mą kartą aiškiai pamatė padarus, kurie juos sekė. Rausvai auksinė 
klajojančio kamuolio šviesa ir senų pėdsakų švytėjimas apšvietė išsi- 
gimusių padarų grupelę, lydinčią traukinį. Tai buvo šunys, tiksliau, 
kadaise buvo šunys arba turėjo protėvius šunis, ir Džekas neramiai 
žvilgtelėjo į Ričardą, ar tas nepabudo. 

Apšviesti sutvėrimai prisiplojo prie dirvos nelyginant gyvatės. 
Džekas matė, kad jų galvos kaip šunų, bet ant kūnų buvo išlikusios 
tik rudimentinės užpakalinės kojos, o patys kūnai neturėjo uodegų ir 
buvo pliki. Jie atrodė drėgni: rausva beplaukė oda blizgėjo lyg ką tik 
gimusio peliuko. Sutvėrimai urzgė nepatenkinti, kad juos pamatė. Tai 
buvo tie patys klaikūs išsigimę šunys, kuriuos Džekas pastebėjo ant 
traukinio pylimo. Demaskuoti jie šnypštė, urzgė ir traukėsi; juos gąs- 
dino ugnies kamuoliai ir jų palikti pėdsakai: Po kurio laiko Džekas 
užuodė tolstančio, padegusio visą eilę medžių, rutulio kvapą. Pragaro 
ugnis, puvimas. 

Horizonte išniro antras kamuolys ir pralėkė iš kairės. Neužmegz- 
tų santykių, palaidotų vilčių ir demoniškų troškimų tvaikas - taip 
Džekui dvokė nuo tų kamuolių. Kniaukdama gauja išsigimusių šunų 
išsisklaidė į žibančių dantų grėsmę, paslaptingą šnaresį ir sunkių be- 
kojų kūnų šliaužimą žeme. Kiek jų čia? Prie degančio medžio kamie- 
no, kuris mėgino paslėpti savo viršūnę kamiene, savo nasrus iššiepė 
du mutantai. 

Kai horizonte sutvisko dar vienas ugninis kamuolys, velkantis 
paskui save šviečiantį šleifą, Džekas pastebėjo ant kalvos sugriuvusią 
padangtę. Priešais ją stovėjo kažkokia vyriškos giminės žŽmogysta ir 
žiūrėjo į jį. Stambumo, plaukuotumo, jėgos, pykčio įspūdis... 

Džeko nepaliko suvokimas, koks lėtas yra Anderso traukinys ir 
kokie jie su Ričardu pasiekiami kiekvienam, kas sugalvos juos ati- 
džiau patyrinėti. Pirmasis ugnies rutulys padėjo atsiginti nuo tų išsi- 
gimusių šunų, bet žmogiškų Prakeiktų Žemių gyventojų gali nepa- 
vykti taip lengvai atsikratyti. Gęstant auksiniam pėdsakui, Džekas pa- 
stebėjo, kad figūra prie padangtės nulydi traukinį, sukdama didelę 
gauruotą galvą. Jeigu tai, ką jis matė, yra šunys, kaip tada atrodys 
žmonės? Su paskutine šviesa žmogiškas sutvėrimas nulėkė už savo 
būsto, švysteldamas reptilijos uodega. Po akimirkos vėl pasidarė tam- 
su, nesimatė nei šunų, nei tos žmogystos, nei pašiūrės. Džekas nebu- 
vo įsitikinęs, jog iš tikro ją matė. 

Ričardas truktelėjo per miegą, o Džekas spustelėjo lokomotyvo 
svertą, vildamasis išgauti didesnį greitį. Šuniški garsai liko užpakaly- 
je. Suprakaitavęs Džekas pakėlė ranką ir pamatė, jog nuo paskutinio 
karto, kai jis tikrino laikrodį, tepraėjo penkiolika minučių. Jis nusižio- 
vavo pats stebėdamasis savimi ir vėl pasigailėjo tiek prikimšęs. 

- NE! - sukliko Ričardas. - NE! AŠ NEGALIU TEN EITI! 

"Kur, ėmė svarstyti Džekas. Kur tas “ten"? Kalifornija? Ar kokia 
kita grėsminga vieta, kur puiki Ričardo savitvarda gali ištrūkti it ne- 
žabotas arklys? 


Visą naktį, kol Ričardas miegojo, Džekas stovėjo prie sverto, ste- 
bėdamas rausvą žemę, raižomą kibirkščiuojančių ugnies kamuolių. Jų 
kvapas, nuvytusių gėlių ir slapto puvimo kvapas, pripildė orą. Retsy- 

kiais nuo skurdžių medžių, kurie vis dar styrojo šen bei ten, berniu- 
kas išgirsdavo išsigimusių šunų ar kitokių vargšų sutvėrimų erzelį. 
"Kartais mėlynai sužaibuodavo baterijos. Ričardas ne tik miegojo; jis 
buvo paniręs į nesąmoningą miego būseną, kurios jam taip reikėjo. 
Daugiau jis nebeklykė, susirietė kamputyje ir lėtai alsavo, tarsi net 
tam reikėjo daugiau energijos negu jam buvo likę. Džekas ir meldė, 
ir bijojo saulėtekio. Patekėjus saulei, jis matys gyvūnus, bet ką dar jis 
gali išvysti? 

Berniukas vis dirsteldavo į draugą. Ričardo oda atrodė keistai 
blyški, net vaiduokliškai pilka. 

Rytas išlaisvino iš tamsos. Virš išlenkto rytinio horizonto nutįso 
rausvas kaspinas, netrukus po juo pasirodė raudona juosta ir ėmė kel- 
ti optimistinę rausvumą į viršų. Džeko akys buvo raudonos kaip ta 
juosta, skaudėjo kojas. Ričardas gulėjo išsitiesęs per visą sėdynę ir 
nenoriai kvėpavo. Džekas įsitikino, kad nesuklydo - jo veidas iš tikro 
pilkšvas. Vokai trukčiojo, bet Džekas vylėsi, kad draugas neims rėk- 
ti. Ričardas prasižiojo, bet ne rėkti; išlindo galas liežuvio. Berniukas 
apsilaižė viršutinę lūpą, sušnarpštė ir vėl paniro į gluminančią komą. 

Nors Džekas neapsakomai troško atsisėsti ir užsimerkti, draugo jis 
nejudino. Kuo daugiau šviesa atskleidė Prakeiktų Žemių detalių, tuo 
labiau Džekas tikėjosi, kad Ričardo miegas truks tol, kol jis pats ga- 
lės pakęsti mažo Anderso traukinuko sąlygas. Jam knietėjo pamatyti, 
kaip Ričardas Sloutas sureaguos į Prakeiktų Žemių anomalijas. Tru- 
putis skausmo, šiek tiek išsekimo, - tai mažiausia kaina už tai, ką jis 
laikė laikina tyla. 

Prieš jo perštinčias akis atsivėrė peizažas, kuriame niekam nepa- 
vyko išvengti deformacijos. Mėnesienoje tai atrodė dykra, priaugusi 
medžių. Dabar Džekas įsitikino, kad tai visai ne dykra. Tai, ką jis pa- 
laikė rausvu smėliu, buvo klampi, biri dirva; atrodė, kad žmogus gali 
įklimpti į ją iki kulkšnių, jei tik ne iki kelių. Toje ištroškusioje Žemė- 
je augo skurdūs medžiai. Gerai įsižiūrėjus jie atrodė taip pat kaip nak- 
tį. Buvo smarkiai sulinkę, it norėtų pasislėpti po savo susiraizgiusio- 
mis šaknimis. Tai buvo blogai, bent jau racionaliajam Ričardui. Bet 
dirstelėjęs į tokį medį akies kampučiu, išvysdavai kankinamą padarą: 

įtemptos šakos buvo rankos, slepiančios kančios iškreiptą, riksme su- 
stingusį veidą. Žiūrėdamas akių kampyčiu, Džekas su mažiausiomis 
smulkmenomis matė tuos nusigalavusius veidus: pražiotas burnas, 
įbestus žvilgsnius, nukabintas nosis, ilgas skausmingas raukšles 
skruostuose. Jie keikė, maldavo, šaukė jį, negirdimi jų balsai tvyrojo 
ore lyg dūmai. Džekas sudejavo. Kaip ir viskas Prakeiktose Žemėse 
šitie medžiai buvo apnuodyti. 

Iš abiejų pusių driekėsi rausva žemė, kur ne kur tarsi šlapimas gel- 
tonavo žolės lopiniai. Jei ne siaubinga spalva, tas vietas būtų galima 
laikyti oazėmis, nes jos buvo prie nedidelių tvenkinėlių. Vanduo juo- 
se buvo juodas, paviršiuje plaukiojo alyvos dėmės. Jos buvo tirštes- 
nės už vandenį, nuodingos. Važiuojant pro antrą tokią oazę, Džekas 
pastebėjo, kaip vanduo tingiai suraibuliuoja, ir jam toptelėjo, kad tas 
juodas vanduo taip pat yra gyvas ir kankinamas kaip tie medžiai, ku- 
rių jam daugiau nesinorėjo matyti. Po to tirštas skystis prasiskyrė, ap- 
sivertė kažkieno plati juoda nugara ar šonas ir pasirodė plėšrūniški, 
kaukšintys dantimis nasrai. Panašu į žvynus, kurie būtų švytėję, jeigu 
nebūtų užjuodinti vandens. Čia tai bent, - pagalvojo Džekas, - negi 
ten buvo žuvis? Ji turėjo siekti beveik dvidešimt pėdų, per didelė, kad 
tilptų tame tvenkinėlyje. Ilga uodega sujudino paviršių, ir gyvis pani- 
ro į gelmę. 

Džekas atidžiai tyrinėjo horizontą, nes jam pasirodė, jog ten kyš- 
telėjo galva. Bet tada, kaip ir toji Loch Neso pabaisa, jį vėl pribloškė 
daiktų iškraipymas. Kaip galva galėjo kyšoti už horizonto? 

Todėl, kad horizontas iš tikro nebuvo horizontas. Visą naktį ir iki 
tol, kol gerai neįsižiūrėjo, jis aiškiai neįvertino Prakeiktų Žemių dy- 
džio. Kai saulė ėmė skverbtis į pasaulį, berniukas suprato, kad jie yra 
dideliame slėnyje, ir tolumoje ne pasaulio kraštas, o tik kalnų grandi- 
nė. Traukinį gali sekti bet kas, pasislėpęs už aplinkinių kalnų. Jis pri- 
siminė žmogystą krokodilo uodega, pasislėpusį padangtėje. Ar jis tik 
neseka jo visą naktį laukdamas, kol Džekas užmigs? 

Traukinys pukšėjo per grėsmingą slėnį siaubingai lėtai. 

Berniukas nužvelgė aplinkines kalvas, bet matė tik saulės paauk- 
suotas uolas. Džekas apsisuko, iš baimės ir įtampos visiškai pamiršęs 
nuovargį. Ričardas miegojo ranka prisidengęs akis. Bet kas gali lipti 
jiems ant kulnų ir tykoti, kol abu atsijungs. 

Staiga jam užėmė kvapą nuo lėto, veik nepastebimo judesio iš kai- 
rės. Kažkieno milžiniško, šliaužiančio... Džekui pasirodė, kad jo link 
ropoja pustuzinis žmogystų krokodilo uodegomis; jis prisidengė akis 

nuo saulės ir pažiūrėjo į tą pusę. Uolos buvo tokios pat raudonos kaip 
birus dirvožemis, o tarp jų vinguriavo gili šliūžė ir baigėsi viršuje. 
Tarp stūksančių uolų judantis pavidalas net nepriminė žmogaus. Ten 
buvo gyvatė, bent taip pasirodė Džekui... Ji užlindo už akmens, ir ber- 
niukas spėjo pamatyti tik dingstančią storą apvalią uodegą. To pada- 
ro oda buvo ratuota ir, rodos, apdegusi; šonuose juoduoja sukietėju- 
sios juodos dėmės... Džekas pasilenkė, kad matytųsi vieta, kur pada- 
ras turėjo išlįsti, ir po kelių sekundžių išvydo milžiniško kirmino gal- 
vą, per ketvirtį panirusią į dulkes, besirangančią jo link. Kirmino akys 
buvo pusiau primerktos, apsiblaususios, bet galva visgi buvo kirmino. 

Iš už uolos iššoko kitas gyvis su sunkia galva ir besivelkančiu kū- 
nu. Džekas buvo tikras, kad mato vieną iš tų šunų mutantų. Kirminas 
pražiojo nasrus sulig pašto dėžutės anga ir tiesiog prarijo savo auką. 
Džekas aiškiai išgirdo trupant kaulus. Šuns kaukimas nutilo, kirminas 
prarijo jį kaip piliulę. Prieš gigantišką kirmino kūną driekėsi viena 
juoda ugnies kamuolio palikta juosta. Džekui bežiūrint, tas padaras 
įsikasė į žemę, nugrimzdo lyg povandeninis laivas. Jis tikriausiai su- 
prato, kad ta juosta gali jam pakenkti, todėl pasikasė pro apačią. Dže- 
kas stebėjo, kaip kirminas dingsta, ir neramiai dairėsi, kur jis vėl iš- 
nirs. 

Įtikinęs save, kad vargu ar kirminas puls traukinį, Džekas ėmė to- 
liau tyrinėti kalnų virtinę. 

Prieš pabundant po pietų Ričardui, Džekas matė: 

mažiausiai vieną galvą, kyšančią už kalnų grandinės; 

dar du šokinėjančius mirtinus ugnies kamuolius; 

begalvius griaučius, kurie iš pradžių atrodė stambaus triušio, bet 
vėliau Džekas ėmė Žžiaukčioti pažinęs rūpestingai nučiulptą ir numes- 
tą prie pat bėgių žmogaus kūdikio skeletą, už kurio gulėjo apvalaina 
to. paties vaiko kaukolė, įsmigusi į dirvožemį. Dar jis matė: 

„gaują didžiagalvių šunų, dar smarkiau išsigimusių negu ankstes- 
nieji, atkakliai besirangančių pridurmui traukinį su tįstančia nuo alkio 
seile; | 

tris trobeles iš lentų, žmonių būstus, styrančius ant polių, kurie ža- 
dėjo, kad šitame dvokiančiame laukiniame krašte, vadinamame Pra- 
keiktomis Žemėmis, kažkur klajoja ieškodami maisto kiti žmonės; 

mažą pliką paukštelį be plunksnų su - grynai Teritorijų ženklas - 
barzdotu beždžionės snukučiu ir aiškiai apibrėžtais pirštais, styran- 
čiais iš sparnų galiukų; 

ir blogiausia (ką jau kalbėti apie tai, ką jis tik tarėsi matęs) - du vi- 
siškai nepažįstamus gyvūnus, geriančius iš juodo tvenkinėlio, gyvū- 
nus su ilgais dantimis, žmogaus akimis, kiaulės priekiu ir stambios 
katės užpakaliu. Jų veidai buvo apaugę tankiais plaukais. Kai trauki- 
nys pravažiavo pro tuos gyvius, Džekas pastebėjo, kad patino kiauši- 
niai išburkę iki pagalvės dydžio ir nukarę lig pat žemės. Kas gi sukū- 
rė tokias pabaisas? Radiacija, spėjo Džekas, nes daugiau niekas taip 
negalėjo išdarkyti gamtos. Tie padarai, nuo gimimo užkrėsti, traukia 
tokį pat užterštą vandenį ir urzgia ant pravažiuojančio traukinio. 

Tavo pasaulis vieną dieną gali atrodyti taip pat, - pagalvojo Dže- 
kas. - Kaip nuostabu. 


Be to, dar daug dalykų jis tarėsi matęs. Oda ėmė degti ir niežtėti; 
Jis jau buvo numetęs ant kabinos grindų meksikietišką šalį primenan- 
tį drabužį, kuriuo virto Mailo Kigerio paltas. Prieš dienovidį jis nusi- 
vilko ir namų darbo marškinius. Burnoje tvyrojo šlykštus skonis: su- 
rūdijusio metalo ir supuvusių vaisių. Prakaitas sruvo nuo kaktos į 
akis. Džekas buvo taip nuvargęs, kad ėmė snūduriuoti stačias, atmerk- 
tomis ir pžrštinčiomis nuo prakaito akimis. Jis matė didžiules atstu- 
miančių šunų rujas, lekiančias per kalnus; matė rausvus debesis, pa- 
kibusius virš galvos, kurie mėgino pasiekti jį 17 Ričardą ilgomis lieps- 
nojančiomis rankomis, šėtono rankomis. Kai jo akys pagaliau susi- 
merkė, jis išvydo juodai apsirengusį dvylikos pėdų Morganą iš Oriso, 
svaidantį į visas puses žaibus ir plėšiantį žemėje didžiulius dulkėtus 
plyšius bei kraterius. 

Ričardas kriuktelėjo ir sudejavo: 


- Ne, ne, ne. 
Morganas iš Oriso išsisklaidė it rūkas, 17 Džekas pravėrė skaudan- 
čias akis. , 


- Džekai? - pasigirdo Ričardo balsas. 

Priešais traukinį vėrėsi tuščia raudona dykuma su pajuodusiais ug- 
ninių kamuolių pėdsakais. Džekas pasitrynė akis ir pažiūrėjo į saldžiai 
besiraivantį Ričardą. 

- Taip, - atsiliepė jis, - kaip jautiesi? 

Ričardas vėl atsigulė ant kietos sėdynės ir tankiai mirksėdamas 
žiūrėjo į draugą. Jo veidas atrodė iškankintas ir papilkėjęs. 

- Atleisk, kad paklausiau. 

- Nieko, - atsakė Ričardas, - jaučiuosi geriau, tikrai. Galvą vis dar 
skauda, bet jau ne taip. 

Džekui širdis truputį atlėgo. 

- Tu labai triukšmavai per savo... e... - tarė Džekas ir nutilo neži- 
nodamas, kiek tikrovės gali pakelti jo bičiulis. 

- Savo sapne. Taip, manau, triukšmavau, - Ričardo veidas persi- 
kreipė, bet Džekas pirmą kartą neįsitempė laukdamas riksmo. - Ži- 
nau, Džekai, kad dabar nesapnuoju. Lygiai kaip kad neturiu smegenų 
auglio. 

- Ar žinai, kur esi? 

- Traukinyje. To senio traukinyje. Krašte, kurį jis vadino Prakeik- 
tomis Žemėmis. 

- Na, tegu aš prasmegsiu, - pasakė šypsodamasis Džekas. 

Per pilką Ričardo odą prasimušė raudonis. 

- Kaipgi taip atsitiko? - paklausė Džekas, dar ne iki galo patikėjęs 
draugo atsivertimu. 

- Tiesiog aš žinau, kad nesapnuoju, - atsakė Ričardas, ir jo skruos- 
tai dar labiau įraudo. - Man regis... regis, reikėjo tik liautis su tuo ko- 
voti. Jeigu jau mes Teritorijose, vadinasi, Teritorijose, kad ir kaip ne- 
įtikima tai atrodytų, - jo akys susidūrė su Džeko akimis; ir Sojeris 
šiek tiek nusigando juoko kibirkštėlių jose. - Pameni tą didžiulį smė- 
lio laikrodį depe? - kai Džekas linktelėjo, Ričardas tęsė: - Tai vis dėl 
j0... kai pamačiau tą daiktą, supratau, kad tai ne mano fantazijos. Aš 
juk žinau, kad negalėčiau išsigalvoti tokio daikto. Negalėčiau. Tie- 
siog... negalėčiau. Jeigu norėčiau išrasti primityvų laikrodį, jis būtų su 
visokiausiais ratukais, skriemuliais... tik ne toks paprastas. Taigi aš jo 
neišsigalvojau. Vadinasi, ir visa kita taip pat realu. 

- Tai kaip dabar jautiesi? - paklausė Džekas. - Tu ilgai miegojai. 

- Aš vis tiek jaučiuosi toks pavargęs, kad vos nulaikau galvą. 
Apskritai, nesijaučiu gerai. Aš bijau. 

- Ričardai, turiu tavęs kai ko paklausti. Ar yra kokia nors priežas- 
tis, dėl kurios tu bijai važiuoti į Kaliforniją? | 

Ričardas nuleido akis ir papurtė galvą. 

- Ar kada girdėjai apie Juodąjį viešbutį? 

Sloutas vėl papurtė galvą. Džekas suprato, kad draugas nesako tie- 
sos, pripažįsta tik tiek, kiek gali. Visa kita, - o Džeką staiga apėmė į5i- 
tikinimas, kad to yra, ir nemažai, - turės palaukti. Gal iki jie pasieks 
tą Juodąjį viešbutį. Raštono dvynys, Džeisono dvynys, taip, dviese jie 
pasieks Talismano namus ir kalėjimą. 

- Ką gi, gerai, - tarė jis. - Ar galėsi eiti? 

- Manau, galėsiu. 

- Gerai, nes noriu kai ką padaryti, jei jau nemiršti nuo smegenų 
auglio:Ir man reikia tavo pagalbos. 

- Kokios? - pasiteiravo Ričardas. Jis persibraukė per veidą dreban- 
čia ranka. 

- Noriu atidaryti vieną ar dvi dėžes, stovinčias ant platformos, ir 
parūpinti ginklų. 

- Aš negaliu pakęsti ginklų, - pasakė Ričardas. - Tu taip pat turė- 
tum jų nekęsti. Jeigu nebūtų ginklų, tavo tėtis... 

- Taip, jeigu kiaulės turėtų sparnus, jos skristų, - nutraukė jį Dže- 
kas. - Aš esu įsitikinęs, kad mus kažkas seka. 

- Na, gal tai mano tėvas, - su viltimi balse tarė Ričardas. 

Džekas kažką burbtelėjo ir nulenkė svertą. Traukinys pastebimai 
sulėtėjo, o kai greitis nukrito iki minimalaus, Džekas nuleido svertą į 
neutralią padėtį. 

- Ar galėsi išlipti, kaip manai? 

- Žinoma, - atšovė Ričis ir stryktelėjo ant kojų. Bet jos sulinko per 
kelius, ir berniukas sunkiai žnegtelėjo ant suolo. Jo veidas atrodė pil- 
kesnis negu anksčiau, kakta ir viršutinė lūpa išrasojo. - Gal ir ne, - su- 
šnibždėjo jis. | 

- O tu palengva, - pasakė Džekas. Priėjęs jis paėmė už alkūnės, o 
kitą ranką uždėjo ant sušilusios draugo kaktos. - Atsipalaiduok, - Ri- 
čardas sumerkė akis, o kai atsimerkė, jo žvilgsnyje švietė grynas pa- 
sitikėjimas. 

- Paskubėjau, - tarė Ričardas, - visą kūną dilgčioja nuo gulėjimo 
viena poza. 

- Tuomet pamažu, - pasakė Džekas ir padėjo inkščiančiam Ričar- 
du: atsikelti. 

- Skauda. 

- Tuoj praeis. Man reikia tavo pagalbos, Ričardai. 

Ričardas pamėgino žengti, bet ir vėl suinkštė. Pajudino antrą ko- 
ją. Tada truputį pasilenkė ir paplekšnojo delnais per šlaunis 1r blauz- 

das. Džekas pastebėjo, kad draugo veido išraiška ima keistis, tik ne 
dėl skausmo, o 1š neapsakomos nuostabos. 

Džekas pažiūrėjo į tą pusę, kur buvo nukrypęs Ričardo žvilgsnis, 
ir pamatė beplunksnį paukštelį su beždžionės snukučiu, pralekiantį 
pro traukinį. 

- Taip, čia daug juokingų padarų, - tarė jis. - Jausiuos daug geriau, 
jeigu rasime po tuo brezentu kokių nors ginklų. 

- Kaip tu manai, kas už tų kalnų? - paklausė Ričardas. - Daugiau 
tokių? 

- Ne, manau, kad už jų yra žmonių, - atsakė Džekas. - Jeigu tik 
juos galima taip pavadinti. Dukart mačiau, kaip kažkas mus stebėjo. 

Pastebėjęs siaubo išraišką Ričardo veide, Džekas pridūrė: 

- Nemanau, jog tai kas nors iš tavo mokyklos. Bet gali būti ir blo- 
giau. Nenoriu tavęs bauginti, bičiuli, bet turėjau progą pamatyti dau- 
giau Prakeiktų Žemių už tave. 

- Prakeiktos Žemės, - su abejone tarė Ričardas. Jis permetė akimis 
raudoną smėlingą slėnį. - Ach, tas medis... ai 

- Žinau, tau teks išmokti nekreipti į tai dėmesio. 

- Kas, po galais, galėjo šitaip nuniokoti? - paklausė Ričardas. - Juk 
tai nenatūralu, pats matai. 

- Galbūt vieną dieną sužinosime, - Džekas padėjo draugui išlipti iš 
kabinos, 1r dabar abu stovėjo ant siauros lentos, dengiančios ratus. - 
Nelipk ant tų dulkių, - įspėjo jis Ričardą. - Nežinia, ar ten gilu. Ne- 
norėčiau tavęs iš ten traukti. 

Ričardas krūptelėjo. Bet tai galėjo būti dėl to, kad jis akies krašte- 
liu pamatė antrą sustingusį riksme medį. Vaikai šonu nusigavo iki 
prekinio vagono terkšlių. Tenai siauros metalinės kopėtėlės vedė ant 
jo stogo, o vagono gale tokiomis pat berniukai nusileido prie vagono- 
platformos. 

Džekas truktelėjo storą gauruotą virvę, bandydamas prisiminti, 
kaip Andersas ją atrišo. 

- Manau, kad čia, - pasakė Ričardas, laikydamas sunertą lyg kar- 
tuvėse kilpą. - Džekai? 

- Pabandyk. 

Ričardui nepakako jėgų atrišti mazgą, bet su Džeko pagalba kilpa 
atsileido, ir brezentas subliuško ant dėžių. Sojeris nutraukė kraštą nuo 
dėžių “Mašinų dalys" ir kitų, mažesnių, kurių anksčiau nebuvo paste- 
bėjęs - “Linzės". 

- Štai jos, - pasakė jis, - gaila tik, kad neturime laužtuvo, - jis dirs- 
telėjo į slėnio kraštą, o tenai be garso sukaukė iškankintas medis. Ar 
ten tik nekyšo kažkieno galva? Gal ten kitas kirminas-milžinas, besi- 
rangantis jų link? - Nagi, pasistenkime atlupti šitos dėžės dangtį, - pa- 
ragino jis, ir Ričardas droviai priėjo. 

Po šešių galingų truktelėjimų Džekas pajuto, kad dėžė ima pasi- 
duoti ir girgžteli vinys. Ričardas vis dar galynėjosi su savo puse. 

- Tvarka, - pasakė jam Džekas. Ričardas atrodė dar labiau išblyš- 
kęs ir ligotas nei prieš tai. - Aš sutvarkysiu, dar vieną kartelį. 

Ričardas atsitraukė ir vos nepargiuvo užkliuvęs už vienos iš ma- 
žųjų dėžučių. Atgavęs pusiausvyrą, jis pradėjo tyrinėti platformos tu- 
rinį po brezentu. 

Džekas plačiai atsistojo priešais dėžę ir sukando dantis. Suėmęs 
rankomis už kraštų, jis giliai įkvėpė ir ėmė traukti, kol pradėjo drebėti 
raumenys. Kai jau rengėsi atleisti, vinys vėl sugirgždėjo ir ėmė lįsti iš 
medžio. Džekas riktelėjo: “ Aaach!" ir pakėlė dėžės dangtį. 

Dėžėje gulėjo sukrauti slidūs nuo alyvos šeši ginklai, kokių Dže- 
kui nebuvo tekę matyti: jie atrodė panašūs į peteliškes, buvo pusiau 
mechanizmai, pusiau vabzdžiai. Berniukas ištraukė vieną norėdamas 
išsiaiškinti, kaip jie veikia. Tai buvo automatinis ginklas, todėl reika- 
linga apkaba. Pasilenkęs jis automato vamzdžiu atlupo “Linzės"" dė- 
žutės dangtį. Kaip 1r tikėjosi, tenai rado krūvelę gausiai suteptų apka- 
bų plastiko kapsulėse. 

- Tai “Uzi"", - tarė už nugaros Ričardas. - Izraelietiškas automatas. 
Kiek žinau, labai modernus ginklas. Mėgstamas teroristų žaisliukas. 
- Iš kur tai žinai? - paklausė Džekas, imdamas antrą šautuvą. 

- Žiūriu televizorių. O kaip tu manai? 

Džekas pabandė įstatyti apkabą, iš pradžių dėjo atvirkščiai, vėliau 
ištaisė klaidą. Suradęs saugiklį jį nuspaudė, po to vėl paspaudė. 

- Šitie prakeikti daiktai tokie atgrasūs, - tarė Ričardas. 

- Tu taip pat gausi vieną, todėl nesiskųsk, - Džekas ištraukė antrą 
apkabą draugui, valandėlę pasvarstęs išėmė likusias apkabas, kiek til- 
po, susigrūdo į kišenes, dvi padavė Ričardui, o kas liko - sukišo į mai- 
šelį. 

- A, - ištarė Ričis. 

- Čia apsidraudimui, - pasakė Džekas. 

V 


Ričardas sudribo ant sėdynės, kai tik jie pasiekė kabiną: kelionė 
aukštyn žemyn kopėčiomis ir slinkimas siaura metalo juosta virš ratų 
išsunkė paskutines jo jėgas. Bet jis paliko vietos atsisėsti Džekui ir 
stebėjo paburkusiomis akimis, kaip draugas vėl išjudina traukinį. 
Džekas pakėlė savo šalį ir ėmė šluostyti juo automatą. 

- Ką tu darai? 

- Valau alyvą. Kai baigsiu, išvalyk ir savąjį. 

Likusią dienos dalį berniukai sėdėjo atviroje kabinoje plūsdami 
prakaitu, stengdamiesi nepaisyti vaitojančių medžių, vimdančio tvai- 
ko ir savo alkio. Džekas pastebėjo, kad apie Ričardo burną atsirado 
kraujuojančių žaizdelių. Jis paėmė “Uzi1"' iš Ričardo, nuvalė alyvą ir 
įstatė apkabą. Prakaitas degino sutrūkinėjusių lūpų plyšelius. 

Džekas užsimerkė. Galgi jis ir nematė jokių galvų, kyšančių per 
kalvų grandinę, gal jų niekas neseka. Jis išgirdo, kaip iš baterijų 
šnypšdama išlekia kibirkštis ir Ričardas pašoka. Po akimirkos jis jau 
miegojo ir sapnavo maistą. 


Kai Ričardas papurtė Džeką už peties, grąžindamas iš sapno, ku- 
riame jis kirto sunkvežimio padangos dydžio picą, slėnyje jau buvo 
pradėję tįsti šešėliai, užglaistantys medžių kančią. Žemos, atsisveiki- 
nančios saulės šviesoje net jie, užsidangstę rankomis veidus, atrodė 
gražūs. Tamsiai raudonos dulkės raibuliavo ir tviskėjo. Jose įs1spau- 
dė kone regimai ilgėjantys šešėliai. Klaikiai geltona žolė virto jaukiai 
oranžine. Gęstanti rausva saulės šviesa krito įžambiai uolų. 

- Tik pagalvojau, kad norėtum tai pamatyti, - pasakė Ričardas. Ap- 
link jo burną atsirado dar kelios naujos žaizdelės. Ričardas nelinks- 
mai nusišypsojo. - Atrodo nepaprastai... turiu galvoje spektrą. 

Džekas išsigando, kad draugas pasiners į mokslinius išvedžioji- 
mus apie spalvų pasikeitimą saulėlydžio metu, bet jis buvo per daug 
fiziškai ar psichiškai nuvargęs. Berniukai tylėdami stebėjo, kaip sod- 
rėja aplink juos tvyranti prieblanda, o vakarinis dangus pasipuošia 
purpuru. 

- Ar žinai, ką dar veži šituo daiktu? - paklausė Ričardas. 

- Ką? - pasiteiravo Džekas. Iš tiesų jam buvo visai vis vien. Aiš- 
ku, kad nieko gero. Jis tik vylėsi, kad kaip nors išgyvens iki kito to- 
kio turtingo spalvomis ir sukeliančio stiprias emocijas saulėlydžio. 

- Plastikinius sprogmenis. Jie supakuoti į dviejų svarų paketus, 
bent jau taip aš manau. Užtektų išsprogdinti visą miestą. Jeigu kuris 
nors šautuvas netyčia iššaus arba kas nors kitas įsodins į tas dėžes 
kulką, iš traukinio liks tik skylė žemėje. 

- Aš ne, jeigu tu ne, - atsakė Džekas ir atsidavė saulėlydžiui, kuris 
atrodė įspėjantis, lemtingas ir sugrąžino jį į prisiminimus apie tai, kas 
nutiko jam iškeliavus iš “ Alhambros" viešbučio su sodu. Jis matė ar- 
batą geriančią savo mamą mažoje kavinukėje, staiga virstančią pavar- 
gusia senute; Spidį Parkerį, sėdintį po medžiu, Vulfą, prižiūrintį savo 
bandą; Smoukį ir Lorę iš siaubingos Outlio užeigos; visus nekenčia- 
mus veidus 1š Sanlaito namų: Heką Bastą, Sonį Zingerį, kitus. Jis pa- 
juto skausmingą Vulfo ilgesį, kurį gilėjantis saulėlydis tarsi sutelkė, 
nors Džekas negalėjo paaiškinti kodėl. Jis panoro paimti Ričardą už 
rankos. Paskui pagalvojo: O kodėl gi ne? - 1 braukė sėdynės šonu tol, 
kol surado purvinus, lipnius draugo pirštus. Jis suspaudė juos. 

- Aš taip blogai jaučiuosi, - prisipažino Ričardas. - Tai ne tas, 
kaip...anksčiau. Skauda visą pilvą, o visas mano veidas peršti. 

- Manau, kad atsigausi, kai pagaliau išsikapstysime iš šitos vietos, 
- pasakė Džekas. Bet kokių įrodymų jūs turite, daktare? - paklausė jis 
savęs mintyse. - Kaip įrodysite, kad jo tiesiog dabar nenuodijate"? Įro- 
dymų jis neturėjo. Džekas ramino save naujai išrasta (naujai atrasta?) 
mintimi, kad Ričardas yra svarbiausia dalis to, kas nutiks Juodajame 
viešbutyje. Jam reikės Ričardo Slouto ne vien todėl, kad jis gali at- 
skirti plastikinius sprogmenis nuo trąšų. 

Ar Ričardas kada nors yra buvęs Juodajame viešbutyje? Ar jis bu- 
vo šalia Talismano? Džekas atsigręžė į draugą, kuris sunkiai, sutelkęs 
pastangas kvėpavo. Ričardo ranka gulėjo jo saujoje it vaškinis mulia- 
Žas. 

- Nenoriu daugiau to šautuvo, - pasakė Ričardas, stumdamas jį sau 
nuo kelių. - Nuo jo kvapo man bloga. 

- Gerai, - tarė Džekas, laisva ranka perdėdamas ginklą ant savo ke- 
lių. Vienas medis pasislinko už jo regėjimo lauko ir be garso suvaito- 
j0. Netrukus plėšikauti kils išsigimėliai šunys. Džekas žvilgtelėjo į 
kalnus sau iš kairės, iš Ričardo pusės, ir pamatė už uolų besislepian- 
čią Žmogaus figūrą. 

- Ei, - ištarė tarsi netikėdamas. Nepaisydamas Džeko šoko, saulė- 
lydis toliau gražino nepagražinama. - Ei, Ričardai. 

- Ką? Tau taip pat negera? 

- Man regis, kažką tenai mačiau. Tavo pusėje, - jis peržvelgė aukš- 
tus akmenis, bet niekas nejudėjo. 

- Man vis tiek, - atsiliepė Sloutas. 

- Be reikalo. Matai, kaip jie sugalvojo? Nori prislinkti prie mūsų, 
kai tamsoje negalėsime įžiūrėti. 

Ričardas praplėšė kairę akį ir neįdėmiai apsižvalgė. 

- Nieko nematau. 

- Aš irgi kol kas, bet džiaugiuosi, kad nuėjome paimti šitų ginklų. 
Atsitiesk ir nenuleisk akių, jei nori išnešti iš čia sveiką kailį. 

- Bet tu ir senamadiškas, dievaži, - tačiau iš tikro atsisėdo ir atmer- 
kė abi akis. - Aš tikrai ten nieko nematau, Džekai. Temsta. Tau tik- 
riausiai pasivaideno... 

- Ša, - nutildė Džekas. Jam pasirodė, kad dar vienas kūnas smun- 
ka tarp uolų šlaito viršuje. - Jau du. Įdomu, ar pasirodys dar vienas? 

- Įdomu, ar ten išvis kas nors yra, - atšovė Ričardas. - Pagaliau, 
kodėl kas nors norėtų mus skriausti? Tai yra, čia ne... 

Džekas pasuko galvą ir įsmeigė akis į bėgius priešakyje. Kažkas 
šmėžtelėjo už klykiančio medžio kamieno. Kažkas stambesnis už šu- 
nį, sumojo Džekas. 

- Ą-ha, - tarė jis. - Ko gero, dar vienas tyko mūsų tenai. - Vieną 
akimirką siaubas atėmė jėgas: jis neišmanė, kaip apsiginti nuo trijų 
užpuolikų. Skrandį suspaudė. Pakėlęs nuo kelių “Uzi", bukai pažiū- 
rėjo svarstydamas, ar pajėgs juo pasinaudoti. Ar Prakeiktų Žemių plė- 
šikai irgi ginkluoti? | 

- Ričardai, atleisk, - pasakė Džekas, - šįkart aš tikrai manau, kad 
jau nebe juokai ir man reikės tavo pagalbos. 

- Ką aš galiu padaryti? - paklausė džeržgiančiu balsu Ričardas. 

- Imk savo ginklą, - atsakė duodamas jam automatą Džekas. - 
Mums reikės atsiklaupti, kad nebūtume taikinys. 

Sojeris atsiklaupė, Ričardas pasielgė taip pat, tik judesiai buvo su- 
lėtinti, lyg po vandeniu. Užpakalyje pasigirdo pratisas riksmas, kitas 
- iš viršaus. 

- Jie suprato, kad mes juos pamatėme, - pasakė Ričardas. - Bet kas 
jie tokie? 

Atsakymas pasirodė neilgai trukus. Prietemoje iš priedangos iššo- 
ko vyras, ar tai, kas buvo panašu į vyrą, ir puolė žemyn šlaitu trauki- 
nio link. Už jo nugaros plevėsavo drabužių skutai. Jis rėkė kaip indė- 
nas ir laikė kažką rankose. Daiktas priminė lanksčią lazdą, Džekas vis 
dar svarstė apie jos paskirtį, kai išgirdo prašvilpiant šalia galvos siau- 
rą pavidalą. 

- Dieve švenčiausias! Jie turi lankus su strėlėmis! 

Ričardas žiaugtelėjo, ir Džekas išsigando, kad jis apvems juos 
abu. 

- Turiu jį nušauti, - pasakė jis. 

Ričardas giliai įkvėpė ir išleido kažkokį garsą, kuris visai neprimi- 
nė žodžio. “ 

- O, velnias, - tarė Džekas ir išjungė saugiklį. Tada pakėlė galvą 
ir pamatė, kad skarmalota žmogysta leidžia antrą strėlę. Jeigu šūvis 
būtų buvęs taiklus, daugiau jau jis nieko nebematytų, bet strėlė nieko 
nekliudžiusi atsimušė į kabinos šoną. Džekas pakėlė automatą ir nu- 
spaudė gaiduką. 

Atsitiko tai, ko jis visai nesitikėjo. Jis manė, kad ginklas ramiai 
klausys jo rankų ir paleis kelias kulkas, tačiau “Uzi"' šokinėjo ranko- 
se it žvėriukas ir tratėjo taip, kad galėjo sprogti ausų būgneliai. Para- 
ko kvapas degino nosį. Skarmalius išskėtė rankas; ne todėl, kad būtų 
sužeistas, 0 iš nuostabos. Džekas susigriebė atleisti gaiduką. 

- Ar pataikei, ar pataikei? - paklausė Ričardas. 

Žmogysta dabar bėgo į šlaitą, tapnodama didžiulėmis pėdomis. 
Bet po kurio laiko Džekas įsižiūrėjo, kad ten visai ne pėdos, o kažko- 
kios plokštelės, Prakeiktų Žemių sniegžengių ekvivalentai. Žmogus 
stengėsi pasislėpti už medžio. 

Džekas pakėlė automatą abiem rankom ir nutaikė striuką vamzdį, 
tada švelniai nuspaudė gaiduką. Ginklas šokinėjo jo rankose, bet ne 
taip smarkiai kaip pirmą kartą. Kulkos išsisėjo plačiu puslankiu ir ma- 
žiausiai viena kliudė taikinį, nes žmogysta sukniubo į priekį it par- 
trenkta sunkvežimio. Nuo kojų nulėkė sniegžengiai. 

- Duokš man savo šautuvą, - paprašė Džekas ir paėmė “Uzi"' iš Ri- 
čardo. Atsiklaupęs jis paleido seriją į prietemą priešais traukinį ir vy- 
lėsi, jog neprašovė. 

Dar viena strėlė prašvilpė pro traukinį, kita smarkiai dungtelėjo į 
vagono šoną. 

Ričardas drebėdamas verkė ant kabinos grindų. 

- Dieve mano, - ištarė Džekas 1r įstatė kitą apkabą prieš draugo 
nosį. Tada dirstelėjo į šlaitą, laukdamas naujo puolimo. Nepraeis nė 
minutė ir slėnyje nieko nebus galima įžiūrėti. 

- Matau jį, - suriko Ričardas. - Mačiau jį... tenai! - jis parodė į ty- 
liai ir greitai tarp uolų judantį šešėlį, i Džekas ištuštino apkabą į tą 
pusę. Kai šoviniai baigėsi, Ričardas paėmė iš Džeko automatą ir pa- 
davė kitą. 

- Keri berniūkai, puikus berniūkai, - pasigirdo balsas iš kairės; ar 
toli - pasakyti buvo neįmanoma. - Jūs sustojate dabar ir aš sustoju da- 
bar, sutariam? Viskas baigta, šitas reikalas. Jus keri berniūkai, tadėl 
gal parduodat man tą ginklas. Gerai žudote su juo, matau aš. 

- Džekai, - karštligiškai sukuždėjo Ričardas, įspėdamas draugą. 

- Mesk lanką ir strėles, - suriko Džekas, susirietęs prie Ričio. 

- Džekai, nedaryk to! - šnibždėjo Ričardas. 

- Aš mesiu juos dabar, - atsakė balsas iš priekio. Kažkas lengva 
plumptelėjo į dulkes. - Jus, berniūkai, nustokit važioti, parduokit man 
tas ginklas, sutariam? 

- Gerai, - atsakė Džekas. - Išeik, kad tave matytume. 

- Sutariam, - atsiliepė balsas. 

Džekas nuleido svertą, kad traukinys sustotų. 

- Kai suriksiu, - šnipštelėjo jis Ričardui, - stumk jį aukštyn kiek 
galėsi greičiau, gerai? 

- O, Jėzau, - atsiduso Ričardas. 

Džekas patikrino, ar ginklo, kurį padavė Ričardas, saugiklis iš- 
jungtas. Nuo kaktos tiesiai į dešinę akį nutekėjo prakaito srovelė. 

- Viskas gerai dabar, taip, - tarė balsas. - Berniūkai gali sėsti, taip. 
Sėskit, berniūkai. 

Gel-gis, gel-gis, prošou, prošou. 

Traukinys sustojo prie kalbančiojo. 

- Paimk už sverto, - sušnibždėjo Džekas. - Jis tuoj pasirodys. 

Virpanti Ričardo ranka, per maža ir vaikiška, kad įstengtų atlikti 
svarbų darbą, palietė svertą. 

Džekas staiga aiškiai prisiminė, kaip atsiklaupęs ant nelygių grin- 
dų Andersas klausinėjo: Bet ar būsi saugus, mano valdove? Jis tada 
atsakė akimoju, net nepamąstęs. Ką reiškia tos Prakeiktos Žemės ber- 
niukui, kuris tampė alaus statines Smokiui Apdaikui? 

Dabar jis labiau bijojo prišlapinti sau kelnes, nei kad Ričardas iš- 
vers priešpiečius ant teritorietiško Mailo Kigerio palto. 

Šalia kabinos nugriaudėjo juokas, Džekas pakilo su šautuvu ir su- 
riko tą akimirksnį, kai sunkus kūnas dungtelėjo į kabinos šoną ir pa- 
kibo ten. Ričardas truktelėjo svertą į viršų, ir traukinys šovė pirmyn. 

Nuoga plaukuota ranka įsikibo į kabinos kraštą. Visai kaip lauki- 
niuose Vakaruose, - pagalvojo Džekas, ir tada virš jų pasirodė visas 
žmogystos kūnas. Ričardas suklykė, o Džekas vos neištuštino pūslės. 

Veide buvo vien dantys, jis buvo grėsmingas kaip pasirengusios 
kirsti barškuolės, iš vieno ilgo lenkto danties nulašėjo kažkas, ką Dže- 
kas palaikė nuodais. Jeigu ne maža nosis, pakibęs virš vaikų sutvėri- 
mas atrodytų lyg žmogus gyvatės galva. Plėvėta ranka jis pakėlė pei- 
l;. Džekas netaikydamas iššovė. 

Pabaisa atšlijo, susverdėjo, ir Džekas spėjo pastebėti, kad plašta- 
kos su peiliu nėra. Žmogysta švystelėjo kruvinu strampu ir aptėškė 
Džeko marškinius. Džeko sąmonė paliko kūną, jo pirštai nutaikė 
“Uzi" tiesiai sutvėrimo krūtinėn ir nuspaudė gaiduką. 

Taškuotos krūtinės centre prasižiojo didelė skylė, taukštelėjo nuo- 
dais lašantys dantys. Džekas neatleido gaiduko, automatas pats sura- 
do ir sunaikino monstro galvą. Tada viskas baigėsi. Tik didelė kraujo 
dėmė ant kabinos šono ir iškruvinti Džeko marškiniai priminė berniu- 
kams, kad jie nesapnavo. 

- Saugokis! - suriko Ričardas. 

- Aš pataikiau į jį, - iškošė Džekas. 

- Kur jis dabar? 

- Nukrito, - atsakė Džekas. - Jis negyvas. 

- Tu pataikei į jo plaštaką, - sušnibždėjo Ričardas. - Kaip tau tas 
pavyko? 

Džekas pakėlė rankas ir pamatė, kad jos dreba. Jos buvo prisigė- 
rusios parako kvapo. 

- Aš tiesiog suvaidinau gerą šaulį, - Džekas nuleido rankas ir ap- 
laižė lūpas. 


Po dvylikos valandų, kai Prakeiktose Žemėse vėl patekėjo saulė, 
berniukai nemiegojo; jie praleido visą naktį lyg budrūs kariai, pasidė- 
ję ant kelių ginklus ir įdėmiai klausydami kiekvieno garselio. Žinoda- 
mas, kiek amunicijos yra traukinyje, Džekas retsykiais ištuštindavo 
apkabą į slėnį. Ir antrą dieną, jei tose vietose išties gyveno kokie žmo- 
nės ar pabaisos, jie paliko berniukus ramybėje. Džekas padarė išvadą, 
j0g jie Žino apie ginklus arba taip toli į vakarus niekas nenorėjo turėti 

reikalų su Morgano traukiniu. Jis nepasidalijo savo svarstymais su Ri- 
čardu, kurio drumstas žvilgsnis klaidžiojo po slėnį 1r kurį visą laiką 
krėtė karštinė. 


Vakarėjant Džekas ėmė aitriame ore užuosti sūraus vandens 
kvapą. 


Džekas su Ričardu eina į karą 


Saulėlydis tą vakarą buvo platesnis, nes artėjant prie vandenyno 
vis labiau vėrėsi erdvės, bet ne toks vaizdingas. Džekas sustabdė trau- 
kinį ant išgraužtos kalvos viršūnės ir vėl nukeliavo į platformą. Jis su- 
gaišo beveik valandą, - slegiančios dangaus spalvos išblėso, ir rytuo- 
se patekėjo mėnulio pjautuvas, - ir parnešė šešias dėžes su užrašu 
“Linzės". 

- Atidaryk jas, - pasakė jis Ričardui. - Suskaičiuok. Tu skiriamas 
Apkabų iždininku. 

- Žavinga, - vangiai atsiliepė Ričardas. - Jaučiau, kad mano išsila- 
vinimas bus kam nors panaudotas. 

Džekas sugrįžo ant platformos ir ėmė laužti dėžės “Mašinų dalys“ 
dangtį. Ten betriūsdamas jis išgirdo kimų riksmą iš tamsos, po jo - 
veriantį skausmo klyksmą. | 

- Džekai? Džekai, tu tenai? 

- Taip! - atsiliepė berniukas. Jis pagalvojo, kad neprotinga abiems 
rėkaloti tarsi skalbėjoms per tvorą, bet iš draugo balso jis suprato, kad 
tas ima panikuoti. 

- Ar greitai grįši? 

- Tuoj būsiu! - atsakė Džekas, smarkiau darbuodamasis “Uzi"' 
vamzdžiu. Jie baigia išvažiuoti iš Prakeiktų Žemių, bet Džekui vis 
tiek nesinorėjo ilgai stovėti. Būtų paprasčiau nunešti dėžę su automa- 
tais į garvežį, bet ji buvo per sunki. 

Jie nesunkūs, jie yva mano "Uziai", - pagalvojo Džekas ir tyliai 
sukikeno tamsoje. 

- Džekai? - pasigirdo spigus, sunerimęs Ričardo balsas. 

- Prilaikyk vadžias, biče, - atsakė jis: 

- Nevadink manęs biču, - atrėžė Ričardas. 

Sucypė vinys, ir dangtis pakilo tiek, kad Džekas galėjo jį pakelt. 
Jis ištraukė du riebaluotus automatus, ir tada akys užkliuvo už kitos 
dėžės, į kokias deda nešiojamus televizorius. Anksčiau ji slypėjo po 
brezento kloste. 

Džekas nusigavo šviečiant mėnesienai iki prekinio vagono; į vei- 
dą pūtė vėjas nuo vandenyno. Vėjas buvo švarus: jokio pašvinkusio 
odekolono, puvenų tvaiko, tik drėgmė ir su niekuo nesupainiojamas 
druskos prieskonis. 

- Ką tu darai? - užsipuolė Ričardas. - Džekai, mes turime ginklų! 
Ir šovinių! Kodėl eini dar? Kas nors galėjo čia užlipti, kol tu ten žai- 
dei. 

- Daugiau ginklų, nes automatai yra linkę užkaisti, - atsakė Dže- 
kas. - Šovinių reikia, nes gali tekti daug šaudyti. Matai, ir aš žiūriu te- 
levizorių, - jis pasisuko vėl eiti į vagoną-platformą. Knietėjo pamaty- 
ti, kas toje kvadratinėje dėžėje. 

Ričardas sulaikė jį. Siaubas mėšlungiškai sugniaužė jo pirštus. 

- Ričardai, nieko neatsitiks... 

- Kas nors gali tave pastverti! 

- Manau, kad mes beveik išvažiavome iš Pra... 

- Kas nors gali sugauti mane! Džekai, nepalik manęs vieno! 

Ričardas pratrūko verkti. Jis nenusisuko nuo Džeko ir neužsiden- 
gė veido rankomis; tiesiog stovėjo surauktu veidu ir raudojo. Taip jis 
Džekui atrodė žiauriai beginklis. Džekas apsikabino draugą. 

- Jeigu kas nors tave sugaus ir nužudys, kas bus su manimi? - 
šniurkščiojo Ričardas. - Kaip, kaip man reikės 1š čia 1šsigauti? 

Aš nežinau, - pasakė mintyse Džekas. - Aš tikrai nežinau. 


Taigi paskutinį reisą į keliaujantį ginklų sandėlį ant platformos 
Džekas atliko su Ričardu. Tai reiškė, kad jis turėjo užstumti jį kopė- 
čiomis ant prekinio vagono, prilaikyti, kad jis nuo ten nenukristų ir 

padėti nusileisti ant platformos, kaip kokiai pagyvenusiai damai kad 
padeda pereiti gatvę. Racionalusis Ričardas pamažu prisitaikė psichiš- 
kai, bet fiziškai jis vis labiau seko. 

Nors alyva tekėjo pro plyšius, dėžė buvo pažymėta užrašų “VAI- 
SIAT". Pavadinimas buvo gana tikslus, įsitikino atidaręs dėžę Džekas. 
Dėžė buvo pilna ananasų. Sprogstančio tipo. 

- Šventoji Ana, - burbtelėjo Ričardas. 

- Kad ir kas ji būtų, - sutiko Džekas. - Padėk man. Manau, kiek- 
vienas galėsime susikišti po keturis penkis už marškinių. 

- Kam tau reikia šitų sprogmenų? - paklausė Ričardas. - Negi tu 
rengiesi kautis su visa armija? 

- Panašiai. 


Ričardas pažvelgė į dangų, kai jiedu su Džeku ropojo atgal per va- 
gono stogą, ir pajuto silpnumą. Jis susverdėjo, o Džekas pastvėrė jį, 
kad nenusiristų nuo krašto. Sloutas suprato, kad negali pažinti nė vie- 
no virš galvos šviečiančio žvaigždyno. Tenai Žibėjo nepažįstamos 
žvaigždės... bet tai buvo žvaigždynai, ir kur nors šitame nepažįstama- 
me, neįtikėtiname pasaulyje jūreiviai suranda pagal juos kelią. Tada 
jis galutinai susitaikė su Teritorijų realybe. 

Paskui Ričardas išgirdo tolumoje šaukiantį Džeką: “Ei, Riči! Džei- 
sonai! Tu vos nenuslydai nuo krašto!“ 

Pagaliau jie vėl sėdėjo kabinoje. 

Džekas nuspaudė svertą “pirmyn", užmynė akceleratorių, ir Mor- 
gano iš Oriso prožektorius vėl ėmė skrosti tamsą. Džekas pažvelgė į 
kabinos grindis: keturi “Uzi"" automatai, beveik dvidešimt krūvelių 
apkabų, kiekviena po dešimt, ir dešimt granatų su žiedais, kurie sty- 
rojo it ant alaus skardinių. 

- Jeigu šito mums neužteks, galim apie tai išvis pamiršti, - pasakė 
Džekas. 

- Ko tu tikiesi, Džekai? 

Džekas tik papurtė galvą. 

- Tikriausiai manai, kad aš paskutinis kvailys? - paklausė Ričar- 
das. 

Džekas šyptelėjo. 

- Kaip visada, biče. 

- Nevadink manęs biču! 

- Bičas-bičas-bičas! 

Šįkart senas juokelis kilstelėjo draugo lūpų kampučius. Nedaug, 
bet geriau negu nieko. 

- Tu ne prieš, jeigu eisiu pamiegoti? - paklausė Ričardas, stumda- 
mas apkabas į šoną ir įsitaisydamas sėdynės kampe su Džeko šaliu. - 
Vista laipiojimas ir nešiojimas... tikriausiai aš rimtai sergu, nes 
jaučiuosi toks nustekentas. 

- Susitvarkysių, - atsakė Džekas. Iš tiesų jis jautėsi įgavęs antrą 
kvėpavimą. Jis jautė, kad greitai jo prisireiks. 

- Užuodžiu vandenyną, - tarė Ričardas, ir jo balse Džekas išgirdo 
neįtikėtiną meilės, neapykantos, nostalgijos ir baimės mišinį. Ričardo 
akys užsimerkė. 

Džekas nuspaudė akceleratorių iki galo. Jausmas, kad pabaiga - 
kažkokia pabaiga - visai arti, buvo stiprus kaip niekad. 

Paskutiniai klaikūs ir apgailėtini Prakeiktų Žemių pėdsakai išnyko 
prieš patekant mėnuliui. Vėl pasirodė javų laukai. Čia jie buvo ne to- 
kie vešlūs Elisbreikse, bet vis tiek spinduliavo švara ir sveikata. Dže- 
kas girdėjo tylų paukščių, panašų į žuvėdrų, klykavimą. Tai buvo ne- 
paaiškinamai vienišas garsas tuose bekraščiuose atviruose laukuose, 
kurie dvelkė vaisiais, o dar labiau - vandenyno sūrymu. 

Prieš vidurnaktį traukinys įpukšėjo į visžalių medžių giraites, sa- 
kų, sumišusių su druska, aromatas tarsi sucementavo ryšį tarp vietos, 
iš kur jis atkeliavo, ir vietos, kur keliauja. Jie su mama retai būdavo 
Kalifornijoje (matyt, todėl, kad ten dažnai atostogaudavo Bloutas), 
bet jis prisiminė mamą pasakojant, kad vietovės apie Mendočiną ir 
Sausalitą labai primena Naująją Angliją, pradedant druskos šachto- 
mis, baigiant Kodso iškyšuliu. Filmų kompanijos, kurioms reikėdavo 
Naujosios Anglijos tipo dekoracijų, paprastai pavažiuodavo į šiaurę, 
užuot keliavusios į kitą pakrantę, o žiūrovai skirtumo nepajusdavo. 

Taip ir turi būti. Nesuprantamu būdu aš grįžtu į tą vietą, iš kurios 
išvykau. 

Ričardas: Negi ruošiesi kautis su visa armija"? 

Džekas džiaugėsi, kad draugas užmigo, nes jam nereikėjo atsaky- 
ti į tą klausimą, bent jau kol kas. 

Andersas: Velnio išradimai. Blogiesiems vulfams. Nugabenti į 
Juodąjį viešbutį. 

Tie velnio išradimai yra “Uzi'" automatai, plastikiniai sprogmenys, 
granatos. Velnio išradimai čia. Blogųjų vulfų nėra. Prekinis vagonas, 
beje, buvo tuščias, 17 Džekui tai pasirodė labai įtikima. 

Štai tau ir visas pasakojimas, mielasis Riči, tik džiaugiuosi, kad tu 
miegi ir man nereikės jo pasakoti. Morganas žino, kad aš atvykstu, ir 
vengia netikėtą vakarėlį. Tik iš torto iššoks ne nuogos merginos, o vil- 
kolakiai su “Uzi"" automatais ir granatomis. Na, mes lyg ir užgrobė- 
me šitą traukinį ir pasirodysime dvylika valandų anksčiau nei numa- 
tyta, bet jeigu vykstame į stovyklą, pilną vulfų, pasirengusių paimti ši- 
tą Teritorijų "tū-tū"", kuo mažiau jie mūsų tikėsis, tuo geriau. 

Džekas perbraukė delnu sau per skruostą. : 

Būtų paprasčiau sustabdyti traukinį neprivažiavus Morgano pasa- 
los 1r plačiu lanku apsukti stovyklą. Lengviau ir saugiau. 

Bet blogieji vulfai niekur nedings, supranti, Riči? 

Jis apžvelgė ginklų arsenalą ant kabinos grindų ir nusistebėjo, ar 
tikrai dabar rengia komandosų antpuolį prieš Morgano vulfų brigadą. 
Senis Džekas Sojeris, “Vagabond"' indaplovių karalius, ir Alpėjanty- 
sis Ričardas. Ar tik jis neišprotėjo? Tikriausiai, nes kaip tik tai jis ir 
rengė... anie mažiausiai šito tikisi, nes to jau būtų per daug, per daug, 
pasiutusiai per daug. Džekas buvo išplaktas; Vulfas - nužudytas. Jie 
sugriovė Ričardo mokyklą ir sveiką Ričardo nuovoką, be to, Morga- 
nas Sloutas vėl Niū Hampšyre kankina jo mamą. 

Beprotiška ar ne, atėjo atpildo metas. 

Džekas pasilenkė, pakėlė užtaisytą automatą ir laikė priešais save. 
Druskos kvapas vis stiprėjo. 


Ankstų rytą Džekas šiek tiek snustelėjo atsirėmęs į akceleratoriaus 
skydą. Jis labai neapsidžiaugtų sužinojęs, kad tas įrenginys vadina- 
mas “negyvėlio jungikliu". Auštant jį pažadino Ričardas. 

- Kažkas priekyje. 

Prieš atsigręždamas, Džekas atidžiai pasižiūrėjo į bičiulį. Jis vylė- 
si, kad išaušus dienai Ričardas atrodys geriau, bet net saulėtekio gri- 

mas nepajėgė paslėpti fakto, kad draugas serga. Auštančios dienos 
šviesa pakeitė pilką jo odos spalvą geltona... ne daugiau. 

- Ei! Traukinys! Sveikas, didelis sumautas traukiny! - riksmas bu- 
vo gerklinis, mažai kuo besiskiriantis nuo žvėries riaumojimo. Džekas 
pasisuko į priekį. 

Jie artėjo prie siauros mažos trobelės. 

Prie sargo būdelės stovėjo vulfas, bet su Džeko draugu jį siejo tik 
tviskančios oranžinės akys. Šito vilkolakio galva atrodė kraupiai su- 
plota, lyg didelei rankai nukirtus viršugalvį. Jo veidas buvo atsikišęs 
virš smakro it akmuo, pakibęs ant staigaus kriaušio. Nuostaba ir 
džiaugsmas nepajėgė paslėpti brutalaus kvailumo. Prie ausų karojo 
kasytės, o kaktą darkė X formos randas. 

Vulfas vilkėjo kažką panašų į samdomo kario uniformą arba įsi- 
vaizdavo taip apsirengęs. Apsmukusios žalios kelnės karojo virš juo- 
dų batų, kurių galai buvo nurėžti, pastebėjo Džekas, kad laisvai kyšo- 
tų gauruoti pirštai su ilgais nagais. 

-/Traukinys! - sugargė jis, kai sąstatas priartėjo per penkiasdešimt 
ad ir džiaugsmingai išsišiepęs pradėjo strykčioti. Jis spragsėjo 
pirštais kaip koks Kebas Kelovėjus, nuo snukio negražiai dribo putos. 
- Traukinys! Traukinys! Sumautas traukinys ČIA IR DABAR! - jo 
nasrai smarkiai ir grėsmingai prasižiojo, apnuogindami visą eilę su- 
trupėjusių geltonų ilčių. - Jūs, vaikinai, velniškai anksti! Puiku! Puiku! 

- Džekai, kas tai? - paklausė Ričardas. Jis paniškai spaudė draugo 
petį, bet, tenka pripažinti, balsas buvo gana ramus. 

- Tai vulfas. Vienas iš Morgano vulfų. 

Cha, Džekai, tu ištarei jo vardą. Kvailys! 

Bet nebuvo kada dėl to jaudintis. Jie artėjo prie sargo būdelės, ir 
vulfas aiškiai rengėsi įšokti vidun. Jam bežiūrint, vulfas nerangiai pa- 
sišokėjo. Prie odinio diržo, kurį jis buvo persijuosęs per nuogą krūti- 
nę it šovininę, kabėjo peilis, bet šautuvo jis neturėjo. 

Džekas nustatė automatą pavieniams šūviams. 

- Morgano? Kokio Morgano? Kurio Morgano? 

- Ne dabar, - atsakė Džekas. 

"Visą dėmesį jis sutelkė į vieną tašką - vulfą. Džekas suraitė dirb- 
tinę šypseną ir nuleido automatą, kad nesimatytų. 

- Anderso traukinys! Taip, po šimts! Čia ir dabar! 

Iš dešinės variklio pusės, virš plataus laipto kyštelėjo stambi kaip 
sankaba ranka. Plačiai išsišiepęs, aptiškusiu seilėmis smakru ir aiškiai 
nepilnaprotis vulfas stvėrė už rankenos ir lengvai užšoko ant laiptelio. 

- Ei, kur senis? Vulf! Kur... 

Džekas pakėlė šautuvą ir įsodino kulką į kairę vulfo akį. 

Tviskanti oranžinė šviesa užgeso lyg vėjo gūsio užpūsta žvakė. 
Vulfas nukrito atbulas nuo laipto, tarytum nesėkmingai bandytų nerti. 

- Džekai! - Ričardas apgręžė jį. Draugo veidas buvo beveik toks 
pat pamišėliškas kaip vulfo, tiktai jame viešpatavo ne džiaugsmas, o 
siaubas. - Tu kalbi apie mano tėvą? Ar mano tėvas su tuo susijęs? 

- Ričardai, ar pasitiki manimi? 

- Taip, bet... 

- Tuomet paleisk. Paleisk. Dabar ne laikas. 

- Bet... 

- Imk ginklą. 

- Džekai... 

- Ričardai, paimk ginklą! 

Sloutas pasilenkė ir pakėlė vieną automatą. 

- Nekenčiu ginklų, - pakartojo jis. 

- Taip, aš žinau. Man jie taip pat ne prie širdies, mielasis Riči. Bet 
atėjo laikas grąžinti skolas. 

Bėgiai vedė prie aukštos užtvaros. Už jos girdėjosi urzgimas ir 
riksmai, pritarimo šūksniai, ritmingas plojimas ir kulnų trepsėjimas į 
pliką žemę. Buvo ir kitų, sunkiau nusakomų garsų, bet visi susiliejo į 
vieną - karinių pratybų garsą. Sargo būdelę ir užtvarą skyrė pusė my- 
lios, Džekas abejojo, ar per tokį triukšmą ir atstumą kas nors išgirdo 
pavienį šūvį. Elektrinis traukinys judėjo beveik be garso. Netikėtumo 
pranašumas vis dar buvo jų pusėje. 

Bėgiai dingo už užrakintų dvivėrių vartų. Džekas įžiūrėjo pro gru- 
biai tašytus rąstus besiskverbiančią dienos šviesą. 

- Džekai, geriau sulėtink greitį, - nuo vartų juos skyrė pusantro 
šimto jardų. Už jų kimūs balsai skandavo: “Garsas-HOFF! Hinklas- 
du! Trys-KETRI! Garsas-HOFF! Džekas prisiminė H.Dž.Velso žmo- 
nes-žvėris ir krūptelėjo. 

- Jokiu būdu, biče. Varysim į vartus. Pats laikas tau ... 

- Džekai, tu išprotėjai! 

- Žinau. 

Šimtas jardų. Baterijos suūžė, šoko melsva kibirkštis. Abiejose pu- 
sėse lėkė plika žemė. Čia javai neauga, - pastebėjo Džekas. - Jeigu 
Noelis Kovardas parašytų pjesę apie Morganą Sloutą, manau, kad 
pavadintų ją “"Kenkianti dvasia". 

- Džekai, o kas, jeigu šitas kretantis traukinukas nušoks nuo 
bėgių? 

- Spėju, kad visko gali būti, - atsakė Džekas. 

- O jeigu už tų vartų bėgiai paprasčiausiai baigiasi? 

- Mums juk tas pat, ar ne? 

Penkiasdešimt jardų. 

- Džekai, tu tikrai išprotėjai, ką? 

- Tikriausiai. Nuspausk savo automato saugiklį, Ričardai. 

Ričardas paklausė. 

Dungsėjimas... kriokimas... žygiavimas... odos girgždesys... riks- 
mai... nežmogiškas kvatojimas, nuo kurio Ričardui kūnas ėjo pagau- 
gais. Bet Džekas matė jo veide aiškų ryžtą ir išdidžiai nusišypsojo. Jis 
ketina stovėti greta manes, senasis racionalusis Ričis tikrai liks su 
manimi. 

Dvidešimt penki jardai. 

Riksmai... klyksmai... komandos... ir storas reptiliškas riksmas 
“Grooo-0000!"", nuo kurio pastiro plaukeliai Džekui ant sprando. 

- Jeigu mes iš čia ištrūksime, - tarė Džekas, - nupirksiu tau dešrai- 
nį miesto mugėje. 

- Išgraužk! - riktelėjo Ričardas ir, sunku patikėti, pradėjo juoktis. 
Vieną akimirką nesveikas geltonis tarsi pasitraukė iš jo veido. 

Penki jardai... ir tašyti rąstai, kurie atrodė tokie tvirti, kad Džekas 
spėjo suabejoti, ar tik nepadarė siaubingos klaidos. 

- Gulkis, biče! 

- Nevadink manęs... 

Traukinys įsirėžė į vartus. 


| 


Vartai išties buvo tvirti, be to, iš vidaus sutvirtinti skersai prikal- 
tais rąstais. Morgano traukinys nebuvo baisiai didelis, o baterijos be- 
veik išsikvėpusios po tokios ilgos kelionės per Prakeiktas Žemes. Su- 
sidūrimas tikrai būtų nuvertęs jį nuo bėgių, ir berniukai žūtų, jei ne 

vartų Achilo kulnas. Užsakytų šiuolaikinių amerikietiškų lankstų dar 
nespėjo pristatyti, o senieji įsirėžus traukiniui iššoko. 

Sąstatas smogė į užtvarą dvidešimties mylių per valandą greičiu, 
stumdamas priešais save išrautus vartus. Viduje, per visą užtvaros 
plotį buvo įrengtas kliūčių ruožas, bet vartai kaip buldozeris ėmė 
šluoti medines užtvaras, versti, trinti jas į skiedras. 

Jie kliudė vulfą, kuris už bausmę darė atsispaudimus. Jo kojos at- 
sidūrė po judančiais vartais ir buvo nukirstos. Kaukdamas ir urgzda- 
mas, pradėjęs virsti vilku, vulfas ėmė kopti kabindamasis nagais, ku- 
rie staigiai augo ir aštrėjo. Vartai nučiuožė keturiasdešimt pėdų už už- 
tvaros. Stebėtina, bet vulfas užsiropštė beveik iki pat viršaus, kai 
Džekas nuleido svertą į neutralią poziciją. Traukinys sustojo. Vartai 
nuvirto, prislėgdami nelaimingąjį vulfą. Po paskutiniu sąstato vagonu 
nutrauktosios jo kojos dar kelias minutes sparčiai žėlė gaurais. 

Situacija stovykloje pasirodė geresnė, negu Džekas tikėjosi. Ma- 
tyt, čia visi kėlėsi anksti kaip paprastai kariniuose daliniuose, ir di- 
džioji armijos dalis išlindusi iš barakų užsiiminėjo mankšta ir kultū- 
rizmo pratimais. 

- Dešinėj! - suriko jis Ričardui. 

- Ką? - suriko atgal Ričis. 

Džekas prasižiojo ir suklykė už dėdę Tomį Vudbiną, suvažinėtą 
gatvėje, už nepažįstamą vežiką, mirtinai užplaktą išmaknotame kie- 
me, už Ferdą Janklovą, už Vulfą, nužudytą šlykščiame Sanlaito Gard- 
nerio kabinete, už savo motiną, bet labiausiai, suprato jis, už karalie- 
nę Laurą De Luizian, kuri taip pat buvo jo mama, ir už nusikaltimą, 
kuris buvo padarytas visoms Teritorijoms. Jis suriko kaip Džeisonas, 
ir jo balsas buvo nelyginant griaustinis. 

- IŠTAŠKYK JUOS! - sukriokė Džekas Sojeris/ Džeisonas De 
Luizianas ir atidengė ugnį į kairę. 


Džeko pusėje buvo nelygi aikštė, o iš Ričardo pusės - ilgas stati- 
nys. Pastatas priminė bunkerius iš filmų su Rojum Rodžersu*, bet 
Ričardas spėjo, kad tenai yra kareivinės. Apskritai šita vieta jam pa- 


* Rojus Rodžersas, tikras vardas - Leonardas Slajas, aktorius, dainininkas, 
nuo 1938 metų vaidino vesternuose. 


167 


sirodė pati įprasčiausia iš visų, kurias Džeko dėka jis matė šitame 
keistame pasaulyje. Ričardas panašias buvo matęs per telenaujienas. 
Tokiose vietose CŽV remiami maištininkai buvo ruošiami perver- 
smams Pietų ir Centrinėje Amerikoje. Tik tos stovyklos paprastai bū- 
davo Floridoje, o iš barakų dabar lindo ne kubiečiai; Ričardas apskri- 
tai nežinojo, kas jie tokie. | 

Dalis jų panėšėjo į viduramžiškus velnių ir satyrų piešinius. Kiti 
priminė degeneravusius žmogiškus sutvėrimus, kone urvinius žŽmo- 
nes. Vienas lendantis į ryto šviesą sutvėrimas turėjo Žvynuotą odą ir 
mirkčiojamąsias plėves. Ričardui jis priminė kažkaip vaikščiojantį 
stačią aligatorių. Ta pabaisa prasižiojo ir išleido garsą, kurį berniukai 
buvo girdėję anksčiau: “Grooo-000O!" Jis spėjo pastebėti, kad visi tie 
padarai atrodė siaubingai išsigandę, o tada Džekas pakėlė audrą “Uzi" 
automatu. 

Džeko pusėje bemaž du tuzinai vulfų repetavo šaukinius. Kaip ir 
budintysis dauguma vilkėjo žalias kamufliažines kelnes, batus nu- 
pjaustytais galais, buvo persijuosę diržą. Jie buvo buki, plokščiagal- 
viai ir labai pikti. 

Jie sustingo it mėšlungio apimti džekai-strakalai ir spoksojo į įva- 
Žiuojantį traukinį, vartus ir nelaimingą savo bičiulį, priplotą jų, kuris 
ne laiku ir ne vietoje darė atsispaudimus. Džekui surikus, jie atsipei- 
kėjo, bet jau buvo per vėlu. 

Dauguma 1š rūpestingai Morgano atrinktos per penkerius metus 
pagal jėgą ir žiaurumą, drąsą ir lojalumą vulfų brigados buvo iškirsta 
Džeko automato pliūpsnio. Jie kniubo, virto aukštielninki išdraskyto- 
mis krūtinėmis, kruvinomis galvomis. Pasigirdo siaubingo skausmo ir 
įniršio riksmai... bet jų buvo nedaug. Didžioji dalis tiesiog mirė. 

Džekas ištraukė apkabą, stvėrė naują ir įstatė ją į vietą. Kairėje 
aikštės pusėje liko gyvi keturi vulfai, centre du spėjo pasilenkti že- 
miau ugnies linijos. Šie du buvo sužeisti, bet dabar puolė, ilgais na- 
gais kabindamiesi į suplūktą žemę, pastirusiais ant snukių gaurais ir 
kibirkščiuojančiomis akimis. Kol jie bėgo prie garvežio, Džekas pa- 
stebėjo, kaip auga ir lenda pro storus šerius ant smakrų jų iltys. 

Jis nuspaudė automato gaiduką, šiaip taip nulaikydamas rankose 
įkaitusį vamzdį. Smarki atatranka kėlė vamzdį aukštyn. Vulfai nulė- 
kė oru it akrobatai. Likę keturi vulfai nesustojo; jie movė pro tarpą, 
kur ką tik stovėjo vartai. 

Tie įvairūs padarai, pasipylę iš bunkerius primenančių barakų, pa- 
galiau suprato, kad nors atvykėliai ir važiuoja Morgano traukiniu, jie 

anaiptol nėra draugiškai nusiteikę. Be jokios komandos jie ėmė būriu 
artintis prie traukinio. Ričardas padėjo automatą ant kabinos krašto 
krūtinės aukštyje ir atidengė ugnį. Kulkos draskė juos, šlavė iš kelio. 
Du padarai, panašūs į ožius, puolė ant keturių ir nulėkė į baraką. Kiti 
trys buvo pakirsti kulkų. Vaiką apėmė džiaugsmas, toks laukinis, kad 
galėjo prarasti sąmonę. 

Kulkos pražiodė žalsvą “aligatoriaus"' pilvą, tamsus skystis - krau- 
jo vanduo, ne kraujas - ėmė kliokti iš jo. Sutvėrimas griuvo, bet uo- 
dega jį sulaikė. Pabaisa atšoko ir puolė traukinį iš Ričardo pusės ki- 
miai staugdama... tik šįkart tas balsas berniukui pasirodė klaikiai mo- 
teriškas. 

Jis spustelėjo “Uzi"" mygtuką. Nieko. Sausai čakštelėjo. 

Aligatorius nerangiai šlepsėjo artyn. Akys spinduliavo žudikišku 
įniršiu... ir protu. Ant Žžvynuotos krūtinės šokinėjo krūtų liekanos. 

Ričardas pasilenkė 1r nepaleisdamas aligatoriaus iš akių apgraibo- 
mis surado granatą. 

Sibruko sala, - tarsi sapnuodamas pagalvojo jis. - Džekas vadina 
šitą vietą Teritorijomis, bet iš tikro tai yra Sibruko sala, ir nėra ko bi- 
joti, tikrai nėra ko. Visa tai sapnas, ir jeigu tas žvynuotas padaras su- 
gniauš nagais man gerklę, aš tikrai pabusiu. O jei tai ir ne sapnas, 
Džekas kaip nors mane išgelbės... žinau, kad išgelbės, nes čia Džekas 
yra savotiška dievybė. 

Jis ištraukė Žiedą, nugalėjo stiprų norą sviesti granatą bet kur ir ne- 
smarkiai pametėjo ją. 

- Džekai, gulkis! 

Džekas nežiūrėdamas akimoju pritūpė Žemiau traukinio kabinos 
šonų. Ričardas pasielgė taip pat, bet prieš tai pamatė juokingą pro 
ašaras vaizdelį: tas aligatorius sugavo granatą... ir bandė ją praryti. 

Sprogimas buvo ne duslus, kaip tikėjosi Ričardas, o kurtinantis, 
plėšiantis iki skausmo ausis. Paskui į traukinio šoną kažkas tėkštelė- 
j0, it kas nors būtų šliūkštelėjęs kibirą vandens. 

Jis iškišo galvą ir pamatė, kad garvežys, vagonas ir platforma ap- 
lipę šiltomis žarnomis, juodu krauju ir aligatoriaus mėsos skutais. Ba- 
rakų priekis buvo nušluotas nuo žemės. Nuolaužos raudonavo krau- 
ju, tarp jų kyšojo gauruota pėda su nupjautnosiu batu. 

Suvertų rąstų krūva prasiskyrė, 1r iš jos ėmė ropštis į ožius pana- 
šūs padarai. Ričardas pasilenkė, surado naują apkabą ir įkišo į savo 
automatą. Jis kaista, kaip ir sakė Džekas. 

Oplia! - pasakė mintyse Ričardas ir nuspaudė gaiduką. 

Išlindęs po granatos sprogimo, Džekas pastebėjo pro vartų skylę 
sprunkančius keturis vulfus, kurie išvengė pirmų dviejų kulkų pliūps- 
nių. Jie staugė iš siaubo ir bėgo viena eile. Džekui buvo vienas juo- 
kas visus pakloti. Jis pakėlė “Uzi"', po to vėl nuleido, nors neabejojo, 
kad susitiks juos vėliau, tikriausiai Juodajame viešbutyje, ir žinojo, 
kad elgiasi neprotingai... bet, šiaip ar taip, jis negali šauti į nugaras. 

Už barakų pasigirdo aukštas moteriškas riksmas: 

- Nešdinkitės iš čia! Nešdinkitės, sakau! Judinkitės! Judinkitės! - 
ji palydėjo švilpiantis rimbo pliaukštelėjimas. 

Džekas pažino tą garsą ir tą balsą. Paskutinį kartą girdėjo jį supan- 
čiotas tramdomaisiais marškiniais. Džekas būtų jį pažinęs bet kur. 

...Jeigu jo avigalvis draugas pasirodys, nušaukite jį. 

Ką gi, tau tas pavyko, bet dabar atėjo laikas grąžinti skolas... ir tik- 
riausiai, sprendžiant iš tavo balso, tu ir pats tai Žinai. 

- Čiupkite juos, kas jums, bailiai? Čiupkite, negi man reikės viską 
pačiam parodyti? Paskui mus! Paskui mus! 

Iš už sugriautų barakų išlindo trys žmogystos, ir tik viena buvo 
aiškiai žmogus - Osmondas. Vienoje rankoje jis laikė rimbą, kitoje - 
automatinį šautuvą. Jis buvo apsirengęs raudoną apsiaustą, baltas šil- 
ko kelnes plačiomis klešnėmis, avėjo juodus batus. Jie buvo aptėkšti 
šviežiu krauju. Jam 1š kairės stypsojo gauruotas ožiažmogis su džin- 
sais ir kaubojiškais batais. Džeko ir jo žvilgsniai susidūrė, abu paži- 
no vienas kitą. Tai tas pats kaubojus iš Outlio užeigos. Rendolfas 
čią viršutinę lūpą. 

- Sugauk jį! - sukomandavo Osmondas Elrojui. 

Džekas bandė pakelti automatą, bet jis pasidarė neapsakomai sun- 
kus. Osmondas buvo baisus, dar baisesnis Elrojus, bet tas, kuris sto- 
vėjo tarp jų, atrodė kaip tikras košmaras. Tai, suprantama, buvo Rou- 
lio Gardnerio Teritorijų dvynys, Osmondo, Sanlaito sūnus. Ir jis tik- 
rai truputį priminė vaiką, nupieštą guvaus darželinuko su iškreiptu 
mąstymu. 

Jis buvo sutrauktas, baltas ir liesas, viena ranka baigėsi besiran- 
gančiu čiuptuvu, kuris savaip priminė Osmondo botagą. Jo akys (v1e- 
na aptraukta valktimi) buvo nevienodame aukštyje. Ant žandų raudo- 
navo raudonos opos. 

Tai vis dėl tos radiacijos... Džeisonai, man regis, tas Osmondo 
berniukas pernelyg arti priėjo prie ugninio kamuolio... bet visa kita... 
Džeisonai... kas buvo jo motina? Vardan viso, kas šventa, KAS BU- 
VO JO MOTINA? 

- Sugaukit apsišaukėlį! - klykė Osmondas. - Išgelbėkit Morgano 
sūnų, o apsišaukėlį sugaukite! Čionai apsimetėlį Džeisoną! Lįskit 
lauk, bailiai! Jie nebeturi šovinių! 

Riksmai, kriokimas. Po akimirksnio, suprato Džekas, iš barakų iš- 
lįs naujas vulfų ir išsigimėlių kontingentas. Jie ten buvo pasislėpę nuo 
sprogimo ir tikriausiai liktų prisiploję prie žemės, jeigu ne Osmondas. 

- Nereikėjo painiotis kelyje, viščiuk, - suurzgė Elrojus ir puolė 
traukinį. Jo uodega pliaukšėjo ore. Roulis Gardneris - ar kas kitas šia- 
me pasaulyje - storai miauktelėjo ir puolė įkandin. Bet Osmondas pa- 
stvėrė ir sugrąžino atgal; jo pirštai, pastebėjo Džekas, regis, sulindo į 
klaikaus berniuko skalūno spalvos kaklą. 

Tada Džekas pakėlė automatą ir ištuštino visą apkabą į Elrojaus 
veidą. Kulkos nunešė visą galvą, bet ožiažmogis, dar kurį laiką pasi- 
ropštęs aukštyn, viena kanopon suaugusia plaštaka aklai šniojo Dže- 
kui virš galvos. 

Berniukas suakmenėjęs stebėjo jį. Jis vėl prisiminė galutinį susi- 
dūrimą su Elrojumi Outlio užeigoje, kai bėgo nuo to monstro per 10- 
vos spyruoklių ir stiklo duženų džiungles. Ta pabaisa vėl priešais jį, 
1r jam kažkaip pavyko ją nužudyti. Sunku buvo susitaikyti su šia min- 
timi. Džekas jautėsi taip, lyg būtų atsikratęs vaikystės siaubūno. 

Ričardas klykė, jo automatas griaudėjo beveik apkurtindamas 
Džeką. 

- Ten Roulis! O, Džekai, viešpatie, Džeisonai, ten Roulis, Roulis... 

“Uzi" Ričardo rankose iškosėjo dar vieną seriją ir nutilo. Roulis iš- 
silaisvino iš tėvo ir kniaukdamas puolė prie traukinio. Po suraukta 
viršutine lūpa matėsi ilgi dantys, kurie atrodė dirbtiniai, padaryti iš 
vaško, kokius vaikai įsideda per Vėlinių karnavalą. 

* Paskutinės Ričardo paleistos kulkos kliudė jį į krūtinę ir kaklą, 1š- 
plėšdamos skyles rudame kilte ir išdrėksdamos mėsą. Tamsaus tiršto 
kraujo juostelės nuvinguriavo iš tų žaizdų, bet Roulis net nesulėtino 
žingsnio. Roulis kadaise galėjo būti Žmogus, pagalvojo Džekas. Jei 
taip, dabar jau nebe, nes jo nesulaiko net kulkos. Pabaisa, kuri neran- 
giai peršoko Elrojaus lavoną, buvo demonas. Nuo jo trenkė drėgnu 
šungrybiu. 

Džekas prie šlaunies pajuto kažką šylant. Tas kažkas iš pradžių 
buvo drungnas... paskui karštas. Kas tai? Jausmas, kaip įsikišus į ki- 
šenę arbatinuką. Bet nebuvo laiko Vat Įvykiai vystėsi žaibiškai. 
Kaip ryškių spalvų filme. 

Ričardas numetė savo ginklą ir ėmė trauktis, užsidengęs veidą ran- 
komis. Paklaikusios akys žvelgė į Roulį pro pirštus. 

- Neleisk jam manęs pasiekti, Džekai! Neleisk jam manęs su- 
gauti... | 

Roulis burbuliavo ir kniaukė. Jis priplojo prie garvežio rankas, o 
garsas buvo toks, tarsi pelekais tekšteltum į molį. 

Džekas pamatė, kad tarp jo pirštų iš tiesų yra storos gelsvos plė- 
vės. 

- Grįžk! - rėkė Osmondas sūnui, ir jo balse girdėjosi atvira baimė. 
- Grįžk, jis blogas, jis gali tave nuskriausti, visi berniukai yra blogi, 
tai dėsninga, grižk, grįžk! 

Roulis linksmai gliurkė ir riaumojo. Jis prisitraukė prie kabinos 
krašto, ir berniukai paklaikę suklykė, traukdamiesi į tolimąjį kampą. 

Džeko koją degino skrituliukas. 

Roulis jau kėlė vieną ploną it nendrė koją per kabinos kraštą. Ji 
buvo gleivėta, rangėsi, siekė jo, ir tai visai nebuvo koja, o čiuptuvas. 
Džekas pakėlė “Uz1" ir iššovė. 

Pusė Roulio veido nulėkė kaip pudingas. Iš likusios dalies kliūs- 
telėjo kirminai. 

Roulis toliau artinosi. 

Siekė jo tais plėvėtais pirštais. 

Ričardo, Osmondo riksmai susiliejo į viena. 

Šlaunis ėmė svilti, lyg prisilietusi prie grūdinamos geležies, ir stai- 
ga jis suprato, kas tenai, net kai Roulio pirštai suspaudė jo petį, Žino- 
jo - tai kapitono Fareno jam duota moneta, kurią atsisakė paimti An- 
dersas. 

Jis įkišo ranką kišenėn. Moneta buvo nelyginant metalo gabalėlis; 
vaikas suspaudė ją kumštyje ir pajuto, kaip galia srūva juo it didelio 
stiprumo elektros srovė. Roulis ją taip pat pajuto. Džiugų jo kriuksė- 
jimą ir gurgimą pakeitė išgąstingas kniaukimas. Jis bandė trauktis, pa- 
šėlusiai vartydamas likusią vieną akį. 

Džekas ištraukė monetą. Nuo karščio ji švytėjo raudonai. Džekas 
jautė jį aiškiai, bet tas karštis jo nedegino. 

Karalienės profilis švietė lyg saulė. 

- Jos vardu, šlykštus, išsigimęs padare! - suriko Džekas. - Išnyk 
nuo šitos žemės paviršiaus! - jis atgniaužė kumštį ir plojo Rouliui į 
kaktą. 

Roulis ir jo tėvas suriko vienu metu: Osmondas tenoru, pereinan- 
čiu į sopraną, Roulis - storu, dūzgiančiu bosu. Moneta sulindo Rou- 
lio kakton it karšto žarsteklio galas į sviestą. Tuoj iš ten per Džeko 
ranką pasipylė tamsus kaip perlaikyta arbata skystis. Jis buvo karštas, 
jame plaukiojo mažytės lervutės, kurios rangėsi ant Džeko odos ir 
kando. Nieko nepaisydamas, Džekas dar spustelėjo pirštus, kad mo- 
neta giliau sulįstų į monstro galvą. 

- Ištrinsiu nuo Žemės paviršiaus, bjaurybe! Karalienės ir jos sūnaus 
vardu ištrinsiųu nuo Žemės paviršiaus! 

Pabaisa rėkė ir staugė, Osmondas staugė kartu su ja. Pastiprinimas 
sustojo ir grūdosi už Osmondo dievobaimingo siaubo apimtais vei- 
dais. Jiems atrodė, kad Džekas pasidarė didesnis; nuo j0 tarytum skli- 
do ryški šviesa. 

Roulis truktelėjo. Dar kartą sugurgė. Juodas skystis, tekėjęs iš gal- 
vos, virto geltonu. Iš angos, kurią paliko pinigas, išsirangė paskutinis 
ilgas, storas, baltas kirminas ir nukrito ant kabinos grindų. Džekas už- 
mynė jį. Kirminas ištryško po jo kulnu. Roulis sudribo kaip šlapias 
skuduras. 

Dulkėtoje aikštėje kilo toks pykčio ir kančios riksmas, kad Džekui 
pasirodė, jog nuo jo gali skilti kiaušas. Ričardas susirietė kaip gema- 
las ir gulėjo užsidengęs galvą rankomis. 

Osmondas raudojo numetęs žemėn botagą ir automatinį pistoletą. 

- Ach, niekadėjau! - suriko jis, grūmodamas kumščiais Džekui. - 
Žiūrėk, ką padarei! O tu niekšingas, blogas vaike! Aš nekenčiu tavęs 
ir nekęsiu per amžių amžius! Ach, tu niekingas apsišaukėli! Aš užmu- 
šių tave! Morganas tave nužudys! O mano brangus vienturti! NIEK- 
ŠE! MORGANAS UŽMUS TAVE UŽ TAI, KĄ PADARE!! MOR- 
GANAS... 

Visi kiti pusbalsiu verkė, primindami Džekui berniukus iš Sanlai- 
to namų: ar gali ištarti "aleliuja" . Paskui jie nuščiuvo, nes pasigirdo 
dar vienas garsas. 

Džekas staiga prisiminė malonią popietę, praleistą su Vulfu prie 
upelio, kur sėdėjo žiūrėdamas į rupšnojančią bandą ir klausėsi drau- 
go pasakojimo apie jo šeimą. Tada buvo gera... gera, kol nepasirodė 
Morganas. 

Dabar Morganas vėl ateina... ne persikelia, bet braunasi lyg buldo- 
ZEr1S. 

- Morganas! Tai... 

- ... Morganas, valdovas... 

- Oriso valdovas... 

- Morganas... Morganas... Morganas... 

Triukšmas vis stiprėjo. Vulfai puolė į dulkes. Osmondas pasišoki- 
nėdamas trepsėjo, jo kulnys trempė botago gijas su metaliniais antga- 
liais. 

- Blogas berniukas! Niekingas berniukas! Dabar tu sumokėsi! 
Morganas ateina! Morganas ateina! 

Apie dvidešimt pėdų Osmondui iš dešinės kaip virš laužo ėmė vir- 
pėti ir raibuliuoti oras. 

Džekas apsidairė: Ričardas susirietęs ant automatų, apkabų ir gra- 
natų lyg mažas vaikiukas, kuris užmigo bežaisdamas karą. Tik Ričar- 
das nemiega, žinojo jis, ir tai ne žaidimas. Jeigu draugas pamatys 
įžengiantį iš vieno pasaulio į kitą savo tėvą, gali išprotėti. 

Džekas išsitiesė šalia draugo ir smarkiai jį apkabino. Plėšimas da- 
rėsi garsesnis, ir staiga jis išgirdo siaubingai piktą Morgano balsą: 

- Ką DABAR čia veikia tas traukinys, kvailiai? 

Džekas nugirdo, kaip Osmondas suinkščia: “Niekingas apsišaukė- 
lis nužudė mano sūnų!“ 

- Mes dingstam, Riči, - sumurmėjo Džekas ir stipriau prisispaudė 
Ričardo kūnelį. - Laikas nešdintis. 

Jis užsimerkė, susikoncentravo... trumpas nebūties mirksnis, ir jie 
persikėlė. 


Ričardas prisimena 


Paskui jie ėmė ristis žemyn, tarsi tarp dviejų pasaulių būtų buvusi 
neaukšta rampa. Tolumoje tolo ir tilo Osmondo riksmas: “Blogas! Vi- 
si berniukai! Dėsninga! Visi! Niekadėjai! Niekšai!" | 

Kita akimirka - ir jie skystame ore. Ričardas suriko. Tą sekundę 
Džekas driokstelėjo petimi ant žemės. Į krūtinę dungtelėjo Ričardo 
galva. Džekas neatsimerkė, tik gulėjo apglėbęs draugą ir klausė, uodė. 

Tyla. Ne absoliuti, bet tyla... giedojo du ar trys paukšteliai. 

Kvapas buvo gaivinantis ir sūrus. Geras kvapas... bet ne toks ge- 
ras, kaip galėtų kvepėti pasaulis Teritorijose. Net čia - kad ir kur tas 
čia yra - Džekas užuodė silpną prieskonį, panašų į seno tepalo, įsigė- 
rusio į cementines degalinės grindis. Tai daugybės žmonių, važiuo- 
jančių daugybe mašinų, kvapas, užteršęs visą atmosferą. Jo uoslė bu- 
vo paaštrėjusi ir užuodė smarvę net ten, kur nesigirdėjo jokių automo- 
bilių. 

- Džekai? Ar viskas gerai? 

- Žinoma, - atsakė Džekas ir atsimerkė pažiūrėti, ar sako tiesą. 

Pirmiausia jam toptelėjo, kad skubėdamas iš tenai dingti prieš pa- 
sirodant Morganui jis ne persikėlė į Amerikos Teritorijas, o kažkaip 
pasistūmėjo laike. Vieta atrodė ta pati, tik senesnė, dabar apleista, lyg 
būtų praėję vienas ar du šimtmečiai. Traukinys stovėjo ant bėgių ir at- 
rodė nepasikeitęs. Visa kita - ne. Bėgiai, kurie kirto piktžolių prižė- 
lusią aikštelę, kurioje jie dabar stovėjo, driekėsi dievai žino kur ir bu- 
vo smarkiai aprūdiję. Pabėgiai atrodė sutrūniję, įmirkę. Tarp jų žėlė 
aukštos žolės. 

Jis smarkiau suspaudė bejėgiškai besimuistantį Ričardą, kuris ir 
pats atsimerkė. 

- Kur mes? - paklausė jis Džeko, dairydamasis aplinkui. Bunkerius 
primenančių barakų vietoje stovėjo ilgas gofruotos skardos barakas su 
rūdžių išėstu skardiniu stogu. Išskyrus stogą, jie daugiau nieko nema- 
tė; visa kita užgožė vijoklių ir laukinių augalų džiunglės. Priešais ba- 
raką stovėjo du stulpai, ant kurių kadaise, matyt, buvo pritvirtintas 
ženklas. Jei taip, tai jo jau seniai nebeliko. 

- Nežinau, - atsakė Džekas, o po to, Žiūrėdamas į užtvaros vietą, 
kurioje dabar buvo tik keliukas su laukiniais flioksais ir rykštenėmis, 
jis ištarė tai, ko labiausiai bijojo: - Aš galėjau pastūmėti mus laike. 

Ričardas, nustebindamas jį, nusijuokė. 

- Kaip gera žinoti, kad niekas ateityje smarkiai nepasikeis, - tarė 
jis 1r parodė į popieriaus lapą, prismeigtą ant stulpo prie barako. Jis 
buvo išblukęs, bet užrašą galėjai lengvai perskaityti: 


PRAĖJIMO NERA! 
Mendočino apskrities šerifo įsakymu, 
Kalifornijos valstijos policijos įsakymu 
PAŽEIDĖJAI BUS BAUDŽIAMI! 

- Na, jei jau Žinai, kur mes esame, - pasakė Džekas, jausdamasis 
ir kvailai, ir džiugiai, - tai kodėl klausi? | 

- Aš ką tik jį pamačiau, - atsakė Ričardas, ir Džekui dingo bet 
koks noras erzinti Ričardą. Jis atrodė klaikiai; atrodė susirgęs keista 
tuberkulioze, kuri veikia jo smegenis, užuot veikusi plaučius. Ir dėl to 
kalta ne vien beprotiška kelionė į Teritorijas ir atgal, - su tuo Ričis lyg 
ir susitaikė. Bet dabar jis žinojo dar kažką. Ir tai nebuvo realybė, kuri 
radikaliai skyrėsi nuo jo rūpestingai išpuoselėtų įsitikinimų; prie to jis 
irgi galėjo prisitaikyti, jeigu tik duotum pakankamai laiko. Bet suži- 
noti, kad tavo tėvas yra vienas iš tų tipų su juodomis skrybėlėmis, su- 
vokė Džekas, vargu ar yra linksmiausias gyvenimo momentas. 

- Gerai, - tarė jis linksmai (jis iš tiesų jautėsi šiek tiek linksmai. 
Atsikratęs tokios pabaisos kaip Roulis, net mirtinai sergantis vėžiu 
vaikas nudžiugtų). - Susii1mam ir keliaujam toliau, mielasis Riči. Tu- 
rime pažadus įvykdyti, prieš miegą daug mylių įveikti, o tu toks kre- 
tena. | 

Ričardas susiraukė. 

- Tą, kuris pasakė tau, kad turi humoro jausmą, reikėtų nupilti, 
biče. 

- Bitez mon crank, mon ami. 

- Kur mes eisime? 

- Nežinau, - atsakė Džekas, - bet tikslas kažkur netoli. Jaučiu tai. 
Traukia mane kaip ant kabliuko. 

- Į Point Venutį? 

Džekas pasuko galvą ir ilgai žiūrėjo į draugą. Pavargusio Ričardo 
žvilgsnio buvo neįmanoma perskaityti. 

- Kodėl klausi, biče? 

- Ar mes ten keliausim? 

Džekas gūžtelėjo. Gal. Gal ir ne. 

Einant per apaugusią piktžolėmis aikštelę, Ričardas pakeitė temą. 

- Ar visa tai buvo tikra? - jie artinosi prie surūdijusių dvivėrių var- 
tų. Virš žalumos kyšojo kraštelis blyškiai melsvo dangaus. - Ar kas 
nors ten buvo tikra? 

- Mes dvi dienas praleidome elektriniame traukinyje, kuris važiuo- 
ja apie dvidešimt penkias mylias per valandą, - atsakė Džekas. - Ir 
kažkaip išsigavome iš Springfildo Ilinojuje, atsidūrėme Kalifornijoje, 
netoli pajūrio. Tai tu man pasakyk, ar tai tikra. 

- Taip... taip, bet... 

Džekas ištiesė rankas. Plaštakos buvo išvagotos šlykščių raudonų 
randų, kurie niežėjo ir skaudėjo. 

- Įkandimai, - tarė Džekas. - Tų kirminų. Kirminų, kurie išvirto iš 
Roulio Gardnerio galvos. 

Ričardas nusisuko ir ėmė garsiai Žiaugčioti. 

Džekas prilaikė jį, nes draugas būtų paprasčiausiai nugriuvęs. Jis 
įsitikino, kaip Ričardas sublogo ir kaip per marškinius dega jo kūnas. 
* - Atleisk, kad tai pasakiau, - atsiprašė Džekas, kai draugas truputį 
atsigavo. - Aš buvau labai Žiaurus. 

- Taip, tikrai. Tačiau, ko gero, tai buvo vienintelis būdas mane ... 
na, Žinai... 

- Įtikinti? 

- Taip. Galbūt, - Ričardas žvelgė į jį įskaudintomis, atviromis aki- 
mis. Ant kaktos iškilo nauji spuogai. Apie burną raudonavo žaizdelės. 
- Džekai, aš turiu tavęs kai ko paklausti, ir noriu gauti atsakymą... na, 
supranti, atvirą. Noriu paklausti... 

O, aš žinau, ką tu nori sužinoti, mielasis Riči. 

- Po kelių minučių, - pertraukė jį Džekas. - Po kelių minučių mes 
grįšime prie visų klausimų, ir išgirsi visus, kiek tik Žinau, atsakymus. 
Bet pirmiau mums reikia kai ką sutvarkyti. 

- Ką taip? 

Užuot atsakęs, Džekas nuėjo prie traukinuko. Valandėlę pastovė- 
jo apžiūrinėdamas: striukas garvežys, tuščias prekinis vagonas ir plat- 
forma. Ar jis kažkokiu būdu perkėlė visa tai į Šiaurinę Kalifomiją? 
Vargu. Persikelti su Vulfu buvo sunku, tempdamas Ričardą iš Taie- 
rio mokyklos miestelio į Teritorijas jis vos neišsisuko rankos; visa tai 
jam kainavo nemažai pastangų. Kiek prisimena, jis negalvojo apie 
traukinį persikeldamas čia, tik stengėsi kuo greičiau išgabenti iš vul- 
fų karinių apmokymų stovyklos Ričį, kol jis nepamatė savo senio. 
Viskas, pereinant iš vieno pasaulio į kitą, keitėsi: Migracijos aktas tar- 
si reikalavo virsmo. Marškiniai virsdavo švarkeliais, džinsai galėjo 
virsti vilnonėmis kelnėmis, pinigai - sujungtais pagaliukais. Bet šitas 
traukinys čia atrodė lygiai taip pat kaip Teritorijose. Morganui pavy- 
ko sukurti tai, kas išlieka aname pasaulyje. 

Beje, jie tenai vilkėjo mėlynus džinsus, Džeki. 

Taip. O Osmondas be savo patikimojo rimbo laikė ir automatinį 
pistoletą. 

Morgano automatinis pistoletas. Morgano traukinys. 

Šaltukas perbėgo jo stuburu. Jis prisiminė Anderso žodžius: “Blo- 
gi reikalai". 

Ką gi, taip ir yra. Labai blogi. Andersas neklydo, čia buvo surink- 
ti visi pragaro velniai. Džekas išėmė iš kabinos vieną automatą, įsta- 
tė naują apkabą ir ėmė trauktis prie Ričardo, kuris mąsliai viską ste- 
bėjo. 

- Tai panašu į seną karinę bazę, - pasakė jis. 

- Kalbi apie stovyklą, kur rengiami “sėkmės kariai" trečiam Pa- 
sauliniam karui? | 

- Taip, panašiai. Šiaurės Kalifornijoje yra keletas tokių vietų... su- 
sikuria, pagyvuoja kurį laiką, o paskui žmonėms atsibosta laukti ka- 
ro, jie ima skirstytis arba įkliūva už nelegalų ginklų ar narkotikų lai- 
kymą. Mano... mano tėvas apie tai pasakojo. 

Džekas nieko neatsakė. 

- Ką tu ruošiesi daryti su tuo šautuvu, Džekai? 

- Noriu atsikratyti šito traukinio. Yra prieštaravimų? 

Ričardas krūptelėjo, lūpas iškreipė pasidygėjimas. 

- Jokių. 

„- Kaip sakai, ar “Uzi1" tai pajėgs? Jeigu šausiu į tą plastikinį 
mėšlą? 

- Vieno šūvio neužteks. Apkabos turėtų. 

- Pažiūrėkim, - Džekas nuspaudė saugiklį. 

Ričardas sugriebė jį už rankos. 

- Būtų protingiau atsitraukti už tvoros prieš šitą bandymą, - tarė jis. 

- Gerai. 

Užlindęs už gebenėm apraizgytos tvoros, Džekas nutaikė automa- 
tą į plastikinius paketus. Nuspaudė gaiduką, ir “Uzi"' sudraskė tylą į 
gabalus. Vieną sekundę ugnis mistiškai pakibo ant vamzdžio galo. 
Šūviai bažnytinėje tyloje, tvyrančioje stovykloje, buvo neįtikėtinai 
garsūs. Paukščiai išgąstingai suklykė ir nulėkė į ramesnę vietą. Ričar- 
das susiraukė ir užspaudė delnais ausis: Brezentas šokinėjo ir banga- 
vo. Paskui, nors berniukas gaiduko ir neatleido, šūviai nutilo. Neliko 
šovinių, o traukinys stovėjo kaip stovėjęs. 

- Aišku, - tarė Džekas, - nuostabu. Ar turi dar kokių min... 

Ant platformos su siaubingu riaumojimu plykstelėjo mėlyna lieps- 
na. Džekas pamatė, kad vagonas ima kilti nuo bėgių. Sugriebęs Ričar- 
dą už sprando, jis prispaudė jį prie žemės. 

Sprogimai ilgai nesiliovė. Virš galvos švilpė ir lėkė metalas. Ske- 
veldrų lietus nuolat barbeno į metalinį barako stogą. Retsykiais stam- 

besnis gabalas priversdavo jį suskambėti kaip kinų gongą, o tikrai di- 
delė skeveldra tiesiog jį pramušdavo. Kai kažkas prakirto tvorą tiesiai 
virš Džeko galvos ir paliko žiojėti dviejų kumščių dydžio skylę, So- 
jeris nutarė, jog metas nešdintis. Jis pastvėrė Ričardą ir ėmė tempti 
vartų link. 

- Ne! - suriko tas. - Bėgiais! 

- Ką? 

- Bė... 

Kažkas praskrido viršum galvų, berniukai lenkėsi ir kaukštelėjo 
kaktomis. 

- Bėgiais! - trindamas kreidine ranka kaktą šūktelėjo Ričardas. - 
Ne keliu! Eikime bėgiais! 

- Supratau! - Džekas nustebo, bet nieko neklausė. Jiems reikėjo 
kur nors eiti. 

Vaikai ėmė šliaužti palei surūdijusią tinklo tvorą kaip kariai, ker- 
tantys neutralią juostą. Ričardas ropojo pirmas, vesdamas prie skylės 
tvoroje, kur slėpėsi traukinio bėgiai. 

Džekas grįžtelėjo. Tai, ką pamatė pro pravertus vartus, jį visai pa- 
tenkino. Didžioji dalis traukinio atrodė tiesiog išgaravusi. Didelių 
spinduliu aplinkui riogsojo pažįstami, dažniau neatpažįstami metalo 
gabalai. Stebėtina, kaip jie nežuvo lekiant šrapneliams, o tai, kad jie 
nebuvo net sužeisti - atrodė stebuklas. 

Blogiausia jau praeity. Jie praėjo vartus, atsistojo, bet kurią aki- 
mirką pasirengę pasilenkti ir bėgti, jeigu vėl ims sproginėti. 

- Mano tėvas nepaglostys tavęs už jo traukinio susprogdinimą, 
Džekai, - pasakė Ričardas. 

Jo balsas buvo visiškai ramus, bet atsisukęs į jį Džekas pamatė, 
kad draugas verkia. 

- Ričardai... 

- Ne, tikrai nepaglostys, - tarsi atsakydamas sau, pakartojo Ričar- 
das. 


Tarp žuolių augo vešli, ligi kelių žolės juosta. Bėgiai iš stovyklos 
veda į pietus, nutarė Džekas. Patys bėgiai buvo aprūdiję ir ilgai neva- 
žinėti; vietomis jie buvo keistai susibangavę. 

Tai žemės drebėjimų darbas, - pagalvojo berniukas. 

Už jų toliau sproginėjo plastikiniai sprogmenys. Džekas spėdavo 
pagalvoti, kad baigta, ir staiga dar vienas ilgas kimus BRIIIPPP! Ta- 
rytum milžinas atsikrenkštų arba kiltų uraganas. Kartą atsisukęs, jis 
pamatė ore pakibusį dūmų stulpą. Paklausė, ar netraška ugnis, - kaip 
bet kuris, kiek nors gyvenęs Kalifornijos pakrantėje, jis bijojo gaisro, 
- bet nieko neišgirdo. Čia net miškai atrodė kaip Naujojoje Anglijoje: 
tankūs, apsunkę nuo drėgmės. Visai priešingai negu rusvose Bajos 
apylinkėse, kur oras buvo perregimas ir sausas. Miškai čia tryško gy- 
vybe; prie bėgių pamažu artėjo medžiai, krūmai ir vešlios gebenės 
(galiu kirsti, kad nuodingosios gebenės, - pagalvojo Džekas, nesąmo- 
ningai kasydamas žaizdotas rankas), o viršuje mėlynavo siaurytė dan- 
gaus juosta. Net žvyras tarp bėgių buvo primirkęs drėgmės. Vieta at- 
rodė slėpininga, sauganti paslaptis. 

Džekas ėjo greitai ir ne vien todėl, kad abu nueitų kuo toliau, ko! 
nepasirodė policija ar gaisrininkai. Greitas Žingsnis garantavo Ričar- 
do tylą. Jie žengė per daug greitai, kad galėtų kalbėtis... ar uždavinėti 
klausimus. | 

Po kokių dviejų mylių, kai Džekas pasveikino save su gera gudry- 
be išvengti pokalbio, Ričardas tyliu, švogždžiančiu balsu tarė: 

- Ei, Džekai... 

Džekas atsigręžė ir pamatė, kaip iš paskos einantis draugas susver- 
dėja. Balta oda buvo išmarginta raudonomis dėmėmis. 

Džekas vos spėjo jį sugauti. Berniukas svėrė ne daugiau už popie- 
rinį maišelį. 

- Viešpatie, Ričardai! 

- Dar prieš sekundę jaučiausi gerai, - pasakė tuo tyliu švilpiančiu 
balsu Ričardas. Jis kvėpavo labai dažnai, sausai. Akys buvo primerk- 
tos, matėsi tik baltymai ir siauras mėlynos rainelės kraštas. - Tiesiog... 
nualpau. Atleisk. 

Užpakaly pasigirdo naujas sprogimas, ant skardinio stogo pažiro 
traukinio dalių kruša. Džekas dirstelėjo ton pusėn, po to nekantriai 
apžiūrėjo bėgius priekyje. 

- Ar galėsi laikytis už manęs? Aš panešiu ant kupros. - Vu/fo pri- 
siminimai, - pagalvojo jis. 

- Galėsiu. 

- Kai neįstengsi, sakyk. 

- Džekai, - tarė Ričardas su sena irzlumo gaidele balse, - jeigu 
negalėčiau, nesakyčiau, kad galiu. 

Džekas pastatė draugą ant kojų. Jis stovėjo svirduliuodamas ir at- 
rodė, kad pūstelėjus nuvirs aukštielninkas. Džekas nusisuko, pritūpė, 
sulenkęs rankas apkabino bičiulio šlaunis, o Ričardas apsikabino jį 
apie kaklą. Džekas atsistojo ir nužingsniavo bėgiais kone protekine. 
Ričardas buvo nesunkus, ir ne vien todėl, kad sulyso. Džekas nešiojo 
alaus statines, kilnojo dėžes, skynė obuolius. Mėnesį praleido rinkda- 
mas akmenis Sanlaito Gardnerio Tolimajame lauke, ar galite ištarti 
“aleliuja"'. Visa tai jį užgrūdino. Bet sustiprėjo ne tik jo fizinis kūnas. 
Jis ne vien šokinėjo iš vieno pasaulio į kitą kaip akrobatas. Giliai šir- 
dyje kirbėjo mintis, kad jis ne tik gelbsti savo mamą; nuo pat pradžios 
jis rengiasi kažkokiam didesniam žygiui. Jis rengiasi atlikti gerą dar- 
bą, ir dabar jis neaiškiai suvokė, kad tokios kaip šita beprotystės už- 
grūdina. 

Džekas iš tikro ėmė risnoti. 

- Jeigu per tave mane supykins, - kretėdamas su kiekvienu Džeko 
žingsniu tarė Ričardas, - vemsiu tau ant galvos. 

- Visada Žinojau, kad galiu tavimi pasikliauti, mielasis Riči, - išsi- 
šiepęs atšovė Džekas. 

- Aš... jaučiuosi labai kvailai. Kaip žmogus-Žiogas. 

- Tikriausiai taip ir atrodai, biče. 

- Nevadink... manęs biču, - sušnibždėjo Ričardas ir Džekas dar la- 
biau išsišiepė. O, Ričardai, bjaurybe, gyvenk amžinai, - pagalvojo jis. 

- Aš pažįstu tą Žmogų, - išgirdo Džekas už nugaros tyliai sakant 
Ričį. 

Džekas atsipeikėjo tarytum iš snaudulio. Jis užsisodino draugą 
prieš dešimt minučių ir jau sukorė mylią, bet aplinkui nebuvo nė žen- 
klo civilizacijos. Tik bėgiai ir tas druskos kvapas ore. 

Šitie bėgiai, - galvojo Džekas, - ar jie tikrai veda ten, kur aš ma- 
nau? 

- Kokį žmogų? 

- Tą vyrą su botagu ir automatiniu pistoletu. Aš jį pažinojau. Daž- 
nai susitikdavau. 

- Kada? - iškošė Džekas. 

- Seniai. Kai buvau mažas, - po kurio laiko Ričardas nenoriai pri- 
dūrė: - Maždaug tuomet, kai sapnavau... tą kvailą sapną spintoje, - jis 
nutilo. - Bet tai juk nebuvo sapnas, ar ne? 


181 


- Ne. Nemanau. | 

- Taip. Ar tas vyras su rimbu buvo Roulio tėvas? 

- O kaip tu manai? 

- Tėvas, - niūriai ištarė Ričardas. - Jokios abejonės. 

Džekas sustojo. 

- Ričardai, kur veda šitie bėgiai? 

- Tu pats žinai, kur jie veda, - keistai ramiai ištarė Sloutas. 

- Taip... regis, žinau. Bet aš noriu išgirsti iš tavęs, - Džekas paty- 
lėjo. - Manau, man reikia, kad tu pasakytum. Kur jie veda? 

- Jie veda į miestelį, vardu Point Venutis, - atsakė Ričardas, ryda- 
mas ašaras. - Ten yra didelis viešbutis. Nežinau, ar tos vietos tu ieš- 
kai, bet tikriausiai, kad tos. 

- Man irgi taip atrodo - pasakė Džekas ir keliavo toliau, suspaudęs 
po pažastimis draugo kojas, skaustančia nugara. Sekė bėgius, kurie 
turėjo nuvesti jį - juos abu - ten, kur gali būti mamos išsigelbėjimas. 


Ričardas visą laiką kalbėjo. Jis iš karto nepuolė aiškintis, kaip su 
visu šitu juodu reikalu susijęs jo tėvas, bet pamažu sukiojosi aplinkui, 
siaurindamas ratą. 

- Aš iš anksčiau pažįstu tą vyrą, - kalbėjo Ričardas. - Esu įsitiki- 
nęs. Jis ateidavo į namus. Visuomet pro užpakalines duris. Nepa- 
skambindavo varpeliu ir net nepabelsdavo. Tik... tarytum pakrebžden- 
davo į duris. Aš visad pašiurpdavau. Jis mane taip nugąsdindavo, kad 
vos neprileisdavau į kelnes. Jis buvo aukštas, - 0, visi užaugę vyrai 
vaikams atrodo dideli, - bet tas buvo labai aukštas ir baltaplaukis. Pa- 
prastai jis būdavo su juodais akiniais. Kartais ateidavo su akiniais, ku- 
riuose buvo įstatyti veidrodiniai stiklai. Kai pamačiau tą laidą per 
“Sunday Report“, prisiminiau jį kažkur matęs. Mano tėvas viršuje 
tvarkė popierius tą vakarą. Aš sėdėjau priešais televizorių, o kai tėvas 
nusileido ir pamatė, ką aš žiūriu, jis vos neišmetė stiklo, kurį laikė 
rankoje. Paskui jis perjungė “StarTreką" per kitą kanalą. 

Bet lankydamasis pas mano tėvą tas tipas prisistatydavo ne Sanlai- 
tu Gardneriu. Jo vardas... na, gerai nepamenu. Jis buvo panašus į 
Benloną... Orloną... 

- Osmondas? 

Ričardas nušvito. 

- Taip, tikrai. Aš taip ir nesužinojau jo vardo. Bet jis atvykdavo 
kas mėnesį ar du. Kai kada ir dažniau. Sykį jis kokią savaitę ėmė lan- 
kytis kasvakar, o paskui dingo beveik pusmečiui. Aš užsirakindavau 
savo kambaryje, kai jis pasirodydavo. Man nepatiko jo kvapas. Nuo 
jo kažkuo trenkė... odekolonu tikriausiai, bet dar stipriau. Lyg kokiais 
kvepalais. Pigiais kvepalais. O po jais... 

- Jis dvokė kaip nesiprausęs mažiausiai dešimt metų. 

Ričardas išpūtė akis. 

- Aš irgi buvau susitikęs jį kaip Osmondą, - paaiškino Džekas. Jis 
jau pasakojo tai anksčiau, bet tada Ričardas nesiklausė. Dabar jis gau- 
dė kiekvieną žodį. - Teritorijose, ten kur yra Niū Hampšyras, po to 
Indianoje sutikau jį kaip Sanlaitą Gardnerį. 

- Tuomet tu turėjai matyti tą... tą padarą. 

- Roulį? - Džekas papurtė galvą. - Tada Roulis, matyt, buvo Pra- 
keiktose Žemėse ir priiminėjo radioaktyvaus kobalto procedūras, - 
berniukas prisiminė opas ant to išsigimėlio veido ir kirminus. Jis pa- 
žiūrėjo į paraudusius ir sutinusius savo kumščius ir nusipurtė. - Ne- 
buvau sutikęs Roulio iki tol, o jo amerikietiško dvynio išvis nesu ma- 
tęs. Kiek metų tau buvo, kai ėmė ateidinėti Osmondas? 

- Galėjau būti ketverių. Prieš tą atsitikimą... na, žinai, spintoje. 
Prisimenu tik, kad po to ėmiau dar labiau jo bijoti. 

- Nuo tada, kai tas daiktas tave palietė spintoje? 

- Taip. 

- O tai nutiko, kai tau buvo penkeri. 

- Taip. | 

- Tuomet mes abu buvome penkiamečiai. 

- Taip. Gali mane nuleisti. Truputį paeisiu. 

Džekas pastatė Ričardą ant žemės. Jie ėjo tylėdami, nunarinę gal- 
vas, nežiūrėdami vienas į kitą. Kažkas išlindo iš tamsos ir palietė pen- 
kiametį Ričardą. Kai jiems buvo po šešerius, 

(šešeri, Džekiui buvo šešeri) 

Džekas nugirdo savo tėtį ir Morganą Sloutą kalbantis apie vietą, 
kurią Džekis vadino Regėjimų šalimi. Vėliau tais pačiais metais kaž- 
kas išlindo 1š tamsos ir palietė jį ir jo mamą. Tai buvo ne kas kita, o 
Morgano Slouto balsas. Jis paskambino iš Žaliosios upės Jutoje. Ver- 
kė. Jis, Filas Sojeris 17 Tomis Vudbinas buvo išvykę į trijų dienų me- 
žioklę pas Rendį Glouverį, dar vieną kursioką, kuris turėjo nuostabų 

medžioklės namelį Blesingtone, Jutoje. Glouveris paprastai medžio- 
davo kartu, bet tais metais išplaukė į kruizą Karibų baseine. Morga- 
nas paskambino pranešti, kad Filas buvo netyčia nušautas kito me- 
džiotojo. Jiedu su Tomiu Vudbinu išnešė jį iš miško glūdumos ant 
neštuvų. Vežamas Glouverio “Džipu Čerokiu" Filas atgavo sąmonę ir 
paprašė Morgano perduoti, kad jis myli Lili ir Džeką. Vargšas mirė 
po penkiolikos minučių, kai Morganas lėkė į artimiausią ligoninę. 

Morganas jo nenužudė; Tomis galėjo paliudyti, kad visi trys buvo 
kartu, kai nuaidėjo tas šūvis, jeigu tokio liudijimo reikėtų (žinoma, jo 
neprireikė). 

Bet kas paliudys, kad jis negalėjo nusamdyti žudiko, dabar pagal- 
vojo Džekas. Nepaneigsi, kad dėdei Tomiui taip pat galėjo kilti įtari- 
mų. Jeigu taip, tai jis buvo nužudytas dėl to, kad Džekas ir mirštanti 
jo mama liktų visai bejėgiai prieš Morgano užmačias. Galbūt jis mirė 
todėl, kad Morganui nusibodo svarstyti, ar senas iškrypėlis neužsi- 
mins Sojerio sūnui, jog tai greičiau buvo ne nelaimingas atsitikimas, 
o nužudymas. Džekas pastiro pasibjaurėjęs 1r nusiminęs. 

- Ar tas vyras buvo pasirodęs prieš tai, kai mūsų tėvai paskutinį 
kartą išvyko medžioklėn? - negailestingai paklausė Džekas. 

- Džekai, man buvo ketveri metai... 

- Ne, tau buvo šešeri. Jeigu jis pradėjo lankytis, kai tu buvai ket- 
verių, tau buvo šešeri, kai Jutoje buvo nužudytas mano tėtis. O tu, Ri- 
čardai, nieko nepamiršti. Ar jis lankėsi prieš mano tėvo mirtį? 

- Kaip tik tada jis užeidinėdavo kiekvieną vakarą, - vos girdimai 
atsakė Ričardas. - Visą savaitę prieš paskutinę medžioklę. 

Nors Ričardas buvo visiškai nekaltas, Džekas neištvėrė neįgėlęs: 

- Mano tėvas žuvo per nelaimingą atsitikimą medžioklėje Jutoje, 
dėdė Tomis buvo suvažinėtas Los Andžele. Tavo tėvo draugų mirtin- 
gumas labai didelis, Ričardai. 

- Džekai... - pradėjo Ričardas tyliu virpančiu balsu. 

- Žinai, to jau per akis, stoja skersai gerklę, - pasirink kokią kitą 
klišę, jeigu nori, - tęsė Džekas, - bet kai aš pasirodžiau tavo mokyk- 
loje, Ričardai, tu išvadinai mane bepročiu. 

- Džekai, tu nesupra... 

- Ne, nesuprantu. Aš buvau pavargęs, tu leidai man išsimiegoti. 
Puiku. Buvau išalkęs, tu atnešei man maisto. Nuostabu. Bet man 1a- 
biausiai reikėjo, kad tu manimi patikėtum. Žinojau, kad noriu per 
daug, bet, po perkūnais! Tu žinojai, apie kokį žmogų aš kalbu! Tu 

žinojai, kad jis susijęs su tavo tėvu! O tiesiog ėmei ir pasakei: “Senis 
Džekas persikaitino saulėje Sibruko saloje ir taip toliau!“ Viešpatie, 
Ričardai, aš maniau, kad mes geresni draugai. 

- Tu vis tiek nesupranti. į 

- Ko? Kad tu per daug bijojai Sibruko salos reikalų, idant manimi 
patikėtum? - Džeko balsas buvo pavargęs ir įsižeidęs. 

- Ne. Bijojau kai ko daugiau. 

- O, tikrai? - Džekas nutilo ir šiurkščiai pažiūrėjo į išblyškusį ir be- 
Jėgišką draugo veidą. - Kas gali būti daugiau racionaliajam Ričardui? 

- Aš bijojau, - visiškai ramiu balsu ištarė berniukas, - aš bijojau, 
kad sužinojęs daugiau apie tas slaptas kišenes... tą Osmondą arba tai, 
kas laukia ateityje, nebegalėsiu mylėti savo tėvo. Aš buvau teisus. 

Ričardas užsidengė veidą plonais murzinais pirštais ir pravirko. 

Džekas žiūrėjo į verkiantį draugą ir šimtąjį kartą prakeikė save už 
kvailumą. Nesvarbu, kad dar yra Morganas, bet jis yra Ričardo Slou- 
to tėvas; Morganas lindėjo Ričardo rankų formoje ir veido bruožuo- 
se. Ar jis tai pamiršo? Ne, tik kartus nusivylimas Ričardu vieną aki- 
mirką juos užgožė. Ne paskutinėje vietoje buvo ir sustiprėjęs dirglu- 
mas. Talismanas labai: labai arti, jis jautė tai nervų galiukais, kaip kad 
arklys užuodžia dykumoje vandenį arba tolimą gaisrą plynėse. Ner- 
vingumas reiškėsi išdidžiu baikštumu. 

Na, ką gi, šitas vaikinas turėtų būti geriausias tavo draugas, Dže- 
ki... gali riesti nosį, bet netrypk Ričardo. Vaikas serga, jei dar nepa- 
stebėjai. | 

Jis ištiesė draugui ranką. Ričardas bandė jį atstumti. Džekas nepa- 
sidavė, apkabino. Abu taip stovėjo kurį laiką vidury tuščių bėgių, Ri- 
čardas padėjęs Džekui galvą ant peties. 

- Klausyk, - nesmagiai jausdamasis tarė Džekas, - stenkis nesijau- 
dinti dėl... žinai... visko... bent kol kas, Ričardai. Tiesiog stenkis ne- 
1mti į širdį tų permainų, gerai? - dangau, tai skambėjo baisiai kvailai. 
Lyg sakytum: tu sergi vėžiu, bet nesijaudink, nes uždėsiu “Žvaigždžių 
karų“ vaizdo kasetę, ir pralinksmėsi. 

- Žinoma, - atsakė Ričardas. Jis atsitraukė nuo Džeko. Ašaros nu- 
plovė vageles per purvinus jo skruostus. Berniukas perbraukė akis 
ranka ir pamėgino nusišypsoti. - Ma bus ger, ma bus ger... 

- Ir vis pasitaisys, - įsijungė Džekas ir baigė abu drauge. Berniu- 
kai nusijuokė, ir vėl buvo tvarka. 

- Eime toliau, - pasiūlė Ričardas. 

- Kur? 

- Paimti tavo Talismano, - atsakė Ričardas. * Sprendžiant iš tavo 
kalbos, jis turėtų būti Point Venutyje. Tai artimiausias miestelis. Ke- 
liaujam, Džekai. Nesustokim. Tik lėčiau... aš dar ne viską papasako- 
jau. 

Džekas smalsiai žvilgtelėjo į bičiulį ir vėl patraukė žuoliais, tik jau 
lėčiau. 

Dabar, kai užtvanka sugriuvo, Ričardas leido sau prisiminti įvai- 
rius dalykus, ir informacija tryško iš jo fontanu. Džekas pasijuto ilgą 
laiką dėliojęs mozaiką net neįtardamas, kad trūksta kelių svarbiausių 
detalių. Ričardas atvėrė jam akis. Ričardas jau anksčiau lankėsi toje 
karinių treniruočių stovykloje, tai pirma. Ji priklausė jo tėvui. 

- Tu įsitikinęs, kad tai ta pati vieta, Ričardai? - dvejodamas pa- 
klausė Džekas. 

- Įsitikinęs, - atsakė Sloutas. - Ji net atrodė man pažįstama tenai, 
kitoje pusėje. O kai persikėlėme čia, galutinai įsitikinau. 

Džekas linktelėjo nežinodamas, ką dar galėtų padaryti. 

- Mes apsistodavome Point Venutyje. Visada sustodavome prieš 
atvažiuodami čia. Tas traukinys buvo didžiulis malonumas. Na, kiek- 
gi tėčių turi savo nuosavus traukinius? 

- Nedaug, - sutiko Džekas. - Tikriausiai koks Daimondas Džimas 
Bredis ir dar keli tokie turi, tik nežinau, ar jie turi vaikų. 

- O, mano tėtis ne iš tokių, - nusijuokė Ričardas, ir Džekas pagal- 
vojo: Ričardai, nustebtum. | 

- Atvažiuodavom į Point Venutį iš Los Andželo išsinuomotu au- 
tomobiliu. Čia apsistodavome viešbutyje. Tik mudu abu, - Ričardas 
nutilo. Žvilgsnis susidrumstė nuo meilės ir prisiminimų. - Paskui... 
kiek pabuvę čia... nuvažiuodavome tėčio traukiniu iki Pasirengimo 
stovyklos. Tai buvo visai mažas traukinukas, - jis nusigandęs pažiū- 
rėjo į Džeką. - Kaip tas, kuriuo atvažiavom. 

- Pasirengimo stovykla? 

Bet draugas jo neišgirdo. Jis žvelgė į surūdijusius bėgius. Čia jie 
buvo sveiki, bet Džekas pagalvojo, kad Ričis prisimena garankštis, 
kurias praėjo anksčiau. Keliose vietose bėgiai net buvo užsirietę į vir- 
šų it nutrūkusios gitaros stygos. Džekas spėjo, kad Teritorijose šitie 
bėgiai yra rūpestingai prižiūrimi. 

- Supranti, čia kadaise ėjo tramvajaus linija, - tęsė Ričardas. - Tė- 
tis pasakojo, kad trečiame dešimtmetyje ji vadinosi Mendočino apy- 
gardos Raudonoji linija. Tačiau ji priklausė ne apygardai, o privačiai 
kompanijai, kuri subankrutavo, nes Kalifornijoje... pats žinai... 

Džekas linktelėjo. Kalifornijoje visi važinėja automobiliais. 

- Ričardai, kodėl tu niekad man nepasakojai apie šitą vietą? 

- Tai vienintelis dalykas, kurį tėvas uždraudė tau sakyti. Tu ir ta- 
vo tėvai žinojo, kad mes kartais važiuojame atostogauti į Šiaurės Ka- 
liforniją, bet man buvo prisakyta nepasakoti apie traukinį ir Pasiren- 
gimo stovyklą. Sakė, jeigu papasakosiu, Filas užsius, nes tai paslap- 
tis. 

Ričardas nutilo. 

- Jis sakė, kad daugiau niekad manęs nesiveš. Maniau, tai dėl to, 
kad jie turėtų būti partneriai. Tikriausiai priežasčių buvo daugiau. 

Tramvajų linija subankrutavo dėl automobilių ir magistralių, - jis 
stabtelėjo. - Dar kai kas čia keista, Džekai. Stebėtina, kad šita vieta 
nedvokia angliavandeniliu. 

Džekas vėl linktelėjo nieko netardamas. 

- Tramvajų kompanija galiausiai pardavė visą liniją - senelių 
kontraktus ir visa kita - vystymosi kompanijai. Jiems atrodė, kad 
žmonės ims keltis į šalies gilumą. Bet taip neatsitiko. 

- Tada ją nupirko tavo tėvas. 

- Taip, manau, kad taip. Nežinau iš tikro. Jis niekad daug nepasa- 
kojo apie linijos pirkimą... ir tai, kaip pakeitė tramvajaus bėgius trau- 
kinio bėgiais. 

Tai buvo nelengvas darbas, pagalvojo Džekas, bet paskui prisi- 
minė rūdos kasyklas ir nesibaigiančias Morgano iš Oriso vergų atsar- 
gas. 

- Sužinojau, kad jis juos pakeitė, tik perskaitęs knygą apie geležin- 
kelius ir pastebėjęs vėžės pločio skirtumą. Tramvajai važiuoja dešimt- 
mate, o čia - šešiolikamatė. 

Džekas priklaupė. Tikrai, ant pabėgių matėsi neryški žymė nuo 
varžtų, kur buvo pritvirtinti tramvajaus bėgiai. 


187 


- Jis turėjo nedidelį raudoną traukinuką, - svajingai tęsė Ričardas. 
- Garvežys ir du vagonai. Buvo varomas dyzeliniu kuru. Mes juokau- 
dami sakydavome, kad vyrus nuo berniukų skiria tik žaislų kaina. Už 
Point Venučio ant kalvos stovėjo sena tramvajų stotis. Nuvažiavę ten, 
išsinuomotą mašiną pastatydavome ir įeidavome vidun. Dar ir dabar 
atsimenu, kaip ji kvepėjo... Kvapas buvo senas, bet toks malonus... it 
sklidinas senos saulės šviesos. Traukinys stovėdavo tenai. O mano tė- 
tis... jis sakydavo: “Visi ant borto, išvykstame į Pasirengimo stovyk- 
lą, Ričardai! Ar turi bilietą?“ Ten būdavo limonado... arba arbatos su 
ledu... susėsdavom į kabiną... kartais užpakaly ij i daiktų, 
maisto atsargų... bet mes sėdėdavome priekyje... ir... ir... 

Ričardas nurijo seiles ir nusišluostė ranka B 

- Tai buvo nuostabus laikas, - baigė jis. - Tik jis 1r aš. Buvo neap- 
sakomai šaunu. 

Berniukas apsidairė blizgančiomis nuo ašarų akimis. 

- Pasirengimo stovykloje buvo platforma apgręžti traukinį, - išta- 
rė jis. - Anuo metu. Senais laikais. 

Ričardas smaugiamai sukūkčiojo. 

- Ričardai... 

Džekas norėjo jį apkabinti. 

Ričardas išsisuko ir pasitraukė atbulas, braukdamas nuo skruostų 
ašaras. 

- Tada aš nebuvau toks suaugęs, - tarė jis šypsodamasis. Stengda- 
masis šypsotis. - Niekas nebuvo suaugę, ar ne, Džekai? 

- Ne, - atsakė Džekas ir pajuto, kad pravirko pats. 

O, Ričardai. Mielasis mano. 

- Ne, - pakartojo su šypsena nužvelgdamas sėlinančius medžius ir 
šluostydamasis ašaras, - niekas tada nebuvo suaugę. Senais laikais, 
kai mes buvome tik vaikai. Kai visi gyveno Kalifornijoje ir niekas ne- 
gyveno kitur. 

Jis stengėsi šypsotis Džekui. 

- Džekai, padėk man, - tarė Ričardas. - Jaučiuosi tarsi įkišęs koją 
į kvailą ki-ki-Ipą ir aš... aš... 

Ričardas susmuko ant kelių, o Džekas, nusileidęs šalia jo, ėmė 
kaip mokėdamas raminti, bet, kaip dažnai žinome iš savo karčios pa- 
tirties, tai sunkiai sekasi. 


188 


- Tvora tada buvo nauja, - pasakojo Ričardas, kai vėl galėjo kal- 
bėti. Jie ėjo bėgiais. Iš aukšto kresno ąžuolo giesmę traukė lėlys. - Tą 
pamenu. Ir dar ženklą. “PASIRENGIMO STOVYKLA", skelbė jis. 
Tenai buvo įrengtas kliūčių ruožas ir virvės, už kurių užsikabinęs ga- 
lėjai peršokti didelį tvenkinį. Stovykla buvo panaši į jūros pėstininkų 
bazę filmuose. Tik tie, kurie čia treniravosi, visai nebuvo panašūs į 
jūrų pėstininkus. Jie buvo stori ir apsirengę vienodai: pilkais treniruo- 
čių kostiumais su užrašu “Pasirengimo stovykla'' ant krūtinės ir rau- 
donomis juostomis ant kelnių šonų. Atrodė, kad jie tuoj tuoj kris nuo 
širdies smūgio ar apopleksijos. Ar abiejų iš karto. Kartais mes likda- 
vom nakvoti. Porą kartų gyvenome ten visą savaitgalį. Bet ne skardi- 
niame barake, pastatytame vaikinams, kurie mokėjo pinigus už tai, 
kad suliesėtų. 

- Jeigu jie tųo užsiiminėjo. 

- Taip, tikrai. Jei jie tuo užsiiminėjo. Kad ir kaip ten būtų, mes 
nakvodavom didelėje palapinėje ir miegojome sudedamosiose lovelė- 
se. Čia tai buvo dalykas, - Ričardas vėl nusišypsojo. - Bet tu teisus, 
Džekai, ne visi čia lakstę Žmonės priminė verslininkus, sumaniusius 
sublogti. Kiti... 

+ O kiti? - tyliai pasiteiravo Džekas. 

- Kai kurie iš jų - ir nemažai - buvo panašūs į tuos stambius pada- 
rus aname pasaulyje, - vos girdimai sukuždėjo Ričardas, ir Džekui te- 
ko įtempti ausis, kad jį išgirstų. - Vulfai. Tai yra, jie atrodė kaip nor- 
malūs žmonės, bet ne visai. Atrodė... netašyti. Supranti? 

Džekas linktelėjo. Jis suprato. 

- Prisimenu, truputį bijojau pažvelgti jiems į akis. Kartais jose 
plyksteldavo keistos ugnelės... tarsi smegenys degtų. Kita dalis... - su- 
pratimas žybtelėjo Ričardo žvilgsnyje. - Kita dalis buvo kaip tas pa- 
vaduojantis treneris, apie kurį tau pasakojau. Tas, kuris vilkėjo odinį 
švarką ir rūkė. 

- Ar toli tas Point Venutis, Ričardai? 

- Tiksliai pasakyti negaliu. Bet mes pasiekdavom jį per porą va- 
landų, -o traukinys važiuodavo negreitai. Bėgančio Žmogaus greičiu, 
ne daugiau. Kitaip sakant, neturėtų būti nuo Pasirengimo stovyklos 
toliau kaip už dvidešimties mylių. Gal net mažiau. 

- Tada mums liko daugmaž penkiolika mylių iki jo. Iki... 

(iki Talismano) 

- Taip, tu teisus. 

Džekas pakėlė galvą į temstantį dangų. Lyg norėdama įrodyti, kad 
gamtos įasmeninimas nėra jau toks patetiškas, saulė nuplaukė už de- 
besų. Temperatūra tarytum nukrito keliais laipsniais, ir diena papilkė- 
j0. Lėlys ąžuole nutilo. 

Ričardas pastebėjo ženklą pirmas. Balta paprasta lenta su juodu 
užrašu. Ji stovėjo kairėje bėgių pusėje, kotą buvo apsivijusi gebenė, 
lyg jis būtų pastatytas čia jau visą amžinybę. Mintis, deja, buvo visai 
šviežia: “GERI PAUKŠČIAI GALI SKRISTI; BLOGI BERNIUKAI 
TURI MIRTI. TAI PASKUTINIS TAVO ŠANSAS - KELIAUK 
NAMO. 

- Dėl manęs, gali grįžti, Riči, - tyliai ištarė Džekas. - Jie tave pa- 
leis, nesijaudink. Čia ne tau taikyta. 

- Manau, kad ir man, - atsakė berniukas. 

- Aš tave įtraukiau. 

- Ne, - pasakė Ričardas. - Mane įtraukė tėvas. Arba likimas. Die- 
vas. Džeisonas. Kad ir kas, aš lieku su tavim. 

- Gerai, - tarė Džekas. - Keliaukim. 

Eidamas pro ženklą, Džekas pašoko ir imituodamas kung-fu jude- 
sį nuspyrė jį. | 

- Štai šitaip, biče, - nusišypsojo Ričardas. 

- Dėkui. Nevadink manęs biču. 


Nors atrodė vangus ir išvargęs, Ričardas nesiliovė kalbėti ir kitą 
valandą, kai jie traukė žuoliais vis smarkiau užuosdami Ramiojo van- 
denyno dvelksmą. Jis išpylė atsiminimus, kuriuos laikė visus tuos me- 
tus lyg užkimštame butelyje. Neišsiduodamas Džekas klausė su bega- 
liniu susižavėjimu... ir giliu, geranorišku gailesčiu vienišam vaikui, 
graibančiam paskutinius meilės trupinėlius tėvui, kuriuos tyčia ar ne- 
tyčia atskleidė jo draugas. 

Jis matė Ričio blyškumą, žaizdas ant skruostų ir apie burną; klau- 
sėsi jo tylaus balso, beveik šnibždesio, kuris jau nedvejojo ir nesvy- 
ravo, kai atėjo galimybė visa tai išlieti. Ir vėl jautėsi laimingas, kad 
Morganas Sloutas ne jo tėvas. 

Ričardas papasakojo, kad prisimena pakeliui matydavęs sodybų 
ženklus. Vienoje vietoje berniukai įžiūrėjo pro medžius klojimo sto- 
gą su išblukusia “Chesterfield Kings" reklama. 
 - “Dvidešimt nuostabių tabako rūšių - dvidešimt pasakiškų aroma- 
tų“, - su šypsena tarė Ričardas. - Tik tais laikais matėsi visas kloji- 
mas. 

Jis parodė didelę pušį su dviem viršūnėm, o po penkiolikos minu- 
čių pasakė: 

- Kitoje šitos kalvelės pusėje gulėjo akmuo, panašus į varlę. Pažiū- 
rėkim, ar jis vis dar čia. 

Akmuo tebegulėjo ir tikrai panėšėjo į varlę. Truputį. Jeigu pasitel- 
ki vaizduotę. Gal tai padeda būnant trejų. Arba ketverių. Septynerių. 
Kiek jam tada buvo metų. 

Ričardui patiko geležinkelis, o Pasirengimo stovykla su bėgimo ta- 
keliais, barjerais ir virvėmis, kuriomis galėjai karstytis, atrodė nuosta- 
bi. Bet pats jis nemėgo Poin Venučio. Pasikuitęs atmintyje, Ričis net- 
gi prisiminė motelio, kuriame apsistodavo su tėvu, pavadinimą. 
“Kingslendo" motelis, pasakė Ričardas... o Džeko tas pavadinimas 
nėmaž nenustebino. 

“Kingslendo"" motelis, papasakojo Ričis, stovėjo kaip tik už vieš- 
bučio, kuris visuomet domino jo tėvą. Ričardas galėjo matyti jį pro 
savo langą, bet jam jis nepatiko. Tai buvo milžiniškas, griozdiškas pa- 
statas su bokšteliais, frontonais, dvišlaičiais stogais, kupolais ir bokš- 
tais; ant šių sukiojosi keistų formų žalvario vėtrungės. Jos sukiojosi, 
net kai nebuvo jokio vėjo, pasakė Ričardas; jis puikiai prisimena, kaip 
stovėjo prie savo kambario lango ir žiūrėjo į be paliovos besisukan- 
čius tuos pusmėnulius, skarabėjus, kinų hieroglifus ir blyksinčius sau- 
lėje, o apačioje putojo ir riaumojo vandenynas. 

O, taip, daktare, dabar ir aš visa tai prisimenu, - toptelėjo Džekui. 

+ - Jis buvo tuščias? - pasiteiravo Džekas. 

- Taip. Buvo pardavinėjamas. 

- Kaip jis vadinosi? 

- “Aginkortas", - Ričardas nutilo, po valandėlės pridūrė dar vieną 
vaikišką potėpį, kurį dauguma vaikų linkę pasilikti galui: - Jis buvo 

juodas. Buvo pastatytas iš medžio, tik tas medis panėšėjo į akmenį. 
Seną juodą akmenį. Stai kodėl mano tėvas ir jo draugai taip jį vadino 
- Juodasis viešbutis. 


1! 

Gal norėdamas atitraukti Ričardo dėmesį, gal tik šiaip sau Džekas 
paklausė: 

- Ar tavo tėvas nusipirko tą viešbutį? Kaip ir Pasirengimo sto- 
vyklą? 

Ričardas kiek pasvarstęs linktelėjo galvą. 

- Taip, - atsakė jis, - manau, jog nupirko. Po kurio laiko. Kai jis 
pradėjo vežiotis mane ten atostogauti, ant vartų kabojo skelbimas 
“Parduodama"', bet vieną kartą jo jau neberadau. 

- Bet jūs niekad ten nebuvot apsistoję? 

- Viešpatie, ne! - krūptelėjo berniukas. - Vienintelis būdas, kaip 
tėvas galėjo mane ten nutempti - tai supančiotą grandinėmis... bet ir 
tada vargu. 

- Net nebuvai užėjęs? 

- Ne. Niekada nebuvau ir neisiu. 

Ach, Riči, ar tavęs niekas nemokė niekada nesakyti niekada? 

- Ar tavo tėvas taip pat? Jis ten irgi nebuvo? 

- Ne, kiek žinau, - atsakė Ričardas žinovo tonu. Jo pirštas pakilo 
prie nosies, lyg norėtų ten pataisyti akinius. - Net galėčiau lažintis, 
kad jis ten nebuvo įžengęs. Jis bijojo ne mažiau už mane. Tik aš, aš 
jaučiau vien baimę... O mano tėtis - kai ką daugiau. Jis... 

- Ką? 

Ričardas nenoriai ištarė: 

- Manau, jis buvo pamišęs dėl tos vietos. 

Ričardas nutilo ir klaidžiojančiu žvilgsniu pamąstė. 

- Jis, būdavo, nueina ir stovi priešais jį kiekvieną dieną, kurią pra- 
leisdavome Point Venutyje. Ir ne kelias minutes, nieko panašaus: jis 
prarymodavo priešais Juodąjį viešbutį, tarkim, tris valandas. Kartais 
daugiau. Dažniausiai būdavo vienas. Bet ne visuomet. Jis turėjo... to- 
kių keistų draugų. 

- Vulfų? 

- Ko gero, - beveik piktai atšovė Ričardas. - Taip, veikiausiai da- 
lis jų buvo vulfai, ar kaip tu ten juos vadini. Atrodė, kad jie nejaukiai 

jaučiasi su drabužiais, nuolat kasėsi ten, kur mandagiems žmonėms 
nedera kasytis. Kiti buvo kaip tas pavaduojantis treneris. Netašyti ir 
pikti. Dalį jų susitikdavau ir Pasirengimo stovykloje. Pasakysiu tau 
dar kai ką - tuos tipus viešbutis gąsdino dar labiau negu mano tėvą. 
Jie taip 1r susigūždavo prie jo prisiartinę. 

- O Sanlaitas Gardneris? Ar jis čia buvo? 

- A-ha, - atsakė Ričardas. - Bet Point Venutyje jis atrodė labiau 
panašus į tą tenai... 

- Į Osmondą? 

- Taip. Bet tie žmonės atvažiuodavo nedažnai. Paprastai mano tė- 
vas būdavo vienas. Būdavo, nueina į motelio restoranėlį, paima kele- 
tą suvožtinių 1r atsisėdęs priešais Juodąjį viešbutį valgo savo priešpie- 
čius. Aš stovėdavau prie “Kingslendo" vestibiulio lango ir žiūrėdavau 
į tėtį. Tada man labai nepatikdavo jo veido išraiška. Jis atrodė išsi- 
gandęs, bet kartu ir ... džiūgaująs. 

- Džiūgaująs, - susimąstęs pakartojo sau Džekas. 

- Kartais jis pasiūlydavo eiti kartu, bet aš visada atsisakydavau. 
Tuomet jis tik linkteldavo, o kartą, pamenu, pasakė: “Ateis laikas. Tu 
viską suprasi, Riči... su laiku." Tada aš pagalvojau, kad jei jis kalba 
apie Juodąjį viešbutį, aš nenoriu suprasti. 

- Sykį, - tęsė Ričardas, - girtas jis prasitarė, kad viduje kažkas yra. 
Sakė, kad yra ten jau labai ilgai. Prisimenu, gulėjom lovose. Tą vaka- 
rą vėjas buvo smarkus. Girdėjau plakančias krantą bangas ir vėtrun- 
gių girgždėjimą ant “Aginkorto" bokštų. Garsas buvo kraupus. Mąs- 
čiau apie tą vietą, visus tuos kambarius, tuščius kambarius... 

- Tik su vaiduokliais, - burbtelėjo Džekas. Jam pasigirdo Žingsniai 
už nugaros, ir jis staigiai pasisuko. Nieko. Bėgiai buvo tušti kiek už- 
matė akys. 

- Tu teisus, išskyrus vaiduoklius, - sutiko Ričardas. - Todėl aš pa- 
klausiau: “Ar tai vertinga, tėti?" - “Tas daiktas neįkainojamas", - at- 
sakė jis. 

- Tada koks nors valkata gali įsilaužti ir pavogti jį, - tariau aš. Tai 
nebuvo, - kaip čia pasakius, - tema, kuri mane domino, bet aš neno- 
rėjau, kad jis užmigtų. Kai lauke taip staugia vėjas ir girgždina vėja- 
rodžius. Jis nusijuokė, po to dzingtelėjo taurė, kai jis įsipylė sau šla- 
kelį burbono. “Niekas jo nepavogs, Ričai, - tarė jis. - O valkata, įsmu- 
kęs ten, pamatys tai, ko dar niekad nematė“. Jis ištuštino savo taurę, 
aš pajutau, kad jis ima snūduriuoti. “Tik vienas Žmogus visame pa- 
saulyje gali paliesti tą daiktą, bet jis niekad jo nepasieks, Riči. Užtik- 

rinu. Man įdomu viena, kad jis toks pats tenai kaip ir čionai. Jis nesi- 
keičia... bent jau mano žiniomis, nesikeičia. Norėčiau jį gauti, bet net 
nemėginsiu, bent jau kol kas, o gal ir niekad. Daug galėčiau su juo 
nuveikti - patikėk! - bet apskritai, man atrodo, kad jam geriausia likti 
ten, kur jis yra“. 

- Mane ir patį jau buvo suėmęs miegas, tačiau vis tiek paklausiau, 
apie kokį jį jis kalba. | 

- Ir ką jis atsakė? - išdžiūvusia burna paklausė Džekas. 

- Tėvas pavadino jį... - Ričardas padvejojo suraukęs kaktą. - Jis 
pavadino jį “visų galimų pasaulių ašimi"'. Paskui nusijuokė ir pavadi- 
no dar kitaip. Tau gal ir nepatiks. 

- Kaip? 

- Tu užsiusi. 

- Nagi, Ričardai, rėžk. 

- Jis vadino tai... e... vadino “Filo Sojerio beprotyste". 

Džekas pajuto ne pyktį, o kunkuliuojantį džiaugsmą. Taip, tai jis, 
Talismanas. Visų galimų pasaulių ašis. Kiek tų pasaulių? Vienas Die- 
vas žino. Amerikietiškos Teritorijos, pačios Teritorijos, hipotetiškos 
Teritorijų Teritorijos ir taip toliau, kaip dryžiai, be paliovos kylantys 
kirpėjo stulpu aukštyn. Pasaulių visata, dimensinis pasaulių makro- 
kosmas, ir visuose juose vienas dalykas lieka tas pat, viena vienijanti 
Jėga, kuri yra neginčijamai gera, net jei dabar ir įkalinta blogoje vie- 
toje - Talismanas, visų galimų pasaulių ašis. Ir Filo Sojerio beprotys- 
tė? Galbūt ir taip. Filo beprotystė... Džeko beprotystė... Morgano 
Slouto... Gardnerio... ir, žinoma, abiejų karalienių viltis. 

- Tai daugiau negu dvyniai, - tyliai ištarė jis. 

Ričardas plumpino į priekį, žiūrėdamas po kojomis į sutrūnijusius 
bėgius. Paskui jis nervingai pažiūrėjo į draugą. 

- Daugiau negu dvyniai, nes yra daugiau negu du pasauliai. Yra 
tryniai... ketvertukai... kas žino? Morganas Sloutas čia, Morganas 1š 
Oriso tenai, o koks nors Morganas, Azrilio hercogas, kur nors kitur. 
Bet jis niekada nebuvo tame viešbutyje! 

- Aš nesuprantu, apie ką tu šneki, - pasidavė Ričardas. Bet esu tik- 
ras, kad varysi toliau, - sakė jo balsas, - nuo nesąmonių iki beprotys- 
tės. Visi ant borto, važiuojam į Sibruko salą! 

- Jis negali įeiti. Tai yra, Morganas iš Kalifornijos negali, ir Žinai 
kodėl? Nes negali Morganas iš Oriso. O Morganas iš Oriso negali, 
nes negali jo dvynys iš Kalifornijos. Jeigu kuris nors iš dvynių negali 
įžengti į Juodąjį viešbutį, negali nė vienas. Supranti? 

- Ne. 

Virpantis nuo atradimo Džekas net neišgirdo draugo atsakymo. 

- Du ar tuzinai Morganų. Tai nesvarbu. Dvi: Lili ar dešimt, dešimt 
dešimties pasaulių karalienių, pagalvok apie tai, Ričardai! Ar susigau- 
dai? Tuzinai Juodųjų viešbučių... tik kai kuriuose pasauliuose jie gali 
būti juodas pasilinksminimų parkas... juoda priekabų aikštelė ar... ne- 
žinau kas. Bet, Ričardai... 

Jis nutilo, apgręžė Ričardą suėmęs už pečių ir įsmeigė į jį Žaiža- 
ruojančias akis. Ričardas mėgino ištrūkti, bet sustojo, užkerėtas ste- 
buklingo grožio Džeko veide. Staiga Ričardas patikėjo, kad viskas 
įmanoma. Staiga jis pasijuto išgydytas. 

- Ką? - sukuždėjo jis. 

- Kai kurie daiktai nėra išskirti. Kai kurie žmonės taip pat. Jie 
yra... na... unikalūs iš prigimties. Tik taip galiu tai pavadinti. Jie yra 
kaip jis... Talismanas. Vieninteliai. Aš. Aš esu unikalus iš prigimties. 
Turėjau dvynį, bet jis mirė. Ne tik Teritorijose, bet visuose pasauliuo- 
se, išskyrus šitą. Aš tai Žinau, aš tai jaučiu. Mano tėtis taip pat žino- 
jo. Manau, kad todėl jis vadino mane Keliaujančių Džeku. Kai aš čia, 
manęs nėra tenai. Kai aš tenai, manęs nėra čia. Ir, Ričardai, tu taip 
pat! 

Ričardas, netekęs žado, žengė atatupstas. 

- Tu neprisimeni, buvai atsijungęs, kai aš kalbėjausi su Andersu. 
Jis papasakojo, kad Morganas iš Oriso turėjo sūnų. Raštoną. Žinai, 
kas jis buvo? 

- Taip, - sukuždėjo Ričardas. Jis vis dar negalėjo atplėšti akių nuo 
Džeko. - Jis buvo mano dvynys. 

- Teisingai. Berniukas mirė mažas, sakė Andersas. Talismanas yra 
unikalus. Mes esame unikalūs. Tavo tėvas - ne. Aš mačiau aname pa- 
saulyje Morganą iš Oriso, jis panašus į tavo tėvą, bet ne tavo tėvas. 
no, kad tu esi unikalus kaip ir aš. Jis trokšta mano mirties. Ir kad tu 
stovėtum jo pusėje. Nes nutaręs, kad jam reikia Talismano, jis visada 
galės tave pasiųsti jo atnešti, ar ne? 

Ričardas ėmė drebėti. 

- Nieko, - rūškanai tarė Džekas. - Gali apie tai nesvajoti. Mes jį iš- 
nešime, bet jis niekad jo negaus. 

- Džekai, nemanau, kad galėsiu ten eiti, - pasakė Ričardas, bet kal- 
bėjo taip tyliai, jog pradėjęs eiti Džekas jo neišgirdo. 

Ričardas puolė jį vytis. 

Pokalbis išseko. Naktis persirito per dvyliktą. Miškai pasidarė 1a- 
bai tylūs, du kartus Džekas pastebėjo keistus gumbuotkamienius me- 
džius su išsiraizgiusiomis šalia bėgių šaknimis. Jie jam pasirodė pa- 
žįstami. | 

Ričardas, kėblinęs nunarinta galva, užkliuvo ir išsitiesė ant bėgių, 
susimušdamas galvą. Tada Džekas vėl užsisodino. jį ant kupros. 

- Jau, Džekai! - sušuko Ričardas po visos amžinybės. 

Priekyje bėgiai dingo sename angare. Durys buvo atidarytos, juo- 
davo slopi, kandžių suėsta tamsa. Už angaro (kuris kadaise galėjo būti 
mielas, kaip nupasakojo Ričardas, bet Džekui dabar atrodė kraupus) 
ėjo magistralė... 101-oji, nutarė Džekas. 

Už jos ošė vandenynas. 

- Rodos, atėjom, - tarė jis sausu balsu. 

- Beveik, - sutiko Ričardas. - Point Venutis yra už kokios mylios. 
Dievaži, kaip nenorėčiau ten eiti, DDžekai... Džekai? Kur tu eini? 

Bet Džekas nesigręžiojo. Jis perlipo bėgius, apėjo vieną iš tų keis- 
tų medžių (šitas buvo ne didesnis už krūmą) 1r patraukė vieškelio 
link. Aukšta žolė ir lauko gėlės šiūravo į jo nudrengtus džinsus. Kaž- 
kas pliumptelėjo tramvajų angare, sename Morgano Slouto traukinio 
garaže, bet Džekas net nepažiūrėjo. 

Jis pasiekė kelią, kirto jį ir nuėjo į pakrantę. 


1981 metų gruodžio viduryje berniukas, vardu Džekas Sojeris, 
stovėjo ties vandens ir žemės susikirtimo riba susikišęs į kišenes ran- 
kas ir žvelgė į Ramųjį vandenyną. Jam buvo dvylika metų, jis buvo 
neapsakomai gražus savo amžiuje. Rudi jo plaukai buvo per ilgi, tik- 
riausiai per ilgi, bet vandenyno vėjas nubraukė juos nuo dailios lygios 
kaktos. Jis stovėjo galvodamas apie savo mamą, kuri miršta, ir drau- 
gus, esančius ir buvusius, taip pat apie pasaulius pasauliuose, jūudan- 
čius savo keliu. 

Įveikiau tą atstumą, - pagalvojo jis ir krūptelėjo. - Nuo pakrantės 
iki pakrantės su Keliaujančiu Džeku Sojeriu. Akys pritvinko ašarų. 
Džekas giliai traukė sūrų orą. Jis jau čia... o Talismanas visai netoli. 

- Džekai! : 

Džekas neatsigręžė. Jo žvilgsnį buvo pasiglemžęs vandenynas, 
saulės nuauksintos bangos. Jis čia, jam pavyko. Jis... 

- Džekai! - Ričardas plojo jam per petį, pažadindamas iš susimąs- 
tymo. 

- Ą? 

- Žiūrėk! - jis sunkiai alsavo ir rodė į kelią, ton pusėn, kur turėjo 
būti Point Venutis. - Pasižiūrėk! 

Džekas pasižiūrėjo. Jis suprato Ričardo nuostabą, bet pats nenuste- 
bo... bent jau nustebo ne daugiau, kaip išgirdęs iš draugo motelio, ku- 
riame jiedu su tėvu apsistodavo, pavadinimą. Nenustebo, bet... 

Bet buvo pasiutusiai gera vėl matyti savo mamą. 

Jos veidas buvo dvidešimties pėdų aukščio ir jaunesnis, nei Dže- 
kas galėjo prisiminti. Tai buvo Lili savo karjeros viršūnėje. Jos nuo- 
stabūs medaus spalvos plaukai surišti į uodegą. Ta pati nepakartoja- 
ma šypsena. Niekas kitas iš aktorių taip nesišypsojo: tai buvo jos iš- 
radimas, patentuotas išradimas. Ji žvelgė per apnuogintą petį. Į Dže- 
ką... Ričardą... melsvą Ramųjį vandenyną. 

Tai buvo jo mama... bet mirktelėjus veidas nežymiai pasikeitė. 
Smakro ir skruostų linija suapvalėjo, skruostikauliai atrodė ne taip iš- 
sišovę, plaukai tamsėlesni, o akių mėlynumas dar gilesnis. Dabar tai 
buvo Lauros De Luizian, Džeisono mamos, veidas. Džekas mirktelė- 
j0 ir vėl pamatė savo mamą dvidešimt aštuonerių, su garsiąja savo 
“eik po velnių, jei nesupranti humoro“ šypsena. 

Tai buvo afiša. Viršuje užrašas: 


TREČIASIS KASMETINIS B KATEGORIJOS 
FILMŲ FESTIVALIS POINT VENUTYJE, KALIFORNIJOJE 
BITKERIO TEATRAS 
GRUODŽIO 10 - GRUODŽIO 20 
ŠIŲ METŲ ŽVAIGŽDĖ, B KARALIENĖ 
LILI KAVANO 


- Džekai, tai tavo mama, - pasakė Ričardas. Jo balsas prikimo iš 
pagarbios baimės. - Ar tai tik sutapimas? Juk negali būti, tiesa? 

Džekas papurtė galvą. Ne, ne sutapimas. 

Žodis, ties kuriuo sustojo jo žvilgsnis, aišku, buvo KARALIENĖ. 

- Keliaukim, - tarė jis draugui. - Mes jau visai arti. 

Ir berniukai nuėjo keliu į Point Venutį. 

Kelio galas 


Žingsniuodamas Džekas įdėmiai tyrinėjo sulinkusią Ričardo figū- 
rą ir blizgantį veidą. Atrodė, kad draugas velkasi vien valios pastan- 
gomis. Ant kaktos išdygo dar keli šlapiuojantys spuogai. 

- Kaip tu, Riči? | 

- Nelabai. Gerai nesijaučiu. Bet eiti galiu, Džekai. Tau nereikia 
manęs nešti, - jis nukabino galvą ir niūriai pėdino toliau. Džekas ma- 
tė, kad jo draugas, tiek daug atsiminimų išsaugojęs apie tą geležinke- 
lio liniją ir stotį, kentėjo ne vien dėl dabar egzistuojančios realybės: 
surūdiję, sutrūkinėję bėgiai, žolės, nuodingosios gebenės... pagaliau 
pagriuvęs pastatas, kadaise ryškiai nudažytas, o dabar išblukęs, kurio 
tamsoje kažkas gąsdinančiai šliūžtelėjo. 

Jaučiuosi lyg įkišęs koją į kvailą kilpą, tada pasakė Ričardas, ir 
Džekui atrodė, kad gali jį suprasti... bet ne taip giliai, kaip jautė Ri- 
čardas. Tai buvo daugiau, nei jis pajėgė suvokti. Gabalėlis Ričardo 
vaikystės buvo išdegintas, išverstas. Geležinkelis ir apleista stotis tu- 
rėjo jam atrodyti kaip klaikios jų parodijos... Dar daugiau jis neteko 
vis daugiau sužinodamas apie savo tėvą. Visas Ričardo gyvenimas, 
kaip ir Džeko, ėmė jauginėti į Teritorijas, bet mažajam Sloutui buvo 
duota mažiau laiko pasiruošti šitam pasikeitimui. 


Dėl visko, ką jis papasakojo apie Talismaną Ričardui, Džekas ga- 
lėjo prisiekti. Talismanas žino, kad jie ateina. Jis pajuto tai, išvydęs 
švytinčią mamos šypsena afišą, o dabar tas jausmas pasidarė nenu- 
maldomas. Atrodė, lyg kažkur toli pabudo didžiulis žvėris, ir jo mur- 
kimas verčia vibruoti žemę... arba kad horizonte užsiplieskė kiekvie- 
na šimtaaukščio namo lemputė, stelbdama žvaigždes. Arba kad kaž- 
kas įjungė galingiausią pasaulyje magnetą, kuris traukia Džeko sagtį, 
smulkius pinigėlius kišenėse bei dantų plombas, ir nenurims tol, kol 
neprisitrauks prie pat savęs. Milžiniško žvėries murkimas, staigus 
šviesos plykstelėjimas ir magnetinė trauka - visa aidėjo Džeko krūti- 
nėje. Kažkas ten yra, ten, Point Venutyje, ir trokšta Džeko Sojerio. 
Vienintelis dalykas, ką Džekas žinojo apie jį kviečiantįjį, buvo tai, 

kad jis didelis. Didelis. Joks mažas daiktas negali turėti tokios galios. 
Jis buvo dramblio, miesto dydžio. 

Džekui rūpėjo, kaip jis susitvarkys su tokia monumentalybe. Ta- 
lismanas buvo įkalintas stebuklingame ir pikta lemiančiame sename 
viešbutyje; veikiausiai buvo uždarytas ne vien todėl, kad nepatektų į 
piktas rankas, bet ir todėl, kad jo niekas negali suvaldyti. Gal, svarstė 
Džekas, Džeisonas buvo vienintelis, galintis jį valdyti nepakenkda- 
mas sau ir pačiam Talismanui. Jausdamas tą stiprų ir nekantrų šauks- 
mą, berniukas vylėsi, kad nesuskys prieš Talismaną. 

- Tu suprasi, Ričai, - nustebino jį ištardamas Ričardas. Jo balsas 
dabar buvo tylus ir bespalvis. - Taip pasakė mano tėvas. Sakė, kad aš 
suprasiu. Tu suprasi, Ričai. 

- Taip, - susirūpinęs pažvelgė į draugą Džekas. - Kaip tu jautiesi, 
Ričardai? 

Be žaizdelių apie burną, ant Ričardo spuoguotos kaktos ir smilki- 
nių atsirado nelemtų raudonų taškelių ir gumbelių. Atrodė, kad po oda 
įsitaisė visa vabzdžių orda. Vieną sekundę Džekas prisiminė Ričardą 
Sloutą ryte Taierio mokyklos bendrabutyje: ant nosies tvirtai užsodin- 
ti akiniai, o megztinis tvarkingai sukištas į kelnes. Ar kada dar grįš tas 
siaubingai korektiškas ir nepriekaištingas berniukas? 

- Galiu eiti, - atsakė Ričardas. - Bet ar jis turėjo galvoje tai? Ar ši- 
tas supratimas turėjo ateiti, nusileisti ar kaip kitaip... 

- Ant tavo veido dar kai kas atsirado, - tarė Džekas. - Nori truputį 
pailsėti? 

- Ne-a, - atsiduso Sloutas kaip iš pilnos statinės. - Jaučiu tą išbėri- 
mą. Niežti. Manau, ir mano nugara taip išberta. 

- Leisk pažiūrėti, - paprašė Džekas. Ričardas sustojo kelio vidury 
paklusniai kaip šuo. Užsimerkęs kvėpavo pro burną. Ant kaktos ir 
smilkinių raudonavo dėmės. Džekas užėjo iš nugaros; pakėlė švarke- 
lį ir purvinus mėlynus marškinius. Čia dėmės buvo mažesnės, ne to- 
kios iškilusios ir grėsmingos. Jos ėjo nuo siaurų berniuko menčių iki 
juosmens. 

Ričardas nesąmoningai giliai atsiduso. 

- Yra ir čia, bet ne tokios baisios, - pasakė Džekas. 

- Ačiū, - Ričardas įkvėpė ir pakėlė galvą. Virš galvos skliautas bu- 
vo toks pilkas, kad atrodė - užvirs ant žemės. Apačioje skardžio uo- 
las plovė vandenynas. - Liko vos pora mylių, tikrai, - pasakė jis. - 
Įveiksiu. 

- Aš panešiu tave, jei reikės, - pažadėjo Džekas, nenorom išduo- 
damas, kad jaučia, jog draugui greitai prireiks pagalbos. 

Ričardas papurtė galvą ir nerangiai susikamšė marškinius. 

- Kartais man atrodo, kad aš... kartais atrodo, kad negalėsiu... 

- Mes nueisime į tą viešbutį, Ričardai, - apglėbdamas draugą ir pa- 
dėdamas jam eiti tarė Džekas. - Tu ir aš. Kartu. Visiškai nenumanau, 
kas atsitiks mums įėjus, bet mes tai padarysime. Kad ir kas bandys 
mus sulaikyti. Nepamiršk to. 

Ričardo žvilgsnis buvo pusiau bailus, pusiau dėkingas. Dabar 
Džekas jau matė kylančius guzelius ant jo skruostų. Bet ta jėga trau- 
kė jį tolyn, o su savimi jis tempėsi Ričardą. | 

- Tu kalbi apie mano tėvą, - pasakė Ričardas. Jis sumirksėjo, ir 
Džekas pajuto, kad draugas pravirks; nuovargis veikė jo emocijas. 

„- Kalbu apie viską, - ne visai nuoširdžiai atsakė Džekas. - Keliau- 
kime, bičiuli. | 

- Bet ką aš turėjau suprasti? Nežinau... - Ričardas dairėsi mirksė- 
damas apnuogintomis savo akimis. Pasaulis jam, prisiminė Džekas, - 
mirguliuojanti dėmė. 

- Tu jau dabar daugiau supratai, Riči, - pabrėžė Džekas. 

Valandėlę Ričardo lūpas iškreipė karti šypsena. Jis buvo privers- 
tas suprasti daug daugiau, negu kada nors norėjo sužinoti, o jo drau- 
gas pagalvojo, kad geriau tada būtų bėgęs iš Taierio mokyklos vienas. 
Bet laikas, kai jis galėjo išgelbėti Ričardo nekaltumą, seniai praėjo, 
jeigu toks buvo iš viso. Ričardas - būtina Džeko misijos dalis. Dže- 
kas pajuto, kad širdį suspaudžia tvirtos rankos; Džeisono rankos, Ta- 
lismano rankos. 

- Mes teisingame kelyje, - ištarė jis, ir Ričardas vėl prisitaikė prie 
skubaus jo Žingsnio. 

- Mes susitiksime mano tėvą Point Venutyje, tiesa? - paklausė jis. 

- Aš tavimi pasirūpinsiu, Ričardai. Dabar tu esi banda. 

- Kas? 

- Tau niekas negresia, nebent mirtinai nusikasysi. 

Ričardas kažką burbtelėjo. Jo rankos nuolat slydo prie degančių 
smilkinių ir kasė, kasė. Retsykiais jis susikišdavo pirštus į plaukus ir 
pasikasydavo kaip šuo, tyliai stenėdamas iš pasitenkinimo. * 


Netrukus po to, kai Ričardas pasikėlė marškinius, kad draugas ap- 
žiūrėtų nugarą, jiedu pamatė pirmą Teritorijų medį. Jis augo palei ke- 


200 


lią, iš rausvų vaškuotų gebenių lapų raizgalyno kyšojo susipynusios 
juodos šakos ir gruoblėtas kamienas. Drevės markstėsi ar Žiopčiojo. 
Po storu nuodingosios gebenės kilimu nepatenkintos šaknys šnabždė- 
josi su vėjo kedenamais lapais. Džekas pasiūlė eiti į kitą kelio pusę, 
vildamasis, kad Ričardas medžio nepastebėjo. Užpakaly dar ilgai gir- 
dėjosi šaknų šiurenimas. 

Ar tai BERNIUKAS? Ar gali čia būti BERNIUKAS? Gal tai YPA- 
TINGAS berniukas? 

Ričardo rankos čiupinėjo kaklą, skruostus, smilkinius, viršugalvį. 
Ant skruostų atsiradę gumbai išgražino jį kaip monstrą, - galėtų vai- 
dinti Lili Kavano filmuose. Džekas pastebėjo, kad ant draugo plašta- 
kų dėmės ėmė virsti plačiomis raudonomis juostomis. 

- Ar tikrai gali eiti, Riči? - paklausė jis. 

Ričardas linktelėjo. 

- Žinoma. Kol kas, - jis linktelėjo galva į kitą kelio pusę. - Ten ne- 
buvo paprastas medis, tiesa? Aš dar niekad nebuvau tokio matęs, net 
knygoje. Ten buvo Teritorijų medis, ar ne? 

- Bijau, kad taip. 

- Tai reiškia, kad Teritorijos iš tikro arti? 

- Manau, taip. 

- Tai priekyje bus ir daugiau tokių medžių, ar ne? 

- Jeigu žinai, tai ko klausinėji? - pasiteiravo Džekas. - O, Džeiso- 
nai, koks aš kvailas. Atleisk, Riči... aš, aš tikėjausi, kad tu jo nepaste- 
bėsi. Taip, manau, kad priekyje jų dar bus. Tiesiog neikim pernelyg 
arti prie jų. 

Šiaip ar taip, pagalvojo Džekas, “priekyje" - gan netikslus žodis 
nusakyti, kur mes einame: magistralė leidosi žemyn ir su kiekvienu 
šimtu pėdų jie smuko vis giliau į tamsą. Viskas čia atrodė užimta Te- 
ritorijų. 

- Ar gali apžiūrėti mano nugarą? - paklausė Ričardas. 

- Žinoma, - Džekas vėl atsmaukė draugo marškinius. Jis prisiver- 
tė nesudejuoti. Dabar Ričardo nugara buvo perdėm nusėta raudonais 
spuogais, kurie tvoskė karščiu. - Truputį blogiau, - pasakė jis. 

- Taip ir maniau. Tik truputį, a? 

- Tik truputį. 

Neilgai trukus, pagalvojo Džekas, Ričardas labiau primins aligato- 
riaus odos lagaminą - Berniukas-Aligatorius, Žmogus-Dramblio sū- 
nus. 

Netoli priekyje stovėjo du suaugę medžiai, kurių karpuoti kamie- 
nai buvo susisukę veikiau nuožmiai negu iš meilės. Eidamas pro juos 
Džekas tarėsi matąs juodas angas, žiopčiojančias prakeiksmus ar 
siunčiančias jiems bučinius; ir girdėjo pažemėje besišnabždančias 
šaknis. (BERNIUKAS! BERNIUKAS čia! Čia yra MŪSŲ berniu- 
kas!) 

Nors buvo pats vidudienis, oras atrodė tamsus, granuliuotas it se- 
noje laikraščio fotografijoje. Ten, kur prie kelio kadaise augo žolė, 
švelniais baltais žiedeliais žydėjo laukinė morka, žemė buvo užgožta 
žemomis nepažįstamomis žolėmis. Be žiedų, retais lapais jos rangėsi 
lyg gyvatės ir dvokė dyzeliniais degalais. Kaip rūkstantis lauželis pro 
granuliuotą tamsą retsykiais įslysdavo saulė. Džekas prisiminė kadai- 
se matytą Gario Indianoje nuotrauką. Pragariškos liepsnos, mintan- 
čios nuodais juodame apnuodytame danguje. 

Talismanas traukė jį tarytum įsikibęs už atlapų. Visų galimų pa- 
saulių ryšys. Jis nusives Ričardą į tą pragarą, - ir kausis dėl jo iki pas- 
kutiniųjų, - net jeigu prireiktų tempti už kojų. Ričardas veikiausiai 
jautė tokį draugo pasiryžimą, nes plumpino šalia kasydamasis šonus 
ir pečius. 

Aš padarysiu tai, - tarė sau Džekas, stengdamasis nepastebėti, kad 
mėgina pakurstyti savo drąsą. - Net jei teks praeiti pro tuzinus skir- 
tingų pasaulių, padarysiu tai. 

Už trijų šimtų jardų virš kelio kaip pakelės plėšikas palinkęs stūk- 
sojo šlykštus Teritorijų medis. Lenkdamas jį kita kelio puse, Džekas 
dirstelėjo į jo susinarpliojusias šaknis ir išvydo pusiau įtrauktą į žemę 
mažą baltuojantį skeletą, kuris kadaise priklausė kokių aštuonerių de- 
vynerių metų berniukui su languotais žaliai juodais marškinėliais. 
Džekas nurijo gerklėje įstrigusį gumulą ir nuskubėjo į priekį, tempda- 
mas su savimi lyg šuniuką ant pavadėlio Ričį. 

Po kelių minučių Džekas Sojeris pirmą kartą pamatė Point Venutį. 

Point Venutis 


Point Venutis kiūtojo dauboje, prilipęs prie besileidžiančios į van- 
denyną uolos. Už jos matėsi dar viena uolų grandinė, aštriais smaigais 
remianti tamsų dangų. Jos atrodė it seni susiraukšlėję drambliai. Ke- 
lias leidosi per aukštą mišką, paskui ties kažkokia gamykla ar sandė- 
liu darė posūkį ir dingo už terasų, pilkšvų stogų ir kitų sandėlių eilės. 
Iš tos vietos, kur stovėjo Džekas, kelio nesimatė, kol jis nepradėdavo 
kilti kitoje daubos pusėje San Francisko kryptimi. Jis matė tik laipte- 
liais besileidžiančius stogus, užrakintas automobilių stovėjimo aikšte- 
les, o toli dešinėje - žiemiškai pilką vandenyną. Kiek akys užmatė, 
keliu nejudėjo joks žmogus; niekas nepasirodė artimiausios gamyklos 
langų virtinėje. Tuščiose aikštelėse verpetais sukosi dulkės. Point Ve- 
nutis atrodė apleistas, bet Džekas žinojo, jog taip nėra. Morganas 
Sloutas ir jo pakalikai, išgyvenę netikėtą Teritorijų “tū-tū"? pasirody- 
mą, laukia atvykstančių Keliaujančio Džeko ir Racionaliojo Ričardo. 
Talismanas gaudė Džekui, viliojo pirmyn, tad berniukas, taręs: “Tai 
štai, vaike“, žengė toliau. 

Netrukus jis pamatė dar kai ką. Pirma, jis pastebėjo devynis colius 
“Kadilako" užpakalio: lakuotas juodas paviršius, blizgantis buferis, 
dalis dešinio užpakalinio gabarito. Džekas karštai troško, kad išsigi- 
mėlis vulfas už vairo būtų vienas iš Pasirengimo stovyklos eilinių. Po 
to jis vėl pasisuko į vandenyną. Pilkas vanduo laižė krantą. Su antru 
žingsniu jo dėmesį patraukė lėtas judesys virš gamyklos bei sandėlių 
stogų. “EIK ČIA"', - nesiliovė traukti Talismanas. Point Venutis tarsi 
susigniaužė į kumštį. Virš stogų dabar pasirodė tamsi, bet bespalvė 
vulfo galvos formos vėtrungė, kuri sukiojosi nepaisydama jokio vėjo. 

Išvydęs tą kairėn dešinėn, dešinėn kairėn besisukiojančią vėtrun- 
gę, Džekas suprato, kad mato Juodąjį viešbutį, tiksliau, jo dalį. Iš san- 
dėlių stogų, kelio priešakyje, 1š viso nepažįstamo miestelio kilo su 
niekuo nesupainiojamas priešiškumo jausmas, akivaizdus kaip antau- 
sis. Teritorijos prasimuša Point Venutyje, suvokė Džekas; čia realy- 
bė nušlifuota be galo plonai. Vulfo galva abejingai sūkiojosi ore, o 
Talismanas nesiliovė traukti Džeką. “EIK ČIA, EIK ČIA, EIK ČIA 
DABAR, EIK DABAR, DABAR..." Džekas pajuto, kad ištisai ir vis 
smarkiau traukdamas Talismanas dar jam ir dainuoja. Be žodžių, 

melodijos, jis skamba kaip kylanti ir krintanti banginio giesmė, nie- 
kam kitam negirdima. 

Talismanas žino, kad jis ką tik pamatė viešbučio vėtrungę. 

Point Venutis, ko gero, yra labiausiai ištvirkusi ir pavojingiausia 
vieta visoje Šiaurės ir Pietų Amerikoje, pagalvojo Džekas, netekęs 
pusės drąsos. Bet jis vis tiek turi eiti į “Aginkorto" viešbutį. Pasijutęs 
taip, lyg visą mėnesį nebūtų nieko kito daręs, tik ilsėjęsis ir sportavęs, 
Džekas pasisuko į Ričardą ir iš visų jėgų stengėsi neparodyti užuojau- 
tos dėl klaikios jo išvaizdos. Ričardas taip pat jo negali suturėti; jei- 
gu prireiks, sugrūs jį pro viešbučio sieną. Jis žiūrėjo, kaip iškankin- 
tas Ričardas perbraukia nagais per plaukus, korėtus smilkinius ir 
skruostus. . 

- Mes padarysim tai, Ričardai, - tarė jis. - Žinau, kad padarysim. 
Man nesvarbu, kokiu mėšlu jie mus užvers. Mes tai įvykdysim. 

- Keliantys mums nemalonumus turės nemalonumų dėl mūsų, - 
pasakė Ričardas, nejučia mėgdžiodamas daktarą Ziusą. Patylėjęs pri- 
dūrė: - Nežinau, ar pajėgsiu. Sakau tiesą. Aš vos laikausi ant kojų. - 
Paskui skausmingai atvirai pažiūrėjo į draugą. - Kas man darosi, Dže- 
kai? 

- Nežinau, bet žinau, kaip tai sustabdyti, - jis tikėjosi, kad sako tie- 
są. 

- Ar tai man daro mano tėvas? - apgailėtinai pasiteiravo Ričardas. 
Jis apčiupinėjo pirštais ištinusį savo veidą. Po to pasikėlė marškinius 
ir apžiūrėjo raudonai išbertą degantį pilvą. Oklahomos formos guziu- 
kai prasidėjo nuo juosmens ir kilo iki pat kaklo. - Čia kažkoks viru- 
sas. Ar mane užkrėtė tėvas? 

- Nemanau, kad jis padarė tai tyčia, Riči, - atsakė Džekas. - Jeigu 
tai ką nors reiškia. 

- Nieko, - atšovė Sloutas. 

- Vįsa tai baigsis. Sibruko salos ekspresas artėja prie galutinės sto- 
telės. I 
Su Ričardu prie šono Džekas traukė tolyn... i1r pamatė užsidegant 
ir dingstant “Kadilako" žibintus, kai limuzinas išnyko iš akių. 

Šįkart nebus jokio netikėto užpuolimo, jokio triukšmingo prasilau- 
žimo pro tvorą su pilnu traukiniu šautuvų ir amunicijos, bet net jeigu 
1r visi Point Venutyje Žinotų, kad jis ateina, Džekas vis tiek eitų. Jis 
staiga pasijuto apsirengęs šarvus ir paėmęs į ranką stebuklingą kardą. 
Niekas Point Venutyje neturi galios jam pakenkti, bent jau kol jis pa- 

sieks “Aginkortą". Jis keliauja, o su juo eina Racionalusis Ričardas. 
Dar po trijų žingsnių, visu kūnu dainuodamas su Talismanu, jis dar 
smarkiau jautėsi Žengiančiu į mūšį riteriu. Įvaizdis nusileido tiesiog iš 
mamos filmų. Džekas jautėsi sėdįs ant Žirgo, ant jo galvos - plačia- 
brylė skrybėlė, o prie šono pritaisytas ginklas, kuris turi išvalyti nuo 
pabaisų Mirties miško tarpeklį. 

“Paskutinis traukinys į Pakaruoklių miestą“, prisiminė Džekas. Li- 
li Kavano, Klintas Volkeris ir Vilis Hačinsas, 1960. Tebūnie. 


Keturi ar penki Teritorijų medžiai prasimušė pro kietą rudą dirvo- 
žemį priešais pirmą apleistą pastatą. Jie stypsojo, atkišę landžias sa- 
vo šakas iki pat baltos kelio linijos, o gal ir ne; Džekas neprisiminė, 
kad pirmą kartą pažvelgęs į miestą būtų juos pastebėjęs. Sunku pati- 
kėti, jog būtų pražiūrėjęs medžius, kai pastebėjo gaują laukinių šunų. 
Jis girdėjo, kaip šaknys šnara palei žemę jiems priartėjus. 

(MŪSŲ berniukas? MŪSŲ berniukas?) 

- Eikime į kitą kelio pusę, - pasakė jis Ričardui ir paėmė už suti- 
nusios rankos pervesti. 

Vos tik jie pasiekė kitą kelio pusę, vienas Teritorijų medis paste- 
bimai įsitempė šaknimis ir šakomis jų siekdamas. Jeigu medžiai turė- 
tų skrandžius, berniukai būtų išgirdę juos urzgiant. Gumbuota šaka ir 
glotni lyg gyvatė šaknis švystelėjo per geltoną liniją. Džekas pastūmė 
1šsigandusį draugą į šoną, po to suėmė už parankės ir nusivedė tolyn. 

(MANO MANO MANO MANO BERNIUKAS! TAIIIP!!) 

Staiga orą pripildė traškesys, Džekas pagalvojo, kad pro pasaulius 
praėjimą sau plėšia Morganas iš Oriso, virsta Morganu Sloutu... atei- 
na su paskutiniu pasiūlymu, kurio atsisakyti negalima, pasitelkęs į pa- 
galbą lietlempę, automatą, įkaitintą iki raudonumo pincetą... Bet ten 
buvo ne įsiutęs Ričardo tėvas; ant kelio driokstelėjo, pasišokėjo ir nu- 
sirito 1t negyvas žvėris Teritorijų medis. 

- O, Dieve, - suvapėjo Ričardas. - Jis nuvirto tiesiai už mūsų. 

Džekas galvojo visiškai taip pat. 

- Medis kamikadzė, - pasakė jis. - Manau, kad Point Venutyje ne- 
bus viskas labai įprasta. 

- Dėl Juodojo viešbučio? 

- Žinoma... ir dėl Talismano, - jis apsidairė ir už dešimties jardų 
pamatė dar vieną kraugeriškų medžių grupę. - Vibracija, atmosfera, ar 
kaip kitaip tai pavadintum, viskas 2 gėris ir blogis, balta ir 
juoda, - viskas supainiota. 

Džekas nenuleido akių nuo medžių, prie kurių lėtai artėjo tai kal- 
bėdamas. Jam pasirodė, kad artimiausias pasuka į juos savo vainiką, 
lyg išgirdęs jo balsą. 

Galbūt visas miestelis yra didelis Outlis, mąstė Džekas. Gal jam 
net pavyks pro jį pereiti... bet jeigu priekyje yra tunelis, Džekui Soje- 
riui mažiausiai norisi į jį pakliūti. Jis visiškai nenorėjo susitikti point- 
venutiškos Elrojaus versijos. 

- Aš bijau, - ištarė už nugaros einantis Ričardas. - Džekai, o jeigu 
dar kuris nors medis šoks taip kaip anas? 

- Matai, - atsakė Džekas, - aš pastebėjau, kad nors medžiai čia ir 
gali judėti, jie toli nenueina. Net ir toks kalakutas kaip tu galės jį ap- 
lenkti. 

Džekas praėjo paskutinį kelio vingį ir leidosi pro paskutinius san- 
dėlius. Talismanas vis šaukė ir šaukė, garsiai kaip milžiniška arfa 
“Džeke ir pupoje". Už paskutinio posūkio pasirodė likusi Point Venu- 
čio dalis. 

Džeisonas ginė Džeką pirmyn. Point Venutis kadaise galėjo būti 
mielas nedidelis kurortas, bet tie laikai seniai praėjo. Dabar pats Point 
Venutis buvo Outlio tunelis, ir jam teks jį praeiti. Sutrūkinėjęs, ištru- 
pėjęs asfaltas vedė prie sudegusių namų, apsuptų Teritorijų medžių. 
Šiuose karkasiniuose nameliuose tikriausiai gyveno ištuštėjusių ga- 
myklų ir sandėlių darbininkai. Iš vieno kito, likusio stovėti, buvo ga- 
lima spręsti, kokie jie buvo. Apraizgyti žolių prie namų gulėjo sude- 
ginti automobilių karkasai. Pro pamatus pamažu kalėsi Teritorijų me- 
džių šaknys. Degėsiuose juodavo plytos ir lentos, apverstos vonios, 
mėtėsi susiraitę kaminai. Džeko akys užkliuvo už balto lopinėlio, bet 
jis akimirksniu nusisuko, nes tarp šaknų bolavo sutrupinti griaučiai. 
Kadaise vaikai čia skraidino aitvarus, moterys susirinkusios virtuvėje 
bėdodavo apie algas ir nedarbą, vyrai blizgindavo kiemuose savo au- 
tomobilius, - nieko neliko. Iš griuvėsių kyšo surūdijusios kartuvės. 

Niūriame danguje mirksėjo rausvos ugnelės. 

Už dviejų išdegintų kvartalų, kuriuose karaliavo kraugeriai me- 
džiai, virš tuščios sankryžos kabėjo miręs šviesoforas. Kitoje jos pu- 
sėje ant apanglėjusio namo sienos matėsi raidės: “A O! GERIAU 
IMK MA !" virš apdriskusio plakato, kuriame buvo pavaizduotas pro 

vitrinos stiklą lekiantis automobilis. Ugnis daugiau nieko nepalietė, 
bet Džekas pasigailėjo dėl to. Point Venutis buvo pasmerktas miestas, 
ir ugnis geriau nei puvimas. Pastatas su nudriskusia “Mako" dažų re- 
klama pradėjo parduotuvių eilę. “Pavojingos planetos knygynas“, 
“Arbata ir simpatija", “Ferdžio sveiko maisto" parduotuvė, “Neono 
kaimas“; Džekas galėjo perskaityti tik dalį iškabų, nes daugelio dažai 
buvo seniai išblukę ir susiraitę. Parduotuvės buvo uždarytos ir tuščios 
kaip gamyklos bei sandėliai miestelio pakraštyje. Nuo sankryžos ma- 
tėsi, kad jų vitrinos išdaužtos ir vėpso it neregės idioto akys. Krautu- 
vių fasadai buvo išterlioti raudonais, geltonais ir juodais dažais, kurie 
pilkame ore švietė lyg randai. Šiukšlinoje gatvėje priešais parduotu- 
ves it vėtrungė sukiojosi nuoga ir išbadėjusi, - Džekas net galėjo su- 
skaičiuoti šonkaulius, - moteris. Virš jos kreidinio kūno su nukarusio- 
mis krūtimis ir kuokštu plaukų ant gaktos oranžine spalva švietė nu- 
dažytas veidas. Jos plaukai taip pat buvo oranžiniai. Džekas sustojo ir 
stebėjo, kaip beprotė nudažytu veidu pakelia rankas, oriai, kaip atlik- 
dama tai ši judesį, kresteli užpakalį, spiria koja virš musėmis aplipu- 
sio šuns lavono ir sustingsta it statula. Point Venučio emblema, išpro- 
tėjusi moteris, pozuoja. Pamažu jos koja nusileidžia, ir kaulėtas kūnas 
pasisuka. | 

Už beprotės, už tuščių parduotuvių eilės prasidėjo prabangesnių 
namų rajonas, bent jau kadaise buvo, spėjo Džekas. Ryškių dažų 
brūkšniai darkė kadaise akinančiai baltų, o dabar aprašinėtų dviaukš- 
čių fasadus. Žvilgsnis užkliuvo už užrašo - “TU JAU MIRĘS“' - ant 
vieno atokaus namo, kuris kadaise, matyt, buvo nuomojamas. Žodžiai 
buvo iškeverzoti labai seniai. 

DŽEISONAI, MAN REIKIA TAVĘS, nuaidėjo krūtinėje Talis- 
manas savo kalba, kuri buvo virš ir žemiau šnekos. 

- Aš negaliu, - sušnibždėjo Ričardas greta jo. - Džekai, žinau, kad 
nepajėgsiu. 

Už apsilaupiusių, apgailėtinų rezidencijų kelias vėl leidosi žemyn, 
ir Džekas įžiūrėjo dviejų juodų “Kadilakų"' įjungtais motorais užpaka- 
lius. Virš tų limuzinų ir baltų namelių kaip montaže neapsakomai di- 
delė 1r bloga lemianti kyšojo viešbučio viršutinė dalis (pusė? O gal tik 
trečdalis?). Nupjauta kalvos viršūnės, ji tarytum plaukė ore. 

- Negaliu ten eiti, - pakartojo Ričardas. 

- Aš net nežinau, ar mums pavyks praeiti pro tuos medžius, - at- 
sakė Džekas. - Prilaikyk vadeles, Riči. 

Ričardas keistai šniurkštelėjo, Džekas ne iš. karto suprato, kad 
draugas verkia. Jis apglėbė Ričardą per pečius. Peizažą valdė viešbu- 
tis - tai buvo akivaizdu. Juodasis viešbutis valdė Point Venutį, orą 
virš jo, žemę po juo. Džekas Žiūrėjo į jį 17 matė į skirtingas puses be- 
sisukiojančias vėtrunges, bokštus ir bokštelius, styrančius pilkame 
skliaute kaip karpos. “Aginkortas" išties atrodė kaip iš akmens, tūks- 
tančio metų senumo, juodo it derva akmens. Viename iš viršutinių 
langų kažkas plykstelėjo. Džekui pasirodė, kad viešbutis slapta pa- 
merkė jam džiūgaudamas, kad jis jau taip arti. Neryški figūra nusly- 
do langu, o po sekundės ten plaukė tik debesies šešėlis. 

Iš vidaus vien tik Džekui savo giesmę giedojo Talismanas. 


- Man atrodo, kad jis užaugo, - išlemeno Ričardas. Nuo tada, kai 
išvydo viešbutį, jis pamiršo net kasytis. Ašaros sruvo per spuogais nu- 
sėtus jo skruostus, ir Džekas pastebėjo, kad guzai visai užgožė jo 
akis. - Tai neįmanoma, bet viešbutis tikrai anksčiau buvo mažesnis, 
Džekai. Esu tikras. 

- Dabar nieko nėra neįmanomo, - atsakė Džekas, nors to sakyti ne- 
reikėjo: jie jau seniai peržengė neįmanomo ribą. O “Aginkortas" bu- 
vo toks didelis, viską užgožiantis, kad ana prie miesto mastelio. 

Juodojo viešbučio ekstravagancija, - visi tie bokšteliai ir varinės 
vėtrungės ant bokštų su kaneliūromis, kupolai bei dvišlaičiai stogai, 
turėję daryti jį žaismingą, dar labiau sustiprino pikta lemiantį, košma- 
rišką įspūdį. Tai buvo lyg savotiškas anti-Disneilendas, kur Antulis 
Donaldas pasmaugė Hju, Devį ir Lui, o Mikis suleido Minei visą do- 
zę heroino. 

- Aš bijau, - ištarė Ričardas. DŽEISONAI, EIK GREIČIAU, gie- 
dojo Talismanas. 

- Tiesiog neatsilik nuo manęs, bičiuli, ir mes šmurkštelsim pro ten 
kaip pelytės. 

DŽEISONAI, EIK! | 

Išgirdusi Džeko žingsnius, sušnarėjo grupelė Teritorijų medžių. 

Persigandęs Ričardas neatsiliko nuo jo. Džekas jautė, kad draugas 
jau beveik aklas: neturi akinių, o ir taip akys beveik užtinusios. Jis iš- 
tiesė ranką atgal ir sugriebė už riešo Ričardą, dar kartą pajusdamas, 
kaip jis sulyso. 

Ričardas paknopstom prisiartino. Kaulėtas riešas degė Džeko 
delne. 

- Kad ir ką darysi, daryk atsargiai, - įspėjo Džekas. - Mums reikia 
pro juos prasmukti. 

- Negaliu, - užsikūkčiojo Ričardas. 

- Nori, pernešiu? Aš rimtai, Ričardai. Suprask, čia gali būti daug 
blogiau. Kertu lažybų, kad jeigu nebūtume pakloję tiek jo pakalikų te- 
nai, dabar sargyba stovėtų kas penkiasdešimt pėdų. 

- Negalėsi greitai judėti mane nešdamas. Aš tave sulaikysiu. 

O ką, po paraliais, dabar darai, a? - šmėstelėjo Džeko galvoje, 
bet jis atsakė: 

- Stok šalia manęs, Riči, ir lėk kiek kojos neša, kai pasakysiu 
“trys". Aišku? Vienas... du... trys! 

Jis truktelėjo draugą už rankos ir movė pro medžius. Ričardas už- 
kliuvo, aiktelėjo, po to atgavo pusiausvyrą ir nubėgo iš paskos. Prie 
medžių kamienų ėmė trykšti žemių geizeriai, verstis žemė ir lįsti pa- 
darai, primenantys milžiniškus, tviskančius lyg nupoliruoti batai va- 
balus. Iš žolės netoli paslaptingų medžių purptelėjo rudas paukštukas, 
bet lanksti it dramblio straublys šaknis atitrūko nuo Žemės ir pastvėrė 
jį ore. 

Antra šaknis siekė Džeko kojos, bet pasirodė per trumpa. Ant 
gruoblėto kamieno kaukė ir klykė burnos. 

(MYLIMASIS? MYLIMASIS BERNIUKASSS?) 

Džekas sukando dantis ir bandė priversti draugą skristi. Susiraiz- 
giusių medžių viršūnės ėmė svyruoti ir linkti. Šaknys rangėsi prie bal- 
tos linijos lyg atskiri sutvėrimai. Ričardas sudvejojo, stabtelėjo pažiū- 
rėti į medžius. 

- Bėk! - suriko Džekas ir truktelėjo jį už rankos. Raudoni guzai 
priminė po oda įsiūtus akmenis. Jis tįsė draugą pastebėdamas vis nau- 
jas šaknis, slenkančias į kelio vidurį. 

Džekas apglėbė draugą tą pačią sekundę, kai švilptelėjusi ore ilga 
šaknis apsivijo Ričardo ranką. 

- Jėzau! - suriko Ričardas. - Džeisonai! Mane sugavo! Sugavo! 

Džekas su siaubu išvydo, kaip šaknies galas, panašus į aklą kirmi- 
no galvą, pakyla ir spokso į jį. Po to tingiai truktelėjo ir dar kartą ap- 
sisuko apie degančią Ričardo ranką. Jų link jau rangėsi kitos šaknys. 
nis mėšlungiškai susiveržė ant Ričardo rankos. Sojeris suėmė draugą 
už juosmens ir negailestingai truktelėjo atgal. Berniukas nežmoniškai 

suklykė. Vieną mirksnį Džekas išsigando, kad jo ranka išsiners iš pe- 
ties, bet galvoje išgirdo komandą: “TRAUK!"", ir įsirėžęs kulnimis pa- 
traukė dar smarkiau. 

Berniukai vos nenusirito į susisukusių šaknų lizdą, kai trūko Ri- 
čardą apraizgiusi šaknis. Džekas tik per stebuklą išsilaikė ant kojų, 
prilaikydamas Ričį per taliją, kad nenukristų nuo kelio. Taip jie pra- 
ėjo paskutinį medį, ir tada už nugaros pasigirdo toks pats driokstelė- 
jimas. Šį kartą Džekui nereikėjo draugo raginti. 

Iš žemės išsirovė ir žnegtelėjo arčiausiai stovėjęs medis vos trys ar 
keturios pėdos nuo Ričardo. Kiti, plevėsuodami šaknimis it plaukais, 
pradėjo virsti už jo... 

- Tu išgelbėjai man gyvybę, - pasakė Ričardas. Jis vėl verkė, bet 
labiau iš nuovargio ir išsekimo negu iš baimės. 

- Nuo dabar, seni, keliausi man ant nugaros, - uždusęs pasakė 
Džekas ir pasilenkė, kad Ričardas užsiropštų. 

- Turėjau tau papasakoti, - tyliai kartojo Ričardas. Jo veidas degė 
prie Džeko kaklo, lūpos kuždėjo tiesiai į ausį. - Nenoriu, kad manęs 
nekęstum, bet nepyksiu, jei ir taip, tikrai. Žinau, kad privalėjau tau 
papasakoti, - berniukas svėrė kaip lukštelis, tarytum viduje nieko ne- 
būtų likę. 

- Ką. papasakoti? - Džekas pasitaisė naštą, kad būtų per vidurį, ir 
dar kartą išsigando, jog neša tuščią maišelį. 

- Apie tą vyrą, kuris lankėsi pas mano tėvą... ir Pasirengimo sto- 
vykloje... ir spintoje, - besvoris Ričardo kūnelis virpėjo prie jo nuga- 
ros. - Turėjau tau pasakyti. Bet negalėjau prisipažinti net sau, - jo al- 
savimas, karštas kaip ir oda, tvilkė Džeko ausį. 

Džekas pagalvojo: Taip jį veikia Talismanas. Bet po sekundės pa- 
sitaisė: Ne. Taip jį veikia Juodasis viešbutis. 

Limuzinai, kurių užpakaliai kyšojo ant kalvos, dingo vaikams be- 
sigrumiant su Teritorijų medžiais, bet viešbutis liko ir augo su kiek- 
vienu žingsniu. Kaulėta moteris, dar viena viešbučio auka, toliau lė- 
tai šoko priešais išdaužtas parduotuvių vitrinas. Žybsėjo ir šąkinėjo 
ore oranžinės liepsnelės. Nebuvo jokio laiko, nebuvo nei rytas, nei 
popietė ar vakaras... čia buvo Prakeiktų Žemių laikas. “Aginkortas"' 

išties atrodė pastatytas iš akmens, nors Džekas žinojo, kad yra ne taip: 
medis atrodė suakmenėjęs, sutankėjęs, pajuodęs iš vidaus. Žalvarinės 
vėtrungės - vulfas, varnas, gyvatė bei apskritos kriptogramos, kurių 
Džekas nepažino, sukiojosi į priešingas puses. Keli langai suplyksėjo 
įspėdami Džeką; tai galėjo būti ir tiesiog raudonos liepsnelės atšvai- 
tas. Berniukas vis dar nematė viso viešbučio, reikėjo praeiti knygyną, 
arbatinę ir kitas parduotuves, išsigelbėjusias nuo gaisro. Kur Morga- 
nas Sloutas? 

Kur, jei jau prisiminiau, visas sumautas sutikimo komitetas? Dže- 
kas stipriau suspaudė plonas kaip šakaliukai Ričardo kojas, vėl išgir- 
dęs Talismano šauksmą, ir pasijuto įgavęs naują jėgą. 

- Nesmerk manęs, nes aš negalėjau... - nutęsė Ričardas. 

DŽEISONAI, EIK GREIČIAU, EIK GREIČIAU! 

Džekas pasitaisė naštą ir nuskubėjo per išdegintą kvartalą, kuria- 
me kadaise stovėjo daugybė namų. Teritorijų medžiai, pavertę dyk- 
vietę savo stalu, šnabždėjosi ir krutėjo, bet buvo per toli, kad keltų 
Džekui rūpesčių. 

Tuščioje prišniaukštoje gatvėje šokanti moteris, išvydusi besilei- 
džiantį nuo kalvos berniuką, lėtai apsisuko. Ji buvo įpusėjusi sudėtin- 
gą savo judesį, bet pamiršo jį, nuleido rankas bei koją ir sustingo prie 
negyvo šuns, stebėdama einantį su nešuliu Džeką. Ji atrodė lyg mira- 
žas, per daug vaiduokliška, kad atrodytų tikra su savo sulipusiais 
plaukais ir skaisčiai oranžiniu veidu; po valandėlės ji nerangiai nubė- 
go į vieną bevardę krautuvėlę. Džekas pats to nejausdamas 1išsišiepė: 
Jį apėmė triumfas ir dar vienas netikėtas jausmas, kurį jis galėjo api- 
būdinti tik kaip šarvuotą skaistybę. 

- Ar tu tikrai galėsi tai padaryti? - išspaudė Ričardas. O Džėkas at- 
sakė: 

- Dabar aš galiu padaryti viską. 

Jis galėjo nunešti draugą atgal į Ilinojų, jeigu tas didžiulis dainuo- 
jantis, viešbutyje įkalintas objektas jam įsakytų. Jis jautė artėjant ato- 
mazgą ir pagalvojo: Čia taip tamsu todėl, kad visi pasauliai susikro- 
vė ant vieno, susislėgė nelyginant trys filmo juostos. 


Point Venučio gyventojus Džekas pirmiau pajuto nei pamatė. Jie 
nepuls - jis suvokė tai visiškai aiškiai tada, kai beprotė moteris pasi- 

slėpė tuščioje parduotuvėje. Jie stebi. Iš po prieangių, pro pinučius, iš 
tuščių kambarių galo stebi jį su baime, pykčiu ar nusivylę - kas žino. 

Ričardas užmigo už nugaros ir karštai alsavo. 

Džekas apėjo šuns maitą ir pažiūrėjo į skylę, kur kadaise buvo 
“Pavojingos planetos" knygyno vitrina. Pirmiausia į akis krito panau- 
dotų švirkštų kilimas ant grindų, išmėtytos knygos. Ant sienų žiojėjo 
it nasrai tuščios lentynos. Viduje sujudėjo ir iš prieblandos išniro dvi 
neaiškios figūros. Jos buvo barzdotos, o ant ilgų nuogų kūnų pūpsojo 
išsišovusios venos. Keturios beprotiškos akys baltakiavo į jį. Vienas 
nuogalius turėjo tik vieną ranką ir plačiai šypsojosi. Sujudėjo stora jo 
erekcija. Negali būti, tarė sau berniukas. Kur kita jo ranka? Džekas 
atsigręžė. Dabar jis išvydo tik susipynusias kaulėtas baltas galūnes. 

Džekas daugiau nesigręžiojo į vitrinas, bet akys jį lydėjo. 

Netrukus jis jau žingsniavo pro nedidelius dviaukščius namukus. 
“Tu jau miręs", - švietė galinė siena. Jis nežiūrės į langus, pažadėjo 
sau, bet neįstengė susilaikyti. 

Iš viršaus šmėkščiojo oranžiniai veidai su oranžiniais plaukais. 

- Mažylis, - šnipštelėjo kažkokia moteris iš kito namo. - Mielas 
mažylis Džeisonas. 

Šį sykį Džekas pažiūrėjo. Tu esi miręs. Ji stovėjo už mažo išdauž- 
to langelio žvangindama grandine, kuri buvo perverta per jos spene- 
lius, ir kreivai jam šypsojosi. Džekas pažiūrėjo į tuščias jos akis, mo- 
teris nuleido rankas ir nenoriai atsitraukė nuo lango. Tarp jos krūtų 
karojo gabalas grandinės. 

Akys stebėjo Džeką iš tamsių kambarių gilumos, pro pinučius, iš 
po prieangių plyšio. 

Viešbutis šmėkščiojo priekyje, bet ne tiesiai kaip anksčiau. Vei- 
kiausiai kelias šiek tiek sukosi, nes “Aginkortas"' pasitraukė į kairę. O 
gal jis išties šmėkščiojo? Džeisoniška jo dalis ar net pats Džeisonas, 
žybtelėjęs Džeko pavidalu, pamatė, kad Juodasis viešbutis, nors 1r di- 
delis, nėra jau toks monumentalus. 

ATEIK, MAN REIKIA TAVES DABAR, giedojo Talismanas. 
TU TEISUS, JIS NĖRA TOKS DIDELIS KAIP NORI TAVE ĮTI- 
KINTI. 


Ant paskutinės kalvelės berniukas sustojo ir pažvelgė žemyn. Štai 
kur jie visi. Ir visas Juodasis viešbutis. Centrinė miesto gatvė išėjo į 
balto smėlio paplūdimį, nusėtą akmenimis, nelyginant pageltusiais ne- 
lygiais dantimis. “Aginkortas"' kilo visai čia pat iš kairės, atsikišęs į 

vandenyną ant masyvių akmenų molo. Priešais jį eile stovėjo koks tu- 
zinas limuzinų įjungtais varikliais. Kai kurie buvo dulkini, kiti - nu- 
blizginti it veidrodžiai. Balti išmetamųjų dujų debesėliai draikėsi pa- 
žeme. Palei tvorą zujo vyrai juodais FTB agentų kostiumais, prisidė- 
ję prie akių rankas. Pastebėjęs du raudonus šviečiančius taškus nu- 
slystant vieno vyro veidu, jis instinktyviai užlindo už vieno namelio 
sienos, 0 tik po to suprato, kad tie žmonės su žiūronais. 

Vieną ar dvi sekundes berniukas stypsojo ant kalvos viršaus lyg 
koks švyturys. Tas mažas neapdairumas vos nekainavo jam laisvės, 
giliai alsuodamas prie apsilaupiusio namo gonto, pagalvojo Džekas. 
Jis pasitaisė Ričardą ant kupros. 

Ką gi, dabar jis bent žino, kad kaip nors teks nusigauti iki Juodo- 
jo viešbučio iš jūros pusės, kitaip tariant, nepastebėtam kirsti paplū- 
dimį. 

Džekas atsitiesė ir dirstelėjo pro namo šoną žemyn. Praretėjusios 
Morgano Slouto pajėgos sėdėjo limuzinuose arba šmirinėjo palei 
aukštą juodą tvorą. Džeko galvoje iškilo vaizdo į vasarinius Karalie- 
nės rūmus prisiminimas. Ten jis taip pat stovėjo virš zujančių pirmyn 
atgal žmonių minios. Įdomu, kaip jie atrodo dabar? Tą dieną, - kuri 
dabar atrodė buvusi priešistoriniais laikais, - Žmonės priešais paviljo- 
ną ir apskritai visa scena turėjo nenuginčijamą taikos, tvarkos aurą. 
Džekas žinojo, kad jos nebeliko. Dabar Osmondas vadovauja paradui 
priešais tą didžiulę palapinę, o žmonės, kuriems užteko drąsos jon 
įžengti, skuodžia vidun susigūžę. O kaip Karalienė? - pagalvojo Dže- 
kas. Jis neįstengė prisiminti jos pritrenkiančiai pažįstamo veido bal- 
tuose pataluose. 

Tada Džekas suakmenėjo, ir paviljonas bei serganti Karalienė pra- 
smego atmintyje. Jo regėjimo lauke pasirodė Sanlaitas Gardneris su 
garsiakalbiu rankoje. Vėjas nuo jūros užmetė baltų plaukų sruogą ant 
akinių nuo saulės. Vieną akimirką Džekas galėjo prisiekti, kad užuo- 
džia saldų jo odekoloną ir neprausto kūno kvapą. Džekas pamiršo 
kvėpuoti, tiesiog stovėjo prie suskilusios sienos ir stebėjo, kaip tas be- 
protis rėkia komandas kostiumuotiems vyrams, sukasi, rodo į kažką, 
kas nesimato Džekui, ir vaiposi reikšdamas nepasitenkinimą. 

Po penkių sekundžių Džekas atsipeikėjo. 

- Ką gi, įdomi čia situacija, Ričardai, - tarė jis. - Turime viešbutį, 
kuris gali padvigubėti, kai užsimano, o apačioje dar stovi didžiausias 
pasaulio pusprotis. 

Draugas, kurį Džekas laikė miegančiu, nustebino jį burbteldamas 
kažin ką. 

- Kas? 

- Pirmyn, - silpnu balsu pakartojo Ričardas. - Judinkis, biče. 

Džekas nusijuokė. Po sekundės jis jau atsargiai leidosi per aukštus 
asiūklius į pajūrį. 


Spidis paplūdimyje 


Nusileidęs nuo kalvos, Džekas atsigulė į žolę ir ėmė šliaužti, neš- 
damas Ričardą kaip anksčiau kuprinę. Pasiekęs aukštų geltonų žolių 
juostą palei kelią, jis pasirėmė ant rankų ir apsidairė. Tiesiai priešais, 
kitoje kelio pusėje prasidėjo smėlis. Iš jo kyšojo vėjų nuplakti akme- 
nys, krante putojo pilkas vanduo. Už viešbučio, perėjus kelią, žemy- 
no pusėje stovėjo trupantis, nupjautą vestuvinį tortą primenantis sta- 
tinys. Ant viršaus Džekas perskaitė iškabos likučius su didele skyle 
vidury: “KINGSLE TELIS“. “Kingslendo motelis“, prisiminė Dže- 
kas, ten Morganas Sloutas apsistodavo su savo sūnumi, lankydamas 
Juodąjį viešbutį. Balta dėmė, kuri buvo ne kas kita, kaip Sanlaitas 
Gardneris, blaškėsi tolėliau, plūsdama kelis juodai vilkinčius vyrus ir 
rodydama ranka į kalvą. Jis neįtaria, kad aš jau apačioje, - suprato 
Džekas, kai vienas iš vyrų ėmė kėblinti per kelią, dairydamasis į šo- 
nus. Gardneris įsakmiai mostelėjo, ir Centrinės gatvės papėdėje sto- 
vėjęs limuzinas lėtai nuvažiavo greta kostiumuoto vyro, kuris priėjęs 
šaligatvį atsisegė švarką ir išsitraukė iš dėklo pistoletą. 

Automobilių vairuotojai sukiojo galvas ir naršė žvilgsniais kalvą. 
Džekas padėkojo likimui - dar penkios minutės, ir šitas renegatas vul- 
fas su patranka būtų nutraukęs giedančio viešbutyje paieškas. 

Džekas matė tik viršutinius viešbučio aukštus ir beprotiškai besi- 
sukiojančias stogo puošmenas. Bangolaužis, kertantis pliažą viešbu- 
čiui iš dešinės, nuo žemės atrodė mažiausiai dvidešimties pėdų aukš- 
čio. 

EIK DABAR, EIK DABAR, kvietė Talismanas ne žodžiais, o ko- 
ne fizine nekantrumo išraiška. 


214 


Vyras su ginklu dingo iš akių, bet vairuotojai mašinose vis dar 
žiūrėjo į Point Venučio beprotnamin pasukusį kolegą. Sanlaitas Gard- 
neris pakėlė garsiakalbį ir sugriaudėjo: “Išrauk jį su šaknimis! Noriu, 
kad išrautum sų šaknimis!"' Po to jis dūrė garsiakalbiu į kitą kostiu- 
muotą vulfą, keliantį žiūronus apžiūrėti gatvę Džeko pusėje. 

- Tu! Besmegeni! Šukuok kitą gatvės pusę... ir išrauk tą berniuką 
su šaknimis, o taip, tą blogiausią, blogiausią berniuką, blogiausią... - 
jo balsas nutilo, nes vyras jau turseno kito šaligatvio link, išsitraukęs 
pistoletą. 

Geresnės progos negali būti, suprato Džekas. Niekas nežiūri į pa- 
plūdimį. 

- Tvirtai laikykis, - šnipštelėjo jis Ričardui, bet tas net nekrustelė- 
j0. - Duosim garo, - jis pritraukė po savimi kojas, žinodamas, kad 
draugo nugara gali išlįsti virš pageltusių žolių. Susilenkęs jis išniro iš 
pakelės ir pasiekė kelią. 

Po akimirksnio Džekas Sojeris prisiplojo ant smėlio ir ėmė irtis 
kojomis. Ričardo ranka smarkiau įsikibo į petį. Džekas nusirangė 
smėliu už pirmo pasitaikiusio akmens, tada sustojo pailsėti. Ne toliau 
kaip už dvidešimties pėdų į krantą plakėsi bangos. Džekas girdėjo 
Gardnerį svaidantis “nevispročiais" ir “neišmanėliais" nuo centrinės 
miestelio gatvės. Talismanas ragino skubėti toliau, toliau, toliau... 

Ričardas nusirito nuo jo nugaros. 

- Gerai jautiesi? 

Ričardas pakėlė liesą ranką, pirštais palietė kaktą, o nykščiu - 
skruostikaulį. 

- Atrodo. Matei mano tėvą? 

Džekas papurtė galvą. 

- Dar ne. 

- Bet jis čia. 

- Tikriausiai. Turėtų būti, - “Kingslendas"", Džeko atmintyje iški- 
lo niūrus jo fasadas ir sudaužyta medinė iškaba. Morganas Sloutas tū- 
no motelyje, kuriuo taip dažnai naudojosi prieš šešerius ar septynerius 
metus. Akimirksniu berniukas pajuto grėsmingą Morgano Slouto bu- 
vimą netoliese, lyg žinojimas, kur Sloutas yra, suteiktų jam drąsos. 

- Tiek to, nesijaudink dėl jo, - šnarėjo it popierius Ričardas. - Tai 
yra, nesijaudink, kad aš dėl jo jaudinuosi. Manau, jis yra miręs, Dže- 
kai. 
ti sveiką nuovoką? Aišku, Ričardas karščiuoja. Nuo kalvos viršaus 
per garsiakalbį sugriaudėjo Sanlaitas Gardneris: 

- IŠSISKIRSTYKIT! 

O tada Džekas po pikta Gardnerio komanda išgirdo kitą balsą. Tas 
balsas pasirodė pažįstamas, ir berniukas greičiau pažino tembrą ir in- 
tonacijas nei kalbėtoją. Neįtikėtina, bet tas balsas jį keistai nuramino: 
jis pajuto, kad daugiau nereikia nieko planuoti ir dėl ko nors nerimau- 
ti, nes viskuo bus pasirūpinta. 

- Džekai Sojeri, - pakartojo tas balsas. - Čionai, sūneli. 

Ten buvo Spidis Parkeris. 

- Tikrai, - ištarė Ričardas, užmerkė savo sutinusias akis ir liko gu- 
lėti it bangų išmestas lavonas. 

Tikrai manau, kad jis miręs, - norėjo pasakyti Ričardas, bet Dže- 
kas jau negirdėjo draugo kliedesių. “Čionai, Džeki", - vėl pašaukė 
Spidis, ir berniukas suprato, kad balsas sklinda nuo didžiausios akme- 
nų sangrūdos, trijų stačių uolų, per kelias pėdas nuo vandens. Maž- 
daug ties ketvirčiu jų aukščio juodavo potvynių linija. 

- Spidi, - sušnibždėjo Džekas. 

- U-hu, - pasigirdo atsakas. - Lėk čia, tik kad tie zombiai tavęs ne- 
pamatytų, gerai? Ir nešk čia savo draugą. 

Ričardas tysojo ant smėlio, delnu užsidengęs veidą. 

- Eime, Riči, - tarė Džekas pašnibždom jam į ausį. - Turime priei- 
ti arčiau prie vandens. Tenai Spidis. 

- Spidis? - vos girdimai paklausė Ričardas. 

- Draugas. Matai tuos akmenis? - jis pakėlė draugo galvą ant ne 
storesnio už nendrę kaklelio. - Spidis už jų. Jis padės mums, Riči. Da- 
bar mums reikia pagalbos. 

- Aš nieko nematau, - pasiskundė Ričardas. - Ir taip pavargau... 

- Ropškis man ant nugaros, - Džekas apsivertė ir prisiplojo prie 
smėlio. Draugo rankos apglėbė pečius ir susikabino. 

Džekas žvilgtelėjo iš už savo uždangos. Tolėliau, ant kelio taisy- 
damasis plaukus, Sanlaitas Gardneris drožia “Kingslendo" motelio 
link. Grėsmingai dunksojo Juodasis viešbutis. Talismanas vėl pašau- 
kė jį. Gardneris sustojo prie motelio durų, persibraukė rankomis plau- 
kus, bet papurtęs galvą skubiai apsisuko ir nulėkė prie limuzinų eilės. 
Prisidėjęs prie burnos garsiakalbį, jis suriko: 

- PRANEŠINĖTI KAS PENKIOLIKA MINUČIŲ! JŪS, ŽVAL- 
GAI, PRANEŠKIT, JEI PAMATYSIT JUDANT BENT VABALĄ! 
AŠ RIMTAI, GIRDITE! 

Gardneris tolo, visų akys buvo nukreiptos į jį. Laikas. Džekas at- 
siplėšė nuo akmens, kur slėpėsi, ir susilenkęs nulėkė prie vandens. 

Batai kasė drėgną smėlį. Trys sujungti akmens stulpai, atrodę taip ar- 
ti, kai jis kalbėjosi su Spidžiu, dabar buvo tarsi už mylios: atstumas 
iki jų nė kiek netrumpėjo. Akmenys lyg traukėsi, kai jis bėgo. Dže- 
kas jau laukė šūvio pokštelėjimo. Ar pirmiau pajus kulką, ar išgirs šū- 
vio garsą, o tik tada grius pakirstas? Bet pagaliau jis prie akmenų, kri- 
to žemėn ir slėpėsi už jų. 

- Spidi! - kone juokdamasis iš džiaugsmo pašaukė jis. Bet Spidžio, 
pasirėmusio į vidurinį stulpą ir sėdinčio greta spalvoto kilimėlio, 1š- 
vaizda užsmaugė juoką gerklėje... ir užmušė dalį vilties. 


Spidis Parkeris atrodė baisiau už Ričardą. Daug baisiau. Sutrūki- 
nėjęs, kraujuojantis jo veidas linktelėjo, ir berniukas pagalvojo, kad 
Spidis tik patvirtina, jog yra pasmerktas. Spidis vilkėjo tik senus ru- 
dus šortus, o visa oda atrodė apimta baisios ligos - kaip sergant raup- 
salis. 

- Nusiramink, Keliaujantis Džekai, - kimiu, girgždančiu balsu ta- 
rė Spidis. - Daug ką turi išgirsti, todėl gerai ištempk ausis. 

- Kaip tu jautiesi? - paklausė Džekas. - Tai yra... Viešpatie, Spi- 
di... ar galiu kaip nors tau padėti? 

Džekas švelniai paguldė Ričardą ant smėlio. 

- Ištempk ausis, kaip sakiau. Ir nesirūpink dėl Spidžio. Nesijaučiu 
labai patogiai, kaip spėjai pastebėti, bet galiu išgyti, jeigu atliksi, kas 
reikia. Tavo mažojo draugo tėvas užleido ant manęs šitą ligą... savo 
berniuko berods taip pat nepagailėjo. Senis Bloutas nenori, kad vai- 
kas pakliūtų į tą viešbutį, ne, sere. Bet privalai ten jį nunešti, sūnau. 
Kito kelio nėra. Reikės tai padaryti. 

Džekui dingojosi, kad Spidis gęsta kalbėdamas, ir kaip niekad po 
Vulfo mirties jam norėjosi rėkti ir raudoti. Akys susidrumstė. 

- Žinau, Spidi, - atsakė berniukas. - Supratau tai. 

- Geras vaikas, - pasakė negras. Jis kilstelėjo galvą ir įdėmiai pa- 
žvelgė Džekui į akis. - Tu esi tas, tikrai. Matau, kad kelias įspaudė ta- 
vy savo atspaudą. Tu esi tas. Ir tu tai padarysi. 

- Kaip mano mama, Spidi? - pasiteiravo Džekas. - Prašau pasakyt 
man. Juk ji dar gyva, taip? 

- Tu galėsi jai paskambinti ir sužinoti, kaip jai sekasi, - atsakė Spi- 
dis. - Bet prieš tai tau reikia jį gauti, Džekai. Jeigu ne - ji mirs. Taip 

pat ir Laura, Karalienė. Ji irgi mirs, - Parkeris truktelėjo ištiesdamas 
nugarą ir persikreipė iš skausmo. - Todėl klausykis. Dauguma rūmuo- 
se jau nusisuko nuo jos... ir paliko mirti, - Spidžio veide atsispindėjo 
pasibjaurėjimas. - Jie visi bijo Morgano. Nes žino, kad tas nudirs 
jiems kailį, jeigu neprisieks jam ištikimybės. Bet Laura dar kvėpuo- 
ja. O Teritorijų gilumoje dvikojės gyvatės, tokios kaip Osmondas ir jo 
šutvė, skleidžia gandą, kad ji jau mirusi. Jei ji mirs, Kėliaujantis Dže- 
kai, jei ji mirs... - Spidis pasuko ligos sudarkytą veidą tiesiai į berniu- 
ką. - Tada abiejuose pasauliuose įsiviešpataus juodas siaubas. Juodas 
siaubas. Tu gali paskambinti savo mamai. Bet pirma turi jį gauti. Pri- 
valai. Daugiau nieko neliko. 

Džekui nereikėjo klausti, ką tai reiškia. 

- Džiaugiuosi, kad supratai, sūnau, - Spidis užsimerkė ir atsilošė į 
akmenį. 

Po kelių sekundžių jo akys vėl atsimerkė. 

- Likimai. Štai kas. Daugiau likimų, daugiau gyvenimų nei numa- 
nai. Tau girdėtas vardas Raštonas? Ko gero, per tiek laiko. 

Džekas linktelėjo. 

- Tai vis dėl likimo mama atsivežė tave į “Alhambros" viešbutį, 
Keliaujantis Džekai. O aš sėdėjau ir laukiau žinodamas, kad pasirody- 
si. Talismanas tave čia atvedė, vaike. Džeisonai. Tą vardą, matyt, 1r- 
gi esi girdėjęs. 

- Tai aš, - ištarė Džekas. 

- Tuomet paimk Talismaną. Atnešiau tau šitą daikčiuką pagelbėti, 
- jis vargais negalais pakėlė paklodę, kuri, pamatė Džekas, buvo gu- 
minė, vadinasi, visai ne paklodė. 

Berniukas paėmė gumos ryšulį iš nuvargusios Spidžio rankos. 

- O kaip aš nusigausiu į viešbutį? - paklausė jis. - Per tvorą neper- 
lipsiu, o su Ričardu plaukti negaliu. 

- Pripūsk, - tarė negras ir vėl užsimerkė. 

Džekas išvyniojo paklodę. Tai buvo pripučiamas, bekojo arklio 
formos plaustas. 

- Pažįsti ją? - užgesęs Spidžio balsas įžiebė prisiminimo žibintą. - 
Kadaise mes ją surinkome. Paaiškinau vardus. 

Džekas staiga prisiminė, kaip vieną dieną, kuri buvo pripildyta 
baltų ir juodų kirčių, jis ėjo pas Spidį ir rado jį apvalioje pašiūrėje, 
taisantį karuselės arkliukus. Jos atžvilgiu tai nelabai padoru, bet ma- 
nau, kad Ledi neprieštaraus, jeigu padėsi man įstatyti ją į vietą. Da- 

bar ir tas momentas įgavo didelę prasmę. Dar viena pasaulio mozai- 
kos dalis stojo į savo vietą. 

- Sidabrinė Ledi, - ištarė jis. 

Spidis mirktelėjo jam, 19 Džeką apėmė keistas jausmas, kad viskas 
jo gyvenime slapta vedė į šitą tašką. 

- Kaip tavo draugas? - klausimas buvo beveik netikėtas. 

- Manau, gerai, - berniukas neramiai pasižiūrėjo į Sloutą, kuris gu- 
lėjo pasivertęs ant šono ir sunkiai šnopavo. 

- Ilgai nemanyk, pūsk Sidabrinę Ledi. Turi trūks plyš vestis su sa- 
vimi tą berniuką. Jis viso to dalis. 

Sėdint prie kranto Džekui atrodė, kad Spidžio oda vis prastėja - 
dabar apsitraukė lipniomis pelenų pilkumo apnašomis. Prieš įsikišda- 
mas į burną plausto snapelį, Džekas paklausė: 

- Gal galiu tau kaip nors padėti, Spidi? 

- Žinoma. Nucik į Point Venučio vaistinę ir paimk man buteliuką 
Lidijos Pinkham tepalo, - Spidis papurtė galvą. - Žinai, kaip padėti 
Spidžiui Parkeriui, vaike. Paimk Talismaną. Kitos pagalbos man ne- 
reikia. 

Džekas pradėjo pūsti plaustą. 


Netrukus jis jau užkišinėjo vamzdelį po keturių pėdų ilgio gumi- 
nio arklio su nenormaliai plačia nugara uodega. 

- Nežinau, ar man pavyks ant jo užkelti Ričardą, - nesiskųsdamas, 
tiesiog balsu svarstydamas pasakė Džekas. 

- Jis klausys įsakymų, Keliaujantis Džekai. Tiesiog atsisėsk užpa- 
kaly ir prilaikyk jį. Nieko kito jam nereikia. 

Ričardas iš tiesų pasislinko į akmenų priedangą ir ritmingai kvė- 
pavo pro pravirą burną. Jis galėjo tiek miegoti, tiek šiaip gulėti. 

- Gerai, - ištarė Džekas. - Ar už viešbučio yra koks nors molas ar 
kas nors panašaus? 

- Geriau negu molas, Džeki. Kai aplenks: bangolaužį, pamatysi di- 
delę prieplauką, viešbutis pastatytas tiesiog ant vandens. Tenai rasi 
kopėčias. Užlaipink Ričardą į viršų ir atsidursi ant didelės prieplau- 
kos. Tenai bus dideli langai... tokios stiklinės durys, supranti? Atida- 
ryk vieną ir atsidursi valgomajame, - Spidis vangiai nusišypsojo. - O 

jau iš ten, manau, suuosi Talismaną. Ir nebijok jo, sūneli. Jis tavęs 
laukia... klausys tavo rankos kaip paklusnus kurtas. 

- O kaip, jeigu tie persekiotojai mane vysis? 

- Cha, jie negali įžengti į Juodąjį viešbutį. - Nepasitenkinimas 
Džeko kvailumu atsispindėjo kiekvienoje negro raukšlelėje. 

- Žinau, aš kalbu apie vandenį. Juk jie galėtų vytis mane valtimi 
ar dar kuo? 

Dabar Spidis nuoširdžiai nusišypsojo. 

- Pamatysi, kaip ten bus, Keliaujantis Džekai. Senis Bloutas ir jo 
berniukai nekiš piršto į vandenį, chi chi. Dėl to gali nesirūpinti, tie- 
siog įsidėmėk, ką sakiau, ir judinkis, girdi? 

- Aš jau, - atsakė Džekas ir prislinko prie akmens apsidairyti po 
pliažą ir kelią. Jam pavyko pasiekti Spidžio priedangą nepastebėtam, 
todėl tikrai sugebės nutempti Ričį iki vandens ir užkelti ant plausto. 
Taip be jokio vargo nusikas iki prieplaukos - juk Gardneris su savo 
sėbrais naršo žiūronais miestą ir šlaitą. 

Džekas dirstelėjo iš už akmens kolonos. Priešais viešbutį vis dar 
stovėjo limuzinai. Džekas iškišo galvą patikrinti gatvės. Iš “Kingslen- 
do" motelio griuvėsių pro duris žengė kostiumuotas vyras; berniukas 
pastebėjo, kaip jis stengiasi nežiūrėti į Juodąjį viešbutį. 

„Pasigirdo veriantis kaip moters spiegimas švilpukas. 

- Pirmyn! - kimiai paragino Spidis. 

Džekas pakėlė galvą ir pamatė ant šlaito už aptriušusių namukų 
stovintį kostiumuotą vyrą su švilpuku, kuris rodė ranka tiesiai į jį. 
Juodi vyro plaukai krito ant pečių, kostiumas ir akiniai nuo saulės taip 
pat buvo juodi - jis panėšėjo į Mirties Angelą. 

- SURASTI JĮ! PAGAUTI! - užstaugė Gardneris. - NUŠAUKIT 
JĮ! TŪKSTANTIS DOLERIŲ TAM, KURIS ATNEŠ MAN JO 
KIAUŠUS! 

Džekas pasislėpė už akmenų. Po sekundės dalies nuo vidurinio 
stulpo atšoko kulka 1r ausį pasiekė šūvio garsas. Dabar jau žinau, - 
pagalvojo Džekas, imdamas už parankės Ričardą ir tempdamas jį prie 
plausto. - Pirma pakerta kulka, o tik tada išgirsti šūvį. 

- Turi skubėti, - iškošė Spidis. - Po trisdešimties sekundžių čia 
plieks iš visų patrankų. Laikykis, kol gali, už molo, o po to plauk, 
kiek jėgos leidžia. Paimk jį, Džekai. 

Džekas metė žvilgsnį į Parkerį, ir už jų nedidelės priedangos į 
smėlį sulindo antra kulka. Nustūmęs Ričardą į plausto priekį, jis ap- 
sidžiaugė pamatęs, jog Sloutui užteko proto įsikibti į guminius kar- 

čius. Negras pakėlė ranką kartu ir atsisveikindamas, ir laimindamas. 
Atsiklaupęs Džekas stumtelėjo plaustą, tas nulėkė veik iki pat van- 
dens. Pasigirdo kitas kurtinantis švilpimas, berniukas pašoko ant ko- 
jų. Jis bėgo, kol plaustas atsidūrė ant vandens, ir sušlapęs iki juos- 
mens užsiropštė ant jo. 

Džekas sparčiai plaukė prie bangolaužio, pasiekęs jo galą atsidūrė 
atvirame vandenyje ir neapsaugotas yrėsi toliau. 

Džekas stengėsi susikoncentruoti tik yrimuisi, vijo iš galvos min- 
tis apie tai, ką darys, jei Morgano Žmonės nužudys Spidį. Jam reikia 
nusikasti į prieplauką, ir viskas. Per šešias pėdas iš kairės į vandenį 
tikštelėjo kulka. Kita pokštelėjo ir atšoko nuo molo. Džekas yrėsi iš 
paskutiniųjų. 

Po kurio laiko - negalėjo būti ilgai - jis nuslinko į plausto galą, kad 
taškydamasis kojomis galėtų plaukti dar greičiau. Vos jaučiama sro- 
vė nešė jį prie tikslo. Pagaliau prasidėjo prieplauka, aukštos sukietė- 
jusios medžio kolonos, storio sulig telefono stulpais. Džekas pakėlė 
galvą nuo plausto ir išvydo ant prieplaukos rymantį milžinišką vieš- 
butį, pakibusį viršum jo. Jis atsigręžė, bet Spidis nesujudėjo. O gal? 
Jo rankos atrodė kitaip. Gal... 

Už apgriuvusių namukų eilės, ant šlaito pasigirdo triukšmas. Dže- 
kas pamatė keturis kostiumuotus vyrus, lekiančius į paplūdimį. Ban- 
ga tėškėsi į plaustą, Džekas vos nepasileido. Ričardas sudejavo. Du 
vyrai rodė į jį. Burnos kažką Žiopčiojo. 

Antra banga susiūbavo plaustą, grasindama išplukdyti Džeką So- 
jerį į krantą. 

Banga, - nustebo Džekas, - kokia banga? 

Jis pažiūrėjo priešais plaustą, kai tas vėl niurktelėjo žemyn. Že- 
myn niro kažkieno didelė pilka nugara, per plati, kad būtų žuvies. 
Ryklys? Džekui pasidarė neramu, prisiminus tabaluojančias vandeny- 
je kojas. Jis nuleido galvą baimindamasis, kad pamatys didelį pailgą 
pilvą su dantimis, taikančiais į jį. 

Nieko panašaus nepamatė, bet tai, ką išvydo, visiškai pritrenkė. 

Vanduo, o čia jau buvo labai gilu, buvo pilnas kaip akvariumas, 
tik ne normalaus dydžio ir išvaizdos žuvų. Po juo knibždėjo pabaisų 
pilnas akvariumas. Po Džeko kojomis plaukiojo didžiuliai, kai kurie 

šiurpiai šlykštūs, gyvūnai. Matyt, jie ėmė plaukioti po juo nuo tada, 
kai jiems atsirado pakankamai vietos, o čia jų knibždėte knibždėjo. 
Padaras, išgąsdinęs persimetėlius vulfus, nunėrė dešimt pėdų ir buvo 
ilgas kaip traukinys. Paskui iškilo į paviršių. Jo akys buvo su purkš- 
čiojamąja plėve, nuo įdubusios burnos driekėsi ilgi ūsai. Burna kaip 
lifto durys, pagalvojo Džekas. Tas padaras pranėrė po juo, stumtelda- 
mas plaustą arčiau viešbučio, ir iškišo šlapią snukį iš vandens. Gau- 
ruotas jo profilis priminė neandartalietį. 

Senis Bloutas ir jo berniukai nekiš piršto į vandenį, - pasakė Spi- 
dis ir nusijuokė. | 

Ta jėga, kuri uždarė Talismaną Juodajame viešbutyje, apgyvendi- 
no Point Venučio vandenis šitais gyviais, kad apsaugotų jį nuo piktų 
žmonių, ir Spidis tai žinojo. Didžiuliai padarai švelniai stūmė plaustą 
vis arčiau polių, bet jų sukeltos bangos trukdė Džekui gerai matyti, 
kas dedasi ant kranto. 

Jis pakėlė krūtinę ir pamatė Sanlaitą Gardnerį besiplaikstančiais 
plaukais, stovintį šalia juodos tvoros ir taikantį ilgu sunkiu medžiok- 
liniu šautuvu jam į galvą. Plaustas kryptelėjo žemyn; virš jo galvos it 
kolibris prazvimbė kulka, pasigirdo šūvis. Kai Gardneris nuspaudė 
gaiduką antrą kartą, kulką savimi sustabdė dešimties ilgio žuvį prime- 
nantis gyvis su didžiuliu nugaros peleku. Po akimirkos tas padaras ap- 
virto ir nugrimzdo į vandenį. Džekas pastebėjo jo šone išplėštą dide- 
lę žaizdą. Kitą kartą iškilęs apsidairyti, berniukas pamatė, kad Gard- 
neris skuta per pliažą “Kingslendo"' motelio link. Milžiniška Žuvis to- 
liau plukdė jį prie polių. 


“Kopėčios", minėjo Spidis, tad vos tik atsidūręs po plačia prie- 
plauka, Džekas ėmė prietemoje jų dairytis. Keturiomis eilėmis stovė- 
jo stori poliai, aplipę jūros dumbliais, polipais. Jeigu kopėčios buvo 
įrengtos tada, kai statė šią prieplauką, gali būti, jog jomis jau nebus 
galima pasinaudoti, be to, medines kopėtėles, apaugusias dumbliais 
bei polipais, bus sunku surasti. Tvirti poliai dabar buvo dar storesni 
nei tada, kai juos kalė. Džekas ištraukė ant plausto storą guminę ar- 
klio uodegą, paskui drebėdamas nuo šalčio atsisagstė sudrėkusius 
marškinius, tuos pačius, vienu dydžiu per mažus, kuriuos Ričardas 
davė persirengti anoje Prakeiktų Žemių pusėje, ir nusivilkęs nudrėbė 

ant plausto. Ričardas klūpėjo plausto pirmgalyje užmerktomis akimis 
ir sukąstomis lūpomis. 

- Ieškokim kopėčių, - pasakė Džekas. 

Ričardas parodė, kad išgirdo, vos pastebimai krusteldamas galvą. 

- Kaip manai, ar galėsi jomis užlipti, Riči? 

- Gal, - sušnibždėjo jis. 

- Jos turėtų būti čia kur nors. Veikiausiai prikabintos prie kurio 
nors stulpo. 

Džekas nusiyrė rankomis tarp pirmų dviejų stulpų. Talismano 
šauksmas jau nebetilo ir buvo toks galingas, kad beveik galėjo pakel- 
ti jį nuo plausto ir užkelti ant prieplaukos. Jie plaukė tarp pirmos ir 
antros polių eilės po juoda prieplauka. Čionai, kaip ir lauke, plyksėjo 
1r geso raudonos ugnelės. Džekas skaičiavo: keturios polių eilės, kiek- 
vienoje po penkis stulpus. Dvidešimt vietų, kur gali būti kopėčios. 
Tamsa 1r begaliniai koridoriai tarp polių darė plaukiojimą panašų į 
ekskursiją po katakombas. 

- Jie mūsų nenušovė, - abejingai tarė Ričardas. Tokiu pat balsu, 
kaip sakytų: “Parduotuvėje baigėsi duona". 

- Mums padėjo, - berniukas pažiūrėjo į susilenkusį draugą. Ričar- 
das niekaip nepajėgs užlipti į viršų, jeigu jo kažkaip nepažadinsiu. 

- Plaukiam į stulpą, - pasakė Džekas. - Pasilenk ir atstumk, gerai? 

- Ką? 

- Žiūrėk, kad neatsitrenktume į jį, - pakartojo Džekas. - Nagi, Ri- 
čardai. Man reikia tavo pagalbos. 

Regis, tai suveikė. Ričardas praplėšė kairę akį ir ištiesė ranką. Kai 
plaustas priartėjo prie storo stulpo, jis atsistūmė. Tada ant stulpo kaž- 
kas plekštelėjo, lyg prasivertų šlapios lūpos. 

Ričardas aiktelėjo ir atitraukė ranką. 

- Kas ten? - paklausė Džekas, bet Ričardui nereikėjo aiškinti: ber- 
niukai išvydo prie stulpų prilipusius kažkokius šliužus. Jie tūnojo už- 
simerkę ir užsičiaupę, bet paliesti sujudo, iššiepė dantis. Džekas nu- 
leido į vandenį rankas ir apsuko plaustą aplinkui polį. 

- O, Dieve, - ištarė Ričardas. Tos belūpės burnytės buvo pilnos 
dantų. - Viešpatie, aš negaliu... 

- Privalai, Ričardai, - paragino Džekas. - Negi negirdėjai, ką sakė 
Spidis? Dabar jis jau gali būti miręs, o jei taip, tai jis mirė įsitikinęs, 
jog Žinau, kad turiu tave paimti kartu į viešbutį. 

Ričardas vėl užsimerkė. 

- Ir man nesvarbu, kiek šliužų mums teks nugalabinti lipant kopė- 
čiomis, o tau teks jomis lipti, Ričardai. Tai viskas. 

- Eik švilpt, - atšovė Ričardas. - Nekalbėk su manimi šitaip. Man 
bloga darosi nuo tavo pasipūtimo ir valdingumo. Aš Žinau, kad turė- 
siu lipti kopėčiomis, kad ir kas būtų. Veikiausiai turiu keturiasdešimt 
laipsnių temperatūros, bet kopėčiom lipsiu. Tik nežinau, ar pajėgsiu. 
Todėl eik velniop, - berniukas išpylė tai užmerktomis akimis. Po to 
prisivertė atsimerkti. - Beprotis. 

- Tu man reikalingas, - pasakė Džekas. 

- Beprotis. Užlipsiu aš tom kopėčiom, avigalvi. 

- Tuomet jau geriau, kad jas rasčiau, - tarė Džekas ir nuyrė plaus- 
tą prie kitos stulpų eilės. 

Kopėčios ėjo tarp dviejų vidurinių polių eilių, nuleistos per ketu- 
rias pėdas virš vandens. Jų viršuje juodavo keturkampis - liukas išlipti 
ant prieplaukos. Tamsoje kopėčios buvo vos įžiūrimos, vaiduokliškos. 

- Imsimės darbo, Riči, - pasakė Džekas. Jis atsargiai, kad nepra- 
plėštų šono, nuplukdė plaustą pro kitą stulpą. Šimtai gličių sutvėrimų 
šiepė savo dantis. Po akimirkos arklio galva palindo po kopėčiomis, 
ir Džekas galėjo nusitverti už apatinio skersinio. - Gerai, - tarė jis. 
Pirmiausia pririšo vieną marškinių rankovę už skersinio, o kitą - prie 
guminės uodegos. Bent jau plaustas bus čia pat, jeigu jiems pavyktų 
išeiti iš viešbučio. Staiga jo gerklė išdžiūvo. Giedojo jį kviesdamas 
Talismanas. Berniukas atsargiai atsistojo ant plausto, prisilaikydamas 
už kopėčių. 

- Tu pirmas, - pasakė jis. - Lengva nebus, bet aš tau padėsiu. 

- Nereikia man tavo pagalbos, - atšovė Ričardas. Stodamasis jis 
pasviro į priekį ir vos neišvertė abiejų iš plausto. 

- Ramiai. 

- Neramink manęs, - Ričardas ištiesė rankas ir atgavo pusiausvy- 
rą. Jo lūpos buvo suspaustos. Atrodė bijąs net kvėptelti. Po to žengė 
pirmyn. 

- Gerai. 

- Asilas, - Ričardas žengė kaire koja, iškėlė dešinę ranką ir žengė 
žingsnį dešine. Rankomis apčiuopęs apatinį skersinį, jis rūsčiai pa- 
žvairavo dešine akimi. - Matai? 

- Gerai jau, - tarė tiesdamas delnais į viršų rankas Džekas, suprask, 
daugiau neįžeidinėsiu siūlydamasis padėti. 

Ričardas prisitraukė prie skersinio, o kojos nevalingai stumtelėjo 
plaustą į priekį. Vieną akimirką guminis arklys pusiau iškilo virš van- 
dens - sulaikė tik Džeko marškiniai, kad jis neišlėktų iš po Ričardo 
kojų. 

- Padėk! 

- Trauk kojas atgal. 

Ričardas pakluso ir netrukus vėl stovėjo sunkiai alsuodamas. 

- Leisk padėti, gerai? 

- Gerai. 

Džekas nušliaužė plaustu ir atsistojo draugui už nugaros. Atsisto- 
jo labai atsargiai. Ričardas pastvėrė žemutinį kopėčių skersinį dreban- 
čiomis rankomis. Džekas suėmė liesus Ričardo klubus. 

- Aš tave kilstelsiu. Stenkis nesispardyti... tiesiog prisitrauk tiek, 
kad galėtum užkelti kelį ant skersinio. Bet prieš tai perdėk rankas ant 
antro. 

Ričardas praplėšė akį ir padarė kaip sakomas. 

- Pasiruošęs? 

„- Taip. 

Plaustas šovė į priekį, bet Džekas pakėlė Ričardą taip aukštai, kad 
tas be vargo užkėlė koją ant pirmo skersinio. Tada Džekas sugriebė 
kopėčių šonus ir rankų bei kojų pagalba stabilizavo plaustą. Ričardas 
pūkšdamas kėlė ant skersinio antrą koją, netrukus jam tas pavyko. 
Dar po dviejų sekundžių jis jau stovėjo ant kopėčių. 

- Negaliu toliau lipti, - pasakė jis. - Man regis, aš nukrisiu. Aš taip 
blogai jaučiuosi, Džekai. 

- Dar vieną laiptelį, prašau. Prašau. Tada aš tau padėsiu. 

Ričardas nenoriai perkėlė rankas aukščiau. Džekas žiūrėdamas į 
prieplauką nutarė, kad kopėčios yra kokių trisdešimties pėdų. 

- Dabar kojas. Prašau, Ričardai. 

Ričardas lėtai perkėlė vieną, paskui kitą koją ant antro skersinio. 

Džekas įsikibo į kopėčias iš šonų ir prisitraukė. Plaustas vikstelė- 
jo puslankiu, bet jis sulenkė kelius ir saugiai atsistojo ant apatinio 
skersinio. Plaustas sukiojosi it grandine pririštas šuo. 

Įveikus trečdalį kopėčių, Džekui teko apglėbti draugą per liemenį, 
kad jis nenukristų į juodą vandenį. 

Pagaliau juodas lentų stačiakampis atsidūrė virš jo galvos. Sojeris 
prispaudė prie savęs Ričardą, - draugo galva be sąmonės nusviro jam 

ant krūtinės, - ir laikydamasis tuo pat metu už kopėčių, kita ranka pa- 
bandė atidaryti liuką. O jeigu jis užkaltas? Tačiau dangtis ūmai atsi- 
darė ir dungtelėjo ant prieplaukos. Džekas kaire ranka tvirtai apglėbė 
draugą po pažastimi ir išvilko iš tamsos ant prieplaukos. 


Interliudija 


Sloutas šiame pasaulyje (V) 


“Kingslendo" motelis stovėjo tuščias beveik šešerius metus, ir čia 
dabar tvyrojo apipelijusių, pageltusių laikraščių kvapas. Tas kvapas iš 
pradžių sudrumstė Slouto ramybę. Jo močiutė iš mamos pusės mirė 
namuose, kai jis buvo mažas berniukas. Jai prireikė visų kertverių 
metų, ir kvapas, kai ji merdėjo, buvo toks pat. Jis nenorėjo tokio kva- 
po ir tokių prisiminimų savo didžiausio triumfo akimirką. 

Bet tai pagaliau nesvarbu. Kaip ir piktinantys praradimai, per 
anksti Pasirengimo stovykloje pasirodžius Džekui. Nusiminimą ir 
įniršį pakeitė neapsakomas nervingas susijaudinimas. Palenkęs galvą, 
trukčiojančiomis lūpomis. ir tviskančiomis akimis jis žingsniavo iš 
kampo į kampą kambaryje, kur taip dažnai apsistodavo su Ričardu 
anuo metu. Retsykiais jis sunerdavo rankas už nugaros, stukteldavo 
kumščiu į delną, patrindavo plikę. Bet daugiausia žingsniavo kaip ko- 
ledže, suspaudęs kietus mažus kumštukus, o nagai smigo į delnus. Jį 
tarpais imdavo ėsti rėmuo, tarpais skrandis pasidarydavo nepaprastai 
lengvas. 

Artėja atomazga. 

Ne, ne. Gera mintis, netikusi frazė. 

Viskas 1ma susiausti. 

Ričardas jau miręs. Mano sūnus miręs. Turėtų būti. Jam sunkiai 
pavyko išgyventi Prakeiktas Žemes, bet iš “Aginkorto" gyvas nebeiš- 
eis. Jis miręs. Neturėk dėl to tuščių iliuzijų. Džekas Sojeris jį nužudė, 
ir už tai gyvam išlupsiu akis. 

- Bet aš jį taip pat nužudžiau, - stabtelėjęs pakuždomis tarė Slou- 
tas. 

Staiga jis pagalvojo apie savo tėvą. 

Gordonas Sloutas buvo griežtas Ohajo liuteronų šventikas, Morga- 
nas visą vaikystę praleido bandydamas pabėgti nuo to šiurkštaus ir 
baisaus Žmogaus. Galiausiai jam pavyko išsigelbėti Jeilyje. Paskuti- 
niais metais koledže jis visą savo protą bei dvasią pašventė mintims 
apie Jeilį, ir svarbiausia to priežastis, įaugusi į smegenis, buvo tokia: 
tai vieta, kur jo šiurkštus prasčiokas tėvas niekada nedrįs įkelti kojos. 
Jeigu jo tėvas visgi pabandytų įžengti į Jeilio studentų miestelį, jam 
atsitiks kažkas tokio. Kas būtent, Sloutas nesigilino... kažkas panašaus 
kaip raganai, kai Dorotėja šliūkštelėjo ant jos kibirą vandens. Morga- 
no lūkesčiai pasitvirtino: jo tėvas niekad neįkėlė kojos į Jeilį. Nuo pir- 
mos dienos universitete Gordono Slouto galia sūnui ėmė silpti... jau 
vien dėl to pastangos nenuėjo perniek. 

Bet dabar, stovėdamas suspaustais kumščiais ir jausdamas, kaip 
nagai sminga į delnus, jis girdėjo tėvą sakant: Kas iš to žmogui, kad 
jis laimės visą pasaulį, jeigu dėl to turės prarasti savo sūnų? 

Tą akimirką drėgnas geltonas kvapas - tuščio motelio, močiutės, 
mirties kvapas - pripildė jo šnerves, dusino, ir Morganas Sloutas/ 
Morganas iš Oriso išsigando. 

Kas iš to Žmogui... 

Nes Gero ūkininkavimo knygoje sakoma, kad žmogus jokiais bū- 
dais negali aukoti savo atžalos, nes... 

Kas 1š to Žmogui... 

Tas žmogus bus prakeiktas, prakeiktas, prakeiktas. 

... kad jis laimės visą pasaulį, jeigu. dėl to turės prarasti savo 
sūnų? 

Dvokiantis tinkas. Sausas pelių spirų, virstančių dulkėmis tam- 
siuose plyšiuose po sienomis, kvapas. Pamišėliai. Pamišėliai gatvėse. 

Kas žmogui iš to? 

Miręs. Vienas sūnus mirė aname, kitas - šitame pasaulyje. 

Kas žmogui iš to? 

Tavo sūnus negyvas, Morganai. Turėtų būti. Mirė vandenyje ar po 
prieplauka ir plūduriuoja tenai, arba mirė - jokios abejonės! - viršuje. 
Negalėjo to pakelti. Negalėjo. 

Kas žmogui iš to? 

Netikėtai atėjo atsakymas. 

- Žmogui iš to visas pasaulis! - pripelijusiame kambaryje suriko 
Morganas. Jis ėmė kvatoti ir vėl žingsniuoti po kambarį. - Žmogui iš 
to visas pasaulis, ir, dievaži, pasaulio užtenka! 

Jis Žžingsniavo vis greičiau ir greičiau, o iš sugniaužtų jo kumščių 
ėmė varvėti kraujas. 


Po dešimties minučių prie durų sustojo automobilis. Morganas pri- 
ėjo prie lango ir pamatė iš “Kadilako" išlekiantį Sanlaitą Gardnerį. 

Po akimirksnio jis jau baladojo į duris abiem kumščiais lyg įnir- 
šęs trimetis vaikas. Morganas matė, kad tas žmogus galutinai pamišo, 
ir svarstė, gerai tai ar blogai. 

- Morganai! - kriokė Gardneris. - Įleisk mane, valdove! Naujie- 
nos! Turiu naujienų! 

Mačiau visas tavo naujienas pro žiūronus. Pabelsk dar mažumė- 
lę, Gardneri, kol aš rasiu atsakymą. Gerai, kad tu išsikraustei iš pro- 
to, ar blogai? , 

Gerai, nutarė Morganas. Indianoje Gardneris išsigando lemiamu 
momentu ir išlėkė nepasirūpinęs Džeku kartą ir visam laikui. Bet lau- 
kinė Gardnerio širdgėla vėl leido juo pasitikėti. Jeigu Morganui rei- 
kės kamikadzės, Sanlaitas Gardneris pirmasis sės į lėktuvą. 

- Atidaryk, valdove! Naujienos! Naujienos! Na... 

Morganas atidarė duris. Nors pats netvėrė iš džiaugsmo, Gardne- 
ris išvydo šiurpiai rimtą veidą. 

- Ramiau, - tarė jiš, - ramiau, Gardai. Sprogs arterija. 

- Jie nuplaukė į Juodąjį viešbutį... pakrante... šaudėm, kai buvo ant 
kranto... prakeikti avigalviai nepataikė... vandenyje, pamaniau... nu- 
tversim juos vandenyje... bet pakilo vandens pabaisos... buvau į juos 
nusitaikęs... buvau nutaikęs į blogą blogą BERNIUKĄ... o tada... tie 
padarai... jie... jie... 

- Nusiramink, - nutildė Morganas. Jis uždarė duris ir iš vidinės 
kišenės ištraukė gertuvę. Gardneris paėmęs atsuko kamštelį 17 nugėrė 
du didelius gurkšnius. Morganas laukė. Jo veidas buvo malonus, 
ramus, bet vidury kaktos pulsavo vena, o rankos be paliovos gniau- 
Žės1. | 

Pasiekė viešbutį, taip. Morganas matė tą juokingą plaustą su arklio 
galva ir styrančia gumine uodega. 

- O mano sūnus, - paklausė jis Gardneno, - ką sako tavo Žmonės: 
ar jis buvo gyvas, kai Džekas užkėlė jį ant plausto? 

Gardneris papurtė galvą, bet žvilgsnis reiškė patvirtinimą: 

- Niekas tiksliai nežino, valdove. Keli sako, kad matė jį judant. Ki- 
ti - kad ne. 

Nesvarbu. Jeigu dar buvo gyvas tada, dabar jau miręs. Vieną kar- 
tą įkvėps to viešbučio oro, ir jo plaučiai sprogs. 

Gardnerio žandai buvo viskio spalvos, o akys ašarojo. Jis gertuvės 
negrąžino, tiesiog stovėjo laikydamas ją rankoje. Sloutas nepyko. Jam 
nesinorėjo nei viskio, nei kokaino. Jis buvo tos nuotaikos, kurią šeš- 
tojo dešimtmečio suskretėliai vadino “natūraliu kaifu"'. 

- Pradėk iš naujo, - ištarė jis, - tik kalbėk aiškiai. 

Vienintelis naujas dalykas, kurį Morganas išpešė iš Gardnerio pa- 
sakojimo, buvo tai, kad paplūdimyje yra ir senis negras. Galėjo pats 
susiprasti. Bet vis tiek išklausė viską. Gardnerio balsas jį ramino, 
pyktis drąsino. 

Kol Gardneris kalbėjo, Morganas paskutinį kartą pasvėrė savo ga- 
limybes, su nesmarkiu dilgtelėjimu atmetęs sūnaus klausimą. 

Kas žmogui iš to? Žmogus laimi pasaulį, o pasaulio visai pakan- 
ka... ar, šiuo atveju, pasaulių. Pradžioj dviejų, o kiti vėliau. Galiu val- 
dyti juos visus, jei panorėsiu... galiu tapti Visatos Dievu. 

Talismanas. Talismanas yra... 

Raktas? 

Ne, o ne. 

Ne raktas, o durys, užrakintos durys tarp jo ir jo likimo. Jis nori ne 
atidaryti tas duris, o sunaikinti jas, sunaikinti visiškai, amžiams, kad 
daugiau nebūtų galima uždaryti, ką jau kalbėti apie užrakinimą. 

Kai Talismanas bus sudaužytas, visi tie pasauliai taps jo pasau- 
liais. | 

- Gardai! - pasakė Morganas ir ėmė energingai žingsniuoti po 
kambarį. 

Gardneris pakėlė į jį akis suklusęs. 

- Kas žmogui iš to? - guviai pasiteiravo Sloutas. 

- Valdove? Aš nesupra... 

Morganas sustojo priešais Gardnerį Žaižaruojančiomis akimis. Jo 
veidas suraibuliavo, virto Morgano iš Oriso veidu. Vėl pasidarė 
Slouto. 

- Iš to žmogus laimi pasaulį, - pats atsakė Morganas ir uždėjo 
rankas Osmondui ant pečių. Kai po sekundės nuėmė, Osmondas vėl 
virto Gardneriu. - Žmogus laimi pasaulį, o pasaulio yra gana. 

- Mano valdove, tu nesupranti, - ištarė Gardneris, žiūrėdamas kaip 
į išprotėjusį. - Man atrodo, kad jie pakliuvo vidun. Ten, kur yra JIS. 
Mes stengėmės nušauti, bet tos pabaisos... gelmių gyviai... iškilo ir 
užstojo juos, kaip pasakyta Gero ūkininkavimo knygoje ... o jeigu jie 

tenai... - Gardnerio balsas kilo. Osmondo akys vartėsi apimtos bega- 
linės neapykantos ir nusivylimo. 

- Aš suprantu, - nuramino Morganas. Jo balsas ir veidas vėl pasi- 
darė ramus, bet kumščiai nenurimo, o ant apipelijusio kilimo kapsėjo 
kraujas. - Taaa-eiiip, tikr-kra-krai. Jie nuėjo į viešbutį, o mano sūnus 
iš ten niekad neišeis. Tu netekai savojo, Gardai, o aš dabar praradau 
savo. 

- Sojeris! - kranktelėjo Gardneris. - Džekas Sojeris! Džeisonas! 
Tas... 

Sanlaitas prapliupo keiktis ir trankėsi žaibais beveik penkias minu- 
tes. Keikė Džeką abiem kalbom, balsas tryško neapykanta ir beprotiš- 
ku pykčiu. Morganas stovėjo ir leido jam išsilieti. 

Kai uždusęs Gardneris nutilo ir gurkštelėjo iš gertuvės, Morganas 
tarė: 

- Teisingai! Dvigubai! O dabar klausykis, Gardai... klausaisi? 

- Taip, mano valdove. 

Gardnerio/Osmondo akys prašviesėjo nuo dėmesio. 

- Mano sūnus niekad neišeis iš Juodojo viešbučio, nemanau, kad 
ir Sojeris galėtų. Visai įmanoma, kad jis ne tiek Džeisonas, kad galė- 
tų susitvarkyti su tuo, kas ten yra. JIS veikiausiai Džeką nužudys, 1š- 
ves iš proto arba nušiųs už šimto pasaulių. Bet vaikis gali išeiti, Gar- 
dai. Taip, gali. 

- Jis yra blogiausias, blogiausias kalės vaikas, koks kada nors at- 
sirado šiame pasaulyje, - sumurmėjo Gardneris. Jo ranka susigniaužė 
ant gertuvės... spaudė... spaudė... ir pliene ėmė ryškėti pirštų įspaudai. 

- Sakai, senis nigeris yra pliaže? 

- Taip. 

- Parkeris, - tarė Morganas, tuo pat metu Osmondas tarė: 

- Parkusas. 

- Negyvas? - be didelio susidomėjimo pasiteiravo Morganas. 

- Nežinau. Veikiausiai. Ar pasiųsti žmones j07 

- Ne! - atšovė Morganas. - Ne, bet mes eisime prie jo, tiesa, Gar- 
dai? 

- Mes? 

Sloutas pradėjo šypsotis. 

- Taip. Tu... aš... mes visi. Nes jei Džekui pavyks išeiti iš viešbu- 
čio, jis eis pas negrą pirmiausia. Juk nepaliks savo seno juodo bi- 
čiulio? 

Gardnerio veide irgi pasirodė šypsena. 

- Ne, - pritarė jis, - nepaliks. 

Tik dabar Morganas pajuto maudimą rankose. Jis atgniaužė kumš- 
čius ir susimąstęs pažiūrėjo į kraujuojančius, nagų paliktus pusmėnu- 
lius. Šypsena neišblėso. Tiesą sakant, ji dar paplatėjo. 

Gardneris ramiai stebėjo jį. Morganą apėmė neapsakomas galios 
pojūtis. Jis pakėlė kruviną ranką prie kaklo ir suspaudė raktelį, kuris 
laidė žaibus. 

- Žmogus iš to laimi pasaulį, - burbtelėjo jis. - Ar ištarsit “aleliu- 
ja"? 

Jo lūpos išsišiepė dar plačiau. Sloutas šiepėsi kaip senas vilkas, 
kuris nepaisant amžiaus yra gudrus, gajus ir galingas. 

- Keliaukim, Gardai, - paragino. - Eikime į paplūdimį. 


Juodasis viešbutis 


L 

Ričardas Sloutas nebuvo miręs, bet Džekas pakėlė jį be sąmonės. 

Kas dabar tavo banda? - paklausė Vulfas jo galvoje. - Būk atsar- 
gus, Džeki! Būk... 

EIK PAS MANE! ATEIK TUOJAU PAT! galingu begarsiu balsu 
dainavo Talismanas. ATEIK, ATSIVESK SAVO BANDĄ, IR VIS- 
KAS BUS GERAI, BUS GERAI, VISKAS PASITAISYS... 

- ... r viskas pasitaisys, - sukrankė Džekas. 

Jis žengė į priekį ir vos nenugarmėjo į liuką - kaip vaikas, pa- 
smerktas neįprastam pakorimui dviese. Pakabintas su draugu, - top- 
telėjo juokinga mintis Džekui. Ausyse suūžė, ėmė pykinti, ir vaikas 
vos susilaikė nevėmęs į pilką vandenį, plaunantį polius. Bet po kurio 
laiko jis susitvardė ir koja užtrenkė liuko dangtį. Liko vienintelis gar- 
sas: kanibalistinių žalvarinių pavidalų vėtrungės nepailsdamos švilpė 
danguje. 

Džekas pasisuko į “Aginkortą". 

Apsižiūrėjo stovis ant erdvios prieplaukos, panašios į pakeltą ve- 
randą. Kadaise rinktinė antro ir trečio dešimtmečio publika sėdėjo čia 
skėčių pavėsyje, siurbčiodama kokteilius, skaitydama paskutinį Edga- 

ro Voleso* ar Elerės Kvin** romaną, o gal žiūrėdama į tolumoje 
šmėkšančią Los Kaverneso salą - melsvą banginio nugarą, snaudžian- 
čią horizonte. Vyrai baltais kostiumais, moterys - pastelinių spalvų 
suknutėmis. 

Kadaise. 

Dabar lentos buvo sutrešusios, persisukusios ir suskilusios. Džekas 
nežinojo, kaip denis buvo nudažytas anksčiau, bet dabar jis virto juo- 
du kaip ir visas viešbutis; tokios spalvos piktybinius auglius berniu- 
kas įsivaizdavo mamos plaučiuose. 

Už dvidešimties pėdų buvo tos “stiklinės durys", kurias minėjo 
Spidis, svečiai anuo metu pro jas vaikščiojo pirmyn ir atgal. Stiklai 
buvo užtepti baltais muilo šuorais, tad atrodė it neregės akys. 

Ant vieno buvo užrašyta: 


TAI PASKUTINĖ GALIMYBĖ GRĮŽTI NAMO 


Bangų plakimasis. Ant smailų stogų sukasi vėtrungės. Trenkia sū- 
riu vandeniu ir seniai išlaistytais gėrimais, gėrimais, išpiltais gražių 
žmonių, kurie dabar buvo susiraukšlėję arba jau mirę. Pats viešbutis 
dvokė. Berniukas pažvelgė į uždažytą langą ir visai nenustebo pama- 
tęs, kad užrašas pasikeitė. 


JI JAU NEGYVA, DŽEKAI, KAM STENGTIS? 


(kas dabar yra banda?) 

- Tu, Riči, - atsakė Džekas, - bet ne tu vienas. 

Ričardas protestuodamas sušnirpė draugo rankose. 

- Atsipeikėk, - paprašė Džekas ir ėmė eiti. - Dar mylia. Atiduoti ar 
paimti. 


Užtepti muilu langai iš tiesų ėmė augti, kai Džekas prisiartino prie 
viešbučio. Atrodė, kad pastatas seka aklomis, bet nustebusiomis aki- 
mis. 


* E.Volesas (1875-1932) - populiarus romanistas, dramaturgas ir žurnalis- 

tas, detektyvinių apsakymų, kurie gavo “trilerio" pavadinimą, autorius. 

** Elerė Kvin - JAV detektyvų autorių F.Danėjaus ir M.B. Li, parašiusių 
bemaž šimtą knygų, pseudonimas. 

Negi tu išties manai, berniuk, kad gali įžengti čia ir tiki kada nors 
išeiti? Negi manai, kad tavyje tiek daug Džeisono? 

Raudonos ugnelės, kurias jis matė ore, plyksėjo ir sukiojosi už 
stiklo. Vieną akimirką jos įgavo formą. Džekas išpūtęs akis žiūrėjo, 
kaip jos virsta mažyčiais ugnies velniukais. Jie nulėkė prie žalvarinių 
durų rankenų ir susigėrė ten. Žalvaris ėmė spingsoti dulsvai kaip ge- 
ležis kalvio krosnyje. 

Pirmyn, berniuk. Paliesk kurią nors. Pamėgink. 

Kartą, būdamas šešerių, Džekas uždėjo pirštą ant šaltos elektrinės 
plytelės ir įjungė. Jam tiesiog buvo smalsu, per kiek laiko ji įkais. Po 
sekundės jis atitraukė nudegintą pirštą riktelėjęs iš skausmo. Atlėkė 
tėvas, apžiūrėjo, o tada paklausė, nuo kada jam užėjo noras susidegin- 
ti gyvam. 

Džekas stovėjo su draugu ant rankų ir Žiūrėjo į Žioruojančias ran- 
kenas. 

Nagi, berniuk. Pameni, kaip įkaito plytelė? Manei, kad lengvai 
spėsi atitraukti pirštą; cha, sakei, tas daikčiukas ima rausti tik po mi- 
nutės, bet apsideginai iš karto, tiesa? O kaip tau patiks šitai, Džekai? 

Ant prancūziškų langų rankenų nusirangė dar kelios raudonos ža- 
rijos. Metalas pasidarė rausvas, su baltais pakraščiais, dar kiek - ims 
lydytis 1r varvėti. Jeigu jis palies rankeną, ji sulįs į jo ranką, anglimis 
paversdama raumenis ir užvirindama kraują. Skausmas bus toks, ko- 
kio jis niekad nebuvo patyręs. 

Džekas valandėlę pastoviniavo laikydamas draugą ir vildamasis, 
kad išgirs Talismaną ar kad prasimuš džeisoniškoji jo pusė. Bet gal- 
voje pasigirdo mamos balsas: 

Negi tave visą laiką kažkas turi stumti, Džeki? Pirmyn, vyruti... tu 
pats šitai sumanei, todėl tikrai panorėjęs gali keliauti toliau. Ar tas ki- 
tas vaikinas visuomet turi už tave viską padaryti? 

- Gerai, mama, - tarė Džekas. Jis šyptelėjo, nors balsas truputį dre- 
bėjo iš baimės. - Čia tau. Bet tikiuosi, kad kas nors nepamiršo įdėti te- 
palo nuo nudegimų. 

Jis ištiesė ranką ir suspaudė vieną raudoną nuo karščio rankeną. 

Bet karšta ji nebuvo. Viskas - iliuzija. Metalas buvo šiltas, ne dau- 
giau. Kai Džekas nulenkė ją žemyn, rausvas tviskesys išnyko, o kai 
jis atidarė stiklines duris, vėl išgirdo Talismaną, ir visas jo kūnas pa- 
šiurpo. 

GERAI PADARYTA! DŽEISONAI! PAS MANE! ATEIK PAS 
MANE! 

Ričardu nešinas berniukas įžengė į Juodojo viešbučio valgomąjį. 

Keliant koją per slenkstį, kažkokia negyva jėga - lavono ranka - 
pabandė jį išstumti. Džekas pasipriešino, ir po sekundės dviejų tas 
jausmas išnyko. 

Kambaryje nebuvo labai tamsu, bet muilu užtepti langai skleidė 
baltą šviesą, kuri Džekui nepatiko. Jis jautėsi lyg rūke, aklas. Čia tvy- 
rojo puvimo kvapai, tinkas lėtai virto pigiu muilu - taip dvokia tušti 
metai ir gaiži tamsa. Bet buvo čia ir kai kas daugiau, Džekas žinojo 
1r bijojo to. 

Nes šita vieta nebuvo tuščia. 

Ko būtent jis gali tikėtis, Džekas nežinojo, aišku buvo viena: Slou- 
tas nedrįso čia įžengti, vargu ar kas kitas čia buvo. Oras atrodė sun- 
kus, nemalonus plaučiams, lyg būtų persisunkęs lėtais nuodais. Ber- 
niukas jautė aukštus, visus koridorius ir slaptus kambarius, slegian- 
čius jį nelyginant milžiniška kripta. Čia klajojo beprotystė, mirtis bei 
murmantis iracionalumas. Džekas nebūtų to išreiškęs žodžiais, bet vis 
tiek jautė tai... žinojo, kas tai yra. Kaip žinojo, kad visi kosmoso ta- 
lismanai neapsaugos jo nuo to. Jis įsijungė į keistą šokimo ritualą, ku- 
rio baigtis nebuvo nulemta. 

Jis buvo vienas pats. 

Kažkas pakuteno sprandą. Džekas brūkštelėjo ranka ir metėsi į šo- 
ną. Ričardas dusliai sudejavo. 

Ant siūlo kabojo didelis juodas voras. Džekas pakėlė galvą ir iš- 
vydo jo tinklą ant palubėje įrengto ventiliatoriaus, suraizgytą tarp 
kietmedžio menčių. Voras buvo išpurtęs, berniukas pastebėjo jo akis. 
Negalėjo prisiminti kada nors anksčiau matęs voro akis. Jis ėmė 
slinkti prie stalų. Voras sukosi ant gijos ir sekė. 

- Šušmirdęš fagiš! - staiga sucypė jis. 

Džekas suklykė ir prisispaudė prie savęs Ričardą. Jo riksmas nu- 
aidėjo aukštame kambaryje. Kažkur šešėliuose žvangtelėjo metalas ir 
pasigirdo juokas. 

- Šušmirdęš fagiš, šušmirdęš FAGIŠ! - vėl sucypsėjo voras ir stai- 
ga nukurnėjo siūlu į savo tinklą. 

Dungsinčia širdimi Džekas nuėjo per valgomąjį ir paguldė Ričar- 
dą ant vieno stalo. Berniukas vos girdimai sudejavo. Džekas per jo 
drabužius jautė iššokusius gumbus. 

- Turiu palikti tave, bičiuli, - tarė Džekas. 

Iš šešėliuotos palubės pasigirdo balsas: 

- ... pasirūpinsiu... gerai... gerai pasirūpinsiu juo, tu šušmirdęš... 
šušmirdęs fagie... - i1r niūrus kikenimas. 

Po stalu, ant kurio Džekas paguldė draugą, riogsojo krūva staltie- 
sių. Viršutinės buvo apaugusios pelėsiais, bet viduryje Džekas rado 
visai neblogą ir ja iki kaklo apklojo Ričardą. Paskui pasisuko eiti. 

Voras plonai šnibždėjo nuo ventiliatoriaus, iš tamsos, kuri trenkė 
pūvančiomis musėmis ir šilku apvytomis širšėmis. 

- Pasirūpinsiu juo, tu šušmirdęš fagie... 
šaltas akutes, bet ne daugiau. Prieš akis iškilo skaudus paveikslas: vo- 
ras, ropojantis Ričardo veidu, lendantis pro suglebusias jo lūpas be 
paliovos cypsėdamas: “šušmirdęš fagiš, šušmirdęš fagiš, šušmirdęš 
fagiš...?' 

Džekas pagalvojo, ar neužtraukus staltiesės ir ant draugo galvos, 
bet pajuto, jog negali prisiversti padaryti Ričardą panašų į numirėlį, - 
tai jau kone giltinės kvietimas. 

Jis grįžo prie Ričardo ir neryžtingai sustojo Žinodamas, kad tas ne- 
ryžtingumas baisiai linksmina čia tūnančias jėgas: kad tik kuo toliau 
nuo Talismano. 

Berniukas įkišo ranką į kišenę ir ištraukė didelį tamsiai žalią mar- 
muro rutuliuką. Stebuklingą veidrodėlį aname pasaulyje. Nebuvo 
priežasties manyti, kad jame glūdi nuo piktų jėgų sauganti galia, bet 
jis buvo iš Teritorijų... o pamirštant Prakeiktas Žemes, Teritorijos bu- 
vo 1š prigimties geros. Įgimtas gėris, sumojo Džekas, turi nugalėti 
blogį. 

Jis suspaudė rutuliuką Ričardo delne. Draugas sugniaužė jį, o kai 
Džekas atitraukė ranką, pamažu truputį ištiesė. 

Kažkur viršuje gašliai sukikeno voras. 

Džekas pasilenkė prie draugo ir nepaisydamas ligos kvapo - taip 
primenančio šitos vietos kvapą - sumurmėjo: “Laikyk jį rankoje, Ri- 
či. Stipriai laikyk, biče.?' 

- Ne... biču, - burbtelėjo Ričardas, bet silpnais pirštais sugniaužė 
rutuliuką. 

- Ačiū, mielasis, - tarė Džekas. Švelniai pabučiavęs į jo skruostą, 
jis pasuko į uždarytas dvivėres duris tolimajame kambario gale. Čia 
kaip “Alhambroje"', - pasakė jis sau. - Valgomasis išeina į sodą tenai, 
čia valgomasis išeina į vandenį. Abiejuose dvivėrės durys veda į kitą 
viešbučių dalį. 

Einant per valgomąjį, Džeką vėl ėmė stumti ta negyva jėga, - tarsi 
viešbutis norėjo jo atsikratyti, išguiti laukan. 

Pamiršk tai, - pagalvojo Džekas ir s19 toliau. 

Jėga akimirksniu nusilpo. 

Yra kitų būdų, - sakuždėjo dvivėrės durys, kai berniukas priėjo ar- 
čiau. Vėl žvangtelėjo metalas. 

Tu nerimauji dėl Slouto, - šnarėjo durys, ir ne vien jos: Džekas 
girdėjo viso viešbučio balsą. - Nerimauji dėl Slouto ir blogųjų vulfų, 
taip pat padarų, kurie panašūs į ožius, krepšinio trenerių, kurie visai 
ne treneriai, tau kelia nerimą šautuvai, plastikiniai sprogmenys ir 
magiški rakteliai. Bet pamiršk tai, mažyli. Palyginus su mumis, jie yra 
niekis. Morganas Sloutas yra tik menka skruzdėlytė. Jam liko tik dvi- 
dešimt metų gyventi, o tai mažiau nei tarpas tarp mūsų atodūsių. Juo- 
dajame viešbutyje mes vieninteliai rūpinamės Talismanu, ryšiu tarp 
visų galimų pasaulių. Tu įsiveržei kaip vagis paimti tai, kas priklau- 
so mums, todėl sakome: yra kitokių būdų atsiskaityti su tokiais šuš- 
mirdušiais fagimiš kaip tu. Jeigu užsispirsi, sužinosi, kokie jie, patir- 
si savo kailiu. 

Džekas atidarė vieną durų pusę, po to kitą. Lankstai nemaloniai 
sucypė, pirmą sykį po daugelio metų išjudinti iš vietos. 

Už durų prasidėjo tamsus koridorius. Veda į vestibiulį, - pagalvo- 
jo Džekas. 

Tenai jis ras didžiąją pokylių salę. O joje - daiktą, kurio atėjo. 

Džekas grįžtelėjo atgal, įsitikino, kad Ričardas nepajudėjo, ir žen- 
gė į koridorių, uždarydamas paskui save duris. Ėjo lėtai, suplyšę ir 
purvini sportbačiai šiureno pūvančiu kilimu. Tolėliau berniukas išvy- 
do antras, paukščiais išpieštas, duris. 

Arčiau buvo susitikimų kambariai: Auksinis valstybinis kabinetas, 
priešais jį - Keturiasdešimt devynių kambarys. Penki Žingsniai iki du- 
rų su paukščiais buvo Mendočino kabinetas (duryse išrėžta: TAVO 
MOTINA MIRĖ KLYKDAMA!). Koridoriaus gale, - o jis buvo ne- 
apsakomai toli! - sklido dulksva šviesa. Vestibiulis. 

Barkšt. 2 

Džekas staigiai apsisuko ir pastebėjo kažką šmėkštelint už smailė- 
jančių šitos akmeninės koridoriaus gerklės. 

(akmeninės?) (smailėjančios durys?) 

Džekas neramiai sumirksėjo. Koridorius buvo iškaltas tamsiu rau- 
donmedžiu, kuris nuo drėgmės pradėjo pūti. Jokio akmens. O durys į 
kabinetus buvo normalios, visai ne smailėjančios. Bet vieną akimirką 
jam pasirodė arkinės angos kaip kokioj katedroj. Jos buvo užveriamos 
nuleidžiamais vartais. Vartais, kurių apačioje styrojo godūs smaiga- 
liai. Nuleistų vartų smaigai dailiai sulįsdavo į angeles grindyse. 

Ne akmeninės arkos, Džeki. Pats pažiūrėk. Paprastos durys. Ma- 
tei tokius vartus Taueryje Londone, kai prieš trejus metus buvai su 
mama ir dėde Tomiu. Tiesiog gąsdiniesi, tik tiek... 

Bet jausmas pilve neleido klysti. 

Jie buvo čia, tikrai. Buvau persikėlęs... vieną sekundę atsidūriau 
Teritorijose. 

Barkšt. 

Džekas pasisuko į kitą pusę, kaktą ir skruostus išmušė prakaitas, 
ant sprando ėmė šiauštis plaukeliai. 

Ir vėl: kažkas metalinis plykstelėjo vieno iš tų kambarių šešėliuo- 
se. Džekas pamatė didžiulius, juodus lyg nuodėmė akmenis, ant ku- 
rių grubaus paviršiaus žėlė žalios kerpės. Yrančio statybinio skiedinio 
plyšiuose nardė minkšti balti kirminai. Kas penkiolika dvidešimt pė- 
dų stovėjo tušti žibintai. Deglai, kurie buvo įstatomi į tuos žibintus, 
seniai sudegė. 

Barkšt. 

Šįkart jis net nesumirksėjo. Pasaulis sumirguliavo priešais jo akis 
lyg per vandenį. Akmens luitus pakeitė pajuodusios raudonmedžio 
lentos. Durys vėl buvo durys, o ne nuleidžiami vartai. Du pasauliai, 
kuriuos skyrė plona kaip moteriška šilkinė kojinė membrana, dabar 
ėmė užeiti vienas ant kito. 

Berniukas pajuto, kad ir džeisoniškoji jo pusė ima iš dalies su juo 
sutapti - atsirado kažkoks trečias, abiejų lydinys. 

Nežinau, koks tai derinys, bet tikiuosi, kad bus stiprus, nes už šitų 
durų... už visų durų yra kažkas. 

Džekas ėmė slinkti šonu vestibiulio link. 

Barkšt. 

Šįsyk pasaulis nepasikeitė; durys ir liko durimis, niekas nesuju- 
dėjo. 

Tiesiai už jų. Tiesiai už jų... 

Dabar jis jau išgirdo kažką už nudažytų dvivėrių durų. Piešinio, 
kuris vaizdavo pelkę, viršuje, danguje buvo užrašyta: “Gervių baras". 

Atrodė, tarsi už jų į darbą būtų paleista didelė surūdijusi mašina. Dže- 
kas pasuko prie 

(Džeisonas pasuko prie) 

prie tų atsiveriančių durų 

(prie kylančių vartų) 

kišdamas ranką į 

(prie švarkelio diržo kabantį) 

džinsų 

(maišelį) 

kišenę 1r sugniauždamas gitaros plektrą, kurį taip seniai jam davė 
Spidis. 

(ir suspausdamas ryklio dantį) 

Jis laukė, kas pasirodys iš “Gervių baro“, o viešbučio sienos tyliai 
sukuždėjo: Mokame susitvarkyti su tokiais šušmirdušiaiš fagimiš kaip 
tu. Reikėjo bėgti, kol dar buvo laikas... 

... nes dabar, mažas berniuk, tavo laikas išseko. 


Barkšt... DUN! 
Barkšt... DUN! 
Barkšt... DUN! 


Žingsniai buvo garsūs, nerangūs, metaliniai. Juose galėjai justi 
kažką negailestinga, nežmogiška, o tai gąsdino Džeką labiau už kokį 
kitą Žmogaus sukeltą garsą. 

Tai artėjo žvangėdamas lėtu idiotišku ritmu: 

Barkšt... DUN! 

Barkšt... DUN! 

Ilga pauzė. Džekas laukė prisispaudęs prie sienos per kelias pėdas 
nuo išpaišytų durų, o jo nervai buvo taip įtempti, kad, rodos, zvimbė. 
Džekas jau ėmė viltis, kad tas žvangantis padaras įsmuko pro kokį 
nors tarpdimensinį liuką ir grįžo į pasaulį, iš kurio atėjo. Pajuto, kad 
nuo stovėjimo įsitempus ir nejudant ima skaudėti nugara. Jis susigūžė. 

Pasigirdo garsus triokštelėjimas, ir pro apsilaupiusį melsvą dangų 
ant baro durų išlindo4nilžiniškas šarvuotas kumštis su styrančiais ant 
krumplių dvicoliais spygliais. Džekas gaudydamas kvapą prisiplojo 
prie sienos. 

Ir bejėgiškai persikėlė į Teritorijas. 

Kitoje vartų pusėje stovėjo juodais surūdijusiais šarvais vilkinti fi- 
gūra. Cilindriškas jos šalmas turėjo tik vieną horizontalią, ne daugiau 
kaip colio pločio ertmę akims. Ant šalmo styrojo netvarkinga raudo- 
na plunksna, po ją nardė vabalai. Tokie patys, pamatė Džeisonas, ko- 
kie pradėjo lįsti iš Alberto Burbulo kambario sienų, o vėliau ir visoje 
Taierio mokykloje. Šalmas baigėsi spyglių, kurie dengė aprūdijusio 
riterio šarvus it moteriška šerpė, šukuosena. Rankas saugojo storo 
metalo plokštelės. Šarvai čia per alkūnes buvo sujungti lankstais. Jie 
buvo surūdiję, ir riteriui judant-cypavo nelyginant įkyrūs vaikai. 

Šarvuoti kumščiai be proto buvo prikaišyti spyglių. 

Džeisonas stovėjo prie akmeninės sienos, neįstengdamas atitrauk- 
ti akių. Jo gerklė perdžiūvo kaip karščiuojant, o akių obuoliai tvink- 
čiojo kartu su širdies dūžiais. 

Dešinėje riterio rankoje buvo /e martel de fer - kuoka su aprūdiju- 
sia, nukalta, trisdešimties svarų galvute, nebylia kaip žmogžudystė. 

Vartai, atsimink, kad tarp jo ir tavęs yra vartai... 

Bet, nors arti nebuvo nė gyvos dvasios, skriemulys ėmė suktis, ge- 
ležinė grandinė, kurios kiekviena grandis buvo sulig Džeko plaštaka, 
pradėjo vyniotis ant būgno, o vartai - kilti. 

Riteris ištraukė šarvuotą kumštį iš durų, palikęs žiojėti skylę, kuri 
iškart pakeitė paveikslą: iš pastorališkai romantiško į siurrealistinį. 
Atrodė, kad kažkoks apokaliptinis medžiotojas, nusivylęs diena, pra- 
leista pelkėse, įtūžęs paleido į dangų salvę. Tada į duris driokstelėjo 
kuoka, išdauždama skeveldrą su pora gervių, pakėlusių sparnus skry- 
džiui. Džekas prisidengė veidą ranka nuo skeveldrų. Martel de fer bu- 
vo ištraukta. Stojo pauzė, ir Džekas spėjo pagalvoti, ar nereikėtų kuo 
greičiau sprukti. Duris vėl prakirto spygliuotas kumštis, pasisukiojo, 
platindamas skylę, dingo. Po sekundės kuoka pataikė į meldynus ir 1š- 
laužė didelį gabalą dešinių durų, kuris nukrito ant kilimo. 

“Gervių baro“ prieblandoje Džekas įžiūrėjo šarvuotą figūrą. Šar- 
vai buvo ne tokie, su kokiais riteris stovėjo priešais Džeisoną juodoje 
pilyje. Ano šalmas buvo cilindro formos, su raudona plunksna. Šito - 
priminė nublizgintą plieninę paukščio galvą. Iš abiejų pusių virš ausų 

rietėsi ragai. Džekas pamatė metalo skydu pridengtą krūtinę, plokšte- 
lių kiltą ir grandininius marškinius po apačia. Kuoka buvo vienoda 
abiejuose pasauliuose, abiejuose pasauliuose riteriai-dvyniai numetė 
ją vienu metu lyg sakydami: kam ta kuoka prieš tokį nusususį prieši- 
ninką? 

Bėk! Džekai, bėk! 

Taip, - sukuždėjo viešbutis. - Bėk! Būtent taip turi pasielgti šuš- 
mirdęš fagiš! Bėk! BĖK! 

Bet jis nebėgs. Mirs, bet nebėgs, nes tas drovus tylus balsas neme- 
luoja. Bėgimas - būtent tai, ką ir daro šušmirdę fagyš. 

Bet aš ne vagis, - niūriai pagalvojo Džekas. - Tas griozdas gali 
mane nužudyti, bet aš nebėgsiu. Nes aš nesu vagis. 

"- Aš nebėgsiu! - suriko Džekas į tuščią, tviskantį, paukštišką sna- 
pą. - Aš ne vagis! Girdi mane? Atėjau to, kas man priklauso, AŠ NE 
VAGIS! 

Iš kvėpavimo angų šalmo apačioje išsiveržė kriokimas. Riteris pa- 
kėlė dygliuotus kumščius ir trenkė vieną į kairę, kitą - į dešinę durų 
pusę. Pastorališko pelkės vaizdelio neliko. Pykštelėjo vyriai... 1r du- 
rys išvirto; Džekas pastebėjo, kaip paskutinė piešta gervė lekia tarsi 
Volto Disnėjaus animacinio filmo veikėjas paklaikusiomis akimis. 

Šarvai artėjo prie jo it robotas žudikas, kojos kilo ir su griausmu 
leidosi ant žemės. Riteris buvo daugiau nei septynių pėdų ūgio, einant 
pro duris styrantys ragai išdrėskė ant staktos nupieštų kemsynų kraš- 
tą. Jie panėšėjo į didelius klaustukus. 

Bėk! - spygavo balsas jo galvoje. S 

Bėk, fagie, - pritarė viešbutis. 

Ne, - atrėžė Džekas. Jis žiūrėjo į artėjantį riterį ir tvirtai laikė su- 
spaudęs gitaros kauliuką. Šarvuotos rankos pakilo prie šalmo antvei- 
džio. Pakėlė jį. Džekas aiktelėjo. 

Šalmas buvo tuščias. 

Paskui tos rankos ėmė tiestis į jį. 


Spygliais apkaišyti pirštai pakilo ir suėmė už cilindrinio šalmo. 
Lėtai pakėlė ir atidengė pamėlusį iškankintą vyro, kuris atrodė ma- 
žiausiai trijų šimtų metų amžiaus, veidą. To senio kaukolė šone buvo 
įlenkta, kaulo skeveldros it sudužusio kiaušinio lukštas kyšojo pro 

odą, o žaizda buvo padengta kažkokia juoda mase, kuri Džeisonui pa- 
sirodė panaši į suirusias smegenis. Žmogysta nekvėpavo, bet krauju 
pasruvusios akys, įsmeigtos į Džeisoną, tviskėjo pragarišku goduliu. 
šita pamėklė suplėšys jį į skutus. 

Riteris žvangėjo į priekį... bet tai buvo ne vienintelis garsas. 

Jis dirstelėjo į kairę, didžiąją 

pilies 

(viešbučio) 

menę 

(vestibiulį) 

ir pamatė antrą riterį su plokščiu dubens formos šalmu, kuris dar 
vadinamas “didžiuoju". Už jo stovėjo trečias... ketvirtas. Jie lėtai trau- 
kė koridoriumi, senus šarvus lankstė kažkokie juose prisiglaudę vam- 
pyrai. 

Tą akimirką vaiko pečius suspaudė rankos. Pirštinių dygliai sulin- 
do į Džeisono pečius ir rankas. Kliūstelėjo šiltas kraujas, o išsekusį 
susiraukšlėjusį; vampyro veidą iškreipė šiurpi alkana šypsena. Rankų 
lankstai cypė ir dejavo, kai miręs riteris prisitraukė prie savęs ber- 
niuką. 

Džekas suklykė iš skausmo: tie buki spygliai iš tikro sulindo į jo 
kūną, į jį, 1 Džekas galutinai įsitikino, kad tai ne haliucinacija, šita 
baidyklė ruošiasi jį nužudyti. 

Jis artėjo prie žiojėjančios juodos šalmo tuštumos... 

Ar jis tikrai tuščias? 

Džekui pasirodė, kad tenai spingsi neryškios raudonos švieselės... 
panašios į akis. O kai geležinės rankos pakėlė jį, berniukas pajuto ge- 
liantį šaltį kaip visas žiemas kartu sudėjus... 1 kad ta šalto oro srovė 
veržiasi iš tuščio šalmo. 

Jis tikrai mane nužudys, ir mano mama mirs, mirs Ričardas, Slou- 
tas laimės, jis tikrai nužudys 

(sudraskys savo dantimis) 

mirtinai mane sušaldys 

DŽEKAI! - suriko Spidžio balsas. 

(DŽEISONAI! - suriko Parkusas.) 

Kauliukas, vaike! Pasinaudok plektru! Kol dar ne per vėlu! DEL 
DŽEISONO, PASINAUDOK KAULIUKU, KOL DAR NE VELU! 

Džekas sugniaužė ranką. Kauliukas buvo karštas kaip ir moneta, ir 
stingdantį šaltį staiga pakeitė triuškinantis triumfas. Jis ištraukė plekt- 
rą iš kišenės inkšdamas iš skausmo, kurį kėlė į raumenis sulindę dyg- 
liai. Bet triumfo jausmas neišnyko, liko mielas Teritorijų karščio 
jausmas, ryškus vaivorykštės pojūtis. 

Kauliukas, o tai buvo jis, gulėjo jo delne - tvirtas ir sunkus dram- 
blio kaulo trikampis, išraižytas keistais piešiniais. Ir tada Džekas 

(ir Džeisonas) 

pamatė, kad piešiniai susilieja į veidą, Lauros De Luizian veidą. 

(Lili Kavano Sojer veidą.) 


- Jos vardu, tu šlykstus išgama! - sušuko jie abu, bet girdėjosi vie- 
nas, susiliejusios Džeko/Džeisono natūros balsas. - Nešdinkis iš šio 
pasaulio! Karalienės ir jo sūnaus vardu, dink iš šio pasaulio! 

Džeisonas smeigė gitaros plektrą į baltą, sulysusį šarvuoto vampy- 
ro veidą ir tą pačią akimirką persikėlęs į Džeką pamatė, kaip kauliu- 
kas švilpia į stingdančią juodą tuštumą. Kitą sekundę jis išvydo, kaip 
raudonos baidyklės akys iš netikėtumo iššoka, kai kauliukas giliai su- 
lenda į smarkiai susiraukšlėjusią kaktą. Tada akys sprogo, ir juodas 
skystis nutekėjo per Džeko ranką. Jame knibždėjo kandančių kirmi- 


nų. 


Džekas trenkėsi į sieną. Susimušė galvą. Nepaisydamas skausmo, 
jis laikė kauliuką. 

Šarvai barškėjo nelyginant iš skardinių padaryta kaliausė. Džekas 
pastebėjo, kad jie kažkaip pučiasi, ir suskubo prisidengti akis. 

Šarvai subyrėjo patys. Nedriokstelėjo joks sprogimas, jie tiesiog 
sugriuvo. Džekas pagalvojo, kad jeigu dabar sėdėtų kine, o ne dvo- 
kiančiame viešbutyje kraujuojančiomis rankomis, jis tikrai nusikvato- 
tų. Į grindis dungtelėjo paukščio galvą primenantis poliruoto metalo 
šalmas. Lenkti kaklo šarvai, turėję neleisti riterio priešui perkirsti kar- 

du ar perverti ietimi jo gerklę, nukrito greta grandininių marškinių. 
Skilo antblauzdžiai. Ant apipelijusio kilimo porą sekundžių lijo me- 
talu ir liko gulėti tik metalo laužo krūva. 

Džekas atsistojo nemirksėdamas: gal šarvai vėl staiga sulips. Jis 
tikrai tikėjosi kažko panašaus. Bet nesulaukęs pasisuko vestibiulio 
link... ir išvydo kitus tris riterius, lėtai žengiančius į jį. Vienas nešė pi- 
g1ą, apipelijusią vėliavą, ant kurios nupieštą simbolį berniukas paži- 
no: tokias pat vėliavėles nešė kariai, lydintys Morgano iš Oriso dili- 
žaną į Karalienės Lauros paviljoną. Morgano ženklas... bet tai ne 
Morgano tarnai, neaiškiai suvokė Džekas. Tai buvo savotiškas pasi- 
šaipymas iš išsigandusio įsibrovėlio, kuris rengėsi pavogti tai, dėl ko 
jie egzistuoja. 

- Daugiau negaliu, - sušnibždėjo Džekas. Plektras sudrebėjo jo 
pirštuose. Jam kažkas pasidarė, naikinant “Gervių bare" pasirodžiusį 
riterį, jis buvo pažeistas. Šviežios grietinėlės spalvos kaulas pastebi- 
mai pagelto. Visą išvagojo mažyčiai plyšeliai. 

Šarvai be paliovos žvangėjo jo link. Vienas išsitraukė ilgą kardą. 

- Daugiau negaliu, - sudejavo berniukas. - Dieve, maldauju, aš 
daugiau negaliu, pavargau, nepajėgsiu, prašau, negaliu... 

Keliaujantis Džekai, Keliaujantis Džekai... 

- Spidi, aš negaliu! - suriko jis. Ašaros veržėsi per purvinus 
skruostus. Riteriai artinosi siena. Berniukas girdėjo jų viduje švilpau- 
jant Arkties vėją. 

-... tu atkakai į Kaliforniją jo parnešti. 

- Prašau, Spidi, daugiau negaliu! 

Juodi metaliniai robotų veidai tiesia į jį rūdimis, pelėsiais ir sama- 
nomis apaugusias šarvuotas rankas. 

Turi pasistengti, Keliaujantis Džekai, - sukuždėjo Spidis išsekusiu 
balsu ir nutilo. Džekas liko kautis vienas. 


Džekas ir Talismanas 


Tu padarei klaidą, - išgirdo Džekas Sojeris balsą mintyse, kai sto- 
vėjo prie “Gervių baro“ ir žiūrėjo į kitus riterius. Jo galvoje plačiai 

atsivėrė trečia akis, ir jis išvydo piktą žmogų, ką ten žmogų - ūgtelė- 
jusį berniuką, drožiantį vesterniška gatve į kamerą ir segantį vieną, po 
to kitą diržą su šoviniais. Tu padarei klaidą - reikėjo užmušti abu bro- 
lius Elisus! 


Iš visų mamos vaidintų filmų Džekui labiausiai patiko filmas 
“Paskutinė kelionė į Pakaruoklių miestą“, susuktas 1960 metais, pa- 
rodytas 1961-aisiais. Juosta buvo “Varner Brothers“ studijos, o pa- 
grindinius vaidmenis, kaip ir daugumoje mažabiudžečių to laikotarpio 
“Varners" filmų, vaidino nuolat leidžiamų teleserialų aktoriai. “Pas- 
kutiniame traukinyje“ Švelnųjį Lošėją vaidino Džekas Kelis iš “Ma- 
veriko"', o Pragaištingąjį Baroną - Endrius Daganas iš “Burbono gat- 
vės dykinėtojo". Klintas Volkeris, seriale vaidinąs Šajeną Bodį, gavo 
Rafo Eliso, atsistačiusio šerifo, kuriam tenka paskutinį kartą pašaudy- 
ti iš savo ginklų, vaidmenį. Inger Stivens buvo numatyta Šokėjos 
Darbštuolės su auksine širdimi vaidmeniui, bet sunkiai susirgo bron- 
chitu, ir Lili Kavano ją pakeitė. Tą vaidmenį ji galėjo suvaidinti ir ko- 
moje. Kartą, kai tėvai manė, jog jis užmigo, ir kalbėjosi savo kamba- 
ryje, Džekas, šlepsėdamas basas atsigerti vandens, nugirdo, kaip ma- 
ma ištarė pritrenkiančią frazę, tokią pritrenkiančią, kad jis negalėjo 1š- 
mesti jos iš galvos. “Visos moterys, kurias vaidinau, mokėjo dulkin- 
tis, bet nė viena nežinojo, kaip nusipersti" , - pasakė ji Filui. 

Vilis Hačinsas, vaidinęs kitoje “Varner Brothers“ programoje (ji 
vadinosi “Cukrinė pėda''), irgi filmavosi šitoje juostoje. “Paskutinis 
traukinys į Pakaruoklių miestą" buvo Džeko mėgstamiausias kaip tik 
dėl veikėjo, kurį jis vaidino. Būtent apie tą veikėją, Endį Elisą, Dže- 
kas pagalvojo, žiūrėdamas į artėjančius tamsiu koridoriumi riterius. 

Endis Elisas buvo bailus jaunėlis brolis, kuris paskutiniame susi- 
rėmime įtūžta. Visą filmą prasislapstęs jis išeina akis į akį susiremti 
su Dagano vaidinamu velnio favoritu, kai Svarbiausias Favoritas (su- 
vaidintas pikto ir buko Džeko Ilemo, kuris “Varner" filmuose visuo- 
met gaudavo blogiečio roles) nušovė jo brolį Rafą į nugarą. 

Hačinsas drožė plačiaekrane gatvės scena, negrabiai juosdamasis 
brolio diržus su šaudmenimis, ir šaukė: “Išeik! Išeik, aš pasiruošęs! 
Tu padarei klaidą! Reikėjo užmušti abu brolius Elisus!“ 

„Vilis Hačinsas anaiptol nebuvo garsiausias visų laikų aktorius, bet 
tuo momentu jis pasiekė, - bent jau Džeko akyse, - tikroviškumą. Jau- 
tei, kad vaikis eina į mirtį, net žinojai tai, bet jis vis tiek ėjo. Jas bijo- 
jo, bet nesislapstė; ėjo užtikrintai, įsitikinęs, kad įvykdys, ką sumanė, 
nors nelabai sekėsi susitvarkyti su diržais. 

Šarvai karpė atstumą krypuodami it žaisliniai robotai. Turėtų būti 
raktelis jų nugaroje, - pagalvojo Džekas. 

Džekas pasisuko į juos veidu, suspaudęs gitaros plektrą dešinėje 
rankoje, lyg ketindamas suvirpinti stygas. 

Riteriai tarytum sudvejojo, pajutę jo drąsą. Net viešbutis, ir tas tar- 
si atšlijo arba plačiau atmerkė akis ir išvydo, kad pavojus didesnis nei 
tikėjosi: grindų lentos sudejavo, kažkur viena po kitos pokštelėjo už- 
sidarydamos durys, o ant stogų sekundei sustingo bronzinės vėtrun- 
gės. 

Riteriai tarškėjo toliau. Sustojo šarvuota ir grandiniuota siena. 
Vienas laikė prie lazdos pritvirtintą spygliuotą rutulį, antras - vėzdą, 
o vidurinis iškėlė dviašmenį kardą. 

Džekas pajudėjo jų pasitikti. Akys užsiplieskė, jis ėjo atkišęs gita- 
ros kauliuką. Veidas prisipildė spinduliuojančios Džeisono šviesos. 
Jis 

akimirkai 

nuslydo į Teritorijas ir tapo Džeisonu. Čia ryk- 
lio dantimi virtęs gitaros kauliukas liepsnojo. Prisiartinus prie riterių, 
vienas nusiėmė šalmą, atidengdamas seną, išblyškusį veidą, tik jau su 
pagurkliais, o jo kaklas buvo ištisi vaškinių raukšlių karoliai, prime- 
nantys nutekėjusią žvakę. Jis sviedė į Džeisoną savo šalmą. Džeiso- 
nas nesunkiai išsisuko 

1r 
grižo atgal 

į Džeką, o šalmas driokstelėjo į raudonmedžio sieną už jo. Priešais jį 
stovėjo riteris be galvos. 

Manai išsigandau? - pašaipiai pagalvojo jis. - Mačiau tokių triu- 
kų ir anksčiau. Manęs tai neišgąsdino, tu taip pat manęs neįbaugin- 
si, ir aš vis tiek gausiu jį, va. 

Dabar viešbutis jau nesiklausė; jis tarsi traukėsi nuo jo, kaip skran- 
dis veikiausiai traukiasi nuo užnuodyto mėsos gabaliuko. Viršuje, 
penkiuose kambariuose, kur gyveno penki riteriai, sprogo langai. 
Džekas puolė tuščius šarvus. 

Talismanas aiškiu ir pergalingų balsu sušuko iš viršaus: 

- DŽEISONAI! PAS MANE! 

- Ateikite! - suriko berniukas ir ėmė juoktis. Tiesiog nesusitvardė. 
Dar niekad juokas neatrodė toks galingas, stiprus ir geras kaip dabar; 
jis gaivino it upokšnio ar gilios upės vanduo. - Ateikite, aš pasiren- 
gęs! Nežinau, iš kokio sumauto Apvalaus stalo jūs esate, bet reikėjo 
ten likti! Jūs padarėte klaidą! 

Juokdamasis kaip niekad gyvenime ir kupinas ryžto lyg Votanas 
ant Valkirijų uolos, Džekas šoko prie begalvės figūros, stypsančios 
viduryje. 

- Reikėjo užmušti abu brolius Elisus! - suriko jis ir, kai Spidžio 
duotas kauliukas pasiekė stingdančio šalčio zoną, kur turėjo būti rite- 
rio galva, šarvai sugriuvo. 


Savo miegamajame “Alhambroje" Lili Kavano Sojer staiga pakė- 
lė galvą nuo knygos, kurią skaitė. Jai pasirodė, kad kažką girdi; ne 
kažką - Džeką! - rėkiantį tuščiame koridoriuje, o gal net vestibiulyje. 
Ji pasiklausė išplėtusi akis, suspaudusi lūpas, su viltimi širdyje... bet 
nieko. Džekis negrįžo, vėžys toliau po truputį ją ėdė, o iki to laiko, 
kai ji galės nuryti rudą arklišką tabletę, kuri nuslopindavo skausmą, 
liko dar pusantros valandos. 

Lili vis dažniau susimąstydavo, ar neišgėrus tų tablečių vienu sy- 
kiu. Tai būtų daugiau nei skausmo numaldymas - pribaigtų jį visam 
laikui. Sako, kad negalima išgydyti vėžio, bet netikėkit tais paistalais, 
misteri Vėžy... pabandykit praryti porą tuzinų. Ką pasakysite? Norit 
pamėginti? 

Nuo to žingsnio ją sulaikė Džekas. Ji taip norėjo vėl pamatyti sū- 
nų, kad dabar net ėmė įsivaizduoti jo balsą... ne vien tariantį jos var- 
dą, bet ir cituojantį vieną seną jos filmą. 

- Esi sena beprotė kalė, Lili, - sukranksėjo ji ir prisidegė plonais 
virpančiais pirštais “Herbert Tarrytoon'. Patraukė du dūmus ir užge- 
sino. Užtraukusi daugiau, ji 1mdavo kosėti, o kosulys draskė ją į ga- 
balus. - Sena išprotėjusi kalė, - Lili paėmė knygą, bet negalėjo skai- 
tyti, nes ašaros sruvo veidu, skaudėjo vidurius, taip skaudėjo, kad no- 
rėjos1 išgerti visas tabletes, bet prieš tai ji dar troško pamatyti savo 
brangų sūnelį lygia dailia kakta ir tviskančiomis akimis. 

Grižk, Džeki, - pagalvojo ji, - prašau, grižk kuo greičiau, nes kitą 
kartą kalbėsiu su tavimi vidža lentos pagalba. Prašau, Džekai, pra- 
šau, grižk namo. 

Ji užsimerkė ir pabandė užmigti. 

Riteris su spygliuotu rutuliu valandėlę pasverdėjo ir taip pat su- 
griuvo. Trečiasis pakėlė savo vėzdą... ir subyrėjo į metalo krūvą. Dže- 
kas juokdamasis pastovėjo tarp metalo laužo, po to pažiūrėjo į Spi- 
džio plektrą, ir jo juokas nutilo. 

Jis pasidarė geltonas nuo senumo, nedideli įskilimai virto giliais 
plyšiais. 

Nieko tokio, Keliaujantis Džekai. Eik toliau. Manau, kažkur yra 
dar viena tokia vaikščiojanti “Maxwell House" skardinė. Jei taip, tu 
juk susitvarkysi? 

- Jeigu reikės, susitvarkysiu, - burbtelėjo Džekas. 

Jis nuspyrė į šoną antblauzdį, šalmą ir antkrūtinį. Tada nudrožė 
per žliugsintį kilimą. Pasiekęs vestibiulį, skubiai apsidairė. 

DŽEKAI! EIK PAS MANE! DŽEISONAI! EIKŠ PAS MANE! - 
giedojo Talismanas. 

Džekas pradėjo lipti laiptais. Pusiaukelėje pakėlė galvą ir išvydo 
laiptų aikštelėje stovintį ir žiūrintį į jį paskutinį riterį. Figūra buvo 
milžiniška, per vienuolika pėdų, šarvai ir plunksna juodi, o pro akių 
plyšį tvieskė pražūtinga raudona šviesa. 

Šarvuota ranka spaudė gigantišką vėzdą. 

Valandėlę Džekas stovėjo kaip įaugęs į laiptus, paskui vėl ėmė 
lipti. | 


Paliko blogiausią pabaigai, pagalvojo Džekas, artėdamas prie juo- 
dojo riterio ir 
vėl 
persikėlė 
į Džeisoną. Riteris čia irgi vilkėjo juodus šarvus, bet jau kitokius, ant- 
veidis buvo pakeltas, kad matytųsi senomis išdžiūvusiomis opomis 

nusėtas veidas. Džeisonas pažino jį. Šitas tipas per daug arti, savo ne- 
laimei, prilindo prie Prakeiktų Žemių ugninių kamuolių. 

Pro jį laiptais leidosi figūros, kurių jis gerai nežiūrėjo, nes pirštai 
lietė plačius turėklus, padarytus ne iš Vakarų Indijos raudonmedžio, 
o iš geležinio Teritorijų medžio. Figūros su kostiumais, šilko palaidi- 
nėmis, moterys pūstais sijonais ir tviskančiais gobtuvais, nusmauktais 
nuo puošnių šukuosenų; šitie žmonės buvo gražūs, bet pasmerkti... 
matyt, todėl vaiduokliai visada atrodo tokie gyvi. Kodėl gi vien min- 
tis apie juos sukelia tokį siaubą? 

DŽEISONAI! PAS MANE! Išdainavo Talismanas, ir vieną aki- 
mirką suskaidyta realybė sudužo; jis ne kėlėsi, o tartum krito per pa- 
saulius lyg įlūžęs pro seno medinio bokšto grindis. Baimės nejuto. 
Mintį, kad gali negrįžti, kad kris taip per realybes amžinai ar pasiklys, 
jis akimirksniu nuvijo. Visa tai atsitiko Džeisonui 

(ir Džekui) 

per sekundę, greičiau, negu jis galėjo perkelti koją ant kito laipte- 
lio. Jis grįš, jis yra unikalios prigimties, todėl netiki, kad toks asmuo 
gali pasiklysti, nes jis turi savo vietą visuose tuose pasauliuose. Bet 
vienu metu aš neegzistuoju juose visuose, - pagalvojo Džeisonas 

(Džekas.) 

Tai svarbu ir čia visas skirtumas. Aš šmėkšteliu kiekviename, gal 
net greičiau nei galima sužiūrėti, ir dingstu su garsu, primenančiu 
pliaukštelėjimą delnais ar net griaustinį, kai oras grįžta į savo vietą 
ten, kur vieną mikrosekundę aš užėmiau erdvę. 

Daugelyje tų pasaulių Juodojo viešbučio vietoje stovėjo juodi 
griuvėsiai; tuose pasauliuose, liūdnai pagalvojo berniukas, jau viešpa- 
tauja blogis, kuris dabar kybo tarp Kalifornijos ir Teritorijų. Viename 
riaumojanti ir urzgianti jūra buvo negyva, nesveikai žalia, dangus at- 
rodė panašiai. Kitame jis išvydo didžiulį kaip vagonas, skrendantį su- 
tvėrimą, kuris susklendė savo sparnus ir krito į žemę it vanagas. Pa- 
stvėręs avį primenantį gyvulį, jis pakilo vėl, snapu įsikabinęs kruviną 
laimikį. | 

Žemyn... žemyn... žemyn. Pro šalį šmėkščiojo kaip kortos šulerio 
rankose pasauliai. 

Jis vėl buvo viešbutyje, viršuje stovėjo pustuzinis juodojo riterio 
pavidalų, bet visų tikslas buvo vienas, o detalės ne daugiau svarbios 
už konkurentų automobilio papuošimus. Štai juoda palapinė, tren- 
kianti pūvančiu brezentu, keliose vietose įplėšta, o pro plyšius krenta 

dulkėti spinduliai. Šitame pasaulyje Džekas/Džeisonas stovėjo ant ta- 
kelažo, o juodasis riteris buvo medinėje statinėje, primenančioje var- 
no lizdą, jis pradėjo lipti ir vėl persikėlė... po to vėl... ir vėl. 

Čia visas vandenynas liepsnojo, viešbutis nesiskyrė nuo Point Ve- 
nučio, tik buvo pusiau nugrimzdęs į vandenį. Džekas pasijuto lifte, 
ant kurio viršaus stovi riteris ir žiūri pro liuką. Vėliau berniukas atsi- 
dūrė ant rampos, saugomos milžiniškos gyvatės, kurios stiprų raume- 
ningą kūną dengė juodi žvynai. 

Kada aš pasieksiu galą? Kada liausiuos smegti pro grindis ir iš- 
lėksiu į juodumą? 

DŽEKAI! DŽEISONAI! sušuko Talismanas, sušuko visuose pa- 
sauliuose. PAS MANE! 

Ir Džekas grįžo pas jį, grįžo tarsi namo. 

Taip, jis neklydo, palipo tik vieną laiptelį. Realybė grįžo į griež- 
tas formas. Juodasis riteris - jo miteris, Džeko Sojerio riteris - stovėjo 
užstojęs laiptų aikštelę. Jis pakėlė kuoką. 

Džekas bijojo, bet lipo toliau, atkišęs priešais save Spidžio kau- 
liuką. 

- Aš su tavim nesiterliosiu, - pasakė Džekas. - Geriau traukis iš 
mano... 

Šarvuota pabaisa švystelėjo kuoką. Ji nulėkė su neįtikėtina jėga. 
Džekas šastelėjo į šalį. Kuoka driokstelėjo ant laiptų, kur jis ką tik 
stovėjo ir įlūžo kiaurai, išdaužusi lentose juodą skylę. 

Monstras ištraukė vėzdą. Džekas palipo dar du laiptelius, ir Spi- 
džio kauliukas staiga sutrupėjo jo pirštuose. Pageltę dramblio kaulo 
trupinėliai pažiro ant jo sportinių batelių. Berniukas netikėdamas sa- 
vo akimis įbedė žvilgsnį į žemę. 

Negyvėliškas juokas. 

Kaustytos riterio rankos iškėlė laiptų skiedrom aplipusį ginklą. Pro 
akių plyšį svilinantis žvilgsnis tarytum ištraukė kraują iš pakelto Dže- 
ko veido ties nosies viduriu. 

Vėl pasigirdo kraupus juokas; vaikas išgirdo jį ne ausimis, - Žžino- 
jo, kad šitie šarvai tėra plieno apvalkalas nemirusiai sielai ir jų vidus 
tuščias, - juokas nuskambėjo jo galvoje. Tu prakišai, vaike... nejau 
manei, kad tas niekutis padės tau praeiti pro mane"? 

Kuoka švilpdama artėjo įstrižai, ir Džekas vos“Tpėjo atplėšti akis 
nuo raudono žvilgsnio, kad pasilenktų. Jis pajuto, kaip drūtgalis 
brūkšteli per plaukus ir po mirksnio nušluoja keturių dalių turėklą į 
kosmosą. 

Šarvai sugergždė, kai riteris pasilenkė prie jo su sarkastiškai susi- 
rūpinusiu šalmu, o kuoka vėl pakluso galingam mostui. 

Džekai, tau nereikia stebuklingo gėrimo, kad persikeltum, nereikia 
stebuklingo ginklo, kad sutramdytum šitą kavos skardinę! 

Ore jau švilpė galingas vėzdas. Džekas loštelėjo įtraukdamas pil- 
vą; pečių raumenys suklykė, kai jis sujudino spyglių paliktas žaizdas. 

Vėzdas pralėkė vos pora centimetrų pro jo krūtinę ir nušlavė it 
dantų krapštukų eilę raudonmedžio baliustrados stulpelius. Džekas 
susvyravo ant tuštumos jausdamasis absurdiškai, nusitvėrė už sulau- 
žyto turėklo, bet tik susivarė pašinus po nagais. Iš skausmo kone spro- 
go akių obuoliai. Po to jis įsikibo dešine ranka ir atgavo pusiausvyrą. 

Visi burtai TAVYJE, Džekai! Negi dar neaišku? 

Valandėlę jis pastovėjo giliai alsuodamas, tada vėl ėmė lipti laip- 
tais, žiūrėdamas į tuščią metalo veidą. 

- Jums geriau mauti, sere Geležini. 

Riteris grakščiai pakreipė šalmą: Pardon, berniuk... ar jūs kreipė- 
tės į mane? Po to vėl mostelėjo kuoka. 

Veikiausiai iš siaubo Džekas anksčiau nepastebėjo, kokie lėti tie 
mostai ir kaip aiškiai jis nuspėdavo kiekvieno smūgio trajektoriją. Gal 
j0 sąnariai surūdiję, pagalvojo Džekas. Bet kai galva prablaivėjo, jis 
visai nesunkiai įsmuko į vėzdo judėjimo rato vidų ir pasistiebęs ant 
pirštų galiukų suėmė abiem rankom šalmą. Metalas buvo kokčiai šil- 
tas kaip sukietėjusi karščiuojanti oda. 

- Dink nuo šios žemės paviršiaus, - pasakė jis tyliu ir ramiu tonu, 
lyg šiaip šnekučiuotųsi. - Jos vardu aš tau įsakau. 

Šalme lyg žvakė žibinte iš moliūgo užgeso raudona šviesa, ir stai- 
ga Džekas pajuto visą jo svorį - mažiausiai penkiolika svarų, - nes 
niekas jo nebelaikė: šarvai byrėjo. 

- Tau reikėjo užmušti abu brolius Elisus, - tarė Džekas ir nušveitė 
tuščią šalmą. Tas barkštelėjo į grindis ir nusirito it žaisliukas. Viešbu- 
tis tarsi susigūžė. 

Džekas patraukė į platų antro aukšto koridorių. Tenai buvo švie- 
su: švari, aiški šviesa kaip tą dieną, kai jis matė skraidančius žmones. 
Koridoriaus gale buvo kitos dvivėrės durys, bet šviesos pakako ir pro 
plyšius. 

Jį nepaprastai traukė ta šviesa ir jos šaltinis; tai jos jis atkeliavo 1š 
taip toli per tamsybes. 

Durys buvo sunkios, išpuoštos užraitų ornamentais. Ant auksinės 
plokštelės švietė du žodžiai: TERITORIJŲ SALĖ. 

- Ach, mama, - atsiduso Džekas Sojeris. Laimės prisipildė visa jo 
širdis, aplink spinduliavo vien tik vaivorykštė, vaivorykštė, vaivo- 
rykštė. - Mamyte, atrodo, kad čia, tikrai čia. 

Švelniai ir truputį nerimastingai Džekas paėmė už abiejų rankenų 
ir stumtelėjo. Durys atsivėrė, ir baltos šviesos srautas kliūstelėjo į nu- 
stebusį berniuko veidą. | 

Sanlaitas Gardneris pažiūrėjo į paplūdimį kaip tik tą akimirką, kai 
Džekas nugalėjo paskutinį riterį. Jis išgirdo duslų bumbtelėjimą, lyg 
viešbutyje būtų sprogęs užtaisas, o tuomet antro “Aginkorto"' aukšto 
languose plykstelėjo ryški šviesa ir nustojo suktis bronziniai mėnuliai, 
saulės, planetų ženklai ir lenktos strėlės. 

Gardneris buvo apsirengęs kaip koks žiaurus Los Andželo specia- 
laus padalinio policininkas. Ant baltų marškinių jis užsivilko juodą 
neperšaunamą liemenę, o per vieną petį buvo persijuosęs nešiojamo 
radijo diržą. Stora striuka jo antena lankstėsi į visas puses. Ant kito 
peties kabojo “Vetebis 360“. Tas medžioklinis šautuvas buvo veik to- 
kio dydžio kaip priešlėktuvinis pabūklas, pats Robertas Rorkas nusig- 
raužtų nagus iš pavydo. Gardneris nusipirko jį prieš šešerius metus, 
kai dėl susiklosčiusių aplinkybių teko atsikratyti senojo savo me- 
džioklinio šautuvo. Originalus zebro odos šautuvo dėklas gulėjo juo- 
do “Kadilako" bagažinėje kartu su sūnaus lavonu. 

- Morganai! 

Morganas neatsigręžė. Jis stovėjo netoli akmenų sangrūdos, kuri 
kyšojo iš smėlio it juodos iltys. Dvidešimt pėdų už jų, vos per penkias 
pėdas nuo vandens gulėjo Spidis Parkeris, dar kitaip - Parkusas. Kaip 
Parkusas, jis kadaise įsakė pažymėti Morganą iš Oriso; storų baltų 
Morgano šlaunų vidinėje pusėje liko randai nuo žymių, kuriomis Te- 
ritorijose pažymimi išdavikai. Tik įsikišus pačiai Karalienei, tie ran- 
dai nebuvo padaryti ant jo žandų, o yra ten, kur juos visada paslepia 
drabužiai. Morganas, tiek tas, tiek šitas, dėl Karalienės įsikišimo ne- 

pakeitė apie ją nuomonės... bet neapykanta Parkusui, kuris suuodė 
apie tą sąmokslą, išaugo šimtus kartų. 

Dabar Parkusas/Parkeris guli veidu į smėlį, o jo veidas - vien pū- 
liuojančios žaizdos. Iš ausų teka kraujas. 

Morganui norėjosi tikėti, kad senas jo priešas dar gyvas, dar kan- 
kinasi, bet paskutinį kartą jis kvėptelėjo prieš penkias minutes, kai 
jiedu su Gardneriu nusileido į paplūdimį. 

Kai Gardneris pašaukė, Morganas neatsisuko todėl, kad atidžiai 
tyrinėjo tysantį priešą. Tas, kuris sako, kad kerštas nėra saldus - smar- 
kiai klysta. 

- Morganai! - sušnypštė Gardneris. 

Morganas susiraukęs atsigręžė. 

- Na? Kas? 

- Žiūrėk! Viešbučio stogas! 

Sloutas pamatė, kad be paliovos besisukančios vėtrungės, kurioms 
nereikėjo vėjo, sustingo. Tą pačią akimirką po kojomis virptelėjo že- 
mė. Tarsi nežmoniško dydžio padaras būtų sujudėjęs per Žiemos mie- 
g3 po žeme. Morganas būtų priskyręs tai savo vaizduotei, jei ne stai- 
ga išsiplėtusios Gardnerio akys. Lažinuos, Gardai, jog gailiesi palikęs 
Indianą, - pagalvojo Morganas. - Juk ten nebūna žemės drebėjimų, 
tiesa? 

“Aginkorto" langai plykstelėjo ryškia šviesa. 

- Ką tai reiškia, Morganai? - kimiai paklausė Gardneris. Morganas 
pastebėjo, kad beprotišką pyktį dėl sūnaus žūties pirmą kartą pakeitė 
baimė dėl savęs. Nuobodu, bet jeigu reikės, jam bus galima vėl grą- 
žinti tą siutulį. Tik Morganas nemėgo eikvoti energijos bet kam, kas 
nepadeda išgrūsti 1š pasaulio - visų pasaulių - Džeko Sojerio, kuris iš 
pradžių buvo tik kliūtis, o dabar virto grėsmingiausia problema Slou- 
to gyvenime. 

Sutraškėjo Gardnerio racija. 

- Raudonojo būrio vadas Keturi Saulėtam žmogui! Atsiliepkite! 

- Saulėtas žmogus klauso, Raudonojo būrio vade Keturi, - atšovė 
Sanlaitas. - Kas yra? 

Vieną po kito Gardneris išklausė vienodus nerišlius raportus. Nie- 
ko naujo, ko jie su Morganu patys nematė, neišgirdo: šviesos Žybčio- 
jimai, sustojusios vėtrungės ir tai, ką galima pavadinti nedideliais že- 
mės virpesiais, bet Gardneris atidžiai klausėsi, išklausęs tardavo: “Ry- 
šys baigtas" arba “Pakartok!"'. Sloutas pagalvojo, kad jis elgiasi kaip 
aktorius filme apie stichinę nelaimę. 

Bet jeigu Gardui nuo to geriau, tebūnie. Nereikės atsakinėti į jo 
klausimus... nors, geriau pagalvojus, Gardneris veikiausiai pats nenori 
išgirsti atsakymų ir todėl ėmė žaisti su racija. 

Talismano sargai negyvi arba išėję iš rikiuotės. Štai todėl nustojo 
suktis vėtrungės, štai, ką reiškia toji šviesa. Džekas dar neturi Talis- 
mano... kol kas. Kai jis paims jį, Point Venutį ne juokais supurtys. Ir 
Sloutas jau neabejojo, kad tas vaikas jį gaus... kad taip ir turėjo būti. 
Tačiau tai jo nė kiek negąsdino. 

Jo rankos pasiekė ant kaklo kabantį rakčiuką. 

Gardneris išklausė pranešimus, nusiėmė nuo peties raciją ir įbedė 
iš baimės suapvalėjusias akis į Morganą. Neleidęs jam prasižioti, 
Morganas švelniai uždėjo rankas ant Gardnerio pečių. Jeigu jis dar 
mylėjo ką nors be savo vargšo mirusio sūnaus, jis mylėjo, savotiškai, 
suprantama, šitą vyrą. Jie kartu nuėjo ilgą kelią ir kaip Morganas iš 
Oriso su Osmondu, ir kaip Morganas Sloutas su Robertu “Sanlaitu" 
Gardneriu. 

Su šautuvu per petį Gardneris kaip niekad priminė tą dieną, kai 
nušovė Filą Sojerį Jutoje. 

- Klausyk, Gardai, - ramiai pasakė Morganas. - Mes laimėsime. 

- Tu tuo įsitikinęs? - sukuždėjo Gardneris. - Man regis, jis nugala- 
bijo sargus, Morganai. Suprantu, kad skamba neįtikimai, bet man at- 
rodo... - jis nutilo. Lūpos, blizgančios nuo seilių, virpėjo. 

- Mes laimėsime, - tokiu pat ramiu balsu pakartojo Sloutas ir pats 
tuo tikėjo. Jis aiškiai jautė lemties ženklą. Tiek metų šito laukė, spren- 
dimas buvo teisingas, toks ir liko. Džekas išeis su Talismanu ranko- 
se. Tas daiktas yra siaubingai galingas... ir trapus. 

Jis pažiūrėjo į Gardnerio šautuvą, kuris galėjo nukauti puolantį ra- 
ganosį, po to palietė žaibus laidantį raktelį. | 

- Mes esame gerai pasirengę jį sutikti, - pasakė Morganas ir pridū- 
rė: - Bet kuriame pasaulyje. Kol tu nepraskysi, Gardai. Kol būsi su 
manimi. 

Sanlaito lūpos drebėjo jau nebe taip. 

- Morganai, žinoma, aš... 

- Atsimink, kas nužudė tavo sūnų, - tyliai tarė Morganas. 

Tą pačią akimirką, kai Džekas Sojeris įspaudė į Teritorijų monst- 
ro kaktą degančią monetą, Roulis Gardneris, kuris kentėjo nuo nepa- 
vojingų epilepsijos priepuolių, prasidėjusių šeštaisiais gyvenimo me- 
tais (tuo pat metu, kai Osmondo sūnui ėmė reikštis vadinamosios Pra- 

keiktųjų Žemių ligos požymiai), staiga vulfo vairuojamame iš Ilino- 
jaus į Kaliforniją “Kadilake" prasidėjo siaubingas priepuolis. 

Jis užduso pamėlęs ant Sanlaito Gardnerio rankų. 

Gardnerio akys pasruvo krauju. 

- Atsimink, - švelniai pakartojo Morganas. 

- Blogas, - burbtelėjo Gardneris. - Visi berniukai. Dėsninga. Tas 
ypač. 

- Teisingai! - sutiko Morganas. - Laikykis šios minties! Mes sulai- 
kysime jį, bet noriu būti tikras, kad jis galės išeiti iš viešbučio tik sau- 
suma. 

Sloutas pasivedėjo Gardnerį prie akmens, kur stebėjo Parkerį. Mu- 
sės, šlykščios baltos musės, jau pradėjo skraidyti apie negyvą nigerį. 
Tai nuostabu. Jeigu musės skaitytų laikraščius, jis mielai išspausdin- 
tų skelbimą, nurodantį Parkerio buvimo vietą. Skmiskite, sulėkite vi- 
sos. Jos sudės kiaušinėlius ant pūvančios jo mėsos, ir žmogus, kuris 
sudarkė jo šlaunis, taps lervų perykla. Tai išties nuostabu. 

Sloutas parodė į prieplauką. 

- Plaustas po apačia, - pasakė jis. - Jis panašus į arklį, galai žino 
kodėl. Tuose šešėliuose, aš žinau. Bet tu visad buvai akylas šaulys. 
Jeigu pamatysi, paleisk kelias kulkas. Nuskandink tą sumautą daiktą. 
kiklį. Kurį laiką vamzdis sukiojosi į šonus. 

- Matau, - sumurmėjo Gardneris ir nuspaudė gaiduką. Šūvio aidas 
nuslydo bangomis ir išsisklaidė. Vamzdis pakilo, nusileido, Gardne- 
ris vėl iššovė. Po to dar kartą. 

- Pataikiau, - nuleisdamas ginklą tarė Sanlaitas. Drąsa grįžo. Jis 
šypsojosi kaip tada, atlikęs užduotį Jutoje. - Plūduriuoja ant vandens 
kaip skuduras. Nori pažiūrėti pro taikiklį? - jis pasiūlė Sloutui šau- 
tuvą. 

- Ne, - atsakė tas. - Jeigu sakai, kad peršovei, vadinasi, taip ir yra. 
Dabar Džekui teks eiti sausuma, o mes žinome, kur jis eis. Manau, jis 
turės tai, ko mes laukėme daugelį metų. 

Gardneris kibirkščiavo akimis. 

- Siūlau eiti ten, - jis parodė seną lentų taką už tvoros, prie kurios 
tiek valandų sėdėjo, stebėjo viešbutį ir galvojo, kas yra salėje. 

- Gera... 

Tą akimirką po kojomis ėmė dejuoti ir kilnotis žemė - jos gelmė- 
se miegojęs padaras atsibudo: purtėsi ir riaumojo. 

Visi viešbučio langai nušvito tūkstančio saulių šviesa. Stiklai spro- 
go, pažiro deimantų lietumi. 

- PRISIMINK SAVO SŪNŲ IR SEK MANE! - suriko Sloutas. 
Lemties jausmas jame sustiprėjo. Vis dėlto jam buvo lemta laimėti. 

Abu nuėjo banguojančiu pajūriu prie lentomis nukloto tako. 


Džekas apstulbęs lėtai slinko kietmedžio grindimis. Žaižaruojan- 
čiomis akimis berniukas žiūrėjo į viršų, 0 jo veidas maudėsi skaid- 
riuose baltuose spinduliuose, kur buvo visos spalvos: aušros, saulėly- 
džio, vaivorykštės spalvos. Viršuje lėtai sukdamasis kabojo Talisma- 
nas. 

"Tai buvo kokių trijų pėdų skersmens krištolo rutulys, - tiksliau 
įžiūrėti neleido neapsakomai ryški šviesos karūna. Jo paviršiuje drie- 
kėsi kažkokios juostos, sakytumei ilgumos ir platumos... o kodėl gi 
ne? pagalvojo Džekas dar vis neatsigavęs iš pagarbios baimės ir susi- 
žavėjimo. Tai pasaulis - VISI pasauliai - mikrokosme. Dar daugiau: 
visų galimų pasaulių ašis. 

Dainuoja, sukasi, tviska. 

Berniukas atsistojo po juo ir maudėsi šiltoje skaidrioje gėrio jėgo- 
je; stovėjo sapnuodamas, jausdamas, jog ta jėga srūva į jį it tyro šal- 
tinio versmė, kuri pažadina milijardų sėklyčių viduje glūdinčią galią. 
Netvardomas džiaugsmas praskrodė sąmonę it raketa, Džekas Sojeris 
Juokdamasis pakėlė rankas prie veido. 

- Ateik pas mane! - pašaukė jis 

nuslydo 
(persikėlė?) 
į 
Džeisoną. 

- Ateik gi! - pakartojo jis skambia ir truputį slidžia Teritorijų kal- 
ba; šaukė juokdamasis, bet per skruostus ritosi ašaros. Jis suprato, kad 
kelionė prasidėjo anuo berniuku, todėl juo turi ir baigtis. Ir Džeisonas 

persikėlė 
atgal 
Džeką Sojerį. 

Virš jo virpėjo, sukosi skleisdamas šviesą, Wwlumą ir tikro gėrio 
jausmą, baliumo jausmą, Talismanas. 

- Ateik pas mane! 

Ir Talismanas ėmė leistis. 

Taip po daugelio savaičių ir sunkios kelionės, po tamsos, nevilties, 
rastų ir prarastų draugų, po alinančio darbo ir naktų drėgnose kupeto- 
se, po susitikimo su tamsių vietų demonais (kurių ne vienas gyveno 
ir jo paties širdies užkaboriuose) - po viso to buvo protinga nusileisti 
pas Džeką Sojerį. 


Berniukas stebėjo, kaip Talismanas leidžiasi, ir nors bėgti nenorė- 
j0, jis visu kūnu jautė, kad pasauliams iškilo grėsmė, jie prarado pu- 
siausvyrą. Ar Džeisonas jame tikras? Karalienės Lauros sūnus buvo 
nužudytas, jis buvo dvasia, kurios vardu Teritorijų žmonės prisiekia. 
Bet Džekas nusprendė, kad taip, tikras. Džeko nueitas kelias ieškant 
Talismano, žygdarbis, kuris buvo Džeisonui skirtas atlikti, Džeisoną 
vėl kuriam laikui atgaivino - Džekas iš tiesų turėjo dvynį. Jeigu Džei- 
sonas yra tik dvasia kaip ir tie riteriai, jis gali išnykti, kai tas tviskan- 
tis, besisukantis gaublys palies ištiestus jo pirštus. Džekas vėl jį nu- 
žudys. 

Nesijaudink, Džekai, - pašnibždėjo tylus balsas. Balsas buvo šiltas 
ir aiškus. 

Ir štai jis leidžiasi, gaublys, pasaulis, visi pasauliai. Jis yra šlovė ir 
šiluma, gėris, baltuma. O baltuma, kaip visad būna ir turi būti, yra 
siaubingai trapi. 

Kai Talismanas nusileido, pasauliai ėmė suktis apie berniuko gal- 
vą. Jis jau ne smigo per realybes, o matė visą jų kosmosą, vieną pa- 
saulį, perdengiantį kitą, sukibusį kaip 

(realybės) 

grandininiai marškiniai. | 

Tu sieki paimti pasaulių visatą, gėrio kosmosą, Džekai, - tai buvo 
tėvo balsas. - Neišmesk jo, sūnau. Neišmesk, dėl Džeisono. 

Pasauliai po kitais pasauliais, kai kurie didingi, kai kurie pragaiš- 
tingi, ir visi vieną akimirksnį švietė šiltoje baltoje gaublio su išgra- 

viruotomis linijomis šviesoje. Jis lėtai leidosi į virpančius Džeko So- 
jerio pirštus. 

- Ateik pas mane! - sušuko jis, kai Talismanas ėmė jam dainuoti. 
- Leiskis dabar! 

Talismanas buvo pakibęs per tris pėdas nuo jo rankų, šildė jas gy- 
dančia šiluma. Liko dvi, viena pėda. Paskui padvejojo, o Džekas jau 
galėjo įžiūrėti spindinčius kontinentų kontūrus, vandenynus ir ledo 
kepures ašigaliuose. Talismanas padvejojo... ir lėtai nuslydo į išties- 
tas berniuko rankas. 


Naujienos iš visur 


Lili Kavano, kuri neramiai užmigo po to, kai jai pasigirdo, kad 
kažkur girdi Džeko balsą, staiga atsisėdo lovoje. Pirmą kartą per tas 
savaites pro vaškinius skruostus prasimušė raudonis. Akyse užsižie- 
bė laukinė viltis. 

- Džeisonai? - aiktelėjo ji ir susiraukė: tai ne jos sūnaus vardas. 
Bet sapne, iš kurio ji ką tik pabudo, ji turėjo sūnų tokiu vardu, pati 
taip pat buvo kažkas kitas. Aišku, tai nuo vaistų. Tai nuskausminan- 
tieji pavertė jos sapnus kliedesiais. 

- Džekai? - pamėgino ji dar kartą. - Kur tu? 

Jokio atsako... bet ji jautė sūnų, buvo tikra, kad jis gyvas. Pirmą 
kartą po tiek laiko, - gal pusmečio, - ji pasijuto tikrai gerai. 

- Džeki, - ištarė ji ir susirado cigaretes. Pažiūrėjusi Lili sviedė pa- 
kelį per visą kambarį; jis nusileido židinyje ant kito šlamšto, kurį ji 
rengėsi vėliau sudeginti. - Man regis, kad antrą kartą gyvenime metu 
rūkyti, Džeki. Grįžk, vaike. Mama tave myli. 

Ir Lili pajuto, jog be jokios priežasties idiotiškai šypsosi. 


Donis Kiganas, dirbęs virtuvėje tada, kai Vulfas ištrūko iš Dėžės, 
išgyveno tą kraupią naktį Sanlaito namuose; Džordžui Irvinsonui, ku- 

ris buvo kartu, ne taip pasisekė. Dabar Donis geno normalesnėje 
našlaičių prieglaudoje Munsyje, Indianoje. Priešingai nei dauguma 
Sanlaito namų gyventojų, Donis buvo tikras našlaitis (Gardneriui te- 
ko jį priimti, kad įtiktų valstybei). 

Dabar, šluostydamas tamsius laiptus skuduru, Donis pakėlė galvą, 
0 jo drumstos akys išsiplėtė. Lauke, ant tuščių gruodžio laukų sniegą 
barstę debesys staiga vakaruose prasiskyrė, ir išlindo vienas vieninte- 
lis neapsakomo grožio spindulys. | 

- Tu teisus, aš TIKRAI jį myliu! - pergalingai sušuko Donis. Jis 
kalbėjo Ferdui Janklovui, nors pats, kurio palėpėje buvo per daug vi- 
sokio šlamšto, kad dar tilptų ir smegenys, jau spėjo pamiršti jo vardą. 
- Jis gražus, ir aš TIKRAI jį myliu! 

Kiganas kvailai nusižvengė, bet tas juokas savaip buvo mielas. 
Keli berniukai priėjo prie savo kambarių durų ir nustebę spoksojo į 
Donį. Jo veidas maudėsi tame trapiame spindulyje, ir vienas našlaitis 
tą vakarą sušnibždės geriausiam savo draugui, kad tuo metu Donis 
Kiganas atrodė kaip Jėzus. 

Keista akimirka praėjo, debesys užtraukė giedrą dangaus lopinėlį, 
ir pirmą kartą tą Žiemą ėmė versti sniegą. Donis spėjo sužinoti, ką 
reiškia tikra meilė ir pergalė. Bet tai irgi praėjo kaip praeina sapnai... 
tačiau paties jausmo Kiganas nepamiršo, nepamiršo dėkingumo už 
tai, kad buvo įvykdyta ir gauta, o ne prižadėta ir netesėta, nepamiršo 
aiškumo ir saldžios žavios meilės jausmo, ekstazės, kad balta vėl grįžo. 


Teisėjas Fiečaildas, nusiuntęs Džeką ir Vulfą į Sanlaito namus, jau 
nebebuvo joks teisėjas, o po teismo jo laukė kalėjimas. Nebuvo abe- 
Jonių, kad ten jam teks praleisti ilgus ir sunkius metus. O galėjo to ne- 
būti. Jis juk senas, nelabai sveikas. Kad nebūtų radę tų prakeiktų kū- 
nų... | 
Teisėjas stengėsi likti optimistas, kiek leido aplinkybės, bet dabar, 
sėdint darbo kabinete savo namuose ir tvarkant nagus ilgais sulanks- 
tomo peilio ašmenimis, jį užplūdo švininė depresijos banga. Staiga jis 
atitraukė peilį nuo nagų, valandėlę susimąstęs jį tyrinėjo, po to įsiki- 
šo į šnervę ašmenų galiuką. Palaikęs taip kurį laiką Fiečaildas burb- 
telėjo: “Velnias. Kodėl gi ne?"", 1r susigrūdo šešių colių peilį pro si- 
nusus į smegenis. 

Smokis Apdaikas sėdėjo “Outlio užeigos" bokse, tikrino sąskaitas 
ir spaudė skaičius savo kalkuliatoriumi visai kaip tą dieną, kai susi- 
pažino su Džeku. Tik dabar jau buvo pavakarė, ir Lorė sukosi prie 
pirmųjų klientų. Muzikos automatas grojo “Geriau butelis priešais 
mane (Negu lobotomija).?' 

Vieną minutę viskas buvo gerai, bet netikėtai Smokis išsitiesė, po- 
pierinė kepuraitė nusmuko. Jis sugniaužė baltus marškinėlius ties šir- 
dimi, kurią pervėrė aštrus skausmas. Viešpats kala savo vinis, - būtų 
pasakęs Vulfas. 

Tą pačią akimirką su didžiuliu trenksmu sprogo grilis. Išlėkęs į orą 
jis kliudė “Busch"' reklaminį skydą ir nuplėšė jį nuo lubų. Aitrus du- 
jų kvapas iškart pripildė barą. Lorė suklykė. 

Muzikos automatas ėmė suktis vis greičiau: 45 apsisukimai per 
minutę, 78, 150, 400! Verksmingas moters balsas virto sunervintų bu- 
rundukų cypsėjimu. Po sekundės nuo automato nulėkė dangtis. Paži- 
ro spalvotas stiklas. 

Smokis pažiūrėjo į savo kalkuliatorių. Raudoname langelyje mirk- 
sėjo vienintelis žodis: 


TALISMANAS-TALISMANAS-TALISMANAS 


Tada sprogo jo akys. 

- Lore, užsuk dujas! - suriko vienas lankytojas. Jis pakilo nuo sa- 
vo stalo ir pasisuko į Smokį. - Smoki, pasakyk jai... - žmogelis sude- 
javo iš siaubo, pamatęs iš skylių, kur kadaise buvo Smokio Apdaiko 
akys, plūstantį kraują. 

Po akimirkos visa užeiga išlėkė į orą, o kai pasirodė Dogtauno ir 
Elmiros gaisrininkai, didžioji miestelio centro dalis jau buvo apimta 
liepnos. 

Nedidelė netektis, vaikai, ar galit ištarti “amen"'? 


Taierio mokykloje kaip visada (išskyrus trumpą momentą, kurį te- 
nykščiai prisiminė kaip neaiškų sapną) gyvenimas tekėjo įprasta va- 
ga, buvo ką tik prasidėjusios paskutinės aukštesniųjų klasių pamokos. 

Indianoje snyguriavo, o čia, Ilinojuje, krito šalta dulksna. Mokiniai 
susimąstę ir mieguisti sėdėjo klasėse. 

Staiga ėmė skambėti koplyčios varpai. Galvos pakilo. Akys išsi- 
plėtė. Visas Taierio mokyklos miestelis tarsi grįžo į tą sapną. 

Eteridžas sėdėjo sustiprintos matematikos pamokoje ir ritmingai 
gniaužė kumštį, įbedęs buką žvilgsnį į lentą, kur senasis misteris Han- 
kinsas pylė logaritmus. Jis galvojo apie žavią miesto padavėją, kurią 
glamžys netrukus. Ji nešiojo ne pėdkelnes, o kojines su gorsetu ir my- 
lėdamasi spyrėsi, kad kojinės liktų. Dabar Eteridžas žvilgčiojo į lan- 
gus, pamiršęs ilgakoję padavėją su lygiomis kojinėmis, savo erekci- 
ją. Nežinia kodėl jis pagalvojo apie Sloutą. Susilaižiusį mažąjį Ričar- 
dą Sloutą, kurį ramiai galėjai priskirti prie mėmių, bet kažkodėl nesi- 
vertė liežuvis. Jis prisiminė Sloutą ir susirūpino, kaip jis. Kažkodėl 
jam toptelėjo, kad prieš keturias dienas be įspėjimo palikęs mokyklą 
Sloutas jaučiasi nelabai gerai. 


Direktoriaus kabinete misteris Dafris aptarinėjo galimą mokinio 
Džordžo Hetfildo išmetimą iš mokyklos su jo įniršusiu - ir turtingu - 
tėvu, kai koplyčios varpai ėmė skambinti nenustatytą melodiją. Jiems 
nutilus, misteris Dafris jau stovėjo ant keturių, žili plaukai buvo už- 
kritę ant akių, o iš burnos nukaręs liežuvis..Vyresnysis Hetfildas sto- 
vėjo, tiksliau, gūžėsi prie durų, pamiršęs savo pyktį ir iš nuostabos iš- 
pūtęs akis. Direktorius ropojo po savo kilimą ir lojo kaip šuo. 


Albertas Burbulas jau ruošėsi pasivaišinti skanėstu, kai suskambo 
varpai. Valandėlę jis žiūrėjo pro langą susiraukęs, kaip žmogus, ku- 
ris bando prisiminti kažką, kas sukasi ant liežuvio galo. Po to jis truk- 
telėjo pečiais ir toliau plėšė kukurūzinių traškučių pakelį - mama ką 
tik atsiuntė visą dėžę. Staiga jo akys išsiplėtė. Vieną sekundę, kuri bu- 
vo ganėtinai ilga, jam pasirodė, kad maišelis pilnas storų, besiraitan- 
čių baltų kirminų. 

Albertas apalpo. 

Kai atsipeikėjo ir sukaupė tiek drąsos, kad vėl galėjo pažiūrėti į 
maišelį, įsitikino, jog tai tebuvo haliucinacija. Žinoma! Kas dar? Ta- 

čiau ta haliucinacija paliko ženklą visam gyvenimui: vos tik atplėšda- 
vo traškučių pakelį, atvyniodavo saldainį ar atidarydavo sausainių dė- 
žutę, visur vaidenosi tie kirminai. Iki pavasario Albertas prarado tris- 
dešimt penkis svarus, pradėjo žaisti Taierio teniso komandoje, pirmą 
kartą pasimylėjo. Jis netvėrė džiaugsmu, ėmė tikėti, kad išgyvens mo- 
tinos meilę. 

Kai pratrūko gausti varpai, visi ėmė žvalgytis, keli nusijuokė, kai 
kurie susiraukė, treti apsiverkė. Kažkur sukaukė šunys, nors į mokyk- 
los miestelį su šunimis nebuvo leidžiama. 

Melodija, kurią skambino varpai, nebuvo užprogramuota, vėliau 
čio humoristas spėjo, kad čia, ko gero, nagus bus prikišęs koks nors 
skautas su Kalėdų atostogomis galvoje. 

Skambėjo “Vėl atėjo laimingos dienos.?' 


| r, 


Nors Džeko Sojerio Vulfo mama pati save laikė per sena, kad vėl 
pastotų, prieš Permainų metą, prieš dvylika mėnesių ji nesulaukė 
menstruacijų. Prieš tris mėnesius ji pagimdė trynukus: dvi mergaites 
ir berniuką. Gimdymas buvo sunkus, o dar slėgė nuojauta, kad vienas 
iš vyresnių jos vaikų netrukus mirs. Ji žinojo, kad tas sūnus persikėlė 
į; Kitą Vietą ginti bandos ir ten žus, o ji daugiau jo niekad nepamatys. 
Buvo sunku tai išgyventi, ir ji verkė dėl to labiau nei iš skausmo. 

Bet dabar, miegodama su savo mažyliais po pilnatimi, saugiai ku- 
riam laikui palikusi bandą, ji nusišypsojo ir pakėlusi berniuką ėmė 
laižyti. Per miegus vulfiukas apsikabino gauruotą motinos kaklą, pri- 
glaudė žandą prie švelniais pūkeliais apžėlusios krūties ir taip pat nu- 
sišypsojo. Sapną pervėrė žmogiška mintis: Viešpats kala savo vinis 
teisingai ir gerai. Mėnuo apšvietė pasaulį, kur visi kvapai buvo tokie 
gaivūs, ir jiedu miegojo apsikabinę šalia dvynukių sesučių. 

Ohajuje, Goslino miestelyje (ne per toliausigi nuo Amandos, apie 
trisdešimt mylių nuo Kolumbo) vyras, vardų Badis Parkinsas kasė 
vištų mėšlą vištidėje. Burną buvo užsirišęs tankia skepeta, kad išdžiū- 
vusio mėšlo dulkės nepakliūtų į nosį ir burną. Vištidė dvokė amonia-. 
ku. Nuo to kvapo jam įsiskaudėjo galvą. O ką jau kalbėti apie nuga- 
rą, nes jis buvo aukštas vyras, vištidė - ne. Sudėjus viską į krūvą ga- 
lima sakyti, kad tai pragariškas darbas. Badis turėjo tris sūnus, bet vos 
tik reikėdavo kuopti vištidę, nė vieno negalėdavo prikalbinti. Visa lai- 
mė, kad darbas eina į pabaigą... 

Tas vaikas! Jėzau Kristau! Tas vaikas! 

Parkinsas staiga nepaprastai aiškiai ir su meile prisiminė berniuką, 
pasivadinusį Liuisu Farenu. Tas vaikas sakėsi keliaująs pas savo tetą 
Heleną Vogan Bakai Leike; paklaustas, ar nebėga iš namų, jis at- 
sigręžė į Badį ir pribloškė nuoširdaus gerumo bei nuostabaus grožio 
veidu, grožio, kuris privertė Badį prisiminti praūžus audrai tvis- 
kančias vaivorykštes, saulėlydžius po sunkaus, bet vaisingo dienos 
darbo. | 

Jis aiktelėjo ir atsitiesė, stukteldamas galvą į siją, kad net akys 
ėmė ašaroti. Bet jis vis tiek plačiai šypsojosi. O Dieve, tas berniukas 
yra TENAI, jis TENAI, - pagalvojo Badis Parkinsas, ir nors nė neįta- 
rė, kur tas “tenai"' yra, nelauktai pajuto viską apimantį nuotykio jaus- 
mą. Po “Lobių salos", kurią perskaitė dvylikos, ir pirmo prisilietimo 
prie mergaitės krūties keturiolikos jis daugiau niekad nesijautė taip 
pakiliai ir džiaugsmingai. Badis ėmė juoktis. Numetė savo kastuvą ir 
sutrenkė apstulbusioms vištoms pašėlusį džigą, spragsėdamas pirštais 
1r kvatodamas per skepetą. 

- Jis tenai! - sušuko Badis paukščiams. - Tram-pam-pam, jis ten, 
jam pagaliau pavyko, jis tenai ir turi jį! 

Vėliau Parkinsas įtarinėjo, tiesa, nelabai tikėdamas, kad vištų mėš- 
lo smarvė jį kažkaip apkvaitino. Bet tai ne viskas, po šimts, ne viskas. 
Jis padarė kažkokį atradimą, kokį - negalėjo prisiminti. Matyt, buvo 
kaip tam britų poetui, apie kurį koledže pasakojo anglų kalbos moky- 
tojas: paėmęs didelę opiumo dozę, vyrukas pradėjo rašyti poemą apie 
išgalvotą kinų viešnamį... bet išsiblaivęs negalėjo pabaigti. 

Kažkas panašiai, nusprendė jis, nors širdy netikėjo. Kad ir nepri- 
simindamas džiaugsmo priežasties kaip ir Donis Kiganas, jis niekad 

nepamiršo, kaip tas džiaugsmas atėjo, nepamiršo saldaus, veržlaus 
prisilietimo prie didžio nuotykio, žvilgsnio į nuostabią baltą šviesą, 
kuri, tiesa, spinduliavo visomis vaivorykštės spalvomis. 


Senoje Bobio Darino dainoje sakoma: “Žemė atkosėja šaknis, ap- 
rengtas ir apautas, stumia jas šalin... stumia šalin.“ Šitai dainai karš- 
tai pritartų Kajugos apylinkės Indianoje vaikai, jeigu ji būtų išpopu- 
liarėjusi truputį vėliau. Sanlaito namai stovėjo tušti tik antrą savaitę, 
O Jau įgavo namų su vaiduokliais reputaciją. Nieko nuostabaus, turint 
galvoje radinius, iškastus netoli Tolimojo lauko sienos. Vietinio ne- 
kilnojamojo turto agento pastatytas skelbimas “Parduodama"' atrodė 
metų, o ne devynių dienų senumo. Agentas nuleido kainą ir galvojo 
nuleisti ją dar kartą. 

Bet to neprireikė. Kai virš Kajugos ėmė kristi pirmasis sniegas (o 
Džekas Sojeris lietė Talismaną už dviejų tūkstančių mylių), sprogo 
dujų talpos po virtuve. Darbininkas iš “Rytų Indianos dujų ir elek- 
tros“ buvo atvykęs prieš savaitę perpompuoti į savo mašiną visas 
suskystintas dujas ir būtų prisiekęs, kad gali įlįsti į kurią nors talpą ir 
prisidegti cigaretę, bet jos vis vien sprogo... sprogo tą pačią sekundę, 
kai išlėkė “Outlio užeigos" langai (kartu su apsirengusiais ir apsi- 
avusiais lankytojais... juos nustūmė iš Elmiros atvykę gelbėtojai). 

Sanlaito namai supleškėjo iki pamatų per kelias sekundes. 

Ar galite ištarti “aleliuja??? 


Visuose pasauliuose kas nors pajudėjo 1r pakeitė pozą kaip didelis 
žvėris... bet Point Venutyje tas žvėris buvo po žeme: jis pabudo ir 
riaumojo. Miegoti nuėjo tik po septyniasdešimt devynių sekundžių, 
kaip tvirtina seismologijos institutas. 

Prasidėjo žemės drebėjimas. 

V ee 
Žemės drebėjimas 


Džekas ne iš karto suvokė, kad “Aginkortas" griiva. Tai neatrodė 
keista, nors jis pats buvo apimtas nuostabos. Tam tikra prasme jis ne- 
buvo viešbutyje, nebuvo Point Venutyje, net ne Mendočino apskrityje 
ir ne Kalifornijoje, ne Amerikos Teritorijose; nebuvo ir anose Terito- 
rijose: jis buvo juose kaip ir begalybėje kitų pasaulių vienu metu. Pa- 
našu, kad Talismanas yra dar daugiau, negu tikėjo jo tėvas. Jis yra ne 
tik visų galimų pasaulių ašis, bet ir patys pasauliai bei erdvės tarp jų. 

Nuo tokios transcendentalizmo dozės net Tibeto atsiskyrėlis iš- 
minčius vienuolis išprotėtų. Džekas Sojeris buvo visur, Džekas Šoje- 
ris buvo viskuo. Žolės lapelis penkiasdešimt tūkstantajame pasaulyje 
nuo Žemės mirė iš troškulio neįvardytoje lygumoje, kuri yra Afrikos 
vietą atitinkančio kontinento centre; Džekas mirė kartu su tuo lapeliu. 
Kitame pasaulyje virš planetos pakibusiame debesyje poravosi drako- 
nai; svilinantis jų ekstazės kvapas maišėsi su šaltu oru bei smarkia liū- 
timi. Džekas buvo drakonas patinas; Džekas buvo drakonė; Džekas 
buvo sperma; Džekas buvo kiaušinis. Toli eteryje, už milijonų visatų 
trys dulkelės plaukė į kitą tarpžvaigždinę erdvę. Džekas buvo dulke- 
lė, Džekas buvo tarpas tarp jų. Galaktikos vyniojosi aplink jo galvą it 
popierius, o likimas rėžė kiekvienoje atsitiktinius ženklus, paversda- 
mas makrokosminiu pianinu, kuriuo bus grojama viskas: nuo regtai- 
mo iki laidotuvių maršų. Laimingi Džeko dantys susmigo į apelsiną; 
nelaimingas Džeko kūnas suriko, kai jį išplėšė dantys. Jis buvo trili- 
jonai dulkių kamuoliukų po bilijonais lovų. Jis buvo kengūriukas ir 
sapnavo ankstesnį gyvenimą motinos gimdoje, kai toji šokavo per 
purpurinę lygumą, kur lakstė elnio dydžio triušiai. Jis buvo kumpio 
mėsa Peru ir kiaušiniai po višta Badžio Parkinso vištidėje. Jis buvo 
mėšlo dulkelė, įlindusi jam į nosį, jis buvo judantys plaukeliai, kurie 
tuoj privers Badį nusičiaudėti, jis buvo čiaudulys, mikrobai čiauduly- 
je, jis buvo atomų dalelės, grįžtančios laiku į didijį sprogimą, kuris 
buvo prieš pasaulio sukūrimą. | 

Jo širdis šoktelėjo, ir novose užsižiebė tūkstančiai naujų saulių. 

Jis išvydo marias žvirblių begalybėje pasaulių ir pastebėjo kiek- 
vieno smukimą ar klestėjimą. 

Jis mirė Teritorijų rūdos kasykloje. 

Jis gyveno kaip gripo virusas Eteridžo kaklaraištyje. 

Jis lėkė vėjyje po tolimus kraštus. 

Jis buvo... 

O, jis buvo... 

Jis buvo Dievas. Dievas arba kažkas taip arti, kad nėra jokio skir- 
tumo. 

Ne! - iš siaubo suklykė Džekas. - Ne, aš nenoriu būti Dievas! Pra- 
šau! Prašau, nenoriu būti Dievas, AŠ TIK NORIU IŠGELBEĖTI SAVO 
MAMĄ! 

Ir staiga begalybė užsivėrė lyg vanduo virš mesto į vandenį ak- 
mens. Ji susiaurėjo iki akinančios baltos šviesos spindulio, kuris su- 
grąžino berniuką į Teritorijų salę. Jis tebelaikė Talismaną savo ran- 
kose. 


Lauke žemė pradėjo atlikinėti šokio judesius. Potvynis apsigalvo- 
j0 ir grįžo atgal, palikdamas raudoną it jūros žvaigždės smėlį. Ant pa- 
sirodžiusio dugno liko spurdėti keistos žuvys, kai kurios - tarytum 
akių obuoliai iš drebučių. 

Už miestelio stūksančios uolos buvo laikomos nuosėdinėmis, bet 
kiekvienas geologas, užmetęs akį, iškart pasakytų, kad jos tiek pat 
nuosėdinės, kiek novorišas priklauso senoms garsioms giminėms. 
Point Venučio aukštumos buvo ne kas kita kaip purvo pluta, ir dabar 
ji sutrūkinėjo tūkstančiais plyšių. Dar kurį laiką kalnai laikėsi, nauji 
plyšiai Žiojosi ir vėl čiaupėsi, o po to ėmė virsti į slėnius. Purvo upės 
ėmė slinkti žemyn, nešdamos Toledo padangų gamyklos dydžio uo- 
las. 

Nelaukta Džeko 1r Ričardo ataka Pasirengimo stovykloje prareti- 
no Morgano vulfų brigadą. Jų dar sumažėjo, nes dalis pabėgo 1š bai- 
mės. Kai kurie sugrįžo į savo pasaulį, bet dauguma ir tenai buvo pra- 
ryti žemės drebėjimo. Panašūs kataklizmai krėtė visus pasaulius, tar- 
si jie visi būtų suverti ant iešmo. Trejetas vulfų su “Fresno Demons“ 
motociklininkų švarkais sušoko į seną “Linkolną"' ir pavažiavo kvar- 
talą, kol iš dangaus nukrito akmens luitas ir suplojo mašiną. 

Kiti tiesiog lėkė rėkdami gatvėmis ir pamažu virto vilkais. Mote- 
ris su grandine ant spenelių ramiai išėjo priešais vieną ir išsirovusi di- 
delį kuokštą plaukų atkišo. 

- Štai! - ramiai šypsodamasi sušuko ji. - Puokštė! Jums! 
Vulfas, anaiptol ne ramus, vienu mostu nuplėšė jai galvą ir bėgo 
toliau, toliau, toliau. 


Džekas atidžiai apžiūrinėjo tai, ką laimėjo, kaip vaikas laukinį gy- 
vūną, kuris išėjo iš miško ir ėda iš jo rankos. 

Talismanas švietė, užsižiebdamas ir vėl nublankdamas. 

Su mano širdies dūžiais, - pagalvojo jis. 

Jis priminė stiklą, bet atrodė minkštas. Džekas šiek tiek spustelė- 
j0, jis įlinko. Ten, kur spaudė pirštai, liko mėlyna ir tamsiai raudona 
dėmelės. Berniukas nusišypsojo... ir staiga šypsena išnyko. 

Šitaip gali pražudyti milijonus žmonių: gaisrai, potvyniai, dar kas 
nors. Prisimeni pastatą, kuris sugriuvo Angoloje Niujorko valstijoje, 
kai... 

Ne, Džekai, - sukuždėjo Talismanas, ir Džekas suprato, kodėl jis 
pasidavė švelniam spustelėjimui. Jis buvo gyvas, žinoma. Ne, Džekai: 
Viskas bus gerai... viskas bus gerai... ir viskas pasitaisys. Tik tikėk, 
būk įsitikinęs, ryžtingas, nesvyruok. 

Jame ramybė... oi, kokia gili ramybė. 

Vaivorykštė, vaivorykštė, vaivorykštė, - pagalvojo Džekas ir ėmė 
svarstyti, ar galės kada nors paleisti šitą nuostabų burbulą. 

Ant kranto už medinio tako Gardneris iš siaubo prisiplojo prie že- 
mės. Pirštai susmigo į smėlį. Jis inkštė. 

Morganas it girtas prisvyravo prie jo ir nuplėšė nuo peties raciją. 

- Likite prie tvoros! - suriaumojo jis į aparatą ir tik tada apsižiūrė- 
jo, kad nenuspaudė mygtuko "Įjungta". - LIKITE VIETOSE! JEIGU 
BANDYSITE BĖGTI Iš MIESTO, SUMAUTOS UOLOS PRI- 
SPAUS JUS! EIKITE ČIA! PAS MANE! ČIA TIK PRAKEIKTI 
SPECEFEKTAI! EIKITE ČIA! APSUPKITE ŽIEDU PAPLŪDIMĮ! 
TIE, KURIE VYKDYS ĮSAKYMĄ, BUS APDOVANOTI! NEPA- 
KLUSĘ MIRS KASYKLOSE IR PRAKEIKTOSE ŽEMĖSE! ATEI- 

KITE ČIA! Į ATVIRĄ VIETĄ! EIKITE ČIA, KUR NIEKAS NE- 
GALI ANT JŪSŲ UŽVIRSTI! PO VELNIŲ, ČIONAI! 

Jis nušveitė raciją į šoną. Aparatas sutrupėjo, iš jo ėmė rangytis 
vabalai su ilgais čiuptuvėliais. 

Morganas pasilenkė ir pakėlė pažaliavusį Gardnerį. 

- Ant kojų, gražuoli, - pasakė jis. 


Ričardas nesąmoningai riktelėjo, kai stalas, ant kurio jis gulėjo, 
pakrypo ir numetė jį žemėn. Džekas išgirdo jo riksmą ir atsipeikėjo iš 
apmąstymų apie Talismaną. 

Viešbutis dejavo lyg laivas per smarkią audrą. Berniukas apsidai- 
rė: atšokinėjo lentos, siūbavo sijos. Nuo skaidrios Talismano šviesos 
spruko ir rangėsi atokiau balti vabzdžiai. 

- Ateinu, Ričardai! - sušuko Džekas ir ėmė slinkti per salę. Sykį 
grindys išslydo iš po kojų, jis suklupo aukštai iškėlęs Talismaną: 
smarkiai sutrenktas rutulys gali sudužti. Kas būtų tada, vienas Dievas 
žino. Berniukas pakilo ant vieno kelio, vėl buvo parmestas ant užpa- 
kalio, bet šiaip taip atsistojo. 

Apačioje darsyk suklykė Ričardas. 

- Riči! Ateinu! 

Virš galvos suskambo varpeliai. Džekas pakėlė galvą i1r pamatė vis 
labiau siūbuojantį sietyną. Skambėjo krištoliniai jo karoliukai. Jam 
bežiūrint, trūko grandinė, ir sietynas sprogo, deimančiukų lietumi su- 
biręs į grindis. Dužo stiklas. | 

Berniukas pasisuko ir perlėkė kambarį dideliais žingsniais. Atro- 
dė kaip komikas, mėgdžiojantis girtą jūreivį. 

Koridorius. Džekas buvo nublokštas banguojančių grindų į vieną, 
po to į kitą sieną. Kiekvieną kartą trenkdamasis jis laikė Talismaną 
priešais save tarytum žnyplėmis baltą nuo karščio anglį. 

Tu niekad nenulipsi laiptais. 

Turiu. Turiu. 

Džekas pasiekė aikštelę, kur kovėsi su juoduoju riteriu. Pasaulis 
suvilnijo, berniukas pamatė, kaip tolyn nusirita riterio šalmas. 

Apačioje smarkiai vilnijo laiptai, nuo to reginio jį ėmė pykinti. 
Viena pakopa išlėkė į viršų, palikusi juodą skylę. 


267 


- Džekai! 

- Ateinu, Ričardai! 

Tau nepavyks įveikti šitų laiptų. Niekaip, mažyli. 

Turiu. Turiu. 

Su neįkainojamu trapiu Talismanu rankose Džekas ėmė leistis 
laiptais, kurie dabar priminė tornado pagautą skraidantį kilimą. 

Laiptai kryptelėjo, ir vaikas buvo nusviestas prie to paties plyšio, 
kur įkrito juodojo riterio šalmas. Džekas suklykė ir atsitraukė nuo 
skylės, dešine spausdamas prie savęs Talismaną, o kAre ieškodamas 
atramos. Į ką įsitverti nebuvo. Jo kulnai atsirėmė į pakopą ir pasviro 
virš bedugnės. 

Nuo žemės drebėjimo pradžios praėjo penkiolika sekundžių. Tik 
penkiolika, bet tos gamtos nelaimės liudininkai pasakytų, kad objek- 
tyvus, laikrodžio, laikas per žemės drebėjimą prarandą reikšmę. Pra- 
ėjus trims dienoms po penkiasdešimt trečiųjų žemės drebėjimo, Los 
Andžele naujienų korespondentas paklausė išsigelbėjusiojo, kuris bu- 
vo arti epicentro, kiek laiko truko drebėjimas. 

- Jis dar vyksta, - ramiai atsakė Žmogus. 

Praėjus šešiasdešimt dviems sekundėms nuo žemės drebėjimo pra- 
džios, didžioji Point Venučio kalnų dalis nutarė nusileisti likimui ir 
virsti Point Venučio žemumomis. Jie šlumštelėjo ant miesto, palik- 
dami styroti vieną uolą kaip “Aginkortui"? grasantį pirštą. Iš naujų kal- 
vų it grubus penis pakilo dūmų stulpas. 


| 


Pajūryje vienas kitą paramstydami ir kraipydamiesi, lyg suktų lan- 
ką, stovėjo Morganas Sloutas ir Sanlaitas Gardneris. Gardneris buvo 
nusiėmęs “Vetebį". Prie jų prisijungė keli vulfai, kurių akys plieskė iš 
siaubo ir pragariško įniršio. Nuolat prisijungdavo nauji. Visi jie buvo 
pasikeitę arba keitėsi. Drabužiai karojo skarmalais. Morganas paste- 
bėjo, kaip vienas pargriuvo ant žemės ir ėmė ją kandžioti, tarsi nera- 
mi žemė būtų priešas, kurį reikia nužudyti. Sloutas nekreipė į tai dė- 
mesio. Furgonėlis su užrašu “Laukinis vaikas“ prašvilpė pro Point 

Venučio aikštę, kur vaikai kadaise maldavo savo tėvų nupirkti ledų ir 
vėliavėlių su “Aginkorto" atvaizdu. Furgonėlis privažiavo prie kraš- 
to, peršoko šaligatvį ir ėmė burgzti į paplūdimį. Žemė prasivėrė ir 
prarijo "Laukinį vaiką“, kuris kadaise partrenkė Tomį Vudbiną. 
Pliūptelėjo ugnies kamuolys sprogus benzino talpai. Tai matydamas, 
Sloutas prisiminė savo tėvą, sakantį pamokslą apie Sekminių ugnį. Po 
to žemė užsivėrė. 

- Ramiai, - sušuko jis Gardneriui. - Gali būti, kad pastatas užgrius 
1r sutrėkš jį, bet jeigu jam vis dėlto pavyks išeiti, nušausim, ir joks že- 
mės drebėjimas nesukliudys. 

- Ar mes sužinosime, jeigu JIS suduš? - suvapėjo Gardneris. 

Morganas Sloutas išsišiepė iki ausų. 

- Sužinosime, - atsakė jis. - Saulė pasidarys juoda. 

Septyniasdešimt keturios sekundės. 


Džeko kairė ranka nusitvėrė už turėklo nuolaužų. Talismanas 
plieskė prie jo krūtinės, o ilgumos ir platumos spindėjo kaip vielutė 
lempoje. Kulnai pakilo, padai ėmė slysti. 

Krentu! Spidi! Aš nukri... 

Septyniasdešimt devynios sekundės. 

Viskas baigėsi. 

Staiga viskas tiesiog baigėsi. 

Tik Džekui kaip tam Los Andželo žemės drebėjimo liudininkui 
viskas tęsėsi galvoje. Dalyje jo smegenų žemė toliau kretėjo lyg baž- 
nyčios piknikui sutaisyti drebučiai. 

Jis atsitraukė nuo skylės ir svirduliuodamas priėjo prie perkreiptų 
laiptų. Blizgančia nuo prakaito kakta, vis dar neatgaudamas kvapo, jis 
stovėjo ir klausėsi, spausdamas prie savęs Talismaną. 

Kažkur pasverdėjo ant briaunos ir su trenksmu nuvirto sunkus 
daiktas - biuras ar bufetas. 

- Džekai! Prašau! Aš tikriausiai mirštu! - silpnas, bejėgiškas Ri- 
čardo balsas išties atrodė kaip mirštančio vaiko. 

- Ričardai! Aš tuoj! 

Jis ėmė lipti laiptais, kurie dabar buvo perkreipti, išlankstyti ir ap- 
griuvę. Daugelio pakopų nebuvo, teko per tarpus peržengti. Vienoje 
vietoje trūko keturių iš eilės, ir Džekas šoko prisilaikydamas turėklo. 

Viskas iš tikro griuvo. Dužo ir skambėdami žiro stiklai. Kažkur be 
paliovos šniokštė unitazas. 

Raudonmedžio stalas registratūroje skilo per patį vidurį. Tačiau 
dvivėrės durys buvo atviros, skaisti saulė veržėsi pro jas, o senas 
drėgnas kilimas tarytum čirškė ir rūko protestuodamas prieš šviesą. 

Debesys išsisklaidė, - nutarė Džekas. - Lauke šviečia saulė. Po to: 
Išeisime pro tas duris, Riči. Tu ir aš. Dideli kaip gyvenimas ir dar tiek 
išdidūs. 

Koridorius, vedantis pro “Gervių barą" į valgomąjį, priminė jam 
sceną iš “Prieblandos zonos“, kur viskas buvo išmėtytą ir sugadinta. 
Čia grindys pakeltos į kairę, čia - į dešinę; o tenai išeauklos kaip kup- 
ranugario kupros. Tamsos jis nepaisė: Talismanas švietė it didžiausias 
žibintas. 

Džekas puolė į valgomąjį ir pamatė draugą, gulintį ant grindų, ant 
staltiesių. Iš nosies tekėjo kraujas. Priėjęs arčiau jis pastebėjo, kad ke- 
li raudoni guzai prasivėrė ir iš draugo kūno rangėsi balti vabalai. Vie- 
nas Džekui bežiūrint išsikalė iš Ričardo nosies. 

Ričardas suklykė silpnu, gargiančiu balsu ir sutrėškė jį. Taip šau- 
kia mirštantis iš skausmo. 

Marškiniai kilojosi ir knibždėjo vabalų. 

Džekas nulėkė prie jo per kambarį... ir staiga iš tamsos nusileido 
voras, aklai švirkšdamas nuodus į orą. 

- Šušmirdęš fagiš! - sucypsėjo jis. - Oi, fagie, padėk jį atgal, pa- 
dėk atgal! 

Negalvodamas Džekas iškėlė Talismaną. Jis plykstelėjo balta ug- 
nimi, vaivorykštės ugnimi, ir voras suanglėjo. Po akimirkos ant siūlo 
kabaliojo rūkstantis kamuoliukas. 

Nėra kada spoksoti į tą stebuklą. Ričardas miršta. 

Džekas pribėgo prie jo, atsiklaupė ir nuplėšė staltiesę. 

- Pagaliau mums pavyko, biče, - tyliai ištarė jis, stengdamasis ne- 
matyti iš draugo odos lendančių vabalų. Jis pakėlė Talismaną, paskui 
pagalvojęs uždėjo jį ant Ričardo kaktos. Ričardas bejėgiškai suinkštė 
ir mėgino išsisukti. Bet Džekas prispaudė jo krūtinę ranka. Ėmė 
dvokti Talismano susvilinti vabalai. 

O kas toliau? Reikia dar kažko, bet ko? 

Jo akys užkliuvo ties žaliu marmuriniu rutuliuku, kurį paliko Ri- 
čardui ir kuris Teritorijose virsdavo stebuklingu veidrodėliu. Rutuliu- 
kas iš inercijos pasirideno kelias pėdas ir sustojo. Ritasi, taip. Ritasi, 

nes yra rutuliukas, ir rutuliukai turi ristis. Jie apvalūs. Apvalūs kaip 
Talismanas. 

Staiga jo galvoje nušvito. 

Laikydamas Ričardą, Džekas lėtai parito Talismaną per jo kūną. 
Kai jis pasiekė krūtinę, berniukas liovėsi priešintis. Džekas pagalvo- 
j0, kad jis galbūt nualpo, bet netrukus įsitikino, kad ne. Ričardas nu- 
stebęs Žiūri į jį... 

„ir veide nebeliko spuogų! Raudoni guzai nyksta! 

- Ričardai! - suriko jis, kvatodamas kaip pamišęs lėlys. - Ei, Riči, 
tu tik pažiūrėk! Abra-kadabra! 

Jis lėtai delnu parideno Talismaną per Ričardo pilvą. Rutulys 
skleidė bežodę harmoningą sveikatą ir gydė. Žemyn. Džekas suglau- 
dė plonas draugo kojas ir parito Talismaną iki kulkšnių. Talismanas 
švietė mėlynai... tamsiai raudonai... geltonai... žaliai kaip birželio pieva. 

Po to jis vėl pasidarė baltas. 

- Džekai, - sukuždėjo Ričardas. - Ar šito mes atėjome? 

- Taip. 

- Jis gražus, - tarė Ričardas, padvejojęs paklausė: - Ar galiu palai- 
kyti? 

Džeką apėmė Skrudžo godumas, jis stipriau prispaudė prie savęs 
Talismaną. Ne! Gali sudaužyti! Be to, jis mano! Perėjau visą konti- 
nentą dėl jo! Koviausi su riteriais! Negaliu duoti! Jis mano! Mano! 
Mano... 

Staiga Talismanas pasidarė labai šaltas ir vieną akimirką, kuri 
Džekui buvo baisesnė už žemės drebėjimus visuose pasauliuose, kur 
jis buvo ar bus, jis pajuodo. Balta šviesa dingo. Rutulio viduje jis 1š- 
vydo Juodąjį viešbutį. Ant bokštų, bokštelių, kupolų stogų, pūpsančių 
it pikti augliai, sukosi kanibalistiniai simboliai: vulfas, varnas, persuk- 
ta lyties dėmė. 

Tai tu būsi naujasis "Aginkortas"'? - sušnibždėjo Talismanas. - 
Net berniukas gali būti viešbučiu... jeigu nori. 

Galvoje pasigirdo aiškus mamos balsas: Jeigu nenori juo dalytis, 
Džeki, jeigu nesiryžti duoti jo savo draugui, tai gali likti, kur esąs. 
Jeigu negali prisiversti pasidalyti laimėjimu, rizikuoti juo, gali nesi- 
varginti eiti namo. Vaikams kalama tai visą gyvenimą, bet kai ateina 
metas vykdyti, nėra taip paprasta, ar ne? Jeigu negali pasidalyti, 
leisk man numirti, biče, nes tokia kaina aš gyventi nenoriu. 

Netikėtai Talismanas pasidarė neapsakomai sunkus kaip lavonas. 
Džekas šiaip taip pakėlė jį ir nuleido į Ričardo rankas. Draugo rankos 

buvo plonytės ir išbalusios... bet Ričardas laikė Talismaną lengvai, ir 
Džekas suvokė, kad sunkumas buvo tik jo vaizduotė, iškreiptas ir ne- 
sveikas noras. Talismanas vėl sutvisko didinga balta šviesa, ir juodos 
berniuko mintys ėmė sklaidytis. Jam tik toptelėjo, kad savo teisę į 
daiktą gali išreikšti tik tuo, kaip lengvai gali jo atsisakyti... po to min- 
tis dingo. 

Ričardas šypsojosi, gr ta šypsena darė jo veidą gražų. Džekas ne 
kartą buvo matęs besišypsantį draugą, bet šitoje šypsenoje jautėsi ra- 
mybė, kurios jis anksčiau nebuvo pastebėjęs; tai buvo ramybė, kuri 
pritarė jo Žinojimui. Baltoje, gydančioje Talismano šviesoje Džekas 
matė, kaip nesveikas, subjaurotas draugo veidas gyja. Berniukas glau- 
dė Talismaną prie krūtinės lyg kūdikį ir šypsojosi Džekui spinduliuo- 
jančiomis akimis. 

- Jeigu toks tasai Sibruko salos ekspresas, - pasakė Ričis, - manau, 
reikėtų nusipirkti sezoninį bilietą. Jeigu išsikapstysime iš viso šito. 

- Jautiesi geriau? 

Ričardo šypsena spindėjo kaip Talismanas. 

- Pasauliais geriau, - atsakė jis. - O dabar padėk man, Džekai. 

Džekas pasislinko, kad galėtų paremti jį petimi. Ričardas ištiesė 
Talismaną. 

- Geriau pirma paimk jį. Aš dar silpnas, o jis nori grįžti su tavimi. 
Jaučiu tai. 

Džekas paėmė Talismaną ir padėjo bičiuliui atsistoti. Tas apsika- 
bino jį per kaklą. 

- Pasiruošęs... biče? 

- Aba, - atsakė Ričardas. - Pasiruošęs. Tik kažkodėl man atrodo, 
kad jūros keliui galas, Džekai. Per drebėjimą girdėjau, kaip prieplau- 
ka sugriuvo. 

- Išeisime pro paradines duris, - pasakė Džekas. - Net jei Dievas 
padarytų per vandenį praėjimą iš langų, aš vis vien eičiau pro prieki- 
nes duris. Mes nespruksime iš čia, Riči. Išeisime kaip užsimokėję gy- 
ventojai. Regis, daug pasakiau. Ką manai? 

Ričardas ištiesė siaurą delną. Ant jo dar raudonavo gyjančios dė- 
mės. 

- Turime pabandyti, - sutiko jis. - Duok man penkis, Džeki. 

Džekas 1r Ričardas suplojo delnais, po to abu patraukė korido- 
riumi. 

Ties viduriu Ričardas atkreipė dėmesį į metalo laužo krūvą. 

- Kas čia, po galais? 

- Skardinės nuo kavos, - atsakė Džekas ir šyptelėjo. - “Maxwell 
House". 

- Džekai, ką, po paraliais, čia mali... 

- Nieko, Ričardai, - atsakė Džekas. Jis plačiai šypsojosi, jautėsi 
gerai, bet nervai vis tiek įsitempė. Žemės drebėjimas baigėsi... ir ne. 
Dabar jų lauks Morganas. Ir Gardneris. 

Nesvarbu. Tegu bus kaip bus. 

Berniukai priėjo vestibiulį, Ričardas apstulbęs nužvelgė laiptus, 
suskilusį registracijos stalą, išvartytus trofėjus ir vėliavėles. Juodojo 
lokio iškamša stovėjo įkišusi nosį į pašto skyrelį: tikriausiai šniukšti- 
nėjo medaus. 

- Oho, - ištarė Ričardas. - Viskas apversta aukštyn kojomis. 

Džekas nuvedė Ričį prie dvivėrių durų ir apsidžiaugė, kad draugas 
godžiai geria saulės spindulius. 

- Ar tu tikrai pasirengęs, Ričardai? 

- Taip. 

- Tenai tavo tėvas. 

- Ne. Jis miręs. O tenai... kaip tu juos vadini? Jo dvynys. 

- A. 

Ričardas linktelėjo. Nepaisant Talismano artumo, jis vėl ėmė atro- 
dyti išvargęs. 

- Taip. 

- Tikriausiai bus velniška kova. 

- Ką gi, padėsiu, kuo galėsiu. 

- Aš myliu tave, Riči. 

Ričardas vangiai šyptelėjo. 

- Aš tave taip pat, Džekai. Dabar eikime, kol dar laiko nervai. 

Sloutas tikrai manė, kad viską kontroliuoja: situaciją, suprantama, 
bet dar svarbiau - save. Tikėjo tuo, kol nepamatė savo sūnaus. Silpno, 
tiesa, ir sergančio, bet pakankamai gyvybingo, išeinančio iš Juodojo 
viešbučio, pasirėmusio į Džeką Sojerį. 

Sloutas taip pat manė, kad pagaliau valdo savo jausmus Filo So- 
jerio atžalai. Juk tik dėl savo neapykantos jis paleido Džeką Karalie- 

nės paviljone, o vėliau - Vidurio Vakaruose: Viešpatie, šunytis pasie- 
kė Ohają net neįdrėkstas, o nuo Ohajo iki Oriso, kitos Morgano tvir- 
tovės, - akimirksnis. Bet iš pykčio jis elgėsi neapgalvotai, todėl ber- 
niukui pavyko išgprūsti. Sloutas buvo pažabojęs savo pyktį, bet dabar 
jis vėl nevaržoniai užsiliepsnojo. Tartum kažkas būtų šliūkštelėjęs ži- 
balo ant smilkstančio laužo. 

Jo sūnus vis dar gyvas. Jo numylėtas sūnus, kuriam jis ketino pa- 
likti valdyti visų pasaulių ir visatų karalystes, ramstosi į Džeką Sojerį. 

Bet tai dar ne viskas. Sojerio rankose Žybsi ir spinduliuoja nelygi- 
nant iš dangaus nukritusi žvaigždė Talismanas. Net ir čia Sloutas jį 
jautė: planetos gravitacijos laukas tarsi sustiprėjo, traukė jį žemyn, 
vertė smarkiau dirbti jo širdį; laikas lyg ir ėmė lėkti greičiau, džiovi- 
no jo kūną, niaukė akis. 

- Skauda! - šalimais suinkštė Gardneris. 

Dauguma vulfų, kurie atlaikė žemės drebėjimą ir atėjo pas Morga- 
ną, dabar traukėsi rankomis užsidengę veidus. Keli bejėgiškai vėmė. 

Morganas pajuto siaubą... paskui neapykanta, susijaudinimas ir be- 
protybė, kuri mito grandiozinėmis svajonėmis apie viešpatavimą, - 
viskas išsiveržė pro savikontrolės voratinklį. 

Jis susigrūdo nykščius į ausis, kad skaudėtų, iškišo liežuvį ir pa- 
mojo Misteriu: Džekui Snargliu;, Būsimam Lavonui Sojeriui. Po aki- 
mirkos viršutinis jo žandikaulis nusileido kaip pakeliami vartai 1r nu- 
kando liežuvio galiuką. Sloutas to nė nepastebėjo. Jis sugriebė Gard- 
nerį už neperšaunamos liemenės. 

Sanlaito veidas buvo pabalęs iš baimės. 

- Jie išeina, jie išsineša JĮ, Morganai... mano valdove... turime 
bėgti, privalome bėgti... 

- NUŠAUK JĮ! - sustaugė Morganas jam į veidą. Gardnerį aptėš- 
kė kraujas nuo sužaloto jo liežuvio. - NUŠAUK JĮ, TU ETIOPIŠKA 
IŠGAMA, JIS NUŽUDĖ TAVO SŪNŲ! NUŠAUK JĮ IR TĄ SU- 
SMIRDUSĮ TALISMANĄ! ŠAUK Į JO RANKAS IR SUTRUPINK 
JĮ! 

Sloutas ėmė trypčioti priešais Gardnerį klaikiai raukydamasis, su- 
sikišęs nykščius į ausis bei kaišiodamas nukirstą liežuvį it naujame- 
čio vakaro niekutį, kuris traškėdamas išsisuka. Jis atrodė kaip vaikas 
žmogžudys: pašėlęs ir kartu baisus. 

- JIS NUŽUDĖ TAVO SŪNŲ! ATKERŠYK UŽ JĮ! NUŠAUK! 
NUŠAUK JĮ! NUŠOVEI JO TĖVĄ, NUPILK IR JĮ! 

- Roulis, - užsigalvojęs tarė Gardneris. - Taip. Jis nužudė Roulį. 
Jis yra blogiausias šunsnukis, kuris kada nors gyveno šioje žemėje. 
Visi berniukai. Dėsninga. Bet jis... jis... 

Sanlaitas atsisuko į Juodąjį viešbutį ir pakėlė prie peties šautuvą. 
Džekas su Ričardu pasiekė lenktų paradinių laiptų apačią ir pasuko 
plataus lentų tako, kuris prieš kelias minutes buvo lygus, o dabar - vi- 
saip iškilotas, link. Optiniame taikiklyje berniukai buvo dideli kaip 
vagonėliai ant ratų. 

- ŠAUK! - sustaugė Morganas. Jis vėl iškišo savo kruviną liežuvį 
ir džiugiai suvapėjo: - Jada-jada-jada-ja! - purvinais “Gucc1" bateliais 
apautos kojos strakaliojo į viršų. Viena užlipo ant nukąsto liežuvio 
galiuko ir dar giliau įmynė į smėlį. 

- NUŠAUK JĮ! NUŠAUK JĮ! - staugė Morganas. 

“Vetebio" vamzdis truputį pasisukiojo, kol Gardneris taikėsi, kaip 
tr tada, kai jis rengėsi prakiurdyti guminį arklį. Po kurio laiko sustin- 
go. Džekas nešė Talismaną priglaudęs prie krūtinės. Taikiklio kryže- 
lis atsistojo ant tviskančio gaublio. 360-0jo šovinys praeis kiaurai ir 
sutrupins jį. Saulė pasidarys juoda... bet prieš tai, - pagalvojo Gard- 
neris, - aš pamatysiu, kaip sprogsta blogiausio iš visų berniukų krū- 
tinė. 

- Jis lavonas, - burbtelėjo Sanlaitas ir ėmė spausti šautuvo gai- 
duką. 


Ričardas sunkiai pakėlė galvą, ir akys suskaudo nuo saulės atspin- 
džio. 

Du vyrai. Vienas truputį palenkęs galvą, antrasis lyg ir šoka. Žyb- 
telėjo antras saulės zuikutis, ir Ričardas suprato. Jis suprato... o Dže- 
kas žiūri visai kitur. Džekas žiūri į akmenis, kur guli Spidis. 

- Džekai, saugokis! - suklykė jis. 

Džekas nustebęs apsidairė. 

- Kas... 

Viskas vyko nepaprastai greitai. Džekas net nieko nesuprato. Ri- 
čardas matė ir suprato, bet taip ir nepajėgė paaiškinti draugui. Saulė 
švystelėjo nuo šaulio taikiklio. Atspindys kliudė Talismaną. Ir tas at- 
spindėjo jį tiesiai šauliui. Taip vėliau pasakojo Ričardas, bet tai buvo 

tas pat, kas sakyti, kad “Empire State Building" dangoraižis yra ne 
vieno aukšto. 

Talismanas ne vien atspindėjo saulės blyksnį, jis kažkaip sustipri- 
no jį. Atgal pagiuntė tirštą šviesos pluoštą kaip mirtiną spindulį fil- 
muose apie kosminius karus. Viskas tetruko vos sekundę, bet Ričar- 
do tinklainėje spindulys liko dar valandą, iš pradžių baltas, po to ža- 
lias, mėlynas ir galiausiai - citrinos geltonumo. 


- Jis lavonas, - sumurmėjo Gardneris, ir taikiklis prisipildė gyvos 
ugnies. Sprogo storo stiklo lęšiai. Rūkstantis lydytas stiklas šovė į 
kairę Gardnerio akį. Sprogo šoviniai šautuvo dėtuvėje, išplėšdami vi- 
durinę ginklo dalį. Metalo skeveldra nuplėšė Gardnerio dešinį skruos- 
tą, kitos prašvilpė pro Sloutą, stebuklingai jo nekliudžiusios. Su Slou- 
tu ir Gardneriu buvo likę trys vulfai. Du iš jų puolė į kojas. Trečias 
liko gulėti ir žiūrėti į dangų. “Vetebio" gaidukas įsmigo jam tiesiai į 
tarpuakį. 

- Kas? - suriko Morganas. Jis .prasižiojo. - Kas? Kas? 

Gardneris priminė Vailą Kojotą iš “Klajūno"', kai vienas iš jo bū- 
rio iššovė ne ten. 

Jis numetė šautuvą, ir Sloutas pastebėjo, kad nuo kairės Gardo 
rankos nuplėšti visi pirštai. 

Gardneris dešine ranka grakščiai ištraukė marškinius. Prie kelnių 
juosmens iš vidaus buvo pnitvirtinta peilio makštis. Gardneris išsitrau- 
kė chromu išdailintą dramblio kaulo daiktelį. Nuspaudė mygtuką, ir iš 
jo iššoko septynių colių ašmenys. 

- Blogas! - murmėjo jis. - Blogas! - balsas ėmė kilti. - Visi berniu- 
kai! Blogi! Tai dėsninga! TAI DĖSNINGA! - jis puolė per pliažą prie 
berniukų. Balsas virto plonu, sujaudintu riksmu. 

- BLOGI! NIEKINGI! BLOGI! NIIIEKINGI! BLOOOGI! NIII- 
IIIEEEEE... 

Morganas pastovėjo, po minutėlės palietė raktelį ant savo kaklo. 
Suspaudęs jį, jautėsi sugniaužęs išgąstingas, nerišlias mintis. 

Jis eis pas senį nigerį. Ten aš jį ir pričiupsiu. 

- NIIIMIEEEEEEEEEEEEE... - žviegė Gardneris, atkišęs priešais 
save grėsmingą peilį. 

Morganas apsisuko ir nubėgo pajūriu. Vulfai, atrodo, visi išsilaks- 
tė. Tai gerai. 
Jis pats pasirūpins Džeku Sojeriu ir Talismanu. 


Kur daug dalykų 


V ve . V 
išsprendžiama pliaže 


Sanlaitas Gardneris kaip pamišėlis lėkė prie Džeko, o kraujas 
žliaugė iš sudarkyto jo veido. Džekas tapo beprotybės taikiniu. Skais- 
čioje saulės šviesoje Point Venutis pirmą kartą per šimtmečius tapo 
griuvėsių krūva: sugriuvę pastatai, nulūžę kaminai, iškiloti kaip kny- 
gos ant lentynos šaligatviai. Šen bei ten mėtėsi ir tikros knygos. Dže- 
kui už nugaros sudejavo viešbutis, po to jis išgirdo lūžtančių lentų 
traškesį, virstančias sienas po tinko ir cemento kruša. Berniukas pa- 
stebėjo neaiškią Morgano Slouto figūrėlę, lekiančią pakrante, ir suvo- 
kė neramia širdimi, kad jis skuba prie Spidžio Parkerio ar Parkerio la- 
vono. 

- Jis turi peilį, Džekai, - sušnibždėjo Ričardas. | 

Gardnerio sužalota ranka nerūpestingai taškė kraują ant kadaise 
akinančio baltumo marškinių. 

- VEEEEEELNIAS! - suspiegė vos girdimai per bangų mūšą ir 
griūvančio viešbučio traškesį Gardneris. - VEEEEEEEEEEE... 

- Ką tu darysi? - paklausė Ričardas. 

- Iš kur man žinoti? - atšovė Džekas; tai buvo gryniausia tiesa. Jis 
neįsivaizdavo, kaip galėtų apsiginti nuo to bepročio. Bet jis apsigins. 
Nė kiek tuo neabejojo. - Tu turėjai užmušti abu brolius Elisus, - burb- 
telėjo jis sau. 

Gardneris spiegdamas lėkė per smėlį. Juos vis dar skyrė nemažas 
atstumas, nes nuo tvoros iki viešbučio durų buvo beveik pusmylis. 
Viena jo veido pusė buvo raudona kaukė. Bejėgė kairė ranka laistė 
krauju smėlį. Atstumas bemat sutrumpėjo dvigubai. Ar Morganas 
Sloutas jau pasiekė pakrantę? Džekas ėmė nekantrauti kaip Talisma- 
nas, stumiantis jį pirmyn. 

- Blogi! Dėsninga! Blogi! - rėkė Gardneris. 

- Persikelk! - garsiai ištarė Ričardas. 

Ir Džekas 

„ nuslydo 

kaip Juodajame viešbutyje. 

Jis pasijuto ryškioje Teritorijų saulės šviesoje priešais Osmondą. 
Pasitikėjimo savimi neliko. Viskas buvo taip pat, tik kitaip. Net nepa- 
žiūrėjęs Džekas žinojo, kad už jo daug blogiau negu “Aginkortas": jis 
nematė pilies, kuria Teritorijose virsdavo viešbutis, bet staiga pasiju- 
to žinąs, kad pro paradines duris kyšo liežuvis... ir kad Osmondas ke- 
tina jį nustumti atgal. 

Dešinė Osmondo akis buvo užrišta raiščiu, ant kairės rankos jis 
buvo užsimovęs dėmėtą pirštinę. Botago gijos nuslydo nuo jo peties. 

- O, taip, - sušnypštė jis. - Šitas berniukas. Kapitono Fareno ber- 
niukas. Džekas prispaudė Talismaną prie pilvo. Rimbas šiureno per 
žemę paklusdamas mažiausiam Osmondo rankos judesiui it dresuotas 
lenktynių arklys. - Kas berniukui iš to, kad jis laimi stiklinį rutulį, jei- 
gu praranda pasaulį? - botagas tarsi pakilo nuo žemės. - NIEKO! 
ŠNIPŠTAS! - tikrasis Osmondo kvapas - nešvaros, puvimo, irimo - 
prasimušė į viršų, o jo liesas veidas tarytum suraibuliavo, lyg po oda 
būtų sužaibavę. Jis abejingai nusišypsojo ir iškėlė per petį permestą 
botagą. 

- Ožio pimpalas, - kone meiliai ištarė Osmondas. Botago antgaliai 
sušvilpė ore, ir Džekas išsigandęs Žingtelėjo atgal. 

Ričardo ranka sugniaužė jo petį, kai Džekas persikėlė atgal, ir bo- 
tago švilpimas išnyko. 

Peilis! - išgirdo jis sakant Spidį. 

Nugalėjęs savo instinktą trauktis, Džekas žengė į vietą, kur buvo 
botagas. Ričardo ranka nukrito nuo peties, Spidžio balsas nutilo. Dže- 
kas prispaudė tviskantį Talismaną kaire ranka, o dešinę ištiesė į prie- 
kį. Pirštai stebuklingai sugniaužė kaulėtą riešą. 

Sanlaitas Gardneris sukikeno. 

- DŽEKAI! - už nugaros suriko Ričardas. 

Džekas vėl stovėjo šiame pasaulyje po rėkiančia saulės šviesa, o 
Sanlaito Gardnerio peilis artėjo. Jo sužalotas veidas buvo per kelis co- 
lius nuo jo. 

- Šnipštas, - pakartojo Gardneris. - Ar gali ištarti “aleliuja"? - Jis 
švystelėjo mirtinu ginklu, bet Džekas sugebėjo jį atremti. 

- DŽEKAI! - vėl sušuko Ričardas. 

Sanlaitas Gardneris spoksojo kaip vanagas. Ir toliau spaudė peilį. 

Ar žinai, ką padarė Sanlaitas Gardneris? - paklausė Spidžio bal- 
sas. - Dar nežinai? 

Džekas įsmeigė žvilgsnį tiesiai į beprotiškai lakstančią Gardnerio 
akį. Taip. 

Ričardas prišoko ir spyrė Gardneriui į kulkšnį, po to silpnai stuk- 
telėjo kumščiu į smilkinį. 

- Tu nužudei mano tėvą, - tarė Džekas. 

Gardnerio akis žybtelėjo. 

- O tu, bjauriausias šunsnuki, mano berniuką! 

- Morganas Sloutas įsakė, ir tu nušovei. 

Beprotis palenkė peilį dar per porą colių. Geltona, kremzlėta ma- 
sė ir kraujo burbulas ištryško iš skylės, kur buvo jo dešinė akis. 

Džekas suklykė: iš siaubo, neapykantos ir ilgai slėptų vienišumo 
bei bejėgiškumo jausmų, kurie lydėjo jį nuo tėvo mirties. Jis nė pats 
nepajuto, kaip nustūmė Gardnerio peilį. Berniukas vėl suriko. Kaip 
tik mėgino užlaužti dešinę Gardnerio ranką, kai pajuto, kaip mėsos 
strampgalis įsmuko tarp jo krūtinės ir rankos. Ričardas strykčiojo apie 
Gardnerį, bet tas sugebėjo bepiršte ranka priartėti visai prie Talisma- 
no. 

Gardneris pakėlė galvą. 

- Aleliuja, - sukuždėjo jis. 

Džekas ūmai smarkiai pasisuko visu kūnu; jis ir neįtarė, kad turi 
tiek jėgos. Paskui nulenkė Gardnerio ranką su peiliu, o bepirštė nulė- 
kė į šoną. Džekas suspaudė peilį laikantį riešą, sutraškėjo sausgyslės, 
17 ginklas nukrito. Berniukas visu kūnu niuktelėjo Gardnerį ir nustū- 
mė jį šalį. 

Džekas nutaikė Talismaną į Gardnerį. “Ką tu darai?" - aiktelėjo 
Ričardas, bet tai buvo teisinga, teisinga, teisinga. Džekas priėjo prie 
vis dar 1išsišiėpusio, nors ir ne taip užtikrintai, Gardnerio ir prikišo Ta- 
lismaną. Sanlaitas išsivėpė, iš žaizdos išlindo dar vienas kruvinas bur- 
bulas, ir užsimojo prieš Talismaną. Po to pasilenkė peilio. Džekas pri- 
puolė prie jo ir palietė švytinčiu rutuliu. Sanlaitas kaip Roulis. Jis at- 
šoko ir sustūgo it sužeistas žvėris. Ten, kur prisilietė Talismanas, oda 
pajuodo, po to ėmė tekėti nuo kaukolės. Džekas atsitraukė dar žings- 
nį. Gardneris suklupo. Veido oda pasidarė kaip vaškas. Po pusės se- 
kundės iš sudriskusių marškinių apykaklės kyšojo tik tviskanti kau- 
kolė. 

Šituo pasirūpinta, - pagalvojo Džekas, - ir laimingai nusikratyta! 

- Tvarka, - pajutęs tvirtą pasitikėjimą savimi, pasakė Džekas. - Ei- 
kime pričiupti jį, Riči. Eime... 

Jis pažveggė 1 draugą ir pamatė, kad tas tuoj vėl nualps. Ričardas 
sverdėjo ant smėlio nieko nereginčiomis primerktomis akimis. 

- Gal geriau šįkart pasėdėk, - pasiūlė Džekas. 

Ričardas papurtė galvą. 

- Einu, Džekai. Sibruko sala. Tegu bus... iki pat galo. 

- Aš ruošiuosi jį užmušti, - paaiškino Džekas. - Jeigu pavyks, Ži- 
noma. 

Ričardas atkakliai purtė galvą. 

- Jis ne mano tėvas. Juk sakiau. Tėvas mirė. Jeigu paliksi, šliaušiu 
iš paskos. Tiesiai per mėšlą, kurį paliko tas tipas, jeigu reikės. 

Džekas pažiūrėjo akmenų link. Morgano nesimatė, bet nereikia 
daug spėlioti, kad jis tenai. O jeigu Spidis dar gyvas, Sloutas gali im- 
tis priemonių, kad ištaisytų tą klaidą. 

Džekas mėgino šypsotis, bet neįstengė. 

- Pagalvok apie mikrobus, kuriais gali užsikrėsti, - padvejojęs jis 
nenoriai ištiesė Ričardui Talismaną. - Aš panešiu tave, bet tau teks 
nešti jį. Neišmesk kamuolio, Riči. Jeigu paleisi... 

Kaip ten sakė Spidis? 

- Jeigu išmesi, viskas bus prarasta. 

- Neišmesiu. 

Džekas padavė bičiuliui spinduliuojantį gaublį, ir Ričis vėl tartum 
atsigavo... bet ne visai. Jo veidas buvo bekraujis. Nutviekstas Talis- 
mano šviesos jis atrodė kaip vaiko lavonas, apšviestas policijos foto- 
„grafo blykstės. 

Tai viešbutis. Jis nuodija jį. 

Bet iš tikro ne viešbutis čia kaltas, ne vien jis. Tai Morganas. Mor- 
ganas jį nuodija. 

Džekas apsisuko, suvokdamas, kad sunku net trumpam atitraukti 
žvilgsnį nuo Talismano, ir pritūpęs sulenkė rankas. 

Ričardas užsikabarojo. Jis laikė Talismaną viena ranka, o kita ap- 
sikabino draugo kaklą. Džekas čiupo Ričardo šlaunis. . 

Jis lengvas kaip pūkas. Jis taip pat serga vėžiu. Sirgo visą gyveni- 
mą. Morganas Sloutas spinduliuoja blogiu, ir Ričardas miršta nuo 
radioaktyvių nuosėdų. 

Džekas pasileido prie akmenų, už kurių gulėjo Spidis, nesąmonin- 
gai jausdamas virš savęs Talismano šviesą ir šilumą. 


Berniukas tekinas suko už uolos su Ričardu ant kupros, apimtas 
beprotiško tikrumo... o kad jis tikrai beprotiškas, netruko įsitikinti. 
Staiga iš už akmens kyštelėjo stora koja su šviesios rudos vilnos kos- 
tiuminėm kelnėm (o po jomis Džekas pastebėjo visai tokio atspalvio 
nailono kojinę). 

Velnias! - riktelėjo mintyse berniukas. - Jis laukė! Stuobrys! 

Ričardas suriko. Džekas mėgino išsilaikyti ant kojų, bet neįstengė. 

Morganas pakišo jam koją kaip mokyklos chuliganas pradinukui. 
Po Smokio Apdaiko, Osmondo, Gardnerio, Elrojaus ir padaro, pana- 
šaus į aligatoriaus bei “Šermano" tanko hibridą, jį parklupdo nutukęs, 
besiskundžiąs pakilusiu kraujo spaudimu Morganas Sloutas: tykojo 1r 
laukė, kol užklius ir nugrius pasitikintis savimi berniukas, vardu Dže- 
kas Sojeris. 

- Yyy! - sucypė Ričardas, kai Džekas pasviro į priekį. Jis spėjo pa- 
stebėti indišką stabą primenantį jų bendrą šešėlį, ir tada psichinis Ta- 
lismano svoris pasviro... ir persisvėrė. 

- SAUGOK JĮ, RIČARDAI! - suriko Džekas. 

Ričardas vertėsi per draugo galvą išsiplėtusiomis 1š išgąsčio aki- 
mis. Gyslos kakle įsitempė it pianino stygos. Krisdamas jis iškėlė Ta- 
lismaną ir rėžėsi į žemę nosimi kaip niekam tikusi raketa. Ties ta vie- 
ta, kur gulėjo Spidis, buvo visai ne smėlis, o žvyras su postambiais 
akmenimis ir kriauklėmis. Ričardas pataikė ant akmens, išmesto že- 
mės drebėjimo. Sunkiai žnegtelėjęs, jis valandėlę priminė į žemę gal- 
vą užkasusį strutį. Išpurvintų kelnių užpakalis sverdėjo į šonus. Kito- 
mis aplinkybėmis, pavyzdžiui, jeigu nebūtų buvę to klaikaus žnegte- 
lėjimo, jo poza būtų juokinga, verta nuotraukos: “Racionalusis Ričar- 
das šėlioja pliaže". Bet visai nebuvo juokinga. Ričardo pirštai iš lėto 
atsitiesė, Talismanas nusirito nedideliu šlaitu ir sustojo atspindėdamas 
dangų ir debesis. 

- Ričardai! - suriko Džekas. 

Morganas stovėjo kažkur už jo, bet Džekui tada jis nerūpėjo. Vi- 
sas pasitikėjimas dingo, pranyko kartu su koja, išlindusia 1š už ak- 
mens. Apmovė kaip vaiką lopšelio kieme, o Ričis... Ričis... 

- Riči... 

Ričardas apsivertė, ir Džekas išvydo varganą, nusikamavusį drau- 
go veidą, paplūdusį krauju. Lyg koks atšokęs padas beveik iki akių 
karojo nusmauktas odos trikampis. Džekas pastebėjo, kad po juo sty- 
ro plaukai ir kutena Ričardo skruostą it išdeginta žolė, o ten, kur jie 
buvo, blizgadhusklembtas Ričardo kiaušas. 

- Ar jis sudužo? - paklausė Ričardas. Jis kone klykė. - Džekai, ar 
jis sudužo, kai aš kritau? 

- Viskas gerai, Riči... jis... 

Ričardo krauju pasruvusios akys išsiplėtė, pamačiusios kažką už 
draugo nugaros. 

- Džekai! Džekai, saugo... 

Kažkas kaip plyta - Morgano Slouto batas - smogė Džekui į tarp- 
kojį. Spyris buvo tikslus: berniukas, apimtas siaubingiausios gyveni- 
me agonijos, sukniubo ant pilvo. Neįstengė net surikti. 

- Jam nieko, - ištarė Morganas Sloutas, - bet tu atrodai nekaip, 
mielasis Džeki. Visai 

nekaip. 

Dabar vyras, pamažu besiartinantis prie Džeko (pamažu, nes mė- 
gavosi tuo), pasirodė esąs tas, su kuriuo berniukas taip ir neturėjo pro- 
gos gerai susipažinti. Tai tas pats baltas veidas, matytas didelio dili- 
žano lange kelias sekundes, veidas su juodomis akimis, kurios kaž- 
kaip pastebėjo jį; tai jis buvo tas raibuliuojantis, besikeičiantis pavi- 
dalas, kuris įsiplėšė į lauką, kai jiedu su Vulfu kalbėjosi apie vados 
brolius ir mėnulį; tai jis šmėkščiojo Anderso akyse. 

Bet iki šiol aš taip ir nemačiau Morgano iš Oriso, - pagalvojo 
Džekas. O jis tebebuvo tas pats Džekas, Džekas su pora nublukusių, 
purvinų medvilninių kelnių, kokias galėtų dėvėti koks nors Azijos 
šaunuolis, žaliaminės odos sandalais, ne Džeisonas - Džekas. Jo šak- 
tarpis virto neišrėkto skausmo gumulu. 

Už dešimties jardų gulėjo Talismanas, nušviečiantis juodą smėlį. 
Ričardo tenai nebuvo, bet į tai Džekas iš karto neatkreipė dėmesio. 

Morganas vilkėjo tamsiai mėlyną apsiaustą su gobtuvu, kurį prie 
kaklo laikė kalinėto sidabro sagtis. Kelnės buvo tokios pat šviesios 
kaip Slouto, tik sukištos į juodus aulinius. 

Šis Morganas šlubčiojo, o deformuota koja paliko smėlyje trum- 
pus brūkšnelius. Sidabro sagtelė kadaravo laisvai, ir Morganui pri- 
siartinus Džekas suprato, kad ji neturi nieko bendra su apsiaustu: jį 
laikė paprastas tamsus raištis. Tai buvo savotiškas pakabukas. Iš pra- 

džių berniukas pamanė, kad ten mažytė golfo lazdelė, kokią galėtų 

pasikabinti ant kaklo moteris tiesiog dėl juoko. Bet Sloutui priėjus ar- 

čiau, jis įsitikino, kad daiktelis pernelyg siauras ir galas nesiriečia. 
Jis priminė žaibolaidį. | 


- Ne, tu tikrai nekaip atrodai, bernaiti, - pasakė Morganas iš Ori- 
so. Jis priėjo prie susirietusio, dejuojančio vaiko, pasilenkė įsirėmęs 
rankomis į kelius ir ėmė tyrinėti Džeką kaip mašinos pervažiuotą žvė- 
relį. Gana įprastą žvėrelį: voverę ar burunduką. - Tikrai nekaip. 

Morganas pasilenkė arčiau. 

- Tu pridarei man nemažai problemų, - prisipažino Morganas iš 
Oriso lenkdamasis. - Padarei daug nuostolių. Bet pagaliau... 

- Man regis, aš mirštu, - sušnibždėjo Džekas. 

- Dar ne. O, aš suprantu, kaip jautiesi, bet patikėk, dar ne. Bet po 
penkių minučių sužinosi, ką reiškia iš tikro mirti. 

- Ne... tikrai... aš sulaužytas... viduje, - suaimanavo Džekas. - Pa- 
silenk... noriu pasakyti... paprašyti... maldauti... 

Blyškiame veide žybtelėjo Morgano akys. Gal nuo minties, kad 
Džekas maldaus. Jis pasilenkė prie pat vaiko veido. Džekas gulėjo su- 
rietęs iš skausmo kojas. Dabar jis spyrė jomis. Vieną akimirką Dže- 
kas jautėsi taip, lyg surūdiję ašmenys lįstų per lyties organą į pilvą, 
bet garsas, kai jo sandalai atsitrenkė į Morgano veidą, praplėšė lūpas 
ir sugurino į vieną pusę nosį, buvo pakankama kompensacija. 

Morganas nulėkė atatupstas, riaumodamas iš nuostabos ir skaus- 
mo, 0 apsiaustas pleveno lyg didelio šikšnosparnio sparnai. 

Džekas atsistojo. Dirstelėjo į juodą pilį (ji buvo didesnė už “Agin- 
kortą", riogsojo užėmusi ištisus akrus) ir puolė pro nualpusį (ar negy- 
vą) Parkusą. Jis prišoko prie Talismano, taikiai tviskančio saulėje ant 
smėlio, ir tuo metu 

persikėlė 
į Amerikos Teritorijas. 

- O tu niekše! - subliovė Morganas Sloutas. - Susmirdęs niekšeli, 
mano veidas, veidas, tu sužeidei mane! 

Pasigirdo traškesys, pakvipo ozonu. Džekui pro pat dešinę prašvil- 
pė akinantis žaibo botagas, išlydęs smėlį į stiklą. 

Po akimirkos jis vėl laikė Talismaną! Pulsuojantis skausmas tarp- 
kojyje kaipmat ėmė slopti. Jis pasisuko į Morganą iškėlęs rankose 
švytintį rutulį. 

Morganas Sloutas laikėsi susiėmęs už skruosto (Džekas vylėsi, 
kad išmušė kelis jo dantis), lūpa kraujavo. Ištiestoje Morgano ranko- 
je buvo raktelį primenantis daiktas, kuriuo jis pasiuntė žaibą į Džeką. 

Džekas pasitraukė į šoną atkišęs priešais save rankas su visomis 
vaivorykštės spalvomis trykštančiu Talismanu. Rutulys tarsi jautė 
Sloutą, nes em monotoniškai dūgzti. Džekas tai ne girdėjo, o veikiau 
jautė kaip rankų dilgčiojimą. Talismano centre atsivėrė skaisčios bal- 
tos šviesos spindulys, Sloutas pasimuistė ir nutaikė raktelį į berniuko 
galvą. | 

Nusišluostęs nuo lūpų kraują, Morganas tarė: 

- Tu spyrei man, dvokiantis benkarte. Nemanyk, kad stiklinis ru- 
tulys tau dabar padės. Jo ateitis dar trumpesnė už tavo. 

- Tai kodėl tu jo bijai? - paklausė vaikas, vėl jį atkišdamas. 

Sloutas atšoko į šoną, lyg Talismanas taip pat galėtų laidyti žai- 
bus. Jis nežino, ką gali Talismanas, - suprato Džekas. - Jis nieko apie 
Jį nežino, tiesiog nori jį turėti. 

- Paleisk jį tuoj pat, - paliepė Sloutas. - Paleisk, išgama. Arba per- 
skelsiu pakaušį. Mesk jį. 

- Tu bijai, - pasakė Džekas. - Dabar, kai Talismanas priešais tave, 
tu bijai ateiti jo pasiimti. 

- Man nereikia eiti ir imti jį, - atsakė Sloutas. - Prakeiktas apsime- 
tėli. Mesk. Pažiūrėkim, kaip tu pats jį sudaužysi, Džeki. 

- Pasiimk, Bloutai, - pakartojo berniukas, staiga apimtas siaubin- 
go pykčio. Džeki. Jam koktu buvo girdėti malonybinį mamos kreipi- 
nį iš Slouto burnos. - Aš ne Juodasis viešbutis, Bloutai. Aš tik vaikas. 
Negi negali atimti stiklinio rutulio iš vaiko? - Džekui buvo aišku, kad 
jie lygūs, kol Talismanas jo rankose. Rutulio centre pašoko melsva 
kaip Anderso “demonų mašinos" Žiežirba ir užgeso. Po jos sekė an- 
tra. Berniukas vis dar jautė galingą dūzgimą 1š tviskančio gaublio. 
Jam buvo skirta paimti Talismaną, jis privalėjo jį paimti. Talismanas 
žinojo jį egzistuojant nuo pat gimimo, dabar suprato Džekas, jis lau- 
kė, kol bus išvaduotas. Jam reikėjo Džeko Sojerio ir nieko kito. - At- 
eik 1r pabandyk, - erzino Džekas. 

Sloutas urgzdamas atkišo raktelį. Kraujas tekėjo per jo smakrą. Tą 
akimirką Sloutas atrodė kaip įsiutintas bulius koridoje, ir Džekas ne- 
susilaikė nesišypsojęs. Po to jis žvilgtelėjo į draugą, ir šypsena ištir- 
po. Ričardo veidas buvo raudonas nuo kraujo, juo buvo sulipę ir plau- 
kai. 

- Tu nie... - pradėjo jis, bet padarė klaidą, atitraukęs nuo Morgano 
akis. Svilinantis geltonos ir mėlynos liepsnos pliūpsnis susmigo tie- 
siai priešais jį. į 

Džekas atsigręžė į Sloutą, kuris leido antrą žaibą. Džekas atšoko; 
toje vietoje nuo kraščio smėlis virto tąsia geltona mase, kuri akimirks- 
niu sustingo į stiklo luitą. 

- Tavo sūnus miršta, - pasakė Džekas. 

- Tavo mama taip pat, - atšovė jam Sloutas. - Mesk tą prakeiktą 
daiktą, kol nenuėmiau tau galvos. Tuojau pat. Paleisk. 

- Jau gali nagus graužtis, - atsakė Džekas. 

Morganas Sloutas prasižiojo, apnuogindamas kvadratinius kruvi- 
nus dantis, ir suinkštė: 

- Aš graušiu tavo lavoną! 

Smailas raktelis pasisuko į Džeko galvą, nuslydo į šoną. Sloutas 
sukibirkščiavo akimis ir nutaikė jį į dangų. Ilgas žaibo liežuvis, toly- 
džio platėdamas, šovė iš Morgano delno. Dangus pajuodo. Staiga sto- 
jusioje tamsoje švietė tik Talismanas ir Slouto veidas, nes į jį krito ru- 
tulio šviesa. Džekas suvokė, kad jo veidas taip pat apšviestas. Bet vos 
tik jis prikišo spinduliuojantį Talismaną prie Slouto, siekdamas bala 
žino ko (norėdamas, kad jis išmestų raktelį, bandydamas įsiutinti jį, 
prisipažinti, kad yra bejėgis) - suprato, kad Morgano sugebėjimams 
dar ne galas. Iš tamsaus dangaus pabiro didelės snaigės. Sloutas išny- 
ko už tirštėjančio sniego uždangos. Berniukas išgirdo gargiantį jo 
kvatojimą. 

Ji atsikėlė iš savo lovos ir priėjo prie lango. Nužvelgė negyvą 
gruodžio pajūrį, apšviestą vieno vienintelio gatvės žibinto. Staiga ant 
palangės nutūpė žuvėdra. Prie jos snapo karojo kremzlės skutas, ir Li- 
li netikėtai pagalvojo apie Sloutą. Žuvėdra priminė Sloutą. 

Moteris atšlijo, po to vėl grįžo prie lango. Ją apėmė keistas pyk- 
tis. Žuvėdra negali būti panaši į Morganą, žuvėdra negali įsiveržti į 
j0s teritoriją... tai neteisinga. Ji pabarbeno į šaltą stiklą. Paukštis su- 
plakė sparnais, bet nenulėkė. Staiga galvoje ji išgirdo aiškiai kaip ra- 
diją: 


(TE) 

Žuvėdra palenkė galvą. Kaip Po varnas pastukseno snapu į langą. 

- NE! - suriko Lili. - SMIRSK IŠ ČIA, SLOUTAI! - daugiau ji ne- 
barbeno, o smogė kumščiu į stiklą ir išdaužė jį. Žuvėdra kvykdama 
atšoko, vos nenukrito. 

Iš Lili rafkos lašėjo kraujas... ne, ne lašėjo, jis bėgo. Dviejose vie- 
tose moteris rimtai įsipjovė. Ištraukusi šukes iš žaizdos delne, Lili nu- 
sivalė kraują į naktinius. 

- NESITIKĖJAI, NIEKŠE? - suriko ji paukščiui, kuris neramiai 
suko ratus virš sodo. Po to ji pravirko. - Dabar palik mane ramybėje! 
Girdi? NEKIŠK NAGŲ PRIE MANO SŪNAUS! 

Ji visa išsikruvino. Šaltas oras skverbėsi pro išdaužtą langą. Žibin- 
to šviesoje ėmė suktis pirmosios snaigės. 


- Saugokis, Džeki. 

Tyliai. Kairėje. 

Džekas pasisuko į tą pusę, ištiesęs Talismaną kaip prožektorių. Jo 
šviesos pluoštą pripildė krentantis sniegas. 

Nieko. Tamsa... sniegas... vandenyno mūša. 

- Ne ten, Džeki. 

Berniukas pasisuko į dešinę, slysdamas ant sniego. Arčiau. Balsas 
girdėjosi arčiau. 

Džekas pakėlė Talismaną. 

- Ateik pasiimti, Bloutai. 

- Neturi išeities, Džekai. Galiu pričiupti tave kada panorėjęs. 

Užpakalyje. Dar arčiau. Bet kai pakėlė šviečiantį gaublį, Slouto 
niekur nesimatė. Sniegas drėbė į veidą. Berniukas įkvėpė ir ėmė ko- 
sėti. 

Sloutas sukikeno tiesiai priešakyje. 

Džekas atšoko ir vos nenuvirto užkliuvęs už Spidžio. 

- A-ū, Džeki! 

Iš kairės išniro ranka ir užsuko Džekui ausį. Berniukas atsigręžė į 
tą pusę smarkiai plakančia širdimi, paslydo ir suklupo ant vieno 
kelio. 

Kažkur netoliese dusliai sudejavo Ričardas. 

Virš galvos, Morgano užtrauktoje tamsoje sugriaudėjo. 

- Mesk jį man! - erzino Sloutas. Jis iššoko iš neįžvelgiamos tam- 
sos spragsėdamas dešinės rankos pirštais, o kaire suko raktelį. Džekui 
Morganas priminė gangsterį iš Lotynų Amerikos, pavyzdžiui, Chav- 
jerą Kugatą. - Mesk į mane, ko nemeti? Tiras, Džekai! Molinis balan- 
dis! Didysis dėdė Morganas! Ką pasakysi, Džekai? Nagi! Mesk ka- 
muolį ir laimėk Iėlytę! 

Džekas pajuto tikrai pakėlęs Talismaną prie peties, lyg ketintų 
mesti. Jis gąsdina tave, nori, kad supanikuotum, nori, kad užkibtum... 

Sloutas išnyko prietemoje. Sniegas vis krito. 

Džekas nervingai apsisuko, bet Morgano niekur nesimatė. Gal jis 
persikėlė. Gal... 

- Kas yra, Džeki? 

Ne, jis vis dar čia. Kažkur. Kairėje. 

- Juokiausi, kai mirė tavo senis, Džeki. Kvatojausi į jo veidą. Kai 
jo motoriukas nutilo, pajutau... 

Balsas virptelėjo. Nuslopo. Grįžo. Dešinėje. Džekas pasisuko ten, 
nesuprasdamas, kas darosi. 

- ... mano širdis pakilo kaip paukštis ant sparnų. Skridau štai taip, 
mielasis Džeki. 

Iš tamsos atlėkė akmuo: buvo taikytas ne į Džeką, o į stiklo rutu- 
l;. Berniukas pasilenkė. Pastebėjo šmėkštelint Sloutą. 

Pauzė... po to Sloutas grįžo ir pradėjo naują giesmelę. 

- Aš dulkinau tavo motiną, Džeki, - paerzino balsas už nugaros. 
Putlus karštas delnas plojo per užpakalį. 

Džekas apsisuko, vos neužvirtęs ant Ričardo. Karštos, skaudžios 
ašaros pradėjo kauptis akyse. Džekas nekentė jų, bet jos tvenkėsi, ir 
niekas pasaulyje jų nepaneigs. Vėjas sukaukė kaip drakonas sūkury- 
je. Stebuklas glūdi tavyje, - sakė Spidis, tai kur dabar tas stebuklas? 
Kur, kurgi, o kur? 

- Nedrįsk kalbėti apie mano mamą! 

- Dažnai ją dulkinau, - patenkintas savimi pridūrė Sloutas. 

Vėl iš dešinės. Storas šokantis siluetas tamsoje. 

- Jos pačios prašymu, Džeki! 

Užpakaly! Čia pat! 

Džekas pasisuko. Pakėlė Talismaną. Jis plykstelėjo baltos šviesos 
spinduliu. Sloutas atšoko nuo jo, bet berniukas dar spėjo pamatyti 
skausmo ir pykčio grimasą. Šviesa palietė jį, sužeidė. 

Neklausyk, ką jis kalba... visa tai melas, pats žinai. Bet kaip jis 
taip padaro? Kaip koks Edgaras Bergenas. Ne... kaip indėnai tamso- 
je, apsupantys prekinį traukinį. Kaip jam tai pavyksta? 

- Pasvilinai man ūsus, Džeki, - pasakė Sloutas ir nusikvatojo. At- 
rodė truputį pridusęs. Bet ne per smarkiai. Džekas alsavo kaip šuo 
karštą vasaros dieną, po tamsą naršydamas akimis Slouto. - Bet aš ak- 
mens užantyje nelaikau, Džeki. Tai va. Apie ką mes čia kalbėjomės? 
A. Apie tavo mamą... 

Balsas sudreba... prityla... o tada iš tamsos atskrieja akmuo ir kliu- 
do dešinį Džeko smilkinį. Berniukas puolė ton pusėn, bet Sloutas vėl 
dingo, nerangiai pranykdamas už sniego uždangos. 

- Apsivydavo ilgomis savo kojomis ir nepaleisdavo, kol imdavau 
maldauti pasigailėjimo! - išpoškino Sloutas už Džeko nugaros. - 
AAAAAAAUUUUUUUUU! 

Nesileisk palaužiamas, nesileisk, nepasiduok... 

Bet Džekas nieko negalėjo padaryti. Šitas niekšas kalba apie jo 
mamą, jo mamą. 

- Baik! Užsičiaupk! 

Sloutas atsidūrė priešais jį, taip arti, kad per drebiantį sniegą ber- 
niukas aiškiai jį matė, bet tas siluetas buvo mirgantis kaip veidas naktį 
po vandeniu. Akmuo pataikė Džekui į pakaušį. Vaikas susverdėjo ir 
vos nepargriuvo užkliuvęs už draugo, draugo, kuris sparčiai nyko po 
sniego pusnimi. 

Pažiro žvaigždutės... ir Džekas suprato, kas čia vyksta. 

Sloutas persikėlinėja! Persikelia... paeina... vėl sugrįžta! 

Džekas apsisuko kaip žmogus, užpultas ne vieno, o viso šimto 
priešų. Iš tamsos driokstelėjo žalsvas žaibas. Berniukas atkišo į jį Ta- 
lismaną, vildamasis, kad jis sugrąžins žaibą atgal Sloutui. Per vėlai. 
Jis užgeso. 

Tai kodėl aš nemačiau jo tenai? Teritorijose? 

Atsakymas plykstelėjo jo galvoje... o atsiliepdamas į jį Talismanas 
ištryško balta šviesa, kuri skrodė sniego uždangą it lokomotyvo pro- 
žektorius. 

Nematau jo tenai, neatsakinėju, nes manęs tenai NĖRA! Džeiso- 
nas dingo... o aš esu unikalios prigimties! Sloutas persikelia į pajūrį, 
kuriame yra tik Morganas iš žė iv miręs arba merdėjantis Parku- 
sas; Ričardo ten taip pat nėra, nes Morgano iš Oriso sūnus Raštonas 
seniai mirė. Ričardas taip pat unikalios prigimties! Kai paskutinį kar- 
tą buvau persikėlęs, Talismanas gulėjo tenai... o Ričardo nebuvo! 


288 


Morganas persikelia... paeina... sugrįžta... bando išvesti mane iš pu- 
siausvyros... 

- A-ū, Džeki! 

Kairėje. 

- Aš čia! 

Dešinėje. 

Bet Džekas daugiau neklausė, kad atspėtų kryptį. Jis žiūrėjo į Ta- 
lismaną ir laukė ramybės. Svarbiausios ramybės savo gyvenime. 

Už nugaros. Šį kartą jis ateis iš nugaros. 

Talismanas žybtelėjo. 

Džekas apsisuko... ir sukdamasis persikėlė į Teritorijas, į skaisčią 
saulėkaitą. Štai kur Morganas iš Oriso - didelis kaip gyvenimas ir 
dvigubai tiek bjaurus. Valandėlę jis nesuprato, kad Džekas perprato jo 
triuką: skubiai šlubčiojo į vietą, Kur persikėlęs į Amerikos Teritorijas 
atsidurtų Džekui už nugaros. Veide buvo piktdžiugiška vaikiška šyp- 
senėlė. Apsiaustas plevėsavo ir pūtėsi užpakalyje. Morganas lakstė 
ratu aplink Džeką pliurpdamas bjauriausią melą apie jo motiną, mėtė 
akmenis ir kilnojosi iš vieno pasaulio į kitą. 

Džekas sušuko kiek leido plaučiai: 

- MATAU TAVE! 

Morganas persigandęs apsidairė ir suspaudė sidabrinį strypelį. 

- MATAU! - darkart riktelėjo Džekas. - Gal dar apsukime ratelį, 
Bloutai? 

Morganas iš Oriso atkišo strypo galą į jį, akimirksniu buką šoko 
išraišką pakeitė įprastesnė: protingo vyro, įvertinančio situacijos ga- 
limybes. Jo akys susiaurėjo. Bet vos tik Morganas iš Oriso nutaikė 
mirtiną savo ginklą ir prisimerkė, Džekas sugrįžo į Amerikos Terito- 
rijas, ir tai vos jo nepražudė. Tačiau prieš tai, kol panika vos jo nepa- 
kišo po sunkvežimio ratais, staigus praregėjimas, pašnibždėjęs jam, 
kad Morganas šokinėja iš vieno pasaulio į kitą, leido pažinti priešo 
metodus. Berniukas susikaupė, vėl laukdamas tos kone mistiškos ra- 
mybės. Džekas Sojeris sulaikė kvapą. Jeigu Morganas nors kruopely- 
tę mažiau būtų didžiavęsis savo niekšingumu, tą sekundę jis lengvai 
būtų nužudęs taip nekenčiamą partnerio sūnų. 

Tačiau, kaip Džekas ir tikėjosi, Morganas persikėlė į Teritorijas. 
Džekas įkvėpė. Ne per toliausiai gulėjo Spidžio (Parkuso) kūnas. Grį- 
žo ramybė. Džekas įkvėpė ir persikėlė. 

Naujas stiklo ruožas perkirto Point Venučio paplūdimio smėlį, juo 
nuslydo plykstelėjęs Talismano šviesos spindulys. 

- Nepataikei, a? - iš tamsos sušnibždėjo Morganas Sloutas. Snie- 
gas lipdė Džeką, šaltas vėjas stingdė lūpas, galūnes, kaktą. Per auto- 
mobilio ilgį priešais jį pakibo Slouto veidas su pažįstamomis raukš- 
lėmis, pražiota kruvina burna. Jis taikė į Džeką raktelį ranka, storai 
sniegu aplipusia rankove. Iš neproporcingai mažos nosies nutekėjo 
juodo kraujo srovelė. Pasruvusios krauju iš skausmo Slouto akys 
spindėjo prieblandoje. 

Ričardas Sloutas sutrikęs atsimerkė. Jautėsi visas suledėjęs. Iš pra- 
džių visai abejingai pagalvojo, kad yra miręs. Nukrito kažkur, tikriau- 
siai nuo tų laiptų, nuo tų apgaulingų Taierio mokyklos stadiono laip- 
tų. Dabar jis atšalęs ir miręs, kas dar jam gali nutikti? Jį apėmė sal- 
dus palengvėjimas. 

Paskui galvą pervėrė skausmas, per suledėjusią ranką nutekėjo šil- 
tas kraujas: tai liudijo, kad Ričardas Levelinas Sloutas dar nemiręs. 
Jis buvo tik sužeistas ir besikankinantis padaras. Atrodė, kad jo vir- 
šugalvis nurėžtas. Berniukas nelabai įsivaizdavo, kur esąs. Buvo šal- 
ta. Jo akys ilgai stebėjo prieš pranešdamos jam, kad jis guli ant snie- 
go. Atėjo žiema. Iš dangaus toliau krito sniegas. Po kurio laiko jis iš- 
girdo tėvo balsą ir viską prisiminė. 

Ričardas laikė uždėjęs ranką ant viršugalvio, dabar jis šiek tiek 
kilstelėjo smakrą tėvo balso pusėn. 

Džekas Sojeris laikė Talismaną, - tai buvo antras daiktas, kurį Ri- 
čardas įsidėmėjo. Jis nesudužo. Ričardas pajuto palengvėjimą, pana- 
šų į tą, kai galvojo esąs miręs. Net be akinių Ričardas matė, kad drau- 
gas nenugalėtas, nepalaužtas, ir tai labai jį sujaudino. Džekas atrodė 
kaip... kaip didvyris. Štai taip. Jis buvo purvinas, susivėlęs, pritren- 
kiančiai jaunas didvyris, visais atžvilgiais netinkantis šiam vaidme- 
niui, bet vis dėlto didvyris. 

Džekas buvo tiesiog Džekas, pamatė dabar Ričardas. Ta didybė, 
kino žvaigždės skarmaliaus berniuko drabužiais įspūdis išnyko. Bet 
dėl to draugo didvyriškumas tik pasidarė įspūdingesnis. 

Jo tėvas plėšriai išsišiepė. Tik tai nebuvo jo tėvas. Jo tėvas seniai 
išnyko nuo pavydo Filui Sojeriui, godumo ir ambicijų. 

- Mes galime šitaip sukiotis amžinai, - pasakė Džekas. - Aš niekad 
neatiduosiu tau Talismano, o tu neįstengsi jo sunaikinti. Pasiduok. 

Rakto galiukas jo tėvo rankoje nusileido ir nusitaikė į jį. 

- Iš pradžių aš pelenais paleisiu Ričardą, - atsakė Morganas. - Tu 
juk nenori, kad tavo draugelis virstų kepsniu? Mmm? Nenori? Be to, 
aš nedvejodamas tą padarysiu ir šalia jo drybsančiam parazitui. 

Džekas su Sloutu persimetė žvilgsniais. Jo tėvas nejuokauja, su- 
prato Ričardas. Jis nužudys jį, jeigu Džekas neatiduos Talismano. O 
tada nužudys ir senąjį negrą Spidį. 

- Nedaryk to, - išspaudė jis. - Pasiųsk jį, Džekai. Tegu nusigrau- 
Žia nagus. 

Džekas pritrenkė Ričardą mirkteldamas. 

- Tiesiog išmesk Talismaną, - išgirdo jis sakant savo tėvą. 

Ričardas su siaubu žiūrėjo, kaip Džekas palenkia delnus ir leidžia 
Talismanui išriedėti. 

- Džekai, ne! 

Džekas neatsigręžė. Neturi daikto tol, kol negali jo atsisakyti, - su- 
kosi jo galvoje. - Nevaldai daikto, kol negali jo atsisakyti. Kas žmo- 
gui iš to? Jam iš to nieko. Bet to nemoko mokykloje, to išmokai kely- 
Je, išmokai iš Ferdo Janklovo, Vulfo ir Ričardo, kuris galva krito į ak- 
menis kaip "Titanas II''*, kuris buvo nevykusiai paleistas. 

Išmoksti tai arba miršti kur nors pasaulyje, kur nešviečia saulė. 

- Užteks žudynių, - ištarė Džekas ant speiguotos Kalifornijos pa- 
krantės. Jis jautėsi visiškai išsunktas: keturias dienas persekiojo siau- 
bas, 1r dabar jis nenoriai atiduoda rutulį kaip naujokas žaidėjas, ku- 
riam dar daug reikės mokytis. Džekas paleido jį. Bet šventai tikėjo 
Andersu, klūpančiu nulenkta galva prie Džeko /Džeisono kojų, An- 
dersu, sakančiu: /r viskas bus gerai, bus gerai, viskas pasitaisys. 

Talismanas tviskėjo paplūdimyje, sniegas tirpo po juo, kiekviena- 
me lašelyje tviskėjo vaivorykštė, ir Džekas patyrė svaiginantį apsiva- 
lymą atiduodamas tai, kas reikia. 

- Nereikia daugiau smurto. Eik ir sudaužyk jį, jeigu gali, - pasakė 
jis. - Man tavęs gaila. 

Tai galutinai pražudė Morganą Sloutą. Jeigu jam būtų likęs bent 
lašas sveikos nuovokos, jis būtų atkapstęs iš sniego akmenį ir sudau- 
žęs Talismaną... nes jis galėjo sudužti kaip bet kuris trapus daiktas. 


* “Titan II" - JAV kosminė raketa. 

Bet jis nukreipė į Talismaną raktelį. 

Taikydamasis jis su neapykanta ir meile prisiminė Džerį Bledsą ir 
jo žmoną. Džerį Bledsą, kurį nužudė, ir Nitą Bleds, kuri turėjo būti 
Lili Kavano... Lili, kuri skėlė jam į nosį ir paleido kraują, kai kartą 
girtas bandė ją paliesti. 


Iš pigaus metalinio rakto vamzdelio išsiveržė žalsvai mėlyna ug- 
nis. Ji šovė į Talismaną, kliudė, apėmė jį 1r virto akinančia saule. Aki- 
mirką jis žėrėjo visomis spalvomis... akimirką ten buvo visi pasauliai. 
Paskui viskas dingo. 

Talismanas prarijo Morgano raktelio ugnį. 

Sugėrė visą. 

Džeką apsupo tamsa. Jo kojos paslydo, ir berniukas sunkiai brink- 
telėjo ant išskėstų Spidžio Parkerio šlaunų. Spidis kriuktelėjo ir suju- 
dėjo. 

Pauzė tvėrė porą sekundžių... ir tada iš Talismano šovė platus 
šviesos pliūpsnis. Džekas išpūtė akis, nors ramybės nedavė mintis 

(tave apakins! Džekai, tave...) 

ir visos Point Venučio apylinkės nušvito, tarytum Visų Visatų 
Viešpats būtų pasilenkęs padaryti nuotrauką. Džekas išvydo sulinku- 
sį ir apirusį “Aginkortą", įgriuvusius kalnus, pamatė ant nugaros gu- 
lintį Ričardą ir ant pilvo tysantį Spidį. Pasukęs galvą į šoną, jis šyp- 
sojosi. 

Staiga Morganą Sloutą apėmė jo paties raktelio liepsna: Talisma- 
nas apsorbavo ją kaip Gardnerio teleskopo atspindį ir grąžino tūkstan- 
teriopai. 

Tarp pasaulių atsivėrė anga - lyg tunelis į Outlį - ir Džekas pama- 
tė, kaip skeletu virtęs Sloutas su degančiu rusvu kostiumu nugarmėjo 
vidun. Slouto akys virė akiduobėse, bet buvo išplėstos... ir matančios. 

Jam grimztant Džekas pastebėjo, kad ima plevėsuoti apsiaustas, 
matė degančius aulinius, svylančius plaukus. Pastebėjo, kad raktelis 
virto miniatiūrinių Žžaibolaidžiu. 

Pamatė... dienos šviesą! 


Ji kliūstelėjo kaip potvynis. Džekas ritosi apakintas per snieguotą 
pliažą. Pasąmonėje tilo Morgano Slouto klyksmas, kai jis lėkė per vi- 
sus pasaulius į užmarštį. 

- Džekai? - Ričardas šiaip taip atsisėdo pasirėmęs galvą. - Džekai, 
kas nutiko? Atrodo, kad nuvirtau nuo stadiono laiptų. 

Spidis sujudėjo sniege ir nerangiai pakilęs pažvelgė į Džeką. Jo 
žvilgsnis buvo išvargęs... bet veidas vėl užgijo. 

- Gerai padirbėjai, Džekai, - išspaudė jis ir plačiai nusišypsojo. - 
Gerai... - negras sukniubo sunkiai gaudydamas orą. 

Vaivorykštė, dingtelėjo Džekui. Jis stojosi, griuvo. Geliantis snie- 
gas aplipo veidą, paskui ėmė tirpti kaip ašaros. Berniukas pasiremda- 
mas keliais pakilo. Regėjimo laukas mirguliavo... tačiau jis aiškiai 
matė platų išdegusį ruožą sniege, kur stovėjo Morganas. 

- Vaivorykštė! - sušuko Džekas Sojeris, tiesdamas į dangų rankas, 
verkdamas ir juokdamasis. - Vaivorykštė! Vaivorykštė! 

Jis priėjo prie Talismano, laistydamas ašaras pakėlė jį. 

Ir nunešė prie Ričardo Slouto, kuris buvo Raštonas, prie Spidžio 
Parkerio, kuris buvo, kas buvo. 

Džekas išgydė juos. 

Vaivorykštė, vaivorykštė, vaivorykštė! 


Antra kelionė 


Džekas išgydė draugus, bet niekad taip ir negalėjo tiksliai papasa- 
koti, kaip tas vyko, neprisiminė jokių detalių. Talismanas švytėjo ir 
dainavo jo rankose, ir, regis, tekėjo virš jų, kol jie ėmė švytėti it švie- 
sos vonioję. Tai viskas, ką Džekas galėjo pasakyti. 

Po to didingas Talismano švytėjimas slopo... slopo... ir užgeso. 

Prisiminęs savo mamą, Džekas kimiai sudejavo. 

Spidis prisvirduliavo prie berniuko per tirpstantį sniegą ir apglėbė 
per pačius. 

- Jis grįš, Keliaujantis Džekai, - nuramino Spidis. Negras šypsojo- 
si, bet atrodė dvigubai labiau išvargęs už Džeką. Spidis buvo išgydy- 
tas... bet nesijautė gerai. Šitas pasaulis jį žudo, - suprato Džekas. - Žu- 
do tą dalį, kuri yra Spidis Parkeris. Talismanas išgydė jį... bet jis miršta. 

- Tu pasistengei dėl jo, - kalbėjo toliau Spidis, - todėl turi patikė- 
ti, kad jis pasistengs dėl tavęs. Nesijaudink. Eime, Džekai. Eikime 
prie tavo draugo. 

Džekas pakluso. Ričardas miegojo tyžtančiame sniege. Šiurpaus 
nukarusio odos lopo neliko, bet plaukuose bolavo ilgas baltas randas, 
kur daugiau niekad nebeaugs plaukai. 

- Paimk jo ranką. 

- Kam? Kodėl? 

- Mes persikelsim. 

Džekas klausiamai pažvelgė į Spidį, bet negras nepaaiškino. Jis tik 
linktelėjo lyg sakytų: Taip, tu išgirdai mane teisingai. 

Ką gi, - tarė sau Džekas. - Pasitikėjau juo iki šiol... 

Jis pasilenkė ir paėmė Ričardą už rankos. Spidis įsitvėrė į kitą. 

Be jokių pastangų visi trys atsidūrė Teritorijose. 


Viskas buvo taip, kaip Džekas nujautė. Žmogus, stovintis šalia jo 
ant juodo smėlio, kuriame dar liko šlubčiojančios Morgano iš Oriso 
kojos pėdsakai, buvo tvirtas, linksmas ir sveikas. 
ris galėjo būti Spidžio Parkerio jaunėlis brolis. 

- Spidi... tai yra, misteri Parkusai... ką jūs... 

- Jums, vaikai, reikia pailsėti, - pasakė Parkusas. - Tau - būtinai, o 
tavo jaunajam ginklanešiui juo labiau. Jis buvo priėjęs arčiau mirties, 
nei kas kada nors ... ir, man regis, jis ne iš tų, kurie prisipažįsta tai, 
net sau pačiam. 

- Taip, - sutiko Džekas. - Teisingai pastebėta. 

- Jis geriau pailsės tenai, - pasakė Parkusas Džekui ir patraukė nuo 
vandens bei kuo toliau nuo pilies, nešdamas Ričardą ant rankų. Dže- 
kas turseno įkandin iš paskutiniųjų. Jis greitai užduso, kojos pasidarė 
guminės. Galvą skaudėjo nuo įtampos po paskutinio mūšio; nervinis 
išsekimas, spėjo jis. 

- Kodėl... kur... - teišspaudė jis. Nešė Talismaną prie krūtinės: 
blankų, drumzliną ir neįdomų. 

- Dar truputį, - pasakė Parkusas. - Juk tu ir tavo bičiulis nenori il- 
sėtis ten, kur jis buvo, tiesa? 

Kad ir koks išsekęs, Džekas papurtė galvą. 

Negras liūdnai dirstelėjo per petį. 

Ė Čia dvokia jo blogiu, - paaiškino jis, - ir tavo pasauliu, Džekai. 

- Man nei viena, nei antra neleidžia nusiraminti. 

Parkusas traukė tolyn su Ričardu glėbyje. 

Paėjęs keturiasdešimt jardų nuo kranto, jis sustojo. Juodą pajūrio 
smėlį pakeitė šviesesnis, ne visai baltas - pilkas. Parkusas švelniai pa- 
guldė Ričardą. Džekas išsitiesė greta jo. Smėlis buvo šiltas... palai- 
mingai šiltas. Ir jokio sniego. 

Parkusas atsisėdo šalia jo sukryžiavęs kojas. 

- Tu dabar pamiegosi, - tarė jis. - Pabusi tik rytoj. Niekas tavęs ne- 
trukdys. Apsidairyk. 

Parkusas mostelėjo į tą pusę, kur Amerikos Teritorijose stovėjo 
Point Venutis. Pirmiausia Džekas pamatė juodą pilį išgriuvusiu šonu, 
lyg joje būtų nugriaudėjęs galingas sprogimas. Ji atrodė proziškai. 
Blogis išdegintas, uždraustas turtas išneštas laukan. Ten riogsojo tuš- 
ti griuvėsiai. 

Dairydamasis aplink Džekas pastebėjo, kad žemės drebėjimas Te- 
ritorijose nebuvo toks stiprus, be to, čia beveik nebuvo ką griauti. Jis 
pastebėjo kelias apverstas trobeles, suręstas iš atplukdytos medienos, 
gulėjo keli apvirtę vežimai, kurie Amerikoje galėjo būti “Kadilakai", 
šen bei ten tysojo gauruoti kūnai. 

- Tie, kurie išgyveno tai, jau išsilakstė, - pasakė Parkusas. - Jie Ži- 
no, kas atsitiko, žino, kad Morganas negyvas, ir tavęs netrukdys. Blo- 
gis, kuris čia klestėjo, išnyko. Ar žinai? Ar jauti tai? 

- Taip, - sukuždėjo berniukas. - Bet... misteri Parkusai... jūs juk 
ne... ne... 

- Neišeisiu? Taip. Keliausiu netrukus. Tu su bičiuliu gerai išsimie- 
gosi, bet prieš tai mes turime pasikalbėti. Ilgai netruks, todėl noriu, 
kad trumpam atsisėstum. 

Šiaip taip Džekas prisivertė atsisėsti ir pramerkti akis. Parkusas 
linktelėjo. 

- Kai pabusi, keliauk į rytus... bet nepersikelk! Lik čia dar kurį lai- 
ką. Lik Teritorijose. Jūsų pusėje bus visko: gelbėjimo komandos, nau- 
jienų korespondentai, dar Džeisonas žino kas. Laimė, kad sniegas 
spės ištirpti greičiau, negu kas nors suuos, o liudininkais niekas neti- 
kės, juk bepročiai... 

- Kodėl jums reikia eiti? 

- Turiu truputį pasivaikščioti, Džekai. Čia laukia daug darbų. Ži- 
nia apie Morgano mirtį jau sklinda į Rytus. Greitai sklinda. Dabar ji 
aplenkė mane, bet turiu užbėgti jai už akių. Noriu grįžti į Išorinius 
Postus... į rytus... prieš tai, kai niekšai puls bėgti į naujas Žemes, - 

Parkusas pažvelgė į vandenyną; jo žvilgsnis buvo šaltas ir pilkas lyg 
titnagas. - Ateina laikas, kai žmonės turi susimokėti. Morgano nėra, 
bet skolos likusios. 

- Tu čia kaip koks policininkas, tiesa? 

Parkusas linktelėjo. 

- Aš esu tas, ką jūs vadinate Aukščiausiuoju teisėju ir vyriausiu 
budeliu viename asmenyje. Teritorijose, suprantama, - jis uždėjo stip- 
rią šiltą ranką ant berniuko galvos. - O tenai esu tik senis, kuris ke- 
liauja iš vietos į vietą, dirba visokius keistus darbus ir dainuoja šį bei 
tą. Kartais, patikėk, man tas labiau patinka. 

Jis nusišypsojo, ir prieš Džeką vėl buvo Spidis. 

- Tu retkarčiais susitiksi su tuo seniu, Džeki. Taip, šen bei ten, ka- 
da ne kada. Prekybos centre ar parke. 

Jis mirktelėjo. 

- Bet Spidis... jis nelabai sveikas, - pasakė Džekas. - Jo negalios 
negali išgydyti net Talismano prisilietimas. 

- Spidis yra senas, - atsakė Parkusas. - Jis mano metų, bet tavo pa- 
saulis jį susendino. Ir vis dėlto jam dar liko keli meteliai. Gal ir ne 
taip mažai. Nusiramink, Džekai. 

- Pažadi? - paklausė Džekas. 

Parkusas nusišypsojo. 

- A-ha. 

Džekas atsakė liūdna šypsena. 

- Keliausite su draugu į rytus. Eikite penkias mylias. Perlipsite tas 
kalvas, o toliau jau bus lengva. Dairykitės aukšto medžio, didžiausio, 
kokį kada nors matėte. Prieisi prie jo, Džekai, paimk Ričardą už ran- 
kos ir persikelk. Atsidursi šalia milžiniškos sekvojos, kurios kamiene 
padarytas tunelis. Tas kelias vadinasi Septynioliktuoju, nuves į šiau- 
rės Kalifornijos miestelį Storivilą. Keliaukite tenai. Prie šviesoforo ra- 
site “Mobil" stotį. 

- O tada? 

Parkusas gūžtelėjo. 

- Nežinau, negaliu pasakyti. Gali būti, kad sutiksi kokį nors pažįs- 
tamą, Džekai. 

- Bet kaip mes pasieksime na... 

- Ššš, - nutildė Parkusas ir uždėjo delną ant kaktos kaip mama, kai 
jis 

(čiū-čia liū-lia, mažulėli, ir taip toliau, miegok, Džeki, viskas bus 
gerai, bus gerai ir) 

buvo visai mažas. - Pakaks klausinėti. Manau, kad jums su Ričar- 
du seksis gerai. 

Džekas atsigulė. Prisiglaudė tamsų rutulį prie savęs. Atrodė, kad 
ant kiekvieno voko dabar buvo dar ir šlako luitas. 

- Turi būti drąsus ir nuoširdus, Džekai, - rimtai ištarė Parkusas. - 
Norėčiau turėti tokį sūnų... 1r sveikinu už tavo drąsą. Ir tikėjimą. Vi- 
suose pasauliuose yra žmonių, kurie tau skolingi padėką. Vienaip ar 
kitaip jie tai jaučia. 

Džekas šyptelėjo. 

- Pasilik dar valandėlę, - paprašė jis. 

- Gerai, - sutiko Parkusas. - Kol užmigsi. Nesibaimink, Džekai. 
Čia tavęs niekas nenuskriaus. 

- Mano mama visuomet saky... 

Bet nebaigęs minties berniukas užmigo. 

Miegas paslaptingai nepaleido jo visą kitą dieną, nors jis praktiš- 
kai buvo pabudęs; gal tai buvo apsauginė proto reakcija, kuri privertė 
didžiąją dienos dalį tekėti lėtai, kaip per sapną. Jiedu su Ričardu, ku- 
ris judėjo taip pat vangiai kaip ir jis, atsistojo priešais aukščiausią me- 
dį pasaulyje. Dešimt suaugusių vyrų negalėjo apglėbti jo kamieno. 
Medis rėmė dangų: net tarp aukštų medžių jis buvo leviatanas, Teri- 
torijų turtingumo pavyzdys. | 

Nesibaimink, - kalbėjo Parkusas, nors pats ketino tingiai išnykti 
kaip Češyro katinas. Džekas užvertė galvą pažiūrėti į medžio viršūnę. 
Jis to nesuvokė, bet buvo emociškai išvargęs. Medžio didybė menkai 
jį nustebino. Džekas palietė delnu nuostabiai švelnią žievę. Aš nužu- 
džiau savo tėvo žudiką, - tarė jis sau. Kita ranka spaudė tamsų, tarsi 
negyvą Talismaną. Ričardas užvertęs galvą žiūrėjo į milžinišką it dan- 
goraižis medį. Morganas negyvas, Gardneris taip pat, o ir sniegas per 
tą laiką pajūryje turėjo ištirpti. Bet praėjo ne viskas. Berniukas jautė 
visą tą sniegą virstant į jo širdį. Kadaise jis galvojo, - o tai atrodė prieš 
tūkstantį metų, - kad vos palietęs Talismaną tiek prisipildys džiaugs- 
mo, žavesio ir triumfo, kad trykš per viršų. Iš viso to tejuto užuomi- 
ną. Jo galvoje snigo, jam beliko tik vykdyti Parkuso nurodymus. Tas 
didžiulis medis jį prilaikė. 

- Kibkis man į ranką, - tarė jis Ričardui. 


297 


- O kaip mes grįšime namo? - paklausė Sloutas. 
 - Nesibaimink, - atsakė Džekas ir suspaudė draugo ranką. Džekui 
Sojeriui nereikia medžio paramos. Džekas Sojeris buvo Prakeiktose 
Žemėse, jis nugalėjo Juodąjį viešbutį; Džekas Sojeris buvo drąsus ir 
nuoširdus. Džekas Sojeris buvo išsikvėpęs dvylikametis, kurio smege- 
nyse krito sniegas. Be ypatingų pastangų jis persikėlė į savo pasaulį, 
O su juo ribą peržengė ir Ričardas. 


Miškas susitraukė; dabar jie stovėjo Amerikos miške. Švelniai šla- 
mančių vainikų stogas buvo žemiau, medžiai aplinkui - mažesni ne- 
gu girioje, kurią nurodė Parkusas. Vos Džekas spėjo apsižiūrėti, prie- 
šais save pamatė dviejų juostų kelią. Dvidešimtojo amžiaus realybė 
pliaukštelėjo per skruostą: vos išvydęs plentą, berniukas išgirdo tylų 
variklio birbimą ir, kaip įpratęs, nėrė su Ričardu į šalį, kai pasirodė 
mažas baltas “Reno". Mašinėlė prašvilpė pro berniukus ir įvažiavo į 
tunelį, iškirstą perpus mažesniame už Teritorijų medžio kamiene. Bet 
suaugęs ir du vaikai spoksojo ne į sekvojas, kurias matė nuo pat Niū 
Hampšyro. Moteris su dviem mažyliais atsisuko pažiūrėti į Džeką su 
Ričardu. Jie buvo išsižioję, nes ką tik matė, kaip šalia kelio it vai- 
duokliai išdygsta du berniukai nelyg kapitonas Kirkas su misteriu 
Spoku po “Enterprise" nusileidimo*. | 

- Ar galėsi eiti? 

- Žinoma, - atsakė Ričis. 

Džekas išėjo į 17-ąjį kelią ir praėjo pro angą sekvojos kamiene. 

Jis tikriausiai viską sapnuoja, pagalvojo Džekas. Gal vis dar guli 
Teritorijų paplūdimyje, šalia išsitiesęs Ričardas, o Parkusas šiltai į 
juos žiūri. Mano mama visuomet sakydavo... Mano mama sakydavo... 

Kaip per tirštą rūką (nors tądien Šiaurės Kalifornijoje buvo saulė- 
ta ir sausa) Džekas išvedė Ričardą Sloutą iš sekvojų miško, nusileido 
keliu pro gruodžio pievas. 


* Kalbama apie populiarų serialą “Žvaigždžių keliai". 

... kad svarbiausias asmuo bet kokiame filme yra operatorius... 

Jo kūnui reikėjo miego. Jo protui reikėjo atostogų. 

... kad vermutas yra gero martinio gadinimas... 

Ričardas susimąstęs vilkosi įkandin. Jis buvo daug lėtesnis, todėl 
Džekui tekdavo sustoti šalikelėje, kol jis pasivys. Už pusės mylios 
matėsi kažkoks miestelis, veikiausiai Storivilas. Iš abiejų kelio pusių 
stovėjo žemi balti pastatai. “ANTIKVARIATAS"', skelbė reklama 
virš vieno. Už jų tuščioje sankryžoje mirksėjo šviesoforas. Šalia de- 
galinės Džekas pastebėjo “Mobil"* ženklą. Ričardas pėdino nunarinęs 
galvą, smakras vos nesiekė krūtinės. Kai jis priėjo arčiau, Džekas pa- 
matė, kad draugas verkia. 

Džekas apkabino Ričio pečius. 

- Noriu tau kai ką pasakyti. 

- Ką? - Ričardas verkė, bet neatrodė sugniuždytas. 

- Aš myliu tave, - tarė Džekas. 

Ričardo žvilgsnis nukrypo į kelią. Džekas liko stovėti apglėbęs 
linktelėjo. Kartą ar du apie tokią situaciją Lili Kavano Sojer yra pa- 
sakiusi: Džeki, būna momentų, kai nereikia išversti žarnų pro burną. 

- Atrodo, Riči, mes atėjome, - tarė Džekas. Jis laukė, kol bičiulis 
nusišluostys ašaras. - Kažkas turėtų mus sutikti “Mobil" stotyje. 

- Gal Hitleris? - Ričardas prispaudė riešus prie akių. Po akimirkos 
jis jau buvo pasiruošęs, ir berniukai traukė toliau. 


| 


“Mobi!" stoties pavėsyje stovėjo “Kadilakas"' su antena. Jis buvo 
didelis kaip kelioninis vagonėlis ir juodas lyg mirtis. 

- O Džekai, blooooogi popieriai, - išspaudė Ričardas ir įsikibo 
Džekui į petį. Jo akys suapvalėjo, lūpos ėmė drebėti. 

Džekas pajuto, kaip gyslomis vėl ėmė tekėti adrenalinas. Bet nuo 
to jis ne pažvalėjo, tik pasijuto dar labiau išvargęs. Visko buvo per 
daug, per daug. 

Laikydamas tamsų kristalą iš niekniekių parduotuvės, - taip dabar 
atrodė Talismanas, - berniukas patraukė prie degalinės. 

- Džekai! - bejėgiškai suriko Ričardas. - Ką tu darai? Tai vienas iš 
JŲ! Tokia pat mašina kaip Taieryje! Ir Point Venutyje! 

- Parkusas liepė eiti ten, - atsakė Džekas. 

- Tu tikrai beprotis, biče, - burbtelėjo Ričardas. 

- Žinau. Viskas bus gerai. Pamatysi. Ir nevadink manęs biču. 

“Kadilako"" durelės atsilapojo, ir išlindo raumeninga koja su nu- 
trintais džinsais. Nerimas virto siaubu, kai Džekas pastebėjo, jog juo- 
di vairuotojo auliniai buvo nurėžti, kad laisvai išlįstų gauruoti pirštai. 

Ričardas sucypė greta it kokia lauko pelė. 

Tai buvo vulfas, - Džekas pajuto anksčiau, negu vaikinas atsisuko. 
Vairuotojas siekė beveik septynias pėdas, plaukai buvo ilgi, susivėlę, 
ne itin švarūs. Jie krito sruogomis ant jo apykaklės. Plaukuose buvo 
įs1vėlę keli dagiai. Kai masyvi figūra atsigręžė, Džekas išvydo spin- 
dinčias oranžines akis, ir staiga siaubas virto džiaugsmu. 

Džekas puolė bėgti pas limuzino vairuotoją, nekreipdamas dėme- 
sio į degalinės tarnautoją, kuris išėjo jo pažiūrėti, ir kelis Žžioplius 
priešais centrinę parduotuvę. Su besiplaikstančiais plaukais, svaigia 
šypsena ir tviskančiomis kaip pats Talismanas akimis berniukas kūrė, 
kad net mirgėjo nutrinti sportbačių padai. 

Kombinezonas: “Oshkosh", negali būti. Apvalūs akiniai be rėme- 
lių: Džono Lenono akinukai. Ir plati mielaširdinga šypsena. 

- Vulfai! - suriko Džekas Sojeris. - Vulfai, tu gyvas! Vulfai, tu gy- 
vas! 

Kai iki jo liko penkios pėdos, berniukas šoko. O Vulfas lengvai ir 
be jokio vargo jį sugavo šypsodamasis iš pasitenkinimo. 

- Džekas Sojeris! Vulf! Tik pažiūrėkit! Kaip Parkusas sakė! Aš ši- 
toje prakeiktoje vietoje, kuri dvokia kaip mėšlas pelkynėje, o tu irgi! 
Džekas 1r jo draugas! Vulf! Gerai! Puiku! Vulf! 

Kvapas išdavė Džekui, kad tai nėra jo vulfas, bet tas pats kvapas 
pasakė, kad šitas vulfas yra ano giminė... ir net labai artima. 

- Aš pažinojau tavo vados brolį, - tarė Džekas gauruotame stipria- 
me vulfo glėbyje. Įsižiūrėjęs į jo veidą, berniukas pastebėjo, kad šis 
yra vyresnis ir protingesnis. Bet toks pat mielas. 

- Mano brolį Vulfą, - patikslino vulfas ir nuleido Džeką ant žemės. 
Jis ištiesė ranką ir palietė piršto galiuku Talismaną. Jo veidas buvo 
pagarbiai nuolankus. Jam prisilietus, didelė Žiežirba šovė į rutulio 
centrą lyg kometa. 

Vulfas įkvėpė, pažiūrėjo į Džeką ir išsišiepė. Džekas taip pat nu- 
Sišypsojo. 

Prisiartino Ričardas. Jis žiūrėjo į abu su nuostaba 1r įtariai. 

- Teritorijose yra 1r gerų vulfų... - pradėjo Džekas. 

- Daug gerų vulfų, - įsiterpė vairuotojas. 

Jis atkišo Ričardui ranką. Berniukas atsitraukė, bet po sekundės 
padavė savąją. Jo veido išraiška buvo tokia, lyg lauktų, kad su jo ran- 
ka vulfas pasielgs taip pat kaip su Heko Basto kadaise. 

- Jis - mano Vulfo vados brolis, - išdidžiai pristatė Džekas. Atsi- 
krenkštė nežinodamas, kaip išreikšti savo jausmus dėl savo vulfo jo 
broliui. Ar vulfai supranta užuojautą? Ar tai jų ritualų dalis? 

- Aš mylėjau tavo brolį, - pasakė jis. - Jis išgelbėjo man gyvybę. 
Be Ričardo, jis buvo geriausias mano draugas. Man labai gaila, kad 
jis mirė. 

- Dabar jis mėnulyje, - tarė Vulfo brolis. - Jis grįš. Viskas praei- 
na, Džekai Sojeri, kaip mėnulis. Viskas grįžta kaip mėnulis. Eime. 
Noriu išvežti jus iš šitos smirdančios vietos. 

Ričardą tie žodžiai nustebino, bet Džekas suprato ir visiškai prita- 
rė: degalinė atrodė apgaubta karšto, riebaus sudegusių hidrokarbonų 
kvapo. Atrodė, kad žiūri pro rudą šydą. 

Vulfas nuėjo prie “Kadilako" ir atidarė užpakalines dureles kaip 
vairuotojas; ko gero, spėjo Džekas, taip ir yra. 

- Džekai? - Ričardas atrodė išsigandęs. 

- Viskas gerai, - nuramino Džekas. 

- Bet kur... 

- Pas mano mamą, - atsakė Džekas. - Per visą šalį į Arkadijos pa- 
jūrį Niū Hampšyre. Važiuosime pirma klase. Lipkim, Riči. 

Jie susėdo į limuziną. Ant vienos plačios sėdynės gulėjo senas gi- 
taros futliaras. Džeko širdis vėl suspurdėjo. | 

- Spidis! - jis pasisuko į Vulfo brolį. - Ar Spidis važiuos Su mu- 
mis“? 

- Nepažįstu jokio greituolio, - atsakė vairuotojas. - Turėjau miklų 
dėdę, bet jis tapo luošas - vulf! - negalėjo daugiau ganyti bandos. 

Džekas parodė į gitaros dėklą. 

- O šitas iš kur? 

Vulfas išsišiepė apnuogindamas eilę didelių dantų. 

- Parkuso, - atsakė jis. - Vos nepamiršau. Paliko ir šitą jums. 

Iš užpakalinės kišenės vulfas ištraukė labai seną atviruką. Ant jo 
buvo karuselė su daugybe pažįstamų arkliukų (Greituolė Ela ir Sidab- 
rinė Ledi buvo tarp jų), tik ponios jos fone vilkėjo sukneles su turniū- 
rais, berniukai - susegamas ties keliais kelnes, o vyrai buvo su kati- 
liukais 17 Rolio Findžerso žandenomis. Atvirukas atrodė nutrintas per 
laiką. 

Kitoje pusėje pirma į akis krito užrašas: “Arkadijos paplūdimio 
karuselė, 1894 liepos 4." 

O žemiau Spidis - ne Parkusas! - išvedžiojo du sakinius. Rašyta 
neįgudusia ranka, žodžiai sunkiai įskaitomi, išvedžioti minkštu atbu- 
kusiu pieštuku. 

Tu įvykdei stebuklą, Džekai. Panaudok, ką rasi dėkle, kas liks - 
pasilik arba išmesk. 

Džekas įsidėjo atviruką kišenėn ir nuslinko į “Kadilako" galą. Vie- 
na futliaro velkė buvo sulūžusi, jis atstūmė antrą. 

Ričardas persikėlė pas jį. 

- Čia tai bent! - sumurmėjo jis. 

Gitaros dėklas buvo prikimštas dvidešimties dolerių kupiūrų. 


Vulfas vežė juos namo, ir nors Džekas blankiai prisiminė daugelį 
to rudens įvykių, kiekviena tos kelionės akimirka visam gyvenimui 
įsirėžė jo atmintyje. Jiedu su Ričiu sėdėjo “Eldorade", o vulfas juos 
vežė į Rytus. Jis žinojo kelius, kartais paleisdavo groti “Creedence 
Clearwater Revival'' įrašus (“Bėgimas džiunglėmis"? buvo jo mėgsta- 
miausias) kurtinančiu garsu. Po to jis ilgai klausydavosi vėjo variaci- 
jų, spaudydamas ventiliatoriaus mygtuką. Jis negalėjo tuo atsidžiaugti. 

Į rytus, rytus, rytus - į saulėtekį kiekvieną rytą, į paslaptingą gilė- 
jančią prietemą su kiekvienu vakaru, Džonas Fogertis ir vėjas. 

Jie valgė “Stuckeys"' restoranėliuose. Valgė “Burger Kings“. Su- 
stodavo “Kentukio keptuose viščiukuose"' pietauti; Vulfas pasiimda- 
vo šeimyninį kibirėlį ir vienas surydavo visą dvidešimt vieną gabaliu- 
ką. Sprendžiant iš garso, sukramtydavo daugumą kaulų. Tuomet Dže- 
kas prisimindavo, kaip Vulfas valgė spragintus kukurūzus. Kur tai 
buvo? Munsyje. Už Munsio, “Taun Laino siksplekse". Prieš juos už- 
darant Sanlaito namuose. Džekas šyptelėjo... ir širdį tarsi pervėrė strė- 
lė. Jis nusisuko į langą, kad Ričardas nematytų akyse blizgančių 
ašarų. 

Antrą vakarą jie sustojo Džiulisburge, Kolorado valstijoje, 17 Vul- 
fas iškepė jiems po didžiulį kepsnį ant nešiojamos krosnelės, kurią 
vežiojosi bagažinėje. Jie valgė apsnigtame lauke po žvaigždėmis, su- 
sisupę į sunkias parkas, rastas gitaros futliare. Virš galvos lėkė mete- 
orų lietus, o vulfas šoko sniege kaip vaikas. 

- Man patinka tas vaikinas, - mąsliai ištarė Ričardas. 

- Taip, man irgi. O, kad būtum matęs jo brolį. 

- Norėčiau. - Ričardas ėmė rinkti šiukšles. Kiti jo žodžiai Džeką 
pribloškė, - Džekai, aš imu daug ką pamiršti. 

- Kaip tai suprasti? 

- Tiesiog taip. Su kiekviena mylia aš vis mažiau prisimenu tai, kas 
atsitiko. Viskas tarsi apsitraukia rūku. Man regis... man regis, kad aš 
pats to noriu. Klausyk, ar tu tikras, kad tavo mamai nieko blogo neat- 
sitiko?) 

Džekas tris kartus bandė prisiskambinti mamai. Ragelio niekas ne- 
kėlė. Jis dėl to per daug nesijaudino. Viskas gerai. Tikriausiai. Nuva- 
žiavęs į vietą, jis turi ją rasti. Sergančią... bet gyvą. Jis vylėsi. 

- Taip. 

- Tai kodėl ji neatsako telefonu? 

- Sloutas kažką padarė telefonams, - atsakė Džekas. - Su “Al- 
hambros“ patarnautojais, galiu kirsti, taip pat. Bet viskas gerai. Ser- 
ga... bet gyva. Galiu ją jausti. 

- O jeigu šitas vaistas suveiks... - Ričardas patempė lūpą ir pasilen- 
kė. - Ar tu vis dar... na, ar tikrai manai, kad ji leis man... na, Žinai, pa- 
silikti su jumis? 

- Ne, - atsakė Džekas, padėdamas rinkti vakarienės likučius. - Ji 
trokš tave matyti prieglaudoje. Dar geriau - kalėjime. Nenusišnekėk, 
Ričardai, aišku, kad galėsi likti su mumis. 

- Na... po viso to, ką padarė mano tėvas... 

- Tai buvo tavo tėvas, - paprastai pasakė Džekas, - ne tu. 

- O tu neimsi man nuolat priminti? Supranti... knaisiotis po mano 
atmintį? 

- Ne, jeigu nori pamiršti. 

- Aš noriu, Džekai. Tikrai noriu. 

Grįžo vulfas. 

- Na, vaikai, pasiruošę? Vulf! 

- Visi pasiruošę, - atšovė Džekas. - Klausyk, vulfai, ką pasakytum 
apie Skoto Hemiltono albumą, kurį pirkau Šajene? 

- Aišku, Džekai. O ką pasakytum apie "Creedence"? 

- “Bėgimas per džiungles“, ar ne? 

- Gera melodija, Džekai! Svari! Vulf! Pasiutiškai svari melodija! 

- Kurgi ne, Vulfai, - Džekas paskersakiavo į Ričardą. Ričardas 


(VAT) “ 

Kitą dieną jie važiavo per Nebraską ir Ajovą, po dienos pralėkė 
Sanlaito namų degėsius. Džekas suprato, kad Vulfas tyčia prasuko pro 
šalį, tikriausiai norėdamas aplankyti brolio žūties vietą. Jis paleido 
“Creedence" įrašą visu garsu, bet Džekui pasirodė, kad girdi vairuo- 
toją raudant. 

Laikas. Sustabdytos laiko atkarpos. Džekas jautėsi plaukiąs, o ša- 
lia buvo laukimas, triumfas, atsisveikinimas. Garbingai atliktas dar- 
bas. 

Penktą dieną, prieš saulėlydį jie įvažiavo į Naująją Angliją. 


Kelionės pabaiga 


Visa ilga kelionė iš Kalifornijos į Naująją Angliją, atrodė, truko 
vieną ilgą popietę ir vakarą. Popietę, kuri truko kelias dienas, ir va- 
karą, kuris buvo 1lgas kaip gyvenimas, pulsuojantis saulėlydžiais, mu- 
zika ir emocijomis. Didžiuliai šokinėjantys ugnies kamuoliai, - mąstė 
Džekas, - aš tikrai iš ten išsikapsčiau. Jis žvilgtelėjo į nediduką laik- 
rodėlį prietaisų skyde, norėdamas pasitikrinti, ar tikrai praėjo pusė va- 
landos, kaip jam atrodė. Buvo pralėkusios trys. O ar tai buvo ta pati 
diena? “Bėgimas per džiungles" skardeno ore, vulfas linksėjo galva 
nepaliaudamas šypsotis. Neklysdamas rinkosi geriausius kelius, o už- 
pakaliniame lange vėrėsi dangus, nutapytas visomis besileidžiančios 
saulės varsomis: purpurine, mėlyna bei giliai raudona. Džekas galėjo 
prisiminti kiekvieną ilgos kelionės detalę, kiekvieną žodį, kiekvieną 
kąsnį, kiekvieną muzikos niuansą, Zutą Simsą ar Džoną Fogertį, ar 
vulfą, tiesiog besidžiaugiantį vėjo garsais. Bet tikrasis laiko tekėjimas 
susivijo jo galvoje į deimantą. Jis miegojo ant minkštos užpakalinės 
sėdynės ir atsimerkdavo šviesoje ar tamsoje, šviečiant saulei ar spin- 
dint žvaigždėms. Tarp kitų giliai atmintin įsirėžusių dalykų Džekas 
įsiminė, kaip pervažiavus Naujosios Anglijos sieną Talismanas vėl 
ėmė švytėti, signalizuodamas, jog grįžta normalus gyvenimas (grįžta 
pačiam Džekui Sojeriui), kur žmonės (žmonės automobilių stovėjimo 
aikštelėse, plokščiaveidė mergina prie šviesoforo nedideliame Ajovos 
miestelyje, liesas vaikas iš Ohajo su dviratininko apranga) dirsčioja į 

limuzino galinę sėdynę tikrindami, ar tik koks nors Mikas Džageris ar 
Frenkas Sinatra nenutarė jų aplankyti. Ne-a, tai tik mes, mielieji. 
Miegas nepaleido jo iš savo glėbio. Kartą jis pabudo (Kolorade? Ili- 
nojuje?) trinksint roko muzikai, kuriai pritarė spragsėdamas pirštais 
vulfas. Dangus švytėjo oranžinėmis, purpurinėmis ir mėlynomis spal- 
vomis, o Ričardas skaitė iš kažkur gautą knygą. Ji vadinosi “Broko 
smegenys“. Ričardas visada žinojo, kiek valandų. Džekas įsmeigė 
akis į stogą ir leidosi nunešamas vakaro spalvų ir muzikos. Jie atliko 
užduotį, padarė visa... visa, išskyrus tai, kas liko padaryti tuščiame 
Niū Hampšyro kurortėlyje. 

Penkios dienos arba viena ilga sapnuojant saulėlydį? “Bėgimas per 
džiungles". Zuto Simso saksofonas traukia: “Štai tau istorija, ar ji tau 
patinka?" Ričardas jo brolis, jo brolis. 

Laikas grįžo atgijus Talismanui pasakišką penktos dienos vakarą. 
Outlis, - toptelėjo Džekui šeštą dieną, - galėjau parodyti Ričardui 
Outlio tunelį ir tai, kas liko iš "Outlio užeigos", galėjau parodyti vul- 
fui, kur važiuoti... Bet jis daugiau nenorėjo matyti Outlio, nejautė jo- 
kio pasitenkinimo ar malonumo jį prisiminęs. Tik dabar Džekas su- 
prato, kaip jie arti, kokį didelį kelią jie sukorė, kol jis lėkė laiku kaip 
pūkas. Vulfas įsuko į plačią I-95 arteriją, dabar jie Konektikute, o Ar- 
kadijos paplūdimys vos už kelių valstijų. Nuo tada Džekas skaičiavo 
mylias ir minutes. 


Gruodžio 21-osios vakare, ketvirtą po penkių, praėjus bemaž trims 
mėnesiams nuo tada, kai Džekas patraukė į vakarus, juodas “Eldora- 
do Kadilakas“ įsuko į žvyruotą keliuką, vedantį prie “Alhambros". 
Vakaruose atsisveikindamas su saule dangus raudonavo, virto oranži- 
niu... geltonu... mėlynu... ir karališkai purpuriniu. Soduose geliantis 
vėjas barškino nuogas šakas. Tarp jų dar prieš savaitę buvo medis, 
kuris gaudė ir ėdė smulkius gyvūnėlius: burundukus, paukštelius, nu- 
sigalavusią registratūros tarnautojo katę. Šitas nedidelis medelis nu- 
džiūvo labai ūmai. Kiti, nors ir panašūs į skeletus, toliau džiaugėsi 
gyvenimu. 

Po “Eldorado"' ratais girgždėjo skalda. Iš priekio, pritildytas stik- 
lo pertvaros, skambėjo “Creedence Clearvater Revival". “Žmonės, 

pažinę mano burtus, - dainavo Džonas Fogertis, - pripildė žemę dū- 
my. 

Limuzinas sustojo priešais plačias dvivėres duris. Už jų buvo tam- 
su. Vulfas išjungė priekinius žibintus, automobilis liko stovėti patam- 
syje, 1š išmetamojo vamzdžio rūko baltas garas, švietė oranžiniai 
“stop" signalai. 

Čia, dienai baigiantis, čia, didingai traukiantis iš skliauto saulėly- 
džio spalvoms. 

Čia 

Čia ir dabar. 


Limuzino vidus buvo apšviestas blankios, nedrąsios šviesos. Talis- 
manas plykstelėjo... bet švytėjo silpnai, ne daugiau už mirštantį jon- 
vabalį. 

Ričardas lėtai atsisuko į Džeką. Jo veidas buvo bekraujis, išsigan- 
dęs. Rankos spaudė Karlą Saganą, gręžė jį it skalbėja paklodę. 

Ričardo Talismanas, - pagalvojo Džekas ir šyptelėjo. 

- Džekai, ar nori... 

- Ne, - pertraukė berniukas. - Lauk, kol pašauksiu. 

Jis atidarė galines dureles ir ėmė lipti iš automobilio. Po to atsig- 
ręžė į draugą. Ričardas sėdėjo susigūžęs ant savo sėdynės ir glamžė 
knygą plonais viršeliais. Atrodė apgailėtinas. 

Nesvarstydamas Džekas įlindo į limuziną ir pabučiavo draugą į 
skruostą. Ričis apsikabino Džeko kaklą ir smarkiai suspaudė. Po to 
paleido. Berniukai neištarė nė vieno žodžio. 

Džekas pasuko prie laiptelių į vestibiulį... bet apsigalvojęs pasuko 
į dešinę ir pačjėjo keliuku. Ten buvo geležinis turėklas. Po juo atski- 
lęs akmuo nuvirto į paplūdimį. Dešiniau, gęstančio dangaus fone iš- 
ryškėjo Arkadijos pasilinksminimų parko amerikietiškų kalnelių silu- 
etas. 

Berniukas pasuko veidą į rytus. Vėjas iš sodų nubraukė nuo kak- 
tos plaukus. 

Jis iškėlė rutulį, tarsi aukodamas vandenynui. 

1981-ųjų gruodžio 21 dieną berniukas, vardu Džekas Sojeris, sto- 
vėjo ties ta vieta, kur susitinka vanduo ir žemė, suėmęs neįkainojamą 
objektą ir žvelgė į nuščiuvusį Atlantą. Jis nežinojo, kad tądien jam su- 
kako trylika metų. Jis buvo neapsakomai gražus: rudi plaukai, gal 
šiek tiek per ilgi, plaikstėsi vėjyje, atskleisdami puikią lygią kaktą. Jis 
stovėjo galvodamas apie savo mamą ir kambarius, kuriuose abu gy- 
veno šitame viešbutyje. Ar ji uždegs šviesą? Jis tikėjosi, kad taip. 


Džekas apsisuko kibirkščiuojančiomis Talismano šviesoje akimis. 

Lili drebančia išdžiūvusia ranka apčiuopė sieną, ieškodama jun- 
giklio. Suradusi nuspaudė. Kiekvienas, pamatęs ją tą akimirką, būtų 
nusisukęs. Paskutinę savaitę vėžys ėmė siausti jos kūne, lyg išsigan- 
dęs, kad kas nors gali sutrukdyti pasilinksminimą. Lili Kavano svėrė 
septyniasdešimt aštuonis svarus. Jos pageltusi oda kaip pergamentas 
aptempė kaukolę. Tamsūs ratilai po akimis galutinai virto juodais, o 
akys karštligiškai ir protingai žvelgė iš akiduobių. Krūtinė išnyko. 
Rankos virto šakaliukais. Ant užpakalio ir šlaunų atsirado pragulos. 

Bet tai dar ne viskas. Praėjusią savaitę ji susirgo plaučių uždegi- 
mu. Tokios būklės ji buvo pirma kandidatė į kvėpavimo takų ligonius. 
Net ir kitomis aplinkybėmis būtų susirgusi... o čia jos buvo anaiptol 
ne palankios. “Alhambros" radiatoriai senokai liovėsi gurgti naktimis. 
Ji negalėjo pasakyti tiksliai... laikas susijaukė ir tapo nenusakomas 
kaip Džekui limuzine. Ji tik žinojo, kad šiluma dingo tą pačią naktį, 
kai ji smogė kumščiu pro stiklą, vydama šalin žuvėdrą, kuri priminė 
Sloutą. 

Nuo to vakaro viešbutis virto tuščia ledaine. Kripta, kurioje ji ne- 
trukus mirs. | 

Jeigu dėl viso to, kas nutiko “Alhambrai"', kaltas Sloutas, jis vel- 
niškai pasistengė. Viskas dingo. Visi dingo. Koridoriuose kambarinės 
daugiau nebestumdo savo cypiančių vežimėlių. Nebešvilpiniuoja pri- 
žiūrėtojas. Nėra saldžiabalsio patarnautojo. Sloutas susikišo visus į ki- 
šenę ir išsinešė. 

Prieš keturias dienas, neradusi kambaryje nieko, kad numarintų 
net savo žvirblio apetitą, Lili išėjo iš kambario ir lėtai nuslinko kori- 
doriumi prie liftų. Kartu nešėsi kėdę, kad galėtų pašėdėti pavargusi ir 
pasiramstyti eidama. Nukakti keturiasdešimt pėdų iki lifto jai prirei- 
kė keturiasdešimties minučių. 

Ji nuspaudė mygtuką, bet kabina nepajudėjo. Mygtukas net neuž- 
sidegė. 

- Kad tave devynios, - burbtelėjo Lili ir lėtai nušlitiniavo dvide- 
šimt pėdų iki laiptų. 

- Ei! - sušuko ji į apačią, paskui pradėjo kosėti ir susirietė ant at- 
kaltės. 

Gal jie ir neišgirdo mano balso, bet tikrai turi girdėti, kai baigiu 
iškosėti savo plaučius, - pagalvojo ji. 

Niekas nepasirodė. 

Ji riktelėjo dar du kartus, po antro kosulio priepuolio patraukė at- 
gal į kambarį koridoriumi, kuris panėšėjo į Nebraskos magistralę gra- 
žią dieną. Ji nedrįso leistis laiptais. Atgal niekad nebeužlips. O apa- 
čioje irgi nieko nebuvo; kaip ir “Ėriuko nugarinėje", kavinukėje, vi- 
sur. Ir telefonai neveikė. Bent jau jos kambario telefonas. Ji negirdė- 
jo, kad šitame mauzoliejuje kur nors skambėtų telefonas. Neverta. 
Tuščias lošimas. Ji nenorėjo mirtinai sušalti vestibiulyje. 

- Džeki, - sušnibždėjo Lili, - kur, po galais, esi... 

Po to vėl pratrūko kosėti, šįkart labai smarkiai, ir nuvirto nualpusi 
ant grindų, užsiversdama ant savęs šlykščią kėdę. Taip gulėjo kokią 
valandą, matyt, tada ir prikibo plaučių uždegimas. Sveikas, didysis V! 
Aš tavo naujasis kaimynas! Gali vadinti mane didžiuoju U! Bėgsime 
kartu iki finišo! 

Šiaip taip ji pasiekė savo kambarį ir nuo tada gulėjo apimta nuo- 
lat smarkėjančio uždegimo, klausydamasi vis garsesnio savo kvėpa- 
vimo, kol ėmė atrodyti, kad jos plaučiai yra du organiniai akvariumai, 
kuriuose Žžvanga nugrimzdusios grandinės. Bet ji laikėsi... laikėsi, nes 
širdimi buvo įsitikinusi, kad Džekas grįžta. 


| 


Paskutinė koma prasidėjo kaip įdubimas smėlyje... įdubimas, ku- 
ris ima suktis kaip sūkurys. Iš krūtinės girdėjosi ilgas grandinių tratė- 
jimas: “Chrrrrrr"". 


308 


Paskui staiga kažkas ištraukė ją iš gilėjančios spiralės ir privertė 
ranką ieškoti jungiklio. Ji išlipo iš lovos. Tam jėgų seniai nebeturėjo, 
bet kuris daktaras būtų tik nusijuokęs. Bet ji tai padarė. Iš trečio kar- 
to ji pakilo, perkreipusi lūpas nuo pastangų. Užčiuopė kėdę, rado ją 
ir ėmė slinkti per kambarį prie lango. 

Lili Kavano, “B" kategorijos filmų karalienės, nebeliko. Tai buvo 
vaikščiojantis siaubas, suėstas vėžio, deginamas stiprėjančio karščio. 

Ji pasiekė langą ir pažvelgė pro jį. 

Apačioje stovėjo Žmogaus siluetas su šviečiančių gaubliu. 

- Džekai! - bandė surikti ji, bet iš gerklės išsprūdo tik tylus šnabž- 
desys. Ji pakėlė ranką, bandė pamoti. Ūžtelėjo 


(chrrrrrrr...) 
silpnumas. Lili įsitvėrė į lango rėmą. 
- Džekai! 


Staiga šviečiantis rutulys tos figūros rankose plykstelėjo ir apšvie- 
tė veidą, o tas veidas buvo Džeko, ten stovėjo Džekas, ačiū Dievui, 
ten buvo Džekas. Džekas grįžo namo. 

Figūrėlė ėmė bėgti. 

Džekai! 

Įdubusios, gęstančios akys ėmė žibėti dar labiau. Per pageltusius, 
kaulėtus skruostus pradėjo ristis ašaros. 


- Mama! 

Džekas bėgo per vestibiulį. Tenai senoviškas komutatorius buvo 
išsilydęs ir pajuodęs tarsi nuo trumpo jungimosi. Jis matė mamą: ji at- 
rodė klaikiai - kaip žvirblių baidyklės siluetas šviesiame lange. 

- Mama! 

Jis lėkė laiptais, iš pradžių po du, po to tris, o Talismanas sutvis- 
ko rausva šviesa ir vėl aptemo. 

- Mama! 

Bėga koridoriumi į jų kambarius ir štai pagaliau girdi jos balsą - 
metalinį žvangesį ar gerklinį kvatojimą; taip kranksi mirtininkas ant 
pasaulio slenksčio. 

- Džeki? 

- Mama! 

Džekas įsiveržė į kambarį. 

Mašinoje nenustygdamas vietdje sėdėjo Ričardas Sloutas ir žiūrė- 
JO į viršų pro poliarizuotą stiklą. Ką jis veikia tenai, ką Džekas tenai 
veikia? Skaudėjo akis. Įtempęs regėjimą jis stengėsi įžiūrėti viršuti- 
nius langus prietemoje. Kai Ričis pasilenkė, akinanti balta šviesa 
plykstelėjo iš kelių antro aukšto langų 1r akimirkai apšvietė visą vieš- 
butį. Ričardas nuleido galvą tarp kelių ir sudejavo. 


Pagaliau jis ją rado - ant grindų po langu. Sujaukta, lyg 1r apdul- 
kėjusi lova buvo tuščia, visas kambarys, netvarkingas kaip vaiko, at- 
rodė tuščias... Džekas pajuto šaltį pilve, ir žodžiai sustingo gerklėje. 
Bet Talismanas vėl plykstelėjo, viską išbalindamas kambaryje. Lili 
sukrankė: “Džeki?"? Berniukas suriko: “MAMA""", pagaliau pamatęs 
ją prie lango it suglamžytą popierėlį. Jos ploni plaukai buvo išdrikę 
ant nešvaraus kilimo. Rankos panėšėjo į mažo gyvūnėlio letenėles. 

*- O Dieve, mamyte, Viešpatie, - vapėjo berniukas ir kažkaip per- 
sikėlė per kambarį, - perskrido, perplaukė ledinį mamos miegamąjį 
prie tų plaukų ant kilimo, smulkių pirštų. 

Džekas įtraukė ligos, artėjančios mirties kvapo. Jis nebuvo dakta- 
ras, nenutuokė, kas negera vyksta Lili kūne. Bet jis žinojo viena: jo 
mama miršta, jos gyvenimas byra pro nematomus plyšelius, 1r laiko 
liko nedaug. Ji du kartus ištarė jo vardą, daugiau neturėjo jėgų. Pra- 
virkęs berniukas uždėjo ranką ant galvos, bet mama buvo be sąmo- 
nės, padėjo priešais ją Talismaną. 

Mamos plaukuose buvo smėlio, kakta degė. 

- Ach, mama, mamyte, - kalbino Džekas, kišdamas po ja rankas. 
Jis vis dar negalėjo pamatyti jos veido. Po plonyčiais naktiniais jos 
klubas buvo karštas it krosnies durelės. Ant kito delno tokiu pat karš- 
čiu tvoskė mamos mentis. Ant kaulų beveik nebuvo likę raumenų; 
vieną klaikią akimirką berniukas pajuto, kad jo rankose - ligotas, pa- 
mestas purvinas vaikas. Džekas pakėlė mamą, duodamas valią aša- 
roms. Sveria kaip drabužių ryšulys. Džekas sudejavo. Lili rankos be- 
Jėgiškai nusviro. 

(Ričardas) 

Ričardui... nebuvo taip blogai, net kai jis nešė jį kaip šiaudelį nuo 
paskutinės kalvos į Point Venutį. Tada iš jo buvo likę spuogai ir iš- 
bėrimai, jį taip pat krėtė karštinė, bet Džekas su siaubu pagalvojo, kad 
tuomet jautė daugiau gyvybės, substancijos, negu dabar turėjo mama. 
Bet ji šaukė jį vardu, 

(ir Ričardas buvo prie mirties) 

mama šaukė jį vardu. Džekas nusitvėrė tos minties. Ji priėjo prie 
lango. Ištarė jo vardą. Todėl neįmanoma, neįsivaizduojama, nemora- 
lu įsivaizduoti, kad ji gali mirti. Viena mamos ranka kadaravo priešais 
jį... vestuvinis Žiedas nuslydo nuo piršto. 

- Gerai, mama, - kartojo berniukas, - viskas gerai, gerai, gerai. 

Suglebęs jos kūnas sudrebėjo, gal tai buvo sutikimas. 

Džekas švelniai paguldė ją ant lovos, ji kaip lapelis pasivertė ant 
šono. Džekas atsirėmė keliu į lovą ir pasilenkė virš mamos. Išsidraikę 
plaukai nukrito nuo jos veido. 


Kadaise, pačioje kelionės pradžioje, vieną gėdingą akimirką Dže- 
kas pamatė savo mamą kaip senutę, - nuvargusią, seną moterį arbati- 
nėje. Bet vos tik pažino savo mamą, iliuzija dingo, ir ten vėl sėdėjo 
nesenstanti Lili Kavano Sojer. Iš tiesų tikroji Lili Kavano negalėjo 
pasenti; ji buvo amžina blondinė su pašaipia šypsena. Tokia buvo Li- 
li Kavano, ir jos atvaizdas afišoje sustiprino sūnaus širdį. 

Moteris patale mažai kuo priminė aktorę afišoje. Berniuką apaki- 
no ašaros. 

- Ne, ne, ne, - ištarė jis ir paglostė pageltusį veidą. 

Atrodė, kad jai neužtektų jėgų pakelti ranką. Džekas suspaudė jos 
bekrauję plaštaką. 

- Prašau, nereikia, prašau, prašau... - jis negalėjo priversti save tai 
ištarti. | 

Ir tada jis suvokė, kiek pastangų padėjo ši iškankinta moteris. Ji 
ieškojo jo, jo mama žinojo, kad jis grįžta. Ji tikėjo, kad sūnus grįš, ir 
tai turėtų būti susiję su pačiu Talismanu, nes ji žinojo tiksliai. 

- Aš čia, mamyte, - šnabždėjo jis. Bėgo nosis, jis be ceremonijų 
nusišluostė ją palto rankove. 

Tik dabar berniukas pajuto, kad visas dreba. 

- Aš atnešiau jį, - kalbėjo Džekas su pasidižiavimu, kad gerai atli- 
ko darbą. - Aš parnešiau Talismaną. 

Jis švelniai nuleido ihamos ranką ant užtiesalo. 

Ant grindų šalia kėdės atsargiai padėtas švytėjo Talismanas. Bet jo 
šviesa buvo neryški, drovi, prislopinta. Jis išgydė Ričardą paprasčiau- 
siai paridenęs rutulį per jo kūną. Tai pagelbėjo ir Spidžiui. Bet čia tu- 
ni būti kitaip. Jis žinojo tai, nors negalėjo pasakyti kaip... nebent kal- 
bama apie žinojimą ir nenorą tikėti. | 

Jis negali tiesiog imti ir sudaužyti Talismaną, net kad išgelbėtų 
mamą, - tiek tai Džekas žinojo. 

Dabar rutulys pamažu pildėsi drumsta baltuma. Pulsai susiliejo į 
nuolatinę šviesą. Džekas uždėjo ant gaublio rankas, ir ištryško šviesa 
- vaivorykšte! Kuri tarytum kalbėjo. PAGALIAU! 

Džekas nuėjo prie lovos, Talismanas taškė ir tryško šviesa nuo lu- 
bų iki grindų, apšviesdamas lovą. 

Vos tik berniukas atsistojo šalia lovos, rutulio paviršius sušvelnė- 
jo ir suminkštėjo. Stiklo kietumas pasidarė ne toks slidus, rupesnis. 
Atrodė, kad pirštų galiukai sminga į Talismaną. Drumstas jo vidus 
kunkuliavo ir temo. 

Tą akimirką Džekas pajuto stiprų, ūmų jausmą, kuris tą dieną, kai 
jis pirmą kartą iškeliavo į Teritorijas, būtų atrodęs neįmanomas. Jis 
suprato, kad kažkokiu nepakartojamu būdu Talismanas, tiek daug ne- 
laimių ir kraujo kainavęs daiktas, pasikeis. Pasikeis amžiams, ir jis jį 
praras. Talismanas daugiau nebebus jo. Skaidrus rutulio paviršius taip 
pat ėmė niauktis, o išgraviruotas iškilumas suminkštėjo. Jis atrodė jau 
ne kaip stiklas, o kaip šylanti plastmasė. 

Džekas skubiai nuleido tyžtantį Talismaną ant mamos rankų. O ta- 
sai jau žinojo, ką daryti - buvo skirtas šiai akimirkai, kažkokioje kal- 
vėje buvo sukurtas šioms, o ne kokioms kitoms aplinkybėms. 

Džekas nežinojo, ko laukia. Šviesos sprogimo? Vaistų kvapo? 
Sprogimo, po kurio susikūrė pasaulis? 

Nieko panašaus neįvyko. Jo mama akivaizdžiai merdėjo, keliavo 
anapus. 

- Ach, prašau, - vapėjo berniukas, - prašau... mamyte... prašau... 

Staiga jis pritrūko kvapo. Siūlė, kadaise buvusi vertikalia juoste- 
le, be garso prasivėrė. Iš Talismano lėtai liejosi ir kaupėsi ant mamos 
rankų šviesa. Rutulys minkštėjo, tuštėjo. 

Iš Talismano, staiga pasigirdo garsus paukščių, švenčiančių savo 
buvimą, čiulbesys. 

Bet to Džekas beveik negirdėjo, jis nekvėpuodamas stebėjo, kūijb 
Talismanas išsilieja ant mamos lovos. Iš jo gelmių tryško debcsuotu 
šviesa. Plyksniai ir žarijos pagyvino ją. Mamos vokai suvirpėjo. 

- O, mama, - sušnibždėjo Džekas. 

Pilkšvai auksinė šviesa tekėjo iš plyšio rutulyje ir slinko ligonės 
rankomis. Išsekęs, suvytęs veidas truputį susiraukė. 

Džekas nesąmoningai įkvėpė. 

(Ko?) 

(Muzikos?) 

Pilkšvai auksinis debesis 1š Talismano šerdies tįso per jo mamos 
kūną, įvilkdamas į perregimą, švelniai judančią membraną. Berniukas 
stebėjo, kaip ta skysta medžiaga nuteka apgailėtina Lili krūtine, 1š- 
džiūvusiomis kojomis. Prasivėrus Talismanui, pasklido keistas aro- 
matas: saldus nesaldus, gėlių ir žernės, geras, putojantis, gimties kva- 
pas, pagalvojo Džekas, nors niekad nedalyvavo tikrame gimdyme. Jis 
įtraukė to aromato ir buvo apdovanotas mintimi, kad jis pats, Džekis, 
gimė šitą minutę, o po to pažino, jog atsivėręs Talismanas yra kaip 
vagina. (Jis, suprantama, niekad nematė vaginos, apskritai menkai ją 
įsivaizdavo.) Džekas žiūrėjo į tuštėjančio rutulio angą. 

Tik po kurio laiko jis už tamsių langų išgirdo neįtikėtiną paukščių 
keliamą triukšmą, sumišusį su tylia muzika. 

(Muzika? Kokia?..) 

Pro jo regos lauką šmėstelėjo mažas spalvotas kamuoliukas atsivė- 
rusioje angoje, paskui jis ėmė suktis po Talismano vidų. Džekas su- 
mirksėjo. Jis buvo panašus... Šmėstelėjo antras, dabar jis spėjo įžiū- 
rėti mėlynas, rudas ir žalias kontinentų ir vandenynų ribas, krantus ir 
mažulytes kalnų grandines. Tame pasaulėlyje, suprato berniukas, sto- 
vi sustingęs Džekas Sojeris ir žiūri į dar mažesnį spalvotą rutuliuką, 
o tame - dulkelės dydžio Džekis stebi atomo dydžio pasaulėlį. Po pir- 
mų dviejų atsirado trečiasis pasaulis, nardantis po didėjantį debesį Ta- 
lismano viduje. 

Lili Kavano pajudino dešinę ranką ir sudejavo. 

Džekas nesivaržydamas pravirko. Ji gyvens. Dabar jis žino. Vis- 
kas atsitiko taip, kaip sakė Spidis. Talismanas stumia gyvybę į išse- 
kusį, ligos nukamuotą kūną, naikina blogį, kuris ją žudė. Berniukas 
pasilenkė ir mintyse pabučiavo Talismaną. Jazmino, hibiskuso ir švie- 
žiai sukastos žemės kvapas pripildė jo šnerves. Ašara pakibo ant no- 

sies galo ir sutvisko tarsi deimantas Talismano šviesoje. Jis išvydo 
pro plyšį rutulyje lekiant žvaigždžių juostą, juodame kosmose spin- 
dinčią saulę. Muzika pripildė Talismaną, kambarį, visą pasaulį. Pro 
angą praslinko nepažįstamos moters veidas, vaikų veidai, kitos mote- 
rys... Ašaros ritosi jo skruostais, kai Talismano viduje ėmė plaukti jo 
mamos veidas, pasitikintis protingos ir švelnios pusšimčio greitų fil- 
mų karalienės veidas. Kai tenai, tarp tų pasaulių ir gyvenimų išvydo 
ir savo paties veidą, jis pagalvojo, kad sprogs nuo jausmų anplūdžio. 
Jis plėtėsi. Kvėpavo šviesa. Ir pagaliau pažino nuostabius garsus, kai 
išvydo, kaip mamos akys atsimerkia ir lieka Žiūrėti dvi palaimingas 
sekundes... 

(nes gyvi kaip paukščiai, kaip pasaulis - Talismane uždūdavo 
trombonai, trimitai, pravirko saksofonai; prie jų prisijungė varlės, 
vėžliai bei keršuliai, giedantys: Žmonės, pažinę mano burtus, pripil- 
dė pasaulį dūmų; tada jį pasiekė vulfų melodijos priešais mėnulį. 
Vanduo tekštelėjo į valties šoną, žuvis sudrumstė ežero paviršių, vai- 
vorykštė krito į žemę, ir keliaujantis berniukas išspjovė seilių lašelį, 
kad žinotų, kur keliauti toliau, susimušęs vaikas susiraukė ir paleido 
gerklę; ir tada pasigirdo galingas orkestras, grojantis iš visos širdies, 
kambarį pripildė rūkstanti vokalo juosta, kuri iškilo viršum visų kitų 
garsų. Sucypė treilerio stabdžiai, kažkur sukaukė fabriko sirena, spro- 
go padanga, garsiai pokštelėjo petarda, sušnibždėjo “Dar" meilužis, 
suklykė kūdikis, o balsas viš kilo ir kilo, ir Džekas jau nebegalėjo ma- 
tyti; bet po to matė vėl). 

Lili plačiai atsimerkė. Ji spoksojo į sūnų nesuprasdama, kur esan- 
ti. Tai buvo išraiška kūdikio, kuris buvo ką tik paleistas į pasaulį. Po 
to Ji įkvėpė... 

...1r iš Talismano ištraukė pasaulių ir susijusių galaktikų bei visa- 
tų upę. Jie ištryško vaivorykštės spalvomis, veržėsi į jos nosį ir bur- 
ną... leidosi ant išsekusios odos it rasos lašeliai ir gėrėsi. Valandėlę 
Džeko mama visa švytėjo... 

... ir buvo Talismanas. 

Liga išnyko iš jos veido. Ne lėtai kaip kine. Iškart. Akimirksniu. 
Ji atrodė ligota... ir štai ji sveika. Skruostai sveikai nuraudo. Nušiurę, 
ploni plaukai staiga pasidarė lygūs ir vešlūs, tamsaus medaus spalvos. 

Džekas Žiūrėjo į mamą, 0 jį į sūnų. 

- O... o... o Dieve, - sukuždėjo ji. 

Vaivorykštinis švytėjimas blėso, bet sveikata liko. 

- Mama? - berniukas pasilenkė. Kažkas sučežėjo jo pirštuose. Tai 
buvo Talismano lukštelis. Džekas padėjo jį ant naktinio staliuko, nu- 
stūmęs į šoną vaistų buteliukus. Keli sudužo ant grindų, bet tai ne- 
svarbu. Daugiau jai nebereikės vaistų. Jis padėjo lukštelį atsargiai ir 
pagarbiai, įtardamas, - ne, žinodamas, - jog ir jis netrukus išnyks. 

Mama nusišypsojo. Tai buvo miela, patenkinta, truputį nustebusi: 
šypsena: Sveikas, pasauli, aš vėl čia! Ką apie tai pasakysi? 

- Džekai, tu grįžai namo, - pagaliau ištarė ji ir pasitrynė akis, ar tai 
ne miražas. 

- Žinoma, - atsakė Džekas. Jis stengėsi šypsotis. Buvo gera šypso- 
tis, nors ašaros sruvo jo veidu. - O kaipgi! 

- Aš... jaučiuosi daug geriau, Džeki. 

- Taip? - berniukas nusišypsojo, nusišluostė riešais akis. - Tai ge- 
rai, mama. 

Jos akys spindėjo. 

- Apkabink mane, Džeki. 

Mažučio Niū Hampšyro paplūdimio kurorte, tuščio viešbučio ket- 
virto aukšto kambaryje trylikametis Džekas Sojeris pasilenkė ir užsi- 
merkęs tvirtai apkabino mamą. Jis suprato, kad grįžo įprastas gyveni- 
mas su mokykla, draugais, muzika ir žaidimais, gyvenimas, kur rei- 
kia eiti į pamokas, o vakare įsmukti tarp krakmolytų paklodžių, įpras- 
tas trylikamečio berniuko gyvenimas (jeigu tokio padaro gyvenimas 
kada nors būna įprastas). Talismanas padarė ir tai. Bet kai jis atsigrę- 
žė į jį pasižiūrėti, Talismanas jau buvo dingęs. 


j Epilogas 


Banguojančiame baltame miegamajame, pilname susirūpinusių 
moterų, Laura De Luizian, Teritorijų Karalienė, pramerkė akis. 


Pabaiga 


Čia ir baigiasi šis metraštis. Kadangi tai berniuko istori- 
ja, ji turi nutrūkti kaip tik čia; jeigu metraštis dar būtų tesia- 
mas, jis taptų jau vyro istorija. Kai rašai romaną apie suau- 
gusius, žinai tiksliai, kuo užbaigti - vestuvėmis, bet kai rašai 
apie vaikus, dėk tašką ten, kur patogiausia. 

Dauguma šios knygos veikėjų iki šiol yra gyvi ir laimin- 
gi; jiems kuo puikiausiai klojasi. Gal kada nors ateity man 
atrodys verta vėl grįžti prie čia aprašytų vaikų istorijos ir pa- 
žiūrėti, kas per vyrai ir moterys iš jų išaugo, todėl išmintin- 
giausia bus nieko jums tuo tarpu nesakyti apie dabartinį jų 
gyvenimą. 


Markas Tvenas, "Tomas Sojeris" 

